
Kaheksateistkümnenda sajandi lõpuks oli Lääne-Euroopas peaaegu kõikjal keskaeg 
oma aja üle elanud. Ibeeria poolsaarel, mis on piiratud kolmest küljest merega, 
neljandast küljest mägedega, kestis see aga edasi. 

Araablaste väljatõrjumiseks poolsaarelt olid kuningriik ja kirik juba aastasadade eest 
pidanud sõlmima lahutamatu liidu. Võit oli võimalik ainult siis, kui kuningatel ja 
preestritel õnnestub Hispaania rahvaid kõige rangema distsipliiniga kokku sulatada. 
See oli neil õnnestunud. Nad olid ühendanud rahvad kirglikult metsikus usus troonile 
ja altarile. Ning see kalkus, see ühtsus oli jäänud püsima. 

Kaheksateistkümnenda aastasaja lõpuks oli see ibeeria traditsioon traagiliselt ja 
naeruväärselt tardunud. Juba kakssada aastat tagasi oli maa suurim kirjanik 
ammutanud ainet sellest süngelt grotesksest püüdest püsiva poole. Jutustuses sellest 
rüütlist, kes ei taha loobuda vanadest, rüütellikest, mõttetuiks muutunud kommetest, 
oli ta loonud alatiselt püsiva võrdkuju ning tema ülimalt armastust vääriv kangelane, 
liigutav ja naeruväärne, oli muutunud kuulsaks üle kogu maailma. 

Hispaanlased olid don Ouijote üle küll naernud, kuid polnud siiski loobunud oma 
püüdest säilitada traditsioone. Kauemini kui kuskil mujal Lääne-Euroopas jäid 
poolsaarel pidama keskaegsed rüütlikombed. Sõjaline voorus, narruseni kangelaslik 
käitumine, piiritu naiste ümmardamine, mis tulenes neitsi Maria kultusest, need 
omadused jäid Hispaanias ideaalideks. Rüütellikud harjutused, ammu oma mõtte 
kaotanud, kestsid edasi. 

Tolle sõjaka olemisega oli seotud teadmiste ja mõistuse vaevalt märgatav põlgus. 
Samuti ka pöörane uhkus, kuulus ja kurikuulus üle maailma, üldsuse uhkus rahvusele, 
üksiku uhkus oma seisusele. Isegi kristlus kaotas Hispaanias oma alandlikkuse ja oma 
rõõmsameelsuse ning pmandas metsiku, tusase, isandliku pitseri. Kirik muutus 
kõrgiks, sõjakaks, mehelikuks, julmaks. 

Nii oli see maa veel kaheksateistkümnenda aastasaja vahetusel säilinud selles 
maailmajaos kõige vanamoelisemana. Ta linnad, ta rõivad, ta elanike liigutused ja 
isegi nende näoilmed tundusid võõrastele kummaliselt tardunud, mingite iidse aja 
Jaanustena. 

Ent teisel pool põhjast piiravaid mägesid, Hispaaniast ainult nende mägedega 
lahutatud, asus kõige säravam, arukam maa kogu maailmas: Prantsusmaa. Ja üle 
mägede tungis vaatamata kõigile tõkkeabinõudele tema mõistus ning elavus. 
Tardunud välise kesta all muutusid, ehkki väga pikkamisi, ka poolsaare elanikud. 


Hispaania üle valitsesid tollal võõrad kuningad, prantsuse päritoluga valitsejad — 
Bourbonid. Hispaanlased võisid neid küll sundida endiga kohanduma, nii nagu nad 
olid varematel aegadel sundinud hispanisee-ruma Habsburge, Hispaania aadel aga 
õppis prantsuse kuningate ja nende prantsuse kaaskonna kaudu tundma võõraid 
kombeid ja mõned õppisid neid armastama. 

Samal ajal kui aadelkond aegamisi muutus, hoidis üldsus kõigest hoolima'ta vanast 
visalt kinni. Tõsise aplusega võttis rahvas omaks need õigused ja kohustused, millele 
suured isandad olid juba käega löönud. Härjavõitlused olid minevikus olnud kõige 
suursugusemaks spordiks, suuraadli eesõiguseks. Nii osavõtt härjavõitlusest kui ka 
selle jälgimine olid aadlike eesõigused. Nüüd aga, kuna grande'd härjavõitlustega 
enam ei tegelnud, võttis rahvas selle metsiku kombe seda kirglikumalt omaks. Ja kui 
suurnikud oma kombeis järele andsid, muutusid rahva käitumisreeglid seda 
rangemaks. Kingsepad panid rõhku sellele, et näida väikeaadlina, hidalgo'dena, ja 
rätsepad tervitasid üksteist keerukate tiitlitega. Don Ouijote oli läinud erru, don 
Ouijote oli muutunud Versailles' elegantseks isandaks; 

nüüd võttis rahvas omaks tema kilbi ja vanadusest nõdra lahinguratsu. Sanoho 
Panza muutus don Ouijoteks, kangelaslikuks ja naeruväärseks. 

Sealpool, teisel pool Püreneesid, lõi prantsuse rahvas oma kuningal pea otsast, ajas 
oma suured isandad välja. Siin, Hispaanias, jumaldas rahvas oma monarhe, olgugi et 
need olid prantsuse päritoluga ja ülimal määral ebakuninglikud. Kuningas jäi rahvale 
kuningaks, grande jäi rahvale grande'ks; ning samal ajal kui grande'd ikka enam ja 
enam prantsuse kombeid omaks võttes olid leppinud juba sellega, et isegi vabariikliku 
Prantsusmaaga lepingulisse vahekorda astuda, võitles hispaania rahvas vaimustatult 
edasi jumalasalgajate prantslaste vastu ning laskis end surnuks lüüa kuninga, oma 
grande'de ja oma preestrite eest. 

Kahtlemata oli neid, kes 

vastuolu endas tundsid. 

Südames küll võitlesid nad 

vana — uue kombe vahel, 

tunde — arusaama vahel 

kirglikult ja valuliselt, 

mõnikord ka võidurikkalt, 

aga seda mitte ikka. 

Doha Cayetana, kolmeteistkümnes hertsoginna de Alba, andis oma Madriidis asuvas 
palees teatriõhtu sõpradele. Üks Pariisi rojalistlike näitlejate trupp, kes oli sunnitud 
põgenema vabariigi terrori eest üle Püreneede, esitas kirjanik Berthelini näidendit 
«Marie-Antoinette'i märtrisurm», draamat, mis vaatamata oma kaasaegsele sisule oli 
hoitud klassikalises stiilis. 

Pealtvaatajad — neid ei olnud palju, peamiselt kõrgaadlisse kuuluvad isandad ja 
daamid — kadusid saali avarusse, mis oli valgustatud tagasihoidlikult, et laval toimuv 
tegevus oleks paremini nähtav. Suursuguselt ja ühetooniliselt kõlasid lavalt alla 
kuuejalgsed jambid; nende üllas prantsuse keel ei olnud hispaania kõrvadele 


mitte alati täiesti arusaadav, saalis oli soe, kuulajaid valdas nende mugavates 
toolides vähehaaval melanhoolne, mõnus unisus. 


Kuninglik märter jagas nüüd laval suursuguseid õpetusi neljateistkümneaastasele 
Madame Rovyale'ile ja üheksa-aastasele kuningale Louis Seitsmeteistkümnendale. Siis 
pöördus ta oma nao, printsess Elisabethi poole ja tõotas, et kannatab kõik, mis temaga 
iganes juhtub, meelekindlusega, mis on tema tapetud abikaasa Kuueteistkümnenda 
Louis' vääriline. 

Hertsoginna de Alba ei olnud senini veel ennast .näidanud. Küll aga istus esimeses 
reas tema mees margues de Villabranca, kes vastavalt tavale oli oma rohketele 
tiitlitele võtnud lisaks ka veel naise tiitli. Vaikne elegantne härra, pigemini kõhetu, 
kuid täidlase näoga, vaatas oma kaunite tumedate silmadega järelemõtlikult kuivetut 
näitlejannat, kes seal üleval sentimentaalseid, pateetilisi värsse deklameeris, teeseldes, 
nagu oleks ta surnud Marie-Antoinette. Hertsog Alba oli kaunis hell keskpärase, mitte 
esmaklassilise kunsti suhtes ja suhtus juba ette skeptiliselt. Kuid tema armas 
hertsoginna oli selgitanud, et leina tõttu, mille kuningakoda oli kuninganna Marie- 
Antoinette'i jubeda surma puhul ette kirjutanud, olevat elu Madriidis surmavalt 
igavaks muutunud ja et ta peab midagi ette võtma. Niisuguse näidendi lavastamine 
nagu «Märtrisurm» toob elu majja ja näitab osavõttu leinast Prantsusmaa kuningate 
hukkumise puhul. Hertsog sai väga hästi aru, et tema naine, kes oli oma tujukuse 
poolest kuulus kõigis Euroopa kuningakodades, tunneb oma Madriidi palee avaras 
üksinduses igavust; ta oli pikemata nõustunud ja talus nüüd seda etendust, leebe ja 
skeptiline. 

Tema ema, kümnenda margušs de Villabranca lesk, istus tema kõrval loiult 
kuulatavana. Küll on see habsburglanna seal laval lärmakas ja pisaraterohke! Ei, 
Marie-Antoinette oli olnud niisugune. Margusa de Villabranca oli teda omal ajal 
Versailles's näinud ja temaga kõnelnud. Habsburgide ja Bourbonide soost Marie- 
Antoinette oli tollal šarmantne daam, rõõmsameelne ja armastusväärne, võib-olla et 
mõnevõrra liiga silmatorkav ja liiga lärmakas. Ent lõpuks oli ta ju 

ainult habsburglanna ja tal puudus Villabrancade tagasihoidlik väärikus. Marie- 
Antoinette'i suhted aga oma sõnaahtra, tagasihoidliku Louis'ga, kas ei sarnanenud 
need Cayetana de Alba suhetele tema don Josega? Vargsi vaatas ta oma poega — see 
oli tema lemmik-poeg, õrn ja nõrk —, ning kõik, mida ta nägi ja läbi elas, selle kandis 
ta üle pojale. Poeg armastas oma naist, ja see oli selge igaühele, kes seda naist korragi 
oli näinud. Ent väljaspool kahtlust oli ka see, et ta elas oma naise varjus, maailmale 
oli ta hertsoginna Alba mees. Ah, ainult vähesed tundsid tema poega Josed. Nad nägid 
ja kiitsid tema vaikset suursugusust. Paraku tema seesmist musikaalsust, tema hinge 
imeväärset harmooniat tundsid vähesed, tema nainegi teadis sellest liiga vähe. 

Üleval laval oli nüüd revolutsioonitribunali eesistuja, brutaalne mees, et 
kuningannale kohtuotsust kuulutada. Enne aga heitis ta kuningannale veel kord ette 
kõiki tema häbitegusid, loetledes kohutavaid kuritegusid samavõrra rumala kui 
vastiku nimistu järgi. 

Avarasse tooli kadunult istus hiilgavas saadikumundris igerik ja kuivetanud 
monsieur de Havre, kes esindas vabariiklaste poolt vangistatud väikese kuninga nimel 
Veronast Prantsusmaad valitsevat troonipärijat. Ei ole kerge valitseda maad, millest ei 
omata ühtki ruuttolli, veel raskem on olla säärase regendi saadik. Monsieur de Havre 
oli vana diplomaat, ta oli aastakümnete vältel esindanud Versailles' hiilgust, ta 
kohanes vaevaliselt oma uue, haletsemisväärse olukorraga. Teated, mida ta oma 
isanda, regendi ülesandel Madriidi kuningakojale edasi andis, mõnikord väga 
kõrgelennulised, kõlasid kummaliselt mehe suus, kelle diplomaadimunder oli viledaks 
kulunud ja kes ilma Hispaania kuningakoja toetuseta ei oleks suutnud oma 
lõunasöökigi kinni maksta. Seal istus siis monsieur de Havre, kattes kuue armetumaid 


kohti paraadkübaraga, tema ahtake, kahvatu, kena kuueteistkümneaastane tütar 
Genevieve ta kõrval. Ka Genevieve'ile oleksid uued rõivad hädasti ära kulunud nii 
Prantsusmaa kui ka tema isiklikes huvides. Ah, oldi alla käinud. Tuli olla rõõmus, kui 
hertsoginna Alba sind külla kutsus. 

Üleval laval oli tribunali eesistuja kuninglikule kannatajale surmaotsuse teatavaks 
teinud, ning see vastas, ta igatsevat selle järele, et oma abikaasaga ühineda. Kuid nii 
kergeks talle suremist ei tehtud; just vastupidi — jumalavallatud kaabakad olid veel 
viimase teotuse välja mõtelnud. Marie-Antoinette olevat, selgitas, ikka värssides, 
kohutav mees laval, Prantsusmaad oma ohjeldamatu liiderlikkusega maailma silmis 
alandanud, seepärast olevat rahva tahe, et tema ise alandatuna, nabani paljastatuna, 
hukkamispaigale viidaks. 

Pealtvaatajad olid ohtralt lugenud sõnumeid jubedast sündmusest, ent see oli uudis. 
Hirmujudinad seljal ja kõditatud enesetundega jäid nad kuulatama, nad raputasid 
endilt unisuse ning näidend jõudis lõpule üldise tähelepanu saatel. 

Nüüd sulgus eesriie, kostis viisakas käteplagin. Külalised tõusid püsti, rõõmsad, et 
said oma liikmeid liigutada, ja kõndisid läbi saali. 

Süüdati rohkem küünlaid. Nüüd võis näha, kes seal kõik viibisid. 

Torkas silma mees, kes vaatamata oma hoolikale ja isegi kallihinnalisele 
rõivastusele nende hoolitsetud härrade ja daamide seas mõnevõrra kohmakana 
eraldus. Ta ei olnud suur, tema silmad asetsesid sügaval raskete laugude all, alumine 
huul oli täidlane ja jõhkralt ette lukkunud, nina tungis sirgelt, lihavalt ja lamedalt 
laubast otse välja, pea oli kuidagi lõvisarnane. Ta lentsis läbi saali, peaaegu kõik 
tundsid teda ja vastasid tema tervitusele lugupidavalt. «On väga armas teid näha, don 
Francisco,» kuulis ta taas ja taas. 

Don Francisco de Goyal oli hea meel, et hertsoginna Alba teda nende valitud 
külaliste sekka oli kutsunud; ta tundis rõõmu lugupidamisest, millega teda austati. See 
oli olnud pikk tee Fuendetodose küla talutarest siia, Alba paleesse, see ei olnud kerge 
tee, kuid siin ta oli, too väike Francho, nüüd kuninga maalikunstnik, Pintor de 
Cämara, ja kui ta neid suuri daame ja härrasid portreteeris, jäi küsimus lahtiseks, kes 
kellele teenet osutas. 

Ta kummardas sügavalt vanale marguesa de Villa-brancale. 

«Kuidas meeldis teile näidend ja etendus, don Francisco?» küsis too. 

«Ma ei suuda endale ette kujutada,» vastas Goya, «et kuninganna Marie-Antoinette 
võis nõnda kõnelda. Ja kui see siiski oli nii, siis tunnen ma tema surmast vähem 
kahju.» 

Marguesa naeratas: «Kõigest hoolimata on kahju,» arvas ta, «et majesteedid kohal ei 
olnud.» 

E.nt tema toonis kostis kerget kelmikast, ta vaatas oma ilusate silmadega don 
Franciscole häbenematult otsa, lai, ahtahuuleline suu pisut naerul. Ka Goya naeratas 
ja mõtles endamisi edasi, mida marguesa ütlemata jättis, ja nimelt, et Hispaania 
Bourbonid oleksid arvatavasti ebameeldivat kihelust tundnud, kui nad oleksid pidanud 
kogu õhtu kuulama, milline saatus oli tabanud nende Prantsusmaa sugulaste kaelu. 

«Millal te lõpuks mind maalite, don Francisco?» jätkas marguesa. «Ma tean, ma 
olen vana naine ja teil on parematki teha.» 

Goya vaidles sellele vastu kirglikult ja veendumusega. Marguesa oli vaatamata oma 
viiekümne viiele aastale ikka veel ilus, tema ümber hõljus äsja möödunud 
elamusrikka elu hõng. Goya nägi enda ees palju-teadvat, leplikult resigneerunud nägu, 
ta nägi lihtsat kallihinnalist tumedat kleiti, õrna valget salli, mille vahelt üksik roos 


esile tungis. Marguesa oli täpselt niisugune, missugusena tema oma nooruse 
unenägudes oli kujutlenud suurt daami. Ta tundis rõõmu kord marguesa't maalida. 

Mayordomo palus seltskonna suurde vastuvõtusaali, kus hertsoginna neid ootavat. 
Goya saatis marguesa't Pikkamööda kõndisid nad läbi maalidegalerii, mis ühendas 
teatrisaali vastuvõturuumiga. Seal rippusid vanade hispaania, flaami, itaalia meistrite 
valitud pildid, ja oli raske mööduda nendest piltidest, igast üksikust neist, peatumata 
nende ees; nii jõuliselt säras seintel küünalde võbisevas valguses ammu möödunud 
elu. 

«Ma ei saa sinna midagi parata,» ütles marguesa Goyale, «ent ma armastan oma 
Raffaeli. Kõigest, mis siin ripub, on mulle «Püha perekond» kõige armsam.» 

Goya, vastupidi üldiselt valitsevale hinnangule, ei olnud Raffaeli austaja, ta 
valmistus vastama midagi sõbralikku, ei millekski kohustavat. 

Kuid juba olid nad jõudnud galerii kääruni ja läbi suure vastuvõtusaali tiibukse 
nägid nad Cayetana de Albat. Ta istus vana kombe kohaselt madalal, vaipadega 
kaetud poodiumil, mida ülejäänud saalist eraldas laia avausega väike võre, ta ei 
kandnud moodsat rõivastust nagu ülejäänud daamid, vaid vana tegumoega hispaania 
kleiti. Marguesa naeratas. Niisugune oli dona Cayetana: ta võttis Prantsusmaalt, mis 
Prantsusmaal head oli, kuid ta ei püüdnudki salata, et ta oli hispaanlanna. See oli dona 
Cayetana õhtu, kutsed olid laiali saadetud tema enda ja mitte tema ning ta abikaasa 
nimel, keegi ei tohtinud talle pahaks panna, kui ta õhtu kava esimesele, prantsuse 
osale ka teise, hispaania osa järgneda laskis. Kuid esineda omaenda majas 
õhtuseltskonna keskel hispaania rõivais, peaaegu nagu mingi maja, taoline efekt oli 
nagu pisut liiga 'tähelepanu äratav. 

«Tal on alati uued ideed, sel meie dona Cayetanal,» ütles marguesa don Francisco 
poole pöördudes. «Elle est chatoyante,» jätkas ta prantsuse keeles. 

Goya ei vastanud. Ta seisis sõgedana, sõnatult ukse juures ja põrnitses üksisilmi, 
liikumatult Cayetana de Albat. Too kandis hõbehallil kleidil musta pitsi, pruu- 
nikasvalgelt helendas ovaalse näo soe minkimata kahvatus, must säbrus juus, kõrgest 
kammist kroonitud, raamis seda lopsakalt; pisitillukestena, elegantsetena oma 
teravaninalistes kingades, vaatasid laialtlangeva seeliku alt välja jalad. Naeruväärselt 
väike, valge villase karvaga koer istus tema süles. Dona Cayetana silitas teda vasaku, 
kinnastatud käega. Parem käsi aga, paljas, ahtake, lihav, lapselik, lamas pooleldi 
toolileenil ja hoidis loiult, teravate, kergeltavatud sõrmede vahel kallihinnalist, 
peaaegu suletud, allapoole pööratud lehvikut. Kuna Goya ikka veel vaikis, mõtles 
marguesa, et Goya ei saanud tema prantsuse keelest aru ja tõlkis: «Ta sillerdab nagu 
kass.» 

Don Francisco aga põrnitses üha edasi. Ta oli hert-soginnat sageli kohanud, ta oli 
hertsoginnast ükskõikselt 

14 

portree maalinud; portreest ei saanud ka mingit õiget asja, ta oli mänglevalt 
kasutanud galantsetes kergemeelsetes visandites, mida ta kuninglikele lossidele 
määratud gobeläänide tarvis valmistas, selle suure daami nägu, kellest Madriid nii 
palju ja nii meelsasti rääkis. Nüüd aga ei tundnud Goya teda ära, niisugusena ei olnud 
Goya teda kunagi näinud, ning oli siis see tõepoolest Cayetana de Alba? 

Goya põlved värisesid. dona Cayetana iga juuksekarv, tema naha iga poor, tugevad 
kõrgel asetsevad silmakulmud, pooleldi paljastatud rinnad mustade pitside all, kõik 
äratas temas piiritu kire. , Marguesa sõnad jäid talle kõrvu kõlama, ilma et ta nende 
mõtet õieti oleks taibanud; ta vastas mehaaniliselt: «Jah, ta on värskendavalt 
sõltumatu, meie dona Cayetana, hämmastavalt hispaanialik.» 


Ta seisis ikka veel uksel, silmad naise küljes kinni. Nüüd aga tõstis dona Cayetana 
pea tema suunas. Nägi ta teda? Vaatas ta midagi nägemata temast üle? dona Cayetana 
jätkas kõnelust ja silitas vasaku käega väikest koera edasi. Samaaegselt aga tõstis 
parem käsi lehviku, lõi selle täiesti lahti, nii et sai nähtavaks lehviku pilt — lauljaga, 
kes rõdu poole üles laulis — sulges lehviku ning lõi selle uuesti lahti. 

Rõõmus kohkumus halvas Francisco hingamise. Oli olemas lehvikukeel, millega 
majad, tüdrukud rahva seast, kirikutes, avalikel pidustustel, kõrtsides, end tund- 
matuile arusaadavaks tegid, ja signaal, mis tuli sealt ülevalt poodiumilt, oli tugev 
julgustus. 

Võib-olla oli vana marguesa vahepeal edasi kõnelnud, võib-olla oli ta marguesa'le 
ka vastanud. Ta ei teadnud seda. Nüüd igatahes hülgas ta marguesa järsult, eba- 
viisakalt, ja läks läbi saali hertsoginna poole poodiumile. Kõikjal kõlasid summutatud 
hääled, naer, taldrikute ja klaaside klirin. Sellal tungis läbi kerge müra poodiumilt 
hääl, mõnevõrra kalk, kuid sugugi mitte kile hääl, väga noor hääl, tema hääl. 

«Kas ei olnud ta kõike kokku võttes veidi rumal, too Marie-Antoinette?» küsis 
hertsoginna ja kuna ta ilmselt taipas, mil määral need julged sõnad võõrastust 
tekitasid, selgitas ta sõbraliku pilkega: «Ma 

mõtlen muidugi Antoinette'i monsieur Berthelini näidendist.» 

Nüüd oli Goya poodiumil. 

«Kuidas meeldis teile meie näidend, sefor de Goya?» küsis hertsoginna. Goya ei 
vastanud. Ta seisis seal ja silmitses dofia Cayetanat, muule tähelepanu osutamata. 
Goya polnud enam noor, ta oli nelikümmend viis aastat vana ega olnud ilus. 
Ümmargune nägu lameda lihava ninaga, sügaval asetsevate silmadega ja lopsaka, 
esiletungiva alahuulega oli eriskummaliselt pärjatud tihedaist, moodsalt puuderdatud 
juustest, tema keha, pingul elegantse kuue all, kaldus tüsedusele. Kogu see lõvinäoga 
mees mõjus just oma hoolitsetud välimuse tõttu kohmakana, talupojana ülimoodsas 
õuerõivastuses. 

Goya ei teadnud, kas ta lõpuks siiski ehk ei vastanud, ei teadnud, kas teised olid 
kõnelnud. Ent nüüd kostis uuesti vapustav hääl pruunikasvalgest, kõrgist, tujukast 
näost. 

«Meeldivad teile minu pitsid?» küsis see. «Marssal Alba võttis need saagiks 
kolmsada aastat tagasi Flandrias või Portugalis, ma ei mäleta enam.» 

Goya ei vastanud. 

«Mida te veel minu juures avastate?» jätkas hertsoginna. «Te maalisite mind, te 
peaksite mind tundma.» 

«Portreest ei tulnud välja midagi,» paiskus Goya rinnast, tema hääl, muidu kõlav ja 
painduv, oli kähe ja sobimatult vali. «Ka näod gobeläänidel ei ole muud kui ainult 
lapsemäng. Ma tahaksin veel kord katsetada, dofia Cayetana.» 

Hertsoginna ei vastanud ei jah ega ei. Ta vaatas Goyale otsa, tuhmilt helkiv nägu 
liikumatu, aga tumedad, metalsed silmad pärani ja tungivalt temale suunatud. Kolm 
silmapilku vaatles ta Goyat nii ja selle ainult kolm silmapilku kestva igaviku vältel 
olid nad inimestest tulvil ruumis ainult kahekesi. 

Kuid dofia Cayetana murdis järsult tolle hurmava ühtekuuluvuse. Ta mainis 
möödaminnes, et lähemal ajal ei olevat tal kahjuks aega ta ees istuda; ta olevat tege- 
vuses Moncloas asuva maamaja ehitamise ja sisustamisega. Sellest projektist räägiti 
Madriidis palju; hertsoginna, võisteldes Prantsusmaa surnud kuningannaga, 

tahtis ehitada endale oma Trianoni, väikese lossi, et seal vahetevahel paar päeva 
üksinda veeta, mitte perekonna-, vaid oma isiklike sõpradega. 


Ometi võttis ta kohe endise tooni. «Kas te ei tahaks vahepeal mulle midagi muud 
maalida, don Francisco?» küsis ta. «Võib-olla lehviku? Kas te ei tahaks mulle maalida 
«EI Abate y la Maja»?» 

«EI Fraile y la Maja» — «Munk ja tüdruk» — oli aga Ramõn de la Cruzi vahemäng, 
lühike julge komöödia, mis avaliku ettekande jaoks küll keelatud, kuid ühel salajasel 
asjaarmastajate etendusel siiski oli lavastatud. 

Hertsoginna Alba palus õuemaalikunstnikku Francisco de Goyat maalida endale 
lehviku. Selles ei olnud midagi ebatavalist, sageli laskis mõni daam endale lehviku 
maalida. Dofia Isabel de Farnesio oli kuulus oma rohkem kui tuhandest lehvikust 
koosneva koguga. Poodiumil ei toimunud midagi silmatorkavat. Ent sellest hoolimata 
valdas ümberringi kõiki tunne, nagu . elaksid nad kaasa mingile jultunud, lubamatule 
vaatemängule. 

«Vaene don Francisco,» mõtles all saalis vana margušsa; tema vaimusilma ees 
seisis Rubensi maal, mida ta just nüüdsama oli pildigaleriis näinud: Herkules, keda 
Omphale ketrama sunnib. Vana daam pani rõhku headele kommetele, kuid ta ei 
pannud pahaks maalijale, pealegi ainsale kodanlasele selles grande'le seltskonnas, et 
see teda nii kasvatamatult seisma oli jätnud. Ka oma poja naisele ei pannud ta eriti 
pahaks, et see ennast nii kahtlasel ja isegi häbitul kombel lõbustas. Ta sai aru dofia 
Cayetanast, ta oli ise palju läbi elanud, ta armastas elu. Tema poeg, kes oli nõrk ja 
õrn, vajas tugeva jõe juurdevoolu, et oma elu peenikest niret toita, oli hea, et see naine 
tema kõrval seisis, selle naise nõrkustele tuli läbi sõrmede vaadata. Hispaania vanad 
aadlisuguvõsad olid hukkumisele määratud, mehed muutusid üha õrnemaks ja 
jõuetumaks, ning kõik, mis veel jõulisena püsis, see oli naistes, nagu näiteks selles, 
tema armsa poja naises, kes seal üleval nii jultunult ja võluvalt mängis 
maalikunstnikuga, ühega selle maa vähestest meestest. 

Hertsog Alba is€ jälgis oma suurte järelemõtlikkude silmadega mängu, mida tema 
naine maalijaga mängis. Seal istus tema, don Jos€ Alvarez de Toledo, Berwicki ja 
Alba kolmeteistkümnes hertsog, üheteistkümnes margušs de Villabranca ja paljude 
teisite tiitlite omanik; kuningriigi saja üheksateistkümne grande seas oli ainult kaks 
oma kõrgelt seisuselt temaga võrdset, ta oli: õnnistatud kõigi selle maailma 
õnneandidega. Seal ta siis istus, kõhetu, suursugune, väga elegantne, ega tundnud 
tarvidust end segada selle maailma saatusse, milleks talle oleksid andnud õiguse tema 
päritolu ja omandatud nimi, Alba kuulus, uhke, sünge nimi,. Flandrias veel tänagi 
kardetud. Pigemini oli see Alba väsinud oma tiitli ülevusest ja paljust mõtlemisest elir 
komplitseeritud nähtuste üle, ta ei tundnud himu kellelegi midagi ette kirjutada Või 
keelata. Tõeliselt õnnelikuna tundis ta end ainult siis, kui ta muusikat kuulas või ise 
muusikaga tegeles. Kui asi puutus muusikasse, siis tundis ta endas jõudu ja ta oli 
kuningale kohkumatult vastu hakanud, kui see oli keeldunud Coliseo del Principe 
ooperit edasi abistamast; ta oli tookord: võtnud väljakutsuvalt ooperi ülalpidamise 
enda kanda, kuni kuningas talle selle ära keelas. Nüüd siis silmitses ta oma ilusat 
hertsoginnat ja vaatas, kuidas see maalikunstnikule sööda ette heitis. Ta oli teadlik 
selles, et tema jõud oli tühine, et Cayetana tundis ennast ligi-tõmmatuna don 
Franciscost, kes oli kunstnik ja mees. Dona Cayetana oli temasse, hertsogisse, 
kiindunud, kuid: ta tundis selgelt, et see kiindumus ei olnud vaba kaastundest, kunagi 
ei olnud Cayetana teda niisuguse pilgu vääriliseks pidanud kui see, millega ta don 
Franciscole otsa oli vaadanud. Teda valdas mingi vaevaltmärgatav kurbus. Kui ta üksi 
jääb, võtab ta oma viiuli ja peseb hinge Haydni või Boccheriniga «Marie-Antoinette'i 
märtrisurmast» ja sellele järgnenust puhtaks. Ta tundis endal ema õrnalt hoolitsevat 
vaadet; peaaegu märkamatu naeratusega pööras ta pea ema poole. Nad mõistsid 


teineteist sõnadeta, marguEsa teadis, et poeg ei ole poodiumil olevale naisele selle 
mängu pärast pahane. 

Goya, seistes poodiumil, taipas äkki, et doha Cayetana enam temaga ei tegele, ja 
teadis, et hertsoginna 

talle sellel õhtul enam otsa ei vaata. Ta lahkus ebasündsalt vara. 

Väljas võttis teda vastu ebasõbralik ilm, üks neist ebameeldivatest Madriidi 
jaanuariõhtutest, täis tuult ja lumeräitsakatega segatud vihmavalanguid. Tema tõld 
livreedesse rõivastatud teenritega ootas, see kuulus juba õuemaalija seisuse juurde, 
kui ta hertsoginna Alba juurde külla oli kutsutud. Kuid oma inimeste hämmastuseks 
saatis ta tõlla minema. Ta eelistas jalgsi koju kõndida, ja too kokkuhoidlik mees ei 
pööranud tähelepanu sellele, et tema kõrge siidkübar ja kingad võisid selle tõttu 
kannatada. 

Ohjeldamatult, meelitavalt, väljakutsuvalt ja hirmuäratavalt seisis lähem tulevik ta 
ees. Alles kaks päeva tagasi kirjutas ta oma sõbrale Martin Zapaterile Sara-gossasse, 
kui hästi nüüd lõpuks ometi olevat korrastatud tema asjad, ja see vastas tõele. Ei olnud 
enam tülisid oma naise Josefaga; ta tundis rõõmu oma lastest; paljudest lastest, keda 
naine oli talle sünnitanud, oli, tõsi küll, ainult kolm ellu jäänud, kuid need olid kenad, 
terved lapsed. Tema naise vend, väljakannatamatu Bayeu, kuninga esimene 
maalikunstnik, ei seganud end enam tema kunsti ja elukommetesse, nad olid ära leppi- 
nud, pealegi kannatas Bayeu raskelt maohaiguse all ja ei pea enam kuigi kaua vastu. 
Ka ei kurnanud teda, Franciscot, tema suhted naistega enam nii ägedalt kui varem; 
Pepa Tudõ, kellele kuulus tema poolehoid juba kaheksa kuu vältel, oli mõistlik. 
Raskest haigushoost, mis teda aasta eest nuhtles, oli ta võitu saanud, ja ta oli kõva 
kuulmisega ainult siis, kui ta seda tahtis. Ka tema rahaline olukord ei olnud halb. 
Majesteedid näitasid igal võimalusel, kui kõrgelt nad teda hindasid, sedasama tegi ka 
don Manuel, Alcudia hertsog, kuninganna soosik, ja kõik, kes Madriidis kas raha või 
nime näol endast midagi kujutasid, tunglesid, et endid tema poolt portreteerida lasta. 

«Tule peatselt, mu südame Martin,» oli ta lõpetanud oma kirja, «ja vaata ise, kui 
endaga rahulolevalt ja heades tingimustes elab sinu igavene sõber, sinu väike 
Francho, Francisco de Goya y Lucientes, Akadeemia liige ja õuemaalija.» 

19 

Kirja aga märgistas ta üleval ja all ristimärgiga, et tema õnn kestaks, ja 
järelmärkuses oli ta palunud sõpra püstitada del Pilari neitsile kaks mitmenaelast 
küünalt, et see talle tema õnne alal hoiaks. 

Ent ristimärgid ja küünlad ei aidanud, ja mis kahe päeva eest oli tõde, ei olnud seda 
enam täna. Naine poodiumil oli paisanud kõik segi. Oli olnud õndsalik tunda endal 
suuri, metalseid silmi tujukast, kõrgist näost, uus elu oli tema üle ujutanud. Kuid ta 
teadis: mis on hea, see nõuab ka tasu, ja mida parem, seda kõrgemat. Ta teadis, et tal 
tuleb selle naise pärast võidelda ja kannatada, sest oldi ühtepuhku ümbritsetud 
halbadest vaimudest, ning kui sellele tähelepanu ei osutatud ja end ettevaatamatult 
oma soovide ja unelmate «hooleks jäeti, siis tungisid koletised inimesele kallale. 

Tol korral oli ta näinud halvasti. Ta oli teinud naisest tujuka nuku. Seda ta oli, 
muuseas; kuid seda muud, mis oli selle varjus, seda ta tollal ei näinud. Ja sealjuures ei 
olnud ta ka juba siis halb kunstnik, oli igal juhul parem kui kõik teised, kui ka need 
mõlemad, kes temast õukonnas eespool seisid, Bayeu ja Maella. Need olid võib-olla 
rohkem õppinud oma Mengsilt ja oma Winckelmannilt, temal oli aga parem silm ning 
õpetajateks Velazguez ja loodus. Ja ometigi oli ta olnud käpard. Ta oli näinud 
inimeses ainult selget, arusaadavat, ent mitmekesist ja ebamäärast, mis peitub igas 
inimeses, seda kardetavat, seda ei olnud ta näinud. Tõeliselt oli ta maalima hakanud 


alles viimastel aastatel, õieti alles paar kuud tagasi, oma haigusest alates. Ta oli 
pidanud elama rohkem kui nelikümmend aastat vanaks, enne kui alles hakkas 
taipama, mida õieti tähendas maalikunst. Ent nüüd oli ta sellest aru saanud, nüüd 
töötas ta iga päev mitmeid tunde. Ja nüüd pidi see naine vahele tulema. Ta on 
suurepärane naine, ning see kujuneb suurepäraseks elamuseks ja ta hakkab temale, 
Goyale, palju peavalu tegema ning tema tööaega ja -vaimu varastama. Ta needis 
ennast ning teda ja saatust, et tal dona Cayetana eest nii kallilt maksta tuleb. 

Läbi lumesaju kostis õrn helin, ja siis nägi ta, kuidas 

keegi preester ja kooripoiss kõige pühamaga raju-ilmast läbi rühkisid, olles 
nähtavasti teel mõne surija juurde. Tasa vandudes tõmbas ta taskust taskurätiku, laotas 
selle lögasse ja põlvitas sellele, nii nagu seda nõudsid komme, inkvisitsioon ja tema 
süda. 

See, et ta kohtas püha monstrantsi, mis oli teel surija juurde, oli halb enne. See lugu 
tolle naisega tal hästi ei lõpe. «Parem juba üheksa-aastasele härjale ummiktänavas tee 
peale ette jääda,» nuras ta endamisi, «kui mõnele naisele, kui sul on himur süda.» Ta 
pärines rahva seast, ja tema sisemus oli tulvil vanu rahva ütlusi ja arvamusi. Ta 
nohises vihaselt läbi nina, kui ta end ilmast läbi surus, piki majade müüre, sest keset 
tänavat oli pahkluudeni ulatuv löga. Kõikjal aina pahandused. Seosetult jooksis tema 
mõte monsieur de Havrele, prantsuse saadikule. Goya oli tema portree maalinud ja 
prantslane ei olnud selle eest maksnud. Pärast seda, kui ta arve juba kolmandat korda 
oli esitanud, anti talle õukonnas veel pealegi märku, et seal ei nähta meelsasti, kui 
prantslasest härrat edaspidi tülitatakse. Franciscol oli tellimusi nii palju kui ta tahtis, 
kui aga asi jõudis tasusaamiseni, esines sageli raskusi. Väljaminekud aga suurenesid. 
Tõld ja hobused olid kulukad, teenijad jultunud ja nõudsid ikka rohkem, pealegi 
varastasid nad, kuid pole midagi parata, õuemaalija pidi nooblilt esinema. Kui tema 
õnnis isa teaks, et tema, väike Francho kulutab kahe päevaga niisama palju kui kogu 
Goyade perekond Fuendetodoses aasta vältel tarvitas, ta keeraks end hauas ümber. 
Kuid kas polnud see suurepärane, et tema, Francisco, võis endale niisuguseid kulutusi 
lubada? Ja muhelus libises üle ta näo. 

Ta oli oma maja ees; sereno, majadeploki valvur, avas talle ukse. Goya läks üles, 
viskas märjad rõivad ült, heitis voodisse. Ent ta ei suutnud magada. Hommiku-kuues 
läks ta oma ateljeesse. Oli külm. Kikivarvul hiilis ta läbi koridori. Teenri Andreo ukse 
prao vahelt paistis valgus. Goya koputas; kui poiss juba oma viisteist reaali palka 
saab, võib ta vähemalt tulegi süüdata. Vastumeelselt tegi pooleldi rõivastatud 
inimeseloom, mis tal kästi. 

Goya istus ja vaatas tulle. Varjud ronisid seinapidi üles ja alla, pentsikud, 
õudusttekitavalt külgetõmbavad, ähvardavad. Ühel seinal rippus gobelään, mis ku- 
jutas pidulikku rongkäiku, loitlev valgus kiskus sellest välja üksikuid osi, hiiglasliku 
pühaku, keda kanti kõrgendatud alusel, metsiku, kirgliku rahvahulga nägusid. 
Lõuahabemega kardinal, kes, Veläzguezi poolt maalituna, vaatas teiselt seinalt 
süngete, mõnevõrra igavust tundvate silmadega, muutus tontlikuks selles hubi-nas, ja 
isegi püha neitsi igivana pruunjasmust puukuju, kandiliselt veetlev virgen de Atocha, 
Francisco kaitsepühak, muutus pilkavaks ja ähvardavaks. 

Goya tõusis püsti, sirutas end ja kiskus enda tugeva õlaliigutusega unelmatest lahti. 
Jooksis siia ja sinna. Võttis liiva, puistas seda lauale. 


Liiva sisse joonistama 
hakkas Goya. Sellest valmis 


paljas naine; ristijalu 

maas ta loiult konutamas. 
Liiva sisse tagasi ta 

pühkis Goya, tegi teise, 
alasti ka see ja tantsiv. 
Liiva sisse tagasi ka 

selle pühkis Goya. Tegi 
uue. Sirgelt astus see ja 
uhkelt kruusi pea peal kandis. 
Seegi kadus jälle liiva. 
Goya haaras krihvli kätte. 
Peagi valmis neljas naine. 
Kõrget kammi kandis see ja 
ta mantilla mustad pitsid 
katsid naise valge keha 
alastuse. Goya ohkas, 
nohisedes läbi nina. 

Vaatas vihaselt ta joonist 

ja siis rebis selle puruks. 

Ta töötas. Lõuendilt vaatas alla väga ilus daam, piklik nägu kergelt maskitaoline ja 
pilkav, silmad kaugel eemal seisvad ja kõrgete kulmude all, lai suu, ahta ulaja tugeva 
alahuulega, kokku surutud. Juba kolm korda oli daam temale poseerinud. Peale selle 
oli Goya temast veel mitmesuguseid visandeid teinud. Nüüd töötas ta pildi 
viimistlemise kallal. Ta oli oma käsitöös kindel ja kiire töömees. Selle portree kallal 
töötas ta juba neljandat nädalat, kuid see ei tahtnud ega tahtnud õnnestuda. 

Sealjuures oli kõik «õige». See oli too daam, keda ta tahtis kujutada, Goya tundis 
teda hästi ammust ajast, ta oli seda daami mitu korda maalinud, see oli tema sõbra 
Miguel Bermüdeze naine. Kõik oli seal, see varjatud, pilkav, sügavalt riuklik, mida ta 
oma daamiliku maski taha peitis. Ent midagi vaevalt tajutavat puudus, ja see vaevalt 
tajutav oli Goya suhtes otsustav. Goya oli teda näinud ühes seltskonnas don Manueli, 
Alcudia hertsogi, kõikvõimsa soosiku juures, kelle isiklik sekretär oli Miguel 
Bermüdez, ta kandis siis valge pits-koega kaetud helekollast kleiti, ja siis äkki oli 
Goya näinud teda täielikult, oli näinud seda laialivalguvat, hämmeldavat, 
kuristikusügavat, millest oleneb kõik. Mingi teatud hõbedane helk oli hõljunud sellel 
ilmutusel. Tol korral, nähes toda dona Lucia Bermüdezt, helekollases kleidis ja valge 
pitskoega, oli ta täiesti kindlalt tunnetanud, mida ta teha tahab ja tegema peab. Nüüd 
piinas ta end sellega, ja ometi oli kõik seal, nägu ja ihu ning hoiak ja kleit ja hele, 
hallikas tagapõhi, mis kindlasti oli õige. Ning sellegipoolest puudus seal midagi: 
puudus varjund, millest kõik sõltus; see oli midagi vaevalt märgatavat ja ometi oli see 
kõik. Oma hingepõhjas teadis ta, mispärast pilt ei õnnestunud. Nüüd oli möödunud 
juba rohkem kui kaks nädalat teatriõhtust Alba palees, ja ta ei olnud naisest poodiumil 
midagi kuulnud. Ta oli kibestunud. Kui naine ise ei tulnud, miks ta siis vähemalt ei 
kutsunud teda ega nõudnud lehvikut? Muidugi, ta oli kinni oma häbitu naeruväärse 
lossi sisustamisega Moncloas. Muidugi oleks Goya võinud ju ka kutsumatult 
hertsoginna juurde 

minna ja lehviku ära viia. Kuid seda ei kannatanud tema uhkus. Naine pidi teda 
kutsuma. Naine kutsub teda. Juhtumit, nagu toda seal poodiumil, ei saa ometi minema 
pühkida nagu kujusid, mida ta liiva sisse joonistada tavatses. 

Francisco ei olnud ateljees üksi. Nagu peaaegu alati oli tema õpilane ja kaastööline 
Agustin Esteve seal; ruum oli suur küllalt, et teineteist mitte segada. 

Täna maalis don Agustin kindral Ricardose ratsapilti. Vana kindrali külma, tusase 
näo oli maalinud Goya, hobuse ja mundri ning aumärkide loendamatud üksikasjad, 
mille täpsele taaskujutamisele kindral rõhku pani, loovutas ta oma vastutustundelisele 
Agustinile. Agustin Esteve, kõhetu mees kolmekümnendate aastate alguses, muhkliku 
peaga, kõrge kaarduva laubaga taanduvate juuste all, õõnsate paledega, kitsaste 
huultega, kogu nägu pikergune ja päris teravalt kokku jooksev, ei olnud jutukas; 
Francisco seevastu, loomu poolest avaldumishimuline, armastas ka töö ajal lobiseda. 
Täna oli ka tema vaikiv. Vastu oma harjumusi ei olnud ta õhtust Alba juures isegi 
oma kõige lähedasematele sõpradele jutustanud. 

Agustin astus oma vaiksel kombel Goya selja taha ja silmitses hõbedaselt halli 
lõuendit hõbedaselt halli naisega. Ta elas nüüd juba seitse aastat Goya juures, nad olid 
peaaegu kogu päeva koos. Don Agustin Esteve ei olnud mingi suur kunstnik ja oli 
sellest valuliselt selgesti teadlik. Kuid ta sai maalikunstist hästi aru, ega olnud seal 
kedagi teist, kes oleks nii täpselt teadnud, milles avaldus Francisco tugevus ja milles 
alpus. Goya vajas teda, tema pahurat kiitust, tema pahurat laitust, vaikseid etteheiteid. 
Goya vajas kriitikat, ta ägestus kriitika puhul, ta mõnitas ja teotas kriitikut, ta kallas 
teda poriga üle, kuid ta vajas seda — ta kinnitust ja ta eitamist. Ta vajas oma 
sõnaahtrat, alati tusast, sügavalt arusaavat, paljuteadvat, asjatundlikku, kõhetut 
Agustini, kes kõndis ringi nagu seitse kõhna lehma; Goya teotas teda ohjeldamatult, 
saatis teda kuradile, armastas teda. Goya ei saanud temata läbi, niisama vähe kui 
Agustin ilma oma suure lapseliku, imeteldava, talumatu sõbrata. 

Agustin vaatas kaua pilti. Ka tema tundis seda daami, kes sealt lõuendilt nii 
pilkavalt tema peale vaatas, ta tundis seda daami väga hästi, Agustin armastas teda. 
Tal ei olnud õnne naiste juures, ja ta teadis, kuivõrd vähe külgetõmbav ta oli. Dofia 
Lucia Bermüdez oli tuntud kui üks väheseid Madriidi naisi, kellel oma mehe kõrval ei 
olnud ühtegi cortejo't — ühtegi avalikult tunnustatud armukest. Francisco, kellele, kui 
ta selle peale väljas oli, iga naine saagiks langes, oleks võinud kindlasti tema 
cortejo'ks, saada. Asjaolu, et ta seda silmanähtavalt ei tahtnud, rahuldas Agustini, kuid 
haavas teda ühtlasi. Ta oli kõige sellejuures asjatundja küllalt, et pildis ainult selle 
kunstilist väärtust näha. Ta nägi, et maal on hea ja et just see, mida Francisco taotles, 
oli veel saavutamata. Ta kahetses seda ja tundis sellest rõõmu, läks tagasi oma suure 
lõuendi juurde ning töötas vaikides edasi kindrali hobuse taguotsa kallal. 

Goya oli sellega harjunud, et Agustin tema taga seisis ja tema lõuendit silmitses. 
Dofa Lucia portree ei olnud õnnestunud, kuid ikkagi oli see, mida 'ta seal tegi, uus ja 
hulljulge, ja ta oli põnevil Agustini otsust oodanud. Kui nüüd see jällegi tummalt oma 
ratsutava kindrali ees istus, tõusis raev Goyas kõrgele. Kui jultunud oli ta, see 
läbikukkunud üliõpilane, kes oleks pidanud end toitma priisöögi kerjusesupist! Kuhu 
oleks see hädavares jõudnud, kui mitte tema, Francisco, teda enda juurde ei oleks 
võtnud? Kastraat, kes iga naise järele janunes, midagi ei söandanud ja mitte midagi ei 
saavutanud. Ja niisugune julges sõnalausumata tema pildi juurest ära pöörduda. Ent ta 
pidas selle endale. Teeskles, nagu poleks ta märganudki, et teine oli pilti silmitsenud. 
Töötas edasi. 


Kaks minutit pidas ta vastu, siis lausus ta raevunult, kuid hädaohtlikult leebelt üle 
õla: «Mida suvatsesid sa ütelda? Sa tead ju, et täna minu kõrvakuulmine jälle halvem 
on. Sa oleksid võinud väga hästi oma laisku mokki vähe rohkem lahti teha.» 

Don Agustin vastas väga valjusti ja väga kuivalt: «Ma ei öelnud midagi.» 

«Siis, kui sinult midagi kuulda tahad,» kärkis Francisco, 

«siis mängid sa soolasammast, ja siis, kui sult midagi ei küsita, siis läheb lahti nagu 
vesiveskist.» Agustin ei vastanud midagi. 

Goya aga, tige, jätkas: «Ma lubasin kindral Ricardosele singi veel sellel nädalal ära 
saata. Millal sa lõpuks oma hobusega valmis saad?» 

«Juba täna,» vastas kuivalt Agustin. «Siis te aga avastate tõenäoliselt, et teil tuleb 
kindrali hinge kallal veel palju tööd teha.» 

«See on sinu süü,» raevutses Goya vihaselt, «kui ma pilti õigeaegselt ei saa ära 
saata. Ma uskusin,» mõnitas ta, «vähemalt niipalju käsitööd oled sa nüüd selgeks 
saanud, et sa mitte tervet nädalat ühe hobusep . .... peale raiskama ei pea.» 

Agustin ei pannud sõbrale jämedusi pahaks. Mida Francisco ütles, ei tähendanud 
midagi, tähendas ainult see, mida ta maalis. Pildi sisse maalis ta oma tunded ja vaated 
tõetruult ja siiralt, nii et need lähenesid karikatuuri piirini. Ja pildid, mida Francisco 
temast, Agustinist, maalis, ei kandnud mitte ainult pühendust: «Don Agustin Estevele 
tema sõber Goya», vaid need olid tõepoolest sõbra loodud teosed. 

Goya hakkas jälle portree kallal tööle ning jälle töötasid mõlemad mõnda aega 
vaikides. Siis koputati uksele ja sisse astus ette teatamata külaline, abate don Diego. 

Goyat ei seganud see, kui teda töö juures jälgiti; ta oli distsiplineeritud ja pilkas neid 
maalijaid, kes, mitte millekski suutelised, nagu Antonio Carnicero, palju meeleolust 
lobisesid. Francisco sõbrad ja lapsed võisid igal ajal tulla tema ateljeesse, talle 
küsimusi esitada, ja kui tahtsid, siis ka sel ajal lobiseda, kui tema maalis. Lukustatud 
oli tema ateljee alles pärast väga varajast õhtusööki, siis laskis ta enda ligi ainult neid, 
kelle ta ise välja valis, mõne sõbra või sõbranna, või ta jäi hoopis üksi. 

Niisiis polnud ta praegu pahane, kui abate tuli, täna oli see talle peaaegu teretulnud. 
Ta tundis, et ta täna seda, mis tal ähmaselt silme ees hõljus, siiski ei «näe», see kuulus 
selle vähese hulka, mida tööga sunniviisil ei saavuta, mida tuleb oodata. 

Tegevusetult jälgis ta, kuidas abate ateljees ringi kõndis. Raske härra ei istunud 
kunagi vaikselt, silmatorkavalt kerge sammuga kõndis ta läbi toa; tal, don Diegol, oli 
mingi endastmõistetav komme, kus ta iganes ka oli, kõike uurida, kätte võtta ja jälle 
tagasi asetada, raamatuid, pabereid, igasuguseid esemeid. Goya, kes inimesi kiiresti 
läbi nägi, tundis abate't juba ammust ajast, kuid ta ei olnud kunagi selle olemust 
endale õigesti selgeks teha suutnud, talle näis, nagu kannaks see väga intelligentne 
mees pidevalt mingit kunstipärast maski. Don Diego kõrge ilusa lauba alt vaatasid 
targad, kavalad silmad, nende all asus lame, sirge nina; täidlaselt, ebatavaliselt 
suurena, naudinguhimulisena laius suu. Nägu tervikuna asetses kahvatult, joviaalselt, 
arukalt ja väga sobimatult musta vaimulikurüü kohal. 

Abate oli pigemini mühaklik, ometi oli kõik tema juures hoolitsetud ja ta oli 
võimeline isegi vaimuliku-rüüd elegantseks muutma; kallihinnalised pitsid vaatasid 
välja raskest, mustast siidist, kalliskividega kaetult särasid kingade pandlad. 

Rännates ringi suures ateljees, jutustas abate igasugust klatši, sõbralik-irooniliselt, 
mõnikord ka teravalt, ent mitte kunagi igavalt. Ta oli hästi informeeritud, ta oli 
niisama hästi kodus nii inkvisitsiooni isandate juures kui ka vabamõtlejate ringis. 

Francisco pööras talle vähe tähelepanu. 


Siis aga kuulis ta abate*i ütlevat: «Kui ma täna hommikul dofa Cayetana lever'l 
olin —» 

Ta võpatas tugevasti ootamatust erutusest. Ent mis see oli? Ta nägi abate'i huuli 
liigutavat, kuid ei kuulnud ühtegi sõna. Pöörane hirm haaras teda. Kas see haigus oli 
uuesti tagasi tulnud, millest ta oli arvanud, et ta on sellest alatiseks võitu saanud? Oli 
ta kurt? Ta saatis pilgu täis õudu ja abitust püha neitsi Atocha puukuju suunas. «Püha 
neitsi ja kõik pühakud hoidku selle eest,» mõtles ta. Ta mõtles seda mitmeid kordi, 
see oli kõik, mida ta oli suuteline mõtlema. 

Kui ta uuesti kuulma hakkas, jutustas abate doktor Joaguin Peralist, kes nähtavasti 
samuti oli viibinud hertsoginna Alba hommikusel vastuvõtul. Doktor Peral 

oli alles hiljuti välismaalt tagasi pöördunud ja üle öö Madriidi seltskonna imearstiks 
muutunud. Räägiti, ta olevat krahv Espaja surnust üles äratanud. Peale selle, jutustas 
abate, olevat doktor hästi kodus kõikides kunstides ja teadustes ning eeskujulik 
seltskonnainimene, tema peale joostavat tormi. Kuid ta olevat sealjuures hellitatud ja 
oskavat end hindamatuks teha. Igatahes avaldavat ta hertsoginna Albale oma lugu- 
pidamist iga päev, ja see hindavat teda ebatavaliselt. 

Francisco sundis end rahulikult hingama. Loodetavasti ei olnud ei Agustin ega too 
don Diego mitte midagi tema haigushoost märganud; nad olid ilvese-silmsed, nad 
mõlemad. 

«Mind ei ole senini ükski aidanud,» lausus ta raevukalt, «mitte ükski nendest 
habemekratsijatest ega aadri-laskjatest.» 

Teadagi, et sellest ei olnud möödunud veel kuigi palju aega, kui arstidele oli antud 
luba habemeajajate tsunftist välja astuda. 

Abate naeratas. «Ma usun, don Francisco» lausus ta, «doktor Peralile teete te 
ülekohut. Ta tunneb nii ladina keelt kui ka anatoomiat. Mis puutub ladina keelde, siis 
seda võin väita täie kindlusega.» 

Siis aga vaikis ta mõnda aega. Ta seisis Goya selja taga ja vaatas portreed, mille 
kallal too töötas. Agustin jälgis teda teraselt. Abate kuulus Bermüdeze sõprade ringi ja 
Agustin uskus märganud olevat, et tähelepanu-avaldused, mida abate ilusale Luciale 
ütles ja osaks laskis saada, olid vahetevahel enamad kui tavalised suurilmaliku abate 
aupaklikkused. 

Nüüd siis seisis don Diego dofia Lucia pildi ees ja Agustin ootas pinevalt, mida ta 
ütleb. Kuid muidu nii kõnekas härra ei avaldanud oma arvamust. 

Hoopis vastupidi, ta jutustas edasi doktor Peralist, suurest arstist. See olevat 
välismaalt oivalisi maale kaasa toonud, need olevat aga senini veel välja pakkimata, 
doktor Peral otsivat maja oma maalikogu jaoks. Esialgu olevat ta muretsenud endale 
suurepärase tõlla, isegi veel ilusama kui see, millega don Francisco sõidab. Tõlla kere 
olevat inglise stiilis välja peetud, kullatud, pildikaunistused olevat visandanud 
Carnicero, kes 

pealegi olevat samuti viibinud dofa Cayetana hommikusel vastuvõtul. 

«Ka tema?» ei suutnud Goya hüüatust tagasi hoida. 

Ta sundis end rahulikuks jääma, mitte lubama endale uut viha- ja kurtusehoogu. See 
õnnestus tal, kuid pingutusega. Ta nägi neid kõiki, oma maalijasilmaga nägi ta neid, 
abate't, habemekraapijat ja Carnicerot, seda soperdajat, vusserdajat, kes oli endale 
õuemaalija tiitli pugemisega omandanud, kuidas need seal ringis istusid, need kolm 
vastikut, samal ajal, kui daami rõivastati ja tema soengut korrastati. Ta nägi neid 
lobisemas, nägi nende laiutavaid Žeste, nägi neid naise vaatamisest mõnu tundvat, 
ning ta nägi naist neile vastu naeratamas, kõrgilt ja ometi julgustavalt. 


Ta oleks ju väga lihtsalt võinud ise minna naise hommikusele vastuvõtule. Tema 
jaoks oleks naisel olnud kindlasti sügavam, sõbralikum naeratus kui teiste jaoks. Ent 
selle kondiga võis mõnda teist koera meelitada. Ta ei oleks sinna läinud isegi siis, kui 
ta oleks kindlasti olnud veendunud, et naine talle kohe voodisse kargaks. Isegi kui 
talle oleks Indiat pakutud, ei oleks ta sinna läinud. 

Vahepeal seletas abate, et niipea, kui õukonna leina-aeg on möödunud, see tähendab 
paari nädala pärast, kavatsevat hertsoginna korraldada seltskondliku koosviibimise 
oma Moncloas asuva lossikese, Palais Bue-navista sisseõnnistamiseks. Muidugi 
olevat nüüd raske plaane teha eilsete sõjaliste teadaannete tõttu. 

«Missugused sõjalised teated?» küsis Agustin kiiremini kui tavaliselt. 

«Mis maailmas teie küll elate, mu armsad sõbrad?» hüüdis abate. «Kas tõesti toon 
mina neid halbu teateid teile esimesena?» 

«Mis teateid?» käis Agustin peale. 

Ja abate vastas: «Kas te tõesti ei tea, et prantslased on Touloni tagasi võtnud? Dofia 
Cayetana hommikusel vastuvõtul muust ei räägitudki. Muidugi, kui mitte arvesse 
võtta,» lisas ta sõbraliku õelusega, «juttu Costillarese väljavaadetest eelolevatel 
härjavõitlustel ja doktor Perali uuest tõllast.» 

«Toulon on langenud?» küsis kähedalt Agustin. 

«Teade näikse olevat juba paari päeva eest saabunud,» vastas abate, «küllap vist 
hoiti seda saladuses. Keegi täiesti noor ohvitser olevat kindluse vallutanud meie ja 
inglise laevastiku nina alt, keegi tavaline kapten. Buonafede või Buonaparte või 
midagi taolist olevat ta nimi.» 

Goya lausus, ja oli raske ära tunda, kas tema hääles oli valu või küünilisus: «Nojah, 
siis on meil varsti rahu.» 

Agustin vaatas talle süngelt otsa: «Vähesed Hispaanias,» pahandas ta, «soovivad, et 
rahu kehtestataks niisugusel alusel.» 

«Mõned kindlasti ei soovi seda,» nõustus abate. 

Ta kõneles kergelt ja kahemõtteliselt ning teised vaatasid üllatunult tema poole. 
Abate'i ümbritses palju ebaselget. Aastaid kandis ta «Inkvisitsiooni sekretäri» tiitlit, 
isegi uus, väga fanaatiline suurinkvisiitor oli jätnud talle selle tiitli. Mõned väitsid 
pikemalt kaalumata, don Diego töötavat inkvisitsiooni salakuulajana. Teisest küljest 
oli ta lähedane sõber edumeelsete riigimeestega, räägiti, ta olevat teatud teoste autor, 
mis nende riigimeeste nime alt käibel olid, ja mõned kuulutasid isegi, et ta olevat 
Prantsuse vabariigi salajane poolehoidja. Täiesti selget pilti ei saanud ka Goya sellest 
pilkavast, kannatlikust isandast; niipalju oli kindel: naudinguhimuline künism, mida ta 
näiliselt laskis välja paista, oli masik. 

Kui abate oli lahkunud, lausus Agustin: «Nüüd tuleb teie sõbral don Manuelil 
nõustuda ja valitsus enda kätte võtta, ning siis istute te veel kindlamini sadu-Jas.» 

Kõneldi nimelt, et don Manuel Godoy, Alcudia hertsog, soosik, olevat algusest 
peale olnud sõja vastu ja lükanud valitsuse avaliku ülevõtmise tagasi. 

Goya oli don Manueli mitmeid kordi selle suurimaks rahuloluks maalinud ja 
kiidelnud Agustini ees, ta uskuvat, et ta olevat Hispaania kõige vägevama mehe juures 
hinnas. Nii tabas ta Agustini pilkest kahekordse teravuse. Agustin nimelt tegeles täis 
põlevat huvi avalike küsimustega, rääkis nendest õhina ja arukusega ning pani sõbrale 
kibedasti pahaks, et see mure ühiskonna 

käekäigu pärast enda kaelast ära veeretas. Mida Agustin nüüd ütles, see torkas 
Goyat sügavalt. See oli tõepoolest olnud tema esimene mõte, et nüüd sõlmitakse varsti 
rahu ja tema kõrge kaitsja don Manuel võtab valitsusasjad üle. Ent kas ei olnud see 


siis loomulik, et niisugune asjade käik talle rõõmu valmistas? Ta polnud ju mingi 
poliitik, poliitilised küsimused olid tema jaoks liiga segased. Sõda või rahu, see oli 
kuninga, tema nõuand]jate, tema grande'de otsustada. Temasse, Franciscosse, see asi ei 
puutunud, tema oli maalikunstnik. 

Ta ei vastanud. Astus maali juurde, dofia Lucia portree juurde. «Sa ei ole pildi kohta 
sõnagi lausunud,» kaebas ta. 

«Te teate seda ju isegi, milles on viga,» vastas Agustin ja ka tema astus maali 
juurde. «Midagi ei puudu ja ometi puudub kõik,» seletas ta süngelt ja autoriteetselt. 

«Mõnusamat kaaslast tumedateks tundideks ei oleks ma kuidagi suutnud välja 
otsida,» mõnitas Goya. 

Ja kuna Agustin maali ette seisma jäi, seda mõtisklevalt vaadeldes, jätkas ta: «Aga 
seal ta on, sinu Lucia, on ta nähtav või mitte?» Ja kaalutledes, kuidas ta teist võiks 
solvata, jätkas ta kahjurõõmsatt edasi: «Vaata teda hästi, midagi muud sa ju temaga 
peale hakata ei oska, sina pla-too-ni-li-ne.» 

Ta hääldas sõna vaevaliselt, iga silpi üksikult. Agustin surus huuled kokku. Tema 
ise ei rääkinud oma armastusest dofia Lucia vastu iialgi, ent Goya pilkas teda sellega 
alati, kui ta oli halvas tujus. 

«Ma tean, et ma ei ole külgetõmbav,» vastas ta, ja tema hääl kõlas veelgi 
rämedamalt kui tavaliselt. «Ent ka siis, kui oleksin teie asemel, teie ande ja teie 
tiitlitega, ei teeks ma mingit katset meie sõbra don Miguel Ber-müdeze naist 
võrgutada.» 

«Õilsad elukombed,» pilkas 

don Francisco. «Üllad sõnad. 

Ihult-hingelt lausa voorus. 

Kahju ainult, et su voorust 

iial proovile ei pane 

sinu .armas ihaldatu.» 

Aga sõber ainult vailkis. 

Momilt silitas Esteve 

käega lõuga, silmitsedes 

vaikselt kallimat seal pildil. 

Goya sõnas raevukana: 

«Mitte keegi — olgu ta või 

kõige parem — ei saa anda 

värvi, tooni ega rütmi 

hingematvas hapus haisus, 

mida sinust hoovab.» Ning ta 

haaras kübara ja mantli 

vihaselt ja lahkus ruumist. 


4 


Kui tal, nagu selgi päeval, midagi erilist ees ei olnud, meeldis talile veeta õhtu oma 
perekonna keskel; ta armastas oma naist ja tundis rõõmu oma lastest. Ent ta kartis, et 
tänases meeleolus võib ilmsüütu perekonna-lauas lobisemine muutuda talle raskelt 
talutavaks. Ta eelistas minna oma sõbratari Pepa Tudõ juurde. 

Pepa oli meeldivalt üllatatud. Ta ei olnud iialgi lohakalt rõivastatud nagu nii paljud 
teised madriidlannad; ka täna oli tal seljas ilus sinine hommikukuub, millest tema 


valge nahk säravalt eraldus. Ta istus taga-sinõjatunult sohval, loid, lopsakas, 
lehvikuga mängiv, ja vestles aeglaselt Goyaga. 

Tuli tema duena Conchita ja küsis, mida don Francisco õhtusöögiks soovib. 
Kuivetanud Conchita oli Pepat tema sündimisest saadik truult ümmardanud ja kõik 
tema noore ning äreva elu muutused ta juures välja kannatanud. Nad pidasid nõu 
õhtusöögi koostamise küsimuses, siis eemaldus vanamutt, et muretseda, mis veel 
vajalik, kõigepealt aga mõnevõrra vulgaarset manzanilla't mida Francisco eelistas. 

Goya jäi sõnakehvaks ka siis, kui Conohita oli läinud. Pepa kenas elutoas oli väga 
soe, sütepann oli kuhjaga täidetud, mõlemaid valdas laiskus ja mõnusus, ehkki nad 
teadsid, et mõndagi oli arutada. Pepal oli 

kummaliselt häbitu komme ainiti pöörata inimese poole oma nägu, oma väga valget 
nägu laia, madala laubaga ilusate, punakasblondide juuste all, roheliste, teineteisest 
kaugel asetsevate silmadega. 

«Kuidas sa oma viimased päevad mööda oled saatnud?» küsis lõpuks Francisco. 

Pepa oli laulnud, ta oli selgeks õppinud kolm kena kupleed, mida Maria Pulpillo 
uues zarzuela's laulis, siis oli ta duea'ga kaarte mänginud; kummaline — Conchita 
oli jumala-aus, kuid kaardimängus ta pettis; täiesti selge, et Conchita oli teda kolme 
reaaliga tüs-sanud. Siis oli ta õmblejanna juures käinud, mademoi-selle Lisettei juures 
Puerta Cerradal. Tema sõbranna Lucia oli talle kinnitanud, et mademoiselle Lisette 
teeb talle erandliku hinna. Aga ka erandliku hinnaga läheb mantel, mida ta vajab, liiga 
kalliks. Nii peab ta siis ka edaspidi laskma oma rõivad Buceta juures õmmelda. 

««Muide, ma olin ka Lucfa juures,» jutustas ta, «ja kord käis Lucia siin.» 

Goya ootas ja teda huvitas teada saada, mida Lucia portreest oli rääkinud. Kuid 
Pepa laskis teda oodata, tal tuli küsida. Jah, portreest oli ta ka rääkinud, mitu korda. 

«Sa maalid teda ju kollases kleidis. See on tal mademoiselle Lisette'i juurest. 
Kaheksasada reaali võttis mademoiselle selle eest. Näed sa nüüd tema hindu.» 

Goya taltsutas end. «Ja mida arvab dofia Lucia portreest?» küsis ta. 

«Ta imestab,» jutustas Pepa, «et see kuidagi valmis ei saa. Ta leiab, see olevat 
ammu niikaugel, ja ei saa aru, miks sa tõrgud ega taha seda tema mehele näidata. Ka 
mina imestan, avameelselt öeldult,» lobises Pepa edasi. «Muidugi on don Miguel 
raskelt talutav ja tal on kõige kallal iriseda. Kuid sa ei piina end tavaliselt kunagi nii. 
Ja palju see don Miguel sulle ikkagi maksab? Tõenäoliselt mitte midagi, kuna ta on 
sinu sõber. Ja kindlasti mitte sinu tavalist kolme tuhandet reaali.» 

Goya tõusis püsti ning kõndis edasi-tagasi. Võibolla oleks olnud siiski parem, kui ta 
oleks õhtustanud oma perekonnaga. 

«Ütle mulle, Francisco,» jätkas Pepa oma teemat, «miks sa siis ennast ikkagi nii 
piinad? Minu portree kallal, mille sa admirali jaoks tegid, ei töötanud sa täilt kolme 
päevagi, ja ta maksis sulle neli tuhat. Kas Luciat maalida on niipalju raskem kui 
mind? Või mis siis on? Tahad sa temaga magada? Või oled sa juba temaga maganud? 
Ta on väga ilus, see on tõsi.» Pepa rääkis nagu möödaminnes, tundetult. 

Goya massiivne nägu oid tusane. Tahtis Pepa teda üles keerata? Tõenäoliselt mitte. 
Ta oli sageli nii jubedalt asjalik. Kui tema, Goya, seda tõsiselt oleks tahtnud, oleks ta 
võinud doiia Lucia kindlasti saada, vaatamata kogu tema maskitaolisele 
daamilikkusele. Aga — seal oli palju ägasid. Pepa oli mõnikord raskelt talutav. Ja 
lõpuks ei olnud Pepa sugugi tema maitse. Ta oli täidlane, ja oma sileda nahaga oli ta 
jamona, kena, meeldiv seakene. 


Pepa tõi oma kitarri ja laulis. Ta laulis vaikselt, andunult. Ta oli ilus, kui ta seal 
niimoodi istus ja neid vanu, rahvapäraseid romansse trillerdas, ennast kitarril saates. 
Goya teadis, et Pepa kujutleb endamisi vabades, poeetilistes värssides oma isiklikke 
elamusi. 

Kahekümne kolme aastane Pepa oli palju läbi elanud. Ta oli asumaadel, Ameerikas, 
üles kasvanud jõuka istanduseomaniku tütrena. Kui ta oli kümne aastane, kaotas tema 
isa oma laevad ja varanduse. Isa pöördus koos perekonnaga Euroopasse tagasi; 
avarast, külluslikust elust oli Pepa ümber istutatud kitsasse, viletsasse. Õnnelik 
loomus oli teda säästnud, nii et ta selle pöörde all tõsiselt ei kannatanud. Siis oli noor 
mereväeohvitser Felipe Tudö tema ellu astunud, kena ja kergesti juhitav, see oli olnud 
mõnus abielu, ent ta oli vaene ja pidi Pepa pärast võlgu tegema. Tõenäoliselt oleksid 
nad pikapeale teineteisest vähe rõõmu tundnud. Kuid ta oli hukkunud ühel oma 
eskaadri sõidul Mehhiko vetes, ja kindlasti oli ta paradiisis, sest ta oli olnud hea ini- 
mene. Kui siis Pepa oma palvekirja pensioni suurendamiseks admiral de 
Mazairredole oli ulatanud, olil paks, vananev admirali temasse piiritult armunud. 
Viudita'ks, väikeseks magusaks leseks oli ta Pepat nimetanud ja talle kena korteri 
Galle Mayorii sisustanud. 

Et admiral teda oma suuraadlist sõpradele ei esitlenud, sellest sai Pepa aru; seegi 
tähendas palju, et admiral teda kuulsa õuemaalija poolt portreteerida laskis. Nüüd, 
sõja ajal, ristles don Federico oma armaadaga kaugetel meredel ning see, et Pepa oli 
kohtunud oma maalijaga, kes tuliselt oli avaldanud valmisolekut üksildasele Pepale 
kaaslaseks olla, oli hea. 

Pepa oli rahuliku loomusega ja tundis rõõmu sellest, mis tal oli; ent sageli meenutas 
ta laia elu asumaadel, piirituid maavaldusi, loendamatuid orje. Tervest sellest vanast 
küllusest ei olnud talle jäänud mitte midagi peale vana truu Conchita, kes oli jumala- 
aus ja tüssas ainult kaardimängus. Francisco, Franoho, oli suurepärane sõber, tõeline 
mees, kellest viudita lõbu võib tunda, ja suur maalikunstnik; ent tal oli palju tegemist, 
tema kunstil oli õigus tema peale, õukonnal oli õigus tema peale, tema paljudel 
sõpradel ja naistel oli õigus tema peale ja isegi kui Francisco Pepa juures oli, ei 
kuulunud tema mõtted mitte alati Pepale. 

Kõigest sellest unistas Pepa Tud6, kui ta oma romansse trillerdas. Küllap ta unistas, 
et ta ise on kangelanna mõnes nendest romanssidest, ilus, noor naine näiteks, mauride 
röövitud või oma kallima poolt mauridele müüdud. Olla mõne vapra pruuni vürsti 
jumaldatud valge armuke — sel pidid olema omad eelised. Küllap unistas ta ka 
sellest, et talle siin, Madriidis, õnn veel kord vastu naeratab, ja ta kujutles end ühena 
neist daamidest, kes kolm või neli korda aastas linnapaleedest oma maal asuvatesse 
lossidesse reisisid jja jälle tagasi õukonda, alati ümbritsetuna mayordomo'desit, 
kammermneitsitest ja juuksuritest, rõivastatud kõige viimasema moe järgi tehtud pariisi 
kleitidesse, ja ehetega, mis katoliku Isabelia või Karl Viienda väepealikud aastasadade 
eest olid saagiks saanud. 

Dueža palus Pepat, et see teda lauakatmisel abistaks. Nad sõid. Lõuna oli hea ja 
rikkalik, nad nautisid seda. 

Nende peale alla vaatas admiral Federico Mazarredo portree. Admiral oli lasknud 
end Goyal maalida oma õe jaoks ja siis Pepale ühe koopia tellinud. Agustin Esteve oli 
koopia südametunnistuse järgi teostanud 

ja nüüd siis vaatas admiral, kuidas Pepa ja kunstnik sõid. 

See ei olnud mingi suur kirg, mis oli Goya Pepa juurde viinud, ent see 
endastmõistetavus ja soojus, millega Pepa end Goyale oli andnud, rõõmustas teda ja 


täitis rahuldustundega. Tema talupoegiikult realistlik mõistus kaalutles, et Pepa oma 
armastusele ohvreid toob. Ta tundis täpselt Pepa varanduslikku olukorda. Pärast oma 
mereväeohvitseri surma öli Pepa suure Tirana juures võtnud näitekunsti tunde, 
sealjuures oli vastu taevast läinud seegi vähene, mis talle oli jäänud. Nüüd, pärast sõja 
algust, kanti talle üle tuhat viissada reaali kuus. Ei olnud täiesti selge, kui suure osa 
sellest moodustas riiklik pension, kui suure osa admirali isiklik kink. Tuhat viissada 
reaali oli palju ja vähe. Rõivaste õmblemiseks mademoiselle Lisette'i juures sellest 
kiilil ei piisanud. Goya ei olnud kitsi ja ta tõi oma ilusale ja meeldivale sõbratarile 
sageli kingitusi, tavaliselt väikseid, mõnikord ka silmapaistvaid. Ent alati valdas teda 
aragoonia talupoja kaine arvestusvõime ning sageli, kui ta oli mõne Pepale mõeldud 
kingi hinna teada saanud, jättis ta selle meelsamini ostmata. 

Laud oli koristatud, oli väga soe. Dofia Pepa nõjatus diivanil tagasi, ilus, mugav, 
loiult ihaldatav, hästi vormitud käega ükskõikselt lehvitades. Nähtavasti mõtles ta 
jälle dofia Lucfale ja tema portreele, sest lehvikuga admirali pildile osutades ütles ta: 
«iKa sellega ei võtnud sa endale kuigi palju vaeva. Nii sageli, kui ma talle otsa 
vaatan, pean ma mõtlema: parem käsi on liiga lühike.» 

Äkki tundis Goya selgesti seda ebaõnne, mis teda viimastel päevadel mitmeti taga 
oli kiusanud: kurnav Alba ootamine, võimetus dofia Lucia pildi ees, pahandused 
poliitikas ja kritiseeriva Agustiniga. Ja nüüd tuli veel Pepa oma rumalate 
häbematusitega. Kas tõesti pidi mees, kellele hertsoginna Alba oli Hispaania 
grande'äe juuresolekul otsa vaadanud, nagu lamaks ta temaga voodis, niisugust 
rumalat loba kuulama ja veel niisuguse jamona poolt? Ta võttis oma halli siid-kübara 
ja vajutas selle Pepale pähe. 

«Nüüd näed sa admirali pildist täpselt miisaima palju kui enne,» seletas ta raevukalt. 

Pepa rabeles kübarast välja, ta näis koomiline ja kena oma laastatud kõrge 
soenguga. 

«Conchita!» hüüdis ta vihaselt, ja kui vana duena ilmus: «Ava majauks don 
Franciscole.» 

Ent Francisco naeris vaid. «Lollus, Conchita,» ütles ta. «Mine tagasi oma kööki!» 

Ning kui see oli läinud, vabandas ennast: «Ma olen täna natuke raskelt talutav, mul 
on palju pahandusi. Pealegi polnud see, mis sa pildi kohta ütlesid, tõesti mitte väga 
arukas. Vaata täpsemalt, siis ei tundu sulle ikäsi sugugi liiga lühikesena!» 

Pepa mossitas ja jäi oma juurde: «See on siiski liiga lühike.» 

«Sa oled pime, kuid kena oma sassis juustega,» ütles Goya heasüdamlikult. «Ja uue 
soengu kingin ma sulle kah,» trööstis ta Pepat edasi ning suudles teda. 

Hiljem, voodis, ütles Pepa: «Tead sa, et don Federico kõige lähemal ajal tagasi 
tuleb? Kapten Morales ütles seda mulle tema nimel, tervitustega.» 

See seadis Francisco uue olukorra ette. «Mida sa teed siis, kui admiral tõesti tagasi 
tuleb?» küsis ta. 

«Ütlen talle, kuidas on,» vastas Pepa. «Ütlen talle: «Ja meie kahe vahel on' läbi 
kõik»,» tsiteeris ta üht oma romanssidest. 

«See on talle kindlasti ebameeldiv,» kaalutles Goya valjult. «Enne kaotab ta Touloni 
ja siis sinu.» 

«Tegelikult ei kaotanud tema Touloni,» kaitses Pepa asjalikult oma admirali, «vaid 
inglased. Kuid teda süüdistatakse selles, nii see juba on.» 

Mõne aja pärast laskis Francisco kuuldavale ühe mõtte, mis teda kogu aja oli 
vallanud. «Ja kuidas jääb siis sinu pensioniga?» küsis ta. 

«Seda ma ei tea,» vastas Pepa, mitte eriti muret tundes. «Midagi mulle ikka jääb.» 


See ei olnud Goya asi mõnda naist ülal pidada; suurel maalikunstnikul ei ole seda 
vaja. Pealegi kaalutles ta, et ta suudab väga hästi oma elu ka ilma Pepata ette 
kujutada. Teisest küljest leidis ta olevat loomuliku, et kena naine mõnusates 
tingimustes elada tahab, 

ja teda oleks haavanud, kui Pepa ainult sellepärast, et tema, Francisco, talle 
küllaldaselt raha ei anna, lõpuks saagiks langeb mõnele teisele või isegi admiralile 
tagas1. 


«Ära muretse,» ta ütles, 
«sest ma hoolitsen, et 

sina elada võid nagu seni.» 
Kuid ta jutul polnud hoogu. 
«Tänan,» lausus Pepa loiult. 
«Admirali võtan seinalt 
siiski maha,» lausus Goya 
äkki elavnedes. «Miks siis? 
Et ta käsi lühikene?» 

küsis Pepa. «See ei ole 
lühikene. Väitsin seda, 

sest et liiga palju vaeva 
nõuab sult Lucia.» 


5 


Ta seisis üksinda portree ees ning silmitses seda, otsides terava pilguga vigu. See oli 
dofaLucia, selles polnud mingit kahtlust. Niisugusena ta elas ja oli, niisugusena nägi 
Goya teda. Kõik oli seal, see maskitaoline, see natuke kunstlik, see varju hoiduv. Sest 
selles naises oli midagi varjatut ja mõned uskusid olevat näinud seda naist, kes nüüd 
võis olla kolmekümne aastane, juba varem, ilma daamiliku maskita. 

Kas ta selle naisega magada tahtvat, oli Pepa temalt küsinud. Rumal küsimus. Iga 
terve, elumahladest pulbitsev mees tahab iga mingilgi määral nägusa naisega magada, 
ja dofiaLucia Bermüdez oli ärritavalt ilus, daamilikult ilus, omamoodi ilus. 

Dona Lucia mees don Miguel oli tema sõber. Ent ta tunnistas endale siiralt, et see ei 
olnud mitte see põhjus, mis teda tagasi hoidis kulutamast vaeva ja aega dofiaLucia 
võitmiseks. Pigemini oli see, mis teda ohjeldas, just see pisut mõistatuslikku, 
ebakindlat. See ärritas temas kunstnikku, ent mitte meest. Mida dofia Lucia oli ja mida 
ta ei olnud, põimus läbi, see ei lasknud 

end lahutada, see oli viirastuslik, õudusttekitav. Kord oli ta seda näinud, tookord 
don Manueli ballisaalis. See oli mingi hõbedane helk kollasel kleidil, see virvendav, 
see neetud, õnnistatud valgus. See oli dofia Lucia tööline nägu, see oli ka tema, 
Francisco tõde, see oli see portree, mida ta maalida tahtis. 

Ja korraga nägi ta seda uuesti. Korraga teadis ta, kuidas ta võiks edasi anda seda 
virvendavat, sillerdavat, hõbekalt hajuvat halli, mida ta tookord oli näinud. Seda ei 
tekitanud tagapõhi ega ka mitte valge kude kollasel kleidil. Tuli pehmendada seda 
joont siin ja toda seal, kaasa pidid mängima ihutoonid, valgus, mis helkis käest, näost. 
See oli midagi vaevalt tajutavat, ent ometi oli see kõik. Ta sulges silmad ja nägi. Ta 
teadis, kuidas ta seda tegema pidi. 


Töötas. Muutis. Võttis vähemaks midagi vaevaltmärgatavat, pani juurde midagi 
vaevalt märgatavat. Kõik tuli iseenesest, vaevata. Uskumatult lühikese aja jooksul oli 
kõik omal kohal. 

Ta silmitses oma tööd. See oli hea. Ta oli selle teostanud. Seal oli midagi uut, suurt. 
See oli too naine, nii nagu ta tegelikult elas, kõige oma virvendusega. Ta oli tabanud 
tolle hajuva, laialivalguva. See oli Goya valgus, tema õhk, tema silma maailm. 

Ta nägu lõtvus, muutus heastmeelest peaaegu sõgedaks. Ta keris end toolil 
rõngasse, kergelt kurnatud, tegevusetu. 

Tuli Agustin. Tervitas mornilt. Astus mõned sammud. Möödus portreest, sellele 
vaatamata. Ent midagi oli talle siiski vist silma hakanud. Ta pöördus järsult, silm 
muutus tähelepanelikuks. 

Ta vaatas kaua. Köhatas hääle puhtaks. 

«See ta on, don Francisco,» ütles ta lõpuks kähedalt. «Nüüd on ta teil käes. Nüüd 
on teil õhk ja valgus. Nüüd on ta käes, see õige hall, Francisco.» 

Goya hiilgas poisilikult üle kogu näo. «Mõtled sa seda tõsiselt, Agustin?» küsis ta ja 
pani käe ümber selle õla. 

«Ma naljatlen harva,» vastas Agustin. 

Ta oli sügavalt erutatud, peaaegu rohkem kui Francisco. Ta ei olnud õppinud 
pilduma tsitaate Aristotelesest ega Winokelmannist enda ümber nagu don Miguel 

Benmüdez või abate. Ta ei suutnud midagi, ta oli vilets maalija, ent ta teadis 
maalikunstist rohkem kui keegi teine, ja ta teadis, eit see Francisco Goya, tema 
Francho, oli nüüd saavutanud midagi suurt, millest ei olnud veel mingit aimdust tervel 
sel aastasajal; ta oli joonest lahti saanud. Teised did püüdnud joont ikka puhtaimalt 
välja töötada, nende maal ei olnud lõpuks olnud enam midagi muud kui koloreeritud 
joonis. See Francisco õpetas maailma uutmoodi vaatama, mitmekesiselt vaatama. 
Ning vaatamata kogu oma kehklusele ei teadnud ta nähtavasti isegi, mida ta oli 
loonud seal suurt ja uut. 

Nüüd võttis siis Goya oma pintsli, silmatorkavalt aeglaselt, ja pesi selle põhjalikult 
puhtaks. Samal ajal rääkis ta väikse võidurõõmuga, ent ikka aeglaselt: «Ma maalin 
sind veel kord, Agustin. Sa pead rõivastuma oma pruuni, räpasesse kuube ja olema 
oma kõige mornima näoga. Sellest saab midagi suurepärast minu halliga, kas sa ei 
arva? Sinu morn ja minu helkiv, küll sa näed, sellest kujuneb täiesti haruldane efekt.» 

Ta astus ratsutava kindrali hiigelpildi ette, mille kallal Agustin ikka veel töötas. 
«Päris hea, see hobuse-p. ... ,» ütles ta tunnustavalt. 

Ning siis, täiesti tarbetult, pesi ta veel kord oma pintslit. 


Agustin ent tundis rõõmu, 

et ta oli selle mehe 

ustav kaaslane ja sõber. 

Jah, ta oli teda, Goyat, 

omal kombel aidanudki, 
sundinud tal leidma õigelt 
teed. Nüüd sõbralikult vaatas 
don Franciscot, oma Franchot, 
vaatas nagu oma poega, 
nagu kallist last, kes väga 
andekas küll, kuid kes tempe 
jällegi teeb, uusi, hulle. 

Ja ta tõotas endamisi 


oma talumatut kaaslast, 
sõpra, alati ja ikka 
igavesti hoida. 

Teisel päeval, saades kuulda, et portree on nüüd valmis, ilmusid Francisco ateljeesse 
don Miguel ja doa Lucia Bermüdez. 

Francisco Goya ja Miguel Bermüdez olid, ehkki neil oli põhjusi teineteise juures 
mõndagi laita, lähedased sõbrad. Don Miguel, kõikvõimsa don Manueli, Alcudia 
hertsogi esimene sekretär, juhtis varjust Hispaania saatust. Edumeelne, südame põhjas 
prantsusesõbralik mees, pidi palju osavust kulutama, et ennast noil ajul inkvisitsiooni 
intriigide eest hoida, ja Francisco imetles tagasihoidlikkust, millega Miguel oma 
võimu rohkem peitis kui näitas. Ent teadlasena, eelkõige aga kunstiajaloolasena, oli 
Miguel hoopiski vähem tagasihoidlik, ja tema sulest ilmunud kunstnikeleksikonis 
esines ta ülimal määral autoriteetsena. Seor Bermüdez, jälgides Winckelmanni ja 
Raphael Mengsi ideid, ei tunnustanud muud kui ainult suursugust joont, vanade 
meistrite järeleaimamist. Raphael Mengs ja Goya naisevend Bayeu olid tema meelest 
suurimad kaasaegsed Hispaania meistrid, ja ta laitis oma sõpra Franciscol viisakalt 
pedantse kahetsusega, kuna see viimasel ajal ikka sagedamini kaldus eemale 
klassikalisest teooriast. 

Francisco ootas koolipoisiliku kelmikusega ja rõõmsalt seda hetke, miil saab sõbrale 
just tema naise portree najal näidata, mida kõike võib saavutada reegleid tähele 
panemata jättes; ta oli veendunud, et Miguel, vaatamata oma rangetele 
tõekspidamistele, on võimeline ka tõelist kunsti tunnetama. Ta tahtis oma korrektsele 
sõbrale, kes vaatamata kogu teeseldud ükskõiksusele oli uue teose pärast kindlasti 
väga põnevil, anda võimaluse oma hinnatavaid põhimõtteid jällegi korraks pikkades 
arutlustes ette kanda, enne kui ta teda virvendava dofia Luciaga üllatab. Nii oli ta siis 
maalitud daami kogu tema õhu ja tema valguse ja tema iluga vastu seina pööranud, nii 
et näha oli ainult pildi kare, paljas hallikaspruun selg. 

Kõik kujunes täpselt nii, nagu ta seda oli oodanud. Don Miguel istus, jalg üle teise 
löödud, ja osutas, õrn 

naeratus valges, kergelt puuderdatud, neljakandilises, puhtalaubalises näos, ühele 
suurele mapile, milile ta oli kaasa toonud. 

«Mul õnnestus,» esitas ta seda, «vaatamata sõjale omandada need pariisi gravüürid. 
Küll aga teete silmad, mu armsad, sina, Francisco, ja teie, don Agustin, Need on 
Moreli gravüürid ja annavad edasi kõige tähtsama, mida Jacgues Louis David nende 
viimaste aastate vältel on loonud.» 

Ent Jacgues Louis David, Prantsusmaa kuulsaim maalikunstnik, oli selle klassikalise 
koolkonna pea, mida senor Bermüdez nii kõrgelt hindas. 

Peale stseenide klassikalisest vanaajast kujutasid gravüürid inimesi ja sündmusi 
kõige uuemast ajaloost, ka need olid teostatud antiikses laadis: näiteks Prantsusmaa 
rahvasaadikud tennisehatlis vandumas, et nad ei või enam kannatada mingit edaspidist 
türannia omavoli, edasi Dantoni ja Desmeutins'i portreed, ent eeskätt oli seal Marat, 
vannis mõrvatuna. 

Prantsuse maalikunstniku tööd olid Francisco olemusele ja töödele täielikud 
vastandid. Kuid ometi ei suutnud keegi paremini kui tema mõista, millise kunsti- 
meisterlikkusega need pildid olid maalitud. Näiteks kas või surnud Marat. Lõdvalt 


najatus tema pea küljele, lõdvalt langes vannist parem käsi, samal ajal kui vasak 
hoidis veal palvekirja, mille kaval mõrvar oli esitanud. See oli tehtud külma 
meistrikäega, üleoleva rahuga, ent ometi: kuis oli see erutav. Kui kaunilt ja suurelt 
kargas surnu inetu nägu kõige selle realismi juures vaatajale vastu. Kui väga pidi 
kunstnik seda «rahva sõpra» armastama. Nii tugevalt tabas pildi sündmus oma 
koletisliku ja suurepärase tegelikkusega vaatlevat Goyat, et ta hetkeks lakkas olemast 
kunstnik, kes kunstiliselt teise tööd hindab; pigemini haaras teda ängistus, hirm 
saatuse ees, mis varitseb igaüht, et talle seljatagant külge karata, molberti ees—sell 
ajal, kui töötad, voodis — siis, kui armastad, vannis — siis, kui end lõdvaks lased. 

«Külmavärinad jooksevad üle selja, kui tema pilte vaadata,» ütles ta lõpuks. «Suur, 
jälestusväärne mees,» ja kõik mõtlesid sellele, kuidas maalikunstnik ja revo- 

lutsionäär David oli rahvuskonvendis oma soosiva toetaja, Kuueteistkümnenda 
Louis' surma poolt hääletanud. «Isegi üheks kuuks,» lõpetas Goya, «ei vahetaks tna 
oma elu tema elu vastu, ka mitte Veläzguezi kuulsuse eest.» 

Sefor Benmüdez aga seletas, kuidas prantslase pildid jälle kord tõestavat, et kogu 
tõeline kunst põhineb antiigi õppimisel. Mitte miski muu kui ainult joon on oluline. 
Värv on paratamatu pahe, mis omab ainult üht funktsiooni, ja nimelt — alluda. 

Francisco irvitas heasüdamlikult. Ent nüüd segas end jutusse don Agustin. Ta tundis 
aukartust, jah, isegi imetlust seüor Bermüdeze julge ning samaaegselt painduva 
poliitika vastu. Ent kõik muu selle mehe juures tõukas teda eemale. Kõigepealt tüütas 
teda don Migueli kuivus, selle pedantlik, entusiastlik kooliõpetajalikkus. Oli võimatu 
aru saada, et niisugune delikaatne ja armsalt säbar daam nagu dofia Lucia oli 
abiellunud selle mehega, mehega, kes ei olnud midagi muud kui kahejalgne 
entsüklopeedia ja oma sisemuses steriilne. Ta tundis ülimat rõõmu sellest, kuidas ta 
don Migueli ja kõiki tema alpe, õpetatud teooriaid dofia Lucia ees Francisco tööga 
häbistab. 

Ta avas laia, õhukese morni suu ja lausus oma tahumatu, kõheda häälega ootamatult 
viisakalt: «Davidi pildid, mida te meile näitasite, don Miguel, näivad tõepoolest olevat 
tipp.» 

«Nad on tipp,» parandas Bermüdez. 

«Tipp,» nõustus Agustin. «Ent ometi suudan ma ette kujutada,» jätkas ta õela 
sõbralikkusega, «et ka teie poolt põlatud värviga on võimalik saavutada uusi, 
üllatavaid tulemusi, tipptulemusi.» 

Ja pikkade sammudega läks ta seina äärde ning tõstis tugeva liigutusega kõrgele 
lõuendi, mis hallikaspruunilt vastu seina nõjatas. 

«Ma juba mõistan,» ütles don Miguel naeratades, «millest te seal räägite, don 
Agustin. Meie mõlemad, dofia Lucfa ja mina, oleme põnevil, et näha portreed, mis nii 
kaua ...» Ta ei lõpetanud lauset. Sest molbertilt vaatas nüüd tema poole maalitud, 
virvendav Lucia. 

43 

Don Miguel seisis ja vaikis. Kunisltitundja, kes oli harjunud hindama pilte oma 
hästi kaalutud teooriate järgi, unustas oma printsiibid. Naine lõuendil oli Lucia, keda 
ta tundis, jja ometi samaaegselt hämmeldavalt teine. Ning jälle vastupidi oma 
põhimõtetele vaatas ta Luciat lihas ja veres, oma nõutust vaevu varjates. 

Tol ajal, aastaid tagasi, kui don Miguel oli temaga .abiellunud, oli Lucia olnud 
«maja», tütarlaps rahva hulgast, impulsiivne, taltsutamatu, ja temaga abiellumine oli 
olnud otsus, mis oli samavõrra kiire ja julge kui hädaohtlik. Ent instinkt, kogemused 
ja klassikute uurimine olid talle õpetanud, et see, kes kohe kinni ei haara, sagedasti 
jääb ilma, ja et jumalad annavad surelikule suure võimaluse ainult ühel korral. Ta ei 


olnud oma kiiret otsust iialgi kahetsenud. Ta armastas ja ihaldas oma ilusat naist täna 
samuti kui esimesel päeval; naine oli pealegi muutunud kahtlasest tänavatüdrukust 
esinduslikuks seora Bermüdezeks, kelle pärast teda, don Migueli, kadestati. 
Seltskonna daam, Ihaldusväärne ja esinduslik, nii vaatas dofa Lucia talle vastu ka 
lõuendilt, ent ometi ümbritses teda midagi seletamatut, hõbedast, virvendavat ja don 
Miguel taipas äkki: dofia Lucia, keda ta ometi uskus nende aastate vältel viimse 
võimaluseni tundma olevat õppinud, oli talle tänagi veel nii ärritav ja võõras, nii 
ähvardavalt muutliku loomuga nagu esimesel päeval, ka täna ikka veel maja. Goya 
märkas rõõmsa rahuldusega hämmastust sõbra muidu nii ohjeldatud näos. Jah, mu 
armas Miguel, sinu monsieur Davidi meetodid on head, selged jooned on head ja 
selged asjad lasevad end sellega selgelt edasi anda. Ent maailm ja inimesed ei ole 
paraku selged. Kõik see paheline, hädaohtlik, ülemeelik ja nõiduslik, kõik see, mis 
tolle taga peitub, seda ei saa selgete abinõudega maalida, seda lugupeetud vanadelt 
meistritelt ei õpi. Selles küsimuses ei oska sulle ei sinu Winckelmann ega sinu Mengs 
ega ka sina ise endale nõu anda. 

Tema, Francisco, vaatas maalitud naiselt elavale.. Too seisis seal, sügavalt vaikides 
ja maali vaadates. Tema kitsad, kaldu seisvad silmad kõrgete, viisakalt hämmastunud 
kulmude all vaatasid virvendavat 

valgust, mis teda maalil mänglevalt ümbritses, tema tujukas nägu oli midagi oma 
maskilikkusest lasknud langeda, tema lai suu oli kergelt avali, seda ümbritses 
naeratus, ent mitte peen ja pilkav nagu muidu enamasti, vaid sügavam, kardetavam, ja 
kindlasti ka vulgaarsem, pahelisem. Ning äkki meenus Francisco Goyale episood, 
mille ta oli juba ammu unustanud ja mida kauemat aega meenutada püüdnud. Kord oli 
ta läinud daamiga Pradole kõndima, see oli palju aastaid tagasi, ja keegi avellanera, 
mandlimiüüjatar, too võis olla neljateistkümne või viieteistkümne aastane, oli talle 
kaupa pakkunud. Goya oli tahtnud oma daamile mandleid osta, laps oli nõudnud liiga 
kõrget hinda. Goya oli pakkunud vähem ja noor müüjatar, tõeline maja, oli teda üle 
ujutanud pilke- ja sõimuvooluga: «Kaks reaali. Ma küsin oma peremehelt. Oodake 
siin, kena isand, poole aasta pärast olen ma vastusega tagasi.» 

Tüdruk oili teised oma kambast kokku kutsunud: «Tulge siia, mu kallid. Siin on 
keegi, kes raha lendu laseb. See on heldekäeline kosutaja. Ta tahab kaks reaali oma 
daami peale kulutada.» 

Ning häbistatuna ja vihasena oli Goya jultunud põngerjale viis reaali visanud. Talle 
valmistas võidurõõmu, et ta midagi sellest ammumöödunud ajast oma Lucfale sisse 
oli maalinud, midagi sellest vulgaarselt kaunist Luciast ja tema kahemõttelisest lõbust 
jultunud vastuste ja toorete naljade vastu. Ja see oli talle võidurõõmuks, et tema pilt 
sundis Luciat oma maski natuke kergitama. 

Don Agustin omakorda, kui Lucfa nüüd oma portree ees seisis, nägi, kuidas lihaliku 
naise ilu pildi ilu ülendas, ja pildi ülevus naise ülevust, ning tema süda oli rõhutud 
ihast ja naudingust. 

Ikka veel vaikisid kõik. Seal lõpuks avas dofia Lucia suu: 

«Ma ei teadnud sugugi,» lausus ta oma natuke lohiseva häälega don Franciscole, «et 
ma ka liiderlik olen.» 

Ent sedapuhku reetis tema mänglev toon ja tema naeratus enam kui suutis varjata. 
See oli väljakutse Franciscole, polnud kahtlust, ta valmistus just oma 

mehe, don Francisco sõbra juuresolekul temaga ohtlikku mängu alustama. 

Goya aga rahuldus väga viisaka vastusega: «Mul on hea meel, et minu portree teile 
meeldib, dofa Lucia.» 


See sõnavahetus tõi Agustini tema imetlusest maa peale tagasi tema eesmärgi 
juurde, don Migueli solvamise juurde. 

«Ma olen uudishimulik,» lausus ta oma rabeda häälega, «'kas ka härra abikaasa on 
pildiga niisama rahul kui teie.» 

Don Miguel oli püüdnud peale esimest hämmastust liiga isiklikud seisukohad tagasi 
tõrjuda, kuid kunstiteoreetik seisis maali ees niisama hämmeldunult kui dofia Lucia 
mees. Ta ei saanud salata: see täielikult reeglivastane toode ärritas teda, kõnetas teda, 
oli ilus. 

«Siin on kõik valesti,» lausus ta lõpuks, «ent ma möönan, see on suurepärane.» 

«Te olete avameelne,» ütles Agustin ja irvitas üle kogu oma kondise, kuivetanud 
näo. 

Aus Miguel aga võitles endast välja veel suurema tunnustuse. 

«Ma olen sind ju näinud, Lucia,» ütles ta, «selles kollases kleidis don Manueli ballil 
ja sa nägid välja suurepärane paljude küünalde valguses. Ent pildil oled sa veel 
ilusam. Ja sealjuures püsib see kuratlik mees täielikult tõelisuse piirides. Kuidas sa 
seda ometi tegid, Francisco?» 

«Seda võin ma teile öelda, don Miguel,» seletas kuivalt Agustin. «On midagi, mis 
on rohkem kui tõde.» 

Agustini müksud ei suutnud siiski pahandada don Migueli, ja ka ängistused ning 
kahtlused, mida portree talle oti valmistanud, ei piinanud teda enam. Ta oli fanaatiline 
suure kunsti koguja, ja tema süda soojus teadmise rõõmust, et see, küll reeglivastane, 
kuid erutav ja kunstiajalooliselt tähendusrikas maal saab tema omandiks vähese või 
tegelikult mitte millegi eest. 

Don Manueli tähtsamad toimetused ja äriasjad olid tema kätes, tema aeg oli 
piiratud. Sellele vaatamata viibis ta veel oma sõbra ateljees. Jalg üle jala löödud, 
mängides mehaaniliselt Davidi gravüüridega, sõnas ta: «Ma olen uudishimulik, 
Francisco, kas sa oma uut meetodit 

ka siis rakendad, kui sa minu hertsogit portreteerima hakkad.» 

Ja kuna Goya hämmastunult üles vaatas, jätkas ta, nagu hoopis muuseas: «Sest 
endastmõistetavalt peaine ,me nüüd, kus don Manuel on peaministri ameti üle võtnud, 
paluma sind maalida temast vähemalt kaks uut portreed, ja meil läheb vaja terve rida 
koopiaid ministeeriumide ja avalike asutuste jaoks.» 

Goya rõõmustas. Tema sõber Miguel ei lasknud endale midagi kinkida; ta ei 
maksnud küll midagi Lucia portree eest, ent ta muretses talle austava ja tulusa tel- 
limuse. Touloni sündmus tungis tõepoolest tema ellu; see sundis talle peale mure Pepa 
pärast, ent teisest küljest tõi see talle ka tulusa tellimuse. 

Samal ajal jätkas don Miguel samasuguses kerges toonis nagu möödaminnes: «Kui 
sulle sobib, korraldan ma lähematel päevadel pikema poseerimisseansi algusega 
lever'i ajal.» 

«See on sinust väga kena,» sõnas Francisco tänulikult. 

Kuid sefor Bermüdez polnud veel kaugeltki lõpetanud. 

«Paljugi muutub,» puhus ta oma juttu edasi, «kuna don Manuel asjade juhtimise 
isiklikult enda kätte on võtnud. Maal tuleb hakata harjuma näha Prantsuse-vabariigis 
tegurit, mis ennast maailmast kõrvaldada ei; lase.» 

Agustin vaatas ja jäi hämmeldunult kuulatama. «Kas ma saan teist õigesti aru,» 
küsis ta õhinal, «kas don Manuel seab maa sisepoliitika põhimõtted jälle endistele 
alustele? Kavatseb ta teatavad abinõud liberaalide vastu tühistada?» 

«Just seda,» vastas Bermüdez, ja ikka gravüüridega, edasi mängides pöördus ta 
Franciscole otsa vaatamata tema poole: «Pealegi võiksid sa meid aidata, Francisco. Sa 


tead, kui meelsasti don Manuel sind enda juures näeb. Võib-olla suudaksid sa talle 
oma maalimise ajal teatud poliitilist sammu soovitada.» 

Ja veel kergemalt, vestlustoonis, üle põlve visatud jalga vibutades, lõpetas ta: «Ma 
mõtlen, oleks juba aeg don Gaspar tagasi kutsuda.» 

Muidu nii rahulik Agustin tõusis erutatult püsti. Goya hingas raskelt läbi lameda 
nina, terve tema nägu v äi jen das v ast um eelsust. 

Jutt oli nimelt don Gaspar Melchor de Jovellanosest, riigi kõige silmapaistvamast 
vabameelsest riigimehest ja kirjanikust, keda üldiselt «Hispaania Voltalre'iks» kutsuti. 
Eelmise kuninga ministrina oli ta hulga kasulikke reforme läbi viinud. Neljandale 
Carlosele ja don Manuelile aga oli range, alati nõudlik mees peagi tülikaks muutunud, 
ta oli viinud kuningakrooni ikka uutesse lahkhelidesse inkvisitsiooni ja reaktsioonilise 
kõrgaadliga, ja Prantsuse revolutsiooni puhkemine oli andnud teretulnud ettekäände 
liberaalide juhi, mässaja kõrvale-lükkamiseks; ta pagendati tema kodumaa mägedesse 
ja ta tööde avaldamine keelati. Ei olnud sugugi meeldiv ülesanne don Manuelilit 
sellele mehele armuandmist paluda. 

Francisco vaikis. Agustin kõndis edasi-tagasi, rnühaklik, ärritatud, pikkade 
sammudega. Dofa Lucia, mängides oma lehvikuga, vaatas uudishimulikult oma 
looritatud silmadega Goya tusasesse näkku. 

«Mispärast on sul siis niisuguse ürituse läbiviimiseks vaja mind, Miguel?» küsis 
Francisco lõpuks. «Miks ei astu sa ise Jovellanose eest välja?» 

«Sellest tunnist alates,» vastas don Miguel sõbraliku kannatlikkusega, «kui minu 
hertsog valitsuse enda kätte võttis, olen ma jõudnud kindlale otsusele oma liberaalse 
õpetaja ja sõbra rehabiliteerimist nõuda. Ent don Manuel teab loomulikult samuti 
nagu kõik, kuivõrd suured kohustused on mul don Gaspari vastu, et ma võlgnen talle 
tänu oma karjääri ja küllap ka oma filosoofia eest. Sind, Francisco, ei kahtlusta keegi, 
sind peetakse poliitiliselt neutraalseks, igatahes mitte don Gaspari pooldajaks, olgugi 
et tema, kui ma õieti mäletan, ka sinu heaks mõndagi on teinud. See on kahtlemata 
mõjuvam, kui esimene tõuge tuleb sinu poolt. Seejärel surun mina peale, ja kui meil 
juba Jovellanos siin on, siis hakkan ma taotlema krahv Cabarrüsi ja te iste 
rehabiliteerimist.» 

Pahaselt silus Francisco tihedat juust veelgi rohkem kõrva ette. Viide teenetele, 
mida talle oli osutanud 

Jovellanos, ärritas teda. See oli õige, et Jovellanos oli talle, kui ta tundmatuna ja 
kerjusvaeselt oli Madriidi jõudnud, andnud suure portreetellimuse ja mõjukad 
soovitused. Üldiselt oli aga järeleandmatult range mees jäänud talle võõraks. Goya 
tundis tema vastu samasugust külma imetlust nagu kunstnik Davidi vastu; ta sai aru, 
et kerglase südamega don Manuel ei võinud taluda raevukat Jovellanost, kes alati 
elava etteheitena ringi kõndis. Nüüd siis nõudis vooruslik Miguel, et tema, Francisco, 
end suuremeelsena ja tänulikuna näitaks. 

«Head teod,» meenutas ta vanarahva tarkust, «tasuvad end tavaliselt alles taevas, 
halvad maa peal.» 

«Just nüüd, mil don Manuel on võtnud kursi rahule Prantsusmaaga, on niisugune 
üritus väljavaadete-rohke,» veenis teda don Miguel. 

Tõenäoliselt oli see nii. Sellegipoolest jäi Migueli palve käsuks, ja Goya näos, mida 
ta ei valitsenud, avaldus selgesti tõrksus. Tema tõus oli olnud pikaldane, ta pidi selle 
kätte võitlema töö, visaduse, kavaluse ja ettevaatlikkusega. Nüüd peaks ta saavutatut 
ohustama sellega, et segab end riigiasjadesse. 

«Lõpuks oled ju sina poliitik,» ütles ta rahulolematult, «mina olen kunstnik.» 


«Saa ometi aru, Francisco,», seletas talle veel kord kannatlikult seõor Bermüdez, «et 
sedapuhku oled sina parem eestkostja, just sellepärast, et sul pole mingisugust 
poliitilist auahnust!» 

Dofa Lucia vaatas ikka veel ainiti Franciscole. Ta hoidis lehvikut peaaegu suletuna, 
rinnale suunatuna, maja'de keeles tähendas see pilkavat äraütlemist ning naeratus 
tema laiade huulte ümber oli süvenenud. Ka Agustin põmnitses üksisilmi Goyat, 
pinevil, peaaegu mõnitavalt, ja see tundis, et ka tema kallis sõber seda kõhklemist 
hukka mõistab. See oli alatu don Miguelist, et ta tegi selle ebameeldiva ettepaneku 
dofa Lucfa ja don Agustini juuresolekul. 


«Olgu,» ütles ta siis mornilt, 
«hüva on, ma teen siis seda, 
ainult kaitsku mind Atocha 

püha neitsi, et ei juhtuks 
sellest kellelegi halba.» 

Ja ta vaatas kuju poole 

risti lüües. 

Ent Lucia 

Miguelile lausus naerdes: 
«Teadsin kohe, sõber Goya 
on nii abivalmis, õilis, 
vapper, ennastsalgav rüütel 
kogu ihullt ja ka hingelt.» 
Aga morniks jäi Francisco. 
Kui nad olid ära läinud, 
kaasas pilt doFia Luciast, 
pöördus Goya vihasena 
Agustini poole: «Seal sa 
istud, tunned rõõmu, naerad. 
Hõlbus vooruslik sul olla, 
mida, näljarott, sa kaotaks?» 
Ning ta ohkas: «Ainult mure, 
kuhu iganes sa lähed.» 
Kordas Goya vanasõna: 
«Kuhu iganes sa lähed, 

ikka mured, võlad, lapsed.» 

Kui Goya ülejärgmisel päeval don Manueli lever'le ilmus, et tellitud portreed 
alustada, leidis ta eesruumi tihedalt täidetuna. Läbi avatud ukse võis näha toretsevasse 
magamistuppa, kus hertsogit rõivastati ja tema soengut korrastati. 

Seal oli igat liiki varustajaid, püsikaupmehi, kallis-kivimüüjaid, keegi kapten, äsja 
just Ameerikast naasnud, kes tahtis hertsogile haruldasi linde kinkida. Seal oli sehor 
Pavän, kes toimetas äsja asutatud, don Manueli poolt toetatud geograafilist ajakirja 
«Maailmarändur», ja seal oli don Roberto Ortega, tuntud botaanik, et hertsogile oma 
viimast teost üle anda. Don 

Manuel nimelt osutas suurt tähelepanu botaaniliste teaduste arendamisele. Ent 
suurem osa külalisi olid noored ilusad naised, kes tahtsid ministrile palvekirju esitada. 

Niipea, kui talle Goyast oli teatatud, tuli don Manuel eesruumi, pooleldi rõivais, 
hommikukuub hooletult peale visatud, järgitud sekretäridest |a teenritest. Teenrid 
kandsid punaseid sukki, tunnus, mis oli reserveeritud kuninglikule majapidamisele; 
Neljas Carlos aga oli hertsogile andnud loa, et ka tema teenijaskond võib neid isandat 
esiletõstvaid sukki kanda. 

Don Manuel tervitas Goyat südamlikult. «Ma ootasin teid,» ütles ta ja laskis Goya 
seesmisse ruumi astuda, jäädes ise mõneks ajaks eesruumi. 

Ta kõnetas kord üht või teist loiult, kuid sugugi mitte ebasõbralikult, tail oli paar 
kena sõna kaptenile, kes vaenlase blokaadist läbi oli murdnud, ta tänas 
armastusväärselt botaanikut, silmitses ootavaid naisi joviaalselt, neid häbenemata 
hinnates, laskis sekretäril palvekirjad vastu võtta, saatis siis kõik kokkutulnud ootajad 
minema ja läks tagasi arma rõivasturnisruumi Goya juurde. 

Sel ajal, kui teda täielikult rõivastati ning kui seõor Bermüdez igasuguseid pabereid 
allakirjutamiseks ette pani ja neid selgitas, asus Francisco tööle. Ministri ilus nägu, 
täidlane, laisk, väikese lopsaka, väga punase suuga, oli kuidagi eriskummaliselt 
tardunud. Töötades naeratas Goya pilkavalt endamisi nende paljude äpardunud 
maalide üle, mis teised olid teinud sellest näost. Nad olid libastunud, kuna nad olid 
püüdnud anda sellele näole sangarlikkust. Ei olnud kerge don Manueli õigesti näha, 
teda ümbritses palju vihavaenu. Üldine olukord oli halb ja kuningatruud hispaanlased 
ei pannud seda süüks valitsejale, vaid ennem juba kuningannale, võõraimaalannale, 
itaallannale, eelkõige aga tema sõbrale, tema cortejo'le don Manuelile. Don Manuel 
oli madala päritoluga, tal ei olnud muud midagi kui ainult häbematu õnn, ja ta peab 
käituma nagu nemadki, mitte nagu mõni suur isand või kuningas. 

Goya mõtles teisiti. Just Manueli õnn, tema muinasjutuline tõus tegid noore isanda 
Goyale sümpaatseks. 

51. 

Tähtsusetust perekonnast põlvnev Manuel, sündinud Badajozis, loomakarjade 
poolest rikkas Estremaduuras, oli juba noorelt kaardiväeohvitserina õukonda pääse- 
nud ja seal oma tugeva, hästi arenenud kehaga ning meeldiva häälega silma hakanud 
troonipärija naisele, Astuuria printsess Me. Elujanune daam ei lasknud teda enam 
lahti, ei kroonprintsessina ega ka kuningannana. Nüüd, kahekümne seitsme aastaselt, 
oli kauni noormehe nimeks Manuel de Godoy y Alvarez de Faria, Alcudia hertsog, ta 
oli vallooni ihukaitseväe kindral-kapten, kuninganna salasekretär, krooninõukogu 
president, Kuldvillaku rüütel, kõikide rikkuste omanik, mida ta iganes ihkas, kahe 
noorima kuningliku lapse — infanta Isa bella ja infant Francisco de Paula — ning 
samuti kä rohkearvuliste vallaslaste isa. 

Goya teadis, et on raske taluda nii palju õnne, ilma et süda kalgistuks. Don Manuel 
jäi heasüdamlikuks, ta austas kunsti ja teadust, oli vastuvõtlik ilu suhtes ning muutus 
tooreks ja halastamatuks ainult siis, kui tema tahtmist ei täidetud. Ei ole kerge maalida 
elu hertsogi laia näkku, sest hertsog armastas olila esinduslik ja tavatses selleks 
otstarbeks kanda suurelist, peenutsevat üleolevat maski. Francisco aga on kindlasti — 
poolehoiu tõttu, mida ta hertsogi vastu tunneb — võimeline esile tooma elu- ja 
naeruiiha, mis peitub kergelt tülpinud ilme taga. 

Don Manuel oli talle esitatud aktid alla kirjutanud. 

«Ja nüüd,» ütles seior Bermüdez, «on mul veel teie ekstsellentsile; mõningad 
teadaanded, mis ei ole määratud avalikkusele,» ja ta vaatas naeratades Gopyale. 

«Don Francisco ei ole mingi avalikkus,» ütles hertsog armastusväärselt ja don 
Miguel valmistus ettekandeks. 


Prantsusmaa regendi asjadevalitseja, monsieur de Havre, oli ülbel toonil nõudnud, et 
Hispaania jätkaks sõda jumalavallatu Prantsuse vabariigi vastu suurema 
intensiivsusega. Don Manuelile valmistas see teade rohkem lõbu kui pahameelt. 

«Hõlbus on olla sõjakas oma hotellitoas Veronas, nagu teeb seda meie paks prints 
Louis,» sõnas ta ning selgitas kunstnikule: 

«Ta elab «Kolme küüraka» võõrastemajas ja kui me 

talle raha ei saada, peab ta ühe oma kahest toast ära andma. Seab ta kindlad 
tingimused?» pöördus ta uuesti Bermüdeze poole. «Havre teatas mulle,» vastas see, 
«et kümme miljonit franki ja veel kakskümmend tuhat meest olevat kõige 
minimaalsem, mida tema vürstlik isand Hispaania kroonilt ootab.» 

«Havrel on ilus tütar,» arutles don Manuel, «tõsi küll, agana lahja. Mul ei ole 
midagi lahjade vastu, ent liiga ahja, see pole ka midagi väärt. Mida teie sest arvate, 
don Francisco?» 

Ja ilma vastust ootamata andis ta Miguelile korralise: «Teatage monsieur de 
Havrele, et me oleme teinud kõik, mis on meie võimuses. Ja pakkuge talle jumala 
nimel veel kord viis tuhat franki. Muide, kas te olete oma portree eest tasu kätte 
saanud?» pöördus ta uuesti Goya poole. 

Ning kuna Goya eitas, kommenteeris ta: «Noh, näed a nüüd. Alles viis aastat tagasi 
oli see monsieur de Havre üheks hiilgavamaks härraks Versailles" hoov-konnas, nüüd 
ei maksa ta isegi oma kunstnikule.» 

«Monsieur de Havre,» jätkas Bermüdez oma ettekannet, «ei ole kahjuks ainus, kes 
nõuab, et abivägesid rindele saadetaks. Kindral Garcini teeb seda veel tungivamalt. 
Teated sõjaväljalt on halvad,» lisas ta ja soris oma akte. «Figuera on langenud.» 
Sellega ta lõpetas. 

Hertsog oli siiani oma poosi hoidnud. Nüüd vaatas ta üles, piinlikult üllatatud, ja 
käändus Bermüdeze poole. Kuid kohe pööras ta pea jälle endisesse asendisse tagasi. 

«Vabandage, don Francisco,» ütles ta. 

«Garcini kardab,» seletas don Miguel, «et kuna meie liitlased on löödud, siis 
tõmbavad prantslased väed teistelt rinnetelt tagasi ja saadavad Püreneedele. Garcini 
kardab, et kui ta abiväge ei saa, võivad prantslased kolme nädala pärast olla Ebrol.» 

Goya oletas, et nüüd saadab don Manuel ta minema. Ent see jäi oma poosi. 

«Ma ei arva,» kaalutles ta valjusti oma maheda häälega, «ma ei arva, et ma 
Garcinile abiväge saadan.» 

Ja kuna Bermüdez tahtis vastu vaielda, jätkas ta: «Ma tean, kirik hakkab avaldama 
rahulolematust. Aga sinna pole midagi parata. Me oleme teinud rohkem kui liitlased. 
Peab siis maa verest tühjaks jooksma? Kuningakoda piirab oma väljaminekuid ikka 
enam ja enam. Dofia Maria Luisa vallandas kaks tallmeistrit ja kümme teenrit. Ma ei 
usu, et kuninganna oleks nõus veel suuremal määral puudust kannatama.» 

Ta oli häält pisut nõrgendanud, kuid tema pea jäi asendisse, mille Goya talle kätte 
oli juhatanud. 

«Mida pean ma siis kindral Garcinile teatama?» küsis Bermüdez asjalikult. 

«Prantsuse vabariigil,» vastas don Manuel, «on kombeks kindraleid, kes oma 
ülesandega toime ei tule, giljotineerida; meie rahuldume sellega, et neile abiväge ei 
saada. Seda, palun, teatage kindral Garcinile, kuid viisakas vormis.» 

«Tõenäoliselt,» informeeris don Miguel edasi, «on meie liitlased kaotanud kõik 
lootused Prantsusmaast jagu saada. Preisi saadik on ühes memorandumis, väga pikas 
memorandumis, oma valitsuse seisukohad sõja väljavaadetest kirja pannud.» '«Palun 
tehke lühidalt,» nõudis don Manuel. «Härra von Rohde,» vastas Bermüdez, «annab 


mõista, et tema valitsus kavatsevat rahu sõlmida, kui ta vähegi vastuvõetavad 
tingimused välja kaupleb. Ta soovitab meile sedasama.» 

«Mida peab ta vähegi vastuvõetavateks tingimusteks?» küsis don Manuel. 

«Kui Prantsuse vabariik,» vastas Bermüdez, «surnud majesteetide lapsed meile välja 
annab, siis, nii arvab Preisimaa, oleks see kuulsusrikas rahu.» 

«Prantsusmaa kuninglikkude laste eest,» arvas don Manuel, «kui nad mingit maad 
kaasa ei saa, on viiskümmend miljonit reaali ja kaksteistkümmend tuhat surnud 
hispaanlast liiga kõrge hind. Kas te ei leia, don Francisco?» 

Goya naeratas viisakalt; ta tundis end meelitatuna, et don Manuel teda arutlusse 
kaasa tõmbas. Ta maalis edasi, kuid kuulas põnevusega. 

«Kui väike kuningas Louis ja madame Royale .meie 

kaitse alla päästetakse,» selgitas Bermüdez, «siis elab prantsuse kuningriikluse idee 
meie pinnal edasi. See ei ole sugugi häbiväärne rahu.» 

«Ma loodan, don Miguel,» vastas hertsog, «et teie laste jaoks meile vähemalt ka 
Navarra kuningriigi välja kauplete.» 

«Ma teen kõik, mis on mu võimuses, ekstsellents,» vastas Bermüdez 
armastusväärselt. «Kuid ma kardan, kuna me Garcinile mingit abiväge ei saada, tuleb 
meil ainult lastega rahulduda.» 

Ta kahmas oma aktid kokku, jättis jumalaga, läks. 

Goya oli poliitilise kõneluse mõjul unustanud eesmärgi, milleks don Miguel selle 
kohtumise hertsogiga oli korraldanud. Nüüd lasus Jovellanose asi raskelt tema 
südamel. 

Ta küsis endalt, kuidas ta oma palve peaks esitama. Ent enne kui ta rääkima jõudis 
hakata, võttis don Manuel sõna. 

«Paljud hakkavad nõudma,» ütles ta järelemõitlikult, «et ma peaksin Garcini tagasi 
kutsuma. Paljud nõuavad ka, et ma admiral Mazarredo tagasi kutsuksin, kuna ta 
Touloni langemist ära hoida ei osanud. Kuid sõda on õnneasi ja mina ei ole 
kättemaksuhimuline. Muide, kas te ei maalinud admiralile paar portreed?» jätkas ta 
elavamalt. «Mulle tundub, nagu oleksin ma tema majas näinud üht teie pilti. Jah,» 
kinnitas ta ise oma sõnu, «see oli admirali juures; kus ma seda ebatavaliselt head 
daamiportreed nägin.» 

Goya kuulas hämmastunult. Kuhu tahtis don Manuel välja jõuda? Naine, kelle ta 
admirali jaoks oli maalinud, oli Pepa Tudö, selle portree maalimisel olidki nad 
tuttavaks saanud. Ta oli valvel. 

«Jah,» vastas ta ükskõikselt, «ma maalisin admiralile ühe daami tema 
tutvusringkonnast.» 

«Sellest sai suurepärane pilt,» arvas don Manuel. «See daam peaks pealegi ka lihas 
ja veres väga ilus välja nägema. Lesk, viudita, nii vist, kui ma ei eksi, rääkis mulle 
admiral. Tema mees olevat hukkunud Mehhikos või kuskil sealpool, ja 
mereministeerium olevat talle pensioni määranud. Või eksin ma? Ebatavaliselt ilus 
naine.» 

Nüüd taipas Goya oma talupoeglikult realistliku mõistusega, kuhupoole don Manuel 
tahtis tüürida, ja see hämmeldas ning ärritas teda. Ta nägi end korraga keerukasse 
intriigi mässituna. Ta taipas, miks Miguel ise Jovellanose eest ei kosta, vaid teda ette 
lükkas; Miguelil ei olnud mingit Pepat, keda vana liberaali eest pakkuda. Francisco 
tundis end mõnevõrra rumalama. Võib-olla peitus kogu selle tehingu taga isegi dofia 
Lucia. Võib-olla oli Lucia teda sellepärast nii nurjatu uudishimuga silmitsenud ja 
riivatult naeratanud, kui ta mitte kohe jaa ei öelnud. Ent kõigele pahameelele vaata- 


mata tundis Goya lõbu eriskummalistest teedest, mida mööda kõndis vooruslik 
Miguel Bermüdez, et teist, veel vooruslikumat, pagendusest tagasi tuua. Tõenäoliselt 
pidas Miguel tema, Goya kohustuseks, sõbrannast loobuda, kui selle eest võis 
saavutada midagi nii suurt nagu Jovellanose tagasikutsumine. Nähtavasti polnud 
Migueli arvates ohver, mida ta temalt nõudis, mitte liiga suur, ja see oli ka õige: ta 
võis lõpuks oma elu ka ilma Pepata kujutleda. Kuid osa, millesse teda oli surutud, oli 
talle vastumeelne, see haavas tema uhkust. Pepa ei ole talle sugugi ülemäära tähtis, 
kuid ta ei lase endalt Pepat ära võtta ega ära osta. Ja ainult sellepärast, et see kehkjas 
mõlkus Manuel Pepa järele kibeleb, tema .juba Pepat loovutama ei hakka. 

Teisest küljest oli ta don Gaspärile tänu võlgu, ja pole õiglane, et too mees jääks 
sinna mägedesse istuma, sunnitud tegevusetusele Hispaania viletsuse ajastul, ainult 
sellepärast, et tema, Francisco, hoiab kinni naist, pealegi jamona't, kes pole talle kuigi 
tähtis. 

Kõigepealt tarvis korraks ise rünnata ja Jovellanose asjaga lagedale tulla. Don 
Manuel teeb alles näo; aga kes haput veini pakub, ei tohi imestada, kui talle haput 
veini juua antakse, nagu ütleb vanasõna. Vaevalt küll don Manuel, nii nagu asjade seis 
praegu on kujunenud, ütleb ei; siis vaatab tema, Francisco, mis edasi saab. 

Ilma Pepa Tud6 teema kohta midagi ütlemata, ikka tööd tehes, lausus ta niisiis mõne 
aja pärast: «Hispaania on teile tänulik, don Manuel, kui teie rahu toote. Madriid 
hakkab välja nägema nagu varem, ja süda 

läheb soojaks, kui jälle saab näha nägusid, kellest kaua on puudust tuntud.» 

Don Manuel, nii nagu Francisco ootaski, oli üllatatud. 

«Puudust tuntud?» küsis ta. «Kas mõtlete tõsiselt, don Francisco, et Madriid tunneb 
puudust paarist liiga agarast edumeelsest tegelasest, keda me pidime paluma maale 
kolida?» 

«Midagi jääb vajaka,» vastas Goya, «kui teatud inimesi kohal ei ole. Vaadake, 
ekstsellents, minu pildid kaotaksid poole oma elust teatud nappide valgussäradeta. Nii 
puudub midagi ka Madriidil, kui seal näiteks, ütleme, ei ole krahv Cabarrüsi või sefor 
de Jovellanost.» 

Don Manuel tõstis pahaselt pead. 

«Aga, ekstsellents, palun, hoidke pea rahulikult,» käskis kartmatult Goya. 

Don Manuel kuulas sõna. «Kui meie sõber Miguel taolisi asju räägiks,» ütles ta siis, 
«ei paneks see mind põrmugi imestama. Teie suus kõlavad nad üllatavalt.» 

Goya maalis. «Need on mõtted,» lausus ta kergelt, «mis mulle pähe tulid, kui te 
mulle seda au osutasite, et võisin teie ja don Migueli vahelisest kõnelusest osa võtta. 
Ma palun vabandust, don Manuel, kui ma liiga julge olin, kuid mulle tundus, et ma 
võin endale lubada avameelsust teie juures.» 

Hertsog taipas vahepeal, kuidas tehing toimub. «Ma kuulan alati meelsasti siirast 
arvamust,» ütles ta armastusväärselt, veidi üleolevalt. «Ma võtan teie algatuse 
heatahtlikult kaalumisele.» 

Ja siis, ilma üleminekuta, palju elavamalt, jätkas ta: «Selle daami juurde tagasi 
tulles, kelle õnnestunud portreest me äsja rääkisime, ega te juhuslikult ehk ei tea, kas 
ta veel Madriidis viibib? Kas te olete temaga viimasel ajal kohtunud?» 

Goyat lõbustas see, missuguseid kohmakaid ja vaeva rikkaid teid hertsog oma 
eesmärgi jaoks pidi kasutama. Selle kohta, mida keegi tegi või tegemata jättis, peeti 
politseiaktides niisama täpselt raamatut kui Santa Casa inkvisitsiooniregistrites, ja 
loomulikult teadis don Manuel muidugi kõike, mis puutus Pepa Tudõsse 

ja Pepa suhetest Goyaga. Tõenäoliselt oli ta ka Migueliga selle üle rääkinud. Don 
Francisco jäi tagasihoidlikuks. 

«Kindlasti, don Manuel,» vastas ta kaunis külmalt, «ma näen daami vahetevahel.» 

Hertsogile ei jäänud muud üle, kui rääkida selget keelt. Ta hoidis pead vapralt selles 
asendis, nagu Goya seda soovis, ning ütles nagu muuseas: «See oleks teist väga kena, 
don Francisco, kui te mulle vahendaksite tutvuse selle daamiga. Võib-olla ütleksite 
teie talle ka seda, et ma ei ole sugugi nii valimatult himur, nagu vaenulikud 
kuulujutud väidavad, vaid et mul on soe ja usaldusväärne süda tõeliselt ilusa vastu. 
Sefora portree on intelligentse naise portree. Kahtlemata võib temaga rääkida. 
Enamik naisi ei oska muud kui ainult voodisse heita, ja kui nendega kolmandat korda 
koos olla, ei oska nendega enam midagi peale halkata. Kas mul pole õigus?» 

Oma sisimas mõtles Goya midagi ennekuulmatult irõvedat. Ent kuuldavalt vastas ta: 
«Jah, ekstsellents, filosofeerida võib ainult väheste naistega.» 

Nüüd muutus don Manuel täielikult avalaks. «Kuidas oleks,» andis ta Franciscole 
mõista, «kui meie kord ühe lõbusa ja mõistliku õhtu koos veedaksime? Teie, armas- 
tusväärne viudita ja mõned teised sõbrad, kellega tasub koos süüa, juua, lobiseda ja 
laulda? Kui ma ei eksi, tunneb ka meie doõa Lucia viudita't. Ent eelduseks jääb, et 
teie sellest tertutia'st osa võtate, mu armas don Francisco.» 

Selgem ei võinud tehing olla: don Manuel oli nõus Jovellanosest endaga kõnelda 
laskma, kui Goya laseb endaga viuditas kõnelda. Vaimus nägi Goya Pepat, kuidas ta 
istub loiult, iharalt ja täitmatuna, vaadates talle otsa oma roheliste, teineteisest eemal 
asetsevate silmadega. Alles nüüd oskas ta Pepat õigesti maalida, tema raskes, rohekas 
kleidis näiteks, pitsid üle kleidi, see oleks just sobiv Goya uue, hõbetava halli jaoks. 
Halb ei ole ka too teine pilt, see, mille ta admiral Mazarredole maalis, ta oli tol korral 
Pepasse päris armunud, selle tunde oli ta pildile sisse maalinud. Tegelikult oli see 
naljakas, et tema ise oli don Manueli isu oma hea pildiga 

äratanud. Ta nägi nüüd Pepat täiesti selgesti, nii nagu ta oli ja nii nagu ta teda oleks 
pidanud maalima ja nagu ta teda võib-olla kunagi maalib. Ning olgugi, et tal oli 
kavatsus veel paar korda Pepaga magada, jättis Francisco Goya nüüd hüvasti oma 
sõbratari Pepa Tudõga. 

«See on,» ütles ta vorminõuete kohaselt, «sefiora Josefa Tudõle kindlasti auks ja 
rõõmuks kohtuda teie ekstsellentsiga.» 

Varsti pärast seda jutuajamist ilmus punasukastatud teener ja teatas: «Daam ootab 
teid juba kümme minutit, ekstsellents.» Mehe liikumatust, diskreetselt aupaklikust 
näost oli lugeda, kes see daam oli: kuninganna. 

«Kahju,» ohkas don Manuel, «siis peame küll lõpetama.» 

Vastuoluliste tunnetega läks Goya koju. Ta oli naisi halvasti kohelnud, oli neid oma 
karjääri huvides maha jätnud. Ent mitte kunagi ei olnud keegi julgenud pöörduda 
tema poole niisuguse ettepanekuga nagu see, ja ta ei suutnud kuidagi kujutleda, et ta 
iial niisuguse ettepaneku vastu oleks võtnud, kui see poleks tolmunud Joveltanose 
pärast. 

Oma ateljees leidis ta Agustini eest. Too oma hapu, ikka nõudliku näoga oli kah 
omapoolse panusega teda sellesse ebameeldivasse tehingusse kihutanud1. Francisco 
võttis kätte visandid, mis tal olid don Manuelist. Ta joonistas edasi; hertsogi lihavast 
näost kadus heasüdamlikkus, kadus vaim, see muutus üha fauniliku-maks, 
seasarnasemaks. Goya rebis visandi katki, raputas liiva lauale, joonistas liiva sisse. 
Joonistas, täitmatu, sügavalt silmakirjaliku Lucia, kurja kassi näoga, ja kavala, 
kandilise Migueli, rebase näoga. Tusaselt ohates pühkis ta näod uuesti laiali. 

Halvas tujus veetis Goya 


selle ööl ja järgmisegi. 
Kolmandamal päeval aga 
saabus kutse Alba majast. 
Kaardi tõi livreega teener. 
Selles paluti Franciscot 

võtta osa õhtust, mille 
hertsoginna Alba soovis 
oma vastse elupaiga, 

uue lossi Buenavista 
sisseõnnistuseks anda. 
Peale selle küllakutse 
seisis kaardil: «Millal saan 
kord lehviku ma, don Francisco?» 
Goya vaatas naerul suuga 
väikest kirja, hingas raskelt. 
See on tõestus, taeva tasu 
selle eest, et ära võitnud 
iseenda, oma mina 

on Hispaania ürituse, 
Joveltanose eest tema. 

Preisi saadik, härra Rohde, saatis don Manuel Godoy, Alcudia hertsogi kohta 
Potsdami järgmise ettekande: 

«Ta tõuseb varakult üles ja annab tallmeistritele ja teistele teenritele päevaks ning 
lähema aja peate üksikasjalised juhtnöörid. Kella kaheksa paiku läheb ta oma 
maamaja maneežirajale; igal hommikul, üheksa paiku, külastab teda seal kuninganna, 
et talle ratsutamise aja! seltskonda pakkuda. Hertsog on suurepärane ratsutaja. Nii 
kulgeb see kella üheteistkümneni. Kui kuningas jahilt tagasi tuleb, ratsutab ta kaasa. 
Hertsogit ootab vahepeal juba arvutu hulk inimesi, kes temaga igasuguseid jooksvaid 
küsimusi tahavad arutada. Nendega saab ta valmis veerandtunni vältel. Siis leiab aset 
tema ametlik lever, tavaliselt viibib selle juures pool tosinat kõrgest seisusest daami ja 
parimad muusikamehed annavad kontserti. Kella ühe paiku läheb don Manuel kuning- 
likku paleesse. Seal on tal oma isiklik suur apartement, elutuba, töötuba, 
magamistuba. Hertsog kui kuninga kaimmerhärra võtab osa kuninga ametlikust 
lõunasöögist. Pärast lõunasööki läheb ta oma eraruumidesse, need asetsevad vahetult 
kuninganna ruumide all. Seal sööb siis don Manuel tegelikult, kuninganna 
juuresolekul, 

kes mööda salajast treppi tema juurde alla tuleb, kuna kuningas aga juba uuesti 
jahile on sõitnud. Nende kokkusaamiste ajal tavatsevad koha Maria Luisa ja don 
Manuel kokku leppida ettepanekute suhtes, mida nad kuningale esitavad. 

Kella seitsme paiku läheb don Manuel kuninga juurde, et talle ettekannet esitada. 
Kella kaheksa paiku siirdub ta uuesti oma era korterisse, kuhu tavaliselt selleks ajaks 
on ilmunud kohale kolmkümmend kuni nelikümmend kõikidest seisustest ja 
klassidest naist oma palvekirjadega. Nende palvekirjade läbivaatamine nõuab talt 
rohkem kui kaks tundi. Kella kümneks õhtul on tal harjumuseks kokku kutsuda oma 


isandad, nendega asub ta siis tegeliku töö kallale. Üldiselt on tal selleks ainult need 
kaks öötundi. Ometi paneb ta sellele rõhku, et jooksvaid küsimusi kiiresti ja täpselt 
lahendada. Kirjadele, mis pikemat järelemõtlemisaega ei vaja, vastab ta peaaegu alati 
samal päeval. Tema taipaimisvõime on kiire ja õige, ning kuigi tal tööst varsti isu täis 
saab, tasandab ta siiski oma otsusekindlusega kahjud, mis ta tõõ kiirusest võivad 
tekkida. 

Üldkokkuvõttes võib öelda, et vaatamata oma noorusele ei täida ta oma rasket 
ametit halvasti ja Euroopale oleks aina kasuks, kui kõikides riikides oleksid 
vastutavatel kohtadel niisugused ametnikud.» 


9 


Koosviibimine don Manueli ja viudita Josefa Tud6 auks leidis aset dofia Lucfa 
Bermüdeze juures. 

Sefor Bermüdeze maja oli suur ja avar ning see oli kunstiesemeid täis topitud, 
üleval ja all mööda seinu, tihedalt üksteise kõrval, rippusid maalid, vanad ja uued, 
suured ja väikesed, hämmastavas külluses, nagu mõni vaip. 

Siin siis võttis dofia Lucia vastu oma külalisi, istudes poodiumil baldahhiini all vana 
hispaania kombe kohaselt. Ta oli üleni mustas, ning tema ilus ja maskitao-line nägu 
vaatas nagu sisaliku pea kõrge kammi alt välja. Nü ta siis istus, ahtake ja väärikas, 
siiski 

kelmikalt erutatuna, tundes rõõmu sündmustest, mis olid tulemas. 

Don Manuel ilmus vara. Ta oli hoolikalt rõivastatud, elegantselt, kuid mitte 
liialdatult. Ta oli ilma parukata, ja ta ei olnud oma punakasblondi juust isegi 
puudedanud. Oma paljudest ordenitest kandis ta ainult Kuldvillakut. Tema laial näol 
ei olnud midagi tavalisest ükskõiksusest. Ta püüdis majaprouaga galantselt vestelda, 
ent ta ei olnud tõsiselt asja juures, ta ootas. 

Abate seisis Goya maalitud dofia Lucia portree ees. Alguses oli Miguel kavatsenud 
anda pildile erilise koha, ent siis leidis ta, et selle omapära veel rohkem välja paistab, 
kui see on teistest aaretest ümbritsetud. Nii rippuski portree ruumi paljude teiste 
maalide seas. Don Diego märkas, et tal enam kauem ei sobi vaikides pildi ees seista. 
Paljusõnaliselt, oma kõnet ladina- ja prantsuskeelsete tsitaatidega kaunistades, kiitis ta 
teose uue-ilaadilisust ja suurepärasust, ja see kõlas nagu armu-avaldus dofia Luciale. 
Vastuoluliste tunnetega kuulas don Miguel kiidukõnet nii elavale kui ka maalitud 
Luciale; sealjuures pidi ta möönma, et don Diego teost ja selle uut varjundit võib-olta 
veel asjatundlikumalt kiitis, kui tema ise seda teha oleks osanud. 

Pepa tuli. Tal oli seljas roheline kleit heleda pitskattega ja ainsa ehtena 
kalliskividega kaetud rist — admirali kink. Just niisugusena oli Goya teda näinud, kui 
don Manuel talle oma jultunud ettepaneku tegi, nii tahtis ta Pepat oma uues maneeris 
maalida. Pepa vabandas rahulikult, et ta nii hilja tuli; tema duena'l Olevalt olnud 
raskusi kandetooli muretsemisega. Goya imetles tema häbematut rahulikkust. Ainult 
kaudsete viidetega oli kulgenud nendevaheline kõnelus sellest, mis täna õhtul pidi 
toimuma. Ta oli oodanud, oli lootnud, et Pepa külvab teda üle kurtmise ja needusega. 
Midagi taolist ei järgnenud, ainult kerged, pilkavad, varjatud tähendusega laused. See, 
kuidas ta nüüd käitus, oli muidugi kätte õpitud ja täis tagamõtet. Ta tuli nimme hilja, 
ta näitas tagamõttega oma olukorra kehvust. Pepa tahtis teda hertsogi ees häbistada, 
näidata, et Francisco on tema vastu olnud nii kitsi. Sealjuures oleks Pepa tarvitsenud 
vaid suu lahti teha ja Goya 

oleks talle palganud rohkem teenijaid, tõsi küll, pahasena. See oli Pepast alatu! 

Don Manuel oli tõenäoliselt vaevalt kuulnud, mida pepa ütles. Ta oli Pepale otsa 
vaadanud, sündsusetult, siiski täis austust, milleks teda teised iial võimeliseks ei 
pidanud. Kui dofia Lucfa teda lõpuks esitles, kummardas ta sügavamalt, kui ta kunagi 
oli kummardanud kuninganna või infanta ees. Vabalt jutustas ta Pepale, kuidas Goya 
pilt teda esimesest silmapilgust oli võlunud ja kui kaugele maha jääb sel erandlikul 
korral ka niisuguse suure meistri portree tegelikkusest. Tema pilk oli täis andumust ja 
teenimisvalmidust. 

Pepa oli liialdatud austusavaldustega harjunud: selles olid kõik hispaanlased 
sarnased: Madriidi majo'd, provintsi hidalgo'ä, õukonna grande'd. Ent Pepal oli peen 
vaist, ta taipas kiiresti, et suur isand oli temast sügavamini huvitatud kui admiral 
Mazarredo, kelle tagasitulekut oli oodata, ja võib-olla isegi sügavamini kui tema 
jumalas ja meres puhkav mees, mereväeleitnant Tudõ. Kui Francisco tema reetis ja 
maha müüs, siis peab ta ka nägema, et ta loobus millestki kallihinnalisest, ning Pepa 
otsustas end väga kallilt müüa. Tema lai suu suurte, säravalt valgete hammastega 
naeratas sõbralikult ja ei millekski kohustavalt, tema lehvik ei tõrjunud eemale, ent ei 
kutsunud ka ligi, ning ta tundis heameelt, et Francisco siiapoole vaatas, don Manueli 
püüdlusi vastumeelse huviga jälgides. 

Paaž teatas, et laud on kaetud. Mindi söögituppa. Ka siin olid seinad ülevalt alla 
kaetud maalidega, vaikeludega ning flaami, prantsuse, hispaania meistrite 
köögimaalidega. Seal olid mehed, kes olid tegevuses keedu-kolde juures, Veläzguezi 
maalitud, seal oli Kaana pulm Van Dyckilt, seal olid linnud, ulukid, kalad ja puuvil- 
jad, maalitud nii mahlakalt, et vaatajal sülg suhu voolas. Laud ise oli kaetud valitult, 
kuid siiski mitte üleliia rikkalikult; seal oli salatit, kala, kooke ja maiustusi, maiaga ja 
jerezi veine, punši ning suhkrustatud jäävett. Ükski teener ei viibinud ruumis, ainult 
paaž; mehed teenisid naisi. 

Don Manuel hoolitses agaralt Pepa eest. Pepa olevat täis seda kirgast raihu, kinnitas 
hertsog talle, mida 


Dona Lucia Bermüdez 

kiirgab Francisco portreest. Kuid ta ei olevat aimanud, kui palju erutavat peitub 
Pepa rahulikkuses, kuivõrd erutav, Emouvante, bouleversante olevat ta oma rahu- 
likkuses. Kas Pepa ka prantsuse keelt räägib? «Un peu,» vastas Pepa raske aktsendiga. 
Seda olevat Manuel oodanud, et Pepa on haritum kui teised Madriidi naised. Teistele, 
hoovkonna daamidele ja kõigile neile peti-metra'äele ja maja'äele võib rääkida ainult 
tühje galantsus 1, temaga aga võib rääkida küsimustest, mis puudutavad elu ja vaimu. 
Pepa sõi ja jõi ning kuulas; läbi kinda pitsi helkis õrnalt ja valgelt tema käsi. 

Hiljem andis ta oma lehviku kaudu hertsogile tead.a, et see ei ole talle sugugi 
ebasümpaatne. Seepeale seletas hertsog lärmakalt, Goya peaks Pepast veel teise pildi 
maalima; nii nagu ta seal istub, nii peab Goya teda maalima, kogu oma jõu peab ta 
kokku võtma, tema jaoks, Manueli jaoks peab Goya teda maalima. 

Teda, Goyat, oli kiskunud kõnelusse doõa Lucia. Dofia Lucfa istus seal mõtlikult ja 
üleolevana ning silmitses don Manueli katseid Pepat köita. Sellest, kuidas don Manuel 
Pepale otsa vaatas, kuidas ta Pepa üle kummardus, pidi igaüks märkama, millisesse 
kire-võrku ta enda on mässinud, ja dofia Lucia nautis seda pilti. 

Väikeste lonksukestena oma jääjooki maitstes ütles ta täiesti nagu möödaminnes: 
«Ma tunnen rõõmu, et meie Pepa end lõbustab. Vaene laps. Nii noor lesk ja pealegi 
ilma vanemateta. Ta on oma saatuse tõuse ja langusi imetlusväärse rahuga talunud, 
kas te ei leia?» Ja ikka veel don Manueli poole vaadates jätkas ta: «Kui imelik, don 
Francisco, et õigupoolest oli teie pilt see, mis põhjustas don Manueli huvi meie vaese 
Pepa vastu. Teie kujundate saatusi, don Francisco. Oma piltidega, arvan ma.» 

Goya oli arvanud, et ta teab naistest rohkem kui teised mehed, keda ta tundis. Ent 
nüüd istus seal see Lucia, armastusväärne, sale, pikk, maskitaoline, daa-milik ja 
jumalavallatu ning ajas temaga oma riivatut pilkejuttu. Goya kõrvus kõlasid 
häbematud, karjutud laused, millega tol korral see Prado mandlimüüja; see auallanera, 
see täitanud tüdruk, oli teised oma kam- 

bast tema peale ässitanud, ja ta tundis end väga rumalana. Ta ei teadnud sedagi, 
kuivõrd tuttavad on Pepale kogu asjaloo telgitagused ja kas mitte Lucfa ja Pepa 
üheskoos tema üle ei irvita. Sügav pahameel haaras teda, kuid ta taltsutas end, vastas 
ühesilbiliselt, teeskles lihtsameelsust ja vastas tuhmi pilguga dofa Lucia teineteisest 
kaugel asetsevate silmade looritatud vaatlete. 

«Te olete täna veel okkalisem kui tavaliselt, don Francisco,» ütles dofia Lucia 
sõbralikult. «Kas te siis sugugi ei rõõmusta Pepa õnne üle?» 

Goya oli rõõmus, kui abate nende juurde tuli, nii et tal võimalus avanes 
ebameeldivast jutust pääseda. 

Ent vaevalt oli ta Luciast lahti saanud, kui Pepa teda kutsus. Ta palus Goyat talle 
klaasi puinši tuua. Don Manuel märkas, et Pepa tahab Goyaga üksi olla; ta sai sellest 
aru ega tahtnud Pepa tuju rikkuda. Ta läks teiste juurde. 

«Kuidas näen ma välja?» küsis Pepa, istudes toolil, loid ja mahe. 

Francisco oli ebakindel. Ta oli olnud alati valmis kõnelema Pepaga avameelselt; see 
on Pepa süü, kui nad nüüd ilma selgituseta lahku lähevad ja mitte nii sõbralikult, kui 
see oleks võinud olla. Kui teisel neist on põhjust olla pahane, siis on just tema see. 

«Ma ei tahaks kauaks jääda,» jätkas Pepa. «Kas ma tulen sinu juurde või tuled sa 
minu juurde?» 


Goya nägu muutus üllatusest sõgedaks. Mida Pepa tahtis? Nii loll ta ometi ei ole, et 
ta ei oleks taibanud, kui teda sellele õhtule kutsuti, mis selle taga peitub. Või polnud 
Lucia siiski talle seda selgitanud? Võib-olla oli see ikkagi Goya ise, kes kõik oli 
valesti teinud? 

Tegelikult teadis Pepa juba mitu päeva, milles asi seisab, kuid otsustamine ei olnud 
kaugeltki nii kerge, nagu Goya seda kujutles. Päevade kaupa oli ta endalt pärinud, 
mispärast Goya temaga ei räägi ja kas mitte tema ei peaks selgitava mõttevahetuse 
esile kutsuma. Kogu oma meelelaadi rahulikkuse juures oli ta kibestunud, et Goya 
temast nii kergesti loobus, olgu siis, et oma karjääri pärast, olgu siis, et ta temast, 
Pepast, lahti tahtis saada ja tema edu puhul tal tee peal ees 

65 

ei tahtnud seista. Kõikide nende kaalutluste ajal tunnetas ta, kuivõrd tugevasti ta 
Goya küljes rippus. 

Ta oli vaatamata paljudele elamustele oma tunnetes lihtsaks jäänud. Ta oli meestele 
silmi teinud ja nendega armatsenud, kuid tema Felipe Tud6 oli olnud esimene, kellega 
ta oli maganud. Ja kui hiljem, peamiselt sel ajal, kui ta näitekunsti õppis, mehed 
viudita't juba käegakatsutavaimalt püüdsid, siis oli see teda rohkem eemale tõuganud 
kui ligi tõmmanud. Siis oli admiral täies mastis tema ellu purjetanud, ja see oli tema 
enesetunnet väga tõstnud. Ent mis on iha, sügav, tõeline iha, seda oli talle alles 
Francisco Goya õpetanud. Kahju, et Goya ei armastanud teda rohkem, kui ta seda 
tegi. 

Kui Lucia talle sellest rääkis, et kõikvõimsal ministril olevat väga südamelähedane 
soov teda tundma õppida, oli ta loomulikult taibanud, et seal avaneb tema ees lai ja 
päikeseküllane tee: tema romansside unelmad suurepärastest lossidest ja kuulekast 
teenijaskonnast võivad muutuda tegelikkuseks. Ta oli hakanud unistama, kuidas see 
kujuneks, kui Alcudia hertsog, kuninganna cortejo, saaks nüüd tema cortejo'ks, ja oli 
lasknud duefia'] end kaardimängus veel rohkem petta kui tavaliselt. 

Ta oli otsustanud kõigest sellest hoolimata jääda Francisco sõbratariks, kui see 
ainult tahab, ja sel otsusel püsis ta praegugi veel. Nüüd siis oli ta Goyale esitanud 
selge küsimuse: «Kas ma tulen täna öösel sinu juurde või tuled sa minu juurde?» Ning 
nüüd istus Goya seal nii rumala näoga, nagu seda võis teha ainult tema. 

Kuna Goya vaikis, küsis Pepa armastusväärselt: «Oled sa endale mõne teise leidnud, 
Francho?» Goya vaikis ikka veel. «Muutusin ma sulle tüütavaks? Miks viskad sa 
mind hertsogi ette?» 

Pepa rääkis sõbralikult, mitte valjult, teised pidid uskuma, et see on tähtsusetu 
keskustelu. 

Nü ta seal istus, ilus, ihaldusväärne, Goya mehe- ja kunstnikusilmale meeldiv, ja 
ärritaval kombel oli tal õigus: Goya oli leidnud kellegi teise, mitte leidnud, too teine 
oli lihtsalt tema ellu astunud ja haaranud ta 

koos naha ja karvadega, ning sellepärast loovutas Goya pepa hertsogile. Ent Pepal 
oli vaid osaliselt õigus. Asjade seosest, ohvrist, mida Goya tõi Jovellanose ja 
Hispaania heaks, ei aimanud ta midagi. Otsekohe tõusis Goyas metsik viha. Ikka ja 
alati mõistetakse sind valesti. Kõige meelsamini oleks ta Pepat löönud. 

Agustin Esteve vaatas Pepalt Lucfale ja Lucialt pepale. Ta aimas asjade seost. 
Francisco oli hädas. Franciscol oli teda vaja, muidu ei oleks ta teda täna õhtul siia 
kaasa võtnud, ja see tõendas talle, kui kindlalt nad ühte kuulusid. Sellele vaatamata oli 
Agustinil sellest õhtust vähe rõõmu. Ta tundis end liigsena ja kadestas Franciscol 
tema hädas. 


Lucia laskis tuua šampanjat. Agustin, vastu oma harjumust, hakkas jooma. 
Vaheldumisi jõi ta malagat, mis talle ei maitsenud, ja Šampanjat, mis talle ei maitse- 
nud, ning oli kurb. 

Don Manuel leidis, et ta on nüüd viisakusele küllalt lõivu maksnud ja võib end jälle 
uiudita'ie pühendada. See sallis seda meelsasti. Ta oli end Franciscole pakkunud, 
selgelt ja arusaadavalt, ta oli end alandanud, ja kui Francisco teda ära põlgas, siis, hea 
küll, läheb ta teed, mida Francisco talle juhatas. Ent siis peab see sündima nii nagu 
tema romanssides. Siis tahab ta seista seal, võibolla põlatuna, kuid imetelduna ja 
teistest kõrgemale ülendatuna. See ei ole sugugi nii, et mõni suur isand nagu see 
hertsog lihtsalt tuleb ja tema üles korjab. Pigemini nõuab tema sellelt Manuelilt oma 
hinda, head hinda, ebatavaliselt kõrget hinda, kuna Manuel näib olevat valmis seda 
maksma. 

Pepa Tud6 sõbrustas Lucia Bermüdezega ja võttis sageli osa selle tertulia'test, ent 
iialgi ei viibinud ta esinduslikel õhtutel, mida sefor ja seüora Bermüdez vahetevahel 
korraldasid. Ta oli mõistlik ja sai aru, et suur seltskond väikese mereväeohvitseri 
leske oma ringi vastu ei võtnud. Kuid nüüd pidi see teiseks muutuma. Kui ta nõustub 
siduma end don Manueliga, siis tahab ta olla tema ametlik metress, kuninganna võist- 
leja, mitte mõni tema väikestest, peidetud sõbrataridest. 

Don Manuel oli erutatud, tal oli kuum joodud šampanjast ja viudita lähedusest ning 
ta tahtis tema ees 

kelkida. Kas ta ratsutab, küsis ta Pepalit. See oli ebatavaliselt rumal küsimus: 
hobustel ratsutasid ainult grande'äe ja kõige rikkamate daamid. Pepa vastas rahulikult, 
oma isa isltandustes olevat ta vahetevahel hobuse seljas istunud, siin Hispaanias aga 
ainult eeslil ja muulal. Seliles osas tuleb siis palju järele õppida, vastas hertsog. Pepa 
peab ratsutama, ta näeb hobusel kindlasti jumalik välja. Tema ise ei olevat sugugi 
halb ratsutaja. 

Pepa nägi oma võimalust. «Kogu Hispaania teab,» vastas ta, «kuivõrd hea ratsutaja 
te olete, don Manuel,» ja lisas: «Kas ma võiksin teid kord ratsutamas näha?,» 

See süütu küsimus oli aga ebatavaliselt julge, oli tõeline nõue isegi kogu riigi kõige 
ilusaima viudita suust, sest don Manueli ratsaharjutustest tavatses osa võtta 
kuninganna ja sageli ka kuningas. Kas ei pidanud seda, mis oli Madriidis kogu linna 
kõneaineks, teadma ka sefora Tudõ? Silmapilguks jahmus hertsog, veelgi enam: ta 
muutus kaineks, ta nägi avanevat suurt puuri, kuhu ilus suu teda sisse astuda palus. 
Siis aga nägi ta seda ilusat, suurt ahvatlevat suud, nägi Pepia rohelisi silmi endal, 
rahulikena, ootavatena, ning ta teadis: kui ta nüüd ütleks ei, kui ta nüüd taganeks, siis 
on ta kaotanud selle naise, selle suurepärase naise, kelle punakas juus, kelle valge 
nahk, kelle lõhn teda nii meeldivalt uimastas. Kindel, ta võib Pepaga magada ka siis, 
kui ta ei ütleb; tema aga tahtis rohkemat, ta tahtis Pepat alati enda juures hoida, igal 
ajal, kui ta teda himustab, ja alati on alati, ta tahtis Pepat täielikult endale saada. 

Ta neelatas, jõi, neelatas uuesti, ütles: «Kindlasti, seõora. Loomulikult, dofia Josefa. 
Mulle on auks teile oma ratsutamist näidata. Õukond läheb lähematel päevadel 
Esooriali. Kuid saabub hommik, mil teie alandlik teener Manuel Godoy tuleb 
Madriidi oma maamajja tagasi ja raputab paariks tunniks riigi mured ja asjad endalt 
ning ratsutab teie ees, ratsutab teile, dofia Pepa.» See oli esimene kord, et don Manuel 
tema hellitusnime kasutas. 

Pepa Tud6 võidutses oma sisimas kõigest südamest. Ta mõtles oma romanssidele: 
see, mida don Manuel 

rääkis, kõlas poeetiliselt nagu ta romansid. Palju tema elus muutub nüüd 
teistsuguseks, mõndagi ka don vianueli elus. Ja midagi ka Francisco elus. Pepa! ava- 
neb võimalus talle teeneid asutada või neist ära ütelda. Loomulikult, ta ei ütle neist 
ära. Aga — ja kättemaksuhimuline läige särahtas ta rohelistes silmades — ta annab 
Goyale tunda, et see on tema, kes Goya karjääri soodustab. 

Sefor Bermüdez nägi, kui temperamentselt don Manuel Pepa ümber keerleb, ja teda 
valdas mure. Sageli tormitses tema hertsog, ent kunagi ei olnud ta nii jäägitult tuld 
võtnud kui nüüd. Tuleb tähele panna, et ta mingi lollusega hakkama ei saaks. 
Mõnikord on ta kuningannale Uiga kindel. Dofa Maria Luisal ei olnud midagi selle 
vastu, et ta vahetevahel üle aisa lõi, ent ta ei ole naine, kes oleks sallinud mingit don 
Manueli tõsisemat vahekorda; ja see asi Tud6 lesega ei paistnud sugugi selle järgi 
välja, et see ainult ühe pühapäeva kestaks. Kui doria Maria Luisa vihastab, ei tunne ta 
piiri: siis on ta võimeline don Manueli poliitikale, tema, Migueli poliitikale, vastu 
töötama. Don Miguel ei tahtnud endale siiski mingit enneaegset hirmu sisendada, ta 
pööras oma pilgud Manuelilt ja Pepalt ära ning vaatas dofia Lucfa poole. Kui ilus ta 
on, kui daamiliik. Igatahes sest ajast peale kui Francisco portree tema piltide seas 
rippus, ei tundunud talle dofia Lucfa daamilik ilu sugugi enam nii arusaadavana kui 
varem. Lõputute uurimistega paljude aastate vältel oli ta leidnud kindlad reeglid; ta oli 
lugenud oma Shaftesburyt ning tal oli olnud selge, mis on ilus ja mis mitte. Nüüd aga 
hakkasid tal piirid hajuma, ja mõlemast Luciast, maalituist ja elavast, õhkus midagi 
virvendavat, mis teda täitis rahutusega. 

Pärast seda, kui Pepa oli saavutanud kokkuleppe, et võib külastada don Manueli 
tema ratsutatnisrajal, muutus ta usalduslikumaks. Ta jutustas oma lapsepõlvest, 
suhkruroo istandustest ja orjadest, ka oma lähedasest tutvusest ja isegi sõprusest 
Tiranaga, suure näitleja-tariga, ning sellest, kuidas ta Tirana juures tunde oli võtnud. 

Ta peab laval suurepärane olema, avaldas kohe tuliselt 

oma arvamisi don Manuel: tema napid ja samaaegselt kõnekad žestid, tema 
väljendusrikas nägu, tema verre tungiv hääl olid pannud don Manueli esimesest silma- 
pilgust selle peale mõtlema, et Pepa olevat õieti lava jaoks loodud. 

«Kindlasti laulate te ka?» küsis ta. 

«Pisut,» vastas Pepa. 

«Kas ma võin kunagi teie laulu kuulda?» palus ta. 

«Ma laulan ainult iseendale,» vastas Pepa, ning kuna don Manuel pettunud näo tegi, 
lisas ta oma sügava, aeglase häälega juurde: «Kui ma kellelegi laulan, siis on mul 
tunne, nagu laseksin ma teda endale liiga lähedale tulla,» ning ta vaatas hertsogile otse 
näkku. 

«Millal te laulate mulle, dofia Pepa?» nõudis don Manuel vaikselt, ihalevalt. 

Pepa aga ei vastanud, vaid sulges eitavalt lehviku. 

«Kas te don Franciscole laulsite?» küsis don Manuel armukadedalt. 

Nüüd sulges Pepa ka oma ilme. 

Don Manuel aga, tormiliselt kahetsedes, palus: «Andestage mulle, dofia Pepa. Ma 
ei tahtnud teid haavata, seda te ju teate. Ent ma armastan muusikat. Ma ei suudaks 
armastada ühtki naist, kes endas muusikat ei kannaks. Ma ise laulan ka veidi. Lubage, 
et ma teile laulan,» palus ta. 

Madriidis räägiti, et doia Marfa Luisa, kuninganna suurim rõõm olevat kuulata oma 
kallimat laulmas, ometi laskvat don Manuel end kaua paluda, enne kui ta kuninganna 
soovile järele annab, ning kolmel korral neljast ei täida ta seda. Pepa oli niisiis oma 
sisimas väga uhke, et ta hertsogi juba esimesel kohtumisel oli niivõrd alistanud, kuid 
ta laskis välja paista ainult rahulikku arm a stusvä ärsust. 


«Mõtle ometi, Lucfa,» hüüdis ta, «hertsog tahab meile laulda.» 

Kõik olid üllatatud. 

Paaž tõi kitarri. Don Manuel lõi jala üle teise, häälestas kitarri ning alustas laulu. 
Algul, ise ennast saates, laulis ta vana sentimentaalset romanssi noormehest, kes, 
liisuga sõjaväeteenistusse sattunud, sõtta peab minema. «Kaugele, kaugele sõidab 
armaada ja minu 

Rosita jääb maha. Oo, mu Rosita!» laulis ta. Ta laulis hästi ja tunderikkalt, tal oli 
koolitatud hääl. «Veel, veel!» palusid meelitatud daamid, ja don Manuel laulis ühe 
kuplee, ühe seguidilla bolera, sentimentaalselt iroonilise laulu härjavõitlejast, kes end 
tsirkuses on blameerinud, nii et enam inimeste silma alla tulla ei tohi, rääkimata veel 
härgadest. Kakssada ilusat ja elegantset madriidlannat, maja'd, petimetra'ä, isegi kaks 
hertsoginnat olid enne tema pärast üksteisel silmad peast kratsinud. Nüüd peab ta 
rõõmus olema, kui tüdruk tema kodukülast teda veel oma õlgedele laseb. Aplodeeriti 
tugevasti ja don Manuel tundis rõõmu. Ta pani kitarri kõrvale. 

Kuid: «Veel, veel!» palusid daamid. Minister, kõheldes ja meelitatud, teatas, et ta on 
nõus ette kandma ühe tõelise tonadilla, kuid tal olevat selleks vaja veel teist lauljat, 
ning ta vaatas Franciscole. Goya, kes armastas laulu ja küllap oli ka veinist erutatud, 
nõustus tona-dilla's kaasa lööma. Hertsog ja Goya pidasid sosistades nõu, proovisid, 
leppisid kokku. Nad laulsid, mängisid, tantsisid tonadillat muula-ajajast. Muula-ajaja 
sõimab reisijat, kuid see ei taha maha tulla, kui tee ülesmäge läheb, lõpuks on too veel 
kitsi ega taha kokkulepitud hinnale ühtegi cuarto'i juurde lisada. Mõlema nääikluse ja 
sõimu vahele kostab loomutruult järele aimatud muula karjumist, kord Manueli, kord 
Francisco suust. 

Nad mõlemad, katoliiklike majesteetide esimene minister ja õuemaalija, laulsid ja 
tantsisid andumusega. Mõlemad elegantselt rõivastatud härrad üksnes ei mänginud 
sõimi evat muula-ajajat ja ihnsat reisijat, vaid nad olid seda. Olid seda hulga enam, 
kui nad olid esimene minister ja õuemaalija. 

Daamid vaatasid pealt, abate aga ja seior Bermüdez keskustelid sosinal. Kui aga 
don Manuel ja Goya iikka suuremasse hoogu sattusid, vaikisid ka nemad, kogu oma 
ilmatarkusest hoolimata hämmeldunud, ning vaatasid mõlemat mingi vaikse, muigava 
põlastusega, mis tulenes oma vaimsuse ja hariduse teadvusest. Kuidas need seal end 
väsitavad, barbarid, et naistele meeldida, kuidas nad end alandavad, ning nad ise ei 
märkagi seda. 

Siis, lõpuks, olid Manuel ja Francisco küllalt laulnud ja karanud ning hingeldasid 
nüüd kurnatuina ja õnnelikena. 

Seal aga, kõigi hämmastuseks, hakkas esinema keegi teine, don Agustin Estero. 

Purjusolekult peeti hispaanlaste juures põlastusväärseks, see võttis inimeselt tema 
väärikuse. Don Agustin ei mäletanud, et ta oleks kunagi veini tõttu oma aju selguse 
kaotanud. Ent täna oli ta joonud rohkem, kui ta oleks võinud juua, ning ta oli selles 
teadlik. Ta oli pahane enda peale, kuid veelgi enam teiste külaliste peale. Seal olid 
need mõlemad mehed: Manuel Godoy, kes ennast Alcudia hertsogiks nimetas ja 
endale kuldse sädeluse kõhu peale riputas, ning Francisco Goya, kes end ja oma 
kunsti laiali puistas, nagu oleks see nõude-pesuvesi. Õnn oli nad mõlemad nende 
madalusest kõige kõrgema kõrguseni üles tõstnud ja neile kätte visanud kõik, millest 
nad iganes unistada oskasid, rikkuse, võimu, lugupidamise, ihaldusväärsed naised. 
Ning selle asemel, et taevale ja saatusele alandlikult tänu osutada, teevad nad end 
naeruväärseks ning möirgavad ja keksivad ringi nagu tapetavad sead, maailma kõige 
imetlusväärsema naise palge ees. Ja tema, Agustin, pidi sealsamas seisma, pealt 


vaatama ja Šampanjat jooma, millest tal juba kõrini villand oli. Nüüd vähemalt on tal 
küllalt julgust, et öelda põhjalikult oma arvamust abätele ja ka don Miguelile, sellele 
õpetatud, pärga-mentlikule eeslile, kes ei taipa, mida ta dofia Lucia näol omab. 

Agustin hakkas käheda häälega teatud härrade tühja õpetatuse üle arutama. Need 
lobisevad pikalt ja laialt küll kreeka keeles, küll saksa keeles oma Aristotelesest ja 
oma Winckelmannist. See pole raske, kui sul on olnud küllalt raha õppimiseks ja 
küllalt aega, ning oled kuulunud keigarikrae ja pannalkingadega colegfale'de kilda 
ning kui sul ei ole tulnud verist vaeva näha, nagu Agustin Estevel manteista 'na, et 
endale lahjat suppi õhtueineks teenida või kerjata. Jah, teatud härradel oli leidunud 
vajalik kakskümmend tuhat reaali oma banketiks ja härjavõitluseks ning 
doktoridiplomiks. 

«Ning meietaoline, kellel ei ole doktoritiitlit, kes aga 

oma väikese sõrmega taipab rohkem kunstist kui neli ülikooli ja terve akadeemia 
oma mitmesuguste doktoritega, istub siin ja peab Šampanjat jooma, kuni ta enam ei 
jaksa, ja maalima hobuseid võidetud kindralite p...- all.» 

Agustini veiniklaas oli ümber kukkunud, nüüd vajus ta ise raskelt hingates laua 
peale kokku. Abate aga ütles sõbralikult: «Soo, nüüd on ka meie don Agustin oma 
tonadilla laulnud.» 

Don Manuel tundis kaasa oma iihumaalija kõhetule abilisele. «Purjus nagu 
šveitslane,» arvas ta heatahtlikult; šveitsi ihukaitseväe soldatid olid aga tuntud selle 
poolest, et nad vabadel õhtutel pikkades ridades käsikäes läbi tänavate kõndisid, 
purjus, möirates, möödujaid tüliltades. Don Manuel pani rahuldatult tähele, kuivõrd 
erinev oli Agustini raske, õel ja tige purjusolek tema enda kergest, heasüdamlikust, 
meeldivalt soojast. Ta istus Goya juurde, et edasi juues oma südant puistata 
kunstnikule, targale, vanemale, kaastundlikule sõbrale. 

Don Miguel tegeles Pepaga. Kuna Pepa tõenäoliselt teatud aja mõjustab hertsogit, 
pidas don Miguel Hispaania ja selle arengu huvides soovitavaks endale Pepa sõprust 
kindlustada. 

Don Diego oli istunud dofia Lucia juurde, ta uskus tundvat inimesi, ta uskus tundvat 
dofia Lucfat. See oli palju läbi elamud, pidi olema blaseerunud, oli oma sihi 
saavutanud; võita naine nagu dofia Lucia oli raske. Kuid don Diego oli filosoof, 
teadlane, teoreetik, ning ta oli välja töötanud oma süsteemi, oma strateegia. Kui dofia 
Lucfa vahetevahel kerge, vaevu arusaadava pilkega suhtus asjadesse seal, kus oleks 
võinud oodata rahulolu, siis küllap vist sellepärast, et ta oli oma päritolust teadlik ja 
uhke sellele päritolule. Ta kuulus alamasse rahvakihti, maja'de hulka, seda ta ei 
unustanud, selles peitus tema tugevus. Nad ei jäänud kellestki milleski maha, need 
Madriidi majo'd ja maja'd, nad tunded end niisama puhaste hispaanlastena kui 
grande'd, võibolla puhtaimatena. Abate pidas seda suurt daami, Lucia Benmüdiezt, 
salajaseks revolutsionääriks, kes Pariisis oleks mänginud oma osa, ning sellele rajas ta 
oma plaani. 

Ta ei teadnud, kas don Miguel dofia Luciaga riigiasju arutab, isegi mitte seda, kas 
doža Lucfa selle vastu huvi tunneb. Kuid ta tegi, nagu oleks dofia Lucia see, kes oma 
poodiumilt, oma salongist Hispaania saatust juhib. Esimesed kobavad sammud teel 
rahule olid andnud vähe tulemusi: Pariis oli umbusklik. Kas ei ole mõeldav, et keegi 
vaimulik, kes inkvisitsiooni isandate juures on meelsasti sallitav, ja elegantne daam, 
kelle salong on üks esimesi Euroopas, võiksid Hispaania asju pariislaste juures 
vabamalt ja just selle tõttu tagajärjekamalt ajada kui õukonna riigimehed? Don Diego 
andis mõista, tal olevat teatud mõju Pariisis, juurdepääs inimestele, kes on teistele 


vaevalt ligipääsetavad. Ettevaatlikult, puistates sekka palju galantsusi, palus ta dofia 
Lucia nõu, tegi talle liidu sõlmimise ettepaneku. Tark Lucia märkas küll, et don Diego 
eesmärk oli kaugel poliitilisest. Siiski meelitas hellitatud daami haritud, tagamõtetega 
isanda usaldus ja see raske ning peen osa, mida don Diego talle pakkus. Dofia Lucia 
viltused, paljutähendava pilguga silmad vaatasid teda esmakordselt tõsise huviga. 

Kuid siis avaldusid väsimuse tunnused, oli juba hilja ning doüa Lucfa pidas lugu 
rikkalikust unest. Ta lahkus ning võttis endaga kaasa Pepa, kes tahtis end korraldada. 

Don Manuel ja Goya jäid. Nad ei märganud midagi sellest, mis nende ümber 
toimus, nad jõid ja tegelesid iseendiga. 

«Ma olen su sõber, Francho,» kinnitas hertsog kunstnikule, «sinu sõber ja sinu 
kaitsja. Meie, hispaania grande'd, olime alati kunsti kaitsjad, ning mul on kunstimeelt. 
Sa kuulsid, missugune laulja ma olen. Meie kuulume kokku, sina ja mina, kunstnik ja 
riigimees. Sa pärined talupoegadest, Aragooniast, seda on kuulda sinu kõnest. Mul on 
aadlik ema, kuid, omavahel öeldes, ka mina põlvnen talupoegadest. Ma olen endast 
teinud midagi suurt ja ma teen ka sinust midagi suurt, selle peale võid sa kindel olla, 
mu Francho. Meie oleme mehed, sina ja mina. Enam ei ole palju mehi siin maal. 
«Hispaania sünnitab suuri mehi, kuid ta kulutab ned kiiresti läbi,» nõnda ütleb 
vanasõna ja nii see on. See 

on tingitud rohketest sõdadest, seetõttu jäävad järele ainult väga vähesed. Sina ja 
mina, meie oleme järele jäänud. Sellepärast võitlevad naised meie pärast. 
Grande'sid on hoovkonnas sada üheksateist, mehi ainult kaks. Minu isa kutsus mind 
alati: «Manuel, mu pullike.» Pullikeseks kutsus ta mind ja tal oli õigus. Kuid 
toreadoor selle pulli jaoks ei ole veel ilmunud, see peab alles veel sündima. Ma ütlen 
sulle midagi, don Francisco, mu Franoho: õnne peab olema. Seda tuleb omada, õnn ei 
tule ise kellegi juurde, õnn on omadus nagu nina, nagu jalg, nagu p .... ja kõik muu; 
sul kas on seda või ei ole. Sa oled mulle sümpaatne, Francho. Ma olen tänulik inimene 
ja sulle olen ma tänu võlgu. Mul ei ole loomu poolest halb silm, kuid õigesti nägema 
õpetasid alles sina mind. Kes teab, kas ilma sinu pildita oleks viudita üle mu tee 
jooksnud? Ja kes teab, kas ma ilma sinu pildita oleksin märganud jumalannat selles 
naises? Ent kus ta siis on? Näib, et ta ei ole siin. Sellest pole midagi, ta tuleb tagasi. 
Minust õnn ei lahku. Ma ütlen sulle, see on see õige, see seüora Josefa Tud6. Ta on 
see õige minu jaoks. Kuid sa tead ju seda. Ma ei tarvitse seda sulle rääkida. Ta on 
tark, intelligentne, ta kõneleb prantsuse keelt. Ja mitte ainult seda, ta on kunstnik, 
sõbralikes suhetes Tiranaga. Ja ta ei pasunda seda kogu maailmale, ta on 
tagasihoidlik, üks väga vähestest daamidest. Kui palju muusikat on temas, seda võib 
teada ainult see, kes muutub talle tõeliselt lähedaseks. Ent kord tuleb päev või 
pigemini öö, kus ma tohin seda tunnetada. See ongi juba saabunud, see öö, või 
mõtled, et mitte?» 

Goya kuulas pealt vastuoluliste tunnetega, mitte ilma põlguseta, ent siiski mitte ilma 
sõpruseta purjus mehe vastu. Mida see endast kuulda laseb, oli tema kõige sügavam 
tõde. Ja kogu oma purjusoleku juures tundis Manuel end tema ees kindlana, pidas teda 
oma sõbraks, oli tema sõber. Imelik, kuidas kõik seostus. Seal tahtis ta Jovellanost 
tagasi kutsuda, ja oli endast võitu saanud ja Pepa selle eest vabaks andnud, ning nüüd 
oli don Manuel, Hispaania võimsaim mees, tema sõbraks saanud. Ning nüüd ei ole tal 
enam vaja pedantlikku, kõrki Bayeud, oma naise venda, pigemini on ta nüüd oma 

sidemete kaudu hertsogiga kindel, et vaatamata igasugusele vastupanule saab ta 
kuninga esimeseks kunstnikuks. Tõsi küll, saatust ei tohi kiusata ja see, mida don 
Manuel ütles, et õnn olevat omadus, see on jultumus. Tema, Francisco, ei ole 


jultunud. Ta on teadlik tumedatest jõududest, mis alati igaüht ümbritsevad. Ta tegi 
mõttes endamisi ristimärgi ja meenutas vana kõnekäändu: «Õnnel on kiired jalad, 
õnnetusel tiivad.» Võib veel paljugi juhtuda, enne kui ta kuninga esimeseks 
kunstnikuks saab. Kuid selles oli don Manuelil kindlasti õigus: nad kuulusid kokku, 
nemad mõlemad, nad olid mehed. Ning sellepärast oli ta, vaatamata tumedatele 
jõududele, siiski oma asjas kindel. Sest praegu kehtis tema jaoks ainult üht laadi õnn, 
see ei olnud kuningliku pitseriga diplom, vaid sel oli pruunjasvalge, ovaalne nägu ja 
kitsad, lapselikult lihavad käed, ning see oli chatoyant, see sillerdas nagu kass. Ning 
kuigi ta oli teda, Franciscol, lasknud meeleheitlikult kaua oodata, oli ta lõpuks siiski 
oma käega kirjutatud kirjaga kutsunud teda Mancloasse, Buenavista paleesse. 

Don Manuel oli jälle edasi lobisenud. Nüüd aga katkestas ta. Pepa oli korraga uuesti 
seal, uuesti värskelt mingitud. 

Küünlad olid lühikeseks põlenud, liisunud veini lõhn täitis ruumi, paaž istus 
pooleldi magades, surmani väsinuna toolil. Agustin konutas kummuli üle laua, suur, 
kühmuline pea kätel, silmad suletud, ja norskas. Ka don Miguel näis väsinuna. Tema 
aga, Pepa, istus seal, rahulik nagu ikka, kuid värske ja toretsev oma lihas. 

Seüor Bermüdez tahtis uusi küünlaid süüdata. Kuid don Manuel, äkki silmatorkavalt 
kaine, hoidis teda tagasi. 

«Ei, don Miguel,» hüüdis ta, «ärge tehke endale tüli. Ka kõige ilusamale peole peab 
tulema lõpp.» 

Ta läks Pepa poole hämmastavalt kainena ja kummardas sügavasti. «Lubage mulle 
seda au, dofa Josefa,» ütles ta meelitava häälega, «teid koju viia.» 

Pepa vaatas talle oma rohelistest silmadest sõbraliku rahuga otsa ja mängis 
lehvikuga. «Palju tänu, don Manuel,» ütles ta ja noogutas pead. 


Möödusid siis don Franciscost 
Manuel ja Pepa. Kojas 
tulkkus unine duena. 

Pepa äratas ta naerdes. 

Ka sereno kargas püsti. 
Kohe kostis kabjaplagin, 
Manueli uhke vanker 
veeres varsti ukse ette. 
Punasukastatud teener 
avas tõlla. Kaikus kõmin, 
Manuel ja Pepa sõitsid 
läbi pimeda Madriidi koju. 

Mõned päevad hiljem, kui Goya, muuseas ilma vaimustuseta, don Manueli pildi 
kallal töötas, tuli tema juurde ootamatu külaline: don Gaspar Jovellanos. Minister oli 
oma lubaduse kõhklemata lunastanud. 

Üle Agustini kõhetu näo jooksis hämmelduse, rõõmu ja austuse pilv, kui ta 
imetletavat riigimeest ateljeesse astumas nägi. Goya ise oli segaduses, uhke ja häbis- 
tatud, et suur mees kohe pärast oma päralejõudmist tema juurde tuli, et teda tänada. 

«Ma võin öelda,» seletas don Gaspar, «raa ei ole oma pagenduse ajal selles iialgi 
kahelnud, et minu vastased on lõpuks sunnitud mind tagasi kutsuma. Progress on 
tugevam kui üksikute rikutud isikute türanniline tahe. Ent ilma teie vahelesegamiseta, 
don Francisco, oleks see tõenäoliselt tüki rohkem aega võtnud. See on kinnituseks ja 


troostiks, kui sõbrad julgevad isamaa hüvanguks mõne vapra sõna öelda. Kuid on 
kahekordselt meeldiv, kui niisugused sõnad lausutakse inimese poolt, kellest seda, 
avameelselt öeldud, ei oleks oodanud. Võtke vastu minu tänu, don Francisco.» Ta 
kõneles väärikusega, tema vali, sügavate kortsudega kondine nägu jäi momniks. Kui ta 
oli lõpetanud, kummardas ta. 

Goya teadis, et liberaalide ringides olid suured sõnad kombeks; talle endale aga ei 
olnud pateetiline jutt kontimööda, tema külalise laialivalguvad laused viisid 

teda segadusse, ta vastas ebamääraselt. Siis arvas ta elavamalt, et don Gaspari 
väljanägemine olevat rõõmustavalt terve ja tugev. 

«Jahi,» vastas Jovellanos tigedalt, «kui mõned inimesed uskusid, et ma oma 
pagenduses jään ahastusest ja kurbusest otsa, siis on nad pettunud. Ma armastan oma 
mägesid. Ma ronisin neil ringi, ma küttisin, ma tegin rahus teaduslikku tööd, ja nagu 
teie seda õigesti möönsite, ei ole see minu peale halvasti mõjunud.» 

«Räägitakse,» ütles aupaklikult Agustin, «te olevat sellel rahuperioodil loonud palju 
märkimisväärseid raamatuid.» 

«Mul oli aega,» vastas Jovellanos, «ja ma panin mõned oma ideed paberile. Need on 
esseed filosoofilistel ja riigimajanduslikel teemadel. Lähedased sõbrad pidasid minu 
käsikirju küllalt tähtsaks, et neid salakaubana Hollandisse toimetada. Kuid Madriidi 
on sellest jõudnud ainult vähe või üldse mitte midagi.» 

«Ma usun, te eksite, don Gaspar,» ütles naeratades, kähedalt ja vaimustatult 
Agustin. «Seal on näiteks üks käsikiri, mitte mahukas, kuid kaalukas, «Leib ja härja- 
tsirkus» on selle pealkiri. Autorina märgib end küll keegi teatud Cändido Nocedal, ent 
kes kord mõnda Jovellanose teost on lugenud, see teab, kes on see Nocedal. Nõnda 
kirjutab Hispaanias ainult üks.» 

Jovellanose kõhn, kortsuline nägu oli muutunud punaseks. 

Vaimustunud Agustin aga jätkas: «Inkvisitsioon ajab teost taga, ja kes ennast selle 
lugemisel tabada laskis, sellel ei läinud hästi. Ent meie madriidlased ei lasknud end 
kohutada, nad kirjutasid käsikirja ikka ja jälle maha, paljud teavad seda peast.» 

Ja ta hakkas tsiteerima: «Madriidis on rohkem kirikuid ja kabeleid kui elumaju, 
rohkem preestreid ja munkasid kui ilmalikke. Igal tänavanurgal pakutakse võltsitud 
pühakujäänuseid ja teateid väljamõeldud imedest. Usk koosneb absurdsetest 
vormitäitmistest, igasuguste vennaskondade tõttu on vennalikkus välja surnud. Peh- 
kinud, varemesse varisenud, rumala, ebauskliku. Hispaania igas nurgas ripub 
rappunud madonnapilt. Pihil käime me iga kuu, kuid kõik meie päevad kuni surmani 

on täis liiderlikkust. Ükski pagan ei ole mii barbaarne ja kuritegelik kui meie 
Hispaania kristlased. Mida me kardame, on inkvisitsiooni vangikambrid, kuid viimse- 
päeva kohut me sealjuures ei karda.» 

«Don Candido Nocedalil on õigus,» ütles muheldes Jovellanos. 

Francisco aga kuulas neid kõlavaid lauseid rahulolematult ja kartlikult ning ta oli 
pahane Agustinile, kes tema katuse all niimoodi rääkis. Goya ei armastanud kirikut ja 
selle ametivõimusid; kuid niisugused häbematud ja teatavad kõned olid kardetavad, 
need võisid igaühele inkvisitsiooni kaela ässitada. Taolised sõnad trotsivad saatust. Ta 
vaatas de Atocha neitsi poole ja tegi ristimärgi. 

Aga kunstnik temas ei saanud jätta märkamata neid muutusi, mis Jovellanosega olid 
toimunud. Selle vali nägu oli muutunud pehmemaks; ta nautis olukorra huumorit, et 
seal tsiteeris talle keegi neid lauseid, mida ta valenime all oma pagendusest 
salakaubana Madriidi oli sokutanud. Goya nägi, mis toimus Jovellanose kivistunud 


ilme taga, ning ta teadis nüüd, kuidas ta don Gasiparilt maaliks, maaliks teda suure 
mehena, vaatamata tema vooruse veidrale karmusele. 

Nüüd hakkas Jovellanos peaaegu mõnusalt pikalt ja laialt seletaima mälestusi oma 
poliitilisest minevikust. Jutustas, kui palju kavalaid kõrvalteid ta oli pidanud 
kasutama, et edumeelseid abinõusid ellu rakendada. Nii oli ta näiteks läbi viinud 
korralduse, et ei lubatud enam kogu Madriidi mustust lihtsalt tänavale välja raputada. 
Seepeale olid vastased vastuväitena esile toonud arstlikud otsused, et Madriidi hõre 
õhk põhjustavat hädaohtlikke haigusi, kui õhku prahi auruga ei tihendata. Tema aga, 
Jovellanos, oli neid teiste arstlike otsustega löönud: Madriidi õhk olevat küll liiga 
hõre, siiski tihenevat see küllaldaselt tema poolt Madriidi ületoodud tööstusettevõtete 
suitsust ja tahmast. 

Kuid peagi taandus don Gaspari sõbralik meeleolu ning ta küttis end üles ikka 
metsikumatesse süüdistustesse praeguse korra vastu. «Meie omal ajal,» ägestus ta, 
«parandasime maksude vähendamisega alamate klasside elujärge. Meie saavutasime, 
et vähemalt iga kahek- 

sas laps võis koolis kada, ja kui saabusid Ameerikast meie kullalaevad, siis lõime 
me isegi väikesed reservid. Praegune valitsus on jälle kõik läbi prassinud. Nad ei ole 
seda taibanud, need härrad ja daamid, et Marie-Antoinette'1 pillav elu oli üks 
revolutsiooni peapõhjusi. Nad pillavad jälle. Nad peavad endal armualuseid ning 
inglise ja araabia hobuseid, selle asemel, et sõjaväge tugevdada. Meie soodustasime 
haridust ja heaolu, need külvavad teadmatust ja viletsust ning lõikavad hävingut ja 
kaotusi. Meie ajal olid Hispaania värvideks kollane ja punane, nende ajal on selleks 
kuld ja veri.» 

Franciscole tundusid Jovellamose kõned moonutatud ja liialdatud olevat. Tal võis 
olla üksikasjades õigus, siiski võltsis viha tema kogupilti, ja kui Goya oleks pidanud 
teda nüüd maalima, siis oleks ta jäädvustanud sünge, kitsalaubalise fanaatiku ja muud 
ei midagi. Sealjuures oli seesama Gaspar de Jovellanos vaidlematult üks kõige 
targemaid ja voorusiikumaid inimesi riigis. Kes juba poliitikaga hakkas tegelema, see 
pidi paratamatult liialdama, kas ühele või teisele poole. Goya oli rõõmus, et tal endal 
ei olnud poliitikaga mingit pistmist. 

Kogu aja oli Jovellamos don Manueli pilti süngete pilkudega hinnanud. Nüüd tõstis 
ta sõrme ja osutas süüdistavalt hertsogile, kes talle lõuendilt pooleldi maalituna 
upsakalt vastu vaatas. 

«Kui see härra ja tema daam,» raevutses ta, «ei oleks nii metsikud pillajad, siis jääks 
rohkem raha koolide jaoks. Ent just seda ei taheta. Soodustatakse teadmatust, selleks 
et rahvas teada ei saaks, kus peituvad tema kannatuste põhjused. Millest see tuleb, et 
vaene Prantsusmaa on kogu maailma vaistu võidukas? Ma võin teile seda öelda, mu 
härrased: see on tingitud sellest, et prantsuse rahvas hindab mõistust, hindab voorust 
ja sellepärast, et tal on veendumused. Ent mis on meil? Kuningas ilma ajudeta, 
kuninganna, kellel on kõik ükskõik peale oma alakeha lõbude, ja esimene minister, 
kes enda võimete tõestamiseks toob kaasa ainult tugevad reied.» 

Francisco oli äärmiselt vihane. Neljas Carlos ei olnud 

üleliia tark, sellega võis nõustuda, ning dofia Maria Luisa oli tujukas ja kiimaline, 
kuid kuningas oli heatahtlik ja omal kombel väärikas ning kuninganna põrgulikult 
arukas, pealegi oli ta Hispaaniale kinkinud terve rea elavaid infant'e ja infanta'sid. Mis 
aga don Manuelisse puutus, siis temaga võis vägagi hästi läbi saada, kui teda ei 
ärritatud. Tema, Francisco, igatahes oli õnnelik, et need väljapaistvaid isiksused teda 


oma sõprusega austasid. Ta oli veendunud, et kuningate võim on neile autud jumala 
armust, ja kui Jovellanos mõtles tõsiselt, mida ta seal rääkis, siis ei olnud ta hispaan- 
lane ja oleks pidanud end Praintsusimaale koristama, uskmatute ja mässajate maale. 

Kuid Goya taltsutas end ja ütles vaid: «Kas te ei ole mõnevõrra ebaõiglane hertsogi 
vastu, don Gaspar?» 

«Mõnevõrra?» küsis Jovellanos. «Väga, loodan ma, väga. Ma ei taha olla õiglane 
selle närukaela vastu. See et ta minu vastu ebaõiglane oli, on tema paljude kuritegude 
seas just see, mida ma talle kõige vähem pahaks panen. Poliitikat ei saa teha 
õiglusega. Voorus ei ole õiglusega identne, voorus nõuab, et vahetevahel tuleb olla 
ebaõiglane.» 

Ikka veel leebelt ja oma olukorra iroonilist vastuolulisust täielikult nautides sõnas 
Francisco: «Kuid lõpuks püüab ju don Manuel heaks teha seda, mida ta teile kurja on 
teinud. Mispärast ta muidu oleks lasknud teid tagasi kutsuda?» 

Jovellanos, vaadates vihase pilguga poolvalminud portreele, vastas: «See röövib 
minu ööde une, et ma selle inimese tänuvõlglane pean olema.» 

Ja vahetult, ühega nendest ootamatutest pööretest, mis pani paljusid alatiseks 
unustama kõike, mis temas oli ranget, nurklikku ja eemaletõukavat, jätkas ta: «Kuid 
ärgem rääkigem sellest, rääkigem kunstist, teie kunstist. Ma olen teile tänu võlgu, don 
Francisco, ja kui ma teie kunsti peale mõtlen, olen ma seda meelsasti. Mulle jutustati, 
teie kuuluvat nüüd maa suurimate partreekunstnike sekka.» 

Dion Gaspari nägu õli, kui ta midagi taolist rääkis, särav, kaasakiskuvalt 
armastusväärne ja Goya rõõmustas ta sõnadest südamepõhjani. 

Kuid mitte kaua. Sest kohe muutus don Gaspar jälle talumatuks ja kommenteeris: 
«Mõni teie töödest, nagu mulle on räägitud, küündivat isegi peaaegu Bayeu ja Maella 
tasemeni.» Isegi Agustin tõmbus kühmu. 

Javellanos käis ateljees ringi ning vaatles Goya pilte ja visandeid, tõsiselt, 
sisetundlikult, kaua, vaikselt. «Ma olen teile tänu võlgu, don Francisco,» ütles ta 
lõpuks, «just sellepärast võlgnen ma teile avameelsust. Teie võite palju, võib-olla 
tõepoolest niisama palju kui Bayeu ja Maella, võib-olla isegi rohkem. Kuid teie 
eksperimenteerite liiga palju suurte, ilmsete tõdedega. Te mängite värviga, te kaotate 
joone. Sellega hukutate te - oma ande. Võtke endale eeskujuks Jacgues Louis David. 
Niisugust kunstnikku oleks meil siin Madriidis vaja. Niisugune Jacgues Louis David 
leegitseks vihast kuningakoja ja selle roiskumise vastu. Ta ei maaliks elegantseid 
daame, vaid müristavat Zeusi.» 

«Vana narr,» mõtles Francisco, ja nagu vanasõna ütleb: «Metsa läheb naljaiha, kui 
võimust võtab pime viha.» 

Valjult ja oma pilget varjamata vastas ta: «Kas peaksin maalima teist portree, don 
Gaspar?» 

Silmapilguks näis, nagu hakkaks Jovellanos märatsema. Kuid ta hoidis end tagasi 
ning vastas ainult, peaaegu armastusväärselt: «Sellest on kahju, et teie minu väiteid 
tõsiselt ei võta, don Francisco; sest mina võtan teid tõsiselt. Poliitika kõrval e1 seisa 
minu südamele midagi lähemal kui kunst. Kunstiline andekus, ühendatud poliitilise 
kirglikkusega, võiks taotleda kõige kõrgemat, mida inimene võib saavutada. Jacgues 
Louis Davidi taoline kunstnik ei tooks sellele maale mitte sugugi vähem kasu kui 
mõni Mirabeau.» 

Pärast seda, kui Jovellanos oli lahkunud, kehitas Francisco algul õlgu, siis aga sai 
pahameel temast võitu. Tal oli tulnud vaikselt selle voorusehunniku koolmeisterlikku 
jama pealt kuulata! 


«Oleks pidanud laskma tal istuda seal, tema täielikult ärateenitud mägedes,» hakkas 
ta märatsema ning pöördus Agustini poole. «Sina oled selles süüdi: Sina vaatasid 
mulle otsa oma lollide, fanaatiliste, etteheitvale silmadega, ja siis olin ma narr küllalt, 
et öelda jah, 

ning nüüd pean ma, ja kes teab veel kui kauaks, seda nahkset pedanti enda ümber 
taluma. Palett kuivab inimesel ära, kui tema selle peale vaatab.» 

Sedapuhku Agustin ei vaikinud. «Ärge seepärast veel nii rääkige,» vastas ta pahaselt 
ja väljakutsuvalt. «Muidugi läks see viltu, mida don Gaspar teist ja Davidist rääkis. 
Kuid, et ta kunsti tahab muuta poliitiliseks, praegu, täna, Hispaanias, selles on tal 
õigus. Ja seda peaksite te endale üles märkima.» 

Ta ootas, et Goya hakkab karjuma. Too ei teinud seda. Hääl taltsutatud, siiski täis 
kõige mürgisemat pilget, vastas ta: «Ja seda jutlustab mulle keegi, kes vahel, kui tal 
on hea päev, on võimeline hobuse p ... ga toime tulema. Kas su hobuse p ... etel on 
poliitikat? Hispaania David — milline marruajav totrus! Hispaania David, selleks 
võid sina hakata, don Agustin Esteve. Selleks küünib sinu anne.» 

Agustin aga, suur kõhn kolp ettepoole pööratud, vastas tasaselt ja jonnakalt: «Ma 
ütlen teile midagi, don Francisco, ma ütlen sulle midagi, Francho, ma ütlen sulle 
midagi, härra õuemaalija ja akadeemia liige. Tal on tuhandekordselt õigus, don 
Gasparil, kuidas sa ka ei vingerda ja kui palju mürki sa ka välja ei aja. Sinu pildid on 
singid, don Francisco Goya, kõige sinu andekuse juures, ja minu hobuse p .... tes on 
rohkem mõtet ja poliitikat kui sinu suurte daamide tiirastes lõustades. Ja niikaua kui 
sa nii aralt erapooletuks jääd ja niikaua kui sul mingit arvamust ei ole ja sa seda ei 
näita, niikaua jääb kogu sinu maalerdamine rämpsuks ja sõnnikuks.» 

Ta osutas don Manueli pildile. «Julged sa sinna otsa vaadata? Häbi, see on häbi. 
Ou€ vergüenza. Seal määrid sa ja määrid juba terve nädala ning sellest ei tuie midagi 
välja ja sa tead seda. Sa maalid seal suurepärastes värvides suurepärase mundri ja 
suurepärased ordenid, kuid nägu jääb tühjaks ning kogu pilt on tühi. Pasandatud, mitte 
maalitud. Ja miks? Kuna sa oma don Manueli tahad näidata heas valguses. Sinu 
Manuel, see on nimelt samast puust kui sina, suureline ja edev ja haletsemisväärselt 
murettundev oma kuulsusenatukese Pärast. Selle pärast ei söanda sa teda maalida nii, 
nagu 

ta on. Sa kardad tõde, tema tõde ja enda tõde. Oled üks pasavasikas.» 

Ent nüüd oli küllalt. Ümmargune, talupoeglik lõvipea ettepoole lükatud, läks Goya 
Agustinile kallale, tugevad käed rusikasse tõmmatud, seisis ta teise ees, silm silma 
vastu. «Pea lõuad, sa kurvameelne tola!» kärkis ta hädaohtlikult vaikselt. 

«Seda ma ei mõtlegi teha,» vastas Agustin. «Seal sa soperdad ja määrid oma kümme 
tundi päevas ning oled uhke oma hoolele ja paljudele sadadele pliitidele. Ma ütlen 
sulle, sa oled laisk, kergemeelne, liiderlik, lohakas. Sa oled põiklev, sa oled arg, sa 
ei ole oma andekust ära teeninud. Seal tegid sa selle doüa Lucia ja leidsid oma uue 
valguse ja oma uue õhu. Ja mida hakkad sa sellega peale? Selle asemel et ennast 
kokku võtta, selle asemel et uuega võidelda ja seda edasi arendada, seni kuni sa oled 
ta igaveseks omandanud, usaldad sa oma kätt ja määrid seepeale toorelt, vana 
harjunud kombe kohaselt edasi.» 

«Kas sa, koer, pead kord oma lõuad!» ütles Goya nii ähvardavalt, et igaüks oleks 
tagasi põrganud. Mitte aga Agustin. Ta nägi Goyat raskelt hingamas, ta teadis, et tema 
sõber ja vaenlane langeb kohe oma vihas kurtusesse, ning ta tõstis häält. 

«Sinu Manuel,» karjus ta, «on võibolla sinu sõnnikuga rahul. Kuid see on sõnnik, 
efektiküllane sõnnik, ning seega kahekordne sõnnik. Ning sa tead seda. Ja mispärast 


su jõud nii armetult üles ütlevad? Kuna sa haised laiskusest. Kuna sa ennast kokku 
võtta ei taha. Kuna sa oled liiga ihar, et keskenduda. Häbi, gue vergüenza! Kuna sa 
ootad üht naist, kes sulle kohe jah ei öelnud ning kes tõenäoliselt ei ole seda väärt, et 
sa teda ootad.» 

Viimane, mida Goya kuulis, oli «gue vergüenza». Siis oli tumepunane vihapilv teda 
endasse mässinud ning talle löönud vastu kõrvu ja pähe, nii et ta enam midagi ei 
kuulnud. 

«Välja!» möirgas ta. «Mine oma Jovellanose juurde. Maali teda. Maali teda, nii 
nagu sinu David Marat'd maalis, vannis, tapetuna! Välja, ütlen ma! Välja! Ning 
igaveseks!» 

Mida Agustin vastas, seda Goya ei kuulnud, ta nägi ainult teise huulte liikumist. Ta 
tahtis Agustinile kallale tormata. Kuid seal läks Agustin tõepoolest välja. Kiiresti, 
kohmakalt, takerduval sammul läks ta minema. 

Sõgedana seisis Goya 

Manueli valmimata 

pildi juures üksi, ütles: 

«Oue vergüenza,» endamisi 

ning siis kardas ikka jälle: 

«Oue vergüenza, gu€ vergüenza.» 

Pistis äkki jooksu, tormas 

teise järel, valjult hüüdes; 

oma hääle kõla ise 

ta ei kuulnud, kuna kõrv tal 

ikka tõrkus veel. Ta karjus: 

«Jää siis, eesel, ometigi 

seisma, kuula, mis mul öelda! 

Ah siis selline sa oled, 

mulle ütled alatusi. 

Aga kui ma vastu vaidlen, 

siis sa kohe paned pahaks 

nagu mõni vanapiiga.» 


11 


Francisco Goya oli portreteerinud Hispaania saja üheksateistkümnest grande'st 
peaaegu pooled. Ta tundis nende puudusi, nende inimlikke nõrkusi, ta liikus nende 
ringis nagu omataoliste seas. Sellele vaatamata oli ta nüüd, sõites Moncloasse 
hertsoginna Alba juurde, täis mingit kartust, mille taolist ta oli tundnud ainult korra, 
siis kui ta väikese poisina esmakordselt Fuende-todose krahvi, oma isa kõikvõimsa 
rendihärra palge ette pidi ilmuma. 

Ta naeris iseenda üle. Mida ti siis kartis ja mida lootis? Ta sõitis naise juurde, kes 
talle ilmseid lootusi oli andnud; see ei võinud olla vale. Ent miks oli naine süs nii 
kaua vaikinud? 

Ta oli olnud väga tegev neil nädalail, see oli õige. Goya oli palju temast kuulnud, 
kogu linn rääkis sel- 

lest, mida Cayetana de Alba tegi või tegemata jättis. Kus Goya iganes viibis, ükka ja 
alati võis ta oodata, et Cayetana nime mainitakse, ning ta oli seda kartnud ja selle 
järele igatsenud. 

Ta teadis, sel nimel oli samasugune mõju maja'de ja majo'de kõrtsides nagu 
grande'de salongideski. Teda kiruti teotavalt, temast jutustati kõige ohjeldamatumaid 
lugusid ja oldi samaaegselt vaimustatud, et Hispaania kõige verisema mehe, marssal 
Alba lapselaps oli nii hiilgavalt ilus, nii lapselik, nii kõrk, nii tujukalt mänglev. Korra 
laskus ta tänavapoistega kõnelusse järgmise härjavõitluse üle, siis jälle jättis ta kõrgilt 
tähele panemata kõik tervitused. Korra näitas ta väljakutsuvalt oma poolehoidu 
prantsuse kommetele, siis jälle käitus ta ülimalt hispaanialikult nagu õige maja 
kunagi. Ja sealjuures otsis ta ikka tüli kuningannaga, itaallannaga, võõramaalannaga. 

Kokku võttes ei elanud Cayetana de Alba mitte vähem uhkelt ja ekstravagantselt kui 
kuninganna, tal olid samuti kulukad tujud ja palju vooruslikuni oli ta ka vaevalt. Kui 
aga toreadoor Costillares oma härja kuningannale pühendas, siis valitses vaikus, ent 
pühendas ta selle hertsoginna Albale, siis juubeldas kogu areen. 

See oli jultumus, et ta laskis endale nüüd, ajal, mil kogu maa sõja tõttu pidi täielikult 
kõigest loobuma, uut lossi ehitada. Kas ei olnud see pillamine, millega Marie- 
Antoinette oli oma Trianoni ehitanud, üks neist põhjustest, mis olid viinud ta giljotiini 
alla? Kuid naeratades ja ülbelt, oma taltsutamatus albalikus uhkuses, jätkas dofia 
Cayetana Marie-Antoinette'i mängu sealt edasi, kus too oli olnud sunnitud lõpetama. 
Ja mitte paljud, isegi Francisco mitte, poleks suutnud öelda, kas nad teda sellepäi ist 
imetlesid või vihkasid. Alati oli see nii Madriidi elanike suhtumisega 
hertsoginna Albasse. Nad vihastasid tema üle. Naersid tema üle. Armastasid teda. 

Palee oli väike; olid kutsutud ainult Cayetana lähimad sõbrad ja ülimad grande'de 
seast. Et Cayetana ka teda nende sekka arvas, tegi Francisco uhkeks ja rõõmsaks. 
Kuid Cayetanale ei võinud kunagi kindel olla, samuti nagu järgmise aasta ilmadelegi; 
võib-olla ei 

mõistnud ta enam isegi, miks ta tema, Goya, külla oli kutsunud. Kuidas võtab 
Cayetana teda vastu? Kannab ta ka lehvikut? Mida annab ta talle lehviku kaudu 
mõista? Ning nimetab ta teda Goyaks või don Franciscoks või lihtsalt Franciscoks? 

Tõld oli jõudnud Buenavista võreväravani ning sõitis nüüd ettesõiduteed pidi üles. 
Reserveerituna, kõike üleliigset välja lülitavas Herrera stiilis — estilo 
desornamentado Herrera — kerkis lõpmatult kõrgina fassaad. Tiibuks avanes, 
suursuguste kaartena tõusis sisetrepp, ning ülevalt trepi suudme kohalt vaatas suurena, 
uhkena üle külastajate kaugusesse hertsoginna ühe varajasema esiisa portree. Goya ei 
suutnud takistada ängistust, mis haaras teda Alba nime ees, esimese nime ees 
Hispaanias, vanema, kuulsama, suursugusema kui Bourbonide nimi. Nii tõusis ta, 
rõivad hoovkondlikud, hing talupoeglik, saadetuna mayordomo'si, kahe rea teenrite 
vahel mööda suurt treppi üles. Tema eel, tasa ning lihtsalt, sosistatuna suust suhu 
lendas tema nimi: «Sefor de Goya, kuninga maalija,» kuni üleval ukse-valvur valjult 
teatas: «Sefor de Goya, kuninga maalija.» 

See trepist üles minev sefor de Goya pani vaatamata kogu oma pelglikkusele ja 
väärikusele üllatunult tähele, et väikese lossi sisemus oli jultunud, pilkavas vastuolus 
oma klassikalise range ehituslaadiga. Siin valitses sedalaadi rõõmsameelne luksus, 
nagu selle oli loonud ühe inimea eest prantsuse hoovkond. Viieteistkümnenda Louis' 
ja Dubarry hoovkond. Kas selle palee omanik tahtis näidata, et ta oli nii Hispaania 
uhkeima ja süngeima nime kandja kui ka kukutatud prantsuse aristokraatia galantse 
elutarkuse poolehoidja? 


Kuid oma palee seintele oli hertsoginna Alba riputanud hoopis teised maalid kui 
need, mis kaunistasid prantsuse aadlike selletaolisi losse; ei ühtegi Boucher' või 
Watteau pilti ja mitte midagi, mis oleks vastanud Goya või tema naisevenna Bayeu 
gobeläänidele. Pigemini rippusid seal ainult vanade, suurte hispaania meistrite maalid, 
üks tume, Veläzguezilt pärinev julm grande portree, üks Ribera morn pühak, üks 
Zurbaräni fanaatiliselt sünge munk. 

Nende maalide all istusid külalised, keda polnud just väga arvukalt. 
Kaheteistkümnest väga kõrgest isandast, kes omasid privileegi kuninga juuresolekul 
mütsi peas hoida, olid kohal viis oma daamidega. Seal oli ka Goya igavene võlglane, 
monsieur de Havre, Prantsusmaa kuningliku poisikese ja tema regendi saadik; 
esinduslikult, mõnevõrra kulunult ja väljakutsuvalt istus ta seal, tema ilus sale 
kuueteistkümneaastane tütar Genevišve tema kõrval. Kuid seal oli ka abate, don 
Diego. Ja peale selle oli seal keegi blond, esinduslik isand, tugevajoonelise, kuid siiski 
rahuliku näoga, ja enne kui teda oli esitletud, teadis Goya: see oli doktor Peral, too 
vihatu, too arst, too habemekraapija. 

Keda aga seal veel näha oli? Auväärset, sünget ja vooruslikku, kõige selle 
elegantselt mängleva kribu-krabu, millega palee täidetud oli, elavat eitamist. Jah, see 
oli tema, don Gaspar Jovellanos, kiriku ja trooni vastane, vastumeelselt tagasikutsutu, 
kellele kuningas veel senini ei olnud lasknud osaks saada au uue soosingu tänutäheks 
kätt suudelda. See oli ainulaadne jultumus, et dofa Cayetana oli tema külla kutsunud, 
just täna, kui oodati ka katoliiklikke majesteete. Kokku-kogunenud härrad ja daamid 
ei teadnud sellepärast õieti, missuguse seisukoha nad don Gaspari suhtes peavad 
võtma. Nad tervitasid teda viisakalt ja külmalt ning hoidusid temaga kõnelusse 
laskumast. Talle näis see sobivat. See oli tema ürituse võit, kui riigi esimene 
aadlidaam teda niisuguse sündmuse puhul enda juurde kutsus; pealegi ei hoolinud ta 
sellest, et end teiste aadlikkude kambaga ühte hoida. Üksikuna ja trotslikuna istus ta 
seal oma kuldsel toolikesel ja Goyal oli tunne, et väike mööblitükk peaks nii suure 
väärikuse koorma all kokku langema. 

Hertsog de Alba ja tema ema margutsa de Villabranca tervitasid külalisi. Hertsog 
oli tavalisest elavam. «Teid ootab täna väike üllatus, mu armas,» jutustas ta Goyale. 

Abate selgitas Goyale, et hertsoginna Alba tahtvat Buenavista teatrisaali 
kammermuusikaga sisse õnnistada ning et hertsog ise kavatsevat kaasa mängida. 
Goya ei olnud sellest eriti huvitatud. Ta oli närviline, 

ta leidis võõrustaja puudu olevat, see oli kummaline, et teda ei olnud seal oma 
külalisi vastu võtmas. Ent ka selle jaoks oli abate'il seletus. Tahes-tahtmata tuli maja 
tutvumisega oodata, kuni majesteedid kohale on jõudnud. dofia Cayetana aga ei 
tahtnud oodata, ka mitte kuningapaari. Nii oli ta siis hea teadeteteenistuse sisse 
seadnud ja astub saali vahetult just enne majesteete, majesteetidega üheaegselt. 

Seal ta oligi. Palju kordi oli Francisco sundinud ennast teda nähes rahulikuks jääma, 
kuid temaga juhtus jälle niisama kui tookord, siis kui ta dofa Cayeta-nat poodiumil 
oli näinud. Kõik muu, külalised, kogu kuld ja kard ümberringi, pildid, peeglid, 
kroonlühtrid, kõik hajus laiali, ning seal oli ainult tema üksinda. Hertsoginna oli 
rõivastatud äärmiselt lihtsalt, väljakutsuvalt lihtsalt. Tema kleit oli valge ja 
kaunistusteta, umbes niisugune, nagu seda ehk praegu Vabariigi daamid Pariisis 
võisid kanda: ahtast, laia vööga kinni-tõmmatud taljest langes see heleda, kuldse 
äärisega laialt põrandale. Käerandme ümber kandis ta siledat kullast võru, muidu oli 
ta eheteta. Musita tiheda massina langes juus kangekaelsetes lokkides paljastele 
õlgadele. 


Goya vahtis ainiti. Hoolimata teistest, kellel oli õigus enne teda hertsoginnat 
tervitada, tahtis Goya tema juurde ette trügida. Ent siis, täpselt nagu oli plaanitsetud, 
kostis trepikojast ikka valjemini hüüd: «Nende katoliiklikud majesteedid!» 
Kohalolijad moodustasid spaleeri ja Cayetana läks tulijatele vastu. 

Mayordomo, keppi vastu maad lüües, teadustas viimast korda: «Nende katoliiklikud 
majesteedid ning tema kõrgus Alcudia hertsog.» Ja siis nad tulid. Kuningat, Neljandal 
Carlosel, uhkel kõhukal, ruumi-täitval neljakümne kuue aastasel isandal, oli seljas 
punane hõbedaga tikitud frakk, selle üle vägev ordeni-lint ja Kuldvillaku orden, 
kaenlas hoidis ta kolmnurkselt kübarat, käes keppi, ning tema punane, sõbralikult 
mõnus nägu suure, lihava ninaga, lopsaka suuga ja veidi längus, paljapäisusega 
lõppeva laubaga oli pingutatud, et imponeerivalt muljet jätta. Tema kõrval, Ppol 
sammu tema järel, tervet tiibust laia võrukuuega täites, kalliskividega üle külvatud 
nagu pühakuju, või- 

mas lehvik käes, ilmus Parma doõa Maria Luisa, kuninganna; hiiglaslikult, kõrget 
uksekaart peaaegu riivates, hõljusid tema kübara suled. Nende taga aga ilmus 
nähtavale don Manuel, ilusal, mõnevõrra raske! näol tavaline, kergelt blaseerunud 
naeratus. 

Hoovkondlikult niksu tehes suudles Cayetana enne kuninga, siis dofa Maria Luisa 
kätt. See silmitses, oma hämmastust vaevu tagasi hoides, väikeste teravate mustade 
silmadega väljakutsuvalt lihtsat kleiti, milles ülbe hertsoginna de Alba söandas vastu 
võtta katoliiklikke majesteete. 

Nad moodustasid ringi. Seal seisis, nagu kuuluks ta siia, Gaspar Jovellanos, 
mässaja. Kuningas, kes'oli aeglase vaimuga, ei tundnud teda kohe ära. 

Siis mainis ta häält puhtaks köhatades: «Meie ei ole teineteist ammu näinud. Kuidas 
siis läheb ka? Te näete suurepärane välja.» 

Dofa Maria Luisa seevastu ei suutnud üheks silmapilguks varjata oma piinlikku 
üllatust; siis aga ütles ta endale, et kui see mees on juba tagasi kutsutud, siis tuleb 
vähemalt tema rahanduskunsti-võimed ära kasutada. Nii laskis ta siis mässaja 
käesuudlusel endale armulikult meeldida. 

«Sel raskel ajal, seüor,» ütles ta, «vajab meie vaene maa kõigi teeneid, olgu ta, kes 
ta on. Nii oleme meie, kuningas ja mina, otsustanud anda ka teile võimaluse oma 
kõlblikkust näidata.» 

Ta rääkis valjusti, oma mitte ebameeldiva häälega, nii et kõik võisid imetleda seda 
kahemõttelist armastusväärsust, millega ta sellest raskest seisukorrast välja rabeles. 

«Ma tänan teid, majesteet,» vastas Jovellanos, ja ka tema rakendas oma harjunud 
kõnemehehäält, nii et see kõikjal saalis kuuldav oli. «Ma loodan vaid, et minu 
võimised selle pika aja jooksul, mil ma puhkusele olin sunnitud, rooste pole läinud.» 

«Kõige selle eest tuleb sul veel maksta,» mõtles Maria Luisa, ning selle all mõtles ta 
hertsoginnal. 

Tutvuti majaga. 

«Väga ilus, väga mugav,» kiitis don Carlos. 

Kuninganna aga silmitses kadedalt ja asjatundliku 

pilguga elegantselt rõõmsameelse sisustuse üksikasju, sisustus viitas vanade 
hispaania kunstnike meisterloo-mingule, mille autorid kummaliselt külmalt ja suure- 
joonelistena ümbritsevale armastusväärsele tühisusele alla vaatasid. 

«Kummalised asjad olete te seal oma seinale riputanud, mu armas,» arvas ta. «Mul 
hakkaks nende piltide all kõhe.» 


Teatrisaalis hakkasid isegi jahedad ja kinnised grande'ä imetlusest valjult ja pikalt 
seletama. Toretsevalt ja sellele vaatamata tagasihoidlikult hiilgas kuldne ja sinine 
ruum loendamatute küünalde valguses. Loožid ja toolid, valmistatud kõige kallimast 
(materjalist, meelitasid õrnalt ja tseremoniaalselt. Sambad aga, mis kandsid rõdu, 
muutusid lõpuks vanaaegseteks vapiloomadeks, viidates, et oldi külas daami juures, 
kes ühendas seitsme hispaania grande tiitlit. 

Ning nüüd jõudis kätte hetk, millest hertsog de Alba nädalate vältel oli rõõmu 
tundnud. Mayordomo palus daame ja härrasid istuda. Lavale aga ilmusid hertsog, 
tema vennanaine doüa Maria Tomasa ja väike Genevižve, monsieur de Havre” tütar. 
Hertsogi vennanaine, mustajuukseline, hea kehaehitusega daam, mõjus Genevižve'i ja 
hertsogi kõrval robustsena; ent ta mängis lavalolevast kolmest muusikariistast kõige 
väiksemal, vioolal. Genevižve seevastu istus haprana, armsana, mõnevõrra kasinana 
kehalt ja rõivalt oma suurt tšello ees. Hertsog ise mängis muusikariista, mida nüüd 
ikka harvemini ja harvemini oli võimalust kuulda ja näha, baryton'i, viola di 
bordone't, teatud lüki tšellot paljude keeltega, mitte liiga suurt, erutavalt tugeva ja 
pehme, sügava kõlaga. 

Nood kolm proovisid oma muusikariistu, noogutasid üksteisele pead ja alustasid siis 
Haydni «Divertimento't». dofia Maria Tomasa mängis oma vioolat rahu ja 
kindlusega. Genevižve töötas oma hiiglasliku tšello kallal suuresilmaliselt, agaralt, 
pelglikult. Hertsog aga, muidu nii jahe ja äraolev, elustus mängu ajal; sõrmed, mis 
keeli surusid ja rebisid, muutusid olevusteks, kes elasid omaenda elu, ilusad, 
melanhoolsed silmad särasid, kogu muidu nii valitsetud keha muutus vabaks, 

hõljus ette- ja tahapoole, kui ta pillist selle peidetud olemust välja kiskus. Liigutatutt 
ja vaimustatult vaatas vana margutsa de Villabranca oma armast poega ning küsis 
enda kõrval istuvalt Goyalit: «Kas ta ei ole kunstnik, see minu Jos€?» Goya aga nägi 
ainult poole silmaga ja kuulis poole kõrvaga. Ta ei olnud veel ühtegi sõna Cayetanaga 
rääkinud, ta ei teadnud isegi, kas see teda oli märganud. 

Külalistele meeldis muusika, ning kiitus, millega nad naeratavat ja väsinud hertsog 
de Albat tänasid, oli aus. Ka kuningas Carlos unustas, et don Jos€ oli mässulisel 
kombel mitmel korral läbipaistvatel, kulunud ettekäänetel ära öelnud, kui tema, 
kuningas, oli don Jõsele teinud ettepaneku temaga koos kvartetis mängida, ning 
valmistus sellele midagi armulist ütlema. 

Täidlaselt ja mühaklikult seisis monarh oma kõhetu esimese grande ees. «Teie olete 
tõeline kunstnik, don Jose,» seletas ta. «Õigupoolest ei sobi see härrale teie tähtsal 
positsioonil. Ent mis on õigus, seda tuleb öelda, teie baryton'i vastu mina oma 
tagasihoidliku viiuliga küll ei saa.» 

Hertsoginna Alba seletas, tema lava kuuluvat dile-tantidele, ja kas ehk mõni tema 
külalistest ei tahaks esineda. 

Kuninganna küsis nagu möödaminnes, kuid siiski nii, et igaüks kuulda võis: 
«Kuidas on, don Manuel? Kas te ei tahaks mõnda oma romanssidest või mõne 
seguidilla bolera ette kanda?» 

Don Manuel kõhkles viivu. Siis vastas ta alandlikult, ta kartvat, et nii peenes 
miljöös ja peale nii hinnalist ettekannet polevat tema kehv kunst õigel kohal. 

Nüüd aga jäi doa Maria Luisa kindlaks. «Ärge peenutsege, don Manuel,» püüdis 
ta teda veenda, ja see ei olnud enam kuninganna, kes palus, see oli naine, kes tahtis 
tuttavatele oma armukese mitmekesiseid andeid tutvustada. 

Don Manuelil aga — võibolla mõtles ta Pepale — ei olnud tuju lasta end näidata. 
«Palun, uskuge mind, madame,» vastas ta, «ma ei ole hääles ja ma ei laula.» 


See oli jäme. Nii ei oleks tohtinud vastata , ükski grande kuningannale ega ükski 
cortejo oma daamile, 

vähemalt mitte teiste juuresolekul. Tekkis hetk jahmunud vaikust. Kuid hertsoginna 
de Alba omas takti kuninganna kaotust ainult mõned sekundid nautida. Siis palus ta 
armastusväärselt lauda. 

Goya istus alama aadli lauas, koos Jovellanose ja abate'ga. See oli teisiti täiesti 
võimatu. Sellest hoolimata oli ta tusane, kõneles vähe ja sõi palju. Veel ikka ei olnud 
ta hertsoginnaga rääkinud. Pärast söömist — hertsog oli kohe lahkunud — konutas 
Francisco üksi kuskil nurgas. Ta ei olnud enam vihane, teda oli vallanud mingi lõtv 
pettumus. 

«Teie ju otse väldite mind, don Francisco,» kuulis ta veidi karmi häält ütlevat, kuid 
teda puudutas see sügavamalt kui austria helilooja muusika. 

«Esiteks ei näita te end nädalate kaupa,» jätkas hertsoginna, «siis põikate te mul 
lihtsalt tee pealt kõrvale.» 

Goya silmitses teda nagu tookordki, ohjeldamatult, hertsoginna vaatas sõbralikult, 
sugugi mitte nagu tollal. Ta mängis lehvikuga, see ei olnud Goya lehvik, kuid see 
lehvik ütles vähemalt midagi meeldivat. 

«Istuge minu juurde,» käskis Cayetana. «Mul oli vähe aega nende viimaste nädalate 
vältel,» jutustas ta Goyale. «Selle maamaja ehitus neelas kogu mu aja. Ka lähimas 
tulevikus pole mul palju aega. Ma pean hoovkonnaga Escoriali sõitma. Ent niipea, 
kui ma tagasi olen, peate te lõpuks minust portree maalima, teie uuel kombel. Terve 
maailm on vaimustatud teie uutest portreedest.» Goya kuulas pealt, kummardas, 
vaikis. «Ühtegi sõna pole te mulle öelnud mu maja kohta,» jätkas hertsoginna de 
Alba. «Te ei ole viisakas. Ning mida arvate te minu teatrikesest? Muidugi mitte 
midagi. Teile meeldib lava jämedate mehelike tükkidega, kõrgerinnaliste ja 
valjuhäälsete naistega. Ka mulle meeldib see mõnikord. Kuid omal laval tahaksin ma 
teisiti mängida lasta; ka see peab olema väga riivatu, muidugi mõista, kuid 
samaaegselt peen ja elegantne. Mida teie arvate näiteks Calderoni näidendist «Häda 
sellele, kes armastusega naljatab»? Või meeldib teile «Gomez Arlase tütarlaps» 
rohkem?» Francisco kuulmine ütles üles, ta silme ees virvendas. 

«Gõmez Arlase tütarlaps» oli kirju, magus ja metsik komöödia mehest, kes 
tütarlapsesse piiritult armub ja tema võrgutab, kuid kel tüdrukust kohe isu täis saab ja 
selle mauridele müüb. Francisco süda jäi seisma. Cayetana teadis kõiki üksikasju 
tema loost Manueli ja Pepaga. Ta pilkas teda. Goya kogeles midagi, tõusis püsti, 
kummardas puiselt, lahkus tema juurest. 

Goya oli vihane. Ta kordas endale, mida Cayetana oli öelnud. Kaalus seda. Gõ6mez 
oli kaabakas, see oli kindel, kuid suurekaliibriline kaabakas, kellele kõik naised tormi 
jooksid. See, mida hertsoginna oli talle öelnud, kinnitas ainult, et tal olid Cayetana 
juures kõik väljavaated. Kuid ta ei lasknud end niimoodi kohelda, ta ei olnud mingi 
väike poisiklutt, kellega võib mängida. 

Don Manuel istus tema juurde, kõnetas teda, alustas usalduslikku juttu, meestejuttu. 
Rääkis pikalt ja laialt naljast, mida ta endale kuningannaga oli lubanud, pealegi veel 
hertsoginna Alba majas. 

«Ma ei lase endale auku pähe rääkida,» seletas ta, «mitte kellegi poolt. Ma laulan 
siis, kui mina tahan. Ma laulan inimestele, kes minust aru saavad, mitte neile 
grande'äele. Ma olen ise üks neist, kuid missugune ometi on see seltskond! Me oleme 
mõlemad kergelt põlema süttivad, Francisco, teie ja mina: kuid kas te tahaksite 
nendest naistest siin paljusid oma voodisse? Mina — mitte viibki. See väike 


Genevieve on ju päris meeldiv, kuid alles laps, ning mina ei ole veel vana küllalt, et 
mulle lapsed lõbu valmistaksid. Pealegi, ma võin ka ilma meie armastusväärse 
perenaiseta vastu pidada. See on minu jaoks liiga komplitseeritud, liiga kapriisne, 
liiga pretensioonikas. Too nõuab, et teda piirataks nädalate ja kuude kaupa. See ei ole 
mitte midagi don Manueli jaoks. Ma ei salli mingisuguseid pikki eelmänge, mulle 
meeldib, kui eesriie kohe kerkib.» 

Goya kuulas pealt, süngelt, kibeda nõustumisega. Manuelil oli õigus, see naine ei 
olnud midagi muud kui ainult mänglev, kõrk nukk. Tal oli villand sellest naisest, ta 
kisub selle oma südamest välja. Niikaua, kui majesteedid seal olid, pidi ka tema 
muidugi viibima; kuid kohe pärast nende lahkumist läheb temagi ning hertsoginna 
Alba ja tema loss Buenavista, mis oli 

niisama hull nagu selle perenaine, vajuvad igaveseks tema selja taha. 

Esialgu liitus ta ühe grupiga mõlema daami ümber, kes trios kaasa olid mänginud. 
Kõneldi muusikast ja doktor Peral, arst, oma rahuliku, mitte valju, ometi kaugele 
kuuldava häälega seletas asjatundlikult baryton'ist, tollest muusikariistast, mis 
kahjuks ikka enam ja enam moest kadus, ja seior Jos€ Haydnist, austria heliloojast, 
kes väga palju sellele muusikariistale oli kirjutanud. 

«Kuulge, doktor,» kostis doia Cayetana hääl, «kas on üldse midagi, mille kohta te 
kõike kindlasti ei teaks?» 

Hertsoginna Alba veidi vali hääl oli kergelt pilkav, ometi kuulis Goya sellest kostvat 
mingit õrnust, mingit seost arstiga, mis ajas teda hulluks. Ning otsekohe jutustas ta 
vaevaga säilitatud rahuga anekdoodi, kuidas keegi noorhärra tema tutvusringkonnast 
kõikides salongides väga lihtsa retsepti järgi oli saavutanud ülima õpetatuse kuulsuse. 
See noormees teadvat kõike kokku võttes kolme teaduslikku fakti, kuid ta oskavat 
neid igal pool kasutada: ta tsiteerivat üht lauset püha Hieronymose ühest teosest. Siis 
jutustavat ta sobival kohal, et Virgilius olevat oma kangelase Aenease pisaraterohkeks 
ja ebausklikuks teinud ainult selleks, et keiser Augustust meelitada, kellel olevat 
olnud needsamad omadused. Siis rääkivat ta veel erilisest kaameli verekoostisest. 
Nende kolme tõiga targa rakendamisega olevat teatud härra ülima õpetatuse kuulsuse 
omandanud. 

Tekkis väike, kohmetunud vaikus. 

Doktor Peral küsis oma rahulikul häälel abate'le poolkuuldavalt: «Kes on see paks 
isand?» 

Siis, väikese naeruvinelise ohkega, arvas ta: «Härra õuemaalijal on õigus: inimeste 
tundmine on puudulik. Minu alal, näiteks, teab ka kõige õpetatum mees ainult väga 
vähe kindlalt öelda. Seal on vaevalt neli- või viissada fakti, mis on väljaspool 
igasugust kahtlust kindlad. Mida aga üks tõsine arstiteadlane kõike ei tea ja esialgu ka 
teada ei või, sellega võiks terve raamatukogu täita.» 

Arst oli rääkinud pretensioonita, asjatundja sõbraliku üleolekuga, kes vaevata mõne 
jämeda võhiku teeb võitlusvõimetuks. 

Ägedus, millega kunstnik tema sõprade kallale tormas, lõbustas hertsoginna Albat. 
Ta tahtis Goyale näidata, milline võim tal meeste üle on. 

Üleminekuta pöördus ta armastusväärselt Alcudia hertsogi poole. «Ma võin sellest 
aru saada, don Manuel,» ütles ta, «et teie enne minu väikeses teatrisaalis laulmisest 
ära ütlesite. Siin aga ei ole mingi nõudlik lava, siin oleme me sundimatult koos. 
Laulge meile nüüd üks laul, don Manuel, valmistage meile seda rõõmu. Meie kõik 
oleme nii palju teie häälest kuulnud.» 


Sel ajal, kui teised põnevil ja kergelt piinlikkust tundes don Manueli vaatasid, arvas 
don Carlos: «See on suurepärane idee. Nüüd muutub mugavaks.» 

Don Manuel kõhkles ühe silmapilgu vältel: ei olnud tark kuningannat edasi ärritada. 
Ent kui ta nüüd tagasi tõmbuks, kas ei naeruvääristaks ta siis end kõigi nende daamide 
ja härrade ees? Ta ei olnud mingi tuhvlialune. Ta naeratas armulikult ja meelitatuna, 
kummardas hertsoginna ees, võttis asendi. Köhatas. Laulis. 

Dona Maria Luisa väikesed mustad silmad vaatasid tigedalt, ent ta kannatas 
väärikusega välja ka selle teise alanduse oma võistleja majas. Ta istus seal hea rühiga 
oma laias, kalliskividega ülekülvatud kleidis, terav lõug ülespoole suunatud, 
hiiglaslikku lehvikut aeglaselt liigutades. Tema huuled naeratasid sõbralikult. 

Goya, kes Maria Luisat oli sageli maalinud, tundis küllaltki hästi tema elujanust, 
naudingust ja rahuldamatutest soovidest laastatud näo iga veidikest. Ilus polnud ta 
iialgi olnud, kuid niikaua, kui ta oli vee! noor, oli temast välja kiiranud nii palju 
metsikut, ohjeldamatut elu, et ta mehi tõepoolest külge võis tõmmata. Ka oli ta hea 
kehaehitusega; nüüd muidugi oli tema keha paljude sünnituste tagajärjel hakanud 
lotendama ning järele olid jäänud ainult ilusad käed. Kibeda lõbutundega ja väikese 
meeleliigutusega nägi Goya, kui haletsemisväärsena kõiges oma uhkuses istus seal 
kõige toredusega kaunistatud kuninganna õitsva 

hertsoginna Alba ja tema kallihinnalise lihtsuse ees. Vananeval Maria Luisal oli 
teravaim mõistus ja piiramatu võim, kuid too teine oli südantahisitavait ilus. Tigedad 
olid nad mõlemad, nõiätaotised, ning oli veel küsimus, kumb neist mõlemast oli 
kardetavam, too ilus või see inetu. Kui ülearune, kui rumal ja julm oli see, et 
hertsoginna oma võistlejat veel teistkordselt oli alandanud. Ei, see ei too talle midagi 
head, kui ta seda naist edasi vahib. Morni kindlameelsusega sundis ta end juba 
kümnendat korda lahkuma niipea, kui kuningas läheb. 

Ent ta teadis, et ta jääb. Ta teadis, et see ilus, halb naine oli tema elu suurim kiusatus 
ja sügavaim hädaoht, midagi ainukordset, mille taolist ta enam iialgi ei kohta, suure 
naudingu ja suure valu allikas. Tema aga kirjutas oma nime Francisco Goya, ning ta ei 
hakka selle ainulaadse eest kõrvale põikama. 

Don Manuel laulis sedapuhku ainult kolm laulu. Vaevalt oli ta kolmanda lõpetanud, 
kui ütles kuninganna: «Teie tahtsite homme väga vara jahile minna, Carlos. Ma arvan, 
on aeg lahkuda.» 

Kuningas aga nööpis lahti oma toretseva vesti, selle alt ilmus nähtavale teine, 
lihtsam, paljude uurikettidega. Ta tõmbas välja kaiks kella, vaatas neid, kuulas neid, 
võrdles neid, ta armastas kelli ja täpsust. 

«Kell on alles kümme ja kaksteist minutit,» konstateeris ta. 

Ta pani kellad jälle tagasi, nööpis vesti kinni, istus seal oma tooli täites rahulikult, 
massiivsena, seedides, mugavalt. 

«Väikese pooletunnikese,» arvas ta, «võime me veel jääda. Täna on nii mugav 
õhtu.» 

Kuninga väljendus oli don Diegole, abate*le, teretulnud märgusõnaks. Kõigest 
südamest sõja vastane, teadis ta, et don Manuel ja kuninganna tahavad sõlmida rahu, 
senini aga kõhklevad ettevaatlikult ega söanda niisugust arvamust valjuks muuta. 
Nüüd arvestas tark abate seda, et temperaimendikas dofa Maria Luisa, ärritatud enda 
kui naise lüüasaamisest, kasutab meelsasti juhust näidata oma riigimehelikkust ja 
hiilata alal, millel tema võistleja talle järgida ei suuda. 

Ta haaras sellest juhusest kinni ja lausus: «Tema majesteet suvatses kiita rõõmsat 
meeleolu, mis hõljub tänase päeva kohal, mugavust, nagu tema majesteet väljendada 


suvatses. Teie võiksite, Sire, igal pool, kus täna hispaanlased ka kokku ei tuleks, kas 
nad on kõrgest seisusest või madalast, niisugust hinge tagasitõmbamist märgata; sest 
kõik tunnevad, et tänu teie valitsuse tarkusele läheneb see ränk sõda lõpule.» 

Don Carlos vaatas imestunult raskele, kohmakale isandale, kes oma musta 
vaimulikurõivast nii elegantselt kandis. Mis iseäralik lind see küll oli, mõni 
hoovkondlane või preester? Ning hoopiski mitte midagi ei osanud ta peale hakata 
nende imelikkude lausetega, mis selle suust kostsid. Küll aga napsas, täpselt nii nagu 
abate oli ette näinud, dofia Maria Luisa tema söödast kinni ning kasutas juhust kui 
mitte naisena, siis ometi kuningannana hiilata. Ta näitas end armulise riigiemana, kes 
eelistab mõõdukat rahu kuulsusrikkale, kuid vere ja kulla poolest väga kulukale sõja 
jätkamisele. 

«See, mida teie seal ütlesite, härra abate,-» seletas ta oma kõlaval häälel, «täidab 
meid rahuldustundega. Meie, kuningas ja mina, oleme kauemini ja tulisemalt, kui 
kõik teised kaitsnud monarhia püha printsiipi mässuliste prantslaste vastu. Meie 
oleme oma liitlasi palunud ja ähvardanud, et nad peaksid kinni oma kohustuste 
täitmisest, võites tagasi Prantsusmaa tema jumalast määratud valitseja alla. Ent 
kahjuks ei ole meiega liitlasvaihekorras olevad valitsejad ja rahvad nii ohvrimeelsed 
kui meie ja meie hispaanlased. Nad on valmis tunnustama Prantsuse vabariiki, kas 
meiega koos või ilma meieta. Peame me aga üksinda vastu, siis peame olema valmis 
selleks, et üks teine teatud ahne rahvus, kes on kade meie merevõimule, meile kallale 
tungib siis, kui meie oma maapiiridel oleme seatud võitluses elu ja surma peale. Nii 
me siis oleme, kuningas ja mina, otsusele tulnud, et meie oleme endile ja oma rahvale 
lasknud küllalt au osaks saada ja et meie oleme õigustatud jumala kui ka maailma ees 
meie rahvastele rahu tagasi andma. Sellest kujuneb auväärne rahu.» 

Nii rääkis Bourboni ja Parma Maria Luisa. Ta ei 

olnud püsti tõusnud, ta troonis oma laia kleidiga, oma kalliskivide ja sulgedega nagu 
ebajumal akuju. Ta oli oma esivanemate portreedelt ära õppinud kuningliku hoiaku, 
tal oli hea, koolitatud hääl, ning nõrk itaalia aktsent, millega ta rääkis, suurendas 
pidulikku vahemaad tema ja ta kuulajate vahel. 

Meeleheide haaras nende sõnade juures vaest monsieur de Havred, Prantsusmaa 
kuningliku pärija ja tema regendi saadikut. Ta oli selle õhtu üle rõõmustanud. See oli 
talle olnud rahulduseks, et hertsoginna de Alba oli teda külla kutsunud ning et tema 
vaene, ilus ja nii andekas laps oli võinud divertimento's kaasa .mängida. Ent paraku 
oli Genevieve'i lühike esinemine laval olnud ainuke valgusekiir selle õhtu pimeduses. 
Kõigepealt oli ta sunnitud nägema kavala abate nägu, seda paksu madu, kes oma 
mürki tema kuningliku isanda vastu välja pritsis, ja siis veel isegi peamässaja 
Jovellamose vihatud nägu, kelle pead oleks pidanud katoliiklikele majesteetidele 
esitama timukas, mitte hertsoginna de Alba. Rääkimata koguni jõhkra maalri näost, 
kes temalt pööbellikult ikka ja jälle raha nõudis, selle asemel, et rõõmustada au üle, et 
ta on Prantsusmaa väikese südantliigutava majesteedi saadiku lõuendile 
jäädvustanud. Ning nüüd oli teda tabanud kõige hirmsam löök. Oma kõrvaga oli ta 
pidanud kuulma, kuidas selle maa kuninganna oma grande'de juuresolekul paljastes, 
häbitutes sõnades oli reetnud monarhia põhimõtte, mille esimene esindaja ta ise oli. 
Ning tema pidi kohal istuma, kannatlikult, väljapeetud hoiakus, ta ei tohtinud pead 
kätele heita ega ulguma hakata. Oh, oleks ta mässulisse Pariisi jäänud ja koos oma 
kuningaga giljotiini tera all surnud! 

Seda suurem oli abate ja Jovellanose rõõm. Abate oli uhke sellele, et ta inimhinge 
tundja osavusega oli valinud õige silmapilgu. Tegelikult oli tema ainus tõeline 
riigimees siinpool Püreneesid. Tema võidurõõmu ei rikkunud kuigi palju see, et 


tõenäoliselt ei märgi ajalugu tema teeneid progressi eest peetavas võitluses iialgi ära. 
Jovellanos omalt poolt teadis loomulikult, et see ei olnud hoolitsus maa hea käekäigu 
eest, mis seda Maria Luisat, seda Messalinat, kroonitud hoora, oli sundinud 

oma rahukavatsusi teadustama, vaid ainult mure, et temale ja tema magatajale ei jää 
tõusvate sõjakulude puhul enam küllaldaselt kulda oma mõõtmatule pillamisele 
andumiseks. Kuid ükskõik millised need põhjused ka olla võisid, kuninganna oli 
kõigile kuuldavalt teatanud oma valmisolekust sõda lõpetada. Tuleb rahu ja aeg, 
millal mehel, kes on täidetud agarusest kõige hea vastu, avaneb võimalus heategevaid 
reforme oma rahva jaoks läbi viia. 

Enamikule külalistest ei tulnud dofa Maria Luisa teade mitte täiesti ootamatult, ent 
siiski üllatusena. Nad leidsid krooni otsuse mitte kuulsusrikka, kuid mõistliku olevat. 
Nad olid sellega rahul, kui sõda lõpetatakse; selle jätkamine tähendas igaühele 
majanduslikke kokku-tõmbamisi. Samuti tuli tunnustada, et kuninganna oskas oma 
vähe kuulsusrikast otsust targalt ja väärikalt rüütada. 

Dofža Maria Luisa meeldis niisiis oma grandidele. Kuid mitte sugugi ei meeldinud 
ta dofia Cayetana de Albale. Hertsoginna hinge ei mahtunud kuidagi, et sellele 
naisele, tema võistlejale, jäi suur, uhke viimane sõna, seda veel pealegi tema uues 
majas. 

Ta vastas, ta vaidles vastu. «Kindlasti,» ütles ta, «imetlevad väga paljud 
hispaanlased kuningliku otsuse tarkust. Kuid mina isiklikult ja minuga koos arva- 
tavasti mõni teinegi hispaanlane on samaaegselt kindlasti sügavalt kurb, et mõeldakse 
rahu sõlmimisele, kui vaenulikud väed veel meie pinnal viibivad. Ma mäletan, kuidas 
ka kõige vaesemad oma viimased veeringud varustuse muretsemiseks annetasid; ma 
mäletan, kuidas rahvas sõtta läks, lauldes, tantsides, trampides, vaimustatult. Ma olen 
kindlasti väga mõistmatu noor naine, kuid ma ei saa parata, muHe näib, et pärast kogu 
seda entusiasmi tuleb lõpp mõnevõrra, kuidas pean ma seda väljendama, mõnevõrra 
kainena.» 

Ta oli püsti tõusnud. Valgena ja saledana, ülimalt lihtsana seisis ta kuninganna 
laialilaotatud hiilguse ees. 

Vaesel Prantsusmaa saadikul, monsieur de Havrel, pidi süda seisma jääma. Veel 
kõlasid Hispaanias [hääled õilsa ja püha eesmärgi eest, veel oli sel maal inimesi, 

kes kaitsesid kuningriiki ülestõusu ja jumalasalgamise vastu. Liigutusega vaatas ta 
seda Ibeeria poolsaare Orleans'i neitsit ja silitas õrnalt oma Genevievel ätt. 

Ka teistele ei jätnud Cayetana sõnad mõju avaldamata. Muidugi oli kuningannal 
õigus, ja mida hertsoginna rääkis, oli romantika, päevselge, kangelaslik mõttetus. 
Ent kuis oli ta ilus, ja kui julge ta oli! Kas oli Hispaanias kedagi teist, meest või naist, 
kes leks julgenud katoliikliku kuninganna ees suud avada, nii nagu tema seda tegi? 
Kogu seltskonna südamed kuulusid dofa Cayetana de Albale. Kõik vaikisid, kui ta 
oli lõpetanud. Ainult don Carlos vangutas suurt pead ja ütles heatahtlikult: «Na, na, 
na. ga, Minu armas.» 

Valulise selgusega tundis dofia Maria Luisa, kuidas 1 ka see võit kaotuseks 
pöördus. Ta oleks võinud ülbet vastast karistada, tema käes oli võim, kuid ta ei 
tohtinud end lõdvaks lasta, teise sõnad ei tohtinud teda riivanud olla. Ta ei tohtinud 
ägedaks muutuda. 

«Teie uuel majal, mu armas noor sõbratar,» ütles ta rahulikult, «on küll fassaad 
parimas vana-hispaania stiilis, kuid seestpoolt olete seda sisustanud nii, nagu uus aeg 
seda nõuab. Võib-olla peaksite teie sellest ka enda isiku suhtes kinni pidama.» 


Vaevalt oleks võinud leida paremat vastust, kuninganna oli oma esimese aadlidaami 
väärikal kombel korrale kutsunud. Kuid dofia Maria Luisale oli selge: see kõik ei 
aidanud midagi, tema ise jäi kõigile ikkagi inetuks vanaeideks, ja teisele jääb õigus ka 
siis, kui tal õigus ei ole. 

Seda teadis nähtavasti ka hertsoginna. Ta tegi kuninganna ees niksu ja ütles julge 
alandlikkusega: «Ma kahetsen sügavalt, et olen esile kutsunud tema majesteedi 
rahulolematuse. Ma olen noorena vaeslapseks jäänud ja hooletult kasvatatud. Nii 
juhtub siis, et ma mõnikord põrkan tahtmatult vastu ranget ja tarka Hispaania õukonna 
tseremoniaalsust.» 

Ta vaatas aga, sel ajal kui ta rääkis, väikese viltuse pilguga üles oma esiisa portree 
poole, verise hertsog Alba poole, marssali poole, kes, kui kuningas temalt 

aruande esitamist oli nõudnud, oli saatnud kuningale loetelu: «Hispaania kroonile 
vallutanud 4 kuningriiki, võitnud 9 otsustavat lahingut, menukalt läbi viinud 217 
piiramist, teeninud 60 aastat.» 

Lõhestatud südamega oli Goya mõlema suure daami sõnelust pealt kuulanud. Ta 
uskus kuninglikkuse jumalikku päritollu, alluva kodaniku kuulekus oli talle püha nagu 
neitsi Maria austamine, ja hertsoginna Alba sõnad tundusid talle jumalavallatult 
jultunutena; ta oli endale sisemiselt ristimärgi teinud, kui ta hertsoginnat kuulis. Nii 
palju jultumust pidi tooma häda rääkija pea peale. Sellest hoolimata tõmbus tema süda 
peaaegu valusalt kokku vaimustusest hertsoginna Alba uhkuse ja ilu pärast. 

Majesteedid lahkusid pea, hiilgavad, mitte eriti armulised. Goya jäi. Ka enamik teisi 
jäi. 

Ning nüüd arvas don Gaspar Jovellanos paraja aja olevat majaperenaist õpetada. Ta 
oli tahtnud seda teha kohe pärast dona Cayetana kõnet, ainult uhke ja ilus daam oli nii 
oma hõõguvas isamaa-armastuses kui ka oma rumaluses paistnud talle tema kodumaa 
allegooriana, ning ta ei saanud sellega kuidagi hakkama, et talle oma arvamust selle 
võistleja juuresolekul avaldada. Nüüd aga avas ta tähtsalt oma suu. 

«Senora,» ütles ta, «dona Cayetana, ma saan aru teie valust teate üle, et sõda tuleb 
lõpetada ilma seda võitmata. Uskuge mind, minu süda ei löö vähem hispaanialikult 
kui teie oma. Kuid minu mõistus töötab loogika reeglite kohaselt. Sel korral on krooni 
nõuandjatel õigus. Sõja jätkamine võib tuua ainult kahju ning ei ole ühtegi koledamat 
kuritegu kui tarbetu sõda. See valmistab mulle suurt raskust paluda üht daami, et see 
endale sõja koledusi ette kujutaks. Kuid lubage mul tsiteerida mõningaid lauseid ühelt 
kirjanikult, selle sajandi suurimalt.» 

Ning ta tsiteeris: ««Candide ronis üle surijate ja surnute kuhja ning jõudis külla, mis 
oli varemetes ja tuhas: vaenlased põletasid selle kõigi rahvusvahelise õiguse reeglite 
järgi maha. Mehed, tõmbunud kjiüru hoopide all, vaatasid pealt, kuidas nende naised 
kägis-tatuina surid oma lapsi veristele rindadele surudes. 

Lõhkirebitud kõhtudega tüdrukud kärvasid, pärast seda, kui nad mõningate 
kangelaste loomulikke tarvidusi olid rahuldanud; teised, pooleldi põlenud, palusid 
armulööki. Maa oli täis väljapritsitud peaajusid ning mahalöödud käsi ja jalgu.» 

«Vabandage, minu daamid ja härrad, ebameeldivat kirjeldust. Kuid ma võin teile 
omaenda kogemustest öelda: sel mehel on õigus. Ja ma võin teile ka veel öelda. 
Asjad, nii nagu ta neid kirjeldab, toimuvad praegu, just praegu, sel ööl meie 
põhjapoolsetes provintsides.» 

See oli taktitu, kuid sel ei puudunud oma pikantsus, et seüor de Jovellanos, 
tundmata hirmu inkvisitsiooni ees, tsiteeris maailma kõige keelatumat kirjanikku, 
monsieur de Voltaire'i, ja seda hertsoginna de Alba palees. See oli erutav õhtu ja jäädi 


kauemaks kokku. Ent Goya tundis, nagu oleks Jovellanose sõnades peitunud hoiatus 
dofa Cayetana eest. Mida see naine tegi, mida ta rääkis, oli õnnetusttoov. Goya ei 
tahtnud temaga enam mingit tegemist teha. Ta kavatses minema hakata ja lõplikult. 

Seal pöördus Cayetana tema poole. Kergelt puudutas ta käega Goyat varrukast, teine 
käsi mängis lehvikuga, kutsuvalt. 

Ning ta ütles: «Kuulge, olen 

midagi vist viltu teinud. 

Palusin teid maalida mind, 

kui ma naasen Escorialist.» 

Imestades vaatas Goya, 

valmis ootama mõnd riugast. 

Cayetana jätkas aga 

tungivalt ja usaldavalt: 

«Eksisin, mul polnud õigus, 

seda kahetsen ning palun 

mulle andestada, ma ei 

suuda oodata nii kaua. 

Don Francisco, emba-kumba, 

kas ma hangin teile kutse 

Escoriali või ma ise 

naasen varsti. Siis te peate 

kohe maalima mind, kas te 

kuulsite, Francisco, ning 

me loome pildi, nii et kõigil 

sõpradel suud jäävad lahti.» 


12 


Siis kui Goya, nii nagu enamikul päevadel, omaste ringis lõunastas, oli ta pealaest 
jalatallani perekonnaisa ning tundis rõõmu oma naisest Josefast, oma lastest, söögist 
ja joogist ja lauajutust. Täna aga kulges lõunasöök kurvalt ning kogu laudkond, Goya, 
Josefa, kolm last ning kuivetanud Agustin, jäi ühesilbiliseks. Oli saabunud teade, et 
Francisco Bayeul, Josefa vennal, kes juba pikemat aega oli haige, olevat jäänud veel 
ülimalt kaks või kolm päeva elada. 

Goya vaatles oma naist kõrvalt. Naine istus sirgelt nagu alati, piklik nägu ei 
avaldanud midagi tunnetest. Heledad, elavad silmad vaatasid otsesuunas ette, kitsa- 
huuline suu suure nina all oli rangelt suletud, ta imes pisut ülahuult ning ta lõug oli 
võib-olla veel teravam kui tavaliselt. Kuldselt punakad juuksed oli ta rasketes 
palmikutes üle kõrge lauba sõlminud, vanaaegse preestrimütsi taoliselt langesid 
need kaldu tahapoole. Saragossas, siis kui nad alles mõned aastad abielus olid, oli 
Goya teda kord püha neitsina maalinud, armsuses säravana, koos kahe pojaga, üht 
neist Jeesus-lapsena ning teist väikese Johannesena. Sellest ajast oli ta oma naisega 
elanud kakskümmend aastat, läbi lootuste ja pettumuste, läbi halbade aegade ja läbi 
heade, ning Josefa oli talle sünnitanud lapsi, elavaid ja surnuid. Kuid nii nagu ta oma 
naist oli tol korral näinud, nõnda nägi ta Josefat mõnikord veel praegugi; vaatamata 
paljudele rasedustele ümbritses seda neljakümne kolme aastast naist midagi 
tütarlapselikult õrna, lapselikku, mingi rauge hurm. 

Ta teadis täpselt, mis täna Josefas toimus, ning tundis kaasa. Josefa kaotas oma 
vennaga palju. Kui ta oli temasse, Goyasse, armunud, siis ainult mehesse, tema 


jõusse, tema kangekaelsusesse, tema olemise küllusesse: kunstnik Goyast ei olnud ta 
kunagi palju pidanud. 
104. 


Kuid seda sügavamalt uskus ta oma venna geeniusse; tema, Francisco Bayeu, 
kuninga esimene maalija, Akadeemia president, kogu maa kõige kuulsam kunstnik, 
jäi talle perekonna peaks; temalt tuli kogu lugupidamine ka Goya maja vastu, ning 
see, et Goya tema ja ta teooriate vastu mässu tõstis, valmistas Josefale pidevalt 
südamevalu. 

Tal oli selgesti tuntav sarnasus oma vennaga. Ent mis Goyale naisevenna juures oli 
talumatu, meeldis talle Josefa juures. Kuivõrd ärritavalt upsakana ja kangekaelsena 
talle tema naisevend mõjus, samavõrd tõstis naise võlu see, et Josefa oli uhke oma 
lugupeetud perekonnale, et ta oli kangekaelne ja kinnine. Goya armastas teda, kuna ta 
oli nii nagu ta oli, kuna ta oli üks Bayeu Saragossast. Sageli oli ta vastu võtnud eba- 
meeldivaid tellimusi, ainult sellepärast, et ta oli tahtnud Josefale näidata, et ta võis 
saavutada vahendeid laiaks eluks, mis oli ühe Bayeu vääriline. 

Lalgi ei heitnud Josefa talle ette tema kunstilist piiratust, iialgi tema paljusid suhteid 
naistega. Goyale oli tema range andumus iseendast arusaadav. Naine, kes oli 
abiellunud Francisco Goyaga, pidi endale selgeks tegema, et too ei ole mingi 
kohustusteinimene, vaid mees. 

See-eest oli aga Bayeu püüdnud seda rohkem ennast Goya ellu segada. Kuid ta oli 
naisevennale, härrale kuninga esimesele maalijale, koolmeistrile ja kohus- 
tusteinimesele tugevasti nina peale andnud. Mida naisevend tahtis? Kas ei maganud 
tema, Goya, oma naisega nii palju, kui see soovis, ja isegi sagedamini? Kas ta ei 
teinud Josefale igal aastal lapse? Kas ta ei jaganud lauda temaga? Kas ta ei pidanud 
oma naist ülal paremini kui seisusekohaselt? Josefa oli kokkuhoidlik, võis isegi öelda, 
kitsi, mis ei olnud mingi ime kohustusteini-rnese õest. Kas ta ei pidanud oma naist 
peaaegu sundima hommikuti voodis einestama? Jooma šokolaadi aristokraatlikul 
kombel? Parimat šokolaadi, Moho-šo-kolaadi Boliiviast, pihustatud tema kodus 
Josefa silma a]| kaubastaja poolt? Bayeu oli ninakalt vastanud, oli viidanud Goya 
külapäritolule, oli üht daami, kellega Goyal tegemist oli, põlgliku sõnaga 
märgistanud, ning 

Goya oli end tundnud sunnitud olevat naisevenda kõrist haarama ning raputama; 
sealjuures rebenes selle hõbedaga tikitud frakk mitmest kohast. 

Nüüd oli dofia Josefa niikaugel, et tema vend oli lahkumas, ning koos sellega kadus 
suur hiilgus tema elust. Tema aga istus liikumatu näoga, hoidis pea püsti, ning Goya 
armastas ja imetles teda sellepärast. 

Pikkamööda hakkas teda laudkonna vaikus ja ahistus rõhuma. Üleminekuta seletas 
ta, lõpetatagu lõunasöök ilma temata, ta minevat Bayeu juurde. dofia Josefa vaatas 
hämmastunult üles. Siis arvas ta mõistvat. Oli rahuldatud: tõenäoliselt tahtis Goya 
nelja silma all rääkida, ilma tunnistajateta, paluda vabandust kõige selle eest, mida ta 
tema vennale oli teinud. 

Goya leidis oma naisevenna madalal asemel haigevoodis, toetatuna paljudest 
patjadest. Kõhetu kollakas-hall nägu oli veel kortsulisem kui tavaliselt, tüdinud, 
range, kannatav. 

Goya pani tähele, et tuttav pilt, mis kujutas püha Franziskust, rippus seinal pea 
allapoole; vana rahvausk rääkis, ainult niisugused sunniabinõud võivad pühakuid 
toimekale abile kannustada. Vaevalt lootis haritud, kuivalt arukas naisevend abi 
selletaoliselt, ta oli ka parimate arstidega konsulteerinud, kuid nähtavasti ei põrganud 


ta tagasi isegi kõige kaudsemate abinõude eest, et oma elu perekonnale, maale ja 
kunstile säilitada. 

Goya sundis end surijale kaasa tundma; ta oli tema naise vend, ta oli soovinud 
temale, Goyale, head ja teda mõnikord tõhusalt abistanud. Kuid ta ei suutnud mingit 
kaastunnet endast välja pressida. See haige oli ta elu jõudumööda ära rikkunud. Nagu 
mõnd rumalat, tõrgest õpilast oli see Bayeu teda noominud, ikka ja jälle, kogu 
toomkapiitli ees, tol korral, kui nad Saragossa katedraali freskosid maalisid. Veel 
praegu kõrvetas teda sama, häbi, sügelised, selle elamuse sügelev korp-Ja siis oli see 
surija peale kõige muu veel tahtnud võõrutada temast tema naist Josefat, oli tahtnud 
sellele näidata, kuivõrd põlatud oli tema mees ja kui kõrgelt austatud tema vend. Oli 
mõjustanud, et toomkapiitel talle, Goyale, tema tasu jalge ette oli visanud ning 

et ta häbiga välja kihutati; tema naisele aga kinkisid needsamad vaimulikud härrad 
kuldse medali kui «meie suure meistri Bayeu õele». Kannatajale, surijale alla vaadates 
mõtles Goya endamisi kibedusega vanale heale kõnekäänule: «Naisevend ja ader on 
väärt ainult siis, kui nad on mullas.» 

Ta ihaldas väga Bayeust portreed maalida. Ta ei oleks maha salanud midagi selle 
väärikusest, selle sihikindlast töökusest, selle intelligentsist, kuid ta oleks sinna sisse 
maalinud tema põikpäisuse ja tema piiratuse, kaine nagu vesi. 

Bayeu hakkas vahepeal rääkima, vaevaliselt, kuid siiski hästi ümardatud lausetega 
nagu ikka. 

«Mina suren,» ütles ta, «ma teen sulle tee vabaks. Sa saad Akadeemia presidendiks; 
ma olen selles ministriga kokku leppinud, ka Maellaga ja Ramõniga. Maella oleks 
presiidiumi enne sind ära teeninud, ka minu vend Ramõn, ma olen sulle selle 
avameelsuse võlgu. Sa oled küll andekam, kuid sul puudub kasvatus ja sinus on liiga 
palju jultunud iseteadvust. Teisest küljest usun ma, et ma suudan jumala ees vastust 
kanda, et ma oma õele meeleheaks halvemat meest eelistasin.» 

Ta pidas pausi, rääkimine oli talle raske, ta hingeldas. 

«Narr,» mõtles Goya. «Ma oleksin ka ilma temata Akadeemiasse pääsenud, don 
Manuel oleks selle koha mulle muretsenud.» 

«Ma tunnen sinu jonnakat südant, Francisco Goya,» rääkis Bayeu edasi, «ning võib- 
olla on see sulle hea, et ei ole maailmas ühtegi sinu portreed, mille mina oleksin 
maalinud. Ent tulevad ajad, mil sa kahetsed, et sa minu tülikat nõuannet kuulda ei 
võtnud. Ma manitseti sind veel viimast korda: jää truuks klassikalisele traditsioonile! 
Loe iga päev paar lehekülge Mengsi teooriat! Ma parandan sulle oma eksemplari tema 
pühendusega ja minu paljude märkustega. Sa näed, mida tema ja mina oleme 
saavutanud. Taltsuta ennast! Võib-olla suudad sa sedasama saavutada.» 

Goya tundis põlastavat kaastunnet. Seal pingutas See vaene mees veel oma viimast 
jõunatukest, et endale Ja teistele puru silma ajada, nagu oleks ta suur 

kunstnik. Järelejätmatult oli ta «tõelist kunsti» taotlenud ning ikka raamatutest 
lugenud, kas ta ka õigesti teeb. Tal oli hea silm ja osav käsi, kuid tema teooria oli tal 
kõik mokka pannud. 

«Sina ja sinu Mengs,» mõtles Goya, «teie olete mind aastate võrra tagasi paisanud. 
Minu Agustini viltune pilk ja suukõverdus on mulle väärtuslikumad kui kõik teie 
reeglid ja pintslid. Sa tegid selle asja raskeks, sa vaene esimene kunstnik, endale ja 
teistele, maa muutub neile kergemaks, kui sina selle all oled.» 

Tundus, nagu oleks Bayeu ainult seda oodanud, et õemehele veel viimast loengut 
pidada. Kohe seejärel algas surmaheitlus. 


Rõhutud näoga seisid Bayeu lähimad sõb rao ia sugulased, Josefa, Ramõn, kunstnik 
Maella, madala aseme ümber. Francisco Goya jälgis pahakspanevate silmadega 
korisejat. Sel ninal ei olnud peent taju, need suu juurde alla jooksvad voldid rääkisid 
jõupingutustest, mis ei olnud õnnistatud, need huuled võisid ainult koolmeisterlikult 
rangeid sõnu lausuda. Ka surma puudutus ei muutnud seda kõhna nägu 
tähendusrikkamaks. 

Kuningas Carlos oli oma esimest kunstnikku väga hinnanud: ta andis korralduse 
teda mulda sängitada nii nagu riigi grande'i. Surnud Francisco Bayeu maeti San Juan 
Bautista kiriku krüpti, suurima kunstniku kõrvale, keda poolsaar oli ilmale toonud, 
don Diego Ve'äzguezi kõrvale. 

Surnu sugulased ja tema vähesed sõbrad teostasid ülevaatust tema ateljees, et läbi 
rääkida, mida tema järelejäänud töödega peale hakata. Seal oli hulgaliselt viimistletud 
ja viimistlemata pilte. Mis vaatajaid kõige enam köitis, oli maal, millel Bayeu oli 
kujutanud iseennast molberti ees. Ehkki mõned detailid, palett, pintsel, vest, olid 
erilise hoolikusega välja töötatud, oli pilt siiski tõenäoliselt lõpetamata, sisetundlik 
mees ei olnud oma näoga toime tulnud. Poolvalmina, nagu juba enne sündi 
kõdunenud, vahtis pea vaatajatele surnud silmadega otsa. 

«Küll on häda,» ütles mõne aja pärast Ramõn, «et meie vennale ei olnud antud 
võimalust seda pilti lõpetada.» 

«Ma lõpetan selle,» ütles Goya. 

Teised vaatasid ootamatusest üles, üllatunud, mitte ilma kahtluseta. Kuid juba oli 
Goya lõuendi vallutanud. 

Kaua maalis ta Bayeu pilti Agustini silme all. Ta säilitas pieteeti, ta ei muutnud 
palju juba tehtust. Vaid ainult vähekese süngemaks muutusid kulmud, vähekese 
sügavamaks ja väsinumaks kortsud nina juurest suu juurde ja vähekese 
kangekaelsemaks lõug, ja vähekese pahuramalt laskusid suunurgad. Küll töötasid 
teose kallal viha ja armastus, kuid nad ei tumestanud külma, julget, äraostmatut 
kunstnikusilma. Mis sealt lõpuks välja tuli, oli tusase, haiglase, vanaldase härra 
portree, kes kogu elu vältel oli vaeva näinud ning kes nüüd oli väsinud väärikusest ja 
alatisest pingutusest, kuid ometi liiga kohusetundlik, et välja puhata. 

Agustin Esteve seisis Goya kõrval ja vaatas lõpetatud tööd. Lõuendilt vaatas 
esinduslikult mees, kes nõudis maailmalt rohkem, kui talle määratud osa oli, endalt 
rohkem, kui ta anda suutis. Kõik see oli aga üle ujutatud hõbedast lustlikkusest, mis 
pärines Francisco alles avastatud säravast hõljuvast hallist, ning kahjurõõmsalt 
tunnustas Agustin, kuidas see suveräänne, hõbekas kergus toonitas näo karmust ning 
pintslit hoidva käe õpetlikku kainust. Nii vähe külgetõmbav kui oli mees, keda 
peegeldas portree, niisama külgetõmbav oli pilt. 

«Seda tegid sa suurepäraselt, Francho,» purskas Agustin imetledes, rahuldatuna. 

Venna pildi ees Josefa s 

eisis kaua tummalt. Goya 

küsis: «Kas ma olen talle 

teinud liiga?» Naine imes 

vaikselt huuli. «Mis siis nüüd sest 

pildist saama peab?» ta küsis. 

«See on sinu oma,» vastas 

Goya ning Josefa ütles: 

«Tänan.» 

Naine mõtles, kuhu 

pilti riputada. Kaua 


ta ei leidnud õiget kohta, 

lõpuks vennale ta selle saatis, 
Manuel Bayeule Saragossa linna. 


13 


Goya ootas piinarikkalt teadet Escorialist, kuid Cayetana vaikis, ja leinanädalate 
igavus suurendas tema närvilisust. 

Seal saabus ootamatult külaline kodukohast, Martin Zapater. 

Kui Goya oma südame Martini nägi, embas ta teda tormiliselt, kutsus kõiki 
pühakuid oma rõõmu tunnistajateks, suudles teda, surus teda tugitooli, kiskus ta sealt 
välja, lohistas teda käsivangu haarates mööda ateljeed ringi. 

Goyal oli kogu oma uhkuse juures avaldumishimuline loomus. Sageli ja meeleldi 
puistas ta oma südant Josefa, Agustini, Migueli ees. Kuid oma kõige viima-semat, 
oma salajasemat edevust ja oma salajasemat rahuldamatust võis ta ainult oma sõbra ja 
südamesõbra Martiniga arutada. Sada küsimust esitas ta rühikale, heasüdamlikule 
auväärsele isandale ning ta ise jutiis-tas ohjeldamatult läbisegi, samal ajal kui Agustin 
tfeda kadedalt ja armukadedalt kuulas. 

Sellest ajast peale, kui kuueaastane Francisco oma kodukülast Fuendetodosest 
Saragossasse oli tulnud, olid tema ja Martin Zapater sõbrad. Nad olid mõlemad koos 
Fray Joaguini koolis lugemist ja kirjutamist õppinud, kuid nad olid kuulunud kahte 
vaenulikku jõuku. Goya oli kuulunud meie neitsi del Pilari jõuku, Zapater aga püha 
Luisi jõuku. Pärast seda, kui väike Goya korra väikese Zapateri koledal kombel läbi 
oli koltunud, oli see täis imetlust Goya jõuku üle tulnud, sellest ajast peale olid nad 
parimad sõbrad. Francisco jagas Martinile oma tugeva, ei iial etteaimatava isiksuse 
erutavat lähedust, mõistlik Martin andis praktilist nõu ning osutas asjalikke teeneid. 
Francisco pärines vaesest perekonnast, Martin jõukast, lugupeetud kodaniku-majast. 
Juba varajasest noorusest peale uskus Martin 

Goya kunstnikukutsumusse; Zapateri isa eestkostel oli krahv Pignatelli, Saragossa 
metseen, lasknud väikesele Franciscole joonistus- ja maalimistunde anda. 

«Sa oled täiesti muutumatu, väike,» lausus nüüd Goya Zapaterile, kes oli temast 
peajagu pikem. «Ainult hiigelnina, el narigõn, on veel hiiglaslikumaks muutunud. 
Esinduslik näed sa välja, auväärne, sinu taga on näha seismas kõiki Saragossa suuri 
perekondi: Salvadored, Grasad ja Aznärezed.» 

«Ma loodan,» õnnestus Martinil vastu vaielda, «et ka Castel, Lonja ja Puentegi.» 

«Koik,» vastas südamlikult Francisco, ja tegelikult nägi ta oma vaimusilma ees 
selgelt oma nooruse linna Saragossat selle väsinud suursugususega, selle mustuse ja 
tolmuga, selle mauri kirikutornidega, igivana sillaga üle aeglase rohekashalli Ebro 
jõe, tolmuse, tuhmi tasandikuga ja kaugete mägedega selle taga. 

Mõlemad muutusid nüüd, kui nad koos olid, poisikesteks. Jälle oli seiklusrikas elu 
ahvatlevalt nende ees lahti ning iga nurga taga varitses midagi uut, mida tuli avastada, 
millega tuli kakelda, mida tuli vallutada. Nad mõlemad tundsid, kuivõrd nad teineteist 
vajasid. Francisco vajas sõbra maalähedast mõistust, tema alatist teenistusvalmidust; 
Martinile muutus ähmane maailm värvikaks, kui Goya laskis tal oma silmade ja 
südame ilmutustesse sisse vaadata. 

Päevil, mis nüüd järgnesid, maalis Goya sõpra, need olid õnnistatud päevad. See 
valmistas nalja ja lõbu lasta Martinil lõuendil ilmet võtta, nii nagu ta oli, tark, 


väärikas, armastusväärne, natuke väikekodanlik, avala südamega. Arukalt, mõnusa 
rõõmsameelsusega vaatasid kavalad silmad üle lihavate põskede ja võimsa nina. «See 
siis olen mina,» ütles Martin ja laksutas keelt. Francisco ei teadnud, mis oli parem, 
kas maalimine või pikad vaheajad, mida ta sõbraga lobisedes mööda saatis. Ning 
meelsasti saatis ta Agustini mingi ettekäändega minema ja siis alles läks õieti lahti. Ta 
kraamis välja vanad mälestused, valimatus virr-varris, tüdrukud, rahahädad, 
õiendamised politseiga, seiklusrikka Põgenemise inkvisitsiooni eest, ohjeldamatud 
provokatsioonid, ohtlikud kaklused nugade ja mõõkadega, 

lahkhelid Bayeu kõrgi perekonnaga. Naiivse praalimisega suurustas ta oma kehva 
nooruse ja praeguse õitsengu tohutu vahega. Nüüd istus ta seal, oma soliidses kalli 
mööbli ja kunstiesemetega ning livrees teeni-jaskonnaga Madriidi majas, teda 
külastasid suursugused sõbrad, keda ta isegi alati vastu ei võtnud, ning tal oli 
suurepärane sõiduk, kullatud berlina inglise stiilis, milletaolisi oli Madriidis kõigest 
kolm. Jah, see tõld, see carroza oli Goya uhkus; tõlla pidamine, eriti aga hobuste 
hooldamine, oli Madriidis kallis, siiski ei kohkunud Goya kulude eest, see tasus end. 
Ning kuigi see leinaajal ei sobinud, viis ta sõbra jalutussõidule Pradole. 

Vahetevahel laulsid ja musitseerisid Francisco ja Martin, mängisid seguidilla'sid, 
tirana'sid, bolero'sid, nad mõlemad armastasid kirglikult rahvalikku muusikat. Nad 
vaidlesid küll sageli üksikute muusikapalade väärtuse üle, tavaliselt veenis Francicso 
Martini ja pilkas siis teda tema aeglase maitse üle. Samuti nöökas ta Martini, kuna see 
oli härjavõitleja Costillarese poolehoidja, tema, Goya, vandus aga Ramiro nimel. Ta 
puistas liiva lauale ja joonistas sinna mõlemad härja- 
võitlejad, väikesekasvulise, tugeva Ramiro omaenda lõvinäoga ja suure kehaka 
Costillarese tohutu suure ninaga, ning mõlemad naersid laginal. 

Äkki aga, keset naerulaginat, peatus Francisco ja tema nägu läks raevukalt pilve. 

«Siin ma nüüd naeran,» ütles ta, «ja uhkeldan kehk-jalt sinu ees, kui kaugele ma 
olen jõudnud. Imeväärselt kaugele. Ma olen Pintor de Cämara ja lähematel päevadel 
Akadeemia president, mul on kõige parem silm Hispaanias ja kõige meisterlikum 
käsi, kõik kadestavad mind, mina aga ütlen sulle, Martin: see kõik on fassaad, ja selle 
taga on pask.» 

Martin tundis sõbra äkilisi muutusi ja tema mõõdutundetut väljendusviisi. 

«Francho, Francho,» püüdis ta sõpra rahustada, «ära räägi sellest nii metsikult ja 
sündsusetult!» 

Francisco vaatas kiiresti risti ette lüües sinnapoole, kus asus meie neitsi Atochast, 
siis aga jätkas: «Ent see on ju õige, chico. Kogu mu õnnega saavutatud varal 

on oma halb külg, kõige taga peituvad vaenulikud vaimud ja irvitavad mulle näkku. 
On minu õnn, etinu naisevend, see tusane koolmeister, lõpuks ometi siit ilmast on 
lahkunud; seal aga istub nüüd Josefa kahvatuna ja kurvastab ööd kui päevad. On minu 
õnn, et don Manuel minuga väga lähedalt on sõbrunenud, ning ta on kõige võimukam 
mees Hispaanias ja suurepärane noor inimene; kuid sealjuures on ta ka närukael ja 
kaunis kardetav. Ja peale selle on mulle vastukarva see, kuidas ta minuga sõbrunes. 
Ma ei suuda sellest üle saada, mis mult nõuti don Gaspari pärast, ja sealjuures ei või 
ma seda vooruse kehastust silma otsaski sallida. Ja mitte keegi ei täna mind selle eest. 
Pepa vaatab ainult pilkavalt mulle otsa oma roheliste silmadega ja teeb ennast 
tähtsaks, nagu oleks ta ainult tänu endale kõrgele jõudnud. Kõik tahavad midagi mina 
käest, mitte keegi ei püüa minust aru saada.» 

Ja ägedate sõnadega sõimas ta seda häbematust, millega Miguel ja Agustin üle 
nädala tema juurde tulevad ja temale peale käivad, et ta peaks ennast kuninga ja riigi 


valitsemisasjadesse segama. Ta oli õuemaalija, ta kuulus õukonna juurde ja see oli 
niimoodi hea, ta tahtis, et see niimoodi oleks, ta oli uhke sellele. Oma maalikunstiga 
osutas ta maale suuremaid teeneid kui kõik need enda tähtsaks tegijad ja poliitilised 
uuendajad oma lõualõksutamisega. 

«Kunstniku asi on maalida,» ütles ta kurjalt ja otsustavalt, tume vari üle kogu laia 
näo, «kunstniku asi on maalida, lõpp, küllalt!» 

«Ja ka oma rahaasjadest pean ma kord rääkima kellegagi, kes sellest asjast midagi 
mõistab,» jätkas ta. 

See oli üllatav ja kergendav üleminek. Kuid Martin oligi oodanud, et Francisco 
temalt nõu küsib: tal oli oma pank Saragossas ja Francisco pidas teda asjatundjaks. 

«Mul on hea meel, kui ma saan sulle nõu anda,» ütles ta südamlikult ja lisas 
kaalukalt juurde: «Niipalju kui mul ülevaadet on, ei ole sinu rahaline seisukord mitte 
kuidagi rahutust tekitav.» 

Selle ga aga ei tahtnud Goya sugugi nõustuda. «Ma ei kannata sugugi raskemeelsuse 
all,» vastas ta, «jama 

ei kaeba meelsasti. Mulle ei ole raha tähtis; ainult olema peab mul seda. Siin 
Madriidis on tegelikult nii, nagu vanasõna ütleb: «Kellel raha ei ole, nendele on 
avatud ainult kolm kohta: vangla, haigla ja kalmistu». Ma pean kuradi palju raha välja 
loopima oma rõivastusele ja varastavale teenijaskonnale. Ma pean olema ettevaatlik. 
Kui ma seda ei ole, suruvad mu grande'd hinna kohe alla. Peale selle veel: ma töötan 
nagu hobueesel, ja selle eest tahan ma ka midagi saada. Kuid selles elus on juba kord 
niimoodi, et ei saa mingit nalja ilma rahata. Ei oleks sugugi õige arvata, et naised mult 
raha nõuaksid; kuid mõnikord magan ma mõne kõrgest soost daamiga ja need 
nõuavad, et nende armuke esineks suure isandana.» 

Don Martin teadis, et Francisco süda igatses hiilgust enda ümber ja et ta armastas 
raha enda ümber loopida, kuid et ta siis aga talupoegliku kitsiduse ja südame- 
tunnistusepiinade kahetsushoogude all kannatas. Ta vajas lohutust, see tema sõber 
Francisco, ja Martin lohutas teda. Õuemaalija Francisco Goya teenib ju üheainsa 
tunniga niisama palju kui aragoonia lambakarjus aastaga. Kas ei saa ta portree eest, 
mille ta võib kokku klopsida kahe päevaga, neli tuhat reaali? Niisugune kullapott ei 
tarvitse küll oma tuleviku pärast muretseda. 

«Sinu ateljee,» kinnitas ta Goyale, «on kindlar/al rahalisel alusmüüril kui minu pank 
Saragossas.» 

Goya tahtis rohkem taolist troosti kuulda. «Kõik on. ilus ja kena, suurnina,» lausus 
ta, «kuid ära unusta neid määratuid pretensioone, mida Saragossas mulle esitatakse, sa 
tead ju seda, kõigepealt minu vendade poolt. Rasvasest juustust tunnevad mõnu 
vaglad,» tsiteeris ta kibestunult vana rahvatarkust. «Minu emal ei tohi loomulikult 
millestki puudust olla; esiteks armastan ma teda ja teiseks peab Pintor de Cämara ema 
elama jõukuses. Kuid minu vend Tomäs on jultunud nagu rott. Kas ma ei ole talle 
Calle de Morerias kuldamistöökoja sisse seadnud? Talle tellimusi muretsenud? Tema 
abiellumise puhul tuhat reaali kinkinud ja iga lapse sünni puhul kolmsada? Ja 
Camiloga on lood veel halvemad. Ma hammustan enne endal keele otsast, enne kui 
ma endale midagi palun, kuid tema pärast olen ma ennast alandanud 

ja talle kirikuõpetajakoha Chinchõnis välja mangunud. Kuid ta ei ole iialgi rahul. 
Täna tahab ta midagi kiriku jaoks, homme kirikla jaoks. Kui ma temaga jahile lähen, 
siis läheb mulle iga jänes niisama palju maksma kui hobune.» 


Seda kõike oli Martin mitmel korral kuulnud. «Ära räägi rumalusi, Francho,» ütles 
ta heatahtlikult. «Kas sul ei ole sissetulekud nagu mõnel peapiiskopil? Laseme 
korraks üle sinu konto,» tegi ta ettepaneku. 

«Küll sa näed,» ennustas Goya, «mul ei ole isegi kolmekümmet tuhandet reaali.» 

Martin muheles, tema sõbral oli harjumuseks, olenevalt meeleolust, numbreid üles 
paisutada või kokku tõmmata. 

Selgus, et Goya, arvestamata maja ja majatarbeid, omas ümmarguselt 
kaheksakümmend tuhat reaali. 

«Ka seda on haletsemisväärselt vähe,» leidis ta. 

«Ikkagi,» trööstis Martin, «võib sellega mõnegi õõnsa hamba täis täita.» 

Ta mõtles viivu. «Võib-olla müüb sulle Hispaania Pank eelisaktsiaid. Kui nüüd 
krahv Cabarrüs panga jälle uuesti üle sai võtta, siis ainult senor Jovellanose 
vahendusel, kelle tagasikutsumisel,» lõpetas ta naeratades, «sina ju mitte täiesti 
osavõtmatu ei olnud.» 

Goya tahtis hakata vastu väitma, kuid: «Ole selles kindel, Francho,» kinnitas 
Martin, «ma teen seda väärikalt ja delikaatselt.» 

Francisco tuju paranes ja süda läks kergemaks, et Martin teda nii hästi kuulas ja nii 
mõistlikku nõu andis. Ta valmistus ette, et talle ka viimast usaldada, salajasemat, oma 
unelmaid Cayetanast. Kuid sellest ei tulnud midagi välja, ta ei leidnud sõnu. Nii nagu 
ta ei teadnud, mis on värv, enne kui ta oma halli oli leiutanud, nii ei olnud ta teadnud, 
mis on kirg, enne kui ta polnud silmanud hertsoginna Albat tookord seal poodiumil. 
Kirg oli rumal sõna, see ei väljendanud midagi sellest, mis tema hinge täitis. See ei 
lasknud end kuidagi sõnades väljendada, ja ei olnud kedagi, kes oleks võinud tema 
kogelemisest aru saada, isegi mitte tema Martin. 

Goya rõõmuks toimus tema nimetamine Akadeemia 

presidendiks sel ajal, kui Martin veel Madriidis viibis. Tema majja ilmusid 
õuemaalija don Pedro Maella ja veel kaks Akadeemia liiget, et talle dokument üle 
anda. Nii sageli olid need mehed talle üle õla alla vaadanud, kuna ta nende arvates ei 
maalinud küllaldaselt klassikaliselt ja reeglipäraselt, ning nüüd seisid nad seal ja 
lugesid talle uhkelt pitseeritud pärgamendilt austuse ja kuulsuse pidulikke lauseid. Ta 
kuulas neid naudinguga. 

Sellegipoolest ei lasknud Francisco esialgu, kohe pärast saatkonna lahkumist, ei 
oma naisel Josefal ega oma sõpradel Agustinil ja Martinil midagi oma tunnetest 
märgata, vaid ütles halvakspanevalt: «Kakskümmend viis dublooni aastas toob sisse 
see lugu. Seda ma saan üheainsa pildi eest. Ning selle eest pean ma nüüd vähemalt 
ühe korra nädalas õuemundri selga ajama, läägete käparditega igavaid tunde koos 
istuma, pidulikku jama pealt kuulama ja ise pidulikku jama ajama. Palju au, vähe 
villa,» tsiteeris ta vana kõnekäändu. 

Siis aga jäi ta Martiniga kahekesi ja: «Onne ning õnnistust,» ütles südamlikult 
Martin. «Õnne ja õnnistust, sehor don Francisco de Goya y Lucientes, kuninga 
maalija ja San Fernando Akadeemia president. Et sind meie neitsi del Pilar oma kaitse 
alla võtaks!» 

«Ja meie neitsi Atochast,» lisas Goya kiiresti juurde, vaatas teisele poole oma neitsi 
suunas ning tegi ristimärgi. 

Siis aga hakkasid nad mõlemad naerma ning lõid suurt, rõõmsat lärmi ja patsutasid 
teineteisele seljale. Ja siis laulsid nad seguidilla't talupojast, kes on saanud ootamatu 
päranduse osaliseks, seguidilla't refrääniga: «Ja nüüd tantsu, tantsu, tantsu, /nüüd 
fandangod tantsime kõik./ Jah, kel raha on, see tantsib, /tantsida võib ta (andango't,/ 
kas ta oskab või ei oska.» Ja nad tantsisid oma fandangot't. 


Kui nad olid lõpetanud ja rammestunult oma istmeil konutasid, esitas Goya palve 
oma sõbrale. Tal olevat, ütles ta, palju vaenlasi, abate'sid ja naljahambaid, kes suurte 
daamide lever'de* viskavat nalja tema tumeda päritolu kulul. Hiljaaegu olevat isegi 
tema jõhker teener talle kahjurõõmsalt ja nagu möödaminnes. .esitanud dokumendid, 
mis tõestasid, et tema, Andres, olevat 

115 

hidalgo, hijo de algo, kellestki pärinev poeg, aadlimees. Ent Martin teadvat ju, et 
Goyade perekonna vere puhtus ja vanakristlik põlvnemine on väljaspool igasugust 
kahtlust ning et Francisco ema, dona Ingracia de Lucientes, pärineb 
perekonnast, mille sugupuu ulatub tagasi gootide valitsemisperioodi hämaratesse 
aegadesse. Kuid oleks väga hea, kui tal oleks kodus niisugune dokument, mis tema 
puhast päritolu tõestaks. Martin võiks talle seda armastusväärsust osutada ja Fray 
Jerõnimot veenda, et see Fuendetodose ja Sara-gossa kirikuraamatute järgi tema ema 
sugupuu üles tähendaks, nii et ta võiks tulevikus igaühele, kes temas kahtleb, selle 
sugupuuga vastu kõrvu lüüa. Järgmised päevad tõid palju õnnitlejaid. Teiste seas tulid 
ka abate don Diego saatel mõlemad daamid — Lucia Bermüdez ja Pepa Tud6. Goya 
oli üllatunud, tundis ennast äärmiselt ebamugavalt ja kõneles, vastupidi tavalisele, 
vähe. Zapater lobises lugupidavalt ja rahulolevalt. Agustin, erutatud lõhestatud 
tunnetest, põrnitses momilt ilusaid naisi. Pepa leidis juhuse Franciscoga omavahel 
rääkida. Ta jutustas oma rauge häälega, mõnevõrra irooniliselt. Ta elavat nüüd 
väikeses palees Calle de Antorchal, Tõrviku tänaval. Don Manuel olevat selle tema 
jaoks omandanud surnud condesa Bondad Reali pärandusest. Don Manuel oli 
mitmeid kordi Escorialist Madriidi tulnud, et teda külastada; ka olevat don Manuel 
teda oma villa ratsutamis-rajale külla kutsunud, et talle oma ratsutamiskunsti näidata. 
Goya oli seüora Tud6 tõusust juba kuulnud, ta polnud tahtnud seda kuulda, nüüd aga 
pidi ta küll sündmused teatavaks võtma. 

Pealegi, teadustas Pepa edasi, don Manuel olevat talle teatanud, lähemal ajal 
kutsutavat Goya Escoriali. 

«Ma toetasin seda igati,» lausus ta möödaminnes, ning nägi enda rõõmuks, millist 
vaeva maksis Goyale, et mitte rusikatega temale kallale tungida. 

«Mina ise,» sõnas Pepa 

hooletult ja sõbralikult, 

«juba käisin Escorialis.» 

Goya, vihast kahvatuna, 

vaikis. Pepa jätkas: «Meie 

teeme veel karjääri, Francho!» 

«Hombre!» lausus, siis kui daamid 

olid läinud, don Martin. Ja 

laksutades keelt ta kordas 

jälle: «Hombre!» 

Teisel päeval 

pärast seda ilmus käskjalg 

punasukne. Sõnum kutsus 

Escoriali, õue juurde 

presidenti don Francisco 

Goyat. 

Kolmkümmend miili Madriidist loode poole kerkib kaugele nähtavana Sierra 
Guadarrama tumedal taustal EI Escoriali loss. Mingi tohutu, aukartustäratava kivi- 
massina seisab see seal, külmalt suurepärane, morn, eemaletõrjuv. 

Vatikani ja Versailles' lossi kõrval oli EI Escorial kuulsaim ehitus Euroopas; 
hispaanlastele oli see aga kaheksandaks maailmaimeks. 

Lossi oli ehitanud kuueteistkümnenda sajandi viimasel poolel Teine Philipp, too 
mom, fanaatiline, ihar, umbusklik, kunstimaitseline, bürokraatlik valitseja. 
Kolmeks otstarbeks. Siis, kui tema sõdurid Saint Ouentini juures Prantsuse armee 
purustasid, olid nad kogemata lasknud puruks ühe püha Laurentsiuse kloostri; 
Laurentsius oli aga sünnilt olnud hispaanlane, tema märtrisurma julm viis — ta oli 
elusalt röstitud — muutis tema hispaanlastele eriti kalliks ja kuningas Philipp tahtis 
lepituseks püstitada talle pühitsetud koja, mille taolist maakera teist ei tunne. Edasi 
tahtis ta täita keiser Karli käsku, kes oli testamendis teinud korralduse, et tema ja tema 
keisrinna luudele püstitataks väärikas hauamonument. Lõpuks aga tahtis. Philipp oma 
viimased aastad veeta üksinduses, ainult omaenda 

jumala seltskonnas, ümbritsetuna munkadest ja palvetest. 

Midagi ei olnud talle küllalt kallis, selleks et oma maailmavalitseja üksindust 
väärikaks muuta. Lääne-India saartelt tellis ta kalleimaid puuliike, Cuenca met-sadest 
parimaid puid. Granada ja Aracena mägedes laskis ta raiuda pruuni, rohelist, 
punasetäpilist marmorit, valget Filabresi mägedes, jaspist Burgo de Osma 
kivimurdudes. Mitte ainult Hispaanias ei töötanud parimad kunstnikud ja kujurid tema 
jaoks, vaid ka Flandrias, Firenzes, Milaanos. Üle kaugete maanteede veeresid, ujusid 
üle seitsme mere tema lossi jaoks määratud ranspordid kohale. Käe ja silmaga proovis 
kuningas iga detaili; oli ta lahinguväljal, tuli talle iga päev saata aruanne. Ta kulutas 
ehitades ära oma mitmete ülemere provintside kogu sissetuleku. 

Escoriali põhiplaan oli kavandatud nii, et loss tervikuna pidi sümboliseerima riista, 
mida jumal oli kasutanud püha Laurentsiuse märtrisurmaks, röstimis-rauda, millel ta 
oli põletatud. Hiiglaslik, neljakandiline ehitus ise koos oma paljude õuedega pidi 
kujutama sellesama röstimisresti ümberpööratud kujutust, neli nurgatorni pidid 
kujutama nelja jalga, esileulatuv Palacio de Infantes — käepidet. 

Seal tõusis nüüd ehitis ranges jumalakartlikus hiilguses, mõeldud ja teostatud 
isemeelselt kaugeima tuleviku jaoks nagu püramiidid, siiski tugevamast materjalist, 
Peralejose valkjashallist graniidist. Escorialis oli 16 patio't, 2673 akent, 1940 ust, 
1860 ruumi, 86 treppi, 89 purskkaevu, 51 kella. 

Escorialis oli suurepärane raamatukogu, 130 000 köidet ja üle 4000 käsikirja. Eriti 
kallihinnalised araabia käsikirjad pärinesid kaaperdatud laevadelt, mis viisid üle mere 
Maroko sultani Zidiani aardeid. Mauride kuningas pakkus kaks miljonit reaali 
käsikirjade tagasisaamise eest, kuid hispaanlased nõudsid peale selle veel kõigi tema 
kristlike vangide vabakslaskmist. Kuna sultan sellega ei nõustunud, olid käsikirjad 
nüüd Escorialis. 

Lossis oli 204 raidkuju ja 1563 maali, nende seas Leonardo, Veronese ja Raffaeli, 
Rubensi ja Van Dycki, Greco ja Veläzguezi meistriteosed. 

Ent rohkem kui kõigile nendele kunstiteostele olid hispaanlased uhked aaretele, 
mida talletati Escoriali relicario's — reliikviatele. Seal oli 1515 laegast kullast, 
hõbedast, kullatud pronksist ja väärispuust, paljud neist paksult kalliskividega üle 
külvatud. Nendes hoiti kümmet täielikult säilinud pühakute ja märtrite luukere, 144 
kolpa, 366 käe- ja jalaluud, 1427 üksikut sõrme ja varvast. Seal oli üks püha 


Antoniuse käsi, üks püha Teresa jalg, ühe Herodese poolt surmatud imiku skelett. 
Seal oli veel üks tükike nöörist, millega Jeesus Kristus oli köidetud, kaks okast tema 
kroonist, üks osa äädikaga läbiimmutatud käsnast, mille oli talle ulatanud sõdur, 
puukilluke ristist, millel ta oli kannatanud. Seal oli ka savinõu, mille vee Jeesus 
veiniks muutis, edasi veel püha Agustini tindipott ja lõpuks üks kivi püha isa Pius 
Viienda põiest. Kurjad keeled rääkisid kuulujuttu, et kunagi olevat keegi munk, kelle 
meeled kurat olevat segi ajanud, paljude hiilgavate kastide sisu tühjendanud ja ühte 
jumalavallatusse hunnikusse kokku loopinud, niimoodi, et oli võimatu eraldada, 
milline käsi kuulus Isidrole, milline Verönicale. 

Ühes erilises kabelis oli hoiul aga Escoriali uhkeim reliikvia — Santa Forma, 
armulaualeib, oblaat, milles jumalus oli avaldunud kõige jahmatamapanevamalt ia 
üleval kombel. Ketserid, zuingliano'd, olid hõivanud selle oblaadi, visanud selle 
põrandale, trampinud jalgadega sellel. Armulaualeib oli aga hakanud verd välja 
ajama, selgesti olid verenired nähtavale tulnud, jumalus oli tõestanud, et ta elutses 
oblaadis. See oli juhtunud Hollandis, ühest sealsest kloostrist oli armuleivake Viini, 
hiljem Prahasse toodud keiser Rudolf Teisele. Tollelt oli selle omandanud 
maailmavalitseja Philipp, ta oli maksnud selle eest kõrget hinda — kolm linna oma 
Madalmaadel ja tähtsad kaubanduslikud kontsessioonid. Nüüd siis puhkas Santa 
Forma Escorialis ja ühegi ketseri silm ei tohtinud seda näha. 

Õukonna tseremoniaalid, niisama ranged ja hiilgavad kui Escorial, kirjutasid 
Hispaania valitsejatele ette, millal nad ja ka missuguse kindlaksmääratud ajavahe; 
miku igas oma lossis pidid veetma. Escorialis tuli kuningal ja ta õukonnal veeta 63 
päeva, kuupäevad olid 

kindlaks määratud. Kolmas Carlos, praegu valitseva kuninga isa, oli selle korralduse 
tõttu surnud; tähele panemata jättes oma arstide hoiatust oli ta, vaatamata algavale 
kopsupõletikule, ettenähtud ajal Escoriali üle kolinud. 

Mugavat Neljandat Carlost rõhus lossi morn suurepärasus. Nii sisustas ta endale 
üheksaks nädalaks, mis ta seal pidi veetma, oma eluruumid vastavalt oma 
rõõmsameelsele maitsele, ning samal ajal kui alumised toad, milles Teine Philipp oli 
oma viimase aastakümne ära elanud, karmilt ja mungalikult otsa vaatasid, elas üleval 
Neljas Carlos mugavates ruumides, rõõmsate seinavaipade ja maalide vahel, mis 
kujutasid mängivaid lapsi, naljatavaid lamburitare, lopsakaid, lobisevaid pesunaisi. 

Iga nädal aga, nagu seda nõudis komme, läks ka see valitseja Escoriali kirikusse, et 
külastada oma surnud esivanemaid. Ta läks läbi Patio de los Reyes, kus seisid 
graniitsed Juudamaa kuningad, Taavet kandle ja mõõgaga, Saalomon raamatutega, 
Hesekias müüri-murdjaga, Manasse mõõduriistaga, Josaphat kirvega. Need olid need 
tööriistad, millega nood kuningad Jeruusalemma templi olid ehitanud, ja nüüd jätkas 
seda traditsiooni Escorial ning oli kristlikule maailmale sedasama, mida vana seaduse 
rahvale oli olnud Saalomoni tempel. 

Nendest kuningatest mööda läks Neljas Carlos. Tema ees avanes kiriku peauks, 
mida avati ainult kuninglikust seisusest inimestele, elavatele ja surnutele. Eba- 
mugavust tundes, nägu väärikas ja morn, astus lihav kuningas läbi ehitise uhke ja 
julge harmoonia, ning nii silmapaistvalt rühikas kui ta ka ei olnud, mõjus ta vägevas 
ruumis, võimsate kuplite all kääbuslikult. 

Valitumast marmorist seinte ja võlvide vahel laskus ta allapoole, kõigepealt 
panteoni de los Infantes, printside ja printsesside ning nende kuninglike naiste matu- 
sepaika, kelle lapsed ei olnud jõudnud troonile. Siis edasi allapoole, ikka graniitsetel 
astmetel panteoni de los Reyes. Seal seisis ta kaheksanurkses ruumis, kõige uhkemas, 


hiilgavamas mausoleumis Euroopas, jaspise ja musta marmoriga kaetud seinte vahel. 
Ehitatud oli 

aga matusepaik Capilla mayor'i peaaltari alla, nii et preester, kes tõstis 
armulaualeiba, seisis täpselt surnud kuningate kohal ja need said armuandmisest osa. 

Siin siis, pronkskirstude vahel, milles tema eelkäijate jäänused puhkasid, seisis 
Neljas Carlos. 

Vaatas lihtsaid, üllaid tähti, 

kirstudel, mis jäädvustasid 

nendes puhkajate nimed. 

Vaatas kahte tühja kirstu, 

millest ühel pealiskirjaks 

«Kuningas don Carlos Neljas», 

teisel ent «Maria-Luisa, 

kuninganna». 

Neljas Carlos 

viieks minutiks jäi seisma — 

seda nõudis komme. Kuni 

kolmesajani ta luges. 

Siis ta lahkus krüptist, sammus 

astmeidpidi ülespoole. 

Kiirustades läks ta läbi 

kiriku ja läbi hoovi, 

mööda Juuda kuningatest — 

ei ta pilku neile heitnud — 

üles oma ruumidesse. 

Meeldivate piltidega 

heledate seinte vahel 

võttis seljast rasked rõivad, 

jahirüüs siis välja sõitis. 

Goyat ei paigutatud Escoriali, vaid San Lorenzo posada'sse. Ta oleks võinud seda 
juba arvata. Escorial, vaatamata oma suurusele, ei suutnud siiski mahutada kõiki 
õukonna külalisi. Sellegipärast oli ta tujust ära. 

Tuli don Miguel, Goya küsis dofa Lucia järele. Jah, ta oli siin, tema käsi käis hästi; 
Miguel oli mõnevõrra tagasihoidlik. Ta muutus elavamaks, kui hakati poliitikast 
rääkima. Rahuläbirääkimised, jutustas; ta, mida 

peetakse prantslastega Baaselis, ei kulge kõige paremini. Prantslased keelduvat 
surnud Louis Kuueteistkümnenda väikest poega ja tütart välja andmast. Hispaania aga 
olevat nüüd kord oma uhkuse sellele pannud, et kuninglikke lapsi vabastada, ja don 
Manuel ei tahtvat selles punktis järele anda. 

Hiljem kohtas Goya abate't don Diegot ja doüa Luciat. Abate andis täpsemat 
informatsiooni täbarast poliitilisest situatsioonist. Militaarsest seisukohast olevat sõda 
kaotatud. Kuid ainult kuninganna olevat mõistlik ja nõus Prantsusmaa lastest 
loobuma, et lõpuks ometi rahu sõlmitaks. Carlos kõhklevat, ülesässitatuna don 


Manuelist. See nimelt mängivat ideega, abielluda väikese prantsuse printsessiga, et nii 
saavutada suveräänse vürsti tiitlit. 

«Ja meie Pepa toetab teda nendes plaanides,» jutustas Lucfa, ta looritatud, 
teineteisest kaugel asetsevad silmad paistsid Goyale kahekordselt pilkavad ja riuk- 
likud. 

«Kas Pepa on ikka veel siin?» küsis ta ebameeldivalt üllatatuna. 

Abate selgitas lähemalt: «Pärast admiral Mazarredo vallandamist on sefiora Tud6l 
raskusi oma pensioni pärast. Ta on siin, et kuningakojale palvekirja esitada.» 

«Kuninganna imestab,» täiendas Lucia, «et seora Tudõ otsust Madriidis ära ei 
oota. Kuid teie tunnete meie Pepat. Ta on juba kord siin ega taha tagasi minna. Ta on 
endale pähe võtnud, et tema Manuel peab Prantsusmaa kuninga tütrega abielluma. Ta 
laulab don Manuelile ülepäeva ballaadi noorukist Ramirost, kes kangelaslikult 
võrgutas infanta.» 

«Niipalju on kindel,» arvas abate, «et seiora Tudõ viibimine Escorialis ei tee meie 
rahudelegatsiooni ülesannet kergemaks.» 

Goyale ei meeldinud, et tema endine Pepa end riigi valitsemise asjadesse segas. See 
ei sobinud, see ei olnud kooskõlas jumalast loodud korraga. «Te peaksite teda 
külastama, don Francisco,» arvas sõbralikult ja salakavalalt Lucia. «Ta elab alumises 
Posada's.» 

Francisco otsustas Pepast eemale hoiduda. 

Järgmisel hommikul läks ta Escoriali, et nii nagu kombed seda ette kirjutasid, osa 
võtta kuninganna lever'st. Ta ei teadnud, kas doüa Cayetana on kuninganna juures 
teenistuses, ja kas ta tahtis Cayetanat näha või kartis ta seda. 

Eesruum oli täis ülesmukitud isandaid ja daame Seal oli abate, seal oli kuningliku 
Prantsusmaa saadik, monsieur de Havre, seal oli ka — Francisco tuju läks pilve — 
Carnicero, tema ametivend, vusserdaja, kes ei mõistnud midagi peale efekti ja 
soolaste hindade. 

Magamistoa tiibuks avanes. Tualettlaua taga istus, Hispaania kuninganna. 
Tseremoniaalselt, täpselt ettekirjutatud liigutustega täitsid kõrgaadli daamid oma 
ametit; see hertsoginna ulatas kuue, see krahvinna jaki,, see marguesa paelad. 
Liigutused täpselt mõõdetud, näod maskitaoliselt mingitud, lähenesid nad ning 
eemaldusid jälle, hiilgavad nukud, melanhoolsed oma külmunud naeratustega, ja 
Goya vaatas ning ei saanud aru: oli see aastasadu vana, värvikalt pühalik kombe- 
talitus naeruväärne või suurepärane? 

Seal oli hertsoginna Alba ja Goya süda hakkas peksma. Samuti nagu teised askeldas 
ka tema teiste seas, ta oli nukulikult üles mukitud. Ent kui tfised siin Escorialis, 
surnud maailmavalitsejate haudadel, harjutasid ülevõetud kombeid, siis mängisid nad 
komöödiat ja olid naeruväärsed; tema, dofia Cayetana, kuulus siia, talle oli kõik, mis 
ta tegi, päritud, pärandatud. 

Don Manuel kutsus Goya enda juurde, ütles talle, et ta olevat juba ette tundnud 
rõõmu Goyale ka üheks järgnevaks portreeks poseerida. Kahjuks puuduvat tal aga 
esialgu selleks aeg. Rahuläbirääkimised, nagunii rasked, on muutunud 
komplitseeritud isiklike probleemide tõttu. 

«Meie ühine sõbratar seiora Tud6,» seletas ta, «tahab mind kangelasena näha. See 
on armastusväärne ja isamaalik. Kuid ma ei või ju lõpuks maad verest tühjaks joosta 
lasta, selleks ainult, et teha endast kange-last enda ja meie sõbratari Pepa silmis. Mina 
olen rüg1' mees. Ma pean alluma mõistusele, poliitilistele vajadustele, mitte aga 
tundmustele.» 

Ebamugavustundega kuulas Goya pealt. Kindlasti 

oli seal jälle mingi nõudmine üles kerkimas, mingi ootus, midagi alandavat. 

«Pealegi,» jätkas minister, «on kuninganna närviline, rusutud tehtavate otsuste 
raskusest ja pahandub süütuist pisiasjust, meie sõbratari Tud6 siinviibimisest näiteks. 
Sefora allub muidugi krooni soovidele, siiski tunneb ta end õigustatult solvatuna. Ma 
tahaksin talle nüüd, enne kui ta Madriidi tagasi pöördub, natuke roõmu valmistada. 
Kuidas oleks, kui kordaksime seda vaba ja sundimatut õhtut, mis, tänu teie abile, oli 
sissejuhatuseks minu rõõmustavale tutvusele sefiora'ga?» 

«On see Pepa idee?» küsis Goya, oma vastumeelsust vaevu varjata suutes. 

«Pooleldi tema, pooleldi minu,» möönis don Manuel. «Pepa kujutab seda endale 
ette nii, et me korraldaksime õhtu siin, minu ruumides Escorialis. Ta loodab sellest 
erilist lõbu.» 

Nüüd oli Goya ülimal määral tujust ära. Mis oli Pepale pähe läinud? Mispärast 
korraldas ta oma kahemõttelist tertulia't Hispaania kõige väärikamas majas? «Kana ei 
kõlba katedraali,» mõtles ta tusaselt vanale kõnekäänule. Ning mispärast tahtis Pepa, 
et tema, Goya, sellest osa võtaks? Tahtis Pepa talle näidata, kui kaugele ta nüüd on 
jõudnud? Kuid ta ei näinud mingit võimalust ministri kutsest ära öelda. 

Järgmisel õhtul niisiis läks ta üle piduliku trepi, läbi pikkade tõsiste koridoride 
uuesti don Manueli juurde. 

Eesruumis konutas Pepa duefia, kõhn Conchita. Ta tervitas Franciscot alandlikult, 
siiski oli tema kõhetul näol jultunud, tuttavlikult familiaarne naeratus. 

Don Manueli seltskond oli seesama kui tookord dofia Lucfa juures; puudusid ainult 
Agustin ja ettevaatlik don Miguel. Pepa oli lihtsas rohelises kleidis väga ilus, Pooleldi 
vastumeelselt pidi Francisco seda tema auks ennistama. Ta sai selgesti aru, mis Pepas 
toimus, sai aru tema haavumistundest ja triumfist. Tal tarvitses vaid Goya juurest ära 
minna ja talle langes osaks jräik, mida üks naine võis ihaldada. Seal seisis ta, pepa 
Tud6, ülbe, uhke, riigi kõige uhkemas lossis, sur-nud kuningate haudade kohal ning 
korraldas oma tertulia't, 

ja Pepa oli ka tema siia käsutanud ning ta ei saanud keelduda. «Trägalo, perro — 
söö, koer!» 

Pepa tervitas teda loomulikult, sõbralikult, kuid võõralt: «See on kena, et te end 
lõpuks näha annate, don Francisco. Ma kuulen, te olevat siin, et kuningannat 
portreteerida. See teeb mulle valu, et teid oodata lastakse. Ka mina olen siin ametlikes 
asjus. Ma olen selle, mida ma tahtsin, niisama hästi kui saavutanud ja võin homme 
Madriidi tagasi sõita.» 

Goya oleks meelsasti teda õlgadest haaranud, ta läbi raputanud, talle mõned kõvad 
ropud sõnad tema jultunud näkku paisanud, kuid don Manueli juuresolekul pidi ta end 
vaos hoidma. 

Too tegi, nagu oleks see kõige loomulikum asi maailmas, et ta oma Escoriali 
piduliku korteri oli andnud Pepa tertulia käsutusse, ta oli lõbus, jutukas, lärmakas. 
Tema loomulikkus ei olnud ehtne. Küll oli dofia Maria Luisa paljulegi läbi sõrmede 
vaadanud, ent kas ei olnud sedapuhku liiga kaugele mindud? 

Puhast rõõmu õhtust tundis abate. Ta nautis Lucia seltskonda. Pikkamööda, paljude 
tarkade kõrvalteede kaudu oli ta doa Lucfale lähemale jõudnud, nüüd nägi dofia 
Lucia poliitilisi sündmusi tema silmadega ja ta nautis nagu temagi kelmikalt selle 
tertulia iroorVilist pühaduseteotust. Seda ei oleks Teine Philipp, suur tule-viku- 
arvestaja, uneski näha võinud, et tema haua kohal riigi esimene minister oma 
sõbratariga lõbutsema hakkab. 


Sel õhtul laulis Pepa ühe oma romanssidest, siis teise, siis kolmanda. Ta laulis 
romanssi kuningas doa Alfonsost, kes Toleedos armus ühte juuditarisse, Raguel la 
fermosa'sse — ilusasse Rahelisse, ja sellega seitse aastat elas, oma kuningannat, 
inglise Leonorat, üksi jättes. Siis aga vihastasid grande'ä ning lõid juuditari surnuks. 
Kuningas leinas piiritult. 

«Tema juuditar,» laulis Pepa, «tema juuditar talt võetud, / Rahelist ta ilma jäetud. / 
Kurvastas Alfonso, kaebas, / igatsus ta südant vaevas.» Siis aga ilmutab end talle 
ingel ja heidab talle tema süüd ette. Ta kahetseb pattu ning patukahetsuseks lööb tuhat 
mauri surnuks. 

Nõnda laulis Pepa. Teised kuulasid järelemõtlikult pealt. 

«Meie Pepa,» ütles nähtavasti seosetult don Manuel, «tahab mind ilmtingimata 
mingiks vana-hispaania kangelaseks teha.» 

Ja Pepa vastas niisama seosetult: «Minus ei ole ühtegi tilka ei juudi ega mauri verd. 
Ma olen vana-kastiilia puhtusega,» ning tegi ristimärgi. 

«Ma tean,» tõttas don Manuel vastama, «meie kõik teame seda.» 

«Sa laulad veel paremini kui enne, Pepa,» lausus Goya, kui tal oli võimalus temaga 
kahekesi rääkida. 

Pepa vaatas talle oma roheliste silmadega avalalt otsa, oma häbitul kombel. «Minu 
romansid on ilusamad kui tegelikkus,» möönis ta. 

Goya ütles: «Sa tunned nüüd huvi poliitika vastu, kuulen ma?» 

Pepa vastas sõbralikult: «Ma tunnen huvi Hispaania vastu. Ja don Manueli vastu. 
Kui minu õnnis Felipe veel elas ja sel ajal, kui ma admiraliga elasin, tundsin ma huvi 
laevastiku vastu. Kui teie ja mina olime sõbrunenud, maalikunsti vastu. Kas te 
mäletate, kuidas ma teie tähelepanu sellele juhtisin, et sehor Mazarredo käsi teie 
portreel liiga lühikesena välja oli kukkunud? Nüüd tunnen ma huvi don Manueli 
vastu. Ta on suurim riigimees Hispaanias, miks ei peaks ta saama suurimaks 
maailmas? Kuid ärge arvake, et ma oma vanu sõpru unustaksin. Don Manuel on minu 
algatusel kuningale südamele pannud, et ta peaks esimese maalikunstniku koha uuesti 
täitma. Kahjuks on aga don Carlos esialgu kangekaelne ja tahab just seda palka kokku 
hoida.» 

Goya jäi rahulikuks. «Mina sinu asemel, Pepa,» ütles ta, «jätaksin selle Hispaania 
kuninga ja Prantsuse vabariigi konvendi otsustada, mis Kuueteistkümnenda Louis' 
lastest peab saama.» 

Nagu ennegi ei pööranud Pepa pilku tema näolt. «Teie olete tark, don Francisco,» 
vastas ta. «Teie ei ole niisugune nagu minu romansside mehed. Teie olete alati hästi 
osanud oma tööd kasulikult maksvusele tuua. Tõenäoliselt on ka see nõuanne, mida te 
mulle andsite, hea. 

Pealegi olen ma seda järginud juba enne, kui te mulle seda andsite.» 

Goya mõtles: «Aita naine veest välja, ning ta hakkab kinnitama, et sina olid sisse 
kukkunud.» 

Sellelegi vaatamata, ehkki ta seda sõnades vaevalt väljendada oleks osanud, taipas 
ta oma hea, talupoegliku, meheliku instinktiga, mida Pepa tundis: just see, et Pepa 
püüdis talle haiget teha, tõestas, kuivõrd Pepa tema küljes rippus. Tal tarvitses Pepale 
ainult viibata ja vaatamata kogu oma flegmaatilisusele kargaks Pepa tema voodisse. 
Pepa võib ju teda pilgata, võib ju enda arvates tunda üleolekut, Goya tundis kaasaL 

Ta ootas, kuidas Manuel ja Pepa õhtu lõpetavad, kas nad julgevad riskeerida jääda 
terveks ööks Escoriali, ühe katuse alla kuningannaga, Karl Viienda ja Teise Philippi 
hauakambrite kohale. 


Lucia ja abate jätsid hüvasti. Pepa ei teinud mingeid ettevalmistusi lahkumiseks. Ka 
Goya pidi lõpuks koju minema. 

«Head ööd, don Francisco,» ütles Pepa oma loiu, meeldiva häälega. «Head ööd, 
Francho,» ütles ta ja vaatas talle otse näkku. 

Vestibüüli läks Francisco. 

Märkas tukkuvat duefatt. 

Naine püüdis naeratada, 

kummardas siis sügavasti. 

Nüüd lõi Goya risti ette: 

vanamoori viibimine 

Escoriali seinte vahel 

tundus veelgi riivatum kui 

Manueli-Pepa öö on. 


16 


Ühel päeval anti posada's kiri õuemaalija don Francisco de Goya y Lucientese 
nimele Escorialist. Kiri kõlas: «Ma ei ole homme kuninganna juures teenistuses. Miks 
ei näe ma teid kunagi oma lever' juures? Teie sõbratar Cayetana Alba.» 

Ta oli seda sõnumit oodanud, süda täis kibestust, nüüd olid kõik halvad tunded 
minema pühitud. «Teie sõbratar Cayetana de Alba.» «Elle est chatoyante,» mõtles ta 
pigemini õrnalt. 

Järgmisel päeval, ta oli vaevalt pärale jõudnud, viipas Cayetana ta enda juurde. 

«Kui hea, et te lõpuks tulite, don Francisco,» tervitas ta Goyat, «meil on palju läbi 
arutada. Jääge ometi, kui teised on lahkunud.» 

Cayetana väike, mõnevõrra kalk hääl oli muretult vali, nii et ka teised tema sõnu 
kuulsid, ja täis teesklematut südamlikkust. 

Kahjuks oli seal palju teisi ja mõned, keda Goya siin meelsasti kohata ei tahtnud. 
Seal oli loomulikult blond kõrgekasvuline doktor Peral, seal oli ametivend, vusserdaja 
Carnicero, seal oli ilus keigarlik margues de San Adriän, kelle armastusväärse 
käitumise taga Goya alati mingit üleoleku jälge haistis, seal oli härjavõitleja 
Costillares, kellele, taevas ise teab, Escorial oleks pidanud küll suletuks jääma. 

Ja naisel jätkus armastusväärseid pilke igaühele. Francisco rõõm haihtus sel ajal, kui 
ta ootas. Ta saatis need, kes teda kõnetasid, ilma pikema jututa minema. 

Keeras seltskonnale selja, vaatas kirjusid gobelääne, mis rippusid seintel. 

Albadel oli üks neist vähestest korteritest, mida kuningas oli lasknud sisustada 
viimase aastakümne rõõmsameelse maitsega. Gobeläänide seas oli üks, valmistatud 
visandi järgi, mille tema ise, Francisco, oli teinud, sel ajal, kui ta muretult ja rõõmsalt 
kõike vabalt maalis. See oli lõbus rahvastseen. Neli tüdrukut lõbutsesid, suurrätiku 
peal pelele't — hüpiknukku — loopides ja teda kõrgele õhku üles pildudes. Inimeste 
ase'tus ei olnud halb, liigutused olid loomulikud. Sellele vaatamata ei meeldinud 
talle ta tookordne töö. Need maja'd, tütarlapsed rahva seast, kes nukku lennutasid, 
“lid ebaehtsad. Need ei olnud maja'ä, need olid hoovidaamid, kes mängisid maja'sid, 
ja nende rõõmsameelsus oli toosama mingitud, külmunud rõõmsameelsus, mida ta oli 
jälginud kuninganna leuer' juures. Hüpik- 

nuku naeruväärsed, valulised liigutused olid tõelisemad kui tüdrukute tegevus. 


Talle endale oli see rõõmus maskeraad omal ajal väga meeldinud ja ta oli innukalt 
kaasa löönud. Kõik olid kaasa löönud. Tema Pariisi kolleegid olid Versailles' härrasid 
ja daame maalinud lamburitena ja lam-bumeitsitena, niisama kangelt ja kunstlikult 
kui tema oma maja'sid ja majo'sid. Mõnel nendest galantsetest lamburitest ja ilusatest 
lamburneitsitest olid vahepeal nende elegantsed nukupead maha löödud. Ka tema, 
vaatamata sellele, et ta käsi nüüd kindlasti paremini käis kui tookord, oli mõndagi 
juurde õppinud ja tema rahva-stseeni lõbusus tundus talle nüüd rumalana, kangestu- 
nuna, Vihaleajavana. 

Gobelääni rõõmsalt tühjad näod ei olnud just portreed ja olid siiski portreed. Ta võis 
põhjendatult vaielda, et kolmas nukunäoline daam ei ole hertsoginna Alba, kuid see 
oli siiski tema. Mõnda nägu vihjamisi anda ja sellegipoolest anonüümseks jätta, selles 
tehnikas oli Goya teistest kaugel ees. Ta loopis oma pelele'i õhku naudinguga, see 
hertsoginna Alba. 

«Minu härrad ja daamid, ma olen nüüd valmis,» teatas ootamatult varsti hertsoginna 
ning armastusväärselt, kuid kindlalt jättis ta oma külastajatega jumalaga. 

«Te jääte, don Francisco,» kordas ta. 

«Me lähme jalutama, Eufemia,» tähendas ta oma duefa'le, kui teised olid lahkunud, 
ning ta esitles: «See on dofia Luisa Maria Beata Eufemia de Ferrer y Estala.» 

Francisco kummardas sügavalt ja ütles: «See on mulle auks ja rõõmuks teiega 
tuttavaks saada, doa Eufemia.» 

Kõrgest soost daami armusuhetes oli duefia tähtis tegelane, kes oma tahtmist mööda 
võis lasta päikesel paista või teda pilvedega varjutada. 

Kammermeitsid veeretasid ühel tualettlaual kohale uued salvitoosid ja 
lõhnaõlipudelid; plaanitud jalutuskäik nõudis kaitseabinõusid päikese vastu. Goya 
see jahmatamapanevalt kõrgel 

asetsevate silmakulmudega nägu siiski ainulaadseks, Cayetana Alba näoks. Kus olid 
küll Goya silmad, kui ta kolmandat tüdrukut maalis pelele-gobeläänile? 

«Ja millist kleiti soovib minu tallekene jalutuskäiguks selga panna?» pöördus duefa 
Cayetana poole. «Kas rohelist pariisi kleiti või andaluusia oma või valget Madriidi 
musliinkleiti?» 

«Loomulikult valget,» käskis hertsoginna. «Ja punane vöö.» 

Goyaga ei rääkinud ta nüüd enam sugugi; ennast rõivastada laskmine nõudis talt 
kogu tema jagamatut tähelepanu. Madriidi daamid olid harjunud sellega, et mehed 
neid ümbritsevad, kui nad tualetti teevad, ja näitasid heldelt käsi, õlgu, selga, rindu; 
kuid vana kombe kohaselt hoidsid nad kinni sellest, et nende jalad jääksid 
nägematuks. Dofa Cayetana ei varjanud ka jalgu. «Kui naise jalg ei ütle ära, on ta 
varsti sinu oma,» käis Goyal ühe vana tonadilla refrään läbi pea. 

Kogenud silmaga, asjalikult, vaatamata oma kirele ja himule vajutas ta kogu 
pikaleveniva rõivastumise tseremoonia endale mällu. Seda juhiti targu toimiva duena 
poolt. Dofia Eufemia oli kuivetanud ja pikk, värtnataolisel kaelal istus lai pea kaldus 
otsaesisega, lameda nina ja paksude huultega. Musta rõivastatud väärikas vanake 
kohtles dofia Cayetanat mõnikord isandlikult kui orja, siis jälle naljatleva, peaaegu 
kõlvatu usalduslikkusega. Valge musliinkleit oli lühem kui tegelikult lubatud, see ei 
lohisenud järele, see oli õige kleit jalutuskäiguks. Nüüd oli ka punane vöö kinnitatud 
ja lopsakas must juus õhukesse võrku talletatud. 

Ilmusid kohale saatjad, keda dofa Cayetana oli tavaliselt harjunud kaasa võtma, 
paaž Julio, juustunäoline, teravaninaline, jultunud silmadega nooruk, kes võis olla 
kümneaastane, ja väike, võib-olla viieaastane neegritüdruk Marfa Luz. Duefa võttis 


päikesevarju, paaž võttis nõu puudri ja lõhnaõlidega, neegrilaps võttis pisitillukese 
valgekarvase koera, don Juanito enda kätte. 

Väike protsessioon, Cayetana ja Goya eesotsas, kõndis läbi pidulikkude koridoride, 
suurtest treppidest alla 

aeda välja. Mindi mööda keerjat, kruusatatud teed, lillepeenarde ja pukspuu ning 
jugapuu hekkide vahel] selja taga lossi sünge massiiv. Siis lahkus dofia Cayetana aia 
piiridest ning pöördus jalgrajale, mis kiiresti kitsenes ja viis üles Silla del Rey — 
kuninga istme juurde, selle etteulatuva kalju juurde, kust avanes kuulus vaade 
Escorialile. 

Ohk oli meeldivalt värske, heledas taevas seisis kahvatu päike, puhus kerge tuul. 
Dofža Cayetana kõndis väikestes kingades, kindlalt ja lõbutundega, jalad, nagu seda 
mood nõudis, väljapoole pööratud; lehvikut hoidis ta kinniselt vasakus käes, seda 
kergelt viibutades. Nii, väikesena, meeldivana ja otsustavana astus ta mööda kitsast, 
kividest ülekülvatud rada, mis läbi hallikas-pruunja kõrbe kulges pikkamööda 
ülespoole, Guadarrama eelmägedesse. 

Põiki tema taga sammus Goya. Kõigile, kes külalisena Escoriali tulid, oli ette 
kirjutatud tulla õuemundris; Goya kõndis kangelt veidi liiga kitsas rõivastuses, kübar, 
mõõk ja parukas rõhusid teda. Enda ees nägi ta Cayetana keha, elastselt ümbritses 
punane vöö õrnalt kumerdatud puusi. Nii kõndis ta tema ees, pisitilluke, sirge ja 
ahtake, ta ei astunud, ei kõndinud, ei tantsinud, oli raske leida õiget väljendust sellele, 
kuidas ta liikus. 

Tee, mis tõusis ülesmäge läbi päikesepaistelise hallikaspruuni, valkja kivikõrbe, 
tundus Goyale pikana. Musta rõivastatud duefa liigutas väärikalt ja kaebuseta oma 
vanu liikmeid, paaž Julio kandis igavust tundes lõhnaõlisid ja puudritoose, Marfa Luz, 
väike neeg-ritar, jooksis vahel ette, vahel jäi taha, koerakene klähvis halvatujuliselt, 
kärkivalt ja nõudis iga hetk mahapanemist, et pissida. Goya tunnetas, kuivõrd naeru- 
väärne oli see väike rongkäik, mis seal värvikalt, moodsalt, keigarlikult läbi igivana 
tühjuse edasi rändas. 

Hertsoginna pöördus üle õla tema poole. «Kas seüora Tud6 elab samas posada's kus 
teie?» päris ta. 

«Sefora Tud6 on ära sõitnud, niipalju kui ma olen kuulnud,» vastas Goya 
osavõtmatust teeseldes. 

«Nagu ma kuulsin,» jätkas dofia Cayetana,, «teie olevat seüora Tud6 auks kena peo 
korraldanud. Või oli 

see don Manuel? Jutustage sellest natuke. Ärge olge nii pedantlikult diskreetne. Don 
Manuel on kangekaelne, aga ka itaallanna ei ole järeleandlik. Kumb, mis teie arvate, 
tapab oma härja?» 

«Ma olen liiga vähe asjasse pühendatud, proua hertsoginna,» vastas Goya kuivalt. 

«Ärge nimetage mind vähemalt proua hertsoginnaks,» nõudis Cayetana. 

Seal oligi väljaulatuv kaljurank, Silla del Rey, kuningas Philippi lemmikkoht, 
millelt ta oli näinud oma lossi kasvamas kivi kivi peale. Dofia Cayetana istus, lehvik 
lamas tal avamatult süles, dueha ja mõlemad lapsed istusid tema selja taha. Goya jäi 
püsti seisma. «Istuge ometi,» käsutas Cayetana üle õla. Goya laskus kohmakalt 
kükakile, takistatud mõõgast ja teravatest kividest. 

«Cubrios, katke oma pea,» käsutas Cayetana edasi, ning Goya ei saanud aru, kas 
Cayetana tahtlikult või tahtmatult, tõsiselt, naljatlevalt või irooniliselt kasutas 
formuleeringut, millega kuningas tavatses austada oma kahtteistkümmet kõige 
suursugusemat grande't. 


Seal ta istus, tujukas, õrn, väike kuju kivi-istmel ning vaatas üle virvendava kõrbe 
lossi poole. Niiviisi võis omal ajal siin istuda tema esiisa, keda fanaatiline kuningas 
Philipp nii mõnigi kord siia oli käsutanud; siin võib-olla too ammune Alba mõtles läbi 
need korraldused, mis kuningas talle oma vaiksel, viisakal kombel oli andnud, käsud 
mõni sõnakuulmatu maa vallutada või mõni ketserlik provints hävitada. 

Cayetana Alba istus täiesti vaikselt, ka teised hoidusid end liigutamast. Suur 
virvendav tühjus, millest kasvas välja 1oss, niisama tardunud ja surnud nagu seda 
ümbritsev tühjuski, halvas teda. 

Goya vahtis üksisilmi üle kivise kõrbe nagu teisedki. Äkki nägi ta läbi tühjuse 
liginemas tühjusest ilmunud olendit, kel ei olnud kuju ja kes siiski oli väga selge, 
valkjalt hallikaspruun nagu kõrb, mingit hiiglaslikku konna, — või oli see kilpkonn? 
— inimese peaga, millest tungisid esile tohutud silmad. Pikkamööda, kuid 
kõrvalekaldumatult roomas elukas põrguliku heameelega laialt irvitades lähemale, 
kindel endas ja oma 

saagis; nii lähenes ta. Nüüd oleks tulnud lahkuda, miks jäävad aga kõik istuma? Oli 
vaime, kes tegutsesid ainult öösiti, ja taolisi, kellel oli võimu ka päeva ajal. Need olid 
haruldased, kuid hädaohtlikumad. Goya tundis seda kummitust, kes seal päise päeva 
ajal lähemale roomas, ta oli juba väikese lapsena sellest kuulnud, sel oli kahjutu ja 
isegi meeldiv nimi, teda kutsuti EI Yantar, lõunasöök, või, veel sõbralikumalt, La 
Siesta. Kuid see oli kurikaval vaim oma irvituse, virvenduse ja sõbralikkusega, ta 
näitas end ainult päikesepaistel ning inimesel pidi olema jõudu, et üles tõusta ja ära 
minna. 

Seal alustas aga dofia Cayetana kõnelust ja kohe kadus kärnkonnavaim, kõrb 
muutus tühjaks. «Kas te teate,» lausus Cayetana, «et sedapuhku minu Escoria-lis 
viibimise ajal juhtub minuga midagi ebatavalist?» 

«Kuidas te selle peale tulete?» küsis Goya. «Minu Eufemia ütles seda mulle,» vastas 
Cayetana, «ja tema peale võib kindel olla. Ta teab palju tulevikust. Ta käib läbi 
nõidadega. Kunagi siis, kui ta mind ärritab, annan ma ta inkvisitsioonile üles.» 

«Ärge te ometi sellest nii kõlvatult rääkige, minu hinge talleke,» palus dueža. 
«Härra õuekunstnik on tark mees ja saab naljast aru. Aga kui te kord endale voli 
annate, räägite niiviisi ka teiste kuuldes.» 

«Jutusta meile midagi, Eufemia,» käskis hertsoginna. «Jutusta nendest, kes on 
elusalt maetud Escoriali alusmüüri.» 

«Need on vanad jutud,» vastas duefia, «ja tõenäoliselt tunneb don Francisco neid.» 

Kuid: «Ära vigurda,» kärkis Cayetana ja siis jutustas Eufemia. 

Üks noor mees San Jorenzo külast, keegi teatud Mateo, kirus kõrget maksukoormat, 
mida kloostriven-nad talupoegadelt nõudsid, ning oli üleüldse ketser. Kloostrivennad 
andsid ta üles. Seal moondus Mateo mustaks koeraks ning ulus ööd läbi, et 
külaelanikke kloostrivendade vastu üles ässitada. Lõpuks poosid vennad koera 
kloostri katuseharja külge. Seal moondus koer uuesti, ilmus külla toreda noore 
sõjamehe kujul, kinnitas, ta olevat sada kakskümmend seitse mauri maha löönud, ning 
ässitas taas rahvast kloostri vastu, 

kuid keegi õpetatud munk avastas, et sõjamees, koer ja endine Mateo olid kõik üks 
ja seesama ning andis ta inkvisitsioonile üles. Kui nuuskurid kohale ilmusid, muutus 
sõjamees jälle koeraks. Siis püüdsid kloostrivennad koera kinni ja kaevasid ta elusana 
laiendatava uurdeehituse alusmüüri; see oli tol ajal, kui klooster Escorialiks ümber 
ehitati. «Praegugi veel,» lõpetas vana Juefia, «on mõnikord täiskuu ajal koera 
ulgumist kuulda.» 


«Huvitav lugu,» möönis Francisco. 

«Pealegi,» pöördus hertsoginna üle õla Francisco poole, «on mul siin veel keegi 
teine, kes mulle tulevikku ennustab, minu vanaema kammerneitsi. See kammermneitsi, 
Brigida oli ta nimi, põletati omal ajal nõiana. Paljud räägivad, ta olevat olnud süütu, 
kui aga timukas talt andeksandmise suudlust palus, ei olevat ta timukat suudelnud, 
kindel tunnus, etta siiski oli nõid. Ta tuleb mõnikord minu juurde ja ennustab mulle, 
mis on tulemas. Ta on väga hea ettekuulutaja.» 

«Mida ta teile siis ennustas?» küsis Goya. 

Cayetana vastas asjalikult: «Et ma vanaks ei ela ja et ma pean oma aega kasutama, 
kui ma elult midagi saada tahan.» 

Pööras pilgu Goya poole 

Alba, vaatas suuri silmi 

talle otsa ja siis küsis: 

«Usute te nõidadesse?» 

«Usun loomulikult,» vastas 

Goya järsult, jätkates siis 

karmis kodukoha murdes, 

mida kasutas ka vahel: 

«Iseendastmõistetavalt,» 

kordas veel kord, «usun mina 

nõidadesse.» 

Möödusid päevad. Francisco ei näinud ega kuulnud dofia Cayetanast midagi. Ta 
istus posada's oma toas, ootas. Joonistas lõunakummitust, joonistas seda teise, veel 
kolmanda korra. «Elle est chatoyante,» mõtles ta. 

Ootamatult tehti talle ettepanek lossi üle kolida. Palava, rõõmsa kohkumisega oletas 
ta, et Cayetana on talle selle armu välja kaubelnud. Kuid mitte tema, kuningas 
isiklikult tahtis teda lossi. Piinlik poliitiline pinevus oli möödas, lahkhelid dofia 
Maria Luisa ja Manueli vahel klaaritud, kuningal oli aega ja tahet ennast Goyast 
portreteerida lasta. 

Carlos hindas oma Goyat. Kuningas, kogu oma mugava ükskõiksuse juures, oskas 
hinnata esinduslikkust. Ka ei võtnud ta Hispaania valitsejate traditsioonilist ülesannet 
edendada kunsti, eriti aga maalikunsti, koormana. Talle meeldis kujutleda, kuidas ta 
heade maalikunstnike piltides edasi elab. 

Andumusega asja vastu arutas ta Goyaga, kuidas ta end seekord peaks laskma 
portreteerida. Ta soovis kolme väga esinduslikku maali, mis olid mõeldud selleks, et 
igale alamale otsekohe meelde tuletada kuninga allkirja: «Yo ei Rey — Mina, 
kuningas.» 

Goya oli juba ammust ajast imetlenud, kuidas Velazguez oma Philippi-maalidel 
kuningamantli majesteet-likkust kandja näole tagasi peegeldada oskas. Ta oli 
Veläzguezilt õppinud inimestest ja rõivastest kooskõlalise terviku loomise. Ta oli 
maalinud Carlost puflases, sinises ja pruunis kuues, kullaga tikitult ja hõbedaga 
tikitult, lindikestega ja tähtedega, purpuris ja hermeliinis, ka du Corps'i kaardiväe 
mundris, jala ja hobuse seljas. Mitmeid kordi oli tal õnnestunud kuningas Car-lose 
heatahtlikust, mõnevõrra toorest, pinguldatud väärikast näost ja üllust täis olevaist 
rõivaist, rinnale surutud kahekordsest lõuast, täidlasest kõhust ning hiilgavatest 


ordenitähtedest luua midagi uut, orgaanilist, mis vaatajale andis edasi kuningavõimu 
mõiste, siiski ilma Carlose mugavat ihulikkust võltsimata. Goya tundis rõõmu otsida 
uusi, mõjukaid variante hästi tuntud teemale. 

Carlos oli teadlik oma ülesandes, aidata kunstnikku, ja ta pidas vastu mõnikord 
üsnagi väsitavates poosides. Ta ei algatanud poseerimise katkestamisi, küll oli ta 
nende eest tänulik. Niisugustel puhkudel lobises ta Goyaga sõbralikult nagu 
hispaanlane hispaanlasega, võttis teinekord ka raske kuningakuue seljast, istus 

kogukana mõnda laia tooli või tatsas vammuse ja Ükste väel ringi. Siis said kellade 
ketid nähtavaks, ning tihtigi rääkis kuningas oma kelladest. Ühes asjas, arvas ta 
pooleldi naljatades, pooleldi tõsiselt, olevat ta oma suurest eelkäijast, keiser Karlist, 
üle: ta olevat jõudnud niikaugele, et tema kellad sekundipealt sama aega näitavad. 
Ning uhkelt tõmbas ta oma kellad välja, võrdles neid, kuulatas nende käiku, näitas 
neid Goyale, laskis ka tal kuulata. Kelladele olevat kõige olulisem, seletas ta 
üksikasjaliselt Goyale, et neid pidevalt kantaks. Selleks et saavutada täielik töövõime, 
vajavat kell inimliku keha lähedust, sest kell olevat midagi inimlikku. Tema paneb 
sellele rõhku, et ta lemmik-kellasid pidevalt kantaks; neid, mida ta ise ei kanna, laseb 
ta oma kammerteenril kanda. 

Goya oleks tellitud portreede jaoks vajanud ainult kolme või nelja seanssi; tehtud 
visandite, kuubede ning mundrite abiga, mida talle oleks väga hästi võidud saata tema 
ateljesse, oleks ta töötanud tõenäoliselt kiiremini ja paremini. Kuid Carlos tundis 
Escorialis igavust, seansid tegid talle rõõmu, ta istus oma kunstnikule viis päeva, 
kaheksa päeva, hommik hommiku kõrval kaks kuni kolm tundi. Ka keskustelu 
Franciscoga valmistas talle ilmselt lõbu. Ta päris Goyalt tema laste kohta ning 
jutustas talle omadest. Või ta rääkis jahist. Või ta arutles oma lemmiktoitudest, 
kusjuures ta ei unustanud kunagi kiitmast Estremaduurast, tema armsa Manueli 
kodumaalt pärinevate sinkide suurepärast kvaliteeti. 

Lõpuks kuulutas kuninganna, et Carlos olevat lasknud Goyat küllalt kaua enda jaoks 
tööd teha, nüüd tahtvat tema Goyat. 

Dofa Maria Luisa oli heas tujus. Ta ei olnud teadet Pepa «orgiast» sugugi nii 
äärmiselt pahandatuna vastu võtnud, nagu võis oodata. Talle oli kõige olulisem, et see 
naisolevus oli nüüd ära, nii et ta võis jälle ilma fnidagi ära andmata, jäägitult Manueli 
ligidusest rõõmu tunda. Don Manuel omalt poolt tundis kergendust, kui Maria Luisa 
talle kardetud stseeni ei teinud, ja see oli talle teretulnud, et ta tükil ajal Pepa üles- 
kutseid kangelaslikkusele ei tarvitsenud kuulda. Pealegi 

ilmutas tark Marfa Luisa tema vastu ülimat suuremeelsust. Ta tegi, nagu oleks don 
Manuel juba ammust ajast töötanud lepituse suunas Prantsuse vabariigiga. Ta kiitis 
don Manueli grande'de ja ministrite ees kui meest, kes toob Hispaaniale rahu. Sõprus 
kuninganna ja tema esimese ministri vahel oli tihedam kui kunagi varem. 

Goya leidis niisiis eest heatujulise ja väga armulise Marfa Luisa. Ta oli Maria Luisat 
kord, peaaegu aastakümme tagasi, maalinud, siis kui too oli veel kroonprintsess. 
Tollal võis see naine, vaatamata oma teravusele ja inetusele, meest erutada. Nüüd oli 
ta vanem ja inetum, kuid püüdis ikka veel end maksma panna mitte ainult troonil, vaid 
ka naisena. Ta tellis endale kõigist Euroopa pealinnadest rõivaid, pesu, kõige 
kallihinnalisemaid salve, õlisid, lõhnaõlisid, ta kandis kogu öö läbi maski taignast ja 
kummalistest rasvadest, ta harjutas tantsuõpetajaga ja käis, ketike ümber 
jalarandmete, peegli ees edasi ja tagasi, et oma kõnnakut parandada. Suverääni 
häbitusega rääkis ta Goyale, millist vaeva ta peab nägema, et võiks enda kohta 


kinnitada, — ta on naine. Goyale meeldis tema metsik energia ning ta tahtis Maria 
Luisat maalida nii, nagu too oli: inetu ja luuritav. 

Goya tundis puudust oma töökojast, kuid veel enam Agustinist, tema nõuandeist, 
tema tusasest noomimisest, tema paljudest teenetest. Kuid Escoriali piiratud ruumi 
juures oli tal raske nõuda, et Agustin sinna kutsutaks. 

Nüüd oli aga don Manuel kuningannale lepituse märgina kinkinud täkk Marciali, 
oma tallide uhkuse, ning sellel hobusel tahtis Maria Luisa end don Manuelile maalida 
lasta. Niisuguse suuremõõtmelise pildiga ilma abiliseta hakkama saada, sealjuures 
pealegi nii lühikese aja jooksul, nagu antud, oli niisama hästi kui võimatu. Goya võis 
niisiis täiesti põhjendatult nõuda, et ta tohiks oma sõbra ja õpilase don Agustin Esteve 
endale abiks kutsuda. 

Agustin tuli. Laialt naeratades tervitas ta sõpra, ta oli Goyast kibedat puudust 
tundnud ja rõõmustas, et Francisco oli muretsenud talle kutse Escoriali. 

Peagi aga oli ta sunnitud märkama, kuidas Goya keset tööd äkki kõrvale kaldus ja 
piinarikkalt midagi 

ootas, mis aga kuidagi ei saabunud. Lucia, Migueli ja abate sõnadest taipas Agustin 
varsti asjade seost, sai aru, kui kohutavalt sügavasti on Francisco end sedapuhku sisse 
mässinud. 

Agustin hakkas sõbra töö kallal irisema. Kuninga portreed pole kaugeltki niisugused 
välja tulnud, missugused nad oleksid võinud olla. Küll olevat Goya palju käevaeva 
nendele kulutanud, kuid vähe sisemist keskendust. Need olevat puhtal kujul 
esinduslikud pildid, kuid sellest olevat liiga vähe tänapäeva Goya jaoks. 

«Ma tean ka, mispärast te jõud üles ütlevad,» seletas ta. «Te tegelete kõrvaliste 
asjadega. Teie süda ei ole töö juures.» 

«Sina targutaja, sina kadekops, sina põhjakõrbenud üliõpilane,» vastas Goya, kuid 
võrdlemisi rahulikult. «Sa tead väga hästi, et need pildid on niisama head kui kõik 
need teised, mida ma don Carlosest olen maalinud.» 

«Õigus,» vastas Agustin, «ja seega on nad ka halvad. Te suudate nüüd rohkem kui 
varem. Ma kordan teile: te olete laisk.» 

Ta mõtles Lucfale ja viha temas tõusis. «Te olete liiga vana tühisteks seiklusteks 
naistega,» ütles ta vaenulikult. «Te peate veel paljugi juurde õppima, aeg aga jääb 
napiks. Kui te samas vaimus jätkate, siis muutub kõik see, mida te teinud olete, 
kokkuklopsitud käsitööks, ning teist endast ei jää järele midagi muud kui ainult 
tühjaks ammutatud kaevus.» 

«Lase aga samas vaimus edasi,» vastas Goya vaikselt ja tigedalt. «Täna kuulen ma 
hästi, täna võin ma sinu arvamust täielikult kuulda.» 

«Sulle on osaks saanud uskumatu, teenimatu õnn,» polnud don Agustin laisk kohe 
vastama. «Kuningas muudkui istub sulle modellina, näitab end sulle vam-museväel ja 
laseb oma kelladel sinu jaoks tiksuda. Ning mida hakkad sina peale selle ainulaadse 
võimalusega, kas sa vaatad mehe sügavamasse sisemusse? Oled sa oma Carlõse 
näkku sisse maalinud seda, mida meie, Patrioodid, seal näeme? Tühja meelelisuse 
tagajärjel pimedaks jäänuna ei näe sa isegi seda, mida näeb iga võhik. Ou€ vergüenza. 
Kuna Carlos sinuga sõbralikult 

juttu vestab Estremaduura sinkidest, pead sa teda suureks kuningaks ja maalid talle 
tema ametikuue ja Kuldvillaku manu ka auväärse näo.» 

«Nii,» ütles Goya, ikka veel silmatorkavalt rahulikuna. «Nüüd oled sa öelnud kõik, 
mis sul öelda oli. Nüüd aga saadan ma su koju, ja kõige vanemal hobu-eeslil, mida 
San Lorenzos iganes võib leida.» 


Ta ootas mingit ohjeldamatut vastust. Ta ootas, et: Agustin jookseb nüüd välja ust 
enda järel kinni põrutades, nii et kogu Escorial vastu kajab. Mitte midagi taolist ei 
juhtunud. Agustin oli kätte võtnud lehe, mille Francisco, kui ta laualaekast kuninga 
portreede jaoks, vajalikke visandeid võttis, tähelepanematult teiste hulka oli seganud; 
see oli too joonistus «EI Yantar», lõuna-lummutis. Seal seisis siis nüüd Agustin, 
vaatas ja oli jahmatusest keeletu. 

Goya aga, vastupidi oma harjumusele peaaegu kohmetuna, ütles: «See ei ole 
midagi. Niisama sinna määritud. Tuju. Capricho.» 

Sellest ajast peale ei rääkinud Agustin enam Francisco uuest armuseiklusest ega 
tema kunsti hooletusse jätmisest. Just vastupidi valis ta ka siis, kui see puudutas ainult 
nende töö tehnilisi küsimusi, oma sõnujõrnalt ja ettevaatlikult. Francisco ei teadnud, 
kas talle oli meeltmööda või vastumeelt, et Agustin nii sügavalt tema sisimasse 
vaatas. 

Kuninganna Maria Luisa paradeeris Goya ees tulisel täkul Marcialil ihukaardiväe 
rügemendi ülemana. Ta istus hobusel mehe kombel — ta oli väga hea ratsutaja — ja 
hoidis pead uhkelt ja julgelt kõrgel sõjaka mundri kohal. Oleks täielikult piisanud, kui 
ta nüüd järgnevatel seanssidel oleks poseerinud puupukil. 

Goyale valmistas aga ülimat lõbu lasta kuningannal veel teist ja kolmandat korda oma 
ratsakunsti võimeid esitada ja pealegi Agustini juuresolekul. Ta käsutas 

kuningannat hobust kord nii, kord teisiti pöörama, pead kord niimoodi, kord 
teistmoodi hoidma. Ning ta nihutas Agustini esiplaanile, toonitades tema osatähtsust 
loodavas töös, ning küsis: «Mis sa arvad, Agustin, kas me 

jätame selle asja nii? Või leiad sa selle teisiti" parema olevat?» 

Kui ta aastate eest maalis 

esmakordselt ühte grande't, 

siis ta oli tagaplaanil 

maalinud ka iseenda 

nagu varju, väikesena 

grandele tööd ulatamas. 

Täna aga, kui ta tahtis 

rõõmustada Agustini, 

oma abilist ja sõpra, 

võis ta lasta kuningannat 

ratsakunsti ette kanda, 

alles siis ta võttis vaevaks 

teda maalida. Jah, kahju, 

et ei seda enam näinud 

tema isa, vana Goya. 

See vast oleks imestanud! 

Ta läks piki koridori, mis viis dofa Maria Luisa tubadest tema toani. Ta tuli 
kuninganna juurest, üks puna-sukastatud teener kandis tema maalimistarbeid. Kindlal 
sammul tuli talle vastu hertsoginna Alba, väike ja ilus, dofia Eufemia saatel. Goya 
põlved hakkasid värisema, põrand tema all vankus. Hertsoginna peatus. 

«See on hea, et ma teid kohtan, don Francisco,» ütles ta. Ning aeglases, selges 
prantsuse keeles jätkas ta: «Ma ei pea enam siin Escorialis vastu, ma lähen päevaks 
või kaheks Madriidi. Ma sõidan kolmapäeval. Olete teie ka seal?» 


Mingi tohutu, õnnestav hirm haaras Goyat. Seal see ongi — täitumine. Lubadus 
kindlaksmääratud ajaks, kolmapäevaks, kolmapäeva ööseks. Otsekohe, samal 
silmapilgul, ütles talle tema talupoeglikult arvestav mõistus, et just see aeg ei kuulu 
talle, kuninganna ootab teda seansile neljapäeval, vara hommikul. Kui ta ei lähe, 
variseb tema tulevik kokku. Lalgi enam ei maali ta ühtegi hoovkonna liiget, iialgi ei 
saa temast kuninga esimest maalijat. Ta langeb tagasi ei millessegi. Kui ta aga sellele 
naisele siin, seni kui tema viimane sõna 

veel õhus hõljub, õnnelikku jaad tema kõrki, pilkavasse, imeväärsesse näkku ei 
paiska, siis läheb ta piki koridori" edasi, hõljub minema ning on Goyale igaveseks 
kadunud. 

Juba tegi dofia Cayetana väikese, vaevu tajutava lü. gutuse edasiminekuks, ja tema 
suu pilge oli vähekese süvenenud. Goya teadis, et see õudne naine oli täpselt aru 
saanud, mis ta sisimas toimus. Hirm haaras Goyat, et ta on mängu kaotanud. 

Kiiresti, kähiseva häälega ütles ta, takerdudes hispaania keeles: «Sain ma õigesti 
aru? Ma võin kolmapäeva õhtul Madriidis tulla teile oma lugupidamist avaldama?» 

Alba, ikka veel prantsuse keeles, vastas: «Te olete õigesti aru saanud, mu härra.» 

Goya ei teadnud, kuidas ta oma tuppa jõudis. Raskelt, pea mõtetest tühi, istus ta 
tükk aega. Kõik, mida ta tundis, oli: «Nüüd on see lahenenud, see on lahenenud.» 

Siis aga hakkas ta talupoegliku kavalusega kaalutlema. Ta pidas õigeks, et saatus 
nõuab temalt kõrget hinda selle öö eest Cayetana de Albaga; aga peab see siis olema 
kohe kogu tema karjäär? Küllap leidub mingi veenev, kaaluv põhjus, et seanssi 
kuninganna juures ära öelda. Kui näiteks keegi elukardetavalt haigestuks, keegi tema 
perekonnaliikmetest. Sellesisulise kiirteate peab ta esitama kuninganna esimesele 
kammerhärrale. 

«Millal lähed sa ükskord juba Madriidi, Ezguerra juurde?» küsis ta tund aega hiljem 
mõnevõrra pinguldatud jämedusega Agustinilt. «Kaua mõtled sa mul lasta värve 
oodata?» 

Agustin vaatas talle imestunult otsa. «Me tuleme värvidega välja vähemalt kolm või 
neli päeva,» ütles ta. «Pealegi võib need hankida igapäevane käskjalg. Kui ma talle 
kaasa annan selged instruktsioonid, saab Ezguerra sellest täpselt aru.» 

Goya aga nõudis momilt: «Sa lähed Madriidi! Täna veel!» 

«Oled sa hulluks läinud?» vastas Agustin. «Sa andsid kindla lubaduse pildi don 
Manueli nimepäevaks valmis teha. Sa ise nõudsid kuningannalt nelja seanssi, nüüd 
aga tahad sa mu minema saata?» 

«Sa lähed Madriidi!» käskis Goya. 

Ning veel kähedama häälega, veel pahuramalt ja ustavamalt lisas ta juurde: «Sa saad 
seal teada, et minu väike Elena on tõsiselt haigestunud ning et Josefa minu kohest 
kojusõitu nõuab.» 

Agustin, veel rohkem imestunud, lausus: «Ma ei saa sõnagi aru.» 

«Sul pole vajagi aru saada,» vastas kannatamatult Goya. «Sa pead tooma mulle 
teate, et minu Elenita on haigestunud. See on kõik.» 

Jahmunud Agustin tammus ringi, pingeliselt järele-mõeldes. 

«Sa siis tahad kuningannale ära öelda,» jõudis ta lõpuks õigele otsusele. «Sa tahad 
Madriidi minna.» 

Piinatud Goya ütles peaaegu paluvalt: «Ma pean minema Madriidi. Minu elu sõltub 
sellest.» 

«Ja sa ei leia mingit teist ettekäänet?» küsis kõheldes Agustin. 


Goyal endal hakkas nüüd õudne, et ta selle ettekäände oli välja mõelnud, kuid ta ei 
leidnud mingit teist. 

«Ära jäta mind nüüd hätta,» palus ta tungivalt. «Sa tead, kuidas ma tööd teen, kui 
meil mingi tähtpäev on määratud. Maal saab valmis ja tuleb hea. Ära jäta mind nüüd 
hätta.» 

Sellest ajast peale, kui Agustin oli lõunalummutise-joonistusi näinud, teadis ta, et 
Francisco plaanitseb üht oma väga suurtest pöörastest tempudest ja et keegi ega miski 
ei suuda teda tagasi hoida. 

«Ma lähen Madriidi,» teatas ta õnnetult, «sa saad oma kirja.» 

«Tänan,» ütles Goya. «Püüa aru saada,» palus ta. 

Kui Agustin oli lahkunud, püüdis Goya end tööle sundida. Ta oli distsiplineeritud, 
kuid ei suutnud siiski oma mõtteid koondada, need ringlesid öö ümber Madriidis. 
Kuidas see küll kulgeb? Midagi vaimustunult armunut hakkas temas helisema; siis 
jälle sisendas ta endale ja kujutles kõige kõlvatumat, mida ta eeslinna kõrtsides oli 
kuulnud ja näinud. 

Ta oli koos Lucia ja abate'ga. Ta tundis endal Lucia teadvat, kergelt pilkavat pilku. 
Ta oli küll omandanud oskuse käituda naistega, hertsoginnade ja hooradega, 

kuid kolmapäeva öösel, kartis ta, teeb ta enda küll narriks. Ta kadestas abate'i tema 
osavuse pärast, samuti ka tema elegantsi pärast, mida Goya sageli oli pilganud. Tal oli 
hirm Cayetana de Alba naeru ees, veel enam aga tema naeratuse ees. 

Ammu pärast keskööd, kui Goya lamas rahutus unes, tuli Agustin. Tolmunud, 
reisirõivais, seisis ta ukselj tõrvikuga teener tema selja taga. 

«Siin on teie kiri,» ütles ta, — kiri tundus raske ta käes. 

Francisco oli enda pooleldi püsti ajanud. Ta võttis kirja, kuid ei avanud seda, temagi 
hoidis seda käes nii, nagu oleks see kaalult raske. «Kiri on niisugune nagu teil vaja,» 
teatas Agustin. «Tänan, Agustin,» lausus Goya. Järgmisel hommikul seletas Goya 
kuninganna esimesele kammerhärrale, margus de Vega Inclänile, et ta pidavat oma 
sügavamaks kahetsuseks temale armulikult lubatud seansist dofia Maria Luisaga 
loobuma, ta selgitas selle põhjuse ning andis kirja üle. 

Margu€s võttis kirja, pani selle lugemata lauale ja ütles: «Tema majesteet oleks 
pidanud seansi nagunii ära ütlema. Infant Francisco de Paula on tõsiselt hai- 
gestunud.» 

Kahvatades vaatas Goya 

kohkunult margues'i otsa, 

lausus kogeldes paar sõna, 

lahkus sündsusetult kiirelt. 

Kammerhärra heitis pilgu 

põlgusega järele ja 

mõtles: «No on alles kombed 

nendel maalreil. Mida kõike 

taluma pean Escorialis! 

Rämps!» ta mõtles. «Chusma, pööbel.» 

«Me lähme teatrisse, Cruzi,» teatas doiaCayetana. kui Goya tema juurde ilmus. 
«Etendub .«Vaenulikud vennad», see on loll tükk, nagu olen kuulnud, kuid 

Coronado mängib narri ja Gizmana subretti, ning jonadilla'ä on kindlasti head.» 

Goyat pahandas toon, millega dofia Cayetana talle seda nagu muuseas ütles. Kas see 
on sissejuhatus armuööle? Mida ta kavatseb? 

Teatri sissekäigu juures ootas hulk noormehi, et silmitseda naisi tõldadest ja 
kandetoolidest välja astujas; see oli ainuke võimalus naiste jalgu näha. Dofa Cayetana 
väljus kandetoolist. 

«Küll on meeldivad jalakesed,» hüüti talle, «õrnad, ümarad, ahvatlevalt kaunid.» 

Momilt seisis Goya tema kõrval. Ta oleks meelsasti kaklema hakanud, kuid kartis 
skandaali. 

Selleks et jõuda siseruumidesse, tuli läbida pikk pime koridor. See oli täis lärmi ja 
tõuklemist, kande-kaupmehed pakkusid vett, maiustusi, laulude tekste, ruum oli 
räpane ja haises."Vaevu suutsid nad selles tunglemises oma jalatseid ja rõivaid porist 
puhtana hoida. Vähesed loožid — naisi meeste saatel lasti ainult loožidesse — olid 
juba ära antud, ja Goyale maksis pikki läbirääkimisi ja jultunud jootraha, enne kui ta 
sai ühe looži. 

Vaevalt olid nad istet võtnud, seal tõusis kära patio'ai — parterist. Sealsed inimesed, 
mosguetero'd, olid kohe hertsoginna de Alba ära tundnud. Nad hüüdsid talle, 
plaksutasid käsi. Veel põlevamalt huvitatud, ehkki vähem lärmakad, olid naised; need 
istusid nende jaoks reserveeritud teatriosas — gallinero'a, kanakuu-ris, kõik 
ühesugused, eeskirja kohaselt mustades rõivastes ja valgetes pearättides, ning kõik 
nad olid nüüd looži poole pöördunud ja kaagutasid ning naersid. 

Goya hoidis oma lihavat pilvist nägu kramplikult liikumatuna. Cayetana tegi, nagu 
oleks kära määratud kellelegi teisele ning lobises temaga sõbralikult ja rahulikult. 

Näidend «Vaenulikud vennad» oli tõepoolest jabur, ühe Lope näidendi nõrk leotis. 
Kelm noorem vend tõrjub õilsa vanema venna oma isa armastusest ja oma tütarlapse 
südamest eemale. Juba esimeses vaatuses 'eidis aset duell surnuaial, ilmusid 
mitmesugused vaibud, halb vend tõrjus kombeka venna metsa ja lukustas 

isa näljatorni. Talupojad hakkasid mässama uue halva isanda vastu, pealtvaatajad 
samuti ning kui politsei-kapteni, alguacil”i osatäitja pealtvaatajate ruumist üles, tõusis, 
et kurja venda toetada, sülitasid pealtvaatajad tema peale ja tahtsid ta läbi kolkida: ta 
pidi kinnitama, et ta on ju ainult näitleja Garro. 

«Olete te ausalt öeldult chorizo või polaco?» küsis hertsoginna Gopyalt. 

Madriidi elanikkond, teatrist kirglikult huvitatud, oli juba pool sajandit tagasi kahte 
parteisse jagunenud: ühed nimetasid end ammu surnud koomiku järgi «vorstikesteks», 
c/ion'zo'deks, teised polaco'deks, kellegi abate nime järgi, kes oli avaldanud 
poleemilise kirjutise võistleva trupi kasuks. Goya tunnistas, et ta olevat chorizo. 

«Seda ma mõtlesingi,» ütles hertsoginna tigedalt. «Meie, Albad, oleme polaco'd, 
juba minu vanaisa ols seda.» 

Tonadilla, mida pärast esimest vaatust lauldi, oli lõbus ja ühendas mõlemad pooled 
lärmikas rõõmus. Siis. algas teine vaatus, vangitornis, ketikõlina ja krudisevate 
õlgedega. Meessoost ingel, kaasaegselt põlvpüks-tes, kuid tiivad siiski õlgadel, 
trööstis vangitorni heidetud vanakest. Tütarlaps, kes kurja venna laimafjuttu-desse 
umbusklikult suhtus, kohtab krahvi paksus metsas, pealtvaatajad, põnevil, liigutatud, 
olid jäänud vaikseks. Hertsoginna arvas, nüüd võivat nad tähelepanu äratamata 
lahkuda. 

Nad hingasid sisse värsket õhtust õhku. 

«Me lähme mõnda teie kõrtsi,» käsutas hertsoginna de Alba. 

Goya, kes sai meelega valesti aru, tegi ettepaneku minna ühte elegantsesse restorani. 

«Ceferino'sse?» küsis ta. 


«Mõnda teie kõrtsi,» kordas hertsoginna. 

«Õhturõivais ei saa me minna Manoleriasse,» arvas Goya ebamugavust tundes. 
Manoleria oli üks nendest äärelinna paikadest, kus elasid majo'd ja maja'd. 

«Seda ei tarvitse te mulle selgitada,» lausus hertsoginna oma nõrga rutaka häälega. 
«Ma lasen end koju viia, rõivastun ümber ja ootan teid.» 

Goya läks tusaselt koju. Oli ta sellepärast endale ji palju valu valmistanud, 
hädaohtliku kirja väikesest Elenast välja mõtelnud, oma karjääri mängu pannud? 
«Ou vergüenza,» kajas temas mõte Agustini kareda häälega. 

Enne kui ta ümber rõivastus, läks ta kivivarvul lastetuppa ning vaatas, kuidas 
väikese Elena käsi käib. Elena magas rahulikult. 

Goya pani endale selga oma vanad majo rõivad. Tema tusk kadus, õnnelik ootus 
tõusis temas kõrgele. Üksikud rõivatükid olid küll kulunud ja püksid, mürk-roheline 
vest ning lühike punane kuub olid seljas pingul. Kuid ta oli selles rõivastuses paljugi 
läbi elanud, ning need olid olnud head elamused. Ja kui ta veel laia vöö ümber sidus 
ning noa — navaja — sinna vahele pistis, tundis ta end hoopis teise inimesena, 
noorena, seiklushimulisena. «Tõmba preestrikuub selga, ja sa mõistad ladina keelt,» 
mõtles ta vanale kõnekäänule. Siis mässis ta end hiiglaslikku mantlisse, mis õigupoo- 
lest oli keelatud, capa'sse, ja pani pähe laiaäärelise, nägu peaaegu täielikult varjava 
kübara — chambergo. 

Nii, tundmatuseni sisse mässitud, asus ta teele. Ta muheles, kui Albade uksevalvur 
teda sisse lasta ei tahtnud. Goya näitas talle oma nägu ja mees irvitas. Ka hertsoginna 
naeratas teda nähes, nagu talle näis, tunnustavalt. Dofia Cayetana kandis ise rikkalikku 
kirjut seelikut ning värviliselt tikitud, sügavalõikelist pihi-kut. Juust kandis ta võrgus. 
Kõik see sobis talle hästi, ja teda oleks võinud pidada majaks. 

«Kuhu me läheme?» küsis dofa Cayetana. 

«Rosaltfa kõrtsi Barguillos,» vastas Goya. «Kuid teil võib tekkida pahandusi 
mantilla pärast,» hoiatas ta, kui Eufemia hertsoginnat mantilla'ga kattis, sest tapa- 
da'sid, looritatuid, ei nähtud Manolerias meelsasti. Cayetana, ilma et oleks vaevaks 
võtnud vastata, tõmbas mantilla sügavamini üle näo. 

«Lubage mul kaasa tulla, mu talleke,» palus duefia. «Ma suren hirmust, kui tean teid 
Manolerias viibivat.» 

«Lollus, Eufemia,» vastas Cayetana rangelt. «Don Francisco on mees küllalt, et 
mind kaitsta.» 

Kõrts oli täis. Seal istuti, joodi ja suitsetati, kõneldi ühesilbiliselt, hoolega säilitades 
kastiilialikku auväärsust. Enamikul noorukitest olid laiaäärelised kübarad peas. 
Naised olid jõulised, paljud kenad, kõik loorita-mata. Paks suits täitis ruumi. Keegi 
mängis kitarri. 

Uusi külalisi silmitseti tagasihoitud uudishimuga ja mitte just sõbralikult. Keegi 
pakkus Goyale salakaubana sisse veetud tubakat. 

«Palju see maksab?» küsis Goya. 

«22 reaali,» nõudis mees. 

«Pead sa mind mõneks gabacho'ks?» küsis Goya; selle põlastust väljendava sõnaga 
märgistati võõramaalasi, eriti aga prantslasi. «Ma maksan 16 reaali, nagu igaüks.» 

Üks tüdrukutest segas end vahele. «Kas te ei ostaks vähemalt ühe sigari oma 
daamile, mu härra?» küsis ta Goyalt. 

«Ma ei suitseta,» vastas oma loori alt dofia Cayetana. 

«Ent te peaksite seda,» ütles tüdruk. 


Ja nooruk tema kõrval selgitas: «Suitsetamine puhastab aju, tekitab söögiisu ja 
hoiab hambad terved.» 

«Õieti peaks daam oma mantilla alla laskma,» torkas tüdruk pilkavalt. 

«Ole rahulik, Zanca, kurejalg,» lausus nooruk, «ja ära nori riidu.» 

Kuid Zanca ei jätnud järele: «öelge ometi oma daamile, senor, ta peaks mantilla ära 
võtma. Isegi avalikkudesse parkidesse ei lasta looritatult sisse, siin sobib see veel 
vähem.» 

Ja keegi nooruk ühe teise laua juures oletas: «Võibolla on daam mõni gabacha.» 

Francisco oli Cayetanale ette öelnud, et tema mantilla tekitab paksu verd. Francisco 
tundis oma mayo'*sid, ta kuulus nende kilda. Nad ei toppinud oma nina teiste 
asjadesse, nad pidasid endid parimateks hispaanlasteks, kõige hispaanialikumateks, 
ega olnud nõus kannatama võõraste armulikku uudishimu. Kes nende juurde tuli, 
nende kõrtsidesse, pidi alluma nende kom-metele ja oma nägu näitama. 
Kitarrimängija oli mängu katkestanud. Kõikide pilgud olid suunatud 

Goyale. Ta ei võinud nüüd mingil tingimusel järele Oda. 

«Kes oli see, kes seal gabacha'st rääkis?» küsis ta. Ta ei tõstnud häält, ta rääkis 
rahulikult, kahe mahvi ahel oma sigarist. Tekkis väike vaikus, perenaine, ümmargune 
Rosalia, ütles mehele, kes oli itarriga: «Ära ole laisk, mängi fandango't.» Kuid 
Francisco kordas: «Kes oli see, kes seal gabacha'st rääkis?» 

«Min a ütlesin seda,» lausus majo. «Kas sa palud senora'lt vabandust?» küsis 
Goya. «Seda ta ei tarvitse teha,» ütles keegi teine, «kuna senora pole mantilla'i alla 
lasknud.» See oli õige, kuid Goya ei tohtinud sellega nõustuda. 

«Kes on sinult sinu arvamust küsinud?» sõnas ta hoopis ning jätkas: «Sina ole täitsa 
vait, või ma näitan sulle, et ma oma fandango't ükskõik kelle laiba peal tantsida 
oskan.» 

See oli just niisugune lause, nagu see Manoleriasse hästi sobis, see rõõmustas 
juuresolijate südameid. 

Ent nooruk, kes oli hertsoginnat gabacha'ks nimetanud, ütles: «Ma loen nüüd 
kümneni. Ja kui sa siis oma kõrki kallimat ei ole nii kaugele viinud, et ta loori eest ära 
võtab, siis sina, inimsõber, kes sa mind seni oled säästnud, saad jalahoobi, nii et sa siit 
kuni Aranjuezini lendad.» 

Goya nägi, et nüüd temalt tegu oodati. Ta tõusis üles, capa, pikk mantel, libises 
täielikult alla, ta kobas oma navaja't — nuga. 

Seal aga tõusis suur, üllatuslik kisa. dofia Cayetana oli mantilla ära võtnud. 

«Hertsoginna de Alba,» hüüti, «meie Alba!» 

Ning nooruk — majo — ütles: «Vabandage, senora, teie kuulute meie sekka.» 

Goyale olid austuseavaldused ja see usalduslikkus veel vastumeelsemad kui 
tülitsemine ennist. Sest kahjuks ei olnud see nii, nagu nooruk oli väitnud; Cayetana 
Alba ei kuulunud siia. Ta oli parimal juhul õuedaam, kes maja't mängis. Goya 
häbenes ehtsate majade ees, et ta dofa Cayetana siia oli toonud. Sama- 

aegselt mõtles ta aga sellele, et tema ise, Francisco Goya, oma rahvastseenidega 
seinavaibal ei olnud maalinud ma/iz'sid, vaid kostümeeritud hertsoginnasid ja 
krahvinnasid, ning ta pahandus veel sügavamalt. 

Dofa Cayetana lobises teistega nende kombel. Sõnad lendasid tal suust, loomulikud, 
armastusväärsed, ning peale Goya ei paistnud keegi tundvat, et Cayetana käitumine ei 
ole ehtne, et selle taga peitub üleolev armulikkus. 

«Lähme nüüd,» ütles Goya äkiliselt, see kõlas käskivamalt kui ta oli kavatsenud. 


Silmapilguks vaatas doaCayetana üllatunult üles. Kuid kohe, sõbralikult üleolevalt, 
seletas ta teistele kerge pilkega: «Jah, seüores, me peame kahjuks lahkuma. Härra 
õuemaalija ootab kedagi suurt isandat, kes tahab ennast portreteerida lasta.» 

Seepeale naerdi. Selle vabanduse absurdsus lõbustas kõiki. Goya oli täis abitut viha. 

Toodi kohale kandetool. «Tulge varsti jälle!» hüüti neile järele, südamlikult, täis 
tunnustust. 

«Kuhu me lähme?» küsis Goya kibestunult. 

«Teie ateljeesse loomulikult,» vastas Cayetana, «sinna, kus te oma modelli ootate.» 

Cayetana lubadus lõi Goyal hinge kinni. Kuid naine oli nii muutliku meelega: võib- 
olla mõtleb ta tee peal veel ümber. 

Ärritatud, täis jõuetut viha juhtunu üle, doa Cayetana tujude ja omaenda abituse 
üle, rebitud siia ja sinna vihast, lootusest ja kirest, kõndis ta dofia Cayetana 
kandetoõli kõrval läbi öö. Nüüd kostis isegi peale muude pahanduste veel helin, 
lähenes preester viati-cum'iga. Kandjad panid kandetoõli maha, Cayetana astus välja, 
Goya laotas tema jaoks maha oma taskurätiku ja kõik laskusid põlvili, kuni preester ja 
poiss olid möödunud. 

Lõpuks olid nad Goya maja juurde jõudnud. Sereno, plokivaht, avas. Nad sammusid 
üles ateljeesse. Goya, mitte eriti osavalt, süütas küünlad. Dofia Cayetana istus loiult 
toolile. 

«Siin on pime,» nentis ta, «ja külm.»- 

Goya äratas teenri Andr€si. See tõi kaks hõbedast 

küünlajalga paljude küünaldega ning süütas need pahuralt ning pikkamisi. Dofa 
Cayetana, looritamata, vaatas pealt. Tema ja Goya vaikisid seni, kui Andres toas 
viibis. 

Lõpuks lahkus teener. Ruumi täitis nüüd soe, mitte jiiga hele valgus. Gobelään, mis 
kujutas pidulikku rongkäiku hiiglasliku pühaku ja erutatud rahvahulgaga, jäi 
ähmaseks, ja ähmaseks jäi ka Veläzguezi lõuahabemega, sünge kardinal. 

Doha Cayetana astus pildile lähemale: «Kellele kuulus see Veläzguez enne teid?» 
küsis ta endalt ja Goyalt. 

«See on hertsoginna Osuna kingitus,» vastas ta. 

«Jah,» ütles Cayetana de Alba, «ma mäletan seda Alamedas näinud olevat. Kas te 
temaga magasite ka?» küsis ta ootamatult oma veidi kalgi lapsehäälega sõbralikult. 

Goya ei vastanud. Dofia Cayetana seisis ikka veel pildi ees. 

«Ma olen Veläzguezilt palju õppinud,» lausus Goya mõne aja pärast, «rohkem kui 
kelleltki teiselt.» 

Cayetana ütles: «Mul on üks Veläzguez minu maamajas Montefrios, väike, 
tähelepanuvääriv pilt, niisama hästi kui tundmatu. Kui teie, don Francisco, kunagi 
Andaluusias juhtute olema, siis suvatsege seda vaadata, palun. Ma arvan, see peaks 
hästi siia sobima.» 

Doha Cayetana vaatles visandeid, mis lamasid laual, visandeid kuninganna portree 
jaoks. 

«Näib,» ütles ta, «teie kavatsete itaallannat maalida peaaegu niisama inetuna, kui ta 
tegelikult on. Kas ta lubab seda?» 

«Kuna dofia Maria Luisa on tark,» vastas Goya, «soovib ta, et tema portreed talle 
sarnaneksid.» 

«Jah,» arvas dofaCayetana, «kui naisel on niisugune välimus, peab ta vähemalt tark 
olema.» 

Ta istus diivanile. Mugavasti tagasinõjatunult istus ta, väike, tuhmilt pruunika 
näoga, ainult kergelt puuderdatud. 


«Ma arvan, ma maalin teid kord maja'na,» ütles Goya. «Või parem mitte. Ma ei 
tahaks uuesti hädaohtu joosta, teid maskeeritult maalida. Ma pean selle jälile Saama, 
missugune on Õige Cayetana.» 

«Teie ei saa kunagi selle jälile,» teatas dofia Caye. tana. «Pealegi ei tea ma seda 
isegi. Ma usun tõsiselt ennekõike olen ma siiski maja. Ma ei hooli sellest mida teised 
mõtlevad, ja kas see ei ole maja'dž komme?» 

«Segab see teid, kui ma teile nii ainiti otsa vaatan?» küsis Goya. 

«Ma ei pane seda teile pahaks, kuna te olete maalija,» vastas dofa Cayetana. 
«Muide, olete te ainult maalija? Ikka ainult maalija? Natuke jutukam võiksite te olla.» 
Goya vaikis edasi. Dofia Cayetana tuli tagasi oma endiste sõnade juurde: «Ma olen 
kasvatatud maja'ks. Minu vanaisa laskis mind üles kasvatada Rousseau' põhimõtete 

järgi. Kas te teate, kes oli Rousseau, don Francisco?» 

Goya oli rohkem lõbustatud kui solvatud. «Minu sõbrad,» vastas ta, «lasevad mul 
vahetevahel «Encyclopedie'ä» lugeda.» 

Dofža Cayetana vaatas põgusalt üles. «Encyclopedie» oli inkvisitsiooni poolt eriti 
vihatud; teost omada, seda lugeda oli raske ja hädaohtlik. Kuid ta ei lasknud end Goya 
sõnadest kõrvale juhtida, vaid jutustas edasi: «Minu isa suri väga vara ja minu vanaisa 
jättis mulle täieliku vabaduse. Pealegi külastab mind ju vahete-vahel minu vanaema 
surnud toatüdruk ning räägib mulle, mida ma tegema pean ja mida mitte. Tõsiselt, don 
Francisco, te peaksite mind maalima maja'na.» 

Goya torkis tuld kaminas. «Ma ei usu ühtegi teie sõna,» ütles ta. «Te ei loe ennast 
majaks, veel vähem peate te öiseid kõnelusi surnud toatüdrukutega.» 

Ta pöördus ringi ja vaatas väljakutsuvalt Cayetanale näkku. «Ma ütlen seda, mida 
ma mõtlen, kui see mulle nalja valmistab. Mina olen majo, ehkki ma mõnikord 
«Encyclopedie'd loen.» 

«Kas see vastab tõele,» küsis sõbraliku ükskõiksusega Cayetana, «et te kunagi neli 
või viis inimest ära tapsite, mingis löömingus või armukadedusest? Ja pidite te tõesti 
Itaaliasse põgenema, kuna politsei teid taga otsis? Ja kas te tõesti Roomas ühe nunna 
ära võrgutasite, nii et ainult meie saadik teid sellest loost päästa 

suutis? Või olete te need kuuldused käiku lasknud ainult selleks, et ennast 
huvitavaks teha ja rohkem tellimusi saada?» 

Goya mõtles endamisi, et vaevalt on naine sel kellaajal tema ateljeesse tulnud ainult 
selleks, et teda haavata. Cayetana tahtis teda alandada, et ta ise end hiljem, pärast, 
alandatuna ei tunneks. Goya ohjeldas end ja vastas rahulikult, sõbralikult, naljatades: 

«Majo armastab suuri sõnu ja suurustlemist. See peaks teile ju teada olema, proua 
hertsoginna.» 

«Kui te mind veel kord proua hertsoginnaks hüüate, lahkun ma,» vastas Cayetana. 

«Ma ei usu, et te läheksite, proua hertsoginna,» ütles Goya. «Ma arvan, te kavatsete 
mind...» ta otsis parajat sõna, «mind laostada.» 

«Miks peaksin ma sind siis laostama, Francho?» küsis Cayetana õrnalt. 

«Ma ei tea,» vastas Goya. «Kust peaksin mina seda teadma, mis sunnib teid seda 
tahtma?» 

«See lõhnab filosoofia ja ketserluse järgi, Francho. Ma kardan, sa usud rohkem 
kuradit kui jumalat.» 

«Kui juba kummagagi meist,» vastas Goya, «siis peaks inkvisitsioon teiega 
tegelema.» 

«Inkvisitsioon ei tegele hertsoginna de Albaga,» vastas ta iseendastmõistetavalt, nii 
et see isegi upsakana ei kõlanud. «Pealegi,» jätkas ta, «ei tohi sa seda liiga tõsiselt 


võtta, kui ma sulle mõnikord halbu asju ütlen. Ma olen mitmel korral virgen del Pilarit 
palunud, et ta saadaks sulle kõike head ülevalt alla, kuna kurat näib sind nii kibedasti 
kiusavat. Kuid ...» ning ta vaatas seüora de Atocha puukuju poole, «sa ei usalda ju 
ennast enam virgen del Pilari hoolde. Sealjuures oled sa seda varem kindlasti rohkem 
teinud kui teised, kuna sa ju Saragossast pärined. Truuduseta oled sa siis ka.» 

Ta oli vahepeal püsti tõusnud, igivana pruunikas-mustja puukuju ette seisma jäänud 
ja libistas pilgu sellest üle. 

«Kuid ma ei taha lugupidamatult virgen de Atochast kõnelda,» ütles ta, «ja 
kaugeltki mitte sellest, kes on teie kaitsepühak. Kindlasti on ka temal palju võimu, ja 
mhte mingil juhul ei tohi talle haiget teha.» 

Hoolsalt mässis ta mantilla, 

oma musta, suure loori, 

püha neitsi de Atocha 

tuhmund kuju ümber õrnalt, 

et ei pühal neitsil oleks 

silma ees, mis nüüd siin juhtub. 

Nimelt võttis ta nüüd oma 

mustist juustest kõrge kammi, 

hüppas välja kõrgeist kingist. 

Nüüd ta oli hulga väiksem. 

Tulehelgi paistel, mida 

heitis talle küdev kamin, 

seeliku ta võttis seljast, 

tõsiselt ja asjalikult, 

häbitundmatult ka kirju 

miidri. 


TEINE JAGU 


1 


1478. aastal olid katoliiklikud valitsejad Ferdinand ja Isabella rakendanud tegevusse 
eritribunali kõigi usu-vastaste kuritegude jälitamiseks. See oli aset leidnud pärast 
araablaste mahasurumist, siis kui oli vaja vaevarikkalt taastatud riigi ühtsust ka usu 
ühtsuse läbi kindlustada. «Üks kari, üks karjus, üks usk, üks kuningas, üks mõõk,» oli 
tollal laulnud laulik Hernando Acuna. 

See vaimulik kohus, inkivisitsioon, Püha Amet, oli oma kohust täitnud. Välja 
nuhitud, välja aetud, ära hävitatud olid araablased ja juudid, samuti ka need, kes oma 
tegelikku meelsust katoliku usu maski taha peita olid püüdnud: salajased maurid ja 
juudid, moris-kod, judaisandid, marraanid. 

Kui aga inkvisitsioon oli selle oma ülesande täitnud, oli ta muutunud iseseisvaks 
võimuks riigis. Tõsi küll, nimepidi piirdus tema tegevus ketserite jälitamisega ja 
karistamisega. Ent mis kõik ei olnud ketserlus! Ketserlus oli kõigepealt iga 
maailmavaade, mis ei olnud kooskõlas katoliku kiriku mõne dogmaga, ja sellega 
langes inkvisitsioonile ülesanne kõike kirjutatut, trükitut, öeldut, lauldut ja tantsitut 
tsenseerida. Ketserlus oli veel iga üldsusele tähtis töö, kui seda tegi mõne ketseri 


järeltulija. Sellega oli Püha Amet kohustatud kontrollima kõigi nende puhtaverelisust, 
kes mõnda ametikohta taotlesid. Iga koha-taotleja pidi esitama oma limpieza, oma 
põlvnevuse vanakristlikest vanemaist ja esivanemaist; tema esivanemate seas ei 
tohtinud olla ühtegi mauri või juuti. Taolisi tõendeid võis välja anda ainult 
inkvisitsioon. Inkvisitsioon võis oma äraarvamise järgi uurimist pikale venitada, ta 
võis selle eest 

ükskõik kui kõrget tasu arvestada, viimase otsuse langetamine, kas mõni 
hispaanlane riigiteenistuseks kõlbab või mitte, oli antud inkvisitsiooni kätte. Ketserlu- 
seks loeti aga ka vandumist, alasti keha kujutamist kahe naise pidamist, loomuvastast 
kõlvatust. Ketserluseks loeti liigkasuvõtmist, kuna see piiblis oli keelatud. Isegi 
hobuste ostu-müügi tehinguid mittehispaanlastega peeti ketserluseks, kuna niisugune 
äritehing võis tuua kasu uskmatutele sealpool Püreneesid. 

Oma ametitegevuse võimupiirkonna niisuguse tõlgendusega kiskus inkvisitsioon 
ikka rohkem krooni õigusi enda kätte ja õõnestas riigi autoriteeti. 

Igal aastal kuulutas Püha Amet välja peopäeva, et sel päeval nõndanimetatud usu- 
edikti välja kuulutada. Selles ediktis manitseti neid, kes tunnevad endas kalduvust 
ketserlusele, end kolmekümnepäevase armuaja vältel Püha Tribunali ees süüdi 
tunnistama. Edasi kutsuti kõiki usklikke üles teatama igasugusest ketserlusest, millest 
nad teada on saanud. Pikas nimekirjas loetleti kõiki kahtlasi toiminguid. Salajasele 
ketserlusele viitasid kõik juudi kombed, küünalde põlema süütamine reede õhtuti, 
pesu vahetamine sabbatiks, sealiha mitte-söömine, käte pesemine iga söögikorra eel. 
Ketserlikule kallakule viitas võõrkeelsete raamatute lugemine, samuti ka üleüldse 
ilmalike teoste liiga sagedane lugemine. Lapsed pidid oma vanemaid, abielumehed 
või abielunaised oma kaasasid üles andma, kui nad midagi kahtlast märkasid, muidu 
langesid nad kirikuvande alla. 

Ängistav oli saladuslikkus, millega tribunal tegutses. Süüdistus pidi toimuma salaja; 
see, kes süüdistatavale süüdistusest teatas, tegi end raske karistuse vääriliseks. 
Vahistamiskäsu andmiseks piisas kohtule tühistest kahtlustäratavatest asjaoludest ning 
mitte keegi ei julgenud pärida nende järele, kes kadusid inkvisitsiooni 
vangikongidesse. Ülesandja, tunnistajad, süüdistatu olid vandega kohustatud vaikima, 
eksimist vande vastu karistati samuti kui ketserlust ennast. 

Kui süüdistatu salgas või oma eksimusest ei taganenud, siis võeti abiks piinamine. 
Et timukasulaste tasu kokku hoida, kutsus inkvisitsioon mõnikord kõrgeid 

tsiviilametnikke jumalale meelepärast tegevust ilma tasuta läbi viima. Nagu 
protseduuri kõik faasid, nii toibus ka piinamine piinlikult täpsete eeskirjade järgi, 
sellest võtsid osa arst ja sekretär, kes kõik üksikasjad protokollis. Vaimulikud 
kohtunikud toonitasid aastasadade vältel täie kindlusega, et nad kasutavad 
piinamisabinõu ainult halastusest ja nimelt selleks, et kangekaelset tema ketserlusest 
vabastada ja teda õige tunnetuse teele juhtida. 

Kui süüdistatu oma süü üles tunnistas ja seda kahetses, siis oli ta selle läbi «kirikuga 
lepitatud». Lepitus oli seotud patukahetsusega; lepitatavat kas piitsutati või veeti 
avalikus rongkäigus häbirõivais läbi linna või anti ta üle ilmalikele võimudele kolme- 
kuni kaheksaaastase, mõnikord ka eluaegse galeerivangistuse kandmiseks. 
Patukahetseja varandus konfiskeeriti, mõnikord purustati ka tema maja; temalt ja tema 
järeltulijatelt kuni viienda põlveni võeti õigus täita riigiametit või mõnda lugupeetavat 
elukutset. 

Püha Tribunal pidas kinni halastuse-põhimõttest isegi siis, kui ketser üles ei 
tunnistanud või süü ainult osaliselt omaks võttis. Kirik ei tapnud patustajat; küll aga 


viskas ta kangekaelse või uuesti patu sisse langenud kurjategija oma kogudusest välja 
ja andis ta üle ilmalikele võimudele. Ka neile soovitas ta kohtumõõka mitte tarvitada, 
küll aga kutsus ta neid üles võtma arvesse kirjasõnu: «Kes minusse ei jää, see 
visatakse minema nagu viinapuuväät, mis kuivab, ning need korjatakse kokku ning 
visatakse tulle ja need peavad põlema.» Vastavalt sellele põletas ilmalik võim 
minema visatud viinapuuvääte, kogudusest väljatõugatuid, ning pealegi elusalt. Kui 
oli tegu surnud ketseriga, siis kaevati tema laip välja ja põletati. Kui ketser veel pärast 
süüdimõistmist oma süü üles tunnistas, siis kägistati ta ja ainult tema korjus põletati. 
Kui ketser oli põgenenud, põletati tema pilt. Igal juhul konfiskeeriti tema varandus; 
osa saagiks langenud varandusest sai riik, osa inkvisitsioon. 

Mmkvisitsioon oli väga rikas. Vabaksmõistmisi juhtus, harva. Nende inimeste üldarv, 
kes Hispaanias inkvisitsiooni poolt selle alguspäevist peale kuni kuningas 

Carlos IV kroonimiseni olid ära põletatud või raskeima karistusega karistatud, 
ulatus 348 907-le. 

Kuivõrd salaja inkvisitsioon muidu tegutses, niisama hiilgava avalikkusega teatati 
tema otsustest ja viidi need ka täide. Inkvisitsioonikohtu otsuse kuulutamist ja otsuse 
täidesaatmist nimetati usuaktiks, usukuulutuseks, usumanifestiks, auto de fe'ks. 
Sellest osavõtmist peeti jumalale meelepäraseks tegevuseks. Korraldati hiilgavaid 
rongkäike, pidulikult vabastati kattest inkvisitsiooni lipp, hiigeltribüünil istusid 
ilmalikud ja vaimulikud aukandjad. Iga üksik kurjategija hüüti välja ja toodi ette 
häbisärgiga ning kõrge, teravaotsalise ketseri-kübaraga, kohtuotsus tehti talle kõlava 
häälega teatavaks. Ouemadero'le, põletamisplatsile, viidi süüdimõistetud suure 
sõjaväelise eskordi saatel. Rahvahulk vaatas ketserite põletamist kirgliku innuga, mis 
ületas vaimustuse härjavõitluste vastu, ja kui liiga palju patuseid pärast otsuse 
väljakuulutamist oma patte kahetses, nii et nad ainult kägistamisega pääsesid ja neid 
ei tulnud põletada, siis pealtvaatajad nurisesid. 

Sageli peeti taolisi «usuakte» rõõmustavate sündmuste pühitsemisel, näiteks 
kuninga kroonimise või laulatuse puhul või troonipärija sündimisel; siis süütas 
tuleriida mõni kuningliku perekonna liige. 

Iga autodaf€' kohta avaldati teadanne, mis oli koostatud asjatundliku vaimuliku 
kirjaniku poolt. Need teadaanded olid väga armastatud. Seal jutustas näiteks paater 
Garau ühest autodaf€'st Mallorca saarel. Kuidas seal kolm kangekaelset patustajat 
tulesurma leidsid, ning kuidas nad, kui tuleleegid neid haarasid, end meeleheitlikult 
posti küljest lahti kiskuda tahtsid. Ketser Benito Terongi kiskuski end tõepoolest lahti, 
kuid ainult selleks, et uuesti kukkuda vasakul asuva tuleriida leekidesse. Tema õde 
Catalina, kes enne seda oli kiidelnud, et ta ise tulle hüppab, karjus ja vingus, et teda 
köidikutest vabastataks. Ketser Rafašl Valis seisis alguses suitsu sees liikumatult nagu 
kuju, kui aga leegid teda riivasid, keeras ja kõverdas ta end. Ta oli paks ja roosa nagu 
nuumatud põrsas, ja kui väljaspool tema keha küljes enam leeke näha ei olnud, põjes 
ta seest edasi, tema kere lõhkes ja sisikond langes välja nii 

nagu Juudal. Paater Garau väikesel raamatul «La Fe friumfante» — «Triumfeeriv 
usk» — oli eriline menu, seda anti välja neliteist trükki, viimane neist Francisco Goya 
ajal. 

Mõningaid inkvisiitoreid kihutas tagant puhtalt usu-õhin, teised kasutasid oma 
autoriteeti võimuiha, saagi-ahnuse ja lihahimu rahuldamiseks. Eluga pääsenud ohvrite 
jutustused on võib-olla liialdatud, kuid siiski näitab inkvisitsiooni manuaal, nende 
protsessi kord, kui kergeks oli tehtud vaimulikele kohtunikele oma äranägemise järgi 
talitamine; ja aktid tõendavad, kui meelevaldselt nad toimisid. 


Inkvisitsioon hooples, et kõiki hispaania päritoluga inimesi katoliku usku ühendades 
olevat ta kaitsnud poolsaart ususõdade eest, mis ülejäänud Euroopat nuhtlesid. Kuid 
see saavutus oli kallilt ostetud. Inkvisitsioon sisendas hispaanlastesse veendumuse, et 
tähtsam kui kombeline eluviis on kõigutamatu usk dogmadesse. Välismaalased, kes 
Hispaanias reisisid, tõendasid peaaegu üksmeelselt, et just inkvisitsioonimaal olevat 
usul vähe tegu moraaliga ning et dogmadest kinnipidamise kirglik, pime õhin olevat 
seotud kõlvatute elukommetega. Sageli karistas Püha Kohus leebelt kuritegusid, mida 
kogu maailmas eemaletõukavaiks peeti, näiteks pihilapse võrgutamist pihi ajal. Kuid 
kõige väiksemaidki tehnilisi eksimusi dogma vastu karistati igal juhul karmilt. 
Cõrdobas näiteks mõisteti tuleriidale ühesainsas kohtulikus arutluses sada seitse 
inimest — mehi, naisi ja lapsi —, sest nad olid kuulanud kellegi teatud Mambregue 
jutlust, kes aga ketseriks tunnistati. 

Sel ajal, kui Goya sündis, oli terve rida judaisante, nende seas üks 
kaheksateistkümneaastane tütarlaps, mõningate juudi kommete täitmise pärast eriti 
toretsevas autodaf€'s ära põletatud. Montesguieu, tolleaegse Prantsusmaa suurim 
kirjanik, pani ühele süüdistatule suhu enda koostatud kaitsekõne. 

«Teie heidate muhameedlastele ette,» on seal öeldud, «et nad oma usku on levitanud 
mõõga abil; miks levitate teie oma usku tule abil? Selleks, et tõendada oma usu 
jumalikku olemust, teete te palju kära oma märtrite vere ümber; nüüd aga olete teie 
ise üle võtnud 

161 

Diokletianuse osa, meid aga asetate märtri ossa. Teie nõuate, et meie saaksime 
kristlasteks, kuid te ise loobute olemast seda. Ent kuigi te pole kristlased, tehke siis 
vähemalt nii, nagu oleks teil seda kõige armetumatki õiglustunnet, millega loodus on 
varustanud ka kõige madalamaid olevusi, kes inimese nägu kannavad. Niipalju on 
kindel: teie tegevus on tulevastele ajalookirjutajatele tõendiks, et meie epohhi 
Euroopa oli asustatud metslaste ja barbaritega.» 

Hispaanias endas olid kaheksateistkümnenda sajandi teisel poolel liikvel teosed, mis 
omistasid inkvisitsioonile peamise süü Hispaania allakäigus, selle rahvastiku 
väljasuremises, vaimukultuuri languses, võimu mandumises. Ka tolle aja valitsejad, 
Prantsuse päritoluga Bourbonid, said aru, et maa laostub, kui ei võeta tarvitusele 
ajakohaseid «ketserlikke» reforme. Jumalakartlikud ja täis aupaklikkust traditsioonide 
vastu, jätsid nad Pühale Ametile kirjatähe järgi kogu tema autoriteedi, võtsid temalt 
aga tema tähtsamad funktsioonid ja privileegid. 

Sellest hoolimata püsis rahva seas inkvisitsiooni mõju puutumatult, ning kõik see 
tume ja salajane, mis inkvisitsiooni võimu ümbritses, suurendas vaid terrra külge- 
tõmbejõudu. Päev, mil usuedikt välja kuulutati, oli suurepärane ja meelitav just selles 
peituvate tumedate ähvarduste pärast. Kuid veelgi rohkem olid seda oma õuduse, 
julmuse ja iharusega autodafe'd. 


Kõikjal pimeduses luuras 
inkvisitsioon, Mis rippus 
saatusena pea kohal. 

Tuli teeselda, sest seda, 
millest süda tulvil, ainult 
sõbrale võis sosistada. 
Alalises ähvarduses 
peitus aga oma võlu. 
Oma inkvisitsioonist 
loobuda hispaanlased ei 


tahtnud, sest see andis neile 
jumala, kes kahtlemata 

on küll kõigi jumal, nende 

oma aga eriti. Ning 

visalt, tardunult nad hoidsid 
inkvisitsiooni poole, 

nagu tardunult ja visalt 
oma kuningat nad hoidsid. 


2 


Rahuläbirääkimised, mida Madriidi kuningakoda Prantsuse vabariigiga Baaselis 
pidas, venisid pikale. Ehkki hispaanlased olid salaja otsustanud Prantsusmaa 
kuninglikkude laste väljaandmise nõudmisest loobuda, tundsid nad end autundest 
kohustatud olevat just seda nõudmist kuni viimase silmapilguni kaitsma. Pariisis aga 
ei mõeldudki Capet' pärija väljaandmisega võimaldada luua uut kuningriikliku 
ülestõusu keskust, vaid jäädi külma «ei» juurde. Sellest hoolimata ja terve mõistuse 
vastu lootis Prantsusmaa kuninglik saadik Madriidis, monsieur de Havre, et 
hispaanlaste tugev pealekäimine viib võiduka lõpuni. Oma unelmates nägi ta juba 
väikest kuningat päästetult Madriidis ning iseennast selle õpetajana ja eestkostjana, 
suure, võimsa, veetleva, armastatud Prantsusmaa salajase regendina. Siis saabus 
kohutav sõnum: kuninglik laps Louis Seitsmeteistkümnes on surnud. Monsieur de 
Havre kahtles selles surmas. Tõenäoliselt olid kuningriiklased poisi röövinud ja 
hoidsid teda peidus. Kuid dofia Maria Luisa ja don Manuel olid meeleldi nõus väikese 
Louis' surma faktina tunnistama ja südamepõhjas tervitas Madriidi kuningakoda seda 
halba sõnumit ning hingas kergemalt. 

Sellest hoolimata ei nihkunud rahuläbirääkimised edasi. Vabariik, toetudes oma 
armeede edule, nõudis Guipüzcoa provintsi loovutamist koos selle pealinna San 
Sebastiäniga ja sõjakahjude tasumist neljasaja miljoni ulatuses. 

«Ma arvestan seda, et rahu lubab meil mõnevõrra lahedamat elu,» seletas dofa 
Marfa Luisa oma esimesele ministrile, ja don Manuel taipas, et ta neid nelja-sada 
miljonit maksta ei tohi. 

Pepa ütles omakorda: «Ma loodan, don Manuel, te lasete Hispaanial väljuda sõjast 
suuremana kui enne,» ja don Manuel taipas, et ta Baski provintsi loovutada ei tohi. 

«Ma olen hispaanlane,» seletas ta laialt ja süngelt oma don Miguelile. «Ma ei 
loovuta San Sebastiäni ega kavatse maksta seda tohutut tribuuti.» 

Ent kaval don Miguel oli juba, ilma oma käskijat kompromiteerimata, kombitsad 
Pariisi suunas välja sirutanud ja tal oli peagi võimalik huvitavaid teateid anda: Pariisi 
direktoorium soovib peale rahu veel liitu Hispaaniaga; kui nendele see liit kindlasti 
tagatakse, siis olevat vabariik nõus rahutingimusi tunduvalt pehmendama. 

«Niipalju kui ma kuulsin,» lõpetas don Miguel ettevaatlikult, «oleks Pariisu sellest 
küllalt, kui teie isiklikult annaksite lubaduse, et soovitud liit saab teoks.» 

Don Manuel vaatas üles. «Mina isiklikult?» küsis ta meeldivalt üllatunult. 

«Jah, seõor,» kinnitas don Miguel. «Kui teie saadaksite oma käega kirjutatud kirja 
niisuguse kinnitusega, loomulikult usaldusväärselt, ühele direktoritest, ütleme näiteks 
abbe Sieyesile, siis ei nõuaks Vabariik enam mõlema segava tingimuse täitmist.» 


Tähtsus, mida tema isikule Pariisis omistati, meelitas don Manueli. Ta ütles 
kuningannale, et loodab saavutada vastuvõetava, isegi kuulsusrikka rahu, kui teda 
volitatakse astuma Pariisi härradega mitteametlikku isiklike arvamuste vahetusse. 

Maria Luisa oli skeptiline. «Ma arvan, sa hindad end üle, Pico, mu väike, vastas ta. 

Don Manuel oli haavunud. «Hästi, dofia Marfa Luisa,» ütles ta, «siis jätan ma riigi 
päästmise teie hooleks.» Ja vaatamata don Migueli pealekäimisele ei saatnud ta kirja 
abbe Sieyesile ära. 

Prantslased, pikast kauplemisest -tüdinud, andsid oma kindralile Perignonile käsu 
edasi tungida. Kiires võidukäigus hõivas vabariiklik armee Bilbao, Miranda, Vitoria 
ja tungis kuni Kastiilia piirideni välja. Madriidis valitses paanika. Liikusid ringi 
kuulujutud,-kuningakoda tegevat ettevalmistusi Andaluusiasse põgenemiseks. 

«Ma päästan teid, madame,» seletas don Manuel, «teid ja Hispaania.» Ja ta kirjutas. 

Nädal aega hiljem kirjutati alla esialgne rahukokkulepe. Prantsusmaa rahuldus 
Antillide saarestiku San Domingo saare Hispaaniale kuuluva osaga ning loobus oma 
nõudmistest Baski provintsile. Samuti oli Vabariik nõus Hispaania ettepanekuga, et 
sõjakahjude tasumine jagataks kümne aasta peale ja makstaks naturaalkaupades. Peale 
selle kohustus Vabariik välja andma printsess Marie Th€r€se'i, Louis 
Kuueteistkümnenda tütre, tõsi küll, Austriale. 

Maad valdas pöörane imestus ja suur juubeldamine, et kaotatud sõjast oldi välja 
tuldud niisama hästi kui mitte midagi oma maast loovutades. Oh seda Manuel 
Godoyd! 

«Sa oled mul alles tubli...» ütles don Carlos ja lõi talle tugevasti õlale. 

«Pean ma sulle ütlema, kuidas ma seda tegin?» küsis Manuel kuningannalt. 

Kuid: «Ei, ei,» vastas too; ta aimas asjade seoseid ja ei tahtnud neid teada. 

Kuna soodne rahu oli saanud teoks ainult tänu don Manuelile, siis sai ta niisuguste 
austusavalduste osaliseks, mida juba ammust ajast ei olnud kellelegi osutatud. 
Kingitustena kirjutati tema nimele üks riigi domeen Granaadas, talle anti aunimetus 
Principe de la Paz, rahuvürst, ning ta nimetati kõikide riigiarmeede generalissimuseks. 

Generalissimuse vormis käis ta valitsejapaarile oma tänu avaldamas. Valged püksid 
tihedasti reite ümber, kuub pingul ümber rinna; kübaral, mida ta kaenla all kandis, 
kiikus lopsakas sulg. 

«Suurepärane näed sa välja,» ütles don Carlos ning Üsas kiiresti juurde: «Kata oma 
pea!» 

Ainult kaheteistkümnel riigi esimesel grande'X oli õigus panna kübar pähe enne, kui 
nad kuningale olid vastanud. Teise järgu grande'ä võisid katta oma pea alles pärast 
vastust, kolmanda järgu grande'ä alles siis, kui neid paluti istet võtta. 

Doüa Marfa Luisa aimas, et mitte Manuel ise ei olnud SeHe rahu sobitanud, vaid 
tema nõuandjad, need kaht- 

lased, valgustatud, mässulised afrancesado'd, prant-susemeelsed, ning et näilikult nii 
hiilgav tulemus võib tulevikus endaga kaasa tuua uusi sõdu ja ettenägematuid 
tagajärgi, tõenäoliselt halbu. Kuid siiski, esialgu oli see rahu hiilguseks ja auks, ning 
Manuel kirjutas sellele alla. Kuninganna ise oli noore mehe sellesse mundrisse 
toppinud, kuid ta ei saanud sinna midagi parata, don Manuel meeldis talle oma uues, 
mehelikus hiilguses, tema süda tuksus don Manuelile. 

Oli veel kaksteist esimese järgu grande't, taoliste suguvõsade järeltulijaid, kes juba 
Sancho Suure ajast, tähendab juba üheksasada aastat ja enam poolsaarel valitsesid; 
nad kõnetasid üksteist vennaliku sinaga. Nüüd, kus kuninga armulikkus teda, Principe 
de la Paz'i, nendele üliaadlikele kolmeteistkümnendana juurde oli lisanud, sai don 


Manuel päritud aukartusest üle ja ütles sina Arcõse, Bejari, Medina, Sidonia, 
Infantado, ja kuidas neid kõiki kutsuti, hertsogitele. Nad olid veidi hämmeldunud, siis 
vastasid nad talle sinaga — ta oli õnnelik. 

Ja ta ütles Alba hertsogile: «Mul on hea meel, Jos€, et sa täna nii värske välja näed.» 

Liikumatuks jäi kõhetu, elegantse isanda väüe täidlane nägu, liikumatuks tema 
ilusad tumedad mõtlikud silmad ja sõbralikult ütles ta: «Ma tänan teid teie huvi eest, 
Excelentisimo Sefor.» 

Jah, Excelentisimo Sefor ütles ta ega vastanud talle sinaga. 

Ning Manuel ütles don Luis Marfa de Borbõnile, cont€ de Chinchõnile, Sevilla 
peapiiskopile: «Ma ei ole sind enam ammu näinud, Luis.» 

Väga noor ja väga tõsine isand vaatas talle otsa, nagu oleks ta õhk ja läks edasi. 
Sealjuures oli see don Luis Marfa de Borbõn vaid poolik Bourbon: ta oli küll ühe 
Kastiilia infant'i poeg ja kuninga onupoeg, kuid tema ema oli olnud lihtne dofia Maria 
Teresa de Vallabriga, Aragoonia väikeaadlist pärinev, ja kuningas ei pidanud don 
Luis Mariat infant'i tiitli vääriliseks. Niisiis, vaatamata sellele, et don Luis Maria 
pärines kuninglikust verest, oli praegu õigupoolest temal, don Manuelil, kõrgem tiitel 
ja suuremad õigused. Ta kindlasti 

166 

pole edev, ent selle bastardi, selle pooleverelise gourboni upsakat ninatarkust ta ei 
unusta. 

Maria Luisa, et hüvitada ülekohut, mida tema kallimale oli tehtud, mõtles välja uusi 
austusavaldusi tema jaoks. Hooviastroloog seadis kokku väga üksikasjalised 
arvestused, millest tulenes, et Godoyde suguvõsa oli juguluses Baieri kuurvürstliku 
suguvõsaga ja Stuartite kuningliku suguvõsaga. Kuninga genealoog selgitas pikkade 
tabelite varal, et don Manuel Godoy pärineb vanadest gooti kuningatest. Juba tema 
nimi tõendas seda, sest Godoy nimi oli taandatav sõnadele «Godo soy» — «olen 
goot». 

Edasi määras Carlos, et Principe de la Paz"vees tuleb, kui ta on ametikohustuste 
täitmisel, heeroldil kanda Jaanusepead, märgiks, et ta on minevikku ja tulevikku 
õigesti tõlgitsenud. 

Teaduste Akadeemia avamisel juhtus siis, et don Manuel seda uut austusavaldust 
esimest korda üldsusele vaatamiseks demonstreeris. 

Aga mitte otsest teed ei 

sõitnud tema tõld, vaid ringi, 

nii et Pepa Tudõ oli 

sõpradest see esimene, 

kes ta uut ja kaksikpäist 

hiilgust nägi. Pepa seisis 

akna ääres. Sügavasti 

kummardades tervitas don 

Manuel. Ja Pepa, uhke, 

et ta oli Manuelist 

teinud mehe, kes nii täpselt 

sobis ta romanssidega, 

kes Hispaania on päästnud, 

tõusnud riigis esimeseks, 

otsustas, et don Francisco 

peab just selles hiilgesäras 

maalima don Manueli 

talle. 

Kannustatud oma valgustatud sõpradest ja nõuandjatest, kasutas don Manuel oma 
üllatavat populaarsust et ellu viia edumeelseid reforme. Ta oli juba varemgi sellele 
rõhku pannud, et teda kunstide ja teaduse kaitsjaks peetaks; pealegi näitas ta niisuguse 
liberaalse poliitikaga Pariisi võimumeestele oma head tahet lubatud liitu ette 
valmistada. 

Kuid tema korraldused jäid tulemusteta, kuna kirik kogu oma mõjujõuga nende 
vastu võitles. Tema sõbrad soovitasid talle, et ta Püha Ameti kohtumõistmise õigust 
piiraks ja inkvisitsiooni tuludest palju suurema osa riigile nõuaks; jah, ta võiks nüüd, 
kus talle on kindlustatud rahva armastus ja imetlus, kaotada seaduse, millega kirik on 
maksudest vabastatud, ning teostada sellega ammuse unistuse: samaaegselt saneerida 
riigi rahanduslikku olukorda ja igaveseks murda kiriku vastupanu uuenduste vastu 
riigis. 

Taoline avalik sõda aga oli vastuolus don Manueli iseloomuga. Ja Pepa tegi oma 
parima, et teda otsustavate sammude eest hoida. Pepa oli lapsena ühe autodafe' kaasa 
elanud, ning metsik, sünge pidulikkus, lipud ja preestrid, vaesed patused ja tuleleegid, 
miTies nad põlesid, olid tema kõige sügavamaid mälestusi. Tema pihiisa kandis 
pidevalt hoolt, et täita tema vaimu Püha Tribunali sünge müstikaga. Inkvisitsiooni 
isandad käisid Pepa juures sisse ja välja, isegi Granaada peapiiskop Despuig, kes oli 
suurinkvisiitoriga väga lähedastes suhetes, oli teda oma viimase Madriidis viibimise 
ajal vastu võtnud. 

Kuuekümnendatel ja seitsmekümnendatel aastatel oli inkvisitsiooni mõju 
vähenenud. See tugevnes aga uuesti, kui sealpool Püreneesid mäss ja jumalavallatus 
võimust võtsid. Vabameelne suurinkvisiitor Sierra oli kukutatud ning asendatud 
Toleedo fanaatilise kardinal-peapiiskopiga, sünge Francisco de Lorenzanaga. 
Valitsuse heakskiitmisel oli Püha Amet iga vaimu-suunda, mis sümpatiseeris 
prantsuse teooriaid, kui jumalavastast «filosofismi» jälitanud ning alustanud 
kohtumenetlusi arvukate afrancesado'de vastu. Nüüd oli 

aga Vabariigiga rahu sõlmitud ja kavatseti koguni ,jjtu sõlmida. Vabameelsed 
hakkasid ülevõimu jälle enda kätte kiskuma, inkvisitsiooni uuesti võidetud võim oli 
hädaohus. 

Lorenzana, tark poliitik ja salasepitseja, võttis ettevaatusabinõud tarvitusele. 
Peaaegu kõiki ministreid ja kõrgeid nõuandjaid don Manueliga eesotsas kahtlustati 
«filosofismis» ja «naturalismis» — jumala ja looduse võrdsustamises. Lorenzana 
kogus materjale suurte isandate vastu, tema tribunali arhiividesse kuhjusid 
salakaebused. Vabatahtlikud ja maksulised abilised nuhkisid Principe de la Paz'i elus 
ringi, teatud prelaatide sõprus Pepa Tudõga andis ülejäänu. Esimese ministri jga päev 
ja öö olid hoolikalt kirja pandud Püha Ameti registritesse. Suurinkvisiitor kontrollis ja 
vaagis, kuidas favoriidi suhted kuningannaga muutuvad küll soojemaks, küll 
külmemaks, nii nagu seda tingis don Manueli armuvahekorra temperatuur Pepa 
Tudõga. Ta jõudis lõpuks järeldusele, et don Manueli positsioon ei ole sugugi nii 
tugev ega Püha Ameti positsioon kaugeltki mitte nii nõrk, kui seda üldiselt arvati. 

Ta alustas sõjakäiku jumalavallatu peaministri vastu ja andis tagasilöögi ketseritele. 
Paljude provintside pealinnades alustas inkvisitsioon «filosofismi» pärast menetlusi 
väga silmapaistvate meeste — professorite ja kõrgete riigiametnike vastu. Areteeriti ja 


mõisteti süüdi endine saadik Prantsusmaal krahv de Azora, keeleteadlane Yeregui, kes 
Carlos Kolmanda ajal oli olnud kuningliku infant hoovimeistriks, Salamanca ülikooli 
kuulus matemaatik Luis de Samaniego. 

Põnevusega ootas suurinkvisiitor, kas esimene minister püüab vahele segada, kas ta 
teeb katset päästa neid oma vabameelseid kaaslasi tema käest. Don Manuel ei 
julgenud seda teha. Ta koputas Pühale Ametile mitte eriti tungivalt südamele, et 
nende meeste karistamisel osutataks halastust, kuna nad olid kroonile kasu toonud. 

Lorenzana võttis hoogu otsustavaks löögiks, vabameelsete juhi, kõikjal kogu 
Euroopas kuulsa kirjaniku ja riigimehe Olavide hävitamiseks. 

Don Pablo Olavide oli sündinud Peruus Lima linnas. 

Teda peeti imelapseks ning määrati väga varajases nooruses kohtunikuks. Pärast 
seda kui kohutav maavärisemine Lima linna hävitas, usaldati tema kätte nende 
maavalduste ja rahade valitsemine, mille omandiõigus oli muutunud omaniku 
hukkumise tõttu vaieldavaks. Need rahad, mille pärijad end küllaldaselt legitimeerida 
ei suutnud, rakendas see väga noor isand ühe kiriku ja ühe teatri ehitamiseks. See 
tekitas kleeruses pahameelt. Võimukate Peruu vaimulike toetusel pöördusid need 
pärijad, kelle taotlused olid tagasi lükatud, kaebusega Madriidi. Olavide kutsuti 
Madriidi, anti kohtu kätte, tagandati ametist, kohustati paljudel juhtudel kahjutasu 
maksma ja mõisteti vangi. Nõrga tervise pärast vabastati ta vanglast peatselt ja kõik 
valgustatud inimesed Hispaanias hakkasid teda märtriks pidama. Keegi väga varakas 
lesk abiellus temaga. 

Ta saavutas, et see osa karistusest, mis veel kandmata oli, kustutati. Läks reisima. 
Viibis sageli Pariisis. Omandas ühe palee Hispaanias, teise Prantsusmaa pealinnas. 
Sõlmis sõpruse Voltaire'iga, Rousseau'ga, oli nendega kirjavahetuses. Pidas Pariisis 
üleval teatrit, kus ta moodsaid prantsuse näidendeid oma tõlgetes lavastas. Carlos 
Kolmanda vabameelne peaminister Aranda pidas temaga tähtsates küsimustes noh. 
Euroopa nägi Pablo Olavides üht juhtivamat progressiivset vaimu. 

Sierra Morena lõunanõlvadel leidus tollal suuri maalahmakaid, mida varem oli 
haritud, mis aga nüüd, pärast mauride ja moriskode väljaajamist, olid muutunud 
kõnnumaaks. Mesta, loomakasvatajate liit, oli välja kaubelnud, et need maa-alad 
jäetaks nendele tasuta kasutamiseks, nende suurte, rändavate lambakarjade 
karjamaaks. Nüüd, Olavide pealekäimisel, võttis valitsus mesta'lt selle eesõiguse ja 
volitas Olavidet looma seal kõrbeasundusi, nuevas poblaciones. Baieri oobersti 
Thürriegli abiga asustas Olavide sinna ümber umbes kümme tuhat talupoega, 
peamiselt sakslasi, kuid ka siidiussikasvatajaid ja siidikangruid Lyonist. Olavide ise 
nimetati selle maa-ala kuberneriks ja talle anti kaugeleulatuvad õigused. Olavidel 
lubati anda oma kolooniale vabameelne põhiseadus. Talle anti Tuba, et uued 

asunikud võivad endiselt kodumaalt ka asa tuua oma vaimulikke, isegi protestante 
lasti sisse. Väheste aastatega muutis Olavide kõrbe õitsvaks maaks asulate, külade, 
väikeste linnade, võõrastemajade, töökodade, vabrikutega. 

Seal juhtus aga nii, et Pfalzist pärinevad asunikud olid kaasa toonud ühe 
kaputsiinlase, vend Romualdi Freiburgist, et ta nende hingede eest hoolitseks. See ei 
saanud vabameelse Olavidega läbi. Kui tüliküsimusi ikka enam juurde sigines, kaebas 
Romuald Pühale Tribunalile Olavide kui ateisti ja materialisti peale. Salaja, ning 
vastavalt eeskirjadele, ilma et Olavide sellest midagi oleks teadnud, kuulas 
inkvisitsioon tunnistajaid üle ja kogus materjale. Kuid siiski ei juletud tõsta 
vormikohast süüdistust selle väga lugupeetud mehe vastu. Mesta'l aga oli oma võimas 
protektor Granaada peapiiskopi Despuigi näol. Tema ja kuninga pihiisa, Osma 


piiskop, mõjustasid Carlost niivõrd, et see andis kõhkleva lubaduse, et ta ei hakka 
inkvisitsioonil tee peal ees seisma, kui see selleks, et takistada tõsiasjade kinni- 
mätsimist, Olavide vangistab. 

See kõik oli sündinud enne, kui don Manuel võimule tuli. Vali suurinkvisiitor oli 
välja vahetatud vabameelse poolt, see omakorda veelgi vabameelsema suurinkvisiitori 
Sierra poolt, ja kogu selle aja oli Olavide jäänud inkvisitsiooni vangikongidesse. 
Keegi ei tahtnud Püha Ametit tema vabastamisega diskrediteerida, kuid teda ei 
mõistetud ka süüdi. 

Neljakümne kolmas suurinkvisiitor, nimelt don Francisco Lorenzana, oli teistsugune 
mees kui tema eelkäijad. Ta otsustas ketser Olavidele kohtuotsuse välja kuulutada. 
See pidi olema kõigile pilkajatele ka kõige kõrgematel ametikohtadel hoiatuseks, et 
inkvisitsioon veel elab ja tegutseb. 

Lorenzana oli don Manueli otsustamisvõimetust märganud. Sellele vaatamata tahtis 
ta oma seljatagust Vatikani toetusega kindlustada: ta oli veendunud, et ta energilise 
Pius Kuuenda juures arusaamist leiab. Ta Peab oma kohuseks, kirjutas ta paavstile, 
Olavide kuritegusid autodafe'ga lepitada. Teisest küljest, niisuguse vabamõtlejate 
poolt nii hinnatud ja hoitud ketseri avalik 

hukkamine praegusel ajal, mil maailm on täis jumalavallatust, kutsub kindlasti välja 
kallaletunge Hispaania inkvisitsioonile ja arvatavasti ka kogu asustatud maailma 
kirikule. Ta palub Pühalt Isalt juhatust. 

Abate, üks Püha Ameti sekretäridest, sai suurinkvisiitori plaanist teada. Tema ja don 
Miguel ründasid Principe de ta Paz'i, et ta võtaks tarvitusele vastavad abinõud ja teeks 
Lorenzanale õigeaegselt selgeks, et valitsus ei luba niisugust autodaf€'d. 

Üheks silmapilguks oli Manuel jahmunud. Kuid ikka veel tahtis ta vältida avalikku 
võitlust Lorenzanaga. Pablo Olavide, seletas ta, olevat vangistatud edumeelse esimese 
ministri Aranda ajal ja kuningas olevat inkvisitsiooni teguviisi heaks kiitnud. Neil 
asjaoludel ei kuuluvat tema pädevusse süüdimõistmist takistada. Üldiselt arvavat ta 
aga, et Lorenzana tahab valitsust ainult hirmutada, ning kui ta üldse otsuse laseb 
kuulutada, siis kinniste uste taga, mitte autodaf€'l. Ta mõtles Pepale, jäi kurdiks 
Migueli vannutustele, püsis oma muretus enesekindluses. 

Don Miguel ja don Gaspar ja 

don Diego, kolmekesi 

istusid ja arutasid, 

tundsid pahameelt ja muret. 

Viimaks otsustasid minna 

sõbra, kunstnik don Francisco 

juurde, kuna sellel ajal 

too just maalis pilti vürstist 

de la Paz'ist Pepa Tud6 

jaoks. 

Kirg Cayetana vastu oli Goya sügavalt oma kütkesse mässinud. Ta oli kartnud ja 
lootnud, et tema kirg, mis nii arusaamatult kiiresti oli tekkinud, niisama kiiresti kaob; 
seda oli juhtunud mitmeid kordi ennemgi, et ta algul uskus end olevat mõnda naisesse 
meeletult armunud ja siis kahe või kolme nädala möödumisel oli imestanud, mida ta 
küll temas oli lootnud leida; Kuid Cayetana 

oli talle iga kord midagi uut, Goya ei suutnud teda mõistatada. Ta oli oma täpse 
kunstnikusilmaga välja uurinud Cayetana välise olemuse kõik pisiasjad, nii et ta oleks 
võinud teda peast joonistada. Sellegipoolest tundus Cayetana talle alati teistsugusena 
ja iga kord, kui Goya teda kohtas, jäi Cayetana talle mõistatamatuks. 

Mida ta iganes tegi — mõtles, maalis, teistega kõneles —, alati kummitas kuskil 
tema peas Cayetana. Side Cayetanaga oli hoopis teistsugune kui rahulik kindel liit 
tema ja Josefa vahel ja hoopis teistsugune kui õnnelik või piinav poolehoid, mida ta 
ühe või teise naise vastu oli tundnud. 

Cayetana muutused toimusid äkiliselt, ning missugune ta parajasti oli, seda oli ta 
täielikult. Tal oli palju nägusid. Goya nägi neid paljusid, viimast nägu aga nende 
paljude seas ta ei näinud. See oli olemas, ta tundis, teadis seda, ent kuidagi ei leidnud 
ta seda ühtset ja siduvat nende lootusetult erinevate maskide taga. Cayetana oli kord 
see, kord teine kivikuju, kuid alati moonduseta uuesti kiviks, mida Goya ei suutnud 
tabada ega mõista. Goya harrastas oma vana mängu, joonistas ühe või teise Cayetana 
näo liiva sisse, kuid tema õige nägu valgus laiali täpselt samuti kui liiv. 

Goya maalis teda. Asetas Cayetana vabasse loodusesse ja maalis delikaatse 
hoolikusega maastikku, kuid nii, et maastik hajus ja pildile ei jäänud midagi muud kui 
ainult Cayetana. Valge, uhke ja õrn, nii seisis ta seal, uskumatult kõrgel asetsevate 
silmakulmudega mustade voogavate juuste all, vöö kõrgele seotud, roosa lehv rinnal, 
ning tema ees seisis ütlemata rumalana ja pisitillukesena valge villakoer, tagajala 
ümber punane lehv, Cayetana lehvi naeruväärne jäljendus. Cayetana aga osutas 
rangelt, elegantselt ja kõrgilt alla oma jalgade juurde; seal oli lugeda peente õrnade 
tähtedega: «Hertsoginna Albale Francisco Goya», ja tähed olid aupaklikult 
hertsoginna silmade poole pööratud. 

Siis maalis ta Cayetanat nii, nagu ta teda esimest korda oli näinud poodiumil, 
seejärel nii, nagu ta teda 

oli näinud jalutuskäigul Escoriali ees; maalis teda sageli ja ikka uuesti. Ta ei jäänud 
rahule. See, mis oli teda vallanud tol korral poodiumil, mis oli hämmastanud teda tol 
korral jalutuskäigul, mis teda Cayetana juures lakkamatult ärritas ja ahvatles, seda 
tema piltides polnud. 

Kõige selle juures oli ta õnnelik. Cayetana näitas end kartmatult temaga koos, ja 
Goya oli uhke, et tema, kehakas, mitte enam noor mees madala päritoluga, 
on hertsoginna cortejo'ks. Ta rõivastus viimase elegantsi järgi ka maalimise puhul, 
just nimelt maalimise puhul. 

Nii oli ta teinud siis, kui ta Madriidi oli tulnud; kuid Josefa oli peale käinud, et ta ei 
määriks kalleid rõivaid, vaid kasutaks tavalist töökitlit, ning pikkamööda olid 

Josefa pealekäimised ja tema enda arvestav mõistus ta kitlisse surunud. Nüüd kadus 
kittel uuesti. Sealjuures 

teadis ta, et mõjub naeruväärsena kitsais moodsais rõivais, ning ta heitis ise nalja enda 
üle. Maalis mingi keigari, kes ennast peeglist vaatab; tohutu krae pigistab teda, ta ei 
suuda pead pöörata, ei suuda liigutada ei käerannet hiiglasuurtes kinnastes ega käsi 
kitsastes varrukates, ta saab ainult vaevu kõndida madalate, 

teravaninaliste kingadega. 

Goya oli nüüd kannatlik enda ja teiste vastu. Sallis Migueli pedantlikkust, abate 
õpetatud, elegantset toimekust, Agustini murelikku ilmet. Perekonnaringis oli ta 
tähelepanelik ja lahke. Ta soovis, et kogu maailm saaks osa tema õnnest. 

Cayetana võis olla lapselik, tema oli seda veel enam. Juhtus Cayetana ootamatult 
tulema, siis võis ta end pea peale ajada ja viipas oma tervituse talle jalgadega. 


Rõõmuga kasutas ta oma kunsti, et Cayetanat naerma panna. Joonistas talle oma näo 
hirmsa lõustana, joonistas toredasti moonutatult Cayetana duena Eufemia, keigarliku 
margus de San Adriäni ja heatahtliku juhmardi, auväärse kuninga pea. Nad käisid 
sageli teatris ning ta naeris õnnelikult tonadilla'de ja sainete'de naiivsete naljade üle. 
Sageli käisid nad Ma-nolerias ja olid meelsasti nähtud külalisteks majo'de kõrtsides. 

Goya tundis vanaduse künnisel uut noorust. Enne 

seda oli kõik juba igavaks läinud, nii hea kui ka halb, see oli alati olnud ikka 
seesama, tuntud nagu toitude maitse. Nüüd muutus maailm talle .rikkaks ja uueks, see 
oli teine noorus, kuid kogenum himudes ja naudingus. 

Sealjuures oli ta teadlik, et kurjad vaimud varitsevad ning et see suur õnn peab 
sünnitama suure õnnetuse. Eks näinud ta ju lõunalummutist? Kuid et tema elus oli 
nüüd Cayetana, see oli piiritu õnn ja ta oli valmis selle eest maksma. 

Tema õnn kandus üle ka tema tööle, ta maalis palju ja lõbuga. Tema käsi oli kerge, 
tema pilk kiire, terane, itäpne. Ta maalis hertsog de Castro Terreno portree, ühe pildi 
don Miguelist, ühe pildi abate*i, ka don Manuel oli tellinud endast veel kaks portreed 
uutes poosides. 

Ja siis maalis ta pilti, mida talt keegi polnud tellinud, pilti ainult iseendale rõõmuks, 
rasket pilti, mis nõudis üksikasjalist väikemaalingut, maalis rome-r'ta't — 
palverännakut pealinna kaitsepühaku Isidro auks. 

Lõbusad palverännakud püha Isidro aasale ja erakla juurde olid madriidlaste 
armastatud ajaviiteks; tema ise, Francisco, oli Josefa viimase õnneliku sünnituse 
puhul korraldanud Isidro aasal peo kolmesajale sõbrale, söödi kalkunipraadi ja kuulati 
missat, nii nagu see oli kombeks. Taoliste romeria'de maalimine oli juba ammust ajast 
ahvatlenud pealinna kunstnikke, seda olid teinud Maella, tema naisevend Bayeu, tema 
ise oli maalinud pildi püha Isidro rahvapeost kümne aasta eest, siis, kui ta töötas 
kuninga gobeläänide manufaktuuri jaoks. Kuid peorõõm sellel gobeläänil oli olnud 
maskeeritud kavaleride ja daamide kunstlik lõbusus; nüüd aga maalis ta omaenda ja 
oma Madriidi ürgset rõõmu. 

Kaugel tagapõhjal kerkib 

armastatud linn, ta valged 

majad, loss ja kirikute 

tornid, kuplid läbisegi. 

Ees ent rahulikult hiilgab 

Manzanares, ja ta kaldail 

peab Madriidi rahvas pidu 

oma kaitsepühakule. 

Seal on palju neid, kes jõude 

mõnuledes luusivad — nii 

ratsa kui ka tõllas. Palju 

väikseid kujusid, neist iga 

üksik välja joonistatud 

suure hoolega. Ent teised 

istuvad või lamavad ja 

söövad, joovad, lobisevad, 

armatsevad. Plikad, poisid, 

paksud linnakodanikud, 

kavalerid. Nende kohal 

laiub puhas, rõõmus taevas. 


Goya maalib sesse pilti 
oma rõõmsa südame ja 
kindla käe ning täpse silma 
kogu kunsti. Nüüd ta oli 
maha raputanud endalt 
range õpetuse joonest, 

mis nii kaua oli teda 
ängistanud. Nüüd ta oli 
vaba, oli õnnelik ja 

tema romeria's, oli 

näha ruumi, valgust, värvi. 
Esiplaanil rahvas, jõgi, 
tagapool Madriidi majad, 
sulasid kõik kokku üheks 
tervikuks, nii linn kui õhk 
ja inimesed; värvikalt ja 
kohevalt ja heledalt ja 
õnnelikult. 

Francisco sai don Gaspar Jovellanoselt kirja viisakalt tungiva kutsega tulla teed 
jooma. Vabameelsed nimelt eelistasid teed aristokraatlikult reaktsioonilise e 
šokolaadile; oli ju tee eelistamine ja- pahameel selle 

üle, et isevalitsus tee hinda tõstis, toonud Inglismaa Ameerikas paiknevatele 
asumaadele revolutsiooni ja vabaduse. 

Goya ei armastanud seda lahjat jooki ega pedantselt tulist Jovellanost. Kuid ära 
öelda muidugi ei sobinud, kui selline mees nagu Jovellanos nii viisakalt-nõudlikult 
külla kutsus. 

See oli väike seltskond, mis oli kogunenud Jovellanose juurde. Seal oli don Miguel 
Bermüdez ja krahv Cabarrüs, suur rahandustegelane, loomulikult ka don Diego, abate. 
Ainus külaline, keda Goya ei tundnud, oli advokaat ja kirjanik Jos€ Ouintana. Sellele 
vaatamata olid talle Ouintana värsid niisama hästi tuntud nagu kõigile teistele; 
luuletaja olevat need kirjutanud kuueteistkümne aastaselt. Praegugi näis ta veel väga 
noorena, vaevalt vanemana kui kakskümmend või kakskümmend üks. Goya, kes ise 
oli pikkamööda küpseks meheks saanud, tundis umbusku tulemuste suhtes, mida 
saavutati säärases nooruses, kuid tagasihoidlik ja samaaegselt elav Jos€ Ouintana 
meeldis talle. 

Seinal rippus majahärra suur portree, Goya oli selle maalinud kahekümne aasta eest, 
kohe pärast Madriidi saabumist. Seal istus nägusa lihtsa kirjutuslaua ääres libe ja 
lahke Jovellanos. Mees ise, tema rõivastus ja mööbel tundusid kuidagi otsituna, 
afekteerituna; seal polnud midagi praeguse Jovellanose süngest vooruslikkusest. 
Võib-olla oli ta tol ajal olnud palju leebem, kuid nii sile ja sõbralik kindlasti mitte, 
ning ka noor Goya ei oleks tohtinud teda nii siledana ja nii valesti näha. Kõneldi, nagu 
Goya oli arvanudki, poliitikast. Laideti ägedalt Principe de la Paz'i hoiakut. Muidugi, 
minister oli äärmiselt iseteadev. Goyal oli just nüüd, mil don Manuel talle poseeris, 
olnud võimalus kõige vahetumast lähedusest jälgida, kui upsakalt ja endaga rahul 
olles ta oma ilmes ja liigutustes rõhutas oma uut tähtsust. Kuid kas see edevus tegi 


maale kahju? Kas ei näidanud don Manuel pigemini head tahet kõike edumeelset 
edendada? Kas ei kasutanud ta oma populaarsust heategevate reformide 
läbiviimiseks? 

Principe de la Paz'i abinõud, arvas Jovellanos, on 

poolikud. Kõige olulisemaks olevat ja jäävat võitlus inkvisitsiooni vastu, kiriku 
vastu, kuid vaimulikkonna eest põikab minister kõrvale samasuguse ebauskliku 
hirmuga, nagu seda tunneb pööbel Püha Ameti ees. Iga tõsise reformikatse esimeseks 
eesmärgiks aga, seletas ta ägedalt edasi oma lärmakal, fanaatilisel häälel, peab olema 
võimu võtmine vaimulikkonnalt. Sest kõigi pahede põhjuseks olevat masside 
teadmatus, mida kirik hoiab ja arendab. See, mida siin Madriidis võib näha, olevat 
sünge küllalt, kuid teadmatus ja ebausklikkus provintsides olevat südant; ängistav. 
Don Francisco peaks kord laskma doktor Peralil näidata endale väikeste, vahast 
Jeesuse-piltide kogu; doktor olevat need saanud endale kloostri aedniku vahendusel. 

«Nunnad,» jutustas ta, «olid mänginud nende pühakujudega nagu nukkudega. Kord 
olid nad oma Jeesukese rõivastanud nagu preestri, kord nagu kohtuniku, kord nagu 
arsti — paruka ja kuldkäepidemega kepiga. Ja kuidas saab sellel maal läbi viia 
tervishoidlikke eeskirju, kui isegi Medina Coeli hertsoginna oma haigestunud pojale 
püha Ignatsiuse pulbristatud sõrme sisse annab, poole supina, poole klistiirina? 
Inkvisitsioon aga asub igaühele kallale, valjult, halastamatult, kes kuidagi julgeb 
kahelda niisuguste abinõude imettegevas võimus.» 

Äkki aga katkestas ta oma kõne ja ütles naeratades: «Vabandage mind, ma olen halb 
võõrustaja. Ma kosutan teid oma pahameele kibeda joogiga veini ja söögi asemel,» ja 
ta käskis tuua hipocras'i, pajarete't, puuvilja, pasteeti ja kompvekke. 

Nüüd kõneldi piltidest ja raamatutest. Abate palus noort Ouintanat lugeda paar 
luuletust. See ei lasknud palju paluda, kuid eelistas lugeda uuelaadilist, mõnevõrra 
ohtlikku proosapala. See olevat lühike biograafia, selgitas ta oma kuulajatele, mis 
vastavat nendele väikestele portreedele, nendele «miniatuuridele», nagu neid 
ennevanasti raamatute ette trükiti, ja mis nüüd jälle moodi tulevat. 

Ning kuna kõik nõustusid, luges ta pildikese domini; kaanlase Bartolome Carranza, 
Toleedo peapiiskopi elust, inkvisitsiooni kõige hiilgavamast märtrist. 

Praegugi, kolm aastasada 

pärast tema surma, oli 

teda kiita keelatud. Ent 

siiski rääkis rahvas kõikjal 

temast, tema imeväärseist 

tegudest, ta puhist sõnust 

ülistades. Endastmõista, 

et nad ainult sosistades 

tegid seda. 

Don Bartolom€ Carranza paistis juba noores eas silma teoloogia professorina ja teda 
peeti varsti parimaks kirikuõpetuse tundjaks Hispaanias. Karl Viies saatis ta oma 
esindajana Trienti kirikukogusse, kus ta oma maale ja kirikule erakordseid teeneid 
osutas. Karli järeltulija, kuningas Philipp Teine, keda Carranza oli Inglismaal ja 
Flandrias vaimulike ning poliitiliste nõuannetega abistanud, nimetas ta Toleedo 
peapiiskopiks ja sellega riigi esipiiskopiks. Carranza valjud vaated preesterkonna 


kohustuste kohta ja tema erakordne heategevus soetasid talle kõikjal kogu Euroopas 
oma aja kõige väärikama kirikumehe nime. 

Kuid paraku ei olnud ta poliitik: tema kõrge ametikoht, tema kuulsus, tema 
järeleandmatult karmid otsused, kui tegu oli kõrge kleeruse kohustuste täitmisega, 
äratasid kadedust ja vihavaenu. 

Tema vihaseim vaenlane oli don Fernando Valdes, Sevilla peapiiskop. Carranza oli 
teda sundinud, tõsi küll, kaudselt, mingi usuteadusliku seisukoha kaudu maksma oma 
peapiiskopkonna tuludest viiskümmend tuhat tukatit sõjamaksu kuningas Philippile, 
ent don Fernando Valdes oli rahaahne mees. Hiljem oli Carranza kõige rikkama 
prebendi kogu maal tema eest ära napsanud, nimelt Toleedo piiskopkonna koos selle 
kaheksa- kuni kümnemiljonilise aastatuluga. Don Fernando Valdes ootas juhust, et 
Carranzat alandada. 

See juhus tuli siis, kui Vald€s nimetati suurinkvisiitoriks. Peapiiskop Carranza oli 
kirjutanud kommentaari katekismusele, mida laialdaselt kiideti, kuid millesse ka 

paljud vaenulikult suhtusid. Õpetatud dominiiklane Melchor Cano, kes oli haavunud 
arvamuste lahkuminekust teoloogilistes küsimustes Carranzaga, tõlgendas üheksat 
kohta sellest raamatust ketserluse-kahtlasena. Kogunes teisi selletaolisi arvamusi, 
samuti salasüüdis-tusi Carranza kahtlaste väljenduste kohta. Suurinkvisiitor luges 
avaldusi, uuris need hoolikalt läbi, leidis, et materjalist piisab süüdistuse esitamiseks. 

Carranza, hoiatatud, et tema raamatu kohta on tulemas juurdlus, laskis 
lugupeetavatel teoloogidel avaldada oma arvamusi, milles nad suurte sõnadega kiitsid 
tema töö eeskujulikku vagadust ja õigeusklikkust, ning pöördus abi saamiseks oma 
kasvandiku, kuningas Philippi poole, kes sel ajal viibis Flandrias. Suurinkvisiitor 
Väides teadis, et ta pärast kuninga tagasitulekut Carranzale enam ligi ei pääse. Ta 
otsustas kohe pihta anda. 

Carranza oli teenistusreisil Torrelaguunas. Inkvisitsioon andis korralduse, et kahe 
päeva vältel ei tohi ükski selle linna elanik majast lahkuda, ning piiras tugeva, 
relvastatud salgaga ümber väikese palee, kus peapiiskop asus. Kostis hüüd: «Avage 
Pühale Ametile!» Pisarad silmis, põlvitas inkvisiitor de Castro peapiiskopi voodi ees 
ja näitas andestust paludes areteerimis-käsku. Carranza tegi ristimärgi, andis end 
vangi. Kadus inimeste silmist, nagu oleks ta maa pealt kadunud. 

Suurinkvisiitor reisis kiiruga Flandriasse kuningas Philippi juurde ja esitas talle 
ettekande. Prelaadid piiskopist ülespoole ei allunud inkvisitsiooni õigusemõistmisele, 
vaid ainult paavstile. Kuid Väides oli Püha Isalt nõutanud volituse alustada eriti 
kardetavatel puhkudel juurdlust ilma Roomalt eelnevat luba küsimata. Just niisugune 
juhus, seletas ta kuningale, olevat ka käesolev. Suurinkvisiitor esitas ka materjalid. 
Toonitas, et ta on Toleedo piiskopkonna sissetulekud juba sekvestri alla võtnud ning 
etinkvisitsioon kavatseb need pärast protsessikulude katmist kroonile üle anda. Siis 
sai PhilipP aru, et tema nõuandja ja vaimulik õpetaja tugevasti ketserluse järgi lõhnab, 
ning nõustus suurinkvisiitori abinõudega. 

Carranza oli toodud Valladolidi. Seal suleti ta San Pedro eeslinnas koos üheainsa 
saatjaga kahte õhutaja valguseta kambrisse. 

Algas kauakestev uurimine. Kuulati üle üheksakümmend kolm tunnistajat, kogu 
Toleedo peapiiskopkonna tohutu arhiiv tuhniti läbi. Leidus märkmeid, mida üliõpilane 
Carranza oli jutluste jaoks kirja pannud nelikümmend aastat tagasi, väljavõtteid 
ketserlikest raamatuist, mis ta Trienti konsiiliumi asjatundjana oli maha kirjutanud, et 
neid ümber lükata; arvutult taolisi kahtlasi dokumente. 


Volitus, mille Püha Isa inkvisitsioonile oli andnud, võimaldas Valdesil ainult 
süüdlast ja materjali kindlaks teha. Paavst Paul nõudis, et vangistatu ja aktid talle 
Rooma saadetaks. Suurinkvisiitor põikles kõrvale, kuningas aga kasutas Toleedo 
piiskopkonna sissetulekuid. Paavst Paul suri, talle järgnes paavst Pius Neljas. Volitus, 
mille Rooma oli suurinkvisiitorile andnud, oli kehtiv kaks aastat. Paavst Pius nõudis 
vangistatu ja protsessimaterjali väljaandmist. Suurinkvisiitor põikles kõrvale, 
kuningas maksis Toleedo piiskopkonnalt saadud tuludest paavsti esindajale pensioni. 
Paavst Pius pikendas volituse kehtivust veel kaheks aastaks. Siis veel kord üheks 
aastaks. 

Vahepeal oli Carranza vangistamine muutunud üleeuroopaliseks skandaaliks. 
Trienti kirikukogu nägi selles raskes ülekohtus, mida tehti peapiiskop Carranzale, 
kiriku teotamist ning Hispaania inkvisitsiooni kallaletungi prelaatkonna 
puutumatusele. Kirikukogu oli kaugel sellest, et panna keelatud raamatute nimekirja 
Carranza kommentaare katekismusele, teost, mida Hispaania inkvisitsioon pidas tema 
ketserluse peamiseks argumendiks, vaid leidis hoopis vastupidi, et teos on sügavalt 
katoliiklik ning väärib, et kõik usklikud kogu maailmas seda loeksid ning selle järgi 
talitaksid. 

Selle peale tegi paavst Pius kirikukogule ja kogu maailmale teatavaks, et Püha Tool 
tundvat end katoliikliku kuninga kangekaelse hoiaku tõttu alandatuna. Inkvisitsiooni 
volitused Carranza süüteo uurimiseks lõppevat sedapuhku lõplikult järgmise aasta 1. 
jaanuaril ning vangistatud peapiiskop tulevat koos kogu juurdlusmaterjaliga 

Rooma võimudele üle anda. Ent kuningas Philipp kaitses inkvisitsiooni. Ta ei 
tahtnud Toleedo piiskopkonna tuludest loobuda ning nägi selles, kui ta nüüd paavstile 
järele annaks, oma prestiiži nõrgendamist. Carranza jäi raskesse vangistusse 
Valladolidis. 

Paavst kuulutas pidulikult: kui peapiiskopi üleandmine peaks veel pikemale venima, 
siis langevad kõik süüdlased ipso facto ketseritena kirikuvande alla, tagandatakse 
nende au- ja ametikohtadelt, neid tuleb kohelda kui kurjategijaid ning neilt võetakse 
õigus kunagi uuesti oma ametisse asuda. Carranza ise tuleb viivitamatult paavsti 
saadikule välja anda. Kuningas Philipp ei vastanud; Carranza jäi oma vanglasse 
Valladolidis. 

Lõpuks lepiti kokku, et Carranza süüasja hakkab uurima paavstlik komisjon koos 
Hispaania inkvisitsiooniga Hispaania pinnal. Rooma saatis neli nii valitud saadikut, 
nagu Püha Tool neid veel iialgi ühelegi valitsejale saatnud ei olnud. Esimene oli 
pärastine paavst Gregorius Kolmeteistkümnes, teine — pärastine paavst Urban 
Seitsmes, kolmas — kardinal Aldobrandini, pärastise paavsti Clemens Kaheksanda 
vend, neljas — pärastine paavst Sixtus Viies. Suurinkvisiitor võttis kõrged isandad 
vastu aupaklikkusega, mida nad pälvisid, kuid jäi kindlalt oma arvamuse juurde, et 
nad peavad mõistma kohut suprema — inkvisitsiooni kõrgema tribunali raamides, 
niisiis koos viieteistkümne hispaanlasega, see aga oleks tähendanud, et neil oleks 
olnud ainult neli häält üheksateistkümnest. Sel ajal, kui selle üle läbirääkimisi peeti, 
suri paavst Pius Neljas. Surivoodil tunnistas ta, et ta on täitmatu katoliikliku kuninga 
rahuldamiseks patustanud peapiiskop Carranza puhul kiriklike seaduste ja kirikukogu 
ning kardinalide tahtmise vastu, et mitte midagi ei koorma tema südametunnistust 
raskemini kui tema võimetus Carranza kohtuasjas. 

Surnud paavsti järeltulija oli Pius Viies, tülikas isand. Juba väga varsti kaebas 
Hispaania saadik Züniga oma kuningale, Pühal Isal ei olevat mingisuguseid kogemusi 
riigivalitsemise asjus ega mitte mingisuguseid 

isiklikke huve; ta tegevat kahjuks ainult seda, mida ta õigeks pidavat, muud midagi. 
Uus paavst kuulutaski kohe, et suurinkvisiitori ja tema isandate kohtuvõim on 
silmapilkselt kustutatud. Suurinkvisiitor Väides peab vangistatud peapiiskopi 
viivitamatult vabaks laskma, nii et ta saaks tulla Rooma, kus tema süütegu paavsti 
enese poolt läbi vaadatakse. Juurdlus-aktid tuleb transportida Rooma kahe kuu 
jooksul. Seda kõike kuulutas ta, ähvardades jumaliku viha, apostlite Peetruse ja 
Pauluse pahameele ning kirikuvandega. 

Vana raha-, võimu - ja kättemaksuhimuline Väides oli valmis jätkama võitlust ka 
uue paavstiga. Katoliiklik kuningas aga, mässitud rasketesse valis- ja sisepolliti- 
listesse tülidesse, kartis paavstliku kirikuvande alla sattumist. Carranza anti üle 
paavsti saadikule ja sõitis Itaaliasse, 

Kaheksa aastat oli peapiiskop veetnud Hispaania vangistuses; nüüd elas ta Sant' 
Angelo lossis, mugavalt, kuid siiski vangistuses. Sest Pius Viies, põhjalik, nagu ta oli, 
tegi korralduse, et juurdlust alustataks uuesti. Kogu tohutu materjal tõlgiti itaalia ja 
ladina keelde. Erikohus — seitseteist prelaati, nende seas neli hispaanlast — pidas iga 
nädal koosolekut paavsti eesistumisel. Katoliiklik kuningas jälgis juurdlust suurima 
huviga ning saatis järjest uusi materjale. 

Protsess venis edasi. Kaheksale vangistusaastale Hispaanias järgnes viis aastat 
Itaalias. 

Siis oli aga Püha Isa kõik poolt ja vastu vaaginud. Tema ja tema kohus leidsid, et 
peapiiskop Carranza ei ole ketserluses süüdi. Otsus pandi kirja, hoolikalt, paljude 
argumentidega, paavsti järelevalve all. Siiski ei kuulutanud PJiha Isa kohtuotsust 
välja, vaid teatas sellest viisakuse pärast kõigepealt kuningas Philippile. 

Kuid kohe pärast kohtuotsuse kontsepti, mis õigeksmõistmist kuulutas ja põhjendas, 
saabus Hispaaniasse teade, et paavst Pius Viies on surnud. Kohtuotsus ei olnud välja 
kuulutatud. See kadus. 

Pius Viienda järeltulija Gregorius Kolmeteistkümnes teadis loomulikult 
õigeksmõistmisest. Kuid ta oli ühena neljast saadikust, keda Püha Tool omal ajal oli 

Hispaaniasse saatnud seoses Carranza kohtumenetlusega, tundma õppinud 
katoliikliku kuninga kangust. Ta teatas, et hakkab isiklikult kogu asja uuesti järele 
uurima. 

Kuningas Philipp saatis veel materjali. Siis, väga varsti, kirjutas ta paavstile, et ta on 
südame ja peaga veendunud Carranza ketserluses ning nõuab tema kiiret 
süüdimõistmist. Kolm nädalat hiljem kirjutas ta paavstile teistkordselt, oma käega. 
Ägedalt ja veenvalt. Nõudis, et ketser saadetaks tuleriidale. Iga teine väiksem karistus 
andvat Carranzale võimaluse, ehk küll kunagi tulevikus, jällegi oma piiskopkonda 
ametisse asuda; Hispaania kuningas aga ei või sallida oma riigi kõrgeima vaimuliku 
võimukandjana kedagi ketserit. 

Paavst aga oli juba enne, kui see kiri pärale jõudis, langetanud peapiiskopi kohta 
otsuse, diplomaatilise otsuse. Carranza leiti kuueteistkümnel juhul kergemas 
ketserluses süüdi olevat. Ta pidi avalikult pattu kahetsema ja viieks aastaks oma 
piiskopkonnast ajutiselt vabastatama. Selle aja vältel pidi ta elama Orvietos kloostris, 
saades tuhat kuldkrooni kuus. Peale selle pandi talle peale mingi kerge vaimulik 
patukahetsus. 

Paavst Gregorius teatas kohtuotsusest kuningas Philippile isikliku kirjaga. 

«Meie kahetseme,» kirjutas ta, «et Me olime sunnitud seda käitumiselt, õpetatuselt 
ja heategelikkuselt väljapaistvat meest süüdi mõistma, ning et Me ei saanud teda 
õigeks mõista, nagu olime lootnud.» 


Don Bartolome Carranza, Toleedo peapiiskop, keda tuhanded pidasid kõige 
pühamaks inimeseks, kes eales Ibeeria poolsaarel viibinud, oli veetnud Hispaania ja 
Itaalia vanglates seitseteist aastat, paavstid Paul Neljas, Pius Neljas ja Pius Viies olid 
surnud, enne. kui talle kohtuotsus kuulutati. 

Pärast seda, kui peapiiskop Vatikanis oma eksimusi oli kahetsenud, alistus ta 
vaimulikule karistusele, mille talle määras Püha Isa. See seisis selles, et ta pidi külas- 
tama seitset kirikut Roomas. Oma lugupidamise ja osavõtu märgiks oli paavst 
Gregorius talle nende külastuste jaoks oma isikliku kandetooli tema käsutusse andnud 
ja ka hobused saatjaskonnale.. Carranza oli 

aga ära öelnud. Ta läks jala. Kümned tuhanded olid kokku kogunenud, paljud olid 
kaugelt kohale tulnud, et teda näha, kui ta möödub ja talle oma lugupidamist 
avaldada. Tema patukahetsus muutus triumfikäiguks, nagu see isegi mõnele paavstile 
harva osaks oli langenud. 

Kui Carranza oma patukahetsuskäigult tagasi tuli, tundis ta tugevaid valusid ja pidi 
voodisse jääma. Mõne päevaga oli selge, et ta on kadunud. Paavst saatis talle üldise 
pattudest andeksandmise ja oma apostelliku õnnistuse. Carranza palus enda juurde 
seitse kõrget vaimulikku aukandjat. Nende juuresolekul, pärast seda kui ta pattude 
andeksandmise oli saanud, ning vahetult enne viimasele armulauale võtmist teatas ta 
pühalikult: 

«Ma vannun aruandmise juures, mille ma lähimal ajal pean esitama 
kõigevägevamale, ning kuningate kuninga juures, kes tuleb sakramendis, mille 
vastuvõtmiseks ma olen valmis: kogu selle aja jooksul, mil ma usuteadust õpetasin 
ning sellele järgneval ajal, mil ma Hispaanias, Saksamaal, Itaalias ja Inglismaal 
kirjutasin, jutlustasin, vaidlesin ja hingasin, oli minu eesmärgiks Jeesuse Kristuse 
religioonile võidu saavutamine ja ketserite vastu võitlemine. Ja ma olen jumala armust 
ka paljusid katoliku usu poole pööranud. Kuningas Philipp, kes oli pikemat aega minu 
pihilaps, on selle tunnistaja. Ma olen teda armastanud, armastan teda kogu südamest, 
ükski poeg ei või olla temasse siiramalt kiindunud. Ma kinnitan, et ma ei ole kunagi 
ühessegi neist eksimustest langenud, milles mind kahtlustati; minu sõnu on 
moonutatud ja neile vale mõte antud. Sellegipoolest tunnistan ma õigeks otsuse, mis 
minu protsessi lõpetas, sest see on tehtud Kristuse asemiku poolt. Oma suremise 
tunnil andestan ma kõigile neile, kes selles protsessis minu vastu on tunnistanud, ma 
ei ole kunagi nende vastu salaviha kandnud ning ma tahan, kui ma sinna lähen, kuhu 
ma issanda armulikkuse läbi minna loodan, nende eest paluda.» 

Korraldati laiba lahkamine. Arstid seletasid, et seitsmekümne kolme aastane olevat 
surnud mingisuguse vähitaolise haiguse tagajärjel. Kuid keegi ei uskunud seda. Kõik 
arvasid, et see surm, mis katoliiklikule 

185 


kuningale nii parajal ajal tuli, on temaga seoses Uhke mees ei oleks, nagu ta seda 
kirjutas, iialgi välja* kannatanud, et Carranza uuesti oma piiskopkonda ametisse oleks 
seatud. Kuningas ja peapiiskop ei võinud ühe taeva all elada ning kuningas pidas seda 
endale jumalast antud õiguseks oma vaenlasest lahti saada, ükskõik mis kombel. 

Ning ta teatas paavstile, et 

otsus näivat liiga leebe 

paljudelegi hispaania 

kogenud ja tarkadele 

preestritele. Siiski aga 


tunnistab ta paavsti püüet 
teha vaga, õiget otsust. 
Pealegi on jumal ise 
sirutanud käe ja hoidnud 
ära hukatuse, mida 
paavsti liiga leebe otsus 
oleks võinud kaasa tuua. 

See oli lugu peapiiskopist, pühakust ja ketserist don Bartolome Carranzast, mida 
noor Ouintana oma «miniatuuri» vormis Jovellanosele ja selle külalistele ette luges. 

Kõik tundsid seda lugu, kuid nii, nagu seda luges Ouintana, tundus see uuena ja 
võõrana. Ouintana ei kartnud kujutada tegelikult sündinutena asjaolusid, mida ta ei 
võinud teada ja mida ehk ainult oletada võis. Ent kummaline: kui ta neist jutustas, 
tundusid need tõelistena ega saanudki olla kuidagi teisiti juhtunud. 

Goya, nagu teisedki, kuulas kaasakistuna pealt. Juhtumused, nii nagu see noormees 
neid kujutas, polnud aset leidnud veerand aastatuhat tagasi, vaid olid kaasaegsed 
sündmused, erutavad, vihaleajavad sündmused. Aga just sellepärast: kas ei olnud see, 
millega siin tegeldi, mäss ja ülimal määral ohtlik? Ning kas polnud meeletus just 
nüüd, mil elu talle kordaminekut ja unis- 

tuste täitumist pakkus, nende mässajate ja fanaatikute seas konutada? Sealjuures 
meeldis talle see sõge noo-ruk, kes suuri vaevu allasurutud meelepahaga oma lugu 
ette kandis. Ning ta oleks edasi kuulanud isegi siis, kui oleks olnud mõistlik lahkuda. 

Kui noor Ouintana oli lõpetanud, valitses rõhuv vaikus. Lõpuks köhatas Jovellanos 
hääle puhtaks ja ütles: «Teie eksimused puhta kastiilia keele vastu, mu kallis don 
Jos€, on lihtsalt loendamatud. Kuid jõudu teie lauseis on, ja teie olete ju veel väga 
noor, nii et paljugi saab aja jooksul oma lihvi.» 

Abate oli püsti tõusnud. Ouintana poolt etteloetu oli võib-olla just teda kõige 
rohkem liigutanud. 

«Meie oleme targad, meie inkvisitsioonist,» ütles ta. Tal oli õigus öelda: «Meie 
inkvisitsioonist», sest ikkagi veel, vaatamata sellele, et tema kaitsja, suurinkvisiitor 
Sierra, oli ebasoosingusse langenud ja kahtlase teoloogia pärast isegi süüdistatute 
kilda sattunud, kandis ta tiitlit «Püha Ameti sekretär». Nüüd siis kõndis ta edasi-tagasi 
don Gaspari ruumikas toas, võttis siin või seal mõne eseme, silmitses seda ja pidas 
sealjuures oma väikest ettekannet. 

«Meie inkvisitsioonist,» ütles ta, «oleme alati olnud targad. Meie polnud need, kes 
peapiiskop Carranza vangi panid ja talle lõpu tegid, need olid paavst ja kuningas 
Philipp. Ja kui nüüd suurinkvisiitor Lorenzana lõpuks Olavide asja lõpplahenduseni 
viib, kas on siis tema see, kes suure mehe vangistada laskis? Kas ta ei pea siis ometi 
kord lõpetama asja, mis nii kaua õhus ripub?» 

Goya jäi tähelepanelikult kuulatama. Ta oli don Pablo Olavidet pealiskaudselt 
tundnud ja ta oli vapustatud, kui tookord aastate eest see julgemeelne, hiilgava 
vaimuga mees vangistati ja tema suur asundus Sierra Morenas ohtu sattus. Ka Goya 
oli viimastel nädalatel kuulnud, et inkvisitsioon kavatsevat nüüd isegi Olavidet 
lõplikult hävitada, kuid ta oli selle kõrvust mööda lasknud, ta ei tahtnud ei ennast ega 
oma õnne kuulujuttudest segada lasta. Nüüd, Ouintana ettelugemise mõju all, ei 
suutnud ta hoiduda küsimast: «Kas nad tõesti.. .?» 

«Kindlasti teevad nad seda,» vastas abate, ja tema targad, rõõmsameelsed silmad ei 
olnud nüüd enam sugugi lõbusad. «Lorenzanal on juba algusest peale olnud auahneks 
eesmärgiks saada puhta usu eest pee. tavas võitluses niisama kuulsaks kui 
suurinkvisiitor Vald€s. Ta on juba hankinud endale Püha Isa õnnistuse Olavide 
hävitamiseks. Kui don Manuel veel kauemaks oma letargiasse jääb ja kui kuningas 
lõpuks ometi suurinkvisiitori tegevuse vahele ei sega, siis näeb meie pealinn siin 
autodafe'd, mille taolist ei ole aastasadu näha saadud.» 

Goya tundis selgesti, et abate kuri ettekuulutus ja võib-olla isegi noore Ouintana 
ettelugemine ainult temale olid määratud. Seal pöörduski juba Jovellanos ilma pikema 
jututa tema poole: 

«Teie töötate ju praegu Principe de la Paz'i portree kallal, don Francisco. Don 
Manuel olevat taoliste posee-rimiste ajal väga ligipääsetav. Kuidas oleks, kui te kord 
temaga Olavide asjast räägiksite?» 

Ehkki Jovellanos püüdis rääkida nagu möödaminnes, kõlas iga sõna tähtsana. 
Tekkis vaikus, kõik ootasid Goya vastust. 

Ebamugavust tundes ütles ta: «Ma kahtlen, kas don Manuel võtab mind tõsiselt 
küsimustes, mis on väljaspool maalikunsti. Avameelselt tunnistades,» jätkas ta rauge 
naljaga, «ei ole mulle ka tähtis, et mind tõsiselt võetaks, kui küsimuses ei ole minu 
maalikunst.» 

Teised vaikisid hukkamõistvalt, Jovellanos aga ütles rangelt ja otsekoheselt: «Te 
teete end kerglasemaks, don Francisco, kui te olete. Teie olete andekas, ja kes 
on andekas, on seda kõigil aladel. Caesar ei olnud mitte ainult suur riigimees ja 
väepealik, vaid ka suur kir- 
janik. Sokrates oli filosoof, usundirajaja, sõdur, ta oli kõike. Leonardo oli peale selle, 
et ta oli suur maalikunstnik, veel teadlane, tehnik, ta ehitas kindlustusi ja 
lennumasinaid. Ja kui rääkida minu tagasihoidlikust 
isiksusest, siis soovin ma, et mind mitte ainult rahvamajanduse alal tõsiselt ei võetaks, 
vaid ka maalikunsti küsimustes.» 

Vaatamata hädaohule paista nende isandate silmis haletsemisväärse kujuna, ei 
võinud Goya endale kuidagi 

lubada, et teda veelkordselt võrgutataks segama end poliitilistesse küsimustesse. 

«Ma kahetsen, et ma teile sellele vaatamata pean ütlema ei, don Gaspar,» vastas ta. 
«Kohtumenetlus don pablo Olavide vastu ei aja mind marru sugugi vähem kui teid, 
kuid,» seletas ta kasvava energiaga, «ma e 1 räägi don Manueliga selles küsimuses. 
Kindlasti on meie sõber don Miguel seda halba asja temaga arutanud, ja kindlasti 
olete teie, don Diego,» pöördus ta abate poole, «talle kõigi targa veenmise kunstidega 
peale käinud. Kui teie mõlemad, kogenud poliitikud, ei saavuta edu, kuidas peaksin 
seda saavutama mina — lihtlabane maalija Aragooniast?» 

Don Miguel võttis väljakutse vastu. «Kui paljud suured härrad,» ütles ta, «sind eriti 
meelsasti enda juures näevad, Francisco, siis mitte üksnes sinu portreede pärast. Neid 
ümbritsevad terved päevad eriteadlased — majandusinimesed, tehnikud, poliitikud — 
nagu minagi. Kunstnik on aga rohkem kui mõni eriteadlane, ta mõjustab kõiki, tunneb 
kõikide olemust, kõneleb kõigi eest, ta kõneleb rahva kui terviku eest. Seda teab don 
Manuel ja sellepärast kuulab ta sind. Ja sellepärast peaksid sa temaga Pablo Olavide 
nurjatu ja meeleheitliku protsessi üle kõnelema.» 

Tagasihoidlikult, kuid siiski tuliselt segas end sekka noor Ouintana. «Seda, mis te 
räägite, don Miguel,» hüüdis ta, «olen ma isiklikult sageli tundnud. Mitte meie, 
vaesed kirjanikud, vaid teie, don Francisco, teie kõnelete keelt, millest kõik aru 


saavad, mis on idioma universal. Teie piltides avaneb inimese loomus sügavamalt kui 
nende nägudes endis ja kui kirjaniku sõnades.» 

«Teie teete minu kunstile suurt au, noor isand,» vastas Goya. «Kuid kahjuks 
tahetakse ju, et ma don Manueliga kõneleksin, ja sel puhul ei saa ma oma 
ülemaailmset kõnekeelt kasutada. Ma olen maalikunstnik, sefiores,» ütles ta peaaegu 
ebaviisakalt valjusti. «Saage ometi aru, ma olen maalikunstnik, mitte midagi muud 
kui maalikunstnik.» 

Kui ta jälle üksinda oli, püüdis ta endalt piinlikku mälestust Jovellanosest ja tema 
seltskonnast maha raputada. Ta kordas endale oma loobumise põhjusi, need 

olid kaaluvad põhjused. «Oir, ver y callar — kuulda näha, suud pidada,» see oli 
paljude heade vanasõnade seas kõige arukamaid. Kuid ebamugav tunne püsis. 

Ta pidi kellelegi usaldusväärsele kõik ära rääkima ennast õigustama. Ta jutustas 
oma Agustinile, kuidas Jovellanos ja teised olid talt juba jällegi nõudnud, et ta ennast 
kuninga asjadesse segaks, ja kuidas tema, muidugi mõista, oli ära öelnud. «Inimene,» 
lõpetas ta mõnevõrra sunnitud reipusega, «vajab kaks aastat, kuni ta õpib kõnelema, ja 
kuuskümmend, kuni ta õpib suud pidama.» 

Agustin tundis meelehärmi. Ta näis asjast juba teadvat. «.Ouien calla, otorga,» 
vastas ta oma rämeda häälega, «kes vaikib, see nõustub.» 

Goya ei vastanud. 

Agustin ohjeldas end, ta ei karjunud, ta püüdis rääkida rahulikult. «Ma kardan,» 
ütles ta, «kui sa aknad aja eest kinni katad, Francho, siis hakkad sa varsti ka oma 
kojas halvemini nägema.» 

«Ära räägi rumalusi,» pahandas Francisco. «Maalin ma nüüd halvemini kui 
varem?» 

Kuid ka tema sundis end tasakaalukusele. 

«Mõnikord meeldib ta mulle, see sinu vooruslik Jovellanos,» nõustus ta asjalikult, 
«oma kangekaelsuse ja oma suurte kõnedega. Kuid sagedamini tundub ta mulle 
naeruväärsena. 

Naeruväärne on, kes elab 

kujuteldavas maailmas, 

mitte aga tegelikus. 

Tuleb kohaneda, muidu 

elada ei saa!» ta hüüdis 

ägedasti. «Nojah,» vastas 

leebelt Agustin. «Te teete 

täpselt seda, don Francisco.» 

Goya aga, seekord vaikselt, 

lausus: «Mõlema maailma 

vahel kindlasti ka leidub 

tee. Ma tahan selle leida. 

Usu mind, ma leian selle. 

Ainult kannatust, mu armas.» 

Goya maalis lõbusat pilti San Isidro palverännakust. Maalis andunult, rõõmuga. Ta 
oli üksinda. Äkki tundis Francisco, et keegi on tema ateljees. 

Jah, seal oli keegi, kes oli sisse astunud ilma koputamata, keegi mees nuncio — 
Püha Ameti käskjala rõivais'. 


«Kiidetud olgu Jeesus Kristus,» ütles mees. 

«Igavesti, aamen,» vastas don Francisco. 

«Kas teie ei tahaks kinnitada, don Francisco,» lausus väga viisakalt nuncio, «et ma 
olen andnud teile kirja Pühalt Ametilt.» 

Ta ulatas Goyale kviitungi, see kirjutas alla. Mees andis talle kirja üle, Goya võttis 
selle vastu ja tegi ristimärgi. 

«õnnistatud olgu püha neitsi,» ütles nuncio. 

«Kolm korda õnnistatud,» vastas don Francisco ja nuncio lahkus. 

Goya istus maha, pitseeritud kiri avamatult käes. Viimasel ajal oli olnud palju juttu 
sellest, et inkvisitsioon ei kuuluta välja don Pablo Olavide kohtuotsust avalikult, vaid 
kavatseb seda teha ainult kutsutud külaliste jaoks määratud teadaandes auto 
particular'is. Olla sinna kutsutud oli austusväärne ja ohtlik, see võrdus hoiatusega. 
Goya oli kindel, et kiri tema käes sisaldab taolise kutse. Alles nüüd tundis ta kogu 
hirmu suurust, mida talle oli valmistanud käskjala vaikne ja äkiline ilmumine. Ta 
konutas toolil, kurnatud, põlved nõrgad; läks hulk aega, enne kui ta kirja avas. 

Kui Francisco Josefale kutsest rääkis, ehmus see rängalt. Nüüd siis läheb täide, mida 
tema vend oli ennustanud: Francho ebakõlblad elukombed olid talle toonud ketseri 
kuulsuse. Tõenäoliselt oli Goya tavalise läbikäimise kõrval jumalasalgajatega veelgi 
enam mõjustanud inkvisitsiooni isandaid seda ohtlikku kutset saatma just Goya ja 
hertsoginna Alba armuvahekorra ülbe avalik demonstreerimine. Halb oli see, et tema 
Francho oli tõepoolest ketser. Ja kõige halvem: Josefa rippus Francho küljes nii 
kõvasti, nagu iganes üks inimene võib teise küljes rippuda. Ja kui inkvisitsioon 

peaks teda piinama, ei tunnistaks ta mitte kunagi ühtegi sõna Francho vastu. Ta 
pingutas jõudu, et oma nägu, oma kinnist, ülbet Bayeu nägu rahulikuna hoida ainult 
suu surus ta veidi rohkem kokku. Siis ütles ta' «Õnnistagu sind püha neitsi, Francho!» 

Isegi Cayetana Alba, kui Goya talle kutsest jutustas tegi ebameeldivat üllatust 
väljendava liigutuse. Kuid otsekohe valitses ta end jälle. 

«Sellest on nüüd näha, don Francisco,» ütles ta, «missugune tähtis mees te olete.» 

Suurinkvisiitor Lorenzana oli kõige suursugusemad ja tähtsamad mehed kogu 
riigist, mitte üksnes don Migueli, Cabarrüsi, Jovellanose, vaid koguni don Manueli, 
kutsunud kaasa elama inkvisitsiooni triumfi. Rooma oli tungivalt soovitanud Olavide 
puhul mitte auto pdblico't — avalikku autodafe'd pidada, et krooni mitte ärritada, küll 
aga korraldada ketseri süüdimõistmine suures avalikkuses. Lorenzana oli siis 
otsustanud korraldada auto particular'i, «avatud ustega», nii et vaatamata avalikkuse 
väljalülitamisele võis kogu Madriidi elanikkond ketseri alandamisest osa võtta. Nädal 
aega enne pidulikku sündmust sõitsid läbi Madriidi inkvisitsiooni ratsateenrid ja 
notarid trummide, pasunate ja trompetitega, ja heerold teatas kogu rahvale, et jumala 
ja katoliku usu au ülendamiseks korraldab Püha Amet San Domingo EI Reali kirikus 
suure pidulikkusega auto particular'] «avatud ustega». Kõiki usklikke kutsutakse püha 
vaatemängu kaasa elama; see on jumalateenistus. 

Päev varem viidi kirikusse roheline rist ja Püha Ameti lipp. Rohelist risti kandis 
dominikaanlaste prior, ümbritsetuna tõrvikuid kandvatest munkadest, kes laulsid 
miserere't. Rikkalikult tikitud purpursel damastil olid näha kuninga vapp ja Püha 
Ameti vapp — rist, mõõk ja nuut. Lipule järgnesid nende surnud ketserite 
väljakaevatud kirstud, kellele pidi kohtuotsus kuuluta-tama, samuti ka 
põgenemapääsenute pildid. Tohutu rahvahulk palistas tänavaid ning põlvitas lipu ja 
rohelise risti ees. 


Järgmisel hommikul varajasest varajasemal tunnil kogunesid San Domingo EI Reali 
kirikusse kutsutud 

külalised: ministrid, kindralid, ülikooli rektor, juhtivad kirjanikud, kõik need kõrgel 
kohal asuvad mehed, keda kahtlustati edumeelsuses; niisugusele pidustusele saadud 
kutse tähele panemata jätmine oleks võrdunud, isegi haiguse puhul, enda ketserluses 
süüditunnistamisega. 

Selleks et nad oma võidu üle roomu võiksid tunda, olid peale teiste kutsutud ka need 
mehed, kes olid Ola-vide kukutanud: Granaada peapiiskop Despuig, Osma piiskop, 
vend Romuald Freiburgist ja mesta mehed, kes Olavide asunduste läbi olid kaotanud 
oma tasuta karjamaad. 

Need kõik, sõbrad ja vaenlased, istusid kõrgel tribüünil, nende vastas ootas teine 
tribüün inkvisitsiooni isandaid. Nende peade kohal rippus kuulus pilt pühast 
Domingost; ta lamas maa peal, kurnatud oma liha suretamisest, ja püha neitsi laskis 
halastades piima oma rinnast talle suhu voolata. 

Kiriku keskele oli püstitatud poodium; selle peal seisid surnute kirstud ja mustaga 
kaetud ristid, mille külge olid seotud põgenema pääsenud ketserite pildid; teine 
poodium ootas lihast ja verest ketsereid. 

Samaaegselt lähenes väljas kohtunike ja kurjategijate rongkäik. Rongkäigu pea 
moodustas Murcia ratsa-rügement, lõpu Aafrika ratsavägi. Madriidi garnisoni kõigist 
ülejäänud väeosadest oli moodustatud spaleer. Kahes pikas reas sammusid 
inkvisitsiooni ametnikud, nende vahel patustajad. 

Kiriku sissekäigu ees võttis San Domingo vaimulik-kond vastu suurinkvisiitori ja 
tema saatjaskonna. Vahetult Lorenzana taga sammus pealinna Püha Tribunali 
eesistuja doktor don Jos€ de Ouevedo, samuti ka kolm ausekretäri, — kõik kolm 
esimese järgu grande'd, siis kuus ametisolevat sekretäri, nende seas abate don Diego. 
Kui rongkäik kirikusse astus, laskusid külalised põlvili. 

Kui nad uuesti üles vaatasid, oli ka elavate ketserite lava täidetud. Surnute kirstude 
poodiumi vastas istusid nad, need elusad ketserid, madalal pingil; ka nemad mustaga 
kaetud risti all. 

Neid oli neli ja nad olid rõivastatud sambenito'sse, 

zamarra'sse — häbirõivaisse. Kollasena ja jämedana rippus nende seljas kotitaoline 
särk musta Andrease-ristiga, leetpuunöör kõlkus neil ümber kaela, kõrge 
teravaotsaline kübar — caroza — istus neil peas, paljad jalad olid pistetud kollastesse 
jämedatesse riidekinga-desse. Käes hoidsid nad kustunud rohelisi küünlaid. Sügavalt 
erutatuna vaatas Goya vaestele patustele nende sambenito"des. Kõikides kirikutes olid 
taolised häbirõivad üles riputatud, ja talle meenus väga teravalt mälestus tollest 
sambenito'st, mille ees talle, väikesele poisile, oli esmakordselt seletatud, mida selline 
sambenito tähendab. See oli olnud vanamoeline sambenito, täis maalitud jubedaid 
kuradeid, kes patuseid põrgusse lükkavad; selle kohal oli märgitud ketseri nimi, kes 
seda rõivast oli kandnud sada või rohkem aastaid tagasi, ja kordasaadetud roim. 
Selgesti meenus Franciscole õudusetunne ja vaimustus, mida talle oli valmistanud 
mõte, et selle ketseri järeltulijad on veel tänaseni välja tõugatud puhtate kogudusest. 

Otse mingi aplusega, hullumeelse kaastundega otsis ta Pablo Olavide nägu. Sest 
oma sambenito'des ja teravaotsaliste kõrgete mütside all nägid neli ketserit peaaegu 
ühtemoodi välja. Nad konutasid ettepoole kummargil, hallide, kustunud nägudega, 
üks nende seast näis olevat naine, kuid teda võis vaevu meestest eraldada. Franciscol 
oli hea mälu nägude suhtes, ta nägi selgesti oma ees seda Pablo Olavidet, keda ta 


aastate eest oli kohanud, — kõhetu, elegantne, liikuv isand sõbralikult aruka näoga. 
Nüüd kulus Franciscol palju aega otsustamiseks, kes nende seast on Olavide, sest tal 
ei olnud enam mingit nägu, see oli kadunud, kustunud. 

Üks sekretäridest astus kantslisse ja luges vande teksti, millega kohalolijad 
kohustusid valjule kuulekusele Püha Ameti ees ja võimaliku ketserluse alalisele 
jälitamisele. Ja kõik ütlesid aamen. 

Siis jutlustas dominikaanlaste prior. Tema jutluse juhtlause oli: «Tõuse üles, 00 
Issand, ja pea kohut oma asja eest!» ning ta jutlustas lühidalt ja metsikult. 

«Püha Tribunal,» kuulutas ta, «ning see lava patustega, kes on määratud kannatama, 
on meeldejääv pilt, 

sellest, mida meil kõigil kord viimsepäeva kohtu ees värisedes tuleb läbi elada. 
Kuid, küsivad kahtlejad, kas sul ei ole ka teisi vaenlasi, oo Issand, kui ainult juudid, 
muhameedlased ja ketserid? Eks haava ju sinu pühadust päevast päeva ka arvutud 
teised oma pattude ja üleastumistega? Täiesti kindel, vastab jumal, kuid need on 
andeksantavad kuriteod, ja neid ma andestan. Lepitamatut jälestust tunnen ma ainult 
juutide, muhameedlaste ja ketserite vastu, sest nad mustavad minu nime ja au. See on 
see, mida Taavet öelda tahtis, kui ta Issanda poole hüüdis: «Ärka üles oma 
armulikkusest, millesse sind kihutab liiga suur kaastunne! Tõuse üles, oo Issand, ja 
pea kohut oma asja eest! Löö maha oma viha raske hooga paganad ja uskmatud!» Ja 
nende sõnade järgi tegutseb täna Püha Amet.» 

Siis loeti ette kohtuotsused nelja ketseri kohta. Ilmnes, et Pablo Olavide oli pandud 
ühte rakkesse inimestega, kellel ei ole ei tiitlit ega kuulsust, küllap selleks, et näidata, 
et inkvisitsiooni kohtu ees on suured võrdsed väikestega. 

Kõigepealt kutsuti ette Jos€ Ortiz, kokk, kes oli enne töötanud Palencia seminaris. 
Ta oli avaldanud kahtlust meie neitsi del Pilari pildi imettegeva võimu kohta. Ta oli 
peale selle veel öelnud, et kõige halvem, mis talle pärast surma võivat juhtuda, olevat 
see, et koerad ta ära õgivad. Väljendust koertest käsitleti kui tähtsusetut ketserlust, 
kuna ka märtrite korjused olevat langenud koerte, röövlindude ja isegi sigade saagiks. 
Teine väljendus aga leiti olevat koletislik dogma eitamine. Kohtuotsus mehe kohta 
kõlas: viia avalikus rongkäigus läbi linna, karistada kahesaja piitsahoobiga, pärast 
seda tuleb ta üle anda ilmalikele võimudele viieaastase galeerikaristuse kandmiseks. 

Tema järel kutsuti ette raamatukaupleja Constancia Rodriguez. Tema tagavarade 
hulgas oli leidunud seitseteist raamatut, mis olid märgitud keelatud raamatute 
nimekirjas, kolm nendest võltsitud köidetes, varustatud süütute tiitlitega. Naine 
mõisteti peale tavaliste «kõr-valkaristuste» — väljasaatmine, varanduse konfiskeeri- 
mine ja muu taoline — kandma vergüenza karistust, see tähendab, teda tuli paljastatud 
ülakehaga läbi linna 

vedada, sellal kui heerold tema süüd ja tema karistusmäära kuulutas. 

Litsensiaat Manuel Sänchez Velazco oli San Cayetano kiriku piirkonnas lasknud 
lendu pühadust teotavaid väljendusi, et pühak ei suutvat teda aidata ja muud 
selletaolist. Ta pääses leebe karistusega. Ta pagendati eluajaks Madriidist ning talt 
võeti õigus aukohti vastu võtta või lugupeetavaid ameteid pidada. 

Otsused loeti ette aegamööda, kõigi põhjuste ja tõendite pedantliku loeteluga. 
Kutsutud külalised kuulasid pealt igavust tundes ja erutatuna, nad ootasid Olavide 
kohtuotsust. Kuid nad ei suutnud hoiduda ebamugavast kaastundest 
kahetsemisväärsete kujude vastu grotesksetes sambenito'des, kelle elu oli igaveseks 
hävitatud mõne ettevaatamatu sõna pärast, ning nad ei suutnud endast peletada hirmu 


ketserikohtu ees, mis miljonite kõrvadega kuulas kergemeelseid väljendusi ja võis 
hävitada igaühe, kelle ta endale välja valis. 

Lõpuks kutsuti välja Pablo Olavide ja pealegi veel kõigi tema tiitlitega: endine 
Peruu asekuningriigi audiitor, endine Sevilla kuberner, endine Nuevas Pobla-ciönesi 
kindralkuberner, endine Santiago ordu komandör, endine Andrease risti rüütel. 

Rahvast tungil täis kirikus valitses täielik vaikus, kui väike, kokkuvarisenud mees, 
keda ketserimüts hiiglaslikult pikendas, kohtu ette viidi. Ta püüdis kõndida, kuid 
vaimulik tema paremal ja valvur tema vasakul käel pidid teda toetama ja vedama; oli 
kuulda, kuidas tema jalad naeruväärsetes kollastes riidekingades üle kiriku 
kivipõranda lohisesid. Kuna ta end ilmselt püsti hoida ei suutnud, kästi tal istuda. Seal 
ta siis konutas. Tema ülakeha toetus jõuetult vastu madalat kaitsevõret, mis piiras 
süüaluse asukohta, teravaotsaline kõrge müts torkas groteskselt õhku, ning 
ümberringi istusid esimene minister ja ülikooli rektpr ja palju kõrgeid isandaid ja 
õpetlasi ja kirjanikke, kes olid tema sõbrad, ja ka need põlastusväärsed — tema 
vaenlased, ning nad kõik olid tema häbi tunnistajaks. 

Otsus oli üksikasjaline, hästi kaalutud, põhjendatud rohke teoloogiaga. Süüalune oli 
omaks võtnud, .et ta on tarvitanud ettevaatamatuid väljendusi, kuid oli väitnud, 

ta ei olevat iialgi õigest katoliiklikust usust kõrvale kaldunud ega ketserluse 
süütegusid korda saatnud, püha Kohus on aga läbi uurinud süüaluse raamatud ja 
käsikirjad, üle on kuulatud seitsekümmend kaks tunnistajat ja Pablo Olavide süü on 
tõestatud. Ta oli seletanud, ta ei uskuvat imedesse. Oli vaielnud selle vastu, et 
mittekatoliiklased on põrgu päralt. Oli väljendanud, et paljusid paganliku Rooma 
keisreid tuleks mõnestki kristlikust vürstist paremaks pidada. Oli kirikuisasid ja 
skolastikuid süüdistanud, need olevat inimvaimu arengut pidurdanud. Oli 
avaldanud kahtlust, kas palve suudab halba lõikust ära hoida. Need olid rohkem kui 
ettevaatamatud väljendused, see oli ketserlus. Edasi, Olavide valduses oli olnud palju 
keelatud kirjandust ja ta oli Antikristuse kõige õelama eestvõitleja, kurikuulsa 
Voltaire'i Šveitsis üles otsinud, talle austust ja sõprust osutanud, ning tema aktide 
hulgas oli leidunud kirju, mida talle oli kirjutanud see peaketser. Ka on süüalune 
tunnistajate juuresolekul seletanud, et kellade helistamine äikeseohu puhul olevat 
kasutu. Katku ajal on ta andnud korralduse, et surnuid ei tohi matta kirikutesse, vaid 
asulast kaugemale, küllaldaselt pühitsemata mulda. Lühidalt, Pablo Olavide süü 
ketserluses oli saja kuuekümne kuuel korral vastuvaieldamatult tõestatud. 

Nende saja kuuekümne kuue juhtumi ettelugemine kestis rohkem kui kaks tundi. 
Teise tunni lõpul vajus Olavide külje peale viltu ja igaüks sai aru, et ta oli minestusse 
langenud. Teda pritsiti veega ning kui ta mõne minuti järel jälle meelemärkusele tuli, 
jätkus ettelugemine. 

Viimaks jõuti lõpule. 

«Neil põhjustel,» kõlas otsus, «tunnistame me ta paljastatud ketseriks, kristliku 
koguduse kodunevaks liikmeks ja otsustame, et ta peab oma ketserluse äravan- 
dutnisega end kirikuga lepitama.» Patukahetsemiseks määrati talle kaheksa aastat 
pagendust Gerona kaput-sünlaste kloostris. Sellega seoses määrati ka tavalised 
kõrvalkaristused. Tema varandus konfiskeeriti. Ta pidi eluaja end eemale hoidma 
Madriidist ja kõikidest kuninglikkudest residentsidest, samuti ka Peruu ja andaluusia 
kuningriikidest ning ka Sierra Morenas 

asuvatest asundustest. Samuti ei tohtinud ta kanda mingit aunimetust ega täita 
mingit ametit. Talle olid keelatud arsti, apteekri, õpetaja, advokaadi ning maksu- 
nõudja elukutsed. Ta ei tohtinud hobusele istuda, mingit ehet kanda, ka mitte mingeid 


rõivaid siidist või peenemast villasest, vaid ainult neid, mis olid valmistatud jämedast 
seržiriidest või tavalisest jämedast kalevist. Gerona kloostrist lahkumise järel tuleb 
tema ketseri-särk, sambenllo, üles riputada Nuevas Poblaciönese kirikusse koos kõigi 
tema ketseritegude loeteluga, et kogu maailm seda teaks. Kõrvalkaristuste alla 
kuulusid ka tema järeltulijad kuni viienda põlveni. 

Põles palju küünlaid, õhk kirikus oli halb, külm ja lämmatav ühtlasi. Vaimulikud 
oma vanamoelistes stoo-lades ja mungakuubedes ning suured isandad oma hiilgavates 
gala-mundrites istusid vaikselt, väsinult ja erutatult, enamasti raskelt hingates ning 
kuulasid pealt. Abate istus Madriidi Püha Tribunali ühe sekretärina 
inkvisitsioonikohtunike seas. Ta oli suurinkvisiitor Sierra sõber, tollesama, kelle 
Lorenzana oli kukutanud ja nüüd süüaluseks tembeldanud, ning Lorenzana teadis 
loomulikult, et see kukutatud suurinkvisiitor oli abate'le teinud ülesandeks välja 
töötada memorandum meetoditest, kuidas inkvisitsioonikohtu protsessimenet-lust aja 
vaimuga kooskõlla viia. Abate'e oli niisiis selge, et samuti kui Olavide oleks võinud 
ka tema istuda süüpingil, häbisärk seljas. Kui Lorenzana esialgu veel ei olnud 
julgenud teda kinni võtta, siis ainult tänu sellele, et ta oli don Manueli usaldusalune ja 
tema ametlik raamatukoguhoidja. Kindlasti on ta aga nende nimekirjas, kes olid välja 
valitud jagama seal all istuva mehe saatust, ning pärast seda autodafe'd peab ta iga 
päev ootama, et teda võidaks vangistada. Ta oleks pidanud juba ammugi põgenema, 
oleks pidanud juba ammu jätma Pürenee mäed enda ja inkvisitsiooni vahele. Põhjusel, 
miks ta seda ei teinud, oli oma nimi: dofa Lücia. Ta ei võinud Hispaaniast enne 
lahkuda, kui ta dofia Lucia poliitilise kasvatuse on lõpetanud, ta ei suutnud elada, kui 
ta Luciat ei näe. 

Don Manuel istus võimukandjate esimestes ridades. Teda valdas tahe üles tõusta ja 
kajavate sammudega 

kirikust lahkuda. Tema sõpradel oli olnud õigus: ta ei oleks tohtinud lasta sellel 
häbistaval vaatemängul toimuda. Kuid ta oli Lorenzana jultumust alahinnanud, ning 
kui see oli autodaf€ juba kord välja kuulutanud, siis oli liiga hilja. Keelata 
väljakuulutatud autodaf€ — niisugune riivatus oleks välja kutsunud mässu, mis oleks 
kindlasti viinud ta kukutamiseni. Kuid see oli skandaal, et too Lorenzana, kes tema 
vastas kogu oma jumaliku kohtumõistja toreduses troonil istus, võis niisugusel 
kombel tallata meest nagu Olavide, kelle väike sõrm on rohkem väärt kui Lorenzana 
ponsunud pea. Teisest küljest on Pepal loomulikult õigus, ning see, kes seal troonib 
suures võidujoovastuses, ei ole seüor Francisco Lorenzana, see on Rooma ja altar, see 
on kirik ise. Sellest silmapilgust alates, mil ta õigusega kannab suurinkvisiitori kuube, 
on isegi niisugune alatu mees nagu Lorenzana jumaliku õigluse kehastuseks, ja ohtlik 
on talle vastu nakata. Sellest hoolimata tõotas don Manuel endale, et tema sõbrad ei 
pea temas eksima. Ta ei luba Lorenzanal sellest kahetsusväärsest vaatemängust kau- 
gemale minna; ta ei või kannatada, et Lorenzana Ola-videt veel edasi piinab ja surma 
ajab. 

Francisco Goya vaatas vaestele patustele kirgliku kaastundega. See, mis toimus 
nendega seal all, see võib meie kõigiga juhtuda! Need olid halvad vaimud, kõikjal 
varitsevad vaimud, kes sellele õnnetule Pablo Olavidele ketserimütsi pähe ja häbisärgi 
selga olid ajanud ning irvitasid tema üle suurinkvisiitori ja tema sellide näol. 
«Trägalo, perro: söö, koer!» Goya istus ja vaatas ja imes endasse iga väiksemagi 
detaili sellest, mis toimus San Domingo EI Reali kirikus. Samaaegselt aga elas ta 
uuesti läbi oma varajase nooruse juhtumused. Tookord, oma kodukohas Saragossas 
oli ta näinud autodaf€'ä, veel pidulikumat, õudustäratavamat ja grotesksemat. See oli 
toimunud Virgen del Pilari katedraali sees ja ees, ja siis olid ketserid Puerta del 


Portillo ees ära põletatud. Goya nägi praegu neid Saragossa kohtunikke ja patuseid 
ning tunnistajaid peaaegu selgemini kui tookord, ta haistis põletatute lehka, 
tookordsed ketserid ja tänased vaesed patused sulasid kokku üheks. 

Põlvitades nüüd mustaga kaetud risti ees, käsi lahti- 

löödud piiblil, ütles Olavide püha vandega oma pattudest lahti. Preester ütles sõnad 
ette ja tema kordas neid, ta ütles lahti igasugusest ketserlusest, eriti aga niisugustest 
ketseritegudest, missuguseid ta ise oma arvamuste, sõnade ja tegudega korda oli 
saatnud. Preester ütles talle ette ja tema kordas, et ta tõotab jumala ja püha neitsi 
nimel alandlikult ja kannatlikult igasuguse talle peale pandud patukahetsuse enda 
peale võtta ja sellele jõudumööda alluda. Kui ta jõud aga üles ütleb või ta edaspidi 
veel pattu teeb, siis tunnistab ta enda parandamatuks ketseriks, kes patukahetsusega 
toime ei tule ja kes ilma kohtuta langeb range kanoonilise õigusemõistmise alla ning 
kuulub tuleriidal põletamisele. 

Kirikusse ukse kaudu 

tungis väljast rahva sumin 

õige tasa, summutatult. 

Kirikus, mis rahvast tulvil, 

oli aga nõnda vaikne, 

et kõik äkki võpatasid, 

kui üks hellebarde tasa 

põrkas vastu põrandat. Kuid 

vaatamata vaikusele 

oli kuulda ainult sõnu, 

mida preester ette luges. 

Temalt endalt, Olavidelt, 

polnud kuulda ühtki heli. 

Oli näha ainult, kuidas 

kustunud ja hallis palges 

vaevaliselt üles-alla 

liikusid ta huuled. 

Seega 

oli püha toiming lõppend. 

Heledalt ja selgelt kostis 

väljast käsklust, sõdurite 

marsisammu. Samas korras, 

nagu tuldud, jälle mindi. 

Eespool kohtunikud, järel 

vaesed patused, nii lahkus 

rongkäik San Domingost. 

Goyat vaevas tahe kõnelda, mis ta San Domingo kirikus oli läbi elanud. Agustin ei 
pärinud temalt seda, kuid ilmselt ootas ta, et Francisco jutustaks. 

Goya vaikis. Ta ei leidnud sõnu. See, mis ta üle oli elanud, oli liiga segane. Ta oli 
näinud rohkem kui Olavide häda ja tema kohtunike brutaalset fanatismi. Ta oli näinud 
deemoneid, kes lendlesid, roomasid, kükitasid kohtunike, ketserite, külaliste ümber, 
neid halbu vaime, kes inimest alati ümbritsevad, ning ta oli näinud nende lõustlevat 
rõõmu. Jah, tema ise — sellest aga ei saaks vagur teelürpija Agustin iialgi aru —, 


tema ise, vaatamata kogu oma kaastundele, vihale, vastikusele, mille temas esile 
kutsus see julmalt groteskne vaatepilt, tema ise oli deemonite rõõmule kaasa rõõ- 
mustanud. Veel rohkemgi: temas oli taas ärganud lapselikult ahne, hirmust täidetud 
rõõm, mida ta oli tundnud poisikesena, tookord, hukkamõistetud ja põlevaid ketsereid 
nähes. Seda virvarri aga, neid pulstunud vanu ja uusi nägusid ja tundeid ei olnud ta 
võimeline sõnades väljendama. 

Kuid maalida neid võis. 

Ta maalis. Lükkas kõik muu endast eemale ja maalis. Ütles ära seanssidest, mis talle 
oli armulikult lubanud Principe de la Paz. Hoidus eemale Cayetanast. Ei lasknud 
kedagi oma ateljeesse. Palus isegi Agustini mitte ühtegi pilku tema maalingutele 
heita: kui need valmis saavad, näeb Agustin neid esimesena. 

Ta rõivastus töö ajaks oma kallimatesse rõivastesse, mõnikord, vaatamata 
ebamugavusele, maalis ta ka majo rüüs. 

Ta maalis kiiresti, kuid siiski suure pingega. Ta maalis ka öösiti; peas kandis ta siis 
madalat, tsilindrikuju-list kübarat metallkilbiga, millele ta kinnitas küünlad, mis talle 
iga kord õige valguse andsid. 

Ta tundis, et lühikese aja jooksul, sellest ajast peale, kui ta oli maalinud 
«Palverännaku püha Isidro juurde», on temas hakanud kujunema mingi uus tunnetus, 
ennenähtamatu ja värviküllane. Ta oli rõõmsalt erutatud. Võidutseva 
tagasihoidlikkusega kirjutas ta oma 

Südame-Martinile, et maalib nüüd paari väikest pilti, ainult enda lõbuks, ning seal 
järgib ta, hoopis teisiti, kui seda tellitud piltide juures teha võib, omaenda südant, oma 
isiklikke tähelepanekuid ja tujusid, laseb oma fantaasia ohjest valla ja maalib 
maailma, nagu ta seda näeb. 

«See kujuneb päris suurepäraseks,» kirjutas ta, «ning pildid panen välja 
vaatamiseks, alguses siin, sõprade jaoks, siis Akadeemias, ja sooviksin ainult, minu 
hinge Martin, et sa tuleksid varsti meid vaatama.» Ta tegi kirjale suure risti, et kurjad 
vaimud halvaks lõpuks vahele ei tuleks ja tema jultunud enesekindluse pärast tal 
kõike nurja ei ajaks. 

Ning saabus päev, mil ta Agustinile peaaegu vihase rahuldustundega ütles: «Soo, 
valmis! Nüüd võid sa neid vaadata, ja kui sa tahad, võid sa selle kohta ka oma 
arvamust avaldada.» 

Seal olid pildid. 

Üks piltidest kujutas vaesevõitu provintslikku härjavõitlust. Seal oli härjavõitluse 
tsirkus võitlejatega, hobustega, pealtvaatajatega ja paar mitte midagi ütlevat maja selle 
taga. Härg ise oli äraaetud ja verine, arg, halb härg, kes vastu pihttara toetus, vett 
viskas ja enam võidelda ei tahtnud ning nüüd ainult surma igatses. Ja pealtvaatajad 
olid marus looma arguse pärast, kes ei pakkunud neile seda vaatemängu, millele neil 
oli õigus, kes ei tahtnud minna uuesti võitlusväljale ja päikese kätte, vaid nurjatul 
kombel tahtis varjus seisma jääda ja seal otsa lõppeda. Härg ei võtnud palju ruumi, 
sest Francisco polnud tahtnud maalida härga, vaid tema saatust, ja selle juurde 
kuulusid teised võitlejad, pealtvaatajad ja hobused niisama palju kui härg. See oli 
väga kujuderohke pilt, siiski ei olnud seal mitte midagi üleliigset, mitte midagi 
tarbetut. 

Teine pilt näitas trobikonda hullumeelseid nende majas. Suur, keldritaoline ruum, 
mitte midagi muud kui ainult kivi, poognataoliste võlvidega; võlvide ja trellitatud 
akende vahelt langeb valgust. Siia on siis hullumeelsed kinni pandud, neid on palju, 
kuid igaüks neist on lootusetult üksi. Ja igaüks tegeleb oma hullusega. Keskel seisab 
noor jõuline alasti mees, tungivalt ja 

ähvardavalt jutlustab ta metsikult žestikuleerides olematu vastase poole. Seal on ka 
teisi poolpaljaid, kaunistatud kroonidega, härjasarvedega, kirjude sulgedega, nagu 
neid indiaanlased peas kannavad. Ühises puntras kükitavad, seisavad, lamavad nad 
igaveses kivises võlvialuses. Kuid nende ümber on palju kerget valgust. 

Kolmas pilt kujutas suure reede rongkäiku. Ilma et oleks esitatud ülearu palju 
inimesi, võib selgesti näha ja tajuda lippude, ristide, osavõtjate, pealtvaatajate, 
patukahetsejate sagimist. Mustaga kaetud majade eest möödub kõikudes raske 
poodium, mida kannavad tugevad higistavad mehed, ja selle peal hiigelpilt pühaku- 
paistega kroonitud neitsist. Tagapool, kaugemal, samasugune poodium püha 
Joosepiga, ja veel kaugemal kolmas ning selle peal hiiglaslik ristilöödu. Lipud ja ristid 
on kaugel rongkäigu ees. Kõige selgemini aga on näha patukahetsejad, disciplinante'd, 
poolpaljad ja valged; valgete, teravaotsaliste patustemütsidega ühed, mustade 
kuradilarhvide ja -rõivastega teised; kõik fanaatiliselt liikuvad oma mitmesabalisi 
piitsasid vibutades. 

Autodafe'l, millest ta üheksa-aastasena oli osa võtnud, tookord Saragossas, oli ta 
näinud ja kuulnud, kuidas oli süüdi mõistetud keegi vaimulik, paater Arevalo, kes 
oma pihilapsi oli käskinud alasti võtta ning siis neid piitsaga peksnud ja lasknud 
ennast nende poolt piitsutada kehaosadele, mis olid patustanud. Otsus, mis paatrile 
tollal langetati, oli olnud leebe, kuid siiski pikk, üksikasjaliste põhjendustega. Oli ette 
loetud kõikidesse üksikasjadesse tungiv kirjeldus kombevastasest, keelatud 
patukahetsusest, mille paater oli endale ja oma pihilastele määranud. Aastakümnete 
vältel ei olnud Goya enam selle peale mõelnud. Kuid San Domingo kirikus oli ta jälle 
uuesti selgesti tundnud seda tungivat, ängistavat, kirglikku kaastunnet, millega ta 
tookord oli kuulanud otsuse ettelugemist. Ja uuesti oli temas üles kerkinud mälestus 
paljudest enda-pütsutajatest, keda ta sellest ajast peale oli näinud nende ebatavaliste 
patukahetsejate rongkäikudes, kes olid endale teinud valu, et tulevasest valust 
pääseda. 

Nad karistasid end lõbuga. Nende piitsad kandsid nende kallimate värve, ja kui nad 
oma kallimatest möödusid, püüdsid nad neid oma verega pritsida; see oli auks ja 
armuteeneks mitte ainult pühale neitsile, vaid ka kallimale. Ja nüüd oli Goya siis 
maalinud neid patu-kahetsejaid. Tema pildil sammuvad ja tantsivad nad kohe 
esiplaanil, paljad, vimmas, lihasterohkete selgadega, valgete niudevöödega ja valgete, 
teravate patu-kahetsejamütsidega. Eredalt üle nende on laotunud valgus. Kuid pühast 
neitsist kiirgab see mahedalt ja pehmelt. 

Neljas pilt, «Sardiini matused», kujutas hoopis teistsugust rongkäiku, toda metsikut 
pidulikkust, millega lõppes karneval, viimast pidustust enne pikka, karmi paastuaega. 
Tihedalt tungleb rahvahulk, pingutades jõudu, et olla rõõmsameelne. Seal on suur lipp 
kuratliku kuuga, paar noorukit on varustatud metsikute, lapsi hirmutavate maskidega, 
kaks tüdrukut, kes näevad välja nagu ümberrõivastatud mehed, tantsivad kolmandaga, 
maskiga mehega, mingit rasket tantsu. See on kunstlik, hullumeelne rõõmsameelsus, 
mida õhkub pildist, mingi fanaatiline ülemeelikus; on tunda, et kohe selle järel tuleb 
paastuaeg tühjade kottide ja tuhaga. 

Ka selle pildi sisse oli Goya maalinud isiklikku viha. Inglased kasutasid nimelt 
paastuaega selleks, et Hispaaniasse suurel hulgal sisse vedada kuivatatud kala. Et 
vihatud britlaste kasusid vähendada, lubas paavst neil, kellele arst ja pihiisa vastava 
tunnistuse andsid, ka paastuajal liha süüa. Kes seda eesõigust tahtis kasutada, pidi 
ostma ühe trükitud eksemplari paavstlikust loabullast, ning igal aastal uue, alla 
kirjutatud oma koguduse preestri poolt; preester nõudis selle eest maksu vastavalt 


loataotleja sissetulekule. Tolle maksu suuruse üle pahandas Francisco aastast aastasse 
ja nii ajas teda «Sardiini matuste» rõõmsameelsus eriti vihale. 

Viies pilt kujutas lõpuks autodafe'd. See ei toimu aga San Domingo kirikus, vaid 
mingis teises, valgusega üleujutatud, valgete, kõrgete võlvide ja kaartega kirikus. Ees, 
lava peal, teistest kõrgemal konutab häbi-särgis ketser, heledalt ja groteskselt tungib 
teravaotsaline kübar põiki õhku. See mees on täielikult kokku 

204 

vajunud, pundar häda ja häbi, tema esiletõstmine teeb tema viletsuse kahekordselt 
haletsusväärseks. Temast lahus, palju sügavamal, istuvad kolm teist patust, nagu 
temalgi on nende käed kokku pandud, nagu temagi on nad häbisärgis ja kannavad 
teravaotsalisi kübaraid; üks neist on kokku vajunud, teised hoiavad end veel püsti. 
Tagaplaanil, trooniva kohtu ees, loeb sekretär kohtuotsust ette. Ümberringi istuvad 
võimukandjad, vaimulikud ja ilmalikud, parukate ja väikeste mütsidega, kaunis 
osavõtmatud, paksud, vagad, esinduslikud, ja maskitaoliste nägudega, ning 
nende'keskel mees, kelle nad on vangistanud, ketser, kelle üle nad kohut mõistavad. 

Nende piltide ees seisis nüüd siis Agustin. Seisis ja vaatas. Jõi pildid endasse. Oli 
jahmunud. Hirmunud. 

See oli rõõmus hirn. Siin oli hoopis teistsugune maalikunst, kui seda senini oli 
nähtud. See oli hoopis teistsugune Francisco, kes seda oli maalinud, ja siiski seesama. 
Neil piltidel olid kujutatud üksikasjalised sündmused paljude inimestega, kuid seal ei 
olnud enam midagi liigset. See oli kasin lopsakus. Kõik, mis üldisele ei allunud, oli 
välja jäetud, iga inimene ja asi üksikult ei olnud muud kui teenindav osa. Ja veel 
imelikum: koik viis pilti, Agustin tundis seda imehästi, kõik viis pilti, nii 
mitmekesine, kui nende sisu ka ei paistnud olevat, kuulusid kokku. Surev härg, 
hullunud karnevalirongkäik, enesepiitsutajad, hullumaja, inkvisitsioon, see kõik oli 
üks, see oli Hispaania. Kogu metsikus, õudus, süngus, pimedus, mis peitub isegi 
Hispaania rõõmus, oli siin olemas. Kõigele vaatamata ja nii võis maalida ainult üks 
mees, ainult tema sõber Francisco —, kõigele vaatamata tundus piltidel midagi kerget, 
lendlevat. Läbielamuste õudust leevendas taeva õrn heledus, hõljuv, vahelduv valgus. 
Ja mida Francisco oma Agustinile mitte kunagi sõnades arusaadavaks teha poleks 
suutnud, seda tundis too nüüd piltidest: et sellele iseäralisele Franchole olid teretulnud 
isegi kurjad deemonid. Sest üle selle sünguse, mida Francisco oli seal maalinud, 
helkis tema lõbu elada, näha, maalida, ja tema tohutu elurõõm, ükskõik milline see elu 
ka ei oleks. 

Kas need maalid ässitasid 

valitsuse vastu? Kas nad 

tõstsid mässu altari ja 

trooni vastu? Miskit taolist 

polnud näha ja veel vähem 

sõnadega väljendatud. 

Ent need väiksed pildid siiski 

häirisid sind palju rohkem, 

kui ehk seda oleks teinud 

mässumeelsemadki sõnad. 

Härg, kes surres vett veel laskis, 

metsik, tume, paastuöine 

sünge lõbusus, need tegid 

soojaks südame, kuid sapi 

kibedaks, niisama nagu 


rongkäik ennast piitsutavaid 
paljaid patukahetsejaid 
mõjus. Täpselt samuti 

kui ketseritekohus. 

«Noh? Mis 

ütled?» küsis Goya. «Ma ei 
ütle miskit,» vastas sõber, 
«seal ei saagi miskit öelda.» 
Ning ta naeris laialt üle 
momi, kondise ja kõhna 


palge. 


10 


Josefa tuli, vaatas pilte ja ta põrkas tagasi oma nurka. Mees, keda ta armastas, äratas 
temas õudust. 

Jovellanos tuli koos noore luuletaja Ouintanaga. Jovellanos ütles: «Teie kuulute 
meie hulka, don Francisco. Karvapealt oleksin ma teile ülekohut teinud.» 

Noor Ouintana tundis rõõmu: «idioma universal. Teie piltidest, don Francisco, saab 
aru igaüks, alates eesli-ajajast kuni esimese ministrini.» 

Don Miguel, Lucfa, don Diego vaatasid pilte. Oli mõttetu neid pilte mõõtma hakata 
Mengsi või Bayeu reeglite järgi. 

«Ma kardan, meil tuleb ümber õppida, don Miguel,» ütles abate. 

Kuid järgmisel hommikul tuli don Miguel veel kord Goya juurde. Francisco pildid 
ei olnud lasknud teda magada. Need erutasid poliitikut Bermüdezt samavõrra kui 
kunstitundjat Bermüdezt. Aga äkki märkavad piltide salajast mässuleõhutuse maiku 
teisedki, nimelt vaenlased, näiteks suurinkvisiitor Lorenzana? Need ei hooli kunstist, 
mis peitub piltides, nad leiavad üksnes, et need tooted on segavad, üleskihutavad, 
ketserlikud. 

Niisiis seda tahtis nüüd Miguel oma sõbrale selgeks teha. Francisco olevat, seletas 
ta talle, nende piltidega küllaldaselt näidanud oma julgust ja oma tahet võidelda selle 
eest, mis on poliitiliselt õige. Rohkem teha — pildid näitusele välja panna — oleks 
hulljulgus. Kui mees, keda inkvisitsioon kutsus osa võtma autodafe'st San Domingo 
kirikus, niisugused pildid näitusele välja paneb, siis oleks see väljakutse, mida Püha 
Amet mingil tingimusel ei kannataks. 

Muheleva üllatusega vaatas Goya tähelepanelikult oma pilte. 

«Ma ei suuda nendes piltides midagi leida,» arvas ta, «mitte midagi, mis annaks 
Pühale Ametile põhjust minu vastu välja astuda. Minu õnnis naisevend on mulle 
Pacheco eeskirjad hästi pähe tuupinud. Ma ei ole iialgi alasti keha maalinud. Ma ei ole 
iialgi meie armsa jumalaema jalgu maalinud. Kogu minu maalitoodangus ei ole 
midagi, mis põrkaks inkvisitsiooni keeldude vastu.» 

Ta laskis silmadel veel kord üle piltide rännata. 

«Ma ei suuda leida midagi siivutut neis piltides,» kordas ta ja raputas tõsiselt pead. 

Francisco naiivne talupoeglik kavalus pani Migueli ohkama. 

«Mäss ei ole käegakatsutav,» seletas ta kannatlikult, «kuid nendest lausa õhkub ju 
mässulist hõngu.» 

Francisco ei saanud sugugi aru, mida Miguel tahtis. Tõenäoliselt ei suutvat ta iialgi 
sõbrale meele järgi olla. Alguses olevat tema, Goya, olnud don Miguelile ainult 


kunstnik, nüüd aga jälle liiga poliitiline. Ent mida, kogu maailma nimel, on siis ta 
piltidel pistmist poliiti- 

kaga? Kas ei ole juba paljud enne teda inkvisitsiooni-tribunali maalinud? 

«Kuid mitte praegu!» hüüdis Miguel. «Ja mitte nii!» 

Goya kehitas õlgu. «Ma ei suuda endale ette kujutada,» seletas ta, «et need pildid 
võiksid mulle ebameeldivusi tuua. Ma pidin need maalima. Nad on seda, mida ma 
võin, ja ma ei taha neid ära peita, ma tahan neid näidata, ma panen nad näitusele 
välja.» 

Kuna ta märkas muret ja tuska oma sõbra muidu nii selgetes näojoontes, lisas ta 
soojusega juurde: «Sina ise oled ometi nii sageli hädaohte trotsinud. See on väga 
sõbralik sinust, et sa nüüd mind ettevaatamatuse eest kaitsta tahad.» Siis aga lõpetas ta 
lühidalt: «Ära räägi enam oma keelt rakku. Ma panen pildid näitusele.» 

Miguel andis järele. «Ma püüan korraldada,» sõnas ta murelikult, «et vähemalt don 
Manuel siia tuleb ja ütleb, et ta neid pilte pooldab. Võimalik, et selle kaudu saab 
suurinkvisiitorit hoiatada.» 

Don Manuel tuli varsti; teda saatis Pepa. Ilmnes, et Pepa oli tundnud hirmu 
Francisco pärast, kui see auto particular'ile oli kutsutud. 

«Ma olen teile alati öelnud, don Francisco,» seletas ta Goyale, «teie vaated lõhnavad 
ketserluse järgi. Kui don Manuel mõnikord nii katoliiklik ei ole, nagu ma teda näha 
tahaksin, siis on tal vabandus: ta on riigimees, ta peab krooni eesõigusi alal hoidma. 
Aga sina, Francho, oled ju ainult maalija.» 

«Ärge laske end temast hirmutada, don Francisco,» trööstis reipalt Manuel. «Küll 
ma juba kaitsen teid. Ükskord lasksin ma neil sealt Pühast Ametist korraldada nende 
suurt vaatemängu, teist korda ma seda enam ei luba. Ja nüüd näidake meile pilte! 
Miguel on mulle nendest palju jutustanud.» 

Nad vaatasid pilte. 

«Suurepärane,» ütles Manuel. «Tegelikult peaksite te mulle tänulik olema, don 
Francisco, et ma lubasin sel autodafe'l toimuda. Muidu ei oleks te oma pilte iialgi 
maalinud.» 

Pepa vaatles pilte kaua, vaikides. Siis ütles ta oma mahlase loiu häälega veidi 
venitades: 

«Seda oled sa tõepoolest hiilgavalt teinud, Francho. Tõtt öeldes ei saa ma aru, 
mispärast härg nii väike on ja toreadoor nii suur, kuid küllap sul on oma põhjused. Sa 
oled endast väga suurel arvamisel ja sulle ei tohiks liiga palju kiitust jagada, kuid ma 
usun, et sa oled tõepoolest suur maalikunstnik.» Ja ta vaatas Goyale otsa täie häbitu 
pilguga oma rohelistest silmadest. 

See ei meeldinud don Manuelile. «Me peame minema,» ütles ta. «Palun, saatke 
need pildid mulle, don Francisco. Ma ostan need ära.» 

Goya oli meeldivalt üllatatud, et pildid, mis ta oli maalinud ainult enda lõbuks, 
võivad talle ka veel raha sisse tuua, ja don Manuelilt võis kõrget hinda küsida. Ent ta 
ei olnud neid pilte maalinud tema jaoks ja kindlasti mitte ka Pepa jaoks, ta ei tahtnud 
sellega sugugi leppida, et need satuksid nii vähese arusaamisega inimeste kätte. 

Oli riskantne ja sugugi mitte tark tegu Principe de la Paz'i pahandada, kuid: «Nii 
kahju kui mul ka ei ole, don Manuel,» ütles ta, «ma ei saa neid pilte teile anda, need 
on juba ära lubatud.» 

«Noh,» ütles Manuel pahaselt, «kaks pilti saate te sellele vaatamata meile anda, ühe 
sehora Tudõle, ühe mulle.» Ta rääkis käskivalt, nii et vasturääkimine oli võimatu. 


Kui nad hüvasti jätsid, ütles Pepa: «Härg on liiga väike, küllap te seda veel taipate, 
Francisco. Kuid teie olete Hispaania kuulsus.» 

«Ta räägib alati nii, nagu on tema romanssides, see meie Pepa!» lausus Manuel 
pisut järsult. 

Kõik Goya sõbrad olid nüüd pilte näinud, ainult Cayetana mitte. Goya ootas. Kirg 
paiskus tema üle suure lainena, ta süda oli täis musta viha. 

Lõpuks tuli Cayetana. Kuid ta ei tulnud üksi, vaid doktor Perali, arsti saatel. 

«Tundsin teist puudust, Francho,» ütles Cayetana. 

Nad vaatasid teineteisele otsa kuumalt, häbitult, õnnelikult, nagu leiaks see 
kohtumine aset pärast igavikku. 

Siis seisis Cayetana piltide ees. Tema suured, metalsed silmad kõrgete, uhkete 
kulmude all imesid Francisco tööd endasse; ta vaatles lapseliku tähelepanuga ja 
andunult. Hurm ja uhkus täitsid Goya rinda. Rohkem ei võinud elu talle enam anda. 
Siin, oma seinte vahel, kõige kitsamas ruumis, olid ühendatud töö, mida ainult tema 
võis luua, ja naine, see ainus, kes on määratud talle. 

«Ma tahaksin kaasa teha,» ütles Cayetana. 

Goya taipas silmapilkselt ja sügav rõõm valdas teda. Täpselt seda oli ta tundnud ja 
tahtnud tunnetavaks teha. «Kaasa teha» oli ta tahtnud härjavõitlusel, karnevalil, isegi 
inkvisitsioonikohtus. Veelgi rohkem: kui kedagi ka hullumaja ees ei haaranud tume 
tahtmine kaasa teha, olla ise ükskord vaba kõigest — rõivaist, kombeist, mõistusest 
—, siis oli ta asjatult maalinud, siis olid tema pildid ebaõnnestunud. «Ma tahaksin 
kaasa teha.» Tema, Cayetana, oli seda tundnud. 

Doktor Perali olid nad unustanud. Nüüd andis ta endast märku. Oma rahuliku 
häälega ütles ta: «Mida teie seal ütlesite, duguesita, on targem kui see, mida 
kunstiteadlased oma paksudes raamatutes öelda oskavad.» 

Et see mees nimetas Cayetanat häbematu usalduslikkusega «duguesita'ks» — 
väikeseks hertsoginnaks, kiskus Goya järsult välja tema õnnest. Missugune on nende 
mõlema vahekord? 

«Mida ma kõige rohkem imetlen,» pöördus nüüd Peral Francisco poole, «on see, et 
teie maalid on vaatamata oma süngele sisule nii raskuseta, nii vabad, ma tahaksin 
peaaegu öelda: rõõmsad. dofaCayetanal on täielikult õigus: nii, nagu teie maalite, don 
Francisco, on selles õuduses midagi meelitavat.» Ning üleminekuta lõpetas ta: «Kas te 
ei müüks mulle ühe neist piltidest, don Francisco?» 

Goya naeratas endamisi tigedalt. Sel Peralil on tema piltidest arusaamist, seda küll, 
ta pole mõni kõlupea nagu Pepa. Sellele vaatamata vastas ta peaaegu jämedalt: «Ma 
olen väga kallis, doktor.» 

«Ma ei ole liiga vaene, härra õuekunstnik,» vastas Peral väga viisakalt. 

Hertsoginna aga käskis oma sõbralikul ja kindlal kombel: «Andke kaks nendest 
piltidest mulle, Francisco.» 

Goya oli vihane. Naeratades ütles ta erilise armastusväärsusega: «Lubage mul kaks 
nendest piltidest kinkida teile, amiguita de mi alma.» Selle «armsa väikese 
südamesõbrannaga» pidi ta sellele «habemeajajale» tema duguesita tagasi maksma. 
«See on siis teie teha, kui mõtlete neid edasi kinkida.» 

«Tänan,» ütles rahulikult ja sõbralikult hertsoginna Alba. 

Kunstikoguja Peral, Goya jämedusest häirimata, tundis rõõmu, et ta ühe või koguni 
kaks nendest piltidest endale saab, ning jätkas vaimustuse avaldamist. «Need pildid,» 
seletas ta ilmse veendumusega, «on esimesed uue kunsti loomingud, tuleva aastasaja 
esimesed pildid. Kuidas küll see inimene kaasa kisub!» lausus ta ketseri kohta 


«Inkvisitsioonis». «See on meeletus, kuid teil on täielik õigus, dofia Cayetana, tahaks 
olla tema asemel.» 

Ta rebis end lahti, kuid jätkas ikka veel sisemise erutusega: «Teie tunnet, don 
Francisco, kinnitavad ajaloo tõsiasjad. Oli judaisante ja marraane, kes võib-olla 
oleksid saanud veel põgeneda, kuid nad jäid inkvisitsiooni haardeulatusse ning 
ootasid, et inkvisitsioon neid ära viiks. Neid nähtavasti meelitas taolises sambenito's 
istuda.» 

«Te olete judaisantide tundmustega imetlusväärselt hästi tuttav,» ütles Goya kurjalt. 
«Hoidke, et inkvisitsioon teid ennast mõneks taoliseks ei pea!» 

«Kust võin ma teada,» sõnas doktor Peral rahulikult, «kas minus äkki tõesti juudi 
verd ei leidu? Kes meist võib seda kindlasti väita? Niipalju on kindel: juutidest ja 
mauridest on võrsunud parimad arstid. Ma olen nende töödest palju õppinud. 
Rõõmustan, et võisin neid välismaal uurida.» 

Goya pidi möönma, et nõudis julgust, eriti pärast Olavide kukutamist, selletaolisi 
mõtteid väljendada, ja tema tusatuju kasvas. 

Varsti pärast seda toodi seora dofia Josefa Bayeu de Royale Albade varakambrist 
saadetis vana hõbedat koos 

hertsoginna tervitusega. Josefa seisis hämmeldunult väärisasjade külluse ees. Ta oli 
arvestaja ning tundis rõõmu üliväärtuslikust kingitusest, kuid ühtlasi ka pisut 
haavumist. 

«Olin sunnitud kinkima hertsoginnale kaks oma piltidest,» selgitas Goya. «On 
loomulik, et ta kingitusega vastab. Seal näed sa nüüd,» lõpetas ta rahulolevalt. 
«Oleksin ma lasknud endale pildid välja maksta, siis oleks mul olnud väga raske 
nende eest rohkem kui kuus tuhat reaali nõuda. See, mis siin meie ees lebab, on oma 
kolmkümmend tuhat väärt. Ma ütlen sulle alati: suuremeelsus tasub ennast paremini 
kui kokkuhoid.» 

Goya pani pildid Akadeemias välja. Tema sõbrad ootasid teatud hirmuga, kuidas 
inkvisitsioon sellele reageerib. 

Goya sai teate, et Püha Ameti asjatundjad tulevat tema pilte üle vaatama; talle tehti 
ettepanek kohal olla. 

Vaimulikkude härrade eesotsas ilmus peapiiskop Des-puig. Goyale oli teada, et 
Pepa on selle prelaadiga sõbralikes suhetes. Ta mõtles endamisi, et võib-olla on Pepa 
ta saatnud. Teda abistama? Või teda kukutama? 

Kirikuvürst vaatas pilte. «Need on head, vagad tööd,» leidis ta. «Sellest 
«Inkvisitsioonist» hoovab seda head-tegevat hirmu, mida Püha Amet taotleb. Teie 
peaksite selle pildi meile annetama, mu poeg, te peaksite selle härra suurinkvisiitorile 
kinkima.» Goya oli segane ja õnnelik. 

Möödaminnes jutustas ta Josefale, ta olevat «Ketseri-kohtu» Pühale Ametile 
annetanud. 

Naine, hämmastatud sellest 

jultumusest, lausus: «Hoia, 

tuleriidale nad viivad 

sinu pildi ja su enda 

vangikongi.» Goya aga 

jätkas üsna rahulikult: 

«Tea, suurinkvisiitor ise 

palus minult seda pilti.» 

Imestunult seisis naine, 

küsis: «Kuidas seda, Francho, 


sa küll korraldada oskad?» 

Lisas siis: «Ei mina sellest 
aru saa, kuis sina, Francho, 
lummutad küll inimesi.» 


11 


Sellest ajast peale, kui abate oli Pablo Olavidet näinud vaeste patuste toolil, tundis ta 
peaaegu kehaliselt, kuidas hädaoht ka tema poole roomab, tund-tunnilt ikka lähemale. 
Ta teadis, et Lorenzana vihkab teda, kukutatud Sierra sõpra, inkvisitsiooni sisemist 
vaenlast. Aeg, mis abate'e veel põgenemiseks oli jäänud, jooksis maha, kuid ta ei 
suutnud end Madriidist ja Luciast lahti kiskuda. 

Suurte sõnadega lubas Manuel talle kaitset, kuid abate ei lootnud sellele. Oli olemas 
ainult üks abinõu Lorenzana tegevuse vahele segada. Don Manuel pidi veel nüüd, just 
nimelt nüüd, Olavide inkvisitsiooni küüsist välja kiskuma. 

Abate ja Miguel käisid talle peale, ta peab Olavidel aitama põgeneda. Ministrit 
ennast kõrvetas ja küünistas edasi sama — San Domingo kirikus toimunud lavastuse 
häbi, ja ta lausa janunes selle järele, et Olavidet kõrkide kirikuisandate käest ära 
kiskuda. Kuid ta oli selle ettevõtte ohtlikkusest teadlik, ta ei julgenud seda ilma 
kuninganna siduva heakskiiduta ette võtta, kuninganna nõusolekut saavutada aga näis 
talle võimatuna. 

Maria Luisa oli nimelt vihane, et don Manueli vahekord Pepaga edasi kestis, ja tegi 
talle just sel ajal jälle palju stseene. Püüdis talle haiget teha. Pilkas teda selle kaotuse 
puhul, mille osaliseks ta Olavide kohtuasjas oli saanud. Kindlasti teeb Maria Luisa 
talle selgeks, et ta üksinda seda suppi sööks, mille ta on keetnud. 

Ta seletas oma vabameelsetele sõpradele, et ta ei lase Olavidel Gerona kloostris 
hukkuda; kuid süüdimõistetud ketseri röövimine on hell asi ja Carlose enda poole 
võitmiseks vajab ta aega. Esialgu pidas ta võitlust inkvisitsiooni vastu teisel pinnal. 
Nimelt vajas sõjas ikka rohkem mõranev Hispaania rahavääring tugevdamist ja 
välismaa ärimehed olid teatanud oma valmisolekust 

toetada hoopiski mitte tühist Hispaania laenu. Kahjuks aga olid need julged 
rahandustegelased juudid. Aastasadade vältel oli inkvisitsioon sellest kinni pidanud, et 
ühegi juudi jalg Hispaania pinda ei roojastaks; juudi soost isandad aga, kes olid nõus 
Hispaania finantse saneerima, panid rõhku maa majandusliku olukorraga isiklikult 
tutvumisele. Don Manuel kandis küsimuse kuningannale ette, ta nimetas ka laenu 
suuruse — kakssada miljonit. Maria Luisal ei olnud midagi selle vastu, et tema 
minister suurinkvisiitorilt viisaka rõhuga mõlema härra sissesõiduluba taotleks. 

Lorenzana ütles otsekohe ja otsustavalt ei. Ta paluti kuninga juurde ning seal leidis 
don Manueli juuresolekul aset jutuajamine, milles don Carlos end kaugeltki mitte nii 
mugavana ei näidanud kui tavaliselt. Kõik, mida suurinkvisiitor suutis saavutada, oli 
see, et rohkem kui kaht juuti sisse ei lasta ning et nad kogu oma sealviibimise aja 
kestel, muidugi tähelepandamatult, on inkvisitsiooni valve all. 

Juudi härrased — keegi monsieur Böhmer Antverpenist ja keegi mijnheer Pereria 
Amsterdamist — tekitasid Madriidis sensatsiooni, kõik edumeelsed võistlesid, et neile 
igati sõbralikkust osutada. Jovellanos korraldas nende auks teeõhtu. Isegi hertsoginna 
de Alba korraldas neile vastuvõtu. 


Sel puhul vaatas ja uuris Goya juute. Ta oli pettunud, et nad näisid hoopis 
teistsugustena kui juudid Rembrandti piltidel. Monsieur Böhmer, nii koledal kombel 
oma elupäevad lõpetanud Marie Antoinette'i õuejuveliir, oli elegantne prantslane, 
nagu ta neid oli sadadena näinud, ja mijnheer Pereria kõneles kõige puhtamat kastü- 
Ha keelt, mida iganes võis kujutleda. Grande'dega suhtlesid mõlemad juudi soost 
isandad, nagu oleksid nad nendetaolised. 

Lorenzana, äärmiselt vihane, et tema ametisoleku aja jooksul on juudi hingus 
pealinna õhku mürgistanud, teravdas võitlust liberaalide vastu. Viimastel aastatel oli 
vaikselt läbi sõrmede vaadatud, kui mõjurikastel inimestel oli keelatud raamatuid. 
Nüüd sagenesid läbiotsimised ja sellega seoses täienes ka inkvisitsiooni materjal. 

Kord, kui abate ebatavalisel ajal koju tuli, nägi ta, kuidas Lopez Gil, keda ta tundis 
kui inkvisitsiooni nuhki, tema korteri uksest väljus. Ta palus don Manueli, et see 
enam uut Olavide-lugu sündida ei laseks, vannu-tas teda, hoiatada Lorenzanat või 
veel parem — Olavide põgenemist võimaldada. 

Don Diego manitsused liigutasid ministrit. Ta andis pooleldi lubaduse. Kuid jäi 
kõhklevaks. 

Seal tuli talle suurinkvisiitor ise appi. Viimasel ajal olid vaimulikud autorid terves 
sarjas kirjutustes elanikkonda üles kutsunud Jovellanose, Cabarrüsi ja Ouin-tana 
mässule õhutavaid raamatuid ära põletama ja nende autoritele sellega veenvalt 
õpetama, et Hispaania on katoliiklik maa. Nüüd oli aga ühes eriti mürgises bro-šüüris 
kirja pandud, ei olevat sugugi imestamisväärne, et räpaseid ja jumalasalgavaid 
raamatuid sallitakse ja kiidetakse, sest riigi esimene ametnik isiklikult annab 
kuulmatu ohjeldamatuse eeskuju ühenduses riigi esimese daamiga. 

Kui politsei talle brošüüri esitas, tundis don Manuel rõõmu; nüüd on Lorenzana liiga 
kaugele läinud. Ta viis laimukirjutuse kuningannale. Maria Luisa luges. 

«Lorenzanale tuleks korraks sõrmede pihta anda,» ütles ta kardetavalt rahulikult. 

«Teie majesteedil on õigus nagu alati,» vastas Manuel. 

Kuninganna lausus: «Sa oled loomulikult rõõmus, et ma ajan nüüd jälle joonde 
selle, mis sina oled vassinud ja ära rikkunud.» 

«Te mõtlete Olavide asja, madame!» küsis Manuel süütult ning jätkas: «Jah, ma 
leian igatahes, et Olavide tuleks nende käest päästa.» 

«Ma kõnelen Carlosega,» vastas kuninganna. 

Maria Luisa kõneles Carlosega, siis rääkis Manuel Migueliga, siis Miguel abate'ga, 
siis kõneles abate suurinkvisiitoriga. 

See kõnelus toimus ladina keeles. Abate seletas kõigepealt, ta ei rääkivat kui Püha 
Ameti tagasihoidlik teener Püha Ameti kõrgeima ametnikuga, vaid kui eraisik; 
muidugi olevat don Manuel ja katoliiklik kuningas ise huvitatud selle jutuajamise 
kordaminekust ja 

tagajärgedest. Lorenzana vastas, see olevat kasulik teada, Võib-olla teataks don 
Diego, muidugi samuti mitteametlikult, don Manuelile ja see majesteedile, don 
Carlosele, et kahjuks on kahtlusemomendid endise suurinkvisiitori Sierra vastu 
rohkenenud ja et tema süüdimõistmine osutub vist möödapääsematuks. 

«Sina, 0o vend,» ütles ta, «Sina, kes sa seda meest hästi tunned, oled muidugi 
midagi selletaolist juba ette näinud.» 

«Ma tunnen teda ja ma tunnen sind, 00 isa,» vastas abate, «niisiis olen ma seda ette 
näinud.» 

«Kas sa töötad ikka veel selle kirjatöö kallal, mis ta sulle ülesandeks tegi?» küsis 
suurinkvisiitor. 


Don Diego mõistus käskis tal öelda ei, kuid tema mässuline süda ei lubanud seda. 

«Keegi ei ole mul käskinud seda tööd katkestada,» vastas ta laitmatus ladina keeles 
ning jätkas: «Kõikvõimas käsib kuud kasvada ja kahaneda. Kõikvõimas immutab 
Püha Kohtu meeled kord leebuse, kord rangusega. Sellepärast olen ma tagasihoidlikul 
arvamusel, et võib-olla osutub minu töö siiski kunagi tarvitamis-kõlblikuks.» 

«Ma kardan, oo vend,» vastas Lorenzana, «sa oled tugevam lootuses kui õiges usus. 
Kuid avalda mulle oma sõnum,» jätkas ta käskivalt. 

Abate vastas: «Rahuvürst tahaks sinu tähelepanu sellele juhtida, 00 isa, et 
süüdimõistetud ketser Pablo Olavide on kehaliselt väga õrn. Kui aga see keha sel ajal, 
kui ta asub Püha Ameti hoole all, peaks hääbuma, siis, kardab Rahuvürst, laidaks 
kogu Euroopa seda maad siin ja katoliiklikku kuningat. Sellepärast palub Rahuvürst 
sind, reverendissime, et sa laseksid ketseri tervisele osaks saada erilist hoolt.» 

«Sa tead, mu vend,» vastas suurinkvisiitor, «et inimese elupäevade arvu ei määra 
Püha Amet, vaid et seda teeb Püha Kolmainus.» 

«Nii see on, mu isa,» vastas don Diego. «Peaks aga Püha Kolmainus ketseri 
päevade arvu nii lühikese määrama, et ta Püha Ameti hoole all olles hukkub, sus, 
reverendissime, näeb katoliiklik kuningas selles kõigekõrgema hukkamõistu. 
Majesteet tunneb siis, et ta on 

216 

sunnitud Pühale Isale tegema ettepaneku Püha Ameti juhte vahetada.» 

Lorenzana tardus pooleks minutiks vaikusesse. «Mida siis don Manuel Pühale 
Ametile käsib?» küsis ta rämedalt. 

Abate vastas eriti viisakalt: «Ei Rahuvürst ega ka katoliiklik kuningas mõtlegi 
ennast vahele segada kuningate kuninga asjadesse, kelle õigusemõistja õigusi 
Hispaania pinnal valitsed sina, mu isa. Küll aga paluvad need mõlemad ilmalikud 
vürstid sind väga tõsiselt järele mõelda, et nimetatud ketseri keha on nõrk ning et talle 
on tervisvett vaja. Ehk võtaks mu isa niisiis kaalumise alla, kas ei tuleks ketser 
tervisvetele saata. Rahuvürst rõõmustaks väga, kui sa talle kolme lähema päeva 
jooksul oma kaalutluste tagajärgedest teada annaksid.» 

«Ma tänan sind sinu sõnumi eest, mu vend,» ütles Lorenzana, «ning ma ei unusta ei 
sinu ega ka su isanda hoolitsust.» 

Kogu jutuajamise vältel nautis abate vahet, mis valitses tema laitmatu ladina keele 
ja suurinkvisiitori konarliku ladina keele vahel. 

Lühidalt ja asjalikult teatas Lorenzana esimesele ministrile, et Püha Amet kavatseb 
pattu kahetseva ketseri Pablo Olavide tema nõrgenenud tervise pärast saata Caldas de 
Montbuysse, et ta seal sooje vanne võiks võtta. 

«Noh, sefores?» küsis don Manuel uhkusega oma sõpradelt Miguelilt ja Diegolt. 
«Olen ma nüüd teie meele järgi talitanud?» 

«Mida kavatsete te edaspidi ette võtta?» küsis abate. 

Don Manuel muheles sõbralikult-kavalalt. «Mõtlesin teie jaoks ühe osa välja,» 
vastas ta. «Mul on juba pikemat aega olnud kavatsus saata erisaadik salajase kir-jga 
Pariisi seoses liidulepingu sõlmimise küsimustega. Ma palun teid see amet enda peale 
võtta, don Diego. Varustan teid volitustega, mis allutavad kuninga kõik alamad teie 
käsutusse. See ei tee peaaegu mingisugust ringi, kui teie oma reisil sõber Olavide 
tema supelkohas üles otsite. Teile ei sünnita erilisi raskusi ka mõjustada teda pikemale 
jalutuskäigule. Kui ta siis Prantsusmaale eksib, on see tema asi.» 

Abate, kellel muidu kunagi tarkadest vastustest puudus ei olnud, kahvatas ja jäi vait. 
Ta soovis palavalt don Manueli ettepanekut vastu võtta, nendesamade oma kätega 
Olavide Lorenzana küüsist ära kiskuda, teda päästa ja üle Püreneede juhtida. Kui ta 


aga seda teeb, siis on ta sunnitud Prantsusmaale jääma, mitte lühikeseks ajaks, vaid 
alatiseks. 

Sest kui tema siis pärast niisugust tohutut roima, nagu seda on süüdimõistetud 
ketseri röövimine, siia maale tagasi julgeks tulla, siis ei suuda teda Hispaanias ükski 
inimene kaitsta, ka kuningas mitte, siis võtab suurinkvisiitor ta kinni ja saadab — ega 
ta asjata näinud metsikut viha selle silmis —, saadab ta tuleriidale kogu maa 
fanaatilise juubelduse saatel. 

«Ma tänan teid väga, don Manuel,» lausus ta. «Ma palun ühe päeva mõtlemisaega, 
kas ma selletaolise seikluse jaoks õige mees olen.» 

Ta kõneles Luciaga. Selgitas talle, et tema kalduvused ja tema filosoofia käsivad tal 
seda missiooni endale võtta, kuid ta ei suuda end igaveseks Hispaaniast ja Lucia 
lähedusest pagendusse saata. Lucia oli mõtlikuni kui tavaliselt. 

«Kas ei ole nii,» veenis Lucfa teda, «et Olavide omal ajal lõi Pariisis uue Hispaania? 
Teie ise rääkisite mulle sellest. Miks ei peaks nüüd teie ja Olavide sedasama tegema?» 
Ning kuna don Diego vaikis, jätkas ta: «Ma tundsin hästi madame Tallieni, kui ta alles 
siin elas ja ta nimi oli Teresa Cabarrüs, ma võin öelda, me olime temaga sõbrad. Mul 
on väga suur igatsus teda uuesti näha. Nagu ma olen kuulnud, olevat tal suur 'mõju 
Pariisis. Kas teie ei arva, Diego, et ma võiksin Pariisis Hispaania asjade käigule 
kasulik olla?» 

Don Diego, tark poliitik ja malbe, vaimukas küünik, punastas nagu poisike, kellele 
tüdruk esimest korda jah ütleb. 

«Te võiksite ...? Te tahaksite .. .?» oli kõik, mida ta suutis vastata. 

Lucia aga küsis asjalikult: «Kui kaua võiks teie arvates kesta, kuni te esimese 
Prantsusmaa asulani jõuate?» 

Abate kaalutles kiiresti. «Kaks nädalat,» vastas ta. «Jah, kahe nädalaga oleme 
Cerberes.» 

«Kui ma peaksin reisile minema,» kaalutles Lucia, «vajan ma veidi aega 
ettevalmistamiseks.» Ta vaatas don Diegole otsa. «Pidage, palun, enne kui te Pariisi 
edasi sõidate, nädal aega puhkust Cerbtres,» ütles ta. 

Kaalukas mees polnud nüüd enam sugugi elegantne ja teravmeelne, vaid nohises 
õnnelikult nagu poisike. 

«Kui see tõepoolest täitub,» 

ütles ta, «et ma Cerberes, 

kindlalt Prantsusmaale jõudnult, 

vaatan Püreneede poole, 

te, dofa Lucia, minu 

hüval käel ja päästetuna 

vasakul mu kõrval seismas 

me don Pablo Olavide, 

küllap siis ma, arvan, 

tõesti usun jälle jumalat.» 

Umbes kolm nädalat hiljem külastas Miguel Goyat. 

«Meil on põhjust rõõmu tunda,» teatas ta. «Pablo Olavide on kindlas kohas. Don 
Diego toimetas ta üle piiri.» 

Ehkki Goya oli täielikult haaratud iseendast ja oma õnnest, Olavide pääsemine 
erutas teda. Ja peaaegu niisama palju ka abate põgenemine. Talle oli selge, et see 


mitte niipea, võib-olla aga ka iialgi ei saa tagasi pöörduda. Talle meenus, kuidas ta 
ise, veel väga noore mehena, oli pidanud põgenema, tollal, kui leiti too laip. ( Selgesti, 
nagu oleks see olnud täna, nägi ta Cädizi valget randa kadumas ja tundis teravat valu, 
et ta pidi oma Hispaania selja taha jätma ja pealegi veel kes teab kui kauaks. 
Sealjuures oli ta siis noor ja jooksis pakku suurima hädaohu eest, sinisena ja 
imeväärsena laius avarus tema ees. Don Diego aga ei olnud enam noor ja läks oma 
igapäevasest elust, mida ta armastas, teadmatusse. Kui tema, Francisco, peaks praegu 
põgenema, midagi hirmsamat ei suudaks ta endale ette kujutada. Maha jätta Madriid, 
Saragossa, kuningaõu, 

härjatsirkus, Josefa ja lapsed, au ja kuulsus, maja'd, oma maja, oma tõld ja tema, 
Cayetana, see oli kujutleta-matu, seda ta ei suudaks. 

Miguel istus aga seal oma armastatud poosis, üks jalg üle teise visatud, valge, 
kergelt puuderdatud, selge-laubaline, sõbralik nägu väga rahulik. Sellest hoolimata 
uskus Goya, kui ta nüüd oma mälestustest tagasipöördunult Migueli terava pilguga 
vaatles, märkavat tema näos imeväikest, vaevalt märgatavat rahutust. 

Krahv Cabarrüs, jutustas pinguldatult ükskõiksel toonil don Miguel edasi, olevat 
juba ammu peale käinud, et doüa Lucia peaks tema tütart, oma vana sõbratari, 
madame Tallieni külastama, ja kuna nüüd nii Olavide kui ka abate Pariisis viibivat, 
olevat ka Lucia küllakutse vastu võtnud. Nende mõlemaga koos võivat dofiaLucia 
väga tõenäoliselt oma mõjurikka sõbratari juures poliitilisel alal mõndagi saavutada. 

Goya oli hämmeldunud. Siis hakkas ta asjade seost nägema. Ta tundis sõbrale 
kaasa. Miguel oli Lucia tänavalt üles korjanud nagu sillerdava poritüki ja teinud ta 
üheks esimestest Madriidi naiste seas. Vaene Miguel! Ja kui rüütellikult ta doüaLucia 
eest seisis ning teda varjas. 

Pealegi poleks Francisco osanud dofaLucias niisugust kirge eeldada. Võib-olla ehk 
ainult siis, kui ta oleks mõnele keigarile nagu margu€s de San Adriänile või mõnele 
teisele aristokraatsele moenarrile järele jooksnud. Aga abate'e, paksule vananevale 
mehele, ilma rahata, ilma tiitlita. Ja kui haletsusväärsena võib ta Pariisis teiste hulgas 
tunduda — mingi seikleja, * inkvisitsiooni pakkujooksnud ametnik. Arusaamatud on 
naised. Kõik. 

Õhtul istus sehor Bermüdez üksinda oma kabinetis ning vaatas läbi oma suure 
kunstnikeleksikoni jaoks tehtud märkmeid. Ta lootis, et see tegevus viib ta mõtted 
mujale. Ent teda kiskus eemale tema armastatud paberitest, kiskus Lucia pildi juurde. 

Franciscol oli õigus. Pildi virvendav valgus ja see sügavalt kahemõtteline, riuklik, 
mis peitus daamiliku maski taga, see oli õige pale. Pole mõtet otsida jooni ega selgust, 
kõik on üksnes segadus, nii sees kui väljas. 

Ja tema, Miguel, oli olnud loll, kuna ta oli uskunud, et ta suudab taltsutamatut maja't 
ümber kasvatada. Ikka oli ta ennast üle hinnanud. Tema, hilinenud parandamatu 
humanist, don Ouijote, oli uskunud mõistuse jumalikku jõudu, oli uskunud vaimu 
missiooni masside rumalusest jagusaamisel. Milline hullumeelne ülbus! Mõistus jääb 
igavesti mõjuta ja on neetud elama külmas ning vaevalises üksilduses. 

Talle meenus kord Olavidega veedetud õhtu. Siis oli too talle vaimustatult 
seletanud, kuidas ta Sierra More-nast metsikud loomad välja kihutab ja kõrbe 
viljakandvaks maaks muudab. Kaks-kolm aastat näis, nagu õnnestuks tal see 
eksperiment; siis aga pidi ta selle eest maksma iseenda purustamisega, ja nüüd 
muutub maa niisama viljatuks nagu enne. Ja täpselt samuti on läinud ka temal, 


Miguelil. Iial ei õnnestu teadjal välja tõrjuda inimese sisimast toorust, metsikust, 
vägivalda, iial ei suuda mõistus barbaarsust tsivilisatsiooniks muuta. 

Ta oli oma armetut jõuetust tundnud esmakordselt, kui oli näinud Olavidet istumas 
sambenito's San Do-mingo kirikus. Inimesel võib midagi õnnestuda ainult lühikeseks 
hetkeks, siis langevad inimesed tagasi ja muutuvad loomadeks, mida nad ka on. Vaid 
kaheks aastaks õnnestus mõistusel tuua Prantsusmaal massidele päevavalgust, siis 
murdsid metsikus ja ohjeldamatus uuesti sisse ja algas veel sügavam öö. 

Selgust, lootust, valgust leida 

ainult kunstis võimalik on. 

Siiski sealgi mitte. Kuna 

Mengs, Bayeu on verevaesed, 

kunstlikud, ja nende pildid 

ega jooned pole õiged. 

Mimesed nii ei ole. 

Nendes kõik on tume, sünge, 

läbinähtamatu. 

Vaikselt 

istus Miguel. Teda valdas 

hirmutunne, et nii vähe 

tunneb ta Luciat, vähe 

tunneb oma sõpra Goyat. 

Niivõrd palju peitub nendes 

võõrastavat, ebaselget, 

vaenulikku. Ning ta istus, 

vaatas naise pilti, mille 

talle oli maalind sõber. 

Goya. Tundis üksildust ja 

külma. 

Kui suurinkvisiitor Lorenzana selle peale mõtles, missuguse häbitu avameelsusega 
Manuel Godoy, see jätis, oli talle käske jaganud, et tema, Lorenzana, talle ketseri 
valmis seaks, nii et teda saaks hõlpsamini välismaale toimetada, ning kui ta meenutas 
veel seda ladinakeelset kõnelust, mille ta oli pidanud abate'ga, tolle truudusemurdjaga, 
siis valdas vananevat meest metsikult lõõmav viha. Kogu oma olemasolu jooksul ei 
olnud Püha Amet veel iialgi niisuguse jõhkra väljakutse osaliseks saanud. 

Lorenzana lähimad sõbrad ja nõuandjad — Granaada peapiiskop Despuig ja Osma 
piiskop — vannutasid teda, et ta peaks oma võimu ja autoriteedi maksma panema. 
Kui see don Manueli kuulmatu kuritegu jääb karistamata, siis andvat inkvisitsioon 
sellega oma võimu alatiseks käest. Nad nõudsid, et suurinkvisiitor peab selle jõhkra 
ketseri kohe vahistada laskma ja ta Püha Tribunali kätte andma. Kogu Hispaania on 
selle eest talle kindlasti tänulik. 

Mitte midagi ei oleks Lorenzana teinud meelsamini. Ent ta kartis, et dofa Maria 
Luisa ei loobu nii kergesti oma magatajast. Ta oli kindel, et don Manueli vahistamine 
tähendaks krooniga niisuguse võitluse alustamist, mille taolist Püha Amet veel iial 
pole pidanud. Sellele vaatamata oli ta lõpuks siiski nõus esimese ministri vastu välja 
astuma, kuid ainult siis, kui Püha Isa tema ettevõtte sõnaselgelt heaks kiidab. 


Peapiiskop Despuig pöördus Rooma, oma sõbra kardinal Vincenti poole. Too 
selgitas paavstile, missuguse ohtliku küsimuse ette suurinkvisiitor on seatud. Paavst 

Pius Kuues oli ise raskes olukorras. Kindral Bonaparte oli tunginud tema maale ja 
ähvardas teda ennast vangi võtta. Ent paavst oli mees, keda ähvardused vaid sõja- 
kamaks muutsid ning talle omase meelekindlusega andis ta nõu ka Lorenzanale. Ta 
tegi kardinal Vincentile ülesandeks vastata kardirial-peapiiskop Despuigi küsimustele 
punkt-punktilt, selleks et too võiks paavsti arvamuse suurinkvisiitorile edasi anda. 
Nõndanimetatud Rahu-vürsti kuriteod, nii oli see kirja pandud tolles ladinakeelses 
kirjavahetuses, lehkavat taevani ning see olevat häbi, et katoliiklikul kuningal on 
säärane mees esimeseks nõuandjaks. Püha Isa kiidab niisiis igati härra suurinkvisiitori 
kavatsetud ettevõtte heaks. Kui Lorenzana Manuel Godoy häbitegudele lõpu teeb, siis 
vabastab ta seega mitte ainult Hispaania õelast vaenlasest, vaid ka Kristuse asemiku. 

Nüüd juhtus aga nii, et käskjalg, kes selle Vatikani kirja Sevillasse pidi viima, 
Genua lähedal kindral Napoleon Bonaparte'i sõdurite poolt kinni püüti. Bonaparte 
luges kirja. Ehkki ta polnud kaugeltki suur ladina keele tundja, taipas ta kohe salanõu, 
mida suurinkvisiitor paavsti abiga Principe de la Paz" vastu sepitses. Noor prantsuse 
kindral tundis poolehoidu noore hispaania ministri vastu, kes oli läbi elanud 
samasuguse muinasjutulise tõusu nagu ta ise. Pealegi oli tal südamel kiirendada senini 
ikka veel lõpule viimata läbirääkimisi Prantsuse—Hispaania liidust. Ta laskis valmis- 
tada paavsti kirjast ärakirja, saatis koopia sõbralikkude tervitustega Manuelile ja 
teatas, et ta laseb algkirja kolme nädala möödumisel adressaadile ära saata. 

Manuel tundis rõõmu selle suure seltsimeheliku teene üle, mida kindral Bonaparte 
talle oli osutanud. Ta pidas nõu Migueliga. Too juubeldas oma sisimas. Ta tundis 
suurinkvisiitori vastu viha, mis ületas kaugelt tema tavalise viha poliitiliste vastaste 
vastu. Lorenzana oli see, kes oli abate maalt välja ajanud ja temaga koos Lucia. 
Lorenzana oli tema elu purustanud. Nüüd oli õel vaenlane tal peos. 

Dokumendid, nii seletas ta don Manuelile, tõestavat vastuvaidlematult, et Lorenzana 
ja mõlemad piiskopid 

on oma püha ametit kuritarvitanud ja püüdnud katoliiklikule kuningale oma 
hispaaniavaenulikku poliitikat ette kirjutada. Kuninga seljataga olevat nad 
intrigeerinud välismaise võimuga, kes peab sõda Hispaania kroonile sõbraliku 
vabariigiga. Don Manuel peaks kõik kolm vahistama ja laskma Kastiilia 
Ülemnõukogul nad riigireeturitena süüdi mõista. 

Paraku kohkus aga don Manuel niisuguste energiliste abinõude rakendamise eest 
tagasi. Ta pidavat enne hästi järele mõtlema, arvas ta, ning esialgu olevat tal ju kolm 
nädalat aega. 

Möödus palju päevi, terve nädal. Don Manuel kõhkles edasi. Reetliku kirja 
omanikuna tundis ta ennast küllalt kindlustatuna; ise pealetungi alustada — seda ta 
ilmselt ei pooldanud. 

Kannatlik Miguel ei suutnud oma pahameelt taltsutada. Kibedalt kurtis ta seda oma 
sõbrale Goyale. Siin on imepärane võimalus sellest kurjast elukast Lorenza-nast lahti 
saada, muuta Hispaania kirik Roomast sõltumatuks, anda inkvisitsioonile surmav 
hoop. Ja kõik nurjub Manueli otsustamisvõimetuse tõttu. Ta toimib ilmselt omaenda 
heakäekäigu vastu, kui ta end nüüd oma surmavaenlasest ei vabasta. Kuid Manuel on 
liiga loid võitluseks ja loeb oma kannatlikkust vana-hispaania suuremeelsuseks, milles 
kinnitab teda ka Pepa. 


Momilt ja raevukalt puistas Miguel Francisco ette kogu selle viha ja häda, mis oli 
kogunenud tema hingele. See sõbralik, heatahtlik don Manuel olevat täis raskelt 
kujutletavat tuimust, leebe ja vintske üheaegselt, mingi loid pehme mass, mida ei saa 
paigast liigutada. Sealjuures olevat ta ääretult edev. Iga ettepanek, mis talle tehakse, 
peab olema meelitustega suhkurdatud. Tema, Migueli elu olevat päev päeva kõrval 
kapi-tuleerumine ja häbiväärne põlvililaskumine kehkluse ja 

vägivalla ees. 

«Missugust tülgastust küll tekitavad,» pahvatas ta, «kõik need kompromissid, kõik 
need alatised kõrvalteed, mida ma pean käima, et oma eesmärgile tolli võrra lähemale 
jõuda. Ma olen enneaegselt väsinud ja vanaks jäänud. Ja kui ka seekord 
ebaõnnestub,» lõpetas ta, «kui Manuel nüüd Lorenzanat põrgusse ei saada, siis 

ütlen ma üles. Siis loobun ma poliitikast ja hakkan tegelema ainult oma piltide ja 
raamatutega.» 

Veel iial polnud Goya oma tasakaalukat, sihikindlat sõpra näinud nii mornina ja 
masendatuna. Ta mõtles, kuidas ta saaks oma sõpra aidata. Tal tärkas idee. 

Tol ajal maalis ta viimast portreed, mille Principe de la Paz talt oli tellinud. Kui don 
Manuel poseeris, siis oli ta eriti avalas meeleolus. Oli väga tõenäoline, et Manuel 
hakkab talle oma blaseerunud iroonilisel kombel jutustama suurinkvisiitori 
sepitsustest ja kuidas need ebaõnnestusid. Siis kavatses Francisco talle oma ette- 
paneku esitada. 

Manuel rääkiski talle Lorenzanast ja sellest lõbusast ning austusväärsest loost, 
kuidas salasepitsus oli temale teatavaks saanud. Ta naeris ja tegi, nagu võtaks ta seda 
halba intriigi kergena ja naljakana. 

Goya ühines teise lõbususega. 

«Mees nagu teie,» sõnas ta, «tasub kindlasti härra inkvisiitor-kardinali kurja 
sepitsuse huumoriga.» 

Manuel seisis kangelt oma asendis, seljas ordenitest ja lintidest sädelev 
esindusmunder, parem käsi viitas mingile esialgu veel ebamäärasele allegoorilisele, 
tema teeneid esile tõstvale kujutusele. 

Pea uhkelt kuklasse visatud, küsis ta: «Kuidas te seda mõtlete, Francisco?» 

Goya töötas rahulikult edasi ja vastas siis aeglaselt: 

«Kindral Bonaparte asetas Püha Isa ääretult raskesse olukorda. Kas ei peaks 
Hispaania kuningakoda talle trööstijaid saatma? Näiteks härra suurinkvisiitori ja 
mõlemad härrad piiskopid?» 

» Don Manuel mõtles silmapilgu, siis loobus ta oma poosist ja lõi kunstnikule õlale. 

«Sa oled naljahammas, Francho!» hüüdis ta. «Sul on suurepärased ideed.» 

Ja lärmava avameelsusega hõiskas ta: «Meie oleme sõbrad, sina ja mina, ma teadsin 
seda esimesest silmapilgust peale. Me aitame teineteist. Me kuulume ühte. Need 
teised on ainult grande'd. Nad võivad ju kuidagi naisega magada, aga naisi võtta ja 
neid sõtkuda, nii et nad su pilli järgi tantsivad, seda suudame ainult meie. 

2:05 

Sellepärast on meil ka nii palju õnne. Õnn on ka ainult naine.» 

Nüüd oli don Manuel oma asjas kindel. Kindlal meelel läks ta Cari6se ja Marfa 
Luisa juurde ning jutustas kirjale toetudes reeturlikkude preestrite mahhinatsioonidest. 

Carlos raputas pead. 

«Seda ei oleks Lorenzana siiski pidanud tegema,» arvas ta. «Kui ta tahtis sinu peale 
kaevata, Manuel, siis oleks ta pidanud ju minu poole pöörduma, mitte aga paavsti 
poole. Ja veel minu seljataga! Sul on täiesti, õigus. See ei ole sünnis, see on riigi 
reetmine. Seda ei' oleks ta õigupoolest tohtinud teha.» 


Dofža Marfa Luisa silmis helkisid aga vihased sädemed ning Manuel nägi, et ta oli 
rõõmus paraja juhuse üle suurinkvisiitorile laimukirja eest kätte tasuda. 

«Ma arvan nii,» ütles Manuel. «Me saadame suurinkvisiitori ja tema mõlemad 
piiskopid Püha Isa juurde kes oma raskes olukorras praegu hädasti nõu ja troosti 
vajab.» 

Kuningas ei taibanud kohe. Dofia Maria Luisa aga naeratas. 

«Suurepärane,» ütles ta don Manueli poole pöördudes ja küsis: «Kas see on sinu 
idee, Manuel, või on see sinu sefior Bermüdeze idee?» 

«Ma vannun neitsi Maria nimel,» vastas äärmiselt pahandatud Manuel, «see ei ole 
mitte don Migueli idee.» 

Niisiis teatati Lorenzanale ja mõlemale piiskopile, et nad peavad kuninga ülesandel 
minema Püha Isa juurde. Kuna Bonaparte'il olevat kavatsus kirikuriik muuta 
vabariigiks, peavad nad Pühale Isale pakkuma Mallorca saart varjupaigaks, ja 
vaatamata sellele, kuidas ta ka ei peaks otsustama, olema talle järgmiste aastate vältel 
trööstivaks seltsiks. 

Ja kui siis suurinkvisiitor 

Lorenzana tuli lossi, 

majesteetidega jätma 

hüvasti, et sõita Rooma, 

pagendusse, ütles talle 

kuninganna erilise 

armuliku lahkusega: 

«Andke, palun, edasi mu 

sügav lugupidamine 

Püha Isale te Roomas. 

Sõidul sinna aga võtke 

vaevaks mõelda selle üle, 

kas ehk mitte mees kui teie, 

kes nii sündsusetul kombel, 

laimab oma kuningannat, 

pole ka ehk omajagu 

selles süüdi, et see metsik 

mässuvaim Euroopas, 

igal pool Euroopas möllab. 

Niisiis, jumalaga, kõrge, 

auväärt härra. Saatku jumal 

teile pärituuli.» 


14 


Alguses olid suhted Cayetanaga valmistanud Franciscole rahuldust ja andnud 
kestusetunde, nii nagu ta seda iialgi varem polnud läbi elanud. Siis aga, ja ikka 
sagedamini, keset naudingut ja küllastust, valdas teda rahutus. Ehkki ta oli 
veendunud, et Cayetana teda armastab, ei andnud tolle pidev muutlikkus Goyale rahu. 
Kunagi ei võinud teada, kuidas Cayetana mõnda sündmusse, mõnda inimesse, mõnda 
pilti suhtub. Mõnikord oli talle tähtis see, mis Goyale tundus mõttetuna, mõnikord jäi 
ta viisakalt erapooletuks inimeste ja sündmuste suhtes, mis Goyat erutasid. 

Goya sukeldus töösse. Tal oli palju tellimusi, töö jooksis tema käes kergelt, tellijad 
olid rahul, raha tuli sisse. 


Ta maalis condesa de Montijot tema nelja tütrega. Pilt tuli kange ja tuim, see 
sarnanes nendega, mida ta oli maalinud viisteist aastat tagasi. Agustin ei suutnud end 
tagasi hoida ja märkimata jätta: 

«Kui sa maalid rahvast, majo'de ja maja'de gruppe, 8üs on sinu kompositsioon 
loomulik. Kuid see muutub 

puiseks, niipea kui tegu on aristokraatlike perekondadega.» 

Francisco lükkas alahuule kurjalt ette. Siis naeris ta. 

«Lõpuks ometi märkan ma jälle midagi oma vanast Agustinist,» ütles ta, tõmbas 
kaks korda pintsliga paksult üle pildi, nii et see muutus kõlbmatuks, ja alustas otsast 
peale. 

Osuna hertsoginna palus Goyalt paar fantastilise sisuga pilti oma Alameda mõisa 
jaoks. Goya oli tööga üle koormatud, kuid hertsoginna Osuna oli üks tema nooreea 
sõbrataridest, kes oli andnud talle tellimusi ja. soovitusi siis, kui ta oli veel täiesti 
tähtsuseta mees, ja ta nõustus. 

Cayetana lausus pisut imestunult ja tusaselt: 

«Osutub, et olete truu sõber, don Francisco.» 

Need, mida Goya Osuna hertsoginna jaoks maalis, olid nõiduse- ja nõiastseenid. 
Seal oli nõiaköök, milles parajasti keegi nõiduseõpilane loomaks muudeti, koera pea 
ja saba olid juba küljes. Seal olid nõiad, lendavad, tantsivad, palja ülakehaga ja 
teravaotsaliste kübaratega, allpool aga vaarub ringi looritatud rahvarämps. Kolmas 
pilt kujutas kuradit end püsti ajanud hiigelsoku kujul, nägusate hiiglaslike sarvedega, 
ümbritsetuna teda austavatest nõidadest. Kõik oli kerge ja sundimatu, fantastiline, 
erutav. 

Agustin vaatas pilte. 

«Need on meisterlikult maalitud.» 

«Aga?» küsis Goya. 

«Vanasti,» vastas Agustin ettevaatlikult sõnu otsides, «kui sa olid leiutanud midagi 
uut, siis hakkas see sind varsti tüütama ja sa otsisid jälle midagi uut, iga uue mõtte 
jaoks midagi uut. See seal,» ta viitas tõrjuva käeliigutusega nõiapiltidele, «see on 
seesama, mis oli juba inkvisitsiooni piltides, ainult selle vahega, et see siin on ilma 
sisuta, tühi.» 

«Tänan,» vastas Francisco. 

Hertsoginna Alba seisis piltide ees. 

«Kena,» ütles ta. «Ma ei ole kade hertsoginna Osu-nale.» 

Goya vihastas. «Kas need pildid on sinu meelest halvad?» küsis ta. 

Cayetana küsis omakorda: «Kas sa usud nõidadesse?» 

«Seda oled sa mult juba kord küsinud,» vastas Goya rahulolematult. 

Cayetana jätkas: «Tookord ütlesid sa jah. Ning seepärast on need pildid minu 
meelest kenad.» 

Cayetana sõnad valmistasid Goyale rõõmu ja tuska. Sageli juhtus, et Cayetana sai 
sellest, mida ta maalis, sügavamini aru kui ükski teine, vahel aga keeras ta ükskõikselt 
selja pildile, millest Goya oli arvanud, et see peaks teda erutama. Kui Cayetana ütles 
jah, siis ütles ta seda kohe ja jäägitult; kui mingi asi teda külmaks jättis, siis igaveseks. 
Mõnikord, vastu oma tavalisi harjumusi, püüdis Goya talle selgitada, mispärast ta 
midagi just nii ja mitte teisiti oli teinud, kuid Cayetana kuulas seda ainult poole 
kõrvaga, tundis igavust, ning Goya loobus sellest. 


Ta loobus ka Cayetana maalimisest. Tema hertsoginna Alba portreed olid leidnud 
küll tunnustust nii Cayetana kui ka kogu maailma poolt. Kuid mitte tema enda 
tunnustust. Ta leidis, et need annavad tõde edasi ebatäiuslikult, niisiis mitte mingit 
tõde. Cayetana käis talle peale, et Goya maaliks teda maja'na, tõelise majana, mitte 
kostümeerituna. Ent Goya ei näinud teda nii ja nii ta teda ei maalinud. 

Kuid ses suhtes oli Cayetana maja, et ta oma sõprust Goyaga täiesti muretult kõigile 
nägemiseks esitas. Teatris, härjavõitlustel, jalutuskäikudel Prados, igal pool käis 
Cayetana avalikult temaga. Alguses oli Goya sellele uhke, kuid pikapeale hakkas ta 
tundma kahetsust, et tema tunded kogu maailmale näitemänguks muutusid; samuti 
kartis ta ka pahandusi. Cayetana aga, kui Goya õrnalt sellele vihjas, tõstis kulmud veel 
kõrgemale. Ta oli hertsoginna Alba, mingi keelepeks ei saanud teda riivata. 

Goyat kutsuti kõikidele seltskondlikkudele vastuvõttudele, mis toimusid hertsogi 
palees ja vanale marguesa de Villabrancale kuuluvas palees. Mitte midagi nende 
näoilmes ei reetnud, kas nad teadsid midagi kindlamat tema suhetest Cayetanaga. 
Hertsog jäi Goyale võõraks, ta tundis hertsogi vastu nagu mingit kerget kaastundlikku 
põlgust. Kuid siis jälle nägi ta, kuidas 

hertsogi nägu elustus, kui tegemist oli muusikaga. See liigutas teda ja meeldis talle; 
enamikul grande'dest ei olnud mitte midagi peale nende kõrkuse. 

Vana marguesa vastu tundis Goya aukartust ja sümpaatiat. Marguesa tundis inimesi. 
«Ella est chatoyante,» oli ta öelnud Cayetana kohta, ning kuivõrd õige see oli, seda oli 
Goya vahepeal kogenud. Ta oleks meelsasti marguesa'ga rohkem Cayetanast 
rääkinud, kuid marguesa oli, vaatamata oma loomulikule armastusväärsusele, niivõrd 
suur daam, et Goya ei söandanud seda teha. 

Nendest, kes Cayetanat pidevalt ümbritsesid, häiris teda kõige rohkem doktor 
Joaguin Peral. Ilus tõld, milles doktor ringi sõitis, valmistas Goyale tuska; talle 
valmistas tuska ka see asjatundlik kindlus, millega too mees kõigist maailma asjust 
rääkis; hertsogi muusikast ja tema, Francisco piltidest. Kuid kõige rohkem valmistas 
talle tuska see, et tema, kes muidu inimeste vahekordi nii kiiresti läbi nägi, ei suutnud 
endale selgeks teha, missugune oli Cayetana suhtumine oma arstisse. Arsti viisakalt 
valitsetud näost võis niisama vähe välja lugeda kui Cayetana iroonilisest 
usalduslikkusest. Pikkamööda muutus Franciscole arsti paljas juuresolek 
väljakannatamatuks. Millal ta don Joaguini ka ei kohanud, ikka pidi ta end energiliselt 
rahu säilitamisele sundima, et mitte kohe jälle mõnda tobedat mühaklikku väljendust 
kuuldavale lasta, mida seltskond imestusega, Peral ise aga sõbralikult rahustava 
naeratusega vastu võttis. Kuna doktor ei olnud oma välismaal kogutud maalidele 
leidnud ühtegi küllalt väärikat panipaika, andis hertsoginna lõpuks kaks saali oma 
suurest pala-cio Liriast tema käsutusse ning kutsus siis nii arsti kui ka oma sõbrad 
Perali pildikogu vaatama. 

Seal rippus väga palju erinevat üksteise kõrval: flaami ja saksa meistrid, vanad 
vähetuntud itaallased, üks Greco, üks Mengs, üks David, ka see Goya, mille Cayetana 
oli oma doktorile kinkinud. Siiski oli selle mitmekülgsuse taga näha mingit kooskõla, 
ilmset, võibolla küll meelevaldset, asjatundja maitset. 

«Mida ma ei ole suutnud endale muretseda,» kurtis arst Cayetana ja teiste 
juuresolekul, «on mõni Raffael. 

Järeltulevad põlved leiavad võib-olla kunagi, et meie Raffaeli sageli üle hindame, 
kuid mina isiklikult ei saa sinna midagi parata: ma annaksin nendest piltidest, mis siin 
ripuvad, ilma kõhkluseta ükskõik missuguse ühe Raffaeli eest. Teie ei näi sellega nõus 


olevat, don Francisco,» pöördus ta sõbralikult viimase poole, -«ning teil on kindlasti 
õigus. Kuid ütelge meile ometi oma põhjused.» 

«See peaks olema väga üksikasjaline ettekanne, don Joaguin, et teile neid põhjusi 
selgeks teha,» vastas Francisco jämedalt, «ja sellel oleks niisama vähe mõtet, kui teie 
mulle oma arstiteaduslikke vaateid selgitama hakkaksite.» 

Doktor Peral, ilma oma sõbralikku ilmet muutmata, kõneles teistega teistest 
asjadest. Ka Cayetana säilitas oma naeratuse, kuid ta ei kavatsenud kaugeltki jätta 
Francisco mühaklikkust karistamata. Ta laskis, siis kui algas tavaline ball, mängida 
menuetti, tantsu, mis moest hakkas kaduma, ja tegi Goyale ettepaneku tema partnerina 
tantsida. Tüsedusele kalduv Goya oli sellest teadlik, et ta elegantses menuetis ja oma 
keha ümber pingul olevais pidurõivais just eriti rõõmustavat pilti ei paku ja ta ei 
tahtnud olla Cayetanale pelelets — hüpik-nukuks. Ta torises vastu. Kuid Cayetana 
vaatas tema poole ning ta tantsis. Tantsis kibestunult. Läks vihaselt koju. 

Juuli keskpaiku tavatses kuningakoda minna San Ildefonso mägilossi, et veeta seal 
värskes õhus kuumi suvekuid; Cayetana kui kuninganna esimene daam pidi kaasa 
sõitma ja Francisco tundis hirmu Madriidi pika üksildase suve ees. 

Ühel päeval aga seletas Cayetana: 

«Don Jos€ on sel aastal liiga haiglane, et kuumadel suvekuudel õukonnas viibida. 
Ma palusin puhkust, ma tahaksin olla don Josele seltsiks kogu suve vältel meie 
maamajas Piedrahitas. Teie, don Francisco, olete palutud meiega koos Piedrahitasse 
tulema. Teie portreteerite seal don Jos€d ja dofia Maria Antoniat, võib-olla suvatsete 
ka mind maalida. Aega meil seal on; igaüks meist võib seal teile poseerida nii palju, 
kui te soovite.» 

Francisco säras. Ta teadis, et Cayetana tõi talk 

ohvri; sest vaatamata oma antipaatiale kuninganna vastu eelistas ta elu õukonnas 
pikkadele igavatele suvekuudele maal. 

Järgmisel päeval, kohe pärast lever'ä, pidas dofa Maria Luisa hertsoginna Alba 
kinni. Ta soovivat südamest, möönis kuninganna, et don Jos€ viibimine Pied-rahitas 
tema tervisele kasuks tuleks. Ta tervitavat ka seda, et dofia Cayetana olevat otsustanud 
oma abikaasale seltsiks olla. 

«Niisugusel kombel,» lõpetas ta sõbralikult, «on õukonnal ja linnal vähem 
võimalusi kuulujutte levitada riigi ühe esimese daami kohta.» 

Cayetana Alba, jultunud ja veetlev, vastas: 

«Seal on teil küll õigus, madame, selles õukonnas on tõesti raske end kuulujuttude 
vastu kaitsta. Ma ikka jälle imestan, kelle kõigega seoses ei ole minust juttu tehtud. 
Seal on krahv Teba, seal on don Agustin Lancaster, seal on krahv Fuentes, hertsog 
Trastamara, ma võiksin veel terve tosina teisi loendada.» 

Ent need kõik olid mehed, keda kuninganna armukesteks peeti. 

Doüa Marfa Luisa, ikka sõbralik, vastas: 

«Teil ja minul, dofia Cayetana, meil mõlemal on vahel soov tseremoniaalsus kõrvale 
heita ja majat mängida. Teie võite seda endale lubada, kuna te olete noor ja mitte 
näotu, mina, kuna ma olen jumala armust kuninganna. Üldiselt on see mulle aga 
raskem, kuna minu noorus on möödas ja kuna ma nii mõnelegi mehele mitte küllalt 
kenana ei tundu. Ma pean seda puudust mõistuse ja osavusega tasa tegema. Nagu te 
teate, pidin ma mõned oma hammastest teemanthammastega asendama, et olla 
suuteline haarama ja kinni hoidma,» ta tegi pausi ja naeratas, «kui ma kinni haarata 
tahan.» 


Ka hertsoginna Alba naeratas, ent see oli toosama tardunud naeratus, mis ilmestas 
ümberrõivastatud ma/a'sid seinavaibal. See, mida itaallanna seal ütles, kõlas 
ähvardusena. 

«Piedrahitas,» lausus hertsoginna Alba, «on meil vähe seltskonda. Me palusime 
ainult maalikunstnik Goyat meid külastada. Ta leiab,» lõpetas ta reipalt, «et ta ei 
suutvat minu portreed kunagi lõpetada.» 

«Ma saan aru,» vastas dofia Maria Luisa, «teie armastate kunsti ja annate oma 
kunstnikule võimaluse teid tundma õppida.» Ning nagu möödaminnes lisas ta: 

«Kandke selle eest hoolt, proua hertsoginna Alba, et teie ümber ei oleks enam 
kuulujutte.» 

«On see kuninganna käsk ja 

hoiatus?» Nii küsis kergelt, silm ent silma sisse kiindund, Cayetana. Teine aga 
vastas tehtud lahkusega: «Võtke seda esialgu hüva nõuna emalikult sõbratarilt.» 

Külmavärin kergelt jooksis Cayetanal üle selja. Kuid ta mõtles päevadele, mida 
varsti võib Franciscoga ta veeta. Ja ta raputas siis endalt kuninganna teravad ja halvad 
sõnad nagu hani vee. 


15 


Siis kui õukond oli kolinud oma suveresidentsi San Ildefonsosse, leidis ka dofüa 
Josefa Tudõ oma viibimise kuumas Madriidis tervisele kahjuliku olevat. Don Manuel 
ei viivitanud teda San Ildefonsosse külla kutsumast. 

Pepa elas posada de Embajadores ja veetis kuumi nädalaid mõnusas igavuses oma 
duena Conchitaga. Ta mängis Conchitaga kaarte või õppis prantsuse keelt või tinistas 
kitarri. Don Manuel taotles talle loa, mis võimaldas tal teatud tundidel pääsu lossi 
aedadesse. Siis istus ta tundide viisi mõne kuulsa purskkaevu ees, Fama kaevu või 
Diana supelpaiga või Nelja Tuule purskkaevu ees, kuulates vee kunstipärast pladinat, 
ümises endamisi mõnda oma romanssidest, 

mõties loiult, mugavalt ja kurvalt oma ookeani uppunud noorele abikaasale või ka 
oma maalikunstnikule Franciscole. 

Koos don Manueliga tegid nad väljasõite suurepärastesse mägimetsadesse, milledest 
loss oli ümbritsetud; teed olid kuninglikuks jahiks hästi korras hoitud. Nad ratsutasid 
Lozoya orgu või Valsaini metsadesse, Mad-riidis oli Pepa ratsutama õppinud. 

Mõnikord rääkis Manuel Goyast, tema suve veetmisest Albade juures, ja tegi 
naljatades rõvedaid märkusi här-jaliku Francisco suhete kohta väikese, peene dofa 
Caye-tanaga. Pepa kuulas ükskõikse näoga, kuid siiski tähelepanelikult, ega vastanud 
midagi. Sageli rääkis don Manuel Piedrahitast. Talle oli rahulduseks, et ennasttäis 
hertsog, kes talle sinaga ei vastanud, oli nüüd kõikide pilkeks nii intiimsel kombel 
Franciscoga seotud. Talle oli teretulnud ka see, et Goya oli nii sügavalt oma kirest 
haaratud, et ta enam Pepa vastu huvi ei tundnud. Teisest küljest ei saanud ta aru, mida 
küll mees, kes oli võinud rõõmu tunda Pepa armastusest, Cayetana juures leiab. Talle 
oli see keerukas, kunstlik, afekteeritud nukk vastumeelne. Kord, kuid seda ta Pepale ei 
jutustanud, kui Manuel oli kuninganna hommikuse ülestõusmise ajal hertsoginnalt 
naljatades usalduslikult küsinud: «Ning mida teeb täna meie sõber Francisco?», oli 
Cayetana selle küsimuse kõrvust mööda lasknud samasuguse sõbraliku näoga nagu 
omal ajal hertsog tema sinatamise. 


Kord, ühel jalutussõidul Valsaini vana jahilossi varemete juurde, oli don Manuel 
jälle selle üle nalja heitnud, et Francho on ikka veel Piedrahitas ja et tal hertsoginna 
Albast isu sugugi täis ei saa. Ka sel korral ei vastanud Pepa midagi. Hiljem aga tuli ta 
üllataval kombel don Manueli sõnade juurde tagasi. Nad olid hobustelt maha astunud, 
murule laagrisse asunud ja võtsid pisut pruukosti, mille ratsasulane oli valmistanud. 

«Õigupoolest peaks Francisco mind hobuse seljas maalima,» sõnas Pepa ootamatult. 

Don Manuel kavatses parajasti tükikese jänesepas-teeti suhu pista. Ta laskis käel 
vajuda. Pepa ei olnud küll mingi osav ratsutaja, kuid ta nägi hobusel 

suurepärane välja, seda pidi igaüks tunnistama, see oli rohkem kui 
iseendastmõistetav, et ta end ratsarõivais maalida tahtis lasta. Teisest küljest oli aga 
hobusel ratsutamine kuni viimase ajani olnud grande'äe eesõiguseks; isikutel, kes ei 
kuulunud kõrgaadli hulka, ei olnud küll otseselt keelatud end hobusel portreteerida 
lasta, kuid seda ei olnud veel senini siiski juhtunud, see oli vähemalt ebatavaline. Ja 
mida ütleb kuninganna, mida ütleb kogu maailm selle kohta, kui esimene minister 
laseb maalida noore lese Tudö hobuse seljas? 

«Don Francisco,» vastas ta kõhklevalt, «viibib Piedrahitas, puhkusel, hertsoginna 
Alba juures.» Pepa, mõnevõrra imestunult, vastas: «Kui teie seda soovite, Manuel, 
võib-olla suvatseb don Francisco siis veeta oma suve San Ildefonsos Pied-rahita 
asemel.» 

«Vous avez toujours des idões surprenantes, ma ch€rie,» lausus don Manuel. 

Pepa aga, oma konarlikus prantsuse keeles, küsis uuesti: «Alors, viendra-t-il?» 

«Naturellement,» vastas don Manuel, «comme vous le desirez.» 

«Muchas gracias,» ütles Pepa. 

Mida kauem Manuel Pepa soovi üle järele mõtles, seda rohkem nalja valmistas talle 
mõte kunstnik Albade kõrgilt suguvõsalt ära napsata. Aga nii nagu ta Fran-chot 
tundis, oli too võimeline tema kutsest mingil ettekäändel ära ütlema; kui ta tõesti 
tahtis Goyat siia, pidi ta teda kuidagi väga mõjukal kombel kutsuma. 

Ta palus Maria Luisat, et see kasutaks puhkeaega San Ildefonsos selleks, et end 
korraks jälle tema jaoks maalida lasta, ja nimelt Goya poolt; ka tema tahtvat siis 
Goyalt tellida oma portree Marfa Luisa jaoks. Segada jultunud hertsoginna Alba 
idüllilist õnne, see oli mõte, mis meelitas dofia Maria Luisat. Idee ei olevat sugugi 
halb, arvas ta. Teatagu Manuel Goyale, et ta siia tuleks; dofia Maria Luisa leiab 
arvatavasti aega talle portree jaoks poseerida. 

Et oma sõnumit tähtsaks muuta, saatis Principe de la Paz erikäskjala Piedrahitasse. 

Francisco veetis seal rahulikke, rõõmurikkaid nädalaid. 

235 

Muidugi sundis hertsogi vaikne suursugune seal-olek teda ja Cayetanat 
tagasihoidlikkusele. Ent don Jos€ ja vana marguEsa nägid Cayetanas tõenäoliselt 
meeldivat hellitatud last, kelle tujusid nad ka siis sõbralikult talusid, kui need kaugele 
läksid, ning nad lasksid neid mõlemaid kahekesi olla, nii palju kui nad tahtsid. 

Kaks või kolm korda nädalas oli hertsogil muusikaõhtu. Margu€sa kuulas 
tähelepanelikult ja imetledes pealt, siiski ilmselt ainult armastusest oma poja vastu. 
Francisco aga ja Cayetana hindasid mõlemad ainult rahvalikke laule ja tantse, 
tonadiila'sid ja seguidil-la'sid, ning hertsogi harmooniad olid nende jaoks liiga valitud. 
Ainuke, kes nendest aru sai, oli doktor Peral. 

Don Jose palus Franciscot ennast maalida. Goya tegi seda, alguses mitte ilma 
vastumeelsuseta, siis kasvava huviga ja lõpuks õhinaga. Sellest tuli pilt, mis kujutas 
suursugust, mõnevõrra raskemeelset isandat, ilusate suurte mõtlikkude silmadega, 
kellest võib väga hästi eeldada huvi ja indu clavicembalo ja nootide vastu. 


Goya maalis ka margusa't, ning sellal, kui ta teda maalis, õppis ta marguesa'i 
sügavamalt tundma. Too oli tõepoolest suur daam, keda Goya algusest peale temas oli 
näinud, ühtviisi rõõmsameelne ja armastusväärne, nüüd aga nägi ta vaikset 
melanhooliat margutsa ilusal, veel mitte vanal näol. Kindlasti mõistis ja andestas ta 
oma poja naisele ta elulaadi, kuid dofia Maria Anto-nia, kümnenda margu€s de 
Villabranca lesk, pani rõhku väärikusele, ning mõnikord arvas Goya tema sõnades 
kuulvat mingit, vaevu märgatavat rahutust, et Cayetana kirg võiks ehk olla sügavam ja 
ohtlikum, kui see on sünnis; vana margutsa sõnad kõlasid talle hoiatusena ja tema 
portree ei edenenud Goya käes nii kiiresti, nagu viimane seda oli lootnud. 

Lõpuks aga oli see valmis ning Goya leidis, et elav, õrn ning selge nägu, delikaatsed 
sinised paelakesed ja roos, kõik, mis ta oli margušsa'le juurde maalinud, muutsid selle 
põhiliselt rõõmsaks pildiks. 

Margutsa aga seisis selle ees. 

«Te olete mulle kurvastava vananemise näkku maalinud, 

don Francisco,» ütles ta naeratades. «Ma ei teadnud sugugi, et ma seda endaga nii 
loetavalt kaasas kannan.» 

Siis lõpetas ta elavalt: «Ent see on siiski imeväärne pilt ja kui teil on veel aega 
minuvanuste daamide jaoks, peate te mulle ka teise maalima.» 

Cayetana ise oli järjest lapselikult rõõmus. Goya jaoks oli sisustatud väike 
kõrvalmaja, casino ehk palacete, milles ta üksinda elas. Seal külastas teda Cayetana 
iga päev. Tavaliselt tuli ta just õhtu eel, siis kui muutus jahedamaks; teda saatis tema 
duefia Eufemia, kes kõndis musta rõivastatuna ja väärikalt läbi suve, mõnikord võttis 
Cayetana kaasa neegritüdruku Maria Luzi ja paaži Julio, ja peaaegu alati saatsid teda 
kaks või kolm tema kassi. Ta oli loomulik, peaaegu lapselik. Tõi teinekord kaasa 
kitarri ja nõudis, et Francisco laulaks seguidilla sid ja sainete'sid, mida nad koos olid 
kuulnud. 

Mõnikord pidi vana duežia jutustama nõidadest. Cayetana leidis, et Franciscol olevat 
eeldusi nõiaks ja käis talle peale mõne kuulsa nõia juurde õppima minna. Dofa 
Eufemia vaidles tema sobivuse vastu, kuna tal ei olevat külgekasvanud kõrvu. 
Teravalt väljaarenenud kõrvanibudega inimesed pidid end nõidumiskatsetest eemale 
hoidma; olevat esinenud juhtumeid, kus niisugused õpilased on muundumise kestel 
jäänud toppama ning siis armetult hukkunud. 

Kord oli Cayetanat külastanud tema surnud kammemeitsi Brigida. Surnu oli talle 
ennustanud, et tema suhted härra õuemaalikunstnikuga kestavad kaua ning lõpevad 
alles pärast mitmeid arusaamatusi ja pärast suurt ' armastust ning paljusid pahandusi. 

Andes järele Cayetana tungivatele soovidele, tegi Goya jällegi katset Cayetanat 
maalida. Ta maalis aegamööda, Cayetana muutus kannatamatuks. 

«Ma ei ole Tõtlik Luukas,» ütles Goya raevukalt. 

Tõtlikuks Luukaseks kutsuti Luca Giordanot, kes oli palju Teisele Carlosele 
maalinud, kõrgesti hinnatuna, kõrgesti tasutuna ja kiiresti. Aga vaatamata oma pin- 
gutustele ei tulnud Goya ka seekord ühegi Cayetana pildiga toime. 

«See on sellest tingitud,» seletas Cayetana ainult pooleldi naljatoonis, «et sa ei taha 
kuidagi näha, et kõigi Madriidi daamide seas olen mina ainuke tõeline maja.» 

See, et tal Cayetana portree ebaõnnestus, oli ainuke ebameeldivus Piedrahitas. Kõik 
muu oli täis valgust ja rõõmu. 

Sellesse lõbusasse vaikusesse tõi punasukastatud käskjalg Principe de la Paz" kirja, 
mis Goya San Ilde-fonsosse kutsus. 


Goya oli uhke ja jahmunud. Muidugi, oma viibimise Segovia mägedes, San 
Ildefonso suveresidentsis, pühendasid Hispaania kuningad peaasjalikult rahule ja 
puhkusele, riigiasju aeti loiult, keerukad tseremooniad olid lihtsustatud, majesteedid 
suhtlesid ainult esimese järgu grande'dega ja ligidaste sõpradega; küllakutse San 
Ildefonso lossi oli eriline esiletõstmine. Siiski, vaatamata kogu oma rõõmule, valdas 
Goyat ebamugavus. Need nädalad Piedrahitas olid olnud tema elu kõige kaunimad, ei 
olnud midagi, mis oleks neid üles kaalunud, ning mida ütleb Cayetana, kui ta tahab 
lahkuda? 

Ta näitas kirja Cayetanale. Cayetana ei olnud oma vaenlasele — kuningannale — 
seda au osutanud, et Goyale tema pahaendelistest ähvardustest rääkida. Ta ei teinud 
seda ka nüüd, ta valitses end. 

«Te peate oma äraütlemise väga viisakalt ja ettevaatlikult põhjendama, Francho,» 
lausus ta rahulikult, «Kindlasti usub itaallanna, et ta on väga targa ja suursuguse 
põhjuse välja mõelnud, millega teil ja minut suve ära rikkuda. Ta läheb viha pärast 
näost roheliseks, kui ta teie äraütleva kirja kätte saab.» 

Geya vaatas talle otsa peaaegu sõgedalt. Talle ei olnud mõttessegi tulnud, et kiri 
võib-olla ei olegi kirjutatud tema kunsti pärast, vaid sellepärast, et dofia Maria Luisa 
oma vaenlasele Cayetanale vingerpussi tahtis mängida. Nüüd hakkas ta üsna ähmaselt 
taipama õiget põhjust, et kutse taga peitub nimelt Pepa. 

Vahepeal kiskus Cayetana ükskõikselt mänglevalt oma õrnade teravaotsaliste ning 
sellest hoolimata lihavate lapsesõrmedega don Manueli kirja puruks, Goya 

vaatas pealt tema liigutusi tajumata, kuid siiski nii terava silmaga, et Cayetana 
liigutuste pilt jäi igavesti tema mällu püsima. 

«Mina olen õuemaalija,» ütles ta viivitades, «ning don Manuel viitab 
kuningannale.» 

«Niipalju kui ma näen, ei ole kiri kuningannalt,» vastas hertsoginna Alba. Ja mitte 
valjult, kuid siiski terava lapsehäälega lõpetas ta: 

«Kas te peate kargama, kui Manuel Godoy käsutab?» 

Goya oli täis abitut viha. Kas siis Cayetana ei näe, et teda pole ikka veel kuninga 
esimeseks kunstnikuks nimetatud? Et ta on sõltuv dofia Maria Luisa heatahtlikkusest? 
Teisest küljest aga istus Cayetana igavas Piedrahitas ainult tema pärast, Cayetana on 
sügavalt haavunud, kui ta läheb. 

«Ma võiksin,» vastas Goya jõuetult, «oma ärareisi võib-olla kahe või kolme päeva 
võrra edasi lükata, võib-olla ka nelja või viie võrra. Ma võin seletada, et mul oli siin 
veel üks portree lõpetada.» 

«See on teist väga lahke, don Francisco,» ütles Cayetana selle julma 
armastusväärsusega, mida ainult tema oskas oma häälde panna. «Palun öelge 
majordomo'let millal te tõlda soovite!» 

Nüüd aga elustus Goyas tolle öö kogu häda, mil ta Cayetana pärast oli pidanud 
ootama teadet, et väike Elena on suremas haige. 

«Saage ometi aru,» karjatas ta, «ma ei ole grande” Ma olen kunstnik, tavaline 
kunstnik, kes on sõltuv dofia Maria Luisa tellimustest ja,» lisas ta juurde, Cayetanale 
täiel pilgul süngelt otsa vaadates, «ka don Manueli tellimustest.» 

Cayetana ei vastanud midagi; kuid veel rohkem kui tema sõnad oleksid suutnud 
seda teha, ärritas Goyat vaevu märgatav, lõpmatult kõrk põlgus Cayetana ilmes. 

«Sa ei hooli midagi minu edust,» märatses ta vihaselt. «Sa ei hooli midagi minu 
kunstist. Ainus, millest sa hoolid, on su oma lõbu.» 

Cayetana lahkus kiirustamata, väikeste kindlate, ent siiski hõljuvate sammudega. 

Goya jättis marguesa'ga ja don Josega jumalaga. 

Ning siis endast jagu saades 
külastas ta Cayetanat. 

Kuid duefa ütles kuivalt: 
«Tema kõrgusel ei ole 
aega.» — «Millal võin ma teda 
näha?» küsis don Francisco. 
«Tema kõrgusel ei ole 

aega täna ega homme,» 
vastas viisakalt, ükskõikselt 
dofa Eufemia. 

Kuueteistkümnendal sajandil oli kaks suurt hispaania rahva esindajat; esimene neist 
oli rüütel, grande, teine aga picaro, õigusteta näljarott, kes pidevas allilma võitluses 
kõigi vastu kavaluse, pettuse ja meelekindlusega näguripäevi nägi. Rahvas ja tema 
kirjanikud austasid ja ülistasid kangelast, rüütlit, kuid nad ei ülistanud vähem ja 
armastasid rohkem picaro't ja picara't, kavalaid, mitte iial meeltheitvaid, alati rõõmsa- 
meelseid, elujõulisi alamate klasside heidikuid. Picaro on rahva silmis niisama 
tüüpiline Hispaania esindaja nagu grande'gi. Nad täiendasid teineteist, ning suurte 
kirjanike poolt on säilitatud läbi aastasadade picaro'ä Guzmän ja Lazarillo, kelmid ja 
närukaelad, nende viletsuse, nende mahlaka, moraalist puremata materialistliku 
suhtumisega ja nende tubli, lõbusa maalähedase mõistusega niisama elavalt kui 
rüütelkonna esindajad Cid ja don Ouijote. 

Kaheksateistkümnendal sajandil olid picaro'd ja picara'd muutunud majo'deks ja 
maja'deks. 

Nende tavad ja kombed — majismo — on tolleaegsest Hispaaniast niisama 
lahutamatud nagu absoluutne kuningavõim ja inkvisitsioon. 

Majo'sid oli kõigis suurtes linnades. Kuid majismo peamiseks asukohaks jäi 
Madriid, Madriidi kindel linnaosa, Manolerfa. Majo'd olid sepad, lukussepad, kang- 
rud, väikeste võõrastemajade pidajad, lihunikud, või nad elatusid salakauba 
vedamisest, kandekaubandusest, 

mängust. Maja'd pidasid kas veinipoode või lappisid rõivaid ja pesu, või olid 
tänavakaubitsejad, kes pakkusid puuvilja, lilli, igasuguseid elatustarbeid; nemad ja 
nende tühi-tähi ei puudunud üheltki palverännakult ega üheltki aastalaadalt. Ka ei 
pidanud nad patuks jõukatelt meestelt raha välja pressida. 

Majismo poolehoidjad hoidsid kindlalt kinni neile pärandunud hispaania rõivastest. 
Majo kandis kitsaid põlvpükse, pannalkingi, lühikest jakki ja laia vööd, tohutu suurt 
pehmet kaabut; mitte kunagi ei puudunud pikk mantel, capa, mitte kunagi navaja, 
kokkupandav nuga, mitte kunagi võimas must sigar. Maja kandis madalaid kingi, 
sügavaiõikelist tikitud miidrit, üle rinna risti värvilist salli; pidude ajal hiilgas ta pits- 
mantilla ja kõrge kammiga. Väga sageli kandis ta vasakus sukapaelas väikest pistoda. 

Valitsusvõimud ei näinud heameelega majo'de pikka mantlit ja tohutut, nägu 
varjavat pehmet kübarat. Majo'd armastasid pikka mantlit, kuna nad selle alla võisid 
vaevata peita oma ameti plekke ja mustust, mõnikord aga ka midagi muud, mida nad 
näidata ei tahtnud, ning nad armastasid oma pehmet kübarat, mis mugavalt varjutas 
nägu, kui seda meelsasti ei tahetud ära tunda lasta. 


«Minu madriidlased,» kurtis Kolmas Carlos, «hiilivad mööda tänavaid, näod kaetud 
nagu vandeseltslas-tel, ja mitte sugugi nii, nagu tsiviliseeritud monarhi 
rahuarmastavad alamad.» 

Tema esimene minister, riigimees Sguillace, kelle ta oli Napolist kaasa toonud, 
keelas lõpuks mantli ja kübara kandmise. Siis aga hakkasid majo'd mässama, ] ja 
rahvale võõras minister aeti maalt välja. Üks targem järeltulija tegi korralduse, et 
timukas kannaks ebasoovitavat kübarat oma ametikohuste täitmisel; see avaldas mõju, 
nii et paljudki kübarast loobusid. 

Nii nagu majo'del ja maja'del oli oma rõivastus, nii olid neil ka omad kombed, oma 
filosoofia, oma keel. Majo austas vana-hispaania traditsioone ja kaitses fanaatiliselt 
absolutismi ja preesterkonda, kuid ta vihkas muutuvaid seadusi ning korraldusi ega 
täitnud neid. Ta pidas salakaubavedu oma eesõiguseks, ja talle 

oli auasjaks suitsetada ainult salakaubana sisse veetud tubakat. Majo'd pidasid lugu 
väärikusest ja olid sõnaahtrad. Aga kui nad rääkisid, siis kasutasid nad pnldi-rikkaid, 
kõlavaid väljendusi ning nende suuresuuline jutt ja värvikas praalimine oli luule 
allikaks ning kuulus kaugel üle piiride. 

Majo oli uhke. Mitte keegi ei tohtinud teda kõrvale lükata ega talle isegi viltu otsa 
vaadata. Keskklassi keigariga — petit-maitre"ga, petimetre'ga — elas ta alatises 
vaenus. Mõne kodanlasepojukese valitud ülikonda rikkuda või mõne petimetra 
hoolega saetud soengut segi ajada oli majo de ja maja'de peamisi lõbusid. Politsei 
hoidus majo teelt kõrvale. Ka teised hoidusid tema teelt, sest ta oli tülinorija ning 
laskis kiiresti käiku kõvad sõnad või nii hoobid kui ka noa. 

Võitluses valgustusideede ja mõistuse vastu, prantsusliku olemuse vastu, 
revolutsiooni vastu ning kõige selle vastu, mis sellega oli seoses, oli majo monarhia ja 
kiriku parim liitlane. Majo armastas toredusest hiilgavaid kuningalosse, grande*'de 
värvirikkaid ratsasõite,, kiriku hiilgavaid protsessioone, ta armastas härgasid, lippe, 
hobuseid ja mõõku, ja tema metsik rahvuslik uhkus vaatas umbusklikult ja täis viha 
vaimuinimesele, vabameelsele, afrancesado'le, kes kõike seda tahtis minema pühkida. 
Asjatult lubasid edumeelsed kirjanikud ja riigimehed majo'ie paremaid eluasemeid 
ning rikkalikumalt leiba ja liha. Ta loobus sellest, kui talle ainult jäeti tema suured 
mängud ja pidustused. 

Sest majo'd ja maja'd moodustasidki suurte pidustuste kirju ja fanaatilise 
pealtvaatajaskonna. Nad tunglesid teatri patio's, nad moodustasid chorizo'de ja pola- 
co*de tuumiku, nad mürgeldasid, kui keelati ära auto sacramentale'd — rahvapärased 
pühad mängud, milles Kristus ristilt alla tulles kibuvitsakrooni ja nimmevöö majo'*de 
rüü vastu vahetab, et teiste kannatusmängude osatäitjatega seguidillas tantsida. Majo'd 
olid autodafe'de innustunud poolehoidjad — apasionados, ja niisama entusiastlikud 
härjavõitluse poolehoidjad — aficionados, kes sattusid marru, kui mõni toreadoor, 
mõni härg või mõni ketser halvasti suri. Nad panid, rõhku heale hoiakule. 

Armastuseküsimustes oli majo tuline, suuremeelne, avara südamega. Ta tõi oma 
kallimale kirjuid kingitusi, peksis teda, kui maja teda vähimalgi määral ärritas, ning 
nõudis oma kingitused tagasi, kui tema maja või majo tema maha jättis. Maja ei 
tundnud mingisuguseid südametunnistuse piinu mõnd armunud petimetre't 
viimseni paljaks koorida; ka abielus maja pidas endal meelsasti mõnda jõukat cortejo't 
või isegi kaht. Hispaania mehed kiitsid maja neid omadusi, mida nemad naiste juures 
kõige rohkem hindasid; ta olevat juurde-pääsematult uhke tänaval, ingellik kirikus, 
kuratlik voodis. Ka välismaalased olid sellega ühel nõul, et ükski naine maailmas ei 
suuda tõotada ja anda nii palju lõbu, himu ja rahuldust kui tõeline maja. Louis 


Kuueteistkümnenda saadik Jean-Francois de Bourgoing pühendas oma kuulsas 
raamatus Hispaaniast väga palju sõnu maja'de häbituse ja  ohjeldamatuse 
hukkamõistmiseks ja veel rohkem nendest õhkuva võlu ja lõbu kiitmiseks. 

Majo tundis ennast hispaanialikkuse — espafiolismo — parima esindajana, selles 
suhtes ei jäänud ta ühestki grande'st maha. Ning nõnda mõtles temast kogu Hispaania. 
Igas õiges hispaanlases pidi olema majis-mo't. Majo ja maja olid sainete'de ja 
tonadilla'de armastatumad tegelased, kirjanike ja kunstnike armastatuim käsitlusaine. 

Ja õukonna daamid, härrad, 

vaatamata sellele, et 

nad ei tohtind selga panna 

majo ega maja riideid, 

kandsid siiski meelsasti neid 

kirjuid rõivaid. Oma kõne 

sisse põimisid nad suuri 

sõnu, mida armastasid 

majo'd ja niisama maja'd. 

Paljud grande'd, paljud rikkad 

linnakodanikud tihti 

matkisid nii majo't kui ka 

majat. Jah, ja nende hulgas 

oli neid, kes seda olid. 

San Ildefonsos võeti Goya vastu suurte viisakusaval-dustega. Teda ei majutatud 
posada'sse, vaid lossi. Tema jaoks olid valmis pandud raamatud, maiustused, vein, 
kõik ilmselt tema maitset tundes valitud. Üks puna-sukastatud teener anti alaliselt 
tema käsutusse. Goya ruumid koosnesid kolmest toast, millest üht võis ateljeena 
sisustada. 

Manuel laskis teda kutsuda õhtul kella kuueks ratsu-tamisrajale, see oli ebatavaline 
kohtamispaik õhtutunnil. Kas tahtis don Manuel või dofia Maria Luisa ise end 
järjekordselt hobuse seljas portreteerida lasta? 

Ratsutamisrajal leidis Goya eest Manueli ja Pepa. Pepa tervitas teda särades. 

«See oli don Manueli suurepärane idee, teid siia kutsuda,» lausus ta. «Me veetsime 
siin suurepäraseid nädalaid selles jumalikus mägede piirkonnas. Ma loodan, 
Francisco, et ka teie olete oma aega hästi veetnud.» 

Manuel seisis seal kõrval ratsutamisülikonnas, sirge, endaga rahulolev, peremehelik. 

Cayetanal oli niisiis õigus. Goyale oli mängitud häbematu, rumal vemp. Mida need 
mõlemad talle sellega olid teinud, et nad tema eluõnne purustasid, seda nad 
tõenäoliselt ise ei teadnudki. Võib-olla aga olid nad seda just sellepärast teinudki. 
Naeruväärt javihaleajav oli see, et selle näraka ja kõrvalevisatud hoora Pepa tuju 
pärast tema, Goya imeväärne suvi purunes. 

«Ma kavatsen, Francho,» ütles Principe de la Paz rahulolevalt, «teid suurel määral 
rakkesse panna. Kõigepealt tahaksin ma meelsasti, et teie mulle sefiora Tud6d 
maaliksite hobuse seljas. Kas ei leia ka teie, et ratsa-kleit talle suurepäraselt sobib?» 

Ta kummardas kergelt Pepa ees. Juba jooksis ratsa-poiss, et väljastatud hobune välja 
tuua. Kõige meelsamini oleks Goya õige majo kombel Pepale vägeva kõrvakiilu 
andnud. Ent ta ei olnud enam mingi majo, ta oli rikutud edust ja elust õukonnas. Ta 
ütles iseendale, et kui ta juba kord siia on tulnud, ei tohi ta oma vihaga kõike ära 
rikkuda. Kuid maalida hobuse seljas Pepat, seda jamonat, seda ta loomulikult 

ei mõtlegi teha. «Kotkas kuulub sinitaevasse, emis sõnnikuhunnikusse.» Missugune 
määratu jultumus selle ülespuhutud inimese poolt, ronida hobuse selga ja tahta, et teda 
maalitaks! Nagu mõnda grande'V. Ja pealegi veel peaks seda tegema tema, Goya! 

«Kahjuks ületab niisugune ülesanne minu võimed, don Manuel,» ütles ta viisakalt. 
«Ma ei ole kahjuks iluduse maalija. Kui ma peaksin maalima sefiora Tud6d hobuse 
seljas, siis, ma kardan, jääb mu pilt tegelikkusest, nii nagu teie teda näete, don 
Manuel, kaugele maha.» 

Pepa valge rahulik nägu tõmbus vähe viltu. «Ma oleksin pidanud mõtlema, et sa mul 
selle lõbu rikud, Francho,» ütles ta. «Kõik lõbud tahad sa mul ära rikkuda.» Tema lai, 
madal otsaesine tõmbus kipra. 

«Palun, don Manuel,» ütles ta, «andke see ülesanne Maellale või Carnicerole.» 

Manuel sai aru, et see ettevõte tundus Goyale hädaohtlikuna. Hinge põhjas oli ta ka 
ise rõõmus, etta sel kombel sellest ohtlikust asjast välja rabeles. 

«Andke meile võimalus seda asja kaks korda läbi kaaluda, sefiora,» lausus ta 
rahustavalt. «Kui juba Goya kardab, et ta ei tule toime teie maalimisega hobuse seljas, 
kuidas peaks siis mõni Maella või Carnicero sellega toime tulema?» 

Pico de Pefalaralt puhus õrn meeldiv tuuleke, kuid mõnusalt värskes õhus lasus 
halb meeleolu. 

«Nüüd võin ma küll vist lahkuda,» ütles Francisco. 

«Rumalus, Francho,» vastas Manuel. «Ma olen enese tänaseks õhtuks vabaks 
teinud, Pepa võtab mõistuse pähe, teie jääte meie juurde loomulikult õhtusöögile.» 

Söögilauas istus Pepa rahulikult, vaikselt ja ilusana. Goyal oli himu temaga magada; 
see oleks kättemaks Cayetana de Albale, Manuelile ja Pepale endale. Kuid ta ei 
tahtnud Pepale näidata, et see teda ka praegu, samuti nagu ennegi, enda poole tõmbas. 
Ka tema jäi ühesilbiliseks. 

Seevastu oli Manuel ebatavaliselt reibas. 

«Ma tean,» tuli tal mõttesse, «kuidas te meile Pepat maalima peaksite — kitarriga.» 

See mõte tundus Franciscole üsna vastuvõetavana. Kotkas sinitaevas, emis 
sõnnikuhunnikus, lollakalt unistava näoga Pepa aga kitarriga. 

Ta asus lõbuga töö kallale. Pepa oli kuulekas modell. Ta istus laisalt, 
ihaldustäratavalt, ja vaatas Goyale oma häbitute silmadega otse näkku. Goya ihaldas 
teda väga. Ta teadis, et Pepa oleks teda alguses pilganud, kuid ainult selleks, et siis 
seda alistuvam olla. Kuid tema hing oli täidetud Cayetanast. «Nüüd just mitte,» 
mõtles ta. Siiski maalis ta portreesse kogu oma iha. Ta töötas kiiresti; kui just eriti 
vaja oli, võis ta ka Tõtliku Luukasega võistelda. Kolme seansiga oli «Kitarriga daam» 
lõpetatud. 

«Sellega oled sa hästi toime tulrrud, Francho,» lausus Pepa rahuldatult. 

Manuel oli vaimustatud. 

Doha Maria Luisa käsutas Francisco enda juurde. Niisiis oli ta tõepoolest olnud 
komplotis kaastegev. Kibestus südames, läks Goya tema juurde. 

Kuninganna tervitas teda sõbralikult ja Goya muutus jälle mõistlikuks. Tal polnud 
mingit põhjust olla kuningannale pahane. Maria Luisa polnud tahtnud rikkuda tema 
suve ja rõõmu, vaid üksnes oma vaenlase, hertsoginna Alba suve, ja see oli arusaadav, 
sest Caye-tana oli oma käitumisega kuningannat ikka ja jälle ärritanud. Oma 
sügavaimas südamesopis tundis Francisco isegi teatud rahuldust, et kuninganna ja 
hertsoginna Alba tema pärast tülitsesid. Sellest peab ta oma Martinile Saragossasse 
kirjutama. 


Maria Luisal oli tõesti hea meel, et Goya seal viibis. Ta hindas Goya vaimukat, 
sõltumatut ja samaaegselt tagasihoidlikku otsustust ning ta ise sai hästi aru Goya 
kunstist. Ka tundis ta heameelt, et Goya oli nüüd siin ja mitte Piedrahitas. Mitte 
sellepärast, et ta oleks hertsoginna Albat paksu, vananeva Francisco pärast 
kadestanud; tema ise tahtis oma voodi jaoks tugevaid noori mehi, kes pole liiga 
intelligentsed ja kes oma mundrit elegantselt kanda oskavad. Kuid too daam oli olnud 
liiga jultunud, talle tuli aeg-ajalt nina peale anda. Sellepärast maaliski Francisco nüüd 
teda, Maria Luisa de Borboni ja mitte Cayetana de Albat. 

Mõte hertsoginna Albale andis talle hea idee. Ta tegi Goyale ettepaneku maalida 
teda maja'na. 

Goya oli ebameeldivalt üllatatud. Esiteks nõuti, et ta peab maalima Pepat hobuse 
seljas, nüüd kuningannat maja'na. Ta möönis endamisi, et kuningannas oli mõndagi 
ma/a'likku, mis avaldus selles, kuidas ta õukonna kombeid ignoreeris ja 
kuulujuttudele mingit tähelepanu ei osutanud, kuid esmajärjekorras just tema taltsuta- 
matus elujanus. Kuid maja'de rüü oli grande'e äärmisel juhtumil lubatud ainult 
maskipeol; kui doiaMaria Luisa end niimoodi peaks portreteerida laskma, siis on see 
vähemalt võõrastav, kui mitte rohkem. Ja kindlasti on Goyal sellepärast uusi 
arusaamatusi Cayetanaga. 

Goya püüdis Maria Luisat ettevaatlikult veenda, et ta sellest mõttest loobuks. 
Kuninganna jäi kindlaks. Ta tegi ainult ühe möönduse: rüü ärgu olgu kirju, vaid must. 
Üldiselt oli ta aga nagu ikka hea modell, kes Goyat rohkem abistas kui pidurdas. Ikka 
ja jälle ütles ta Goyale: 

«Maalige mind nii, nagu ma olen. Ärge mind idealiseerige. Ma tahan olla niisugune, 
nagu ma olen.» 

Ent sellegipoolest ei edenenud töö portree kallal eriti hästi. Mitte ainult sellepärast, 
et ta Goyalt ja too ka iseendalt palju nõudis. Kuninganna oli närviline, tõenäoliselt 
armukade ja pahane Manueli peale, kelle armusuhted tolle teatud isikuga ikka veel 
kestsid, ja ta ütles sageli poseerimisest ära. 

Siis kui Goya ei töötanud, lonkis ta ringi lossis ja parkides, igavust tundev ja 
kergesti ärrituv. Ta seisis Maella ja Bayeu freskode ees, alumine huul ette lükatud, 
pilkavalt, kriitiliselt. Ta seisis mütoloogiliste kujudega purskkaevude ees, nägi vett 
tõusmas ja langemas ja mängimas, ja läbi nende, üle nende nägi ta hiiglaslikku 
helkivat valget paleed, Hispaania Versailles'd, lõpmatu suure vaevaga nii kõrgele üles 
ehitatud lossi õhus. Paremini kui teised oli ta võimeline tunnetama seda tahtlikult 
loodud vastuolu, mis valitses kogu ehituse ja aedade prantsusepärase peenutsemise 
ning hispaanialiku looduse metsikuse vahel. Ja paremini kui keegi teine mõistis tema 
Viiendat Philippi, kes oli ehitanud selle palee ääretu aja-, raha- ja vaevakuluga ning, 

oma tujust tüdinuna, lausunud siis, kui veeimed esmakordselt mänglema olid 
hakanud: «Maksnud olen ma nende purskkaevude eest viis miljonit, meelt lahutasid 
nad mul viis minutit.» 

Goya ei talunud õukonna daamide ja härrade seltskonda ning ka Manueli ja Pepa 
seltskond tüütas teda. Aga kui ta oli üksinda keset jäika, heledat, mõistusepärast, 
vastikut prantsuslikku hiilgust, siis, nii väga kui ta ka ei püüdnud neid eemale tõrjuda, 
vallutasid teda mõtted Cayetanast. Vastu kogu oma tervet mõistust oletas ta, et 
Cayetana kirjutab talle, kutsub teda tagasi. Pole mõeldav, et nüüd nende vahel kõik 
lõpetatud peaks olema; Cayetana oli seotud temaga, tema Caye-tanaga. 


Ta igatses San Ildefonsost ära; ta arvas, et ta leiaks oma Madriidi ateljees rohkem 
rahu. Kuid töö portree kallal venis pikale. Maria Luisa, niisama närviline kui Goya, 
loobus ikka sagedamini kokkulepitud seanssidest. 

Siis leidis aset sündmus, mis töö lõpetamise veel mitmeks nädalaks edasi lükkas. 

Nimelt oli Parmas surnud üks kuninganna väike sugulane, ja kuna kuninganna pani 
suurt rõhku sellele, et toonitada suurhertsogliku perekonna, millest tema võrsus, au ja 
hiilgust, kuulutati peale tavaliste tseremoni-aalsusenõuete väikese printsi surma puhul 
välja ka õukonna lein, ja see tähendas, et portreeseansid jällegi katkestati. Goya esitas 
avalduse ja palus luba Madriidi tagasipöördumiseks; portree olevat niisama hästi kui 
valmis, mis veel puudub, seda võivat ta ka Madriidis täiendada. Ta sai napi vastuse, 
tema majesteet soovivat, et ta lõpetaks portree siin. Talle võidakse anda nõusolek 
uueks seansiks umbes kümne päeva pärast, ja ta peaks laskma endale Madriidist 
mustad rõivad järele saata. 

Kuna Madriidis oli unustatud talle musti sukki kaasa saata, siis ilmus ta, kui ta 
lõpuks ükskord jälle maalima oli käsutatud, hallides sukkades. Margu€s de la Vega 
Mclän laskis talle selgitada, et ta ei võivat niimoodi majesteedi palge ette ilmuda. 
Goya läks vihaselt tagasi oma ruumidesse, tõmbas jalga valged sukad, maalis tušiga 
paremale sukale mehe, kellel oli kahtlane 

sarnasus õuemarssaliga, vasakule sukale teise mehe näo, margues'*ile temperamendi 
poolest väga sugulasliku kammerhärra oma. Ülbelt ja raevukalt ei lasknud ta end 
seekord kinni pidada ning tungis Maria Luisa juurde. Ta kohtas kuningannat kuninga 
seltskonnas. Too ei saanud aru ja küsis, mõnevõrra rahulolematuna: 

«Mis imelikud ja sündmatud mehikesed need seal teie sukkadel on?» 

Goya, sünge ilme näol, vastas: 

«Lein, majesteet, lein.» 

Maria Luisa naeris rõkkavalt. 

Goya töötas veel ühe nädala. Siis oli portree valmis. Ta astus tagasi. «Kuninganna 
dofa Maria Luisa ma-/Vna mustas,» tutvustas ta oma kuningannat kuningannale lihas 
ja veres. 

Seal ta seisab, loomulikus ja samaaegselt esinduslikus poosis, maja ja kuninganna. 
Silmad vaatavad üle ta röövlinnunina arukalt ja himukalt, huuled on tugeva lõua kohal 
teemanthammaste pärast tugevasti kinni. Kogu mingitud nägu on täis enesekindlust, 
himu ja vägivalda. Mantilla, mis parukalt alla langeb, on risti rinnal, nooruslikult ja 
sügavalt paljastatuna meelitab kaelaväljaloige, käed on lihavad ja hästi vormitud, 
vasak sõrmustatud käsi langeb lõdvalt alla, parem hoiab rinnal väikest suletud 
lehvikut, meelitava ja äraootava Žestiga. 

Goya oli näinud vaeva, et mitte maalida liiga palju ja ka mitte liiga vähe. Tema 
doria Maria Luisa oli inetu, ent ta oli selle inetuse muutnud elavaks, virvendavaks, 
peaaegu külgetõmbavaks. Ta oli Maria Lui-sale pannud juustesse sinakalt-punase 
lehvi ja selle lehvi värv muutis pitside uhke musta säravaks. Ta oli kuningannale 
pannud jalga kuldsed kingad, mis rohkest mustast hiilgavalt esile kerkisid ja kogu pilti 
toonitanud liha tuhmi helgiga. 

Kuninganna ei leidnud midagi, mille kohta ta oleks võinud laitust avaldada. 
Meelitusrohketes sõnades avaldas ta Goyale oma rahulolu ja tegi talle ettepaneku 
valmistada ise siin, San Ildefonsos, kaks koopiat. 

Lugupidavalt, aga otsustavalt lükkas Goya selle ettepaneku tagasi. Kui ta on nii 
palju tõsist püüdlikkust 

ühe töö sisse pannud, siis ei suutvat ta ise seda kopeerida. Siiski võivat ta lasta oma 
kaastöölisel don Agustin Estevel, kelle osavust ja usaldatavust dofia Maria Luisa 
tunneb, soovitud koopiad valmis teha. 

Lõpuks võis ta Madriidi sõita. 

Kuid siin ei käinud ta käsi paremini kui San Ildefonsos. Ta kordas endale sada 
korda, et kõige targem, mis ta teha võiks, oleks kirjutada Cayetanale või lihtsalt uuesti 
Piedrahitasse sõita, kuid ta ei suutnud oma uhkusest jagu saada. 

Needis ennast, et ta oli 

selline just, nagu oli. 

Cayetanasse miks pidi 

hulluma sel kombel tema? 

Ainult ohvri ohvri järel 

nõudis talt see neetud lugu. 

Kõrget hinda maksab Alba. 

Goya aga suunas kogu 

raevu Cayetana vastu. 

Deemonid, need halvad vaimud, 

kelle pilgud igast nurgast 

teda luuravad, et tema 

peale tormata, kõik ühte 

sulasid ta silmis, kokku 

üheks Cayetanaks. 

Hilissuvel pöördusid Albad Madriidi tagasi. Cayetana jäi nähtamatuks ega saatnud 
mingit sõnumit. Mitmel korral kohtas Francisco mõnda Albade maja tõldadest. Ta 
sundis end sinnapoole mitte vaatama. Vaatas siiski. Kahel korral oli seal hertsog, 
kahel korral keegi tundmatu, ühel korral vana marguesa. 

Talle toodi kutsekaart, milles õuemaalikunstnikku de Goya y Lucientest ja sefora 
doža Josefat paluti osa võtta ühest hertsogi muusikaõhtust; esitamisele pidi tulema 
seüor don Jos€ Haydni ooper «Maailm kuul». Ühe tunni vältel oli Francisco kindlalt 
otsustanud ära 

ütelda, järgmise tunni vältel niisama kindlalt otsustanud minna. Josefa pidas seda 
endastmõistetavaks, et kutse tuleb vastu võtta. 

Jälle, samuti nagu tolgi õhtul, kui algas Goya õnnetult segane vahekord Cayetanaga, 
ei ilmunud ka nüüd hertsoginna Alba esialgu nähtavale. Kõigepealt pidi Francisco 
kuulama senor Haydni kogu ooperit. Seal ta siis istus Josefa kõrval, puretud 
kannatamatusest, kartusest ja lootusest, piinatud mälestustest Piedrahita tundidest, kus 
ta hertsogi selletaolistel muusikaõhtutel Cayetana kõrval oli istunud. 

Sealjuures oli ooper kerge ja väga meeldiv. See kujutas, kuidas kirest astronoomia 
vastu vaevatud rikas härra, Bonafede, kahe kauni tütre isa, petturliku Šarlatani 
Eccletico poolt uskuma pannakse, et ta elavat kuu peal; tema elamused sellel 
planeedil põhjustavad, et ta oma tütred paneb paari kosilasega, kellele ta neid maa 
peal iialgi ei oleks andnud. Itaaliakeelne tekst oli hertsogi enda poolt omal ajal 
hispaania keelde tõlgitud nüüd kadunud abate abiga, lavastus oli hea, muusika mitte 
nii keerukalt kõrgustesse ulatuv, nagu Goya oli kartnud, teistsuguses olukorras oleks 
meeldiv etendus talle rõõmu valmistanud. Nüüd aga vandus ja torises ta endamisi. 

Lõpuks oli ooper läbi, majordomo palus peasaali. 


Nagu tolgi korral võttis Cayetana oma külalisi vastu vana-hispaania kombe kohaselt 
poodiumil. Sedapuhku oli kõrge baldahhiin, mille all ta istus, kaunistatud neitsi Maria 
värvitud puukujuga, mille oli loonud Juan Martinez Montanes. Ristipandud kätega, 
pea häbelikult langetatud, seisis neitsi meeldiva, vaevalt märgatava väikese uhke 
hispaanialiku naeratusega poolkuu-pingike-sel, mida kandsid veetlevad inglipead. 
Vaatepilt, mida pakkus hertsoginna Alba, nii nagu ta veetlevalt selle veetleva kuju all 
istus, oli kuidagi paheline ja rõhuv. Ta oli sedapuhku mingitud ja puuderdatud, tal oli 
seljas suurepärane kostüüm vana Versailles" lõike järgi, väga peenelt pihalt langes alla 
lai seelik. Tehtud nukulikkusega ja peaaegu naeruväärselt kõrgina istus ta seal. Valge 
nägu, tardunult naeratav, samal ajal kui metalsed silmad kõrgete kulmude all rabavalt- 
elavalt 

mõjusid, näis kahekordselt patusena veetleva ja jultunud ühenduse tõttu neitsi Maria 
näoga, kes naeratades ja karske naudinguga kuulab ettekuulutust. Francisco, 
vapustatud vihast ja hurmast, tundis eneses metsikut tungi Cayetanale midagi öelda, 
midagi, mis ainult neid mõlemaid riivaks, midagi ääretult armunut või ääretult 
rõvedat. Cayetana aga ei andnud talle mingit võimalust temaga üksinda kõnelemiseks; 
pigemini kohtles ta Goyat suure, distantseeriva viisakusega. 

Ja üldse ei toonud see õhtu Goyale muud midagi kui ainult tuska. 
Iseendastmõistetavalt oli seal ka Carnicero, ametivend, vusserdaja. Ta oli visandanud 
dekoratsioonid «Maailm kuul» jaoks; Goyal valutasid ikka veel silmad läägelt 
magusast plätserdusest. Hertsog ja vana marguesa ärritasid teda just oma 
sõbralikkusega. Don Jos€, ehkki ta leidis meister Carnicero kulissid olevat väga 
meeldivad, avaldas kahetsust, et mitte tema, Goya, ei olnud dekoratsioone 
visandanud; ent ta olevat ju viimasel ajal nii raskesti kättesaadav, nagu talle Cayetana 
olevat rääkinud. Ka vana marguesa leidis väga kahetsusväärse olevat, et Goyal enam 
sugugi aega ei ole Villabrancade maja külastada ja temast teist portreed maalida. 
Tema sõnadest tabas Goya kerget irooniat; kindlasti aimas marguesa, mis oli tema ja 
Cayetana vahel juhtunud. 

Täiesti talumatu oli doktor Peral. Vastiku asjatundlikkusega seletas ta pikalt ja laialt 
don Jos€ Haydni muusikast. Hertsogi muidu nii kinnine nägu hiilgas, kui arst suure 
entusiasmiga ja paljusid tehnilisi eriala-väljendeid kasutades üksikasjaliselt selgitas, 
kui idee-rikkalt ja tabavalt Haydn iga kord instrumentatsiooni vahetab, kui Bonafede 
pikksilma kaudu vaatab, et oma tähelepanekuid kuu-maailmast kuulutada, voi mis- 
suguse realismiga tema muusika lendamist edasi annab. Kuid veel rohkem kui tolle 
õpetatud kiidukuke ülitark sõnademulin ärritasid teda need usalduslikud sõnad, mida 
ta ei kuulnud, kuid mida ta nägi Cayetanat ja arsti omavahel vahetavat, ja Cayetana 
naer doktori teravmeelsuse üle, mida kindlasti ainult Cayetana ja arst mõistsid. Kogu 
see viis, kuidas see «habemeajaja» Cayetanaga kõneles, oli kuidagi ärritavalt 
peremehelik. 

Goya oli kõik need päevad piina ja lõbuga seda õhtut oodanud. Nüüd oli ta 
kibestunult rahul, kui ta võis jumalaga jätta ja Cayetana hingeõhu piirkonnast lah- 
kuda. Kojusõidul avaldas Josefa arvamust, et õhtu olevat eriti hästi õnnestunud. Don 
Jos€ olevat tõepoolest väljapaistev muusikamees ja ooper väga kena. 

Päeval pärast seda alustas Francisco väikest tahvel-pilti: neitsi Maria poolkuuga ja 
Cayetana selle all. Ta oli end ülimalt täiustanud kunstis maalida nägusid anonüümselt 
ja sellele vaatamata äratuntavalt. Valgeks mingitud daam oma baldahhiini all oli 
kuidagi riivatu, õelalt mõnitav, blasfeemiline. Goya maalis salaja, siis kui Agustini 


seal ei olnud, ja peitis tema eest oma väikest maali. Ta maalis seda hoo ja kiirusega. 
Ükskord unustas ta tahvli ära panna. Kui ta tagasi tuli, leidis ta Agustini selle ees. 

«See on suurepärane,» ütles Agustin, «see on tõdede tõde.» 

«Juba see, et sina seda näinud oled, on liiga palju,» vastas Francisco ja koristas pildi 
ära igaveseks. 

Möödus jällegi nädal, ilma et ta Cayetanast oleks midagi kuulnud. Nüüd mõistis 
Goya, et ta ei kuule temast midagi ka kolme kuu pärast, ja mitte midagi ka aasta 
pärast, ja palavamalt kui ta iial midagi oli kahetsenud, kahetses ta, et ta oli 
Piedrahitast ja Cayetana juurest ära jooksnud. 

Seal aga ilmus tema ateljeesse duefia Eufemia ja küsis temalt maailma kõige 
loomulikumal toonil, kas don Franciscol oleks aega ja tahet homme õhtul dofa 
Cayetanaga Cruzi minna, seal etendatavat Cornelia «Petetud petturit» ja dofia 
Cayetana lootvat palju seguidilia'äest. 

Nad läksid teatrisse, nad käitusid, nagu oleksid nad alles eile lahkunud, nad ei 
küsinud teineteiselt midagi, nad ei kõnelnud sõnagi sellest, mis oli juhtunud Pied- 
rahitas. Näis, nagu poleks midagi juhtunud. Järgnevatel nädalatel nägid nad teineteist 
sageli, nad elasid teineteisega, nad armastasid teineteist nagu enne tüli Piedrahitas. 

Tavaliselt, kui Cayetana teda külastada kavatses, teatas ta seda ette; siis hoolitses 
Goya selle eest, et oli 

üksi. Kord, kui ta etteteatamatult tuli, kopeeris Agustin parajasti maali «Kuninganna 
maja'na mustas». 

Cayetana vaatas oma vaenlase portreed. See seisis seal rahulikuna, esinduslikuna. 
Francho ei olnud tema inetust pehmendanud, seda tuli tema kasuks möönda, ent ta oli 
näinud vaeva, et seda vähest, mis Maria Luisal oli — käte ja kaelaväljalõike liha — 
edukalt esile tõsta. Ning ta oli andnud talle kuju. Nii nagu kuninganna seal lõuendil 
seisis, oli ta vaatamata oma suurele sarnasusele maja ning ometi ka suur daam ja mitte 
mingil kombel naeruväärne. Cayetana tundis jällegi toda väikest külmavärinat, mida 
ta oli tundnud siis, kui kuninganna teda hoiatas. 

«Miks maalisid sa teda nii?» küsis ta tigedalt ja otsekoheselt, Agustini juuresolekust 
hoolimata. 

«See on hea pilt,» vastas raevukalt ja asjalikult Francisco. 

«Ma ei saa sinust aru,» väitis Cayetana, «see naine purustas madalal ja alatul 
kombel meie suve, sinu ja minu rõõmu. Me mõlemad oleme saanud tunda, kes ta on: 
Itaalia õmblusmamsel. Ja sina maalid teda kui kuningannat, hispaanialikuna pealaest 
jalatallani. » 

«Kui ma teda niimoodi maalin, siis on ta ka niisugune,» vastas Francisco rahulikult, 
kuid niisuguse ülbusega, mis ei jäänud maha hertsoginna Alba omast. 

Agustin tundis rõõmu oma sõbra üle. 

Sellest ajast peale pani Cayetana rõhku sellele, et ärritada kuningannat veel 
kibedamini kui seni. Ta oli kuidagi teada saanud, et Marfa Luisa oli endale Pariisist 
ühe eriti julge kleidi tellinud. Ta hankis endale sama modelli ning päeval pärast 
vastuvõttu, mil Maria Luisa oli seda kleiti kandnud, ilmusid jalutussõidule Pradol 
Albade maja kaks tolda Cayetana kammemneitsitega, kes olid rõivastatud täpselt 
samuti nagu eelmisel päeval kuninganna. Selle üle naerdi. Maria Luisa vihastas, kuid 
kaugeltki mitte sel määral, nagu Cayetana oli lootnud. Vana marguesa leidis nalja 
mitte eriti õnnestunud olevat; veel vähem õnnestunuks pidas seda Francisco. 

Ent ta laitus sulas naise 

pilgu ees, ta hinguse ja 

lapselikult daamiliku 
oleku ees. Tugevamalt 
tundis õnne, kui ta enne 
iial tundnud. Ühtlasi ka 
ähvardavat ohtu, mida 
lahutada sellest õnnest 
võimalik ei olnud ja mis 
aina kasvas. 

Umbes sel ajal puhkes Madriidis katk, mingi kaela-haigus, mis peamiselt lapsi enda 
küüsi haaras. Alguses oli see midagi mandlitepõletiku taolist. Laste kaela-näärmed 
olid paistetanud, varsti suutsid nad ainult valudega neelata ja kugistada. Hiljem 
muutus pulss harvaks, südamelöögid vaiksemaks, ninast purskas värvitu, halvasti 
lehkav vedelik. Nakatatud lapsed kannatasid suureneva hingelduse all, olid 
lämbumise ohus. Paljud surid. 

Goya kolmest lapsest haigestus Mariano, seejärel kõige noorem, väike Elena. 

Francisco, ehkki ta ainult segas, ei suutnud end lahti kiskuda kannatava, hingeldava 
Elena voodi juurest. Kasvava hirmuga nägi ta, kuidas lapse häda suurenes. Ta oli 
esimesest silmapilgust alates teadnud, et see deemoneid väljakutsuv kiri, millega ta oli 
ostnud esimese öö Cayetana Albaga, end kätte maksab. 

Perekonnaarst doktor Gallard kirjutas ette sooje jooke ja mähiseid, hiljem, siis kui 
palavik tõusis, külmi vanne. Ta tsiteeris Hippokratest. Tegi näo, nagu oleks asjas 
kindel, kuid tõenäoliselt kobas pimeduses. 

Goya otsis abi religioossetest vahenditest. Paberiribad, mis olid pühendatud «Pühale 
Neitsile — tervendajale» ja mis kandsid pealkirja: «Salus infirmorum»,. haigete 
päästja, rulliti kokku väikesteks pallikesteks ja anti need lastele klaasi veega juua. See 
oli halb enne, et Elena neid neelata ei suutnud. Suure raha eest laenas Francisco teki, 
millesse olid õmmeldud Elena kaitsepühaku rõivaste tükid, kloostrist, kus seda hoiti, 
et haiget selle teki sisse mähkida. 

Talle meenus, mis ta siis kõik oli ette võtnud, kui Josefa selle lapsega rase oli. 
Kuidas ta oli püha Raimundus Nonnatuse ja püha Vicente Ferreri majja toonud ja 
abimehi tungivalt palunud, et nad teeksid rasedale sünnitusetunnid lühikeseks ja 
kergeks. Ja kuidas siis rõõmsalt San Isidro juures palverännakul käidi, et teda ja teisi 
pühakuid tänada, kuna kõik oli hästi möödunud. Kõik oleks ka edasi hästi läinud, kui 
ta ise poleks jumalavallatult last tumedatele võimudele ohverdanud. 

Ta jooksis välja Atocha eeslinna ja süüdistas end virgen de Atocha ees. Oma himu 
pärast oli ta reetnud lapse. Ta kahetses ja anus püha neitsit, et see tema kahetsuse 
vastu võtaks ja teda abistaks. Ta pihtis ühele tundmatule matsliku ja nürimeelse 
välimusega preestrile. Ta lootis, et see ei saa aru sellest, mis tal oli tunnistada, ent see 
näis sellest aru saavat. Preester oli leebe. Ta pani Goyale peale paastupäevi, palju 
meie-isasid ja keelas tal edasise abielurikkumise selle naisega. Goya tõotas, et ta ei 
rüveta enam oma silmi nõia ja hoora Cayetana peale vaatamisega. 

Ta teadis, et see kõik oli hullumeelsus. Ta sundis end oma metsikuid tundeid 
mõistusega taltsutama. Kui mõistusel lastakse magada, siis tormavad kallale une- 
näod, hirmsad unenäod, nahkhiiretiivulised, kassinäoli-sed koletised unenägudest. Ta 
pidi oma hullumeelsuse endasse sulgema, seda taltsutama, kapseldama, ta ei tohtinud 
lasta sellel välja pursata ega häält teha. Ja ta vaikis. Vaikis Agustini ees, Migueli ees, 


Josefa ees. Aga ta kirjutas oma sõbrale Martin Zapaterile. Kirjutas talle, kuidas ta 
tookord oma iha pärast oli selle neetud patuse ettekäände välja mõelnud ja kuidas 
nüüd kuradid on tema vale tõeks muutnud, ja kuidas ta olevat süüdi oma armsa lapse 
surmaohtlikus haigestumises, ning kuidas ta teadvat, et sellel kõigel pole midagi ühist 
mõistusega, ning selles pole midagi tõelikku, ning kuidas see kõigele vaatamata siiski 
tema tõde olevat. Ning ta varustas kirja kolme ristiga ja palus sõpra mitte 
kokkuhoidlik olla ja virgen del Pila-rile palju jämedaid küünlaid annetada, et see teda 
ja tema lapsi haigusest tervendaks. 

Hertsoginna Alba kuulis Francisco laste haigestumisest. Goya ei olnud talle iial 
midagi rääkinud ettekäändest, mida ta tol korral oli kasutanud, kuid ta aimas segadust 
Goya südames. Cayetana saatis duefa Goya juurde ja käskis oma külaskäigust 
teatada. Ta ei olnud sugugi imestunud, kui Goya keeldus teda vastu võtmast. Ta otsis 
Josefa üles ja pakkus sellele oma arsti, doktor Perali. 

Goya ei ilmunud nähtavale, kui Peral tuli. Josefa kiitis teda kui rahulikku tarka, 
asjatundlikku arsti. Kaks päeva hiljem käis Mariano käsi ilmselt paremini, arstid 
tunnistasid ta päästetuks. Kolmandal päeval suri väike Elena. 

Goya meeleheide ja raev saatuse vastu olid piiritud. Oma väikese tütre surivoodilt 
jooksis ta ateljeesse, needis pühakuid, kes ei olnud teda aidanud, needis ennast, needis 
Cayetanat, kes oli kõiges süüdi, seda nõida, seda hoora ja hertsoginnat, kes jultunud 
tujust ja himust oli teda sundinud oma armsaima lapse ohverdama. Surivoodi juurde 
tagasi pöördudes mõtles ta lapse jubedatele lämbumishoogudele ning kuidas ta oli 
pidanud abitult seda pealt vaatama. Tema võimas lõvinägu muutus äärmise kannatuse 
maskiks; iial pole ükski inimene seda läbi teinud, mida tema oli kannatanud ja 
kannatas. Siis jooksis ta jälle tagasi ateljeesse ja tema valu muutus vihaks ja 
kättemaksujanuks, ihaks paisata kogu oma viha, oma põlgus ja oma äratundmine 
Caye-tanale, sellele neetule, tema kõrki nukunäkku. 

Agustin oli peaaegu kogu aja tema juures, kuid hoidus tagasi ning kõneles ainult 
kõige hädavajalikumat; tundus, nagu käiks ta kikivarvul. Ta korraldas, ilma kelleltki 
küsimata, enda isiklikul vastutusel tööküsi-musi, mis just nüüd eriti kokku kuhjusid. 
Franciscole meeldis see viis, kuidas sõber talle oma kaastunnet osutas. Ta oli 
Agustinile tänulik, et see temast aru sai ja teda odavate, vabameelsete 
kaastundeavaldustega trööstima ei tulnud. 

Josefa peaaegu pahaseks hämmastuseks korraldas ta Elenale matused nagu mõnele 
infanta'le. 

Siis istuti hämardatud saalis. Tulid paljud, et oma kaastunnet avaldada. Teisel 
päeval ei suutnud Goya 

enam külastajate tühje, sunnitult kurbi nägusid välja kannatada ja läks oma 
ateljeesse. 

Seal ta siis konutas, lamas, jooksis rahu leidmata ringi. Viskas vahetevahel pliiatsiga 
unenägusid paberile, rebis joonised tükkideks, enne kui need valmisid.. Cayetana de 
Alba tuli. 

Goya oli teda oodanud, kartnud, igatsenud. Cayetana oli ilus. Tema nägu ei olnud 
maskitaoline, see oli armastaja nägu, kes tuli, et oma sõpra hädas trööstida. Goya nägi 
seda oma teravate silmadega ja ütles endale: kuigi Cayetana on teda valusalt 
haavanud, on tema ise Cayetanat haavanud veelgi valusamini. Kuid tema mõistuse 
pühkis minema metsik, himur viha, mis valdas teda Cayetana nägemisel. Kõik, mida 
ta kunagi oli tundnud Cayetana vastu, sellest ajast alates, kui ta teda tol korral oli 
näinud istumas poodiumil, tema viha Cayetana vastu ta jultunud, julmade tujude 


pärast, pahameel omaenda kiindumuse pärast, kabuhirm saatuse ees, mis oma 
tööriistaks on valinud selle naise, et talle piina valmistada, see kõik paisus temas 
kõrgele. 

Ta lükkas tugeva alahuule ette, tema lihav nägu,, kuigi ta seda rahulikuna püüdis 
hoida, värises taltsutamatust vihkamisest. Vastu oma tahtmist põrkas Cayetana tagasi. 

«Sina! Sa julged siia tulla!» ütles Goya. «Enne tapad sa mu lapse ja nüüd tuled sa, et 
mind mõnitada!» 

Veel valitses Cayetana end. «Võta end kokku, Francisco,» palus ta. «Ära lase oma 
valul end hullutada.» 

Loomulik. Cayetana ei saanud aru, kuidas ta kannatas. Cayetana oli viljatu. Ta ei 
suutnud midagi ilmale tuua, temast ei võrsunud midagi, ei mingit valu ega mingit 
rõõmu, ainult paljas himu. Ta oli viljatu, oli nõid, oli lihtsalt kurjus, mis kuradi poolt 
maailma saadetud. 

«Sa teadsid seda kõike väga hästi,» laskis ta oma viha ja hulluse valla. «Sa oled 
selle täpselt välja arvestanud. Sina sisendasid mulle mõtte oma Elenale haigust külge 
manada. Ma pidin sulle ohverdama emba-kumba, kas oma Elena või oma karjääri, 
oma kunsti. See oli hind selle eest, et ma sinu juurde tulla võisin. Ning siis katsetasid 
sa seda ka teistkordselt, Piedrahitas, 

ning ei tahtnud lasta mul sõita õukonda, et ma kaotaksin oma kuulsuse ja oma 
kunsti. Kuid siis ma ei kukkunud sinu lõksu. Ja nüüd nõuad sa, et ma Maria Luisast 
peaksin maalima häbiväärse pildi. Kõik tahad sa mult varastada, minu lapse, minu 
karjääri, minu maalikunsti. Oma neetud viljatu üsa» — ta tarvitas roppu väljendit — 
«himude pärast tahad sa mult kõik röövida.» 

Piiritu viha valdas Cayetanat. Armastavast trööstijast moondus ta hertsoginna 
Albaks, verise marssali järeltulijaks. See oli olnud kingituseks ja suureks auks, et ta 
oli lubanud sellel inimesel üleüldse sõnagagi enda poole pöörduda, et ta oli lubanud 
tal endaga üht ja sama õhku hingata. Ja nüüd ei leidnud tahumatu talumats oma 
rumala kahetsuse jaoks mingi rumala ettekäände pärast paremat lahendust kui teda 
sõimata, 

«Juba algusest peale,» lausus Cayetana vaikselt, lõikava armastusväärsusega, «ei ole 
teie, seior Goya Fuendetodosest, millekski muuks kõlvanud kui ainult kojanarriks. Te 
tahtsite olla majo? Talumatsiks olete teie jäänud, ükskõik milliseid rõivaid te ka ei 
kannaks. Miks küll, mis te arvate, lasksid teised teid enda ligi, hertsoginnad Osuna ja 
Medina Coeli? Nad tahtsid saada nalja lollikese ja tema tegude arvel. Ei tarvitse olla 
nõid, et teid tantsima panna, teie pelele — hüpiknukk.» 

Ikka veel rääkis ta vaikselt, ent tema lapsehääl oli muutunud kiledaks ja inetuks. 

Goya nägi, kuidas Cayetana kõrged kulmud vihast kipra kiskusid ning tundis 
rõõmu, et ta Cayetana nii vihale oli suutnud ajada. Kuid ta rahulolu hävis raevu-hoos, 
kuna naine oli tabanud tema haiget kohta, mõnitanud teda just sellega, mida ta 
salamisi vahel isegi oli kahtlustanud. Ent see pole õige, see ei või õige olla. Mitte 
ainult naljapärast ega paljaks ajaviiteks ei ole nad teda oma voodisse kutsunud, ei 
hertsoginna Osuna, ei Medina Coeli ega ka tema ise, Cayetana. Goya mõtles sellele, 
kuidas Cayetana oli tema all sulanud, sadu kordi, himus rahuldatuna, ning ta tahtis 
paisata Cayetana ilusasse jultunud, kõrki vihasesse näkku kõige haavavamaid, 
ropemaid sõnu. Ning siis 

haarab ta Cayetana sülle, kannab ta ukseni ja viskab ta, sõna tõsises mõttes, ukse 
ette maha. 


Cayetana näeb teda enda poole tulemas. Goya lööb teda kindlasti. Ta soovib, et 
Goya teda lööks. Siis on igatahes lõpp. Võib-olla tapab siis Cayetana tema. 

«Tule aga siia, talumats!» hüüab Cayetana väljakutsuvalt. «Ole aga uhke, et sinu 
käed on tugevamad kui minu omad! Ole aga... .!» 

Ent Goya ei astu enam tema poole. Ta ei löö Caye-tanat ega haara teda sülle. Ta 
peatub keset alustatud sammu. Ta oli näinud, kuidas Cayetana huuled avanesid ja 
sulgusid, kuid sõnu ei olnud ta kuulnud. Haigushoog on jälle teda vallanud, ta on kurt. 

Tugitooli viskus Goya, 

meeleheites silme ette 

lõi ta käed. 

Ja naine taipas. 

Kohkus. Jooksis Goya juurde, 

silitas teist nagu väikest 

last. Ei kuulnud Goya, mis ta 

ütles, nägi ainult huulte 

Liikumist, kuid seda mõistis, 

et need olid leebed sõnad. 

Ja ta sulges silmad. 

Lõtvus. Puhkes nutma. 


20 


Don Migueli päev oli täidetud poliitilise tegevusega, mis aga ei valmistanud talle 
enam sellist rõõmu nagu varem. Õhtuti tegeles ta kunstiga ning püüdis sellega eemale 
tõrjuda kurvastust Lucia pärast ning kasvavat pahameelt nende alanduste pärast, mida 
teenistus don Manueli juures kaasa tõi. 

Ikka ja jälle luges ta seda kirjutist, milles tema suur õpetaja Niccolö Machiavelli 
kirjeldab, kuidas ta pärast kukutamist oma väikeses mõisas San Cacianos elab. Ta 
tõuseb üles koos päikesega, läheb metsa ja annab oma puuraiduritele korraldusi. Siis 
läheb ta tunnikeseks 

jalutama, puhkab mõne allika kaldal või linnupüüniae juures, võtab taskust raamatu, 
kas Dante, Petrarca, Tibulluse, Ovidiuse või mõne muu selletaolise meistri raamatu, 
loeb neist armastuslugusid, meenutab oma armulugusid ning lahutab meelt niisuguste 
mälestustega. Siis suundub ta maanteeäärsesse võõrastemajja, küsitleb reisijatelt 
uudiseid ning püüab välja uurida, mis nad neist mõtlevad. Pöördub siis tagasi oma 
kasinasse elupaika, et kehvalt einestada. Läheb siis jälle kõrtsi tagasi ja mängib seal 
kabet või kaarte peremehe, lihuniku, möldri ja kahe tellisepõletajaga; järjekindlalt 
tekivad tülid tühiste summakeste pärast, sõne-lus kostab kuni San Caciano külani. 
Õhtuti aga võtab Machiavelli oma närused rõivad seljast, paneb pidurõivad selga ning 
siirdub oma raamatute juurde, suurte vaimude seltskonda. Nendega vestleb ta ning 
nad vastavad talle sõbralikult, vastutulelikult. Nii veedab ta oma toas neli muretut 
tundi, unustab oma viletsa argipäeva, ei tunne muret oma vaesuse pärast, surm ei hir- 
muta teda enam. Ta elab klassikaliste autoritega, tema küsib ja nad vastavad, nemad 
küsivad ja tema vastab, ta loeb nende raamatuid ja kirjutab omi. 

Miguel Bermüdez püüdis Machiavellit matkida. Ümbritsetud maalidest, 
raamatutest, käsikirjadest, töötas ta oma kunstnikeleksikoni kallal ning mõnikord 
õnnestus tal tund või isegi kaks oma töö juures püsida, ilma et ta Lucfa portree ette 
oleks astunud. 

Üldiselt kirjutas Lucia talle sageli ja sundimatult. Lucfa teeskles, nagu oleks tema 
reis Pariisi toimunud tõepoolest Migueli ülesandel ning kirjutas palju poliitikast. Tal 


oli sidemeid mõjukate meestega ning kõik need imestasid ja pahandasid selle üle, et 
Hispaania lükkab liidulepingu sõlmimise küsimuse ikka edasi. 

Ta kirjutas ka Pariisi maalikunstnikest, eelkõige aga kunstnik Jacgues Louis Davidi 
arenguteest. See oli pärast Robespierre'i kukutamist kaks korda vangis istunud, ta oli 
käitunud väärikalt ning targalt, oli osanud kohaneda uue režiimiga, vabaduse ja 
võrdsuse revisionismiga, ilma et oleks loobunud oma klassikalistest vabariiklikest 
ideaalidest. Nüüd oli tal jälle koht Viiesaja 

Nõukogus, ta organiseeris vabariigi kunstikogusid ja oli Prantsusmaa kunstnike seas 
kõige tunnustatum ning mõjurikkam. Ta töötab suure maali kallal «Sabiinitarid». 
Klassikalistes joontes ja klassikalises alastuses kujutab see, kuidas röövitud naised 
vaenlasi omavahel lepitavad; sel kombel kavatseb kunstnik näitlikult kujutada 
vajalikku kokkulepet vastandite vahel. David olevat maali plaani juba vanglas 
visandanud, ta maalib seda juba mitu kuud, ta on aeglane, põhjalik töömees. Kogu 
Pariis, nii kirjutas Lucfa, võtvat suure kaasaelamisega osa töö edenemisest, iga kahe 
nädala tagant antakse välja bülletääne töö käigu kohta. 

Hiljem täiendas ta oma teateid Pariisi meistrite kohta, saates Miguelile gravüüre, siis 
isegi maale, mis ta olevat odavalt omandanud, kord isegi ühe Davidi maali. Miguel 
seisis hinnaliste tööde ees vastandlike tunnetega. Nende omamine valmistas kirglikule 
kogujale rõõmu. Kuid ta ütles endale, et selle eest oodatakse temalt poliitilisi teeneid, 
eelkõige aga, et ta teeks kõik, mis tema võimuses, liidulepingu sõlmimise kiirendami- 
seks. See poliitika langes kokku tema veendumustega, kuid teda valdas ebameeldiv 
tunne, et tema veendumusi võidaks valesti tõlgendada. 

Sealjuures oli päevselge, et ka ilma don Manueli kirjaliku kohustuseta oli 
liidulepingu sõlmimine Prantsusmaaga möödapääsematu. Muidugi võis see liit endaga 
kaasa tuua kuningriiki ähvardava sõltuvuse tugevamast Prantsuse Vabariigist, kuid 
ilma Prantsusmaa abita ei olnud Hispaania enam võimeline oma asumaid ülivõimsa 
Mglise laevastiku vastu kaitsma. Principe de la Paz oleks niisiis võinud oma lubaduse 
lunastada, etteheideteks põhjust andmata. 

Don Manuel aga kõhkles edasi ja otsis ikka uusi ettekäändeid, et Pariisile kätt mitte 
sirutada. Kuninganna ja oma don Migueli ees seletas ta pikalt ja laialt, vandus kõigi 
pühakute nimel, et isamaalikel kaalutlustel olevat tal hirm Hispaaniat aheldada 
sidemetega, millest see kauaks ajaks lahti ei pääse. Maria Luisa naeratas üle kogu näo, 
Miguel oma sisimas. Mõlemad +;adsid, et need olid väga isiklikud põhjused, mis esi- 
mest ministrit mõjustasid. 

Don Manuel oli alustanud armuvahekorda väikese Genevieve'iga, rojalistliku 
saadiku monsieur de Havre tütrega. 

Don Manuel oli sellesse afääri sattunud ilma igasuguse hoota, pooleldi vastu enda 
tahtmist. Ühel õhtul, mingi igava ja ametliku vastuvõtu ajal, oli ta tundnud 
pealiskaudset sümpaatiat Genevieve'i vastu; tütarlapse lapselik kõhnus, mis talle 
muidu oli vastumeelne, oli teda tol korral enda poole tõmmanud, sellele lisandus veel 
mõte, et Genevieve pärineb vanimast Prantsusmaa aadlist. Pealegi oli ta, ilma et ta 
oleks seda endale täiesti tunnistanud, mõnevõrra armukade Goya peale, tal oli 
ebamäärane tunne, et Pepa ei ole oma kirest tolle kunstniku vastu veel täiesti 
vabanenud; oli soodne juhus Pepale näidata, et ärgu ta tema, Manueli suhtes liiga 
kindel olgu. Niisiis kutsus ta mingil ettekäändel Genevieve'i enda juurde ja ründas 
teda pikema jututa. Genevieve põgenes kohkunult ja jutustas kahvatunult isale toorest 
kallaletungist. Monsieur de Havre nägi end okkalise probleemi ette asetatud olevat. 
Vabariik käis peale, et Hispaania ei toetaks enam prantsuse rojalistlikke emigrante, ja 


liikus isegi kuuldus, et direktoorium nõudvat nende väljaandmist. Oli väga võimalik, 
et see oli üheks liidulepingu eeltingimuseks. Tema kuninglik isand, 
Kaheksateistkümnes Louis, põgenik, hulkus kusagil Saksamaal ringi, elatudes ainult 
sellest majanduslikust toetusest, mida tema vaene saadik suutis katoliikliku kuninga 
ministritelt välja kerjata. Võibolla oli see jumala tahtmine, et see loomalik rahuvürst 
tema õnnetusse tütresse oli armunud. Kas see ei olnud tema isamaalik kohus oma 
armas tütar selle Minotauruse ette heita? 

Nii oli siis Genevieve de Havre don Manueli armukeste hulgas oma koha leidnud. 
Sel oli küll väikesest himu ruttu täis saanud, eriti veel selletõttu, et Pepa näis ta uuest 
armuafäärist pigemini lõbu tundvat kui haavuvat. Ent tuli välja, et kõhetu tüdruk oli 
visa, tema taga seisis viisakalt ja ähvardavalt isa, ning kujutlus sellest, kuidas 
monsieur de Havre Euroopas ringi sõidaks, süngelt kaevates, et Hispaania kasutab 
Prantsusmaa häda selleks, et prantsuse aristokraatlike perekondade 

263 

tütreid häbistada, polnud don Manuelile sugugi meeldiv. Oli muidugi ahvatlev 
liidulepingu sõlmimisega ja kuningriiklaste väljaandmisega saada lahti etteheitvast 
Genevišve'ist ja tema isast. Kuid missuguse näo teevad tema seisusekaaslased, 
kaksteist sinasõpra ja esimese järgu grande'i, kui Principe de la Paz oma väikese 
sõbratari maalt välja ajab! Ja kuidas hakkavad Pepa ja Marfa Luisa teda nöökama! 

Paraku ei olnud aga Pariisi direktoorium sugugi nõus oma poliitikat Manuel Godoy 
armuseiklustest segada laskma. Saadik kindral PErignon kutsuti tagasi, kuna ta oli end 
Hispaania suhtes liiga pehmena näidanud, ja asendati kodanik Ferdinand Pierre 
Guillemardet'ga. 

Pariisis viibivate Hispaania agentide teadaanded kodanik Guillemardet' senise 
elukäigu kohta kõlasid väga häirivalt õukonna suverahus, San Ildefonso lossis. 
Guillemardet, aastatelt alles noor mees, oli ,olnud varem arstiks ühes külas Pariisi 
lähedal; Saõne-et-Loire'i departemang oli fanaatilise vabariiklase konventi saatnud. 

Protsessis Louis Kuueteistkümnenda vastu oli ta deklareerinud: «Kohtunikuna 
hääletan ma surmaotsuse poolt. Riigimehena hääletan ma samuti surmaotsuse poolt. 
Niisiis hääletan ma kahekordselt surmaotsuse poolt.» 

Kui ta kolme põhjapoolse maaringkonna erikomissariks määrati, oli ta kehtestanud, 
et ühiskondlikke hooneid, mis olid enne tuntud «templite, kirikute või kabelite» nime 
all, ei tohi nüüdsest peale enam kasutada ebausu eesmärgil, vaid ainult üldiseks 
heaoluks. Ning säärase mehe, kuningamõrvari ja jumalasalgaja, saatis Vabariik nüüd 
San Ildefonsosse, et kuningriiklaste maalt väljaajamist ja liidulepingu sõlmimist välja 
pressida. 

Kodanik Guillemardet jõudis kohale ja esitles end kõigepealt ministrite 
kolleegiumile. Ilmnes, et ta on hea välimusega mees, korrektne, kõrk, kombekas, lühi- 
kese jutuga. Niisugusena igatahes nägid teda katoliikliku kuninga ministrid. Tema 
omakorda teadustas Pariisi, et Hispaania ministrite kabinet koosneb neljast 
juhmardist, keda juhib isakalkun. 

Siis kui kodanik Guillemardet oli astunud Vabariigi teenistusse, oli ta eeskirjade 
kohaselt andnud pühaliku vande: «Ma tõotan siirast ustavust Vabariigile ja igavest 
viha kuningate vastu.» Ent muidugi oli tal saadikuna katoliikliku kuninga õukonnas 
raske sellele isevalitsejale oma viha avalikult näidata ning ta oli palunud 
direktooriumilt juhtnööre, kuidas ta seal käituma peab. Talle oli selgitatud, et ta peab 
oma poliitiliste taotluste veelgi energilisema läbisurumise huvides igati Hispaania 
õukonna kommetele alluma. Selle tagajärjeks oli aga, et uus kodanlik saadik mõnegi 
alanduse osaliseks sai. 


Kõigepealt tuli tal pidulikul audientsil üle anda katoliiklikule kuningale oma volikiri 
ja end kogu kuninglikule perekonnale esitleda. Troonisaali olid kogunenud 
kuningapaari kõrval ka infantid ja infanta'd ning kuningamõrvar ei pidanud mitte 
ainult juhmi Carlose ja Messalina Maria Luisa kätt aupaklikult suudlema, vaid ka 
kõigil neil poisinattidel ja plikadel. Kõigele lisaks jooksis kõige noorem, väike 
Francisco de Paula, isakalkuni sohilaps, tema poole ja tervitas teda rõõmsalt: «Isa, 
isa!» 

Peagi tuli Guillemardet'1 alla neelata don Manueli pilget. Guillemardet oli ühes 
noodis palunud, et teda ei tituleeritaks «ekstsellentsiks», kuna vastavalt direk-tooriumi 
korraldusele peavad Vabariigi ametnikud end laskma kutsuda «kodanikuks». 

Don Manuel vastas: «Ma pean teie ekstsellentsile teatama, et «teiega» kõnetamine 
ei ole Hispaanias kombeks. Tavaliselt kõnetatakse alamaist klassidest inimesi «teie 
armulisus», kõrgemalseisvaid «teie ekstsellents». Kõrgema seisuse isikud kõnetavad 
samaväärseid «sinaga». Kuna ma nüüd teie ekstsellentsile enam «teie ekstsellents» 
öelda ei või, palun mulle teatada, kas ma edaspidi teie ekstsellentsiga suheldes teid 
«sinaga» kõnetada tohin.» 

Ebameeldivusi, mida Guillemardet'l tuli Vabariigi heakäekäigu huvides taluda, 
hüvitas mõnevõrra see, et kuningas tema auks pidusöögi korraldas. 

Maria Luisale oli uus Prantsusmaa saadik hakanud meeldima. Saadiku ilme oli 
uhke, kindlameelne, mõnevõrra 

morn ning kirju toretsev vorm, mille Pariisi direktoorium oma kõrgetele 
ametnikele hiljuti oli kehtestanud, sobis talle hästi. Ta nägi hea välja, igatahes 
tunduvalt parem kui kuivetu, vana kulunud Havre. Dofa Maria Luisa seletas siis, et 
olevat väga oluline kodanik Guillemardet' tuju kõrgel hoida ja ta tahtvat tema auks 
pidusöögi anda. See mõte ei meeldinud Principe de la Paz'ile eriti. Ta aimas väikese 
Gene-vieve'i kaebeid ja etteheiteid, kes on kindlasti surmavalt haavatud, kui ta lubab, 
et õukond tema kuninga timukale niisuguse ebatavalise austusavalduse korraldab, 
ning ka talle endale valmistas tuska, et vastumeelne plebei niisuguse austuse osaliseks 
pidi saama. Ta seletas kuningannale pikalt ja laialt, et niisugune austusavaldus 
gabacho auks võrdub selge kapitulatsiooniga Vabariigi nõudmistele. Marfa Luisa 
teadis oma Manueli põhjusi ja tundis tema kimbatusest rõõmu. 

«Ära räägi oma keelt villi, ch€ri,» lausus ta sõbralikult. «Mulle meeldib kodanik 
Guillemardet.» 

Don Manuel tegi ettepaneku siis vähemalt ka monsieur de Havre kutsuda. Marfa 
Luisa, nähes ette neid uusi raskusi, mis don Manuelile sellest võrsuvad, oli naeratades 
ettepanekuga nõus. 

Pidusöögi puhul ilmutas San Ildefonso kogu seda hiilgust, millega alles 
kümmekond aastat tagasi Versailles's selletaolisi pidusööke anti. Nüüd aga istus üle- 
val laua otsas hiilgusest tulvav kuningamõrvarlik plebei, minemaaetud kuninga 
esindaja aga istus ärakantud mundris oma kõhna tütre kõrval kaugel all. Kirevais 
rõivais kodanik Guillemardet heitis vihaseid pilke vaesele kuningriiklasele, kes aga 
külgesündinud väärikusega talle mingit tähelepanu ei osutanud. 

Pärast sööki jäid majesteedid kitsamas ringis jut-lema. Teravmeelseks 
austusavalduseks kodanik Guille-mardet'le oli serveeritud rahvapärast toitu — olla 
podridas; kuningas armastas seda toitu ja see andis talle teretulnud jutlemisainet. 

«Mida teie arvate meie rahvustoidust, mu armas marguis?» küsis ta monsieur de 
Havrelt joviaalselt. 

Sellele polnud raske, plebeilikult vürtsitatud toit üldse suupärane olnud ning ta 
sundis end suure vaevaga 

mõningaid tunnustavaid sõnu ütlema. Kuningas, kes seda puist ja upsakat isandat 
iial polnud sallinud, jättis ta seisma ning pöördus uue saadiku poole. 

«Noh, ekstsellents,» küsis ta sellelt valjusti, «kuidas meeldib teile meie rahvustoit? 
Me serveerisime seda teie auks.» 

Ja ta hakkas pikalt ja laialt seletama nendest erinevatest viisidest, kuidas saab 
klassikalist olla podrida't valmistada. Üksmeel valitsevat üheksa juurvilja ja seitsme 
vürtsi osas, mida tuleb selleks kasutada; kas äga peamise osa peavad moodustama 
veise-, lamba- ja kanaliha ning seavorst ja pekk või ainult kolm liha-sorti ja 
missugused neist, selles küsimuses minevat arvamused lahku. 

«Mina isiklikult,» seletas ta, «lasen kõik viis liha-liiki sisse panna. Võimalikult 
mitmesugust ja hästi segatult. Ja kui ma siis seda söön, mõtlen ma: see on selle 
võrdkuju, kuidas kuningas kõigi rahvakihtidega kokku kuulub.» 

Saadik Guillemardet*d meelitas see, kuidas türann ja selle naine end tema pärast 
pingutasid. Kuid teda ajas marru taktitus, et koos temaga oli külla kutsutud ka 
kuningriiklik reetur. Kiiresti unustas ta austusavalduse, kiiresti kasvas temas pöörane 
raev talle osaks langenud teotuse pärast. Ta istus laua taha ja kirjutas varasematele 
nõudmistele toetudes terava noodi, ähvardaval toonil nõudes kuningameelsete 
prantsuse põgenike kohest väljasaatmist. 

Maria Luisa juhtis sõbralikult don Manueli tähelepanu sellele, et tema poolt tehtud 
ettepanek — kutsuda ka Havre — olevat põhjustanud vana konflikti teravnemise. Don 
Manuel ei osanud selle peale kuigi palju vastata. Just sellepärast oleks plebei poolt 
esitatud nõudmistele järeleandmine tundunud talle häbistava lüüasaamisena. 

Pigemini kõike muud. 

Oma esindustõllas sõitis ta Guillemardet' juurde, Jaa-nusepead laskis ta ees kanda. 
Üksikasjaliselt selgitas ta saadikule, et Hispaania viisakuse kõige elementaarsemate 
reeglitega ei sobi sugugi kord antud külalis-õigust rikkuda. 

«Kui katoliikliku kuninga valitsus,» ütles külmalt kodanik Guillemardet, «peaks 
veel kauem kuningriiklikke reetureid oma pinnal kannatama või neid isegi toetama, 
siis on Vabariik sunnitud sellest vaenulikku hoiakut välja lugema.» 

Don Manuel kahvatas pisut, kuid ta oli selleks ette valmistatud. Ta teatas 
vastutulelikult, et monsieur de Havräle antakse diskreetselt mõista, et ta vabastaks 
Hispaania õukonna suurest kimbatusest, kui ta lähema aasta vältel üles otsiks oma 
käskija, kes teadaolevatel andmetel viibib Saksamaal. 

«Vabariik,» väitis külmalt ja veel ähvardavamalt Guillemardet, «peab niisugust 
järjekordset edasilükkamist ...» 

«Laske mul, palun, lõpetada, ekstsellents,» segas tema kõne vahele Principe de la 
Paz. «Tema katoliikliku kuninga valitsus on selleks, et oma külalislahkuse kuulsust 
mitte kahjustada, nõus Vabariigile teistes küsimustes vastu tulema.» 

Ta tõusis püsti, tema ordenid klirisesid, pidulikult teadustas ta: 

«Mulle on tehtud ülesandeks esitada teie ekstsellentsile minu kuningliku käskija 
poolt järgmine seletus. Kui teie ekstsellents suvatseb teadmiseks võtta, et monsieur de 
Havre ei lahku maalt enne ühe aasta möödumist, siis on katoliiklik kuningas nõus 
kahe nädala jooksul sõlmima liidulepingu neil tingimustel, nagu Vabariik oma 
viimases noodis ette pani.» 

Nii lepiti kokku pikka aega ettevalmistatud kaitseja pealetungilepingu sõlmimises 
katoliikliku kuninga ja ühtse ning jagamatu Prantsuse vabariigi vahel, ja Hispaania 
kroon sai pealekauba sellest paratamatult tuleneva konflikti Inglismaaga. 

Sadamaid ja laevastikku 


kästi seada sõjaks valmis. 
Ning San Ildefonso 

lossis kirjutati pidulikult 

alla lepingule, mis nüüd 
kuninga ja Vabariigi 

liitlasiks ning sõbruks muutis. 

Briti majesteedi saadik 

lord Saint Helens aga nõudis 
oma passi. 

Palju päevi oli Goya täielikult kurt, suletud oma raevu. Ta ei suutnud end ohjeldada, 
lükkas lähenemiskatsed vihaselt tagasi ning püüdis teiste ees oma narrust liialdada. 
Kõik käitusid nüüd nagu Agustin ning käisid kikivarvul, kui Goya oli nähtaval; nad 
teadsid, ta ei lase end abistada. 

Tuli Cayetana de Alba. Teenijaskonnale olid antud valjud juhtnöörid kõigile 
külastajaile ära öelda, mitte kedagi Goya juurde läbi murda lasta. Josefa võttis 
hertsoginna vastu. Kõneles temaga viisakalt ja tagasi-tõrjuvalt. Talle oli selge, et 
Francho kokkuvarisemises polnud süüdi lapse surm, vaid see naine. Don Franciscol, 
seletas Josefa hertsoginnale, läheb kaua aega, võibolla mitu kuud, enne kui ta on 
võimeline tööd jätkama ja seltskondlikust elust osa võtma. 

Terved päevad, rohkem kui nädala vältel ei lasknud Goya mitte kedagi enda 
lähedusse peale Josefa ja Agustini; kuid ka nende ees jäi ta täis tuhmi salaviha. 

Väsimatult usin Agustin, kellel sel ajal oli vähe tööd, täitis oma päeva sellega, et 
ennast graveerimistehnikas täiendas. Vaselõikaja Jean Baptiste Leprince oli leiutanud 
menetluse sulejoonistuste paljundamiseks vasetrüki kaudu. Ta oli seda oma elu 
jooksul saladuses hoidnud, aga pärast tema surma oli see Encyclopõdie Methodtgue'i 
kaudu teatavaks saanud ja nüüd katsetas edasipüüdlik Agustin sellega. Goya vaatas 
aeg-ajalt tema poole, mõtted mujal. Ta oli ka ise noores eas tegelnud graafikaga ning 
valmistanud graafilisi lehti Veläzguezi järgi, kuid need ei olnud eriti õnnestunud. 
Agustin oletas, et uus tehnika peaks ka meistrile huvi pakkuma, siiski hoidus ta 
ettenägelikult temaga sellest rääkimast. Ka Francisco ei esitanud mingisuguseid 
küsimusi, küll aga pöördus ikka ja jälle Agustini töölaua juurde tagasi ning vaatas 
teise tegevust pealt. 

Vahetevahel külastas teda don Miguel. Esimestel kordadel ei kõnelnud ta niisama 
hästi kui mitte midagi, hiljem jutles ta poolkuuldavalt Agustiniga. Nad ei teadnud, kas 
Francisco suudab nende kõnelust jälgida. 

Kord aga Goya ei varjanud, et ta neid jälgib. See oli siis, kui Miguel üksikasjaliselt 
jutustas, kuidas kunstnik Jacgues Louis David olevat uue režiimi poole üle läinud. Kui 
teine oli lõpetanud, ei suutnud Agustin pilkavaid märkusi tagasi hoida. Tal olevat juba 
ammugi olnud niisugune tunne, et Davidi teosed, vaatamata oma välisele täiusele, on 
tühjad ja fassaaditsevad; teda ei üllatavat see sugugi, et David on Vabadusele, 
võrdsusele ja vendlusele selja pööranud ja valitseva võimu poole üle läinud, 
suurkodanlike äritsejate poolele. Goya muigas tigedalt. Niisiis, ka Jacgues Louis 
David, see eeskujulik vabariiklane, afrancesados'te ebajumal, oli ajavaimuga 
kohanenud. Ning temalt nõudsid sõbrad, et tema, Francisco, peaks muutuma 
revolutsionääriks. «Kui juba kuld roostetab, mida peab siis raud tegema.» 


«Ma leian selle olevat arusaadava,» ütles ta lõpuks, raevukalt, «et ta tapalavale ei 
tahtnud minna. Siiski oleks olnud klassikalisem ja temale sobivam, kui ta oleks 
lasknud end hukata.» 

Goya tuju muutus esmakordselt rõõmsamaks, kui tuli ootamatult Zapater, tema 
Südame-Martin. Josefa oli Martinile Saragossasse kirjutanud; kuid ei tema ega ka 
Martin ei rääkinud Franciscole, et sõber oli tulnud ainult tema pärast. 

Lõpuks oli kohal keegi, kellega Francisco võis rääkida avameelselt oma hädast ja 
oma vihast. Sellest, kuidas too naine oli sundinud teda valetama, et tema laps olevat 
suremas haige; sest mitte keegi muu kui tema, see halb petis Cayetana, oli talle selle 
idee nõia kombel sisendanud. Ning kuidas ta siis, kui ta lapse oli hukutanud, oli 
tulnud Goya juurde, et tema üle irvitada, Ning kuidas siis Cayetana, kui ta oli talle 
tema süü selgelt näkku paisanud, oli teda sõimanud kõige jämedamate sõnadega nagu 
mingi hoor, kes oma tasuga rahul ei ole. Ning kuidas siis viha temas maad oli võtnud 
ja ta kurdiks oli jäänud. 

Martin kuulas vaikselt ja tähelepanelikult pealt, suitsetas. Ta ei vastanud midagi; 
tema kavalad sõbralikud silmad võimsa nina kohal vaatasid järelemõtlikult, osa- 
võtlikult. 

«Ma juba tean, sa pead mind hulluks,» märatses Francisco. «Kõik peavad mind 
hulluks, nad käivad minust kaugelt ringi nagu mõne märatseja ümber. Ma ei ole 
märatseja,» märatses ta. «See on solvamine. Ja kui ma ka tõepoolest olen hull, siis on 
tema selle mulle külge nõidunud, tema on seda mulle sisendanud. Kui ta tol korral 
vaatas minu pilti hullumajast, ütles ta: «Seda tahaks kaasa teha».» 

«Ma pean sulle midagi ütlema,» alustas Francisco' mõne aja pärast uuesti, ja kui ta 
senini oli rääkinud pigemini valjusti kui vaikselt, tuli ta nüüd täiesti Martini juurde 
ning rääkis vaikselt, saladuslikult. 

«Ma ei ole vee 1 hull,» ütles ta. «Kuid võib juhtuda, et ma lähen hulluks. 
Mõnikord, sageli tunnen ma, et ma lähen hulluks.» 

Martin Zapater oli ettevaatlik ja ei vastanud kuigi palju; kuid juba ainuüksi tema 
rahulik juuresolek mõjus rahustavalt. 

Mõni aeg enne seda, kui Martin pidi Saragossasse tagasi pöörduma, tuli vanalt 
marguesa'lt teade, et dofia Marfa Antonia laseb järele pärida, kas Goyal ei oleks nüüd 
aega temast seda teist portreed maalida, millest oli juttu Piedrahitas. 

Martini ees, kes teda veenis ettepanekut vastu võtma, teeskles Goya, nagu maksaks 
see talle suurt vaeva. Kuid südamepõhjas oli ta otsekohe kindlalt otsustanud seda 
vastu võtta. Võib-olla peitus selle ettepaneku taga Cayetana, kui aga mitte, siis võib- 
olla toob juhus ta sel ajal, kui tema seal töötab, marguesa majja. Ta põles soovist 
Cayetanat uuesti näha, vihas ja ihas. Mida ta siis küll teeks, seda ta ei teadnud, kuid ta 
pidi Cayetanat jälle nägema. Ta võttis ettepaneku vastu. 

Õige pea jõudis ta veendumusele, et doüa Marfa Antonia de Villabrancal oli sellest, 
mis tema ja Cayetana vahel oli juhtunud, hoopis rohkem aimu, kui see Goyale 
meeldis. Mõnikord, siis kui marguesa talle oma sõbralikkude uhkete silmadega 
häbenematult otse näkku 

vaatas, oli tal tunne, nagu seisaks ta alasti ja paljalt. Ta kahetses, et oli ettepaneku 
vastu võtnud. 

Samaaegselt aga viivitas ta oma töö lõpetamisega. Ta üksnes ei kartnud ega lootnud 
Cayetana tulekut, vaid ta hakkas nüüd, marguesa palge ees, taipama, et Cayetana elus 
ja olemises oli mõndagi ebamäärast ja varjatut, mille märkamisest ja millele 
mõtlemisest ta senini oli kõrvale põiganud. Oma vihas oli ta Cayetanat viljatuks 


nimetanud. Oli ta seda? Kui ta oleks mõnelt mehelt, kellega ta magas, lapse ilmale 
toonud, kas oleksid siis hertsog ja marguesa sohilapsele Villabranca ja Alba nimed 
pärandanud? Võib-olla oli ta selleks, et niisugustest probleemidest jagu saada, doktor 
Perali või Eufemia või nende mõlema abi kasutanud. Võib-olla oli sellega seletatav 
tema usalduslik vahekord arstiga. Sel ajal, kui Goya marguesa pilti maalis, jõudis ta 
arusaamisele, et Albade majas ei olnud elu kaugeltki nii lihtne, nagu tema oli seda ette 
kujutanud. 

Peale selle ei tahtnud dofia Marfa Antonia portree kuidagi õnnestuda. Vist mitte 
kunagi varem ei olnud ta ühegi pildi jaoks nii palju visandeid teinud, vist mitte kunagi 
varem ei olnud talle endale niivõrd selgusetu olnud, mida ta õieti teha tahab. Pealegi 
oli tema kuulmine halb nagu ennegi. Ta võis ainult nendelt, kelle juuresolekul ta 
ennast kindlana tundis, kergesti sõnu huultelt lugeda, kuid sellest, mida marguesa 
rääkis, taipas ta vähe. Pealegi oli ta loobunud lootmast Cayetanat tema juures kohata. 

Martin oli Saragossasse tagasi sõitnud. Küll aga hakkas nüüd ikka sagedamini teda 
külastama don Miguel, ja võib-olla taipas ka tema, ilma et Francisco sellest palju 
oleks rääkinud, teise muresid ja hingelist tasakaalutust. Ta tegi Goyale ettepaneku, 
mille ta esitas kui palve vastutulelikkuseks; tegelikult tahtis aga kaastundlik sõber 
oma Franciscot aidata. 

Don Manueli ja Prantsuse vabariigi saadiku suhted olid endistviisi jäised. Poliitiline 
tarkus oleks nõudnud kodanik Guillemardet' heas tujus hoidmist, Principe de la Paz ei 
suutnud aga loobuda avalikult oma vastumeelsuse näitamisest plebeile, kes oli talle 
isikliku lüüasaamise põhjustanud. Sefior Bermüdez tegi 

omalt poolt kõik, et tähtsat meest lepitada ning kasutas iga võimalust talle teene 
osutamiseks. Guillemardet tundis aga huvi kunsti vastu ning teda näris too tõik, et 
Hispaania suurim kunstnik oli portreteerinud kuninglikku saadikut Havred, ning ta oli 
don Miguelile mõista andnud, et talle valmistaks rõõmu, kui senor de Goya ka teda 
maaliks. Kui Francisco ettepaneku vastu võtaks, siis osutaks ta sellega teene 
Hispaania liberaalide taotlustele; ja võib-olla oleks see töö ka talle endale teretulnud 
vahelduseks. Kuid selle töö juurde peaks ta asuma peatselt. Prantslane olevat kärsitu 
mees, ärritatud, kuna Manuel laskvat teda sageli ja meeleldi oodata. 

Franciscole oli see ettekääne teretulnud, et tööd marguesa portree kallal katkestada. 
Marguesa lükkas tema vabandused armastusväärselt tagasi. Ta võivat, julgustas vana 
daam teda, ükskõik millal, kui ta aega ja tahtmist leiab, tööd uuesti jätkata. 

Vaatamata marguesa sõbralikkusele lahkus Goya alacio Villabrancast, meel täis 
tuska. Ta tundis häbi marguesa ja enda ees, et ta ei olnud suutnud portreed lõpetada. 
Midagi taolist ei olnud temaga varem peaaegu iial juhtunud ning ka edaspidi piinas 
teda sagedasti mõte lõpetamata pildist. 

Seda suurema hooga viskus ta uue töö kallale. Guillemardet, meelitatud sellest, et 
Goya tema ettepaneku nii kiiresti oli vastu võtnud, oli sõbralik. Ta tahtis, et Goya 
maaliks teda mundris, tema ameti kõikide tunnustega. 

«Ärge maalige mind, lugupeetud meister,» nõudis ta, «maalige Vabariiki. 
Vabariik,» selgitas ta Goyale suurte žestidega, «on aastate vältel läbi teinud palju 
muudatusi. Teie, kodanik Goya, olete kindlasti kuulnud Aristotelese dünamisest ja 
entelehhiast, idust ja võimalikkusest, mis algusest peale kõikides asjades peitub ja 
oma täiuse poole püüdleb. Nii muutus ka Vabariik ikka küpsemalt vabariiklikumaks 
ning nii muutus sellega koos ka Ferdinand Pierre Guillemardet ikka rohkem kodanik 
Guillemardefks.» 

Francisco sai ülespuhutud prantsuskeelsest jutust vähe aru. Kuid ta mõtles põgusalt 
kunstnik Davidile ning taipas, et kuningamõrvar ja kirikurüüstaja Guil- 

Iemardet on kindlasti endamisi võidelnud ja kannatanud, kui tal tuli läbi elada, 
kuidas Vabariik rahvast eemaldus ning ärimehelike suurkodanlaste poolt üle võeti. Ta 
nägi, kuidas Guillemardet end vaevab, et seda muutust endale mitte tunnistada. Ta 
nägi saadiku hoiakus pidevat pingutust, nägi peaaegu hullumeelset uhkust tema 
silmades ning taipas, kuidas see iseenda petmine, millesse too mees põgenes, teda 
ikka suuremasse hullusesse pidi ajama. 

Seda maalida on talle teretulnud ülesanne. Ning nii,, ilma et ta teist õieti oleks 
mõistnud, maaliski ta seda,, mida teine temalt tahtis. Maalis võidurikast Vabariiki, 
seda, mis Vabariigil oli suurepärast, ning seda, mis temas oli teatraalset, selle 
toretsevat, lausa meeletut upsakust. 

Don Francisco halb kuulmine muutis tema silma teravamaks. Kuna ta pidi läbi 
saama hääle kõla kuulmata, siis tegi ta seda tasa värvidega. Ta maalis Vabariigi värve 
nii, nagu neid iial enne keegi ei olnud maalinud,, maalis joobumuse sini-valge- 
punases. Seal ta istub, Ferdinand Guillemardet, väike maa-arst, praegune ühtse ning 
jagamatu Vabariigi saadik, kes kaks korda oli mõistnud surma kuningas Louis 
Kuueteistkümnenda ja sundinud Hispaania kuningriigi vasallivahekorda oma maaga, 
seal ta istub mustjassinises mundris, mõnevõrra õõnsalt paatoslikus hoiakus, keha 
peaaegu, täiesti profiilis, pea aga otse vaataja poole pööratud. Päris ees, vaatajale 
kõige lähemal, särab tema mõõga käepide, helgib tema õlavöö sini-valge-punane side. 
Lauale on ta visanud oma hunnitu paraadkübara sini-valge-punaste sulgedega ja sini- 
valge-punase kokardiga. Üks käsi on klammerdunud toolileeni ümber, teine-toetub 
tugevalt, koketselt ja mõjukalt reiele. Kuid kogu valgus peegeldub tema näos. 
Lühikeseks lõigatud mustad lokid on kammitud laiale, hästi vormitud laubale, huuled 
on kaarjad, nina kargab otsustavalt ette. See on piklik, hästi vormitud nägu, arukas, 
oma tähtsusest läbi imbunud. Rekvisiidid — tool, laud, narmastatud lauakate — 
helgivad tuhmilt, kuldkollaselt, sinaka värvinguga. Kõik need värvide teravad 
dissonantsid ühinevad mänglevalt kunstipäraselt korraldatud segaduses. 

Alguses oli Goya oma inimvihkavas tujus maalinud saadiku näo ja hoiaku veel 
kõrgimana, veelgi afekteeritumana. Ta oli mehe ja Vabariigi suurusehullustuse ase- 
tanud veel teravamasse valgusesse. Kuid Miguel ja Agustin olid talle ettevaatlikult 
jutustanud Guillemardet' sihikindlast energiast ja Vabariigi tohututest saavutustest. 
Ning Goya oli muutnud õrnemaks selle, mis tolle mehe puhul oleks võinud pilget 
esile kutsuda, ja toonud esile selle, mis oli temas tugevat. 


Ferdinand Guillemardet siis, 
seisis oma pildi ees ja 

vaatas sügavasti silma 

kodanik Guillemardet'*le, 

kelle Goya oli maalinud. 
Joovastatud iseenda 

ja niisama oma riigi 

suurusest, siis ütles saadik 
Prantsusmaalt: «Jah, nii ta on, see 
Vabariik.» 

Francisco kuulis üsna halvasti ta sõnu. 
Kuid ta nägi mehe silmi, 

nägi huuli liikumas, ja 

oma südames ta kuulis 


marseljeesi. 

Too epideemia, mis oli põhjustanud nii paljude laste surma Madriidis, oli juba 
peaaegu vaibunud, kui haigestus dofia Maria noorim poeg, infant Francisco de Paula. 
Maria Luisa oli sünnitanud kaheksa last; talle jäänud kuuest lapsest oli see väike 
prints talle kõige armsam. Ta oli punakasblond, kahtlemata don Manueii poeg. Ning 
see tema kõige armsam poeg lamas nüüd abitult oma voodis, võideldes hingeldusega, 
võideldes surmaga. 

Vana ihuarst doktor Vicente Piguer kirjutas ette jäävett ja külmi mähiseid. Maria 
Luisa tegi morni näo ning 

kutsus välja Madriidi kõige kuulsama ja kõige vihatuma arsti, doktor Joaguin Peräli. 
See kuulas oma vana kolleegi tähelepanelikult ja viisakalt ning kirjutas siis ette 
niisugused abinõud, et ihuarstil halvakspaneva hämmastuse tõttu suu lahti jäi. 

Laps kosus, paranes. Doria Maria Luisa küsis doktor Peralilt, kas ta ei tahaks ka 
edaspidi väikest infanfi, kuningannat ennast ning kogu perekonda oma hoole alla 
võtta. 

Kuninganna ettepanek oli suureks kiusatuseks. See tähendas, et arsti mõjuvõim 
oleks võinud kasvada kõikjal, kus ta seda tahab, nii poliitilistes kui ka isiklikes 
küsimustes, see tähendas ka seda, et Hispaania kuningate suurepärased kunstikogud 
on talle kättesaadavad. Ent kui ta selle ettepaneku vastu võtab, siis jääks tal vähe aega 
oma teaduse ja oma maalide jaoks ning tal tuleks täielikult loobuda Cayetana de Alba 
kibedust-tekitavast, ihaldatavast usalduslikkusest. Ta palus aupaklikult mõtlemisaega. 

Tavaliselt nii selge, rahulik härra oli suures segaduses. Kui ta ära ütleb, siis ei lükka 
ta tagasi mitte ainult ainulaadse õnnevõimaluse, vaid muudab ka kuninganna oma 
vaenlaseks. Kuid ta ei tahtnud oma duguesita'st loobuda. 

Mitte keegi, ka Cayetana ise mitte, ei tundnud Cayetanat paremini kui tema. 
Cayetana oli häbitu asjalikkusega talle oma keha sadu kordi läbivaatamiseks andnud, 
talle oma keha hädad usaldanud, talt abi nõudnud ning vastu võtnud. Kuid haritud 
doktor Peral teadis: antiikrooma daamid ei käitunud teisiti õpetatud kreeka orjadega, 
keda nad endile arstlikeks abilisteks ja nõuandjateks olid ostnud; nad olid lasknud neil 
oma ilusaid kehi ravida, ent nende usaldusmeeste osavad käed ei tähendanud neile 
rohkem kui harjad ja õlivammid. Ja ehkki duguesita kohtles teda sõbrana, nõuandjana 
ja usaldusmehena, kahtles don Joaguin sageli, kas ta Cayetana de Albale tähendab 
rohkem kui mõni taoline kreeka ori-arst. 

Doktor Peral pidas ennast kõige puhtama kooli vabamõtlejaks. Tema õpetajad olid 
Lamettrie, Holbach, Helvetius, ta oli sügavalt veendunud, et tunded ja mõtted on 

samasugused keha produktid nagu kusi ja higi. Inimliku keha anatoomia jäi ikka 
samaks, himutunded jäid ikka samadeks, lehma kargava härja aistinguid lahutas Dante 
tunnetest Beatrice vastu ainult astmeline vahe, ning kui armastust peeti 
põhimõtteliselt millekski muuks kui himuks, siis oli see idealiseeriv ebausk. Doktor 
Peral pidas ennast materialistlikuks hedonistiks, ta seletas, et elu ainuke mõte olevat 
nauding, nimetas ennast meelsasti Horatiuse eeskujul «põrsakeseks Epikurose karjas». 

Paraku aga ütles tema filosoofia Cayetana de Alba juures üles. Ta uskus, et kui ta 
selle asja oleks tõsiselt kätte võtnud, siis oleks ta võinud oma duguesita't «omada». 
Kuid imelikul kombel, ning vastupidi oma veendumusele, ei piisanud talle sellest. 
Cayetanast tahtis ta rohkem. Ta nägi, kuidas see endale mehi välja valis ning et tal 


sealjuures oli vaid üksainus juhis: tema tunded. Need tunded võisid kesta võib-olla 
ainult ühe tunni või veel lühemat aega, aga need pidid olem a; ta ei tahtnud iialgi 
ükskõik missugust meest, vaid ikka just nimelt seda. Kahjuks aga polnud tema iialgi 
just nimelt see olnud. 

Kuna asjaolud olid niisuguseks kujunenud, oleks hullumeelsus lükata nüüd dofia 
Maria Luisa ettepanek tagasi. Mitte mingi, ükskõik kui suur armastuseteene ei pööra 
Cayetana tujukaid tundeid tema kasuks, ja kui ta nüüd ära ütleb, siis heidab ta oma elu 
kõige parema juhuse tuulde. Sellest hoolimata teadis ta: ütleb ära. Ta elu kaotab 
mõtte, kui ta enam ei hinga Cayetana hõngu, kui ta ei saa enam kõige lähimast 
lähedusest jälgida tema painduva keha ettearvamatuid tujusid. 

Ta jutustas Cayetanale Maria Luisa ettepanekust, ta kõneles kergelt nagu 
möödaminnes. 

«Möödapääsmatust viisakusest,» lausus ta, «palusin ma mõtlemisaega. Loomulikult 
ütlen ma ära.» 

Cayetana viimased nädalad ei olnud möödunud hästi. Ta tundis Franciscost kibedat 
puudust; kaotada nüüd ka Peral oleks olnud raskelt talutav. Tema vaenlane, itaallanna, 
oli pealetungiaja hästi valinud. Kuid ta taltsutas end. Tavalises keskustelu toonis, nagu 
Peral, lausus ka tema: 

«Te teate, et ma tunnen rõõmu sellest, kui te minu juurde jääte; kuid ma loodan, et 
te ära öeldes ei tee seda minu pärast,» ning ta vaatas teisele avala pilguga otsa, 
rahulikult, külma sõbralikkusega, metalsete silmadega kõrgete kulmude all. 

Peral taipas täpselt, mis Cayetanas toimus: Cayetana ootab, et Peral nõuab 
vastutasu, nõuab, et Cayetana temaga magaks. Võib-olla, tõenäoliselt, teeks Cayetana 
seda; kuid tema jääks Cayetana verele võõraks, ta kaotaks Cayetana igaveseks. 


Naine lausus: «Kindlasti on 
teil vist teada, et ma olen 
tänamatu.» — «Jah, on selge,» 
vastas rahuga Peral, «sest 

kui ma pakkumisest loobun, 
siis teen seda enda, mitte 

teie pärast.» — «See on hästi, 
don Joaguin,» siis talle vastas 
Cayetana. Ajas enda 

sirgu nagu laps ja suudles 
tema ette kummarduva 

mehe laupa. 

Cayetana de Alba elas, nagu ta alati oli elanud. Teda ümbritses keeris, tal oli 
lugematult kohtamisi, teda nähti teatris, härjavõitlustel, ta korraldas vastuvõtte ja 
viibis vastuvõttudel ning elas sõbralikus vahekorras don Jose ja margušsa'ga. 

Kuid nüüd oli sellesse hästikasvatatud kolmiku koosellu tekkinud kerge ärritus. 

Siis, kui margu€sa oli oma poja Jos€ kihlanud suure ning sünge Alba nime viimase 
ja ainsa kandjaga — mõlemad olid tol korral olnud alles peaaegu lapsed —, ei tahtnud 
ta mitte ainult ühendada mõlema perekonna tiitleid ja rikkusi, vaid ta tundis ka 
sümpaatiat Cayetana tugeva, isemeelse ja meeldiva isiksuse vastu ning oli lootnud, et 
Jos€ õrn ja nõrk elu saab toitu tütarlapse 

täiest ja rikkast elust. Muidugi, Cayetana oli varajasest noorusest peale olnud 
mõnevõrra chatoyante, mõnevõrra ekstsentriline, tema vanaisa oli lasknud tütarlast 
Rousseau' põhimõtete järgi kasvatada; kuid joa Marfa Antonia oli arvestanud, et 
hertsoginna Alba, ükskõik kuidas teda ka poleks kasvatatud, omab kindlasti õiget 
arusaamist traditsioonidest ja sündsusest. 

Vaatamata kõigile oma tujudele ja meelemuutustele .oligi dofia Cayetana oma 
daamilikkust kinnitanud. Nii sageli, kui ta end armuvahekordadesse ka mässis, polnud 
ta iial marguesa't ega don Josed asetanud raske probleemi ette, kas mõnda sohilast 
Hispaania suurima nime kandjaks tunnistada. Vastupidi, ilma margu€sa't 
ebameeldivate küsimuste ja palvetega tülitamata ning temalt nõuandeid küsimata oli 
ta hea taktiga leidnud abinõusid niisugusest situatsioonist hoidumiseks. Ja nüüd äkki 
oli Cayetana üles öelnud. Tema, kes oli palju raskematest afääridest osanud hõlpsasti 
välja tulla pahandust tekitamata. Keegi ei pane suurele daamile pahaks, kui tal on oma 
cortejo. Keegi ei pane pahaks hertsoginna de Albale, kui ta on oma cortejo'ks valinud 
õuekunstniku Francisco de Goya. Kuid juba see viis, kuidas ta viimasel ajal oma 
tundeid avalikkuse ees demonstreeris, oli vaevalt küll sünnis. Ning see, et ta nüüd 
selle sõpruse, selle asemel et seda vaikselt ja vähehaaval lõdvendada, nii järsult 
katkestas, see ületas piirid. Nüüd taipas kogu Madriid, et siin oli tegu rohkem kui 
mänglemisega, ning kahetses naeratades hertsogit. Nüüd oli margusa sunnitud vastu 
tahtmist avama silmad ning nägema, kui sügavale see kirg ulatus. 

Hertsogit valdasid umbes samasugused tunded nagu tema ema. Cayetana ei olnud 
tema vastu kunagi armastust teeselnud, kuid siiski üles näidanud sõprust, arusaamist 
ning nii oli ta Cayetana tujusid kannatlikult talunud. Nüüd siis korraga oli Cayetana 
kihk muutunud eredaks kireks, mis hertsogi sündsusetunnet ja suursugusust haavas. 
See segas teda ning muutis ta, vaatajata välisele endavalitsemisele, kergesti 
ärrituvaks. 

Sellest ärritusest tingituna tegi ta üllatava otsuse, millel olid rasked tagajärjed. Ta oli 
alati armastanud 

üle kõige muusikat ning oli kannatanud nende lärmakate banaalsuste pärast, mida 
kuningas muusika suhtes väljendas ja nende nürimeelsete naljade pärast, millega 
kuningas teda tögas. Nüüd ei suutnud ta seda enam taluda. Ühel päeval, pärast seda 
kui ta oli sunnitud olnud kuulama kvartetti, milles don Carlos esimest viiulit saagis, 
seletas ta oma emale, et kuninga brutaalne nürimeelsus olevat Hispaanias kogu õige 
muusika lämmatanud. Ta ei kannatavat õukonnas ega Madriidis enam kauem välja. 
Ta kavatsevat sõita Itaaliasse ja Saksamaale, et oma kõrva ja südant puhtaks uhta. 

Ta kartis, et ema hakkab tema reisi maha laitma. Tõepoolest valmistas dofia Maria 
Antoniale rahutust mõte, missuguseid suuri pingutusi taoline reis tema pojale maksma 
läheb. Kuid siiski lootis ta, et vaheldus ja muusika elustavad poega; ent kõigepealt, 
seda lausus ta vaikselt oma sisimas, lahendab reis Cayetana probleemi iseendast, sest 
itaalia ja saksa meestega unustab ta Madriidi maalikunstniku peagi. Niisiis kiitis ta 
don Jos€ plaani soojade sõnadega kõhklemata heaks. 

Nad otsustasid väga peatselt teele asuda. 

«Ma arvan,» ütles don Jos€, «me sõidame õige väikese seltskonnaga, ainult teie, 
ema, Cayetana ja mina, ja võtame kaasa üsna vähe teenijaid.» 

«Ning loomulikult ka doktor Perali,» arvas margutsa. 

«Parem mitte,» lausus don Jos€. Margušsa vaatas üles. 


«Ma arvan,» kordas don Jos€ sõbralikult, kuid siiski ebatavaliselt kindlalt, «et Perali 
me kaasa ei võta. Ta tunneb liiga hästi muusikat,» seletas ta naeratades, «ma tahaksin 
ise avastada, mis mulle meeldib.» 

Ka margušsa naeratas. Ta taipas: mida Jose talle ütles, oli vaid poolik tõde. 
Muidugi, ta tahtis sel reisil oma muusikat ainult endale saada; kõigepealt tahtis ta aga 
Cayetanat ainult endale saada, ilma tema nii paljude saladuste kaasteadjata. 

«Kena,» lausus marguesa, «jätame don Joaguini siia.» 

Kui don Jos€ Cayetanale oma kavatsusest rääkis, oli see ebameeldivalt üllatatud. 
Kas siis don Jos€ õrn konstitutsioon nii pikale ja seiklusrikkale reisile kohane 

on, küsis ta ettevaatlikult, ja kas ei oleks targem veeta suve Piedrahitas või mõnes 
mereäärses mõisas. Kuid see oli uus Jos€, kes talle vastas, elav, sihikindel Jos€, kes 
tema vastuväited sõbraliku otsustavusega kõrvale lükkas. 

Cayetanas hakkas kõik mässama. Tema jaoks ei olnud mingit elu väljaspool 
Hispaaniat. Mõlemal korral, kui ta oli viibinud Prantsusmaal, oli ta igatsenud tagasi 
ning tungivalt peale käinud, et kiiresti tagasi sõidetaks; juba nende Saksa linnade ja 
nende saksa heliloojate nimed, mida don Jos€ nimetas, tundusid talle barbaarsetena. Ja 
Francisco tõlgendaks seda reisi kindlasti valesti, ta oletab muidugi, et Cayetana 
lahkub Madrii-dist vaid selleks, et teda piinata, ta ei anna Cayetanale isegi võimalust 
seletada ja Cayetana kaotab Francisco igaveseks. Kui ta aga oma haiglase mehega 
kaasa ei sõida, siis pöörab ta õukonna ja kogu maa enda vastu. Ta ei näinud mingit 
võimalust don Jos€ saatmisest ära öelda. 

Ta pöördus dofa Maria Antonia poole. Margušsa oli alati üles näidanud arusaamist; 
ta pidi mõistma, et Cayetana ei saa praegu Hispaaniast lahkuda. Cayetana seletas talle, 
kui kahjulikult võivat reisiseiklused don Jos€ tervisele mõjuda, palus teda tungivalt 
don Jos€d veenda, et ta oma ettevõttest loobuks. 

Sedapuhku aga ei saanud dofia Maria Antonia temast aru. Otse vastupidi, Cayetana 
pidi tahtmatult märkama tema teadvas, peaaegu heatahtlikus näos õrna vaenulikkust, 
ja margusa suure, kitsahuulise suu naeratus ei olnud sugugi sõbralik. 

Jah, margutsa tundis väikest kurja võidurõõmu. Ta oli elanud, ta teadis, mis on 
armastus, ta sai aru Cayetana kirest, tundis tema palve tungivust. Kuid Jose oli tema 
poeg, oli kõik, mida margu€sa omas, ja ta armastas oma poega. Selle elu ei välta kaua 
ning naisel peab olema küllaldaselt takti, et don Josele tema viimased aastad kergeks 
muuta. Ta peaks vähemalt katsuma teeselda dori Jose ees, et ta temast natukenegi 
hoolib. 

«Ma ei jaga teie kaalutlusi, dofia Cayetana,» ütles margudsa rahulikult ja lahkelt. 
«Ma loodan sellest reisist palju don Josele.» 

Samal ajal teatas hertsog doktor Peralile, et ta välismaale pikemale reisile sõitvat. 
Peral oli kohkunud. Kas saatis Cayetana hertsogi minema? Tahtis ta üksi jääda? 
Ettevaatlikult küsis ta, kas tema kõrgus reisiväsimust ei kartvat. Don Jos€ vastas 
kergelt, ta usub, et uute inimeste nägemine, uue muusika mõju teda elustavad. Peral, 
ikka veel kõhklevalt, sest ta ei teadnud, kas duguesita kaasa sõidab, küsis, kas hertsog 
tema seltsi soovib. See vastas, ikka veel sama ebatavalise, peaaegu mängleva 
kergusega, et ta tänab don Joaguini väga, kuid ta ei taha end hellitada, vaid püüab ka 
ilma temata läbi saada. 

Doktor Peral siirdus kohe hertsoginna juurde. Hertsoginna ei olnud sellest teadlik, et 
don Joaguini ei kavatseta kaasa võtta, ainult suuri vaevu suutis ta seda ebameeldivat 
üllatust varjata. Nad mõlemad seisid nõutult. Peral küsis, kas tema otsus, saata 
hertsogit, on lõplik. Hertsoginna ei vastanud, ta tegi väikese resigneerunud, peaaegu 


trööstitu viipe, ja esmakordselt nägi doktor Peral tema silmades leina, abipalvet. Mitte 
iialgi, isegi siis, kui hertsoginna tema abi veel suuremal määral oli vajanud, ei olnud 
see naine, Hispaania grande'de seast kõige sõltumatum ja uhkem, talle niisugust 
meeleliigutust avaldanud. See oli talle vaikseks kibedaks rahulduseks, et Cayetana de 
Alba talle ainsana oma häda usaldas. 

Vaid paar lühikest hetke vältas appihüüd Cayetana näos. Kuid nende silmapilkude 
vältel, nii tundus don Joaguinile, valitses nende vahel sügavam üksmeel kui kunagi 
varem. 

Alustati ettevalmistusi reisiks. Kui Albade ja Villa-brancade seisusest inimesed 
tahavad reisida, olgugi kõige väiksema saatjaskonnaga, ka siis tuleb teha suuri 
ettevalmistusi. 

Jooksid siis ja higistasid 

intendandid ja kurjeerid, 

rätsepad ja kammemeitsid, 

teenrid. Austria, Toskaana, 

Parma, Baieri, Modeena 

saadikud siis tööd said palju, 

282 

kirjutasid, saatsid teateid. 

Ebatavalise hooga 

kiirustas neid hertsog. Tema 

tahtis ruttu, nõnda ruttu, 

kuidas iganes veel suudab, 

alustada seda reisi. 

Kuid seda reisi ei alustatud. Ettevalmistuste ajal hakkas hertsog mingi kummalise 
jõuetuse üle kaebama. Alguses lükati reis edasi, siis loobuti sellest. 

Haiglane oli don Jose olnud alati. Nüüd aga halvas teda rammestus niivõrd, et ta end 
vaevu suutis liigutada. Ei aidanud ka elustavad joogid. Arstid ei osanud pidevat 
sügavat väsimust millegagi seletada. Enamiku ajast konutas don Jose tugitoolis, 
mähitud laia hommikumantlisse, kõhetuna, suletud silmadega, valulikus jõuetuses. 
Kui ta silmad avas, tundusid need veel suurematena tema näos, mis ikka enam ja 
enam kõhnus. Ta näojooned muutusid valjemaks, nendesse tekkis midagi karmi, 
valulikku. Igaüks nägi, kuidas tema elujõud sulas. 

Dona Cayetana vastu oli ta vaikselt, viisakalt, uhkelt tõrjuv. Samasugust viisakat, 
kinnist võõrastust osutas hertsoginnale ka tnarguesa. Muidu nii rahulikult rõõm- 
sameelne doiaMaria Antonia muutus nüüd kannatuste mõjul rohkem oma poja 
sarnaseks. Ühegi sõnaga ei andnud ta märku, et ta paneb oma poja hääbumist viimaste 
sündmuste süüks; kuid Cayetana tajus, et ta dofia Maria Antonias enam iialgi endale 
sõbratari ei leia. 

Kui oli juba päevselge, et lõpp läheneb, avaldas don 'os€ soovi, et teda palaclo 
Villabrancasse viidaks. Senini ei olnud ta lubanud end voodisse panna, nüüd ei 
tõrkunud ta enam. Oma ema, oma venna Luisi ja vennanaise Maria Tomasa 
hoolealusena lamas ta seal, väsinud väärikusest ja aust, ja Cayetana tundis end 
võõrana. 

Palacio Liria ja palacio Villabranca eestubadesse 

olid välja pandud nimekirjad, kuhu panid end kirja külastajad, kes haigusliku haige 
tervise järele pärisid. Rahvas seisis sosistades kõrvaltänavates. Don Jos€ kuulus riigi 
kolme esimese grande hulka. Ta oli hertsoginna Alba mees, linn tegeles temaga. 
Räägiti, ta olevat alati olnud haiglane ning tal ei olevat kunagi olnud väljavaateid 
kõrge vanuseni elada, kuid see järsk lõpp tulevat siiski ootamatult. Räägiti, et asjast 
huvitatud käed olevat kaasa aidanud tema kummalisele lõtvusele ja jõuetusele, talle 
olevat mingit aeglaselt mõjuvat mürki sisse antud. Taolised kuulujutud levisid 
Madriidis kiiresti ja neid usuti meelsasti. Albadest kõige kuulsam, too marssal ja tema 
kuningas, vaga ja sünge Teine Philipp, olid pidanud riigimehelikuks ja jumalale 
meelepäraseks teatud vaenlasi vaikselt ja mõjuvalt kõrvaldada ning sellest ajast 
peale oli mõnigi poolsaare kõrge isand kahtlasel kombel surnud. Räägiti ka, et don 
Jos€ olevat hertsoginna Albale muutunud tülikaks; eks olnud ju hertsoginna paljud 
armulood kogu riigi kõneaineks. 

Lõpp saabus päise päeva ajal. Preester luges ettenähtud ladinakeelsed palved, 
kurtmise ja lepituse ning ulatas surijale ristilöödu pildi. Don Jos€d ei peetud eriti 
vagaks, näis ka, nagu tegeleks ta millegi muuga, võib-olla kuulis ta muusikat; kuid 
sellegipoolest, ehkki see talle ilmselt suuri jõupingutusi maksis, suudles ta 
kombekohaselt viisakalt ja vagalt pilti. Siis võttis preester kuldsest toosist vatikuulid 
ja õli ning salvis surija silmad, nina, huuled, käed ja jalad. 

Kohe pärast don Jos€ surma algas pidulik, täpselt kindlaks määratud 
leinaprotseduur. Don Jos€ korjus mingiti, frantsiskaani mungad rüütasid selle nende 
ordurõivaisse. Tuba, milles ta oli surnud, löödi üle musta damastiga, püstitati kolm 
altarit igivanade hinnaliste krutsifiksidega, mis pärinesid Albade ja Villa-brancade 
varakambrist, voodi kõrval ja altaritel põlesid kuldsetes küünlajalgades kõrged 
küünlad. Nii lamas pidulikult ja rangena surnud don Jos€ Alvarez de Toledo, 
Kolmeteistkümnes Berwicki ja Alba hertsog, Üheteistkümnes marguts de 
Villabranca. 

Ilmus kohale mõlema India ülempiiskop. Kuningas 

oli saatnud oma õuekapelli liikmed, et need surnumissat laulaksid. 
Jumalateenistusest võttis osa kadunu perekond, kuninga ja kuninganna esindajad, 
kõige kõrgemad grande'ä, lähimad sõbrad. Lauljad ja pillimängijad pingutasid end, 
surnu oli olnud kunstisõber. Kõrged külalised seisid kombekohaste jäikade, väärikate 
nägudega. Tardunud näoga põlvitas dofia Maria Antonia. Kaks naist aga nutsid 
valjusti, mida tava tegelikult ei lubanud. Üks neist oli doža Maria Tomasa; ta oli 
mehe vennaga hea sõber olnud, oli näinud, kuidas nad kahekesi muusikat tegid, 
kuidas don Jos€ hing tema väärikusest ja tagasihoidlikkusest läbi murdis. Teine oli 
väike kõhnuke Genevieve de Havre. Lähemate nädalate jooksul lahkub ta sellelt 
süngelt maalt. Tal olid siin olnud kohutavad elamused, ta oli isa tahtele allunud ja end 
Prantsusmaa liiliatele ning loomaliku don Manueli himudele ohverdanud. Õnnelikke 
päevi oli ta sel poolsaarel veetnud vähe ning nende õnnelikkude sekka arvestas ta 
neid, mil tal oli lubatud teha muusikat koos sõbraliku ja hästikasvatatud mehega, kes 
siin kirstus lamas. 

Hiljem lasti rahvas sisse, et surnukeha ees defileerida, terve öö läbi loeti kolmelt 
altarilt missat. 

Siis asetati surnu kirstu, mis oli üle löödud musta sametiga ning kaunistatud 
kuldsete naelte ja kuldsete liistudega. See kirst omakorda suleti teise, kunstipäraselt 
väljatöötatud pronksist kirstu. Nii toodi surnu Toleedosse, et seal vastavalt kombele 
Alba hertsogite matusepaika matta. 


Igivanas pühas katedraalis ootasid teda esimese järgu grande'd peaaegu 
täisarvuliselt, ka arvukalt teisi grande'sid, neile lisandusid jällegi kuninga ja kunin- 
ganna esindajad, lõpuks Toleedo peapiiskop-kardinal. samuti ka katedraali 
vaimulikkude kogu. 

Koori keskele oli püstitatud suur katafalk, paremal ja vasakul pool leekisid kaksteist 
hiiglaslikku hõbedast kandelaabrit lugematute küünaldega. Sinna asetati sark. Nüüd 
peeti pidulik-hiilgav leinajumalateenistus, nü nagu see oli ette nähtud riigi esimestele 
gran-de'dele. Kellad helisesid, rohkem kui üksteist sajandit vana kiriku kogu hiilgus 
rullus lahti. Siis lasti don Jos€ 

de Alba y Villabranca katedraali allmaakabelisse vanade Alba hertsogite kõrvale. 


Nende tiitlit nüüdsest peale 
kandis Cayetana üksi. 
Villabranca igivana 
vapikilp ent viidi üle 

surnu majast pidulikult 
tema venna juurde. Ja t00, 
don Luis Maria nimelt, 
sellest ajast kandis tiitlit 
kaheteistkümnes marguEs de 
Villabranca. Pikisilmi 

don Luis Maria ootas 
vennanaise Cayetana 
surma, et siis pärast seda 
päriks tema kuulsa nime — 
Alba hertsog. 

Palacio Villabrancas võtsid perekonna kitsama ringi liikmed vastu sõprade ja 
tuttavate kaastundeavalduse 

Tuli ka Goya. Teisiti toimida polnud sünnis, see oleks olnud ränk solvamine. 

Ta oli kuulnud, et Albad valmistusid välismaareisiks. Ta oli veendunud, et Cayetana 
sõidab välismaale vaid selleks, et näidata talle, et ta temast, Goyast, midagi ei hooli. 
Siis oli ta kuulnud hertsogi surmaohtlikust haigestumisest ning ka neid kuulujutte, et 
selle haigusega ei olevat kõik korras. Loomulikult oli see mõttetu loba, mis haihtus 
tema mõistuse ees, kuid ta ei saanud midagi sinna parata: need kuulujutud, mis ei 
tahtnud kuidagi vaibuda, tekitasid temas hirmu ja vastupanu, kuid samuti ka kerget 
rõõmu. Pärast seda mõttetut riidu ei olnud ta enam Cayetanaga kohtunud. Segaste 
tunnetega, nagu vaevalt kunagi enne oma elus, tuli ta palacio Villabrancasse. 

Suure saali peeglid ja maalid olid kinni kaetud. Madalatel toolidel, sügavalt mustas, 
istusid leinajad; 

neid oli neli: marguesa, dofiaCayetana, surnu vend don Luis Maria oma naisega. 

Nagu seda nõudis komme, võttis Goya esialgu vaikides istet. Ta istus vaikselt ja 
tõsiselt, kuid tema sisimas valitses poolikute, ängistavate mõtete ja käredate tunnete 
virr-varr. Kindlasti pole Cayetana hertsogi surmas süüdi. Kuulujutud on rumalad. 
Siiski pole need rumalad. Alati peitub midagi õiget selles, mida rahvas räägib, ning 
Cayetanal o n midagi tegemist selle äkilise salapärase, hukatusliku haigusega. Kui 


don Jose oli tõepoolest pidanud tema, Goya pärast elu jätma, siis on see kohutav. Ei, 
see oleks õnnestav. «Verine käsi ja tark pea on päritavad põlvest põlve,» mõtles ta 
vanale kõnekäänule ning see hirm ja veetlus, mis haruldaselt läbipõimituna õhkus 
Albade nimest, võttis sünges saalis tema üle võimust. 

Ta tõusis püsti, astus vana marguesa juurde, kummardas, rääkis summutatud häälel 
tavalisi, mittemidagiütlevaid kaastundesõnu. doaMaria Antonia kuulas keskendatud 
ilmega. Kuid selle rahulikkusemaski taga nägi Goya kunstnikusilm midagi jäigalt 
metsikut, mida ta iial varem selles näos polnud näinud. Ning korraga märkas ta veel 
midagi muud, ja see oli hirmus. Leinajate toolid ei seisnud üksteisest kaugel, võib-olla 
lahutas neid ainult meeter, kuid tundus, nagu oleks see meeter, mis marguesa ja 
Cayetana toole lahutas, lõputu nagu maailm. Niisugune piiritu, vaikne, 
hästikasvatatud vaenulikkus valitses mõlema naise vahel. 

Nüüd astus ta Cayetana ette ning kummardas tema poole alla, väga viisakalt. 
Cayetana pööras oma näo täiesti tema poole, Goya nägi seda ülevalt alla; valgeks 
mingitult kerkis see väga väiksena esile mustade katete vahelt, must loor oli 
tõmmatud laubale kuni kulmudeni, kael oli kaetud lõuani. 

Goya huuled väljendasid kombekohaseid kaastundesõnu. 

Oma südames mõtles ta aga: «Sina nõid, sina roimar, sina hukutaja, sina 
suursugune, sa tood igaühele õnnetust! Sa hukutasid minu lapse; mis halba ta sulle 
tegi? Sa hukutasid oma mehe; mis tegi tema sulle? Häda mulle, et ma sinu üska 
langesin! Kuid nüüd olen 


Kuningas Carlos IV perekond 

ma sind läbi ja läbi tundma õppinud ning nüüd näen ma sind viimast korda. Iialgi 
enam ei näe ma sind, iialgi ei tule ma sinu juurde. Ma ei taha seda, ma olen tõotanud, 
ma pean oma sõna!» 

Ning samal ajal, kui ta seda mõtles, teadis ta, et ta jääb kogu oma elu lõpuni 
Cayetanaga seotuks. Ning viha ja meeleheitega samaaegselt tõusis temas metsik, 
alatult võidutsev rõõm, et ta tunneb Cayetanat ka teistsugusena, mitte niisugusena, 
nagu ta nüüd tema ees istus. Ta manas silme ette kujutluse Cayetana väikesest alasti 
kehast, kui see tema süleluses tõmbles. Ta kujutles, kuidas ta seda uhket, 
kättesaamatult suursugust uuesti oma käte vahel murrab, kuidas ta selle kõrgi näo 
huuled katki hammustab, nii et selle ilme sulab ning tema vastikult pilkavate silmade 
pilk laiali valgub ja silmad sulguvad; ta ei hakka Cayetanat silitama, ta ei lausu talle 
ühtegi meelitavat, imetlevat sõna, ta võtab teda nagu viimast hoora. 

Nii mõtles ja tundis ta, sel ajal, kui ta kõneles kaastunde ja tröösti mõõdukaid 
lauseid. Ta silmad sukeldusid käskivalt Cayetana silmadesse. Ta oli oma 
kunstnikusilmadesse nii palju inimlikust olemusest püüdnud, kuhjanud, talletanud, et 
mõnigi inimene väga sageli, tabatuna tema pilgust, end vaatajale, otsijale paljastas. Ta 
tahtis näha, tahtis läbi uurida, mis peitub selles väikeses jultunud, nägusas, uhkes, 
jõhkras kolbas. 

Cayetana vaatas talle otsa ainiti, viisakalt, osavõtmatult, nii nagu see selles saalis 
sündsana pidi paistma. Tegelikult mässasid temagi mingitud lauba taga metsikud 
mõtted, millest ta ise õieti aru ei saanud, ning umbes taolised, nagu Goya neid endale 
ette kujutas. 

Nimelt ei olnud ta senini, pärast seda, kui Eufemia oli talle rääkinud rahva lobast 
Jos€ surma arvatavate põhjuste kohta, sellele mingit tähelepanu pööranud. 

Alles nüüd, kui ta vaatas Goja pinguldatud rahulikku näkku, tema uurivatesse 
silmadeses, hakkas ta taipama, et kaugeltki mitte ainult pööbel ei usu seda loba. Ta 
põlgas Franciscot ning tundis rõõmu, et see teda mõrvas kahtlustab. Cayetana 
võidurõõmutses, et Goya, ehkki jälestuseni eemale tõugatud, temast siiski lahti 

ei saanud. Tulvil taolisi tundeid vastas ta Goyale mittemidagiütlevate tänusõnadega. 

Goya eemaldus abitus vihas. Ta uskus Cayetanast kõike selle maailma halba, kordas 
endale, et see on hullumeelsus, teadis, et ta jääb Cayetanast ikka seda uskuma ning 
vastu enda tahtmist talle seda ka ütleb. 

Mõned päevad hiljem tuli dofia Eufemia tema ateljeesse ning teatas talle, et sel õhtul 
tulevat tema juurde dofia Cayetana; ta võtku tarvitusele abinõud, et keegi teele ette ei 
juhtuks. Goya ei suutnud erutuse tõttu peaaegu midagi vastata. Ta võttis kindlalt 
nõuks mitte rääkida sellest, mis nende vahel oli juhtunud, ega ka mitte don Jos€ 
surmast. 

Cayetana tuli tihedalt looritatuna. Nad ei rääkinud midagi, nad ei vahetanud isegi 
tervitussõnu. Cayetana vabastas end looridest; pruunikasvalgelt, minkimatult helkis 
tema näo soe kahvatus. Goya rebis ta enda vastu, rebis ta asemele. 

Ka pärast seda ei lausunud nad tükk aega sõnagi. Goya ei teadnud enam, mis ta oli 
Cayetanale nende viimase kohtumise ajal rääkinud, ning ainult ebamääraselt mäletas 
ta seda, mis ta oli mõelnud palacio Vil-labranca leinasaalis. Siiski, niipalju ta teadis: 
kõik oli kujunenud hoopis teisiti, kui tema seda endale oli ette kujutanud. Ja tegelikult 
oli see lüüasaamine, kuid see oli lõpmatult rõõmustav lüüasaamine, ta tundis end kur- 
natuna ja õnnelikuna. 

Cayetana — kas see juhtus minutite või tundide pärast — ütles: 

«Ma teadsin seda ette, et pahandused tulevad. Kohe pärast seda, kui käisime teatris 
«Petetud petturit» vaatamas, külastas mind uuesti Brigida, sa ju mäletad, mu surnud 


kammerneitsi, ning jutustas mulle, et tuleb pahandusi. Ta ei rääkinud midagi 
täpsemat, ta jutt jäi segaseks. Ta võib mõnikord, kui ta tahab, väga selgesti rääkida, 
mõnikord aga, et mind nöökida, jääb ta ebamääraseks. Kuid siiski, kui siis 
pahandused algasid, ei olnud ma üllatunud.» 

Cayetana rääkis oma väikese kalgi häälega väga asjalikult. 

«Pahandused!» Kohutav lõhe nende vahel ja sünd- 

mused, mis olid seotud don Jos€ surmaga, need olid talle «pahandused». Ta veeretas 
kõik süü endalt, ta veeretas selle kõik saatusele. «Pahandused!» Äkki valdasid Goyat 
jälle kurjad mõtted, needsamad, millega ta Cayetanat Villabrancade maja leinasaalis 
oli ümbritsenud. Uuesti nägi ta, kuidas vana margutsa istus Cayetanast eemaldunult, 
jättes ta üksinda vaevu tajutavasse vere hõngu. Veel samal ajal, kui ta alles mõtles, 
veenis ta end, et see kõik on mõttetus, ei ole mõistusega kooskõlas. Kuid rahva loba, 
loba, mis pärines dofiaRosalia kõrtsist, oli tugevam kui tema mõistus. «Mõtle igaühest 
kõige halvemat, ja sa mõtled õigesti.» Cayetana jätkas: 

«Ja pahandused ei ole ikka veel möödas. Me saame nüüd teineteist harva näha, ma 
pean olema kahekordselt ettevaatlik. Inimesed on mõistmatud. Emba-kumba, kas nad 
juubeldavad mõnele, teadmata mispärast, või nad vihkavad ja neavad mõnda, 
teadmata miks.» 

«Veri ihkab päikest,» mõtles Goya. «Ta peab sellest rääkima, kas ta seda tahab või 
mitte. Kuid mida ta ka ei ütleks, ma ei usu seda. Kui ta ütleb, et ta ei ole seda teinud, 
ei usu ma teda, ja kui ta ütleb, et ta on seda teinud, ei usu ma teda, sest ei ole ühtegi 
teist naist, kes oskaks valetada nii nagu tema, ja ta ise ei tea kunagi, mis on tõde ja 
mis on vale.» 

«Sa tead ju seda väga hästi ja oled sellest sageli rääkinud,» jätkas Cayetana ikka 
rahulikult ja asjalikult. «Kurjad deemonid luuravad inimest igal pool, ja kui ühel neist 
läheb õnneks, siis hakkavad nad inimest kõik koos ründama. Kui ma poleks 
hertsoginna Alba, võib-olla tuleks tõepoolest Püha Amet mulle järele ning mõistaks 
mu üle kohut nagu nõia üle. Eks ole sa ju ise mind juba inkvisitsiooni eest hoiatanud, 
Francho?» 

«Mitte rääkida,» sundis end Goya. «Ma ei lasku min-gisugustesse vaidlustesse. Ma 
olen seda tõotanud.» 

Kuid seal ütleski ta juba: 

«Loomulikult oleks kõige targem, kui sa saadaksid oma Perali minema. Kui seda 
doktorit enam sinu juures ei nähta, siis vaibuvad varsti ka kõik kuulujutud.» 

Cayetana tõmbus temast eemale, ajas end rohkem 

püsti. Nii, pooleldi lamades, istus ta küünarnukile toetudes, paljana oma mustade 
juuste lainetuse all, ning silmitses Goyat. Siinsamas olid nad lamanud, ihu vastu ihu, 
kuid sellest, mis temas toimus, ei teadnud Francisco midagi. Tõenäoliselt nõudis 
Francisco temalt, et ta end süüdlasena tunneks. Kuid ta ei tundnud vähimatki 
süütunnet. Kui Peral tõepoolest oli don Jos€ ravimise ajal midagi teinud, et seda reisi 
takistada, siis ei teinud ta seda kindlasti mitte selleks, et teda, Cayetanat, abistada, 
vaid ainult sellepärast, et don Jos€ oleks selle rumala reisiga röövinud temalt 
pikemaks ajaks Cayetana seltskonna. Tema ise, don Joaguin, oli omal ajal, kui ta 
ihuarsti kohast oli loobunud, kindlalt ja selgelt teatanud, et see ei sünni mitte 
Cayetana pärast, vaid tema enda pärast. Kuivõrd paremini sai don Joaguin aru tema 
olemusest kui Francisco, kuivõrd uhkem ta oli. Cayetana ei tahtnud olla kellegi vastu 
kohustatud, ta ei kannatanud välja mingit sõltuvust, sellest sai don Joaguin aru, ning 
mitte vähimagi viitega ei andnud ta mõista, nagu oleks niisuguste rumalate 


kuulujuttude tõttu tekkinud nende vahel mingi uus ühtekuuluvus. Teda ei liigutanud 
jultunud sosistused ümberringi ega räpane uudishimu. 

Cayetana tundis Francho teadmatusest võõrastust ning kõhedust. Francisco oli 
kunstnik ja sellena peaks ta kuuluma nende juurde, grande'äe juurde. Ja.enamiku ajast 
tunnebki Goya nii, tunneb end olevat taevakõrgu-sel üle tavaliste. Siis aga äkki langeb 
ta tagasi ja on kitsarinnaline ning pööbellik nagu mõni muula-ajaja. Mida siis mõtleb 
Francisco temast? Kui Joaguin tõepoolest seda on teinud, peab siis Cayetana oma arsti 
hädaohus hätta jätma? Ta tundis end Franciscost ääretult kaugena. Kuid järgmisel 
silmapilgul naeris ta juba enda üle. Francisco oli majo, ja seda ta armastas Francisco 
juures, majo pidi olema armukade, ja majo muutus jõhkraks, kui ta oli armukade. 

«Mul on kahju, Francho,» ütles ta, «et sa don Joa-guini vihkad. Minu arvates tema 
sind ei vihka, ja ta on kõige targem mees, keda ma tunnen. Seepärast on ka 
inkvisitsioon arvamusel, et ta pärinevat juudi soost ning tegelevat ööl ja päeval 
pistodaga ja mürgisegamise 

mõtetega. Ta on tõepoolest väga tark. Ja julge. Kahju, et sa teda vihkad.» 

Goya oli ääretult pahane enda peale. Juba jällegi oli ta teinud kõik valesti. Cayetana 
ei lase endale midagi selgeks teha, seda oleks ta pidanud ju lõpuks ometi teadma. 
Cayetana tegi, mida ta tahtis, ta kõneles ja magas nendega, kellega tahtis. Goya ei 
oleks võinud teha midagi rumalamat kui püüda muuta Perali Cayetanale 
vastumeelseks. 

Vähemalt loobus ta nüüd vaidlustest ning nad lahkusid rahus. 

Järgnevatel nädalatel kohtusid nad sageli. Nad ei rääkinud ei oma suurest tülist, veel 
vähem don Jos€ surmast. See sõnades väljendamatu muutis nende sõpruse 
ähmasemaks, metsikumaks, ohtlikumaks. 

Goya töötas sel ajal palju. Agustin heitis talle ette, et ta töötavat ainult käe ja 
silmadega, mitte aga mõttega. Agustin muutus jälle mornimaks, tülinorivamaks ja 
Francisco vastas tigeda sõimuga. 

Endamisi möönis ta, et Agustinil on õigus. Mitmel korral meenus talle piinavalt 
kujutlus tollest vana marguesa lõpetamata portreest. Ta tundis tarvidust seda maali 
lõpetada. Ta pöördus dofia Maria Antonia poole järelpärimisega, kas see ei 
võimaldaks talle veel kaks või kolm seanssi portree lõpetamiseks. Marguesa laskis 
Goyale oma intendandi kaudu kirjutada, et tal lähemate aastate jooksul ei olevat aega; 
juurde oli lisatud maksukorraldus lõpetatud portree kohta kokkulepitud hinna 
ulatuses. 

Kiri tabas teda nagu hoop näkku. Iial ei oleks marguesa teda sel kombel solvanud, 
kui ta ei oleks olnud kindlalt veendunud Cayetana süüs ning tema kaassüüs. 

End alati hästi valitsev Cayetana kahvatas, kui Goya talle sellest jutustas. Mõned 
päevad hiljem tehti teatavaks annetused ja kingitused, mida hertsoginna Alba oma 
abikaasa surma puhul mitmesugustele ühingutele ja üksikisikutele jagas. Doktor don 
Joaguin Peral sai palacio Liria galeriist Raffaeli «Püha perekonna». 

Kõigi aegade suurte meistrite seas oli aga Raffael Sanzio see, keda hispaanlased 
hindasid kõige kõrgemalt, ja seda: püha perekonna ringmaali peeti kõige 

väärtuslikumaks kunstiteoseks, mida Ibeeria poolsaar omas. Üks Alba hertsogitest 
oli siis, kui ta Napolis asekuningana valitses, selle hinnalise maali Nocerast ära 
toonud. Alba hertsogid nägid sest ajast peale selles 
maalis oma kõige hinnalisemat kunstivara, see Raffaeli neitsi oli Albade maja naiste 
kaitsepühak. Kui dofia Cayetana kahtluse all olevale arstile taolise tõepoolest 
kuningliku kingituse tegi, pealegi veel teatud määral 


nagu oma mehe pärandusena, siis võis see tähendada ainult seda, et ta kogu oma 
mõjuvõimuga teise kaitseks välja astus. Kui Peral oli süüdi, siis oli seda ka tema. 

«Rahulikuks jääda,» sundis end Goya, kui Miguel ja Agustin talle Cayetana uuest 
kuulmatust teost jutustasid. Ta tundis, kuidas see kardetud hiiglaslik punane ja must 
laine jälle lähenes, et teda kurdistada. Ta pingutas kogu oma tahtejõudu. Laine 
purunes enne, kui temani jõudis; ta oli suuteline kuulma, mida teised rääkisid. Ta 
vaatas de Atocha neitsi poole ning tegi ristimärgi. Sellega, et Cayetana oma 
kaitsepühaku nii jultunult ära kinkis, kutsus ta taeva enda vastu välja. Ta ässitas enda 
vastu üles marguesa, kuninganna, inkvisitsiooni, terve Hispaania. Kõigest, mis ta 
iganes oli teinud, oli see kõige kergemeelsem, kõige upsakam, kõige rumalam, kõige 
suurepärasem. 

Goyat valdas piiritu hirm Cayetana ja iseenda pärast. Ta ei olnud arg, teda peeti 
vapraks, kuid ta teadis, mis on hirm. Ta mõtles sellele, kui sageli oli ta kõrtsis 
jälginud härjavõitleja Pedro Romerot, kui see arvas, et teda keegi tähele ei pane. Ning 
kui sageli oli ta näinud, kui palju hirmu peitus selles vapras mehes, tema silmades, 
tema suu ümber, igas tema kehaliikmes. Ning kui sageli tuli tal endalgi oma hirmust 
jagu saada. Hädaoht luuras inimest igas nurgas, iga nurga taga. Kass, kui ta sööb, 
vaatab pidevalt ümber, kas ehk mõni vaenlane ei lähene, ning kassilt võib paljugi 
õppida. Kui ette ei vaata, siis oled kadunud. Hirm on vajalik, kui tahad läbi lüüa, kui 
tahad peale jääda. 

Tema aga, Cayetana, 

oli sündind kõrgest soost, kus 

oldi vabad. Sõgedalt ja 

suurejooneliselt vabad 

hirmust, mis neid kõiki, kes ei 

olnud sündind sama kõrgel, 

ahistas ja piinas. Goya 

tundis kadedust ja vaatas 

imetledes naise poole, 

et see oli selline just, 

nagu oli — kartmatu ja 

nõnda sõge. Ning ta oma 

süda tundus talle kitsas, 

armetu ja väike selle 

naise metsiku ja vaba 

hinge kõrval. 

Rohkem veel kui 

iial enne vihkas nüüd ta 

seda põlgusväärset arsti 

don Joaguini. Samal ajal 

tundis ta, et mitte iial, 

iganes ei vabane ta 

sellest naisest. 


26 

Senini oli Madriidi rahvas võtnud hertsoginna de Albat armastusväärse hellitatud 
lapsena ning kus ta end iganes näitas, tänaval, teatris, härjatsirkuses, — kõikjal oli 
talle vastu juubeldatud, kuna tema, nii suur daam, käitus majana ja hoidis rahva 


poole. Nüüd aga, pärast seda, kui ta oli Raffaeli neitsi, selle hinnalise, püha 
kunstiteose kinkinud mehele, kes oli tema abikaasa mõrvar, muutus meeleolu. Nüüd 
võrdsustati teda võõramaalannaga, itaallannaga, nüüd muutus ta suursuguseks 
daamiks, kes oma eesõigustele toetudes lubab endale igasugust kõlvatust. Nüüd ei 
olnud enam mingit kahtlust, et tema doktor Peral oli vaese noore hertsogi mustkunsti 
abil teise maailma saatnud, ning oodati kannatamatult, et Püha Amet sellesse asjasse 
valgust ja selgust tooks. 

«Kes oleks seda võinud Cayetanast uskuda, cherie!» 

lausus don Manuel Pepaga kaarte mängides. «Kuidas ta endaga meie sõbra 
Francisco pärast riskis, see on juba midagi. Ce n'est pas une bagatelle, ga.» 

Pepa ise tundis mingit imetlust hertsoginna Alba vastu. Talle meeldis, kuidas see 
naine avalikult ja trotslikult oma armastust näitas. Pepa vaatas oma kaarte, mõtles 
tükk aega, mängis välja. 

«Aga,» arvas ta, «daami käitumise suurus avaldub vaid siis, kui ta ka tagajärgi 
väärikalt kanda suudab; sest ma tohin ju eeldada, et te annate korralduse juurdluseks 
hertsoginna ja arsti kohta.» 

Taolise juurdluse korraldamine ei olnud don Manuelil kavatsuses. See ei oleks 
olnud tark; sest tõenäoliselt hakkaksid teised grande'd hertsoginna Albat kaitsma. See 
oli dofia Maria Luisa asi, kas ta oma vaenlase vastu välja astub või mitte. Tema ei 
tahtnud end sinna segada. Ta mängis välja oma kaardi, laskis Pepal võita, ei vastanud 
midagi. 

Kuid mõte hertsoginna Albast ei lahkunud temast. See jultunud žest Raffaeliga 
tõendas veelkordselt, kui kirjeldamatult ülbed nad olid, need Albad. Sealjuures oli neil 
just praegu väga vähe põhjust niimoodi käituda. Saatus oli neile kurje hoope jaganud. 
Mees, kes tema sinale ei olnud vastanud, lamas nüüd mulla all, ja ka dona Cayetana 
olukord ei olnud meeldiv. Ei olnud kerge hingata selles verehõngus, mis teda 
ümbritses. Don Manueli veetles mõte näha, kas Cayetana de Alba on ikka veel nii 
jäik, terav ja ninakas. Huvi ja avakäelist kunstisõbralikkust, eriti kujuta-. ate kunstide 
vastu, peeti grande'de kohuseks ja eesõiguseks ning suurte isandate ja daamide 
armastatumaks tegevuseks oli hinnaliste kunstiteoste vahetamine. Eriti leina ajal 
pühenduti kunstiaarete hooldamisele, et etiketikohasest igavusest üle saada. Manuel 
külastas dofia Cayetanat. Ta avaldas veel-kordselt kahetsust selle õnnetuse puhul, mis 
Cayetanat oli tabanud, ja tuli lõpuks oma külastuse põhjuse juurde. Tema enda 
kunstikogudes olevat itaalia meistrid nõrgalt esindatud; tema nõuandjad, don Miguel 
ja nüüd kahjuks eemal viibiv abate don Diego, jagavat ema arvamust. Küll olevat ta 
aga rikas esimese järgu 

hispaanlastest. Võib-olla võiks dofia Cayetana talle loovutada ühe või teise oma 
itaallastest mõne Greco või mõne Veläzguezi vastu. Üks jalg üle teise, istus don 
Manuel seal ning tema ilusa, mõnevõrra raskepärase näo väikesed silmad kompasid 
Cayetanat häbematu, võidukindla rahuloluga üles ja alla. 

Maale «vahetada» olevat talle vastumeelt, vastas hertsoginna Alba, kuigi ta nendes 
tõenäoliselt halvasti ei orienteeruks, sest tal olevat sõpru, kes kunsti hästi tunnevad, 
tema ihuarst doktor Peral näiteks ja õue-kunstnik don Francisco de Goya. Siiski ei 
olevat ta põhiliselt koguja, ehkki ta muidugi tundvat rõõmu oma piltidest, ning ta ei 
suutvat kujutleda, et ta peaks kuulama «nõuandeid», ükskõik kellelt need ka tulevad. 

«Kuid mulle valmistab rõõmu,» lõpetas ta armastusväärselt, «oma maaligaleriist üks 
või teine itaallane teile saata, ning kui mul kunagi tekib vajadus mõne teie teene 
järele, siis luban ma teil revanšeerida.» 


Don Manuel tundis end alandatuna. Cayetana oli talle andnud mõista, et tema, see 
alt võrsunu, ka kunstide kaitsja osas ei käitu grande'na. Cayetana oli kohelnud teda 
ülbelt olukorras, kus tal oli põhjust Manueli heatahtlikkust taotleda. Võib-olla peaks 
ta siiski inkvisitsioonile vihjama, et juurdluseks doktor Perali vastu ei ole valitsuse 
poolt mingisuguseid takistusi. 

Kuid enne veel, kui ta selles küsimuses otsusele jõudis, sai ta rahulduse. 

Doha Maria Luisa oli juba kohe pärast don Jos€ kahtlast surma kaalunud, kas ta ei 
peaks karistama hertsoginna Albat ja temaga koos ka arsti, kes oli tema suuremeelse 
pakkumise nii häbematult tagasi lükanud. Poliitilised kaalutlused olid teda sellest 
tagasi hoidnud. Sõda Inglismaaga kulges halvasti ning nurisevatelt grande'delt tuli 
ikka rohkem ja rohkem sõjakulusid nõuda; niisuguses olukorras oleks aadel 
tõlgendanud seda väljakutsena, kui kuninganna oleks hertsoginna Alba seisusesse 
kuuluvale daamile avalikult oma rahulolematust näidanud. Nüüd aga, kus Raffaeli 
kinkimine ka grande"de seas äärmise pahameele esile oli kutsunud, võis ta ilma 
proteste kartmata juhatada jultunud hertsoginna tema piiridesse tagasi. Dofia Maria 
Luisa kutsus 

lesestunud hertsoginna de Alba enda juurde Aran-juezi, kus õukond sel ajal viibis. 

Kuninganna võttis hertsoginna Alba vastu oma töötoas, rõõmsas heledas ruumis. 
Valge damast kattis seinu, samast materjalist katted toole. Kirjutuslaud oli nii hirmsal 
kombel surma leidnud Kuueteistkümnenda Louis' kingitus, kuulus Pluvinet oli selle 
teinud kõige õilsamast mahagonist, Dupin seda kõige valitumate puunikerdustega 
kaunistanud, surnud kuningas oli isiklikult valmistanud kunstipärase luku. Selle 
kirjutuslaua taga niisiis, toretsevalt, suviselt riietatud, istus kuninganna, tema vastas, 
sügavasti mustas, istus Cayetana. Mõlemad daamid jõid jääga jahutatud limonaadi. 

«Ma olin sunnitud kord soovitama teile, mu armas sõbratar,» ütles Maria Luisa, 
«kanda hoolt, et teie kohta ei levitataks enam kuulujutte. Kahjuks lasksite te minu 
emaliku nõu ühest kõrvast sisse, teisest välja ega ole mõelnud, missugust halba 
kõneainet toob endaga kaasa see järelemõtlematu suuremeelsus, mida te oma arstile 
osutasite.» 

Cayetana vaatas talle täie pilgu ja süütu imestusega näkku. 

«Kõige lihtsam oleks loomulikult,» jätkas Maria Luisa, «korraldada põhjalik 
juurdlus doktor Perali asjas. Kui ma palusin kuningat niisugusest juurdlusest loobuda, 
siis ainult teie pärast, dofa Cayetana. See tähendab, ma tahan olla avameelne, mind ei 
huvita mitte teie saatus, mind huvitab nende saatus, kes teie järel Albade nime 
kandma hakkavad.» 

«Ma ei taipa ühtegi sõna, madame,» vastas Cayetana, «kuid ma mõistan, et ma teie 
majesteedi pahameele endale olen tõmmanud.» 

Kuninganna jätkas, nagu poleks teine midagi rääkinud. 

«Teie, minu armas, ilmselt ei taha või ei ole võimeline kaitsma seda õilsat nime nii, 
nagu see oleks teie kohus. Sellepärast pean ma teid aitama.» 

«Ma ei palu abi, majesteet,» väitis hertsoginna Alba, «ma ei soovi seda.» 

«Teil on alati vastus käepärast, dofa Cayetana,» vastas 

kuninganna, «kuid vaadake, viimane sõna kuulub mulle.» 

Ta oli oma limonaadipeekri kõrvale lükanud ning mängis sulega, mis võis muuta 
tema sõnad käsuks, millele enam vastuväiteid ei ole. 

«Niisiis,» ütles ta, «kas tahate või mitte, ma võtan teid edaspidiste kuulujuttude eest 
kaitse alla. Ma teen teile ettepaneku,» lõpetas ta, «end mõnda aega Madriidist eemale 
hoida. Leinaaja kesteks,» selgitas ta. 


Leinaaja kesteks! Sellest silmapilgust peale, kui ta Aranjuezi käsutati, oli Cayetana 
oodanud, et ta pagendusse saadetakse. Kuid et tema pagendus peaks kestma kolm 
aastat — sest nii pikka aega vältas esimese järgu grande lese leinaaeg —, seda ta ei 
olnud arvestanud. Kolm aastat Madriidita! Kolm aastat Franchota! 

Dona Maria Luisa jälgis Cayetanat, mängides ikka veel oma saatusliku sulega; ta oli 
oma huuled veidi avanud, nii et tuli nähtavale teemanthammaste kerge sära. 
Silmapilguks oli Cayetana punastanud, kuid sedamaid valitses ta end, vaevalt et teine 
suutis tema jahmatust märgata. 

«Teil on kolm nädalat aega, mu armas, ettevalmistuste tegemiseks,» ütles nüüd 
kuninganna oma võidurõõmu nii sügavalt nautides, et tema hääl kõlas peaaegu 
sõbralikult. 

Hertsoginna Alba aga, väliselt juba täiesti ükskõikne, tõusis püsti, kummardas 
sügavalt põlvi nõtkutades, lausus kombekohaselt sõnad: «Ma tänan tema majesteeti 
hoolitsuse eest» ning suudles etiketile vastavalt kuninganna kätt; see oli hästi säilinud 
lihav, peaaegu lapselik, tihedalt sõrmustatud käsi. 

Cayetana teatas Franciscole, mis oli juhtunud. «Te näete, et mul oli õigus,» lõpetas 
Cayetana mõnevõrra sunnitud reipusega. «Täiesti nii suuremeelne, nagu teie oma 
itaallanna maalisite, ta ikkagi ei ole.» 

Goya oli jahmunud. Cayetana pagendatud! Cayetana peab lahkuma Madriidist! See 
sündmus muudab Goya kogu elu. Kindlasti ootab Cayetana, et Goya teda pagenduses 
saadaks. Meelitav oli olla Cayetanaga koos mõnes tema mõisas, ilma õukonna 
askeldusteta, ilma Madriidi askeldusteta, ilma paljude luuravate silmadeta ümberringi! 

Kuid tema oli kuninga maalikunstnik, oli Akadeemia president, ta võib, kui see 
üldse on võimalik, siis ainult kõige lühemaks ajaks Madriidist lahkuda. Ta oli 
segaduses. Kuid sellesse nõutusesse, õnneootusesse, arvestusse segunes salajast 
uhkust, et lõppude lõpuks on just tema see, kes oli selle kõrgi, suursuguse naise 
saatusesse segatud. 

Kuid enne veel, kui ta oma tunnetes selgusele jõudis, jätkas Cayetana: 

«Ma leian, et sel on ka oma hea külg — elada täiesti sõltumatult. Teada, et Madriidi 
klatš jõuab minuni alles siis, kui see on juba unustatud.» 

Lõpuks pidi Goya midagi ütlema. 

«Kuhu te lähete?» küsis ta mõistmatult. 

«Esialgu jään ma siia,» vastas Cayetana, ning kuna Goya talle üllatunult otsa vahtis, 
selgitas ta: «Ma tahan teda sundida, et ta oma sulge kasutaks. Ta peab mulle 
kuningliku korralduse saatma. Alles siis, kui mulle saadetakse carta orden, lähen ma.» 

Coya oli jõudnud otsusele. 

«Kas ma tohin teid saata, Cayetana?» küsis ta kohmakalt, uhke oma julgusele. 

Sealjuures oli ta talupoegliku kavalusega kaalunud, et tema kuulmishäired annavad 
talle hea ettekäände puhkuse palumiseks. 

«Loomulikult tulete te kaasa!» hüüdis Cayetana heatujuliselt. 

Goya aga juubeldas: «See on suurepärane. doiaMaria Luisa kindlasti ei mõelnud 
seda, et ta meile sellega teene osutab.» 

Paraku oli Maria Luisa sellele mõelnud. Goya puhkusetaotlusele vastas esimene 
kammerhärra, et härra Akadeemia president peaks oma puhkuse edasi lükkama. 
Kuningas kavatsevat talle suurema ülesande anda. Ta olevat kutsutud Aranjuezi, seal 
selgitavat majesteedid talle edaspidiseid korraldusi üksikasjaliselt. 

Seda kuuldes Cayetana 

kahvatas. «Oh seda hatta, 

nurjatut!» ta hüüdis. 


Kohe aga võitis mõistus. 

Ühe kuu või kakski 

võib ta endale sind hoida. Niisiis 
järele sa tuled hiljem. 

Kahjuks on meil, ja ka õnneks, 
palju aega. Tule varsti! 

Tööta hästi! Võimalikult 
loomutruult sa maali teda!» 
Naeratades kurjalt lisas: 

«Tee siis nii, et täiesti ta 
iseenda nägu oleks, 

see su maja mustas.» 


27 


Kui Goya Aranjuezi jõudis, viidi ta otsekohe kuningas Cariõse juurde. 

Kuningas viibis oma mõlema noorema lapse, infant Francisco de Paula ja infanta 
Marfa Isabeli seltskonnas ning lõbustas end sellega, et laskis mängulaeval la Ria 
kanalil purjetada. Ilmselt tundis kuningas mänguasjast suuremat rõõmu kui lapsed. 

«Vaadake siia, don Francisco,» hüüdis ta maalikunstnikule vastu, «see on minu 
fregati «Santisima Trinidadi» täpne koopia! Fregatt ise peaks Lõuna-Hiina meredel 
ristlema, minu Filipiini saarestiku juures. Muidugi, täielikku kindlust sellest, milline 
on olukord täna, enam ei ole; need inglased on nähtavasti kuradi endaga liidus. Meie 
uhke fregatiga siin on aga kõik hästi läinud. Me tüürisime ta ümber kogu Isla, läbi 
Tajo ja kanali. Jääge siia ning mängige kaasa,» tegi ta Goyale ettepaneku. 

Pärast seda kui lapsed olid lõpuks lahkunud, jalutas ta oma kunstnikuga aias. 
Raskelt tatsas lihav mees, Francisco pool sammu tema järel. Puiesteed olid nii pikad, 
et silm ei ulatunud nende lõppu nägema. Kõrgete puude oksad moodustasid laia 
võlvitud lehestiku-katuse, millest sillerdas läbi väheseid päikesekiiri. 

«Pange nüüd tähele, mu armas,» seletas kuningas Goyale, «mis kavatsus mul teiega 
on! On juhtunud, et sel ilusal maikuul on kõik minu armsad kogunenud 

300 

kokku siia, Aranjuezi. Ja siis tuli mulle idee. Te peate meid maalima, don Francisco, 
kõiki koos ühel pildil.» 

Goya kuulis sel päeval hästi ja majesteedil oli vali hääl. Sellest hoolimata uskus ta, 
et ta oli valesti kuulnud. Sest see, mis tulenes kuninga sõnadest, oli ainulaadne 
muinasjutuline õnn, ning ta kartis, et see võiks ohku haihtuda, kui ta liiga ägedalt selle 
järele haarab. 

Väga harva oli mõnel kuningal olnud tahet kogu oma perekonnaga mõnele 
kunstnikule poseerida. Kuninglikust soost isikutel oli vähe kannatust, ning kui ühel oli 
aega, siis oli teine tegevuses. Ainult eriti väga kõrgelt hinnatud meistritele oli 
langenud osaks õnn taolisi grupipilte maalida, kuid mitte ühelegi Miguel van Loo 
ajast alates. 

«Ma olen seda mõelnud järgmiselt,» kõneles don Carlos edasi. «Te teete midagi 
kena, mugavat, kuid siiski väärikat, nii nagu Neljanda Philippi pildil, kus väike 
infanta saab klaasi vett ja kus üks poiss koera jalaga lööb. Või nii nagu minu vanaisa, 
Viienda Philippi pildil, kus kõik mõnusasti istuvad. Ma võiksin näiteks oma kellasid 
võrrelda, või ma mängiksin viiulit. Kuninganna loeb, minu noorimad mängiksid kulli. 


Kõik on kenasti tegevuses, ja siiski on seal teatud väärikus. Saate aru, don 
Francisco?» 

Don Francisco sai aru, kuid sellisena ta endale seda ette ei kujutanud. Zanrimaal — 
mitte iialgi! Kuid ta oli ettevaatlik, ta ei tahtnud seda imeväärset võimalust rikkuda. 
Ta tänab kuningat selle usalduse eest ja selle erakordse esiletõstmise eest, vastas ta 
aupaklikult. Ta palub üks või kaks päeva aega, siis esineb ta majesteedile 
ettepanekutega. 

«Vastu võetud, mu armas,» vastas Carlos. «Ma ei ole kunagi kiire ja ammugi mitte 
siin, Aranjuezis. Kui teil mõni mõte tuleb, teatage siis sellest dofia Mariale ja mulle.» 

Sellel ja ka järgneval päeval hoidus muidu hästi seltsiv Goya seltskonnast. 
Sukeldunud iseendasse, peaaegu uimane oma õnnest, kuulmata tervitusi või neid mitte 
kuulda tahtes, nii kõndis ta läbi heleda, pidulikult rõõmsameelse Aranjuezi lossi, 
lonkis suurepärastes 

aedades Calle de Alhambra ja Calle de los Embajado-rese võlvitud lehestikukatuste 
all, möödudes sildadest ja sillakestest, koobastest ja purskkaevudest. 

Midagi «mugavat», ei, sellest peab majesteet küll loobuma. Van Loo «Philipp 
Viienda perekond» oma kunstlikult loomuliku asetusega oli rumal teater, sisutu soper- 
dis, sellele tasemele ta küll ei lasku. Ja Veläzguezi «Meninas» — «Õukonnadaamid», 
muidugi ei ole hispaania maalikunst senini midagi paremat saavutanud, ning ta 
imetles seda pilti. Kuid maal oma külmunud rõõmsameelsusega jäi talle võõraks. 
Nagu alati ei tahtnud ta ka nüüd kellegagi võistelda, suure Veläzgueziga niisama vähe 
kui väikese van Looga. Ta tahtis võistelda ainult iseendaga, tema maal pidi olema 
Francisco Goya maal ning mitte kellegi teise maal. 

Teisel päeval nägi ta ähmaselt ja väga kaugelt, mida ta teha tahtis. Kuid ta ei 
julgenud sellele läheneda, et see äkki täielikult ei kaoks. Seda ähmast, kauguses hõl- 
juvat nähes, sellele mõeldes, sellest unistades läks ta voodisse ja uinus. 

Kui ta järgmisel hommikul ärkas, teadis ta täpselt, mida ta teeb. Ta nägi seda enda 
ees, käegakatsutavalt. Ta laskis end majesteetidele teatada. Selgitas neile oma ideid, 
rääkides rohkem dofüaMaria Luisale kui don Carlosele. Tal õnnestuvat, arvas ta 
tagasihoidlikult, katoliikliku kuningapaari kujutamine kõige paremini, kui ta võiks 
toonitada seda esinduslikku, seda erakordselt väärikat, mis neist välja kiirgab. Tal 
olevat hirm teatava otsitud sundimatuse ees, mis võiks mõjuda, nagu oleks tegu ainult 
aadlike või isegi kodanlastega. Ta tahtvat seepärast majesteetidele alandlikult süda- 
mele panna, et nad käsiksid tal kavatsetavat perekonnapilti esinduslikuna hoida. 
Kuningliku perekonna liikmed peavad seisma seal nendena, kelleks neid jumala arm 
on loonud, kuningatena ja infanfidena. Nad peavad lihtsalt seal seisma kogu oma 
hiilguses. 

Don Carlos oli pettunud. Ta ei loobunud meelsasti oma ideest näha end lõuendil, 
kellad käes ja viiul laual. Võib-olla ei ole see täiel määral kuninglik, kui ta ennast nii 
mugavalt laseb maalida, kuid seda võib õigustada väitega, et kuningas on 
perekondlikus ringis 

erainimene. Teisest küljest andis õuekunstniku ettepanek hoogu, et uuesti ja 
tugevamini kerkis kujutus, millega ta oma südames viimaste nädalate jooksul mitmel 
korral oli tegelnud. Pariisist olid saabunud saldatavad teated, et seal olevat 
ettevalmistamisel kuningriiklaste vandenõu, ning Manuel oli viidanud, et võib-olla, 
kui seda liikumist osavasti toetada, pakub rantsuse rahvas talle, don Carlosele kui 
Bourbonide dünastia peale, ka Prantsusmaa krooni. «Yo el Rey de as Espaüas y de 
Francia,» mõtles ta. Kui ta seisab seal omaste keskel, uhkes mundris, sätendavate 


paelte ja ordenitega, oma tugeva keha ja väärika peaga, ja kui ta innukalt mõtleb: «Yo 
el Rey», siis suudab see õue-kunstnik peegelduse sellest kindlasti ka lõuendile üle 
anda. 

«Teie idee tundub mulle olevat mitte ilma ...» kuulutas ta. 

Goya tõmbas kergendatult hinge. Kuninganna oli ma õuekunstnikust kohe aru 
saanud. Kuninganna oli esinduslik, nii oli Goya teda sageli maalinud, ja omaste 
keskel mõjub ta kindlasti kahekordselt esinduslikuna, kuid kas ei tee Goya seda 
endale liiga lihtsaks? 

«Kuidas te seda kujutlete, don Francisco?» küsis ta mitte ebaarmulikult, kuid siiski 
kahtlevalt. «Kõik ühes reas? Kas see ei ole mõnevõrra ühetooniline?» 

«Kui te mulle seda au osutaksite, seüora,» vastas Goya, «selleks katse korraldada 
lasta, siis ma usun, et suudan teid rahuldada.» 

Lepiti kokku, et kuningas ja tema omaksed homme rohelisse galeriisse kogunevad, 
kõik esinduslikes rõivais, siis määratakse lõplikult kindlaks, kuidas Francisco «Carlos 
Neljanda perekonda» maalima hakkab. 

Järgmisel päeval tulidki siis kõik Hispaania Bourbonid, vanad ja noored, rohelisse 
galeriisse ning keegi õuedaamidest hoidis kangelt ja ettevaatlikult üht printslikku 
imikut, kes tõenäoliselt pidi ka maalile jääma, härrased istusid ja seisid suurte 
akendega saalis, heledas päikeses. Mõlemad nooremad kuninglikud lapsed, 
kaheteistkümneaastane infanta Isabel ja kuueaastane infant Francisco de Paula, ajasid 
teineteist taga. Kõik nad olid pidurõivais, see mõjus kummalisena ennelõuna- 

ses valguses. Piki seinu tungles arvukas saatjaskond, ruum oli täis lärmi ja 
samaaegselt kohmetust, sest sellist ettevõtet polnud tseremooniaraamatus ette nähtud. 

Dofa Marfa Luisa võttis asja enda kätte. 

«Siin me siis oleme, don Francisco,» ütles ta, «ning nüüd tehke meist midagi 
ilusat.» 

Goya asus tööle. Keskele asetas ta kuninganna oma mõlema noorima, 
kaheteistkümneaastase ja kuueaastase vahele; temast vasakule, täiesti esiplaanile, 
paigutas ta tüseda don Cari6se. See grupp tekkis iseenesest. Ka teise grupi 
kujundamine oli lihtne. Seal oli silmapaistmatult ilus infanta Marta Luisa oma 
imikuga, kelle õuedaam sügavalt kniksu tehes oli üle andnud, ja paremat kätt tema 
mees, Parma kroonprints, pikk isand, oma kohta hästi täitev. Sideme nende mõlema 
grupi ja keskosa vahel moodustas leplikult vana infant don Antonio Pascual, kuninga 
vend, kes oli talle naeruväärselt sarnane; pildi tolle külje, mis jäi vaatajast vasakut 
kätt, täitsid hästi kolm veel ülejäänud Bourboni: troonipärija don Fernando, 
kuueteistkümneaastane nooruk, mittemidagiütleva, küllaltki kena näoga, tema noorem 
vend don Carlos ja tema tädi, kuninga vanem õde, kirjeldamatult inetu dofa Maria 
Josefa. See oli lapsikult lihtne kompositsioon ja Goya aimas ette, et teda võidaks selle 
pärast kohmakuses süüdistada; siiski oli see tema otstarbe jaoks õige kompositsioon. 

«Pidage, pidage!» käskis aga kuningas. «On veel kaks infanta't, kes praegu siin ei 
viibi.» Ning ta seletas hämmeldunud Goyale: «Minu kõige vanem, Portugali valitsev 
printsess ja napolitaanlanna, minu kroonprintsi tulevane abikaasa.» 

«Kas tema majesteet,» küsis Goya, «käsib mul need kuninglikud kõrgused piltide 
või kirjelduste järgi maalida?» 

«Tehke seda, nagu soovite,» ütles kuningas, «kõige tähtsam on, et nad oleksid 
pildil.» 

Nüüd aga andis endast märku Astuuria prints, kroonprints don Fernando. 

«Ma ei tea,» seletas ta pahaselt oma rämeda, mutee-riva häälega, «kas see on sobiv, 
et ma seisan nurgas. Lõpuks olen mina ju Astuuria prints. Miks peab väike,» 


Alasti maja 

ta osutas kuueaastasele, «seisma keskel ja mina nurgas?» 

Goya, kannatlik, ennast vabandades, rohkem kuninga kui printsi poole pöördunult, 
vastas: 

«Ma mõtlesin, et see on kunstiliselt soovitavam, et kuninganna ja kuninga vahel ei 
seisaks mõni suur infant, vaid väike, selleks, et tema majesteedi kuju täielikult 
maksvusele pääseks.» 

«Ma ei saa aru,» torises don Fernando, «miks minu väärikust ei või hoida.» 

Kuningas selgitas: «Kuna sa nii pikk oled.» 

Maria Luisa käskis rangelt: «Vaikige, don Fernando.» 

Goya astus natuke tagasi ning silmitses lahtises reas seisvaid Bourbone. 

«Kas ma võiksin paluda majesteete ja kuninglikke kõrgusi,» lausus ta mõne aja 
pärast, «minna mõnda teise saali? Ma vajan valgust vasakult,» selgitas ta, «väga palju 
valgust, mis langeb ülevalt vasakult alla paremale.» 

Maria Luisa taipas kohe. 

«Mingen Ariadne saali,» tegi ta ettepaneku. «Seal, usun ma, leiate seda, mida 
vajate, don Francisco.» 

Lärmates ja trampides asus hiilgav kari teele ja liikus läbi lossi, kehakas kuningas ja 
ülespuhvitud kuninganna ees, inetud vanad infanfid ja kenad noored nende järel, lõpu 
moodustasid isandad ja daamid saatjaskon-nast. Nad läksid läbi saalide ja koridoride 
Ariadne saali. Seal oli hõlbus saavutada parajat valgustust. Vasakult ülevalt langes 
poolviltu valgusjuga, nii nagu Goya seda vajas. Ja seintel rippuvad hiiglaslikud maa- 
lid, mis kujutasid stseene mütoloogiast, kadusid hämarusse. 

Seal seisid kuningas, kuninganna, printsid ja nende ees Goya. Ta vaatles neid, tema 
silmad jäädvustasid neid, kiskusid neid taltsutamatu aplusega enda poole ja 
jäädvustasid oma mälus. Ta vaatas kriitiliselt, teravalt, täpselt, ta põrnitses kaua, saalis 
valitses vaikus ja saatjaskond leidis, et see, mis seal toimus, nimelt see, et üks alam 


oma kuningat ja tema perekonda nii põrnitseb, on sündsusetu, ülbe, mässuline, ning 
seda ei tohiks 

olla. Peale kõige muu oli Goyal, ta ei oleks isegi suutnud ütelda, miks, vastupidi 
tavale ja tema enda harjumustele, sedapuhku töökittel seljas. Ning nüüd ütles ta 
pealegi: 

«Mul oleks veel kaks palvet. Kui tema kuninglik kõrgus väike infant võiks kanda 
helkivat punast, tooks see kuninganna kui ka tema kuningliku kõrguse paremini 
mõjule. Peale selle oleks pildi huvides, kui tema kuninglik kõrgus härra kroonprints ei 
kannaks punast, vaid helesinist.» 

«See punane on sama värvi, kui minu kindrali-munder,» nõudis don Fernando, «see 
on minu lemmikvärv.» 

«Sa kannad sinist,» lausus kuninganna kuivalt. 

Don Carlos möönis lepitavalt: «Vastutasuks võid sa, kui don Franciscol selle vastu 
midagi ei ole, kanda rohkem ordeneid ja paelu, ka Kuldvillakut.» 

«Tema kuninglik kõrgus härra kroonprints,» lausus Francisco rahustavalt, «jääb 
maalile täies valguses. Ordenid ja paelad hakkavad temal kiirgama eriti hiilgavalt.» 

Kiire tööga viskas ta skitsi tahvlile. Siis seletas ta, üksikuid härraseid üksinda või 
väikestes gruppides pidavat ta paluma veel paariks seansiks. Neid kõiki koos vajavat 
ta veel üksainus kord, viimaseks suureks värviliseks visandiks. 

«Vastu võetud,» ütles kuningas. 

Ka sel ööl ei maganud Goya hästi. Ei, ta ei hakka maalima mingisuguseid 
väljamõeldud anekdoote nagu van Loo, ja kellelgi ei pea olema põhjust öelda, et see, 
mis on lubatud Veläzguezile, ei ole lubatud Goyale. 

«Veläzguez on suur ja surnud,» mõtles ta peaaegu võidutsevalt, «ning nüüd on teine 
aeg, ja mina ei ole väike ning ma elan.» 

Sisemise juubeldusega nägi ta pimedas selgesti, mida ta tahab maalida, tõrksaid 
värve, mida ta sunnib olema üks, nägi kogu sillerdavat, läikivat kooskõla ja selle 
fantastilise sära keskel karmilt, paljalt ja selgelt nägusid. 

Veel enne, kui ta üksikute skitside juurde asus, kutsuti ta kuninga intendandi, 
kammerhärra margu€s de 

Ariza juurde. Too võttis teda vastu varakambriülema don Rodrigo Soleri 
juuresolekul. 

«Ma pean härra õuekunstnikule mõningad avaldused tegema,» seletas margušs; ta 
kõneles viisakalt, kuid enda ette tühjusesse, Franciscole otsa vaatamata. «Ehkki tema 
kõrgust dofia Maria Antoniat, Napoli kroonprintsessi, võib täie õigusega võtta kui 
tema kuningliku kõrguse kroonprintsi don Fernando kihlatut, ei ole läbirääkimised 
kõrgete lepingut sõlmivate poolte vahel veel täielikult lõpule viidud, nii et 
muudatused on veel võimalikkuse piirides. Sellepärast oleks soovitav, et härra 
õuekunstnik annaks kõrgele kihlatule ebamäärased, teataval määral anonüümsed 
näojooned, nii et teistsuguse kava puhul härra õuekunstniku poolt kujutatud figuur 
võiks ka mõnda teist kõrget naisolevust kehastada. Kas härra õuekunstnik on minust 
aru saanud?» 

«Jah, ekstsellents,» vastas Goya. 

«Minu tähelepanu on veel ka sellele juhitud,» jätkas margus de Ariza, et 
kujutatavate vürstlike isikute arv, kui kaasa arvata tulevane Parma kroonprints, ma 
mõtlen imikut, samuti ka kõrged, praegu eemalviibivad infanta'd, on kolmteist. 
Muidugi on kujutatavad kõrged isiksused kaugelt üle igasugusest ebausust, mitte aga 
kõik võimalikud vaatajad. Selle tagajärjel on mul teha ettepanek, et härra õuekunstnik 


võiks ennast, nii nagu see ka varajasematel selletaolistel maalidel aset on leidnud, 
maalile jäädvustada, muidugi tagasihoidlikul kombel. Kas härra õuekunstnik on 
minust aru saanud?» 

Goya vastas kuivalt: «Ma mõtlen, et jah, ekstsellents. On tehtud korraldus, ma pean 
olema pildil, varjus maalivana.» 

«Härra õuekunstnik olgu tänatud,» sõnas margues, «härra õuekunstnik on aru 
saanud.» 

Goya mõte hakkas tööle. Ta mõtles sellele, kuidas Velazguez oli end kujutanud 
maalil «Kuninglik perekond», suurena, iseendastmõistetavana, ilma igasuguse 
upsakuseta, sugugi mitte varjus, ja siis oli kuningas Philipp oma käega maalinud pildil 
kujutatud Veläz-guezi rinnale Santiago risti. Tema ise, Francisco, maalib 

enese varju, kuid ta jääb ka siis väga nähtavaks, ja ka tema kuningas tasub talle 
kindlasti rikkalikult, võib-olla vähem võluvalt kui don Felipe Veläzguezile, kuid 
esimeseks kunstnikuks nimetab ta tema lõpuks ikkagi; pärast seda, kui ta talle selle 
suure ja raske ülesande on andnud, ei ole selles enam kahtlust. Ta teenib endale selle 
tiitli auga. 

«Jääb veel õiendada honorariküsimus,» lausus don Rodrigo Soler, varakambriülem, 
viisakalt. 

Kohe võttis Franciscos võimust kogu tema talupoeglik arvestusvõime ning ta 
otsustas sedapuhku hästi kuulda. Teinekord nimelt pakuti taolistel puhkudel 
madalamat honorari, oletades et kunstnik tunneb end olevat hüvitatud austavast 
ülesandest. 

«Ma mõtlesin algul,» seletas Francisco ettevaatlikult, «et ettevalmistavad tööd 
võiksid piirduda üksikute kõrgete isikute pealiskaudsete skitside valmistamisega; 
nüüd on aga ilmnenud, et ma ka üksikportreed pean üksikasjaliselt läbi töötama, seega 
neli väiksemat port-reegruppi ja kümme üksikportreed.» 

Margu€s de Ariza seisis vaikselt, täis kõrki eemale-tõrjuvust. 

«Otsustati,» vastas varakambriülem Soler, «et teie honoreerimisel ei arvestata 
kulutatud aega. Teie maali honoreeritakse hoopis kujutatud kõrgete isiksuste arvule 
vastavalt. Me maksame teile majesteetide ja nende laste peade eest kaks tuhat reaali 
igaühelt, teiste kuningliku perekonna liikmete peade eest tuhati reaali.» 

Goya kaalutles endamisi, et ei tea, kas eemalolevate infanta'de pead, imiku ja tema 
enda pea ka honoreerimise alla kuuluvad; kuid ta ei küsinud midagi. 

Ta naeris endamisi. Halb ei olnud see honorar mingil tingimusel. Ta tavatses oma 
hindu tõsta, kui tellija soovis, et ka käed oleksid maalitud. Sedapuhku ei olnud kätest 
juttu, ja see oli juba algusest peale kuulunud tema plaani, ainult väheseid käsi 
maalida, ülimalt neli kuni kuus. E1, honorar oli korralik, isegi siis, kui ainult kümme 
pead honoreeritakse. 

Veel samal päeval alustas ta tööd provisoorses ateljees, mis talle Ariadne saali 
sisustati. 

Siin võis ta iga üksiku modelli asetada täpselt 

sellesse valgusesse, milles see perekonnapildil peab seisma, ning ta tegi skitsid 
täpsed, viimse detailini. Ta maalis don Luisi, Parma kroonprintsi, väärikat, noort, kül- 
laltki ilusat, natuke rumalat. Ta maalis sõbralikku, kena, silmapaistmatut infanta't 
Maria Luisat koos tema imikuga. Ta maalis vana infanta't, doüaMaria Josefat. 
Vaatamata sellele, et ta oli otsustanud infanta näol lasta piiluda kroonprintsi ja tema 
anonüümse kõrge pruudi täisfiguuride vahelt, kulutas ta sellele skitsile kaks tervet 
ennelõunat; vana infanta eemaletõukav inetus vaimustas teda. 


Eriti kuulekas modell oli kuningas ise. Ta hoidis end väga sirgelt ning ajas rinna ja 
kõhu ette. Selle peal helkis Carlose-ordeni valge-sinine pael, hiilgas Portugali 
Kristuse-ordeni punane pael, virvendas Kuldvillak; tuhmilt helkis kastanpruunist 
sametist kuue hall ääris, vaikus mõõga käepide. Kogu selle hiilguse kandja aga seisis 
seal pingul, kindlalt, tähtsalt, uhke sellele, kui hästi ta suudab, vaatamata oma 
podagrale, pikka seismist välja kannatada. 

Kui seismine ja poseerimine oli kuningale lõbuks, ei valmistanud talle vaheajad ka 
mitte väiksemat rõõmu. Siis pani ta mõõga ära, vahetevahel ka tohutu samet-kuue 
kõigi nende ordenite ja paeltega, sirutas end toolis, võrdles täis armastust oma kellasid 
ning vestles janist, põllumajandusest, lastest ja igapäevastest küsimustest. 

«Te tulete ju ka pildile, don Francisco,» sõnas ta ühel päeval heatahtlikult. 

Ta silmitses oma õuekunstnikku ning hindas teda. 

«Teil on päris soliidne keha,» arvas ta. «Kuidas oleks ühe väikese 
maadlusvõistlusega?» tegi ta elavnedes ootamatu ettepaneku. «Ma olen palju suurem 
kui teie, seda tuleb möönda, ja kindlasti ka palju tugevama kehaehitusega, kuid tuleb 
arvestada minu aastaid ja minu luuvalu. Laske mul korraks teie lihaseid katsuda,» käs- 
kis ta ja Goya pidi oma käe paljastama. «Mitte halb,» ütles ta tunnustavalt. «Aga 
katsuge minu omi.» 

Goya tegi seda. 

«Tõepoolest, majesteet,» ütles ta tunnustavalt. 

Äkki tungis don Carlos talle peale. Üllatatud Goya 

kaitses end ägedalt. Ta oli Manolerias mõnegi majo'ga maadlusvõistlust pidanud, 
teinekord naljaks ja mõnikord tõsiselt. Hingeldav Carlos kasutas lubamatuid võtteid. 
Goya, sellest pahandatud, unustas, et ta tahtis saada esimeseks kunstnikuks ning 
haaras päris õige majo-haardega kuningat valusalt reie siseküljest. 

«Ai!» hüüdis don Carlos ägedalt. 

Samuti hingeldav. Francisco taltsutas ennast ja ütles: «Ma palun truualamlikult 
vabandust.» 

Ikkagi võttis veel tükk aega, enne kui ta laskis Carlosel põlve oma rinnale suruda. 

«Te olete mul üks ...» ütles Carlos. 

Üldiselt avaldas ta Franciscole igal kombel oma armulikkust. Kuningas tundis 
Aranjuezis end alati hästi; sageli tsiteeris ta seal vana kõnekäändu: «Kui jumal ei 
oleks jumal, siis tahaks ta olla Hispaania kuningas prantsuse kokaga.» Niisiis oli don 
Carlos väga heas tujus ja ta tahtis oma head tuju ka Franciscole üle kanda, takistades 
seega töö kulgu. Kuningas vedas teda ringi poolvalminud casa de labrador'is, oma 
«talumajas», suurepärases kõrvalpalees, mille ta oli lasknud parki ehitada, ning tõotas 
Goyale, et ka seal ootavat teda töö. Mitmel korral võttis kuningas ta jahile kaasa. 
Mõnel teisel korral käsutas ta Goya suurde muusikasalongi, ning siin, tüsedana, keset 
oma hiinapärast sisustust, mängis ta Goyale viiulit. 

«Kas teie ei leia, et ma olen edusamme teinud?» küsis ta. «Muidugi on minu 
kapellis paremaid viiuldajaid, aga minu grande'äe hulgas olen ma nüüd, kus meie hea 
Alba nii varakult siit ilmast lahkuma pidi, kõige parem muusikamees.» 

Goya modellide seas oli üksainus, kes avaldas kangekaelsust: kroonprints don 
Fernando. Goya käitus kuueteistkümneaastasega erilise lugupidamisega ning tegi oma 
parima, et teda enda poole võita. Ent sellegipoolest jäi jõhker, kehkjas don Fernando 
tõrksaks. Ta teadis, et Goya oli Principe de la Paz'i sõber, viimast aga vihkas ta. 
Ümmardajate, kasvatajate, õukonnadaamide poolt varakult suguliste lõbudega 
tutvustatud, oli väike prints väga vara teada saanud, et don Manuel on tema ema 
armuke, ning ta oli don Manueli jälginud uudishimu, 

kadeduse ning armukadedusega; siis aga kord, kui üheteistkümneaastane Fernando 
oma oobersti-mundri mõõgaga hakkama ei saanud, oli don Manuel talle andnud nõu, 
täiskasvanu üleolevat nõuannet nooremale, mitte mingil määral alamlikku. Ja nüüd 
siis pidi ta tolle don Manueli sõbrale modellina seisma, pealegi veel kuues, mille värvi 
ta ei sallinud, ja maaler söandas veel peale kõige muu tema, troonipärija ees töökitlit 
kanda. 

Kuid see-eest oli dofa Maria Luisa eriti kuulekas modell. Nii nagu Goya seda 
soovis, poseeris ta vahel üksinda, vahel koos mõlema lapsega, või kui vaja, laskis 
kummalgi lapsel omaette poseerida. 

Lõpuks oldi siis niikaugel, et ta võis härraseid truualamlikult paluda kõiki koos ning 
pidurõivais talle Ariadne saalis veel kord poseerida suure värvilise visandi jaoks. 

Seal nad seisid, Goya vaatles neid ning nägi rõõmuga: vastuoluliste värvide 
kooskõla, nii nagu ta sellest oli unistanud, oli saavutatud, rikkalikult, uudselt, 
silmatorkavalt. Üksikasjad olid allutatud tervikule ja tervik peegeldus igas üksikasjas. 
Kangekaelsed värvid moodustasid värvipalangu, punase ja kuldse paremal pool, 
vasakul aga sinise ja hõbedase. Igas valguslai-gus oli vari, kuid isemoodi varjutatud, 
ja igas varjus oli valgus, ning kogu selles palangus seisid paljalt, rangelt ja täpselt 
näod, tavalised ebatavalises. Ta ei mõelnud sellele, et ta oleks osanud seda 
väljendada, vaid ta tundis seda. 

Ta vaatas, vahtis üksisilmi, teravalt, pikalt, lugupidamatult, ning sedapuhku oli 
saatjaskond tõsiselt šokeeritud. Seal seisis see mees, see tähtsusetu alam oma viletsas 
kitlis ning tema ees kuningad ja printsid kogu oma hiilguses, ning ta vaatas neid nagu 
mõni kindral, kes paraadi vastu võtab. See on lihtsalt mäss, midagi selletaolist ei oleks 
enne Prantsuse revolutsiooni olnud mõeldav; ning miks lasksid Bourbonid seda 
endale meeldida? 

Francisco hakkas maalima, kiiresti, pikalt. Vana infanta Maria Josefa kaebas, et ta ei 
suutvat enam kauem seista, ning Carlos kutsus ta korrale — see väike 

raasuke püsivust olevat vähim, mida ühelt infanta'lt võib nõuda. Goya aga ei 
kuulnud midagi, ta tõepoolest ei kuulnud midagi, ta oli sukeldunud oma töösse. 

Siis lõpuks tegi ta vaheaja ja kõik sirutasid end ning tahtsid lahkuda. 

Kuid Goya palus: «Veel kakskümmend minutit!» Ja kuna ta nägi tõrksaid nägusid, 
palus ta neid, vannutas neid: «Ainult kakskümmend minutit veel! Siis ei tarvitse ma 
teid enam tülitada, mitte ükski kord.» 

Nad andsid järele. Ta maalis. Oli vaikne, kuuldus, kuidas suur kärbes aknal sumises. 

Lõpuks ütles Goya: «Tänan, majesteet! Tänan, majesteet! Tänan, kuninglikud 
kõrgused!» 

Kui ta oli üksinda jäänud, istus ta tükk aega ram-mestunult, õnnelikult. Nüüd oli 
see, mida ta oli näinud, võtnud kuju, ta ei võinud seda enam kaotada. 

Siis valdas teda äkki ja kuumalt igatsus Cayetana järele. Sellest tohutust hoost, 
millega see tuli, tundis ta, missugust energiat oli talt nõudnud end kogu selle aja 
sundida tema peale mitte mõtlema. 

Oleks olnud targem, oleks ainuke tark tegu jääda siia Aranjuezi ja edasi töötada. 
Goya aga päris endalt: kas küll Cayetana on veel Madriidis? Ning kas ta jääb sinna 
pikaks või lühikeseks ajaks? Ning ta 

saatis virgatsi Madriidi 

hertsoginna juurde. Teatas, 

et ta naaseb homme. Ja siis 

otsis põhjust, nuputades, 


miks ja kuidas pildi pärast 
tungivalt peaks paargi päeva 
veetma ta Madriidis. Ehkki 
kõik see oli rumal, mida 

ta ka väga hästi teadis, 
ikkagi ta tegi seda. 
Värvilise suure skitsi 

ja ka üksikud modellid 
rullis siis ta hoolsalt kokku. 
Sõitis uhkelt, lootusrikkalt, 
kiiruga Madriidi. 

Esimese öö pärast Goya tagasitulekut veetis Cayetana tema juures. Suveööd olid 
lühikesed ning see oli Cayetanale ohtlik, kui teda oleks hommikul tabatud teel Goya 
juurest koju. Siiski jäi ta kuni koidikuni. 

Järgmisel õhtul tuli ta väga varakult. Goya jutustas talle oma tööst, näitas talle 
värvivisandeid, püüdis talle seletada, mida uut ja suurt ta kavatseb maalida. Cayetana 
aga kuulas vaevalt tema kohmakaid sõnu, ta vaatas skitse, ta vaatas nonde upsakate 
tursunud peade rühmitust nende toretsevate riiete kohal ning tõmbas suu viltu, ta 
naeris. Naeris valjusti, heameelt tundes. Goya oli haavunud. Kas see oli oodatud 
mõju? Ta kahetses, et ta oli Cayetanale oma tööd näidanud. 

Tema pahameel ei kestnud kaua. Ta oli õnnelik, et ta nägi Cayetanat, tundis teda, 
omas teda. Kõik Cayetana juures tegi teda õnnelikuks. «Ven ventura, ven y dura: õnn, 
minu õnn, ole hea ning jää,» mõtles ta ja ümises seda endamisi ikka ja jälle. 

Ka selle teise öö veetis Cayetana tema juures. Võibolla olid need tema viimsed 
tunnid Madriidis; homme saavad täis need kolm nädalat, mis Maria Luisa temale oli 
lubanud. Kuid ta ei uskunud, et tõepoolest juletakse teda määrusega pagendusse saata, 
ja ka Goya ei suutnud seda uskuda. 

Järgmisel pärastlõunal sai ta Cayetanalt kiirustava sedeli: «Tule kohe!» ning ta 
teadis, et Cayetana oli välja saadetud. 

Goya jooksis tema juurde. 

Suures palacio Lirias valitses segadus. Rohkearvuline teenijaskond jooksis edasi- 
tagasi, anti käske, tühistati neid, isegi väärikas dofia Eufemia ei suutnud oma ärritust 
varjata. Jah, Cayetana oli saanud carta orden", kuninga enda käega kirjutatud käsu. 
Cayetana võttis Francisco vastu oma magamistoas. Goya jõudis sinna just sel ajal, kui 
Cayetana laskis end reisiks ümber rõivastada, ta oli aluskleidis, ilma kingadeta. Samal 
ajal, kui ta kammermneitsitele korraldusi andis, jutustas ta Goyale. Ta pidavat veel 
samal päeval linnast lahkuma ning määramatuks ajaks oma Andaluusia maa- 
valdustesse 

siirduma. Talle oli kategooriliselt keelatud ilma erilise loata Andaluusia 
kuningriigist lahkuda. 

«Ma reisin kaudseid teid mööda,» ütles ta. «Ma reisin nii, et ma ööbin ainult sel 
pinnal, mis kuulub mulle.» 

Ta naeris teda ümbritseva segaduse üle. Karvane valge koerake klähvis. 

Goya süda nõudis, et ta Cayetanat saadaks, et ta jääks nüüd Cayetana juurde, kuna 
naine praegu on nii aval ning suurepäraselt meelekindel. Ning sellest pidi ta siis 
loobuma, loobuma just nendest nädalatest, mil Cayetana kuuluks täielikult talle ning 


ainult talle. Ta ei loobu sellest. Pigemini loobub ta pildist, mida ta oma vaimus 
valmina kannab, pigemini kuulsusest ja karjäärist. Ta tahab nüüd Cayetana juures 
olla, ta on täis kuuma tahet toimida temataoliselt, kogu maailma välja kutsuda, nagu 
seda oli teinud Cayetana oma hulljulge, uhke, sõgeda, imetlust vääriva kingitusega 
tollele rumalale doktorile. Ent juba järgmisel silmapilgul, niisama kuumalt, kiskus 
teda ta tahe pildi juurde. Käskivalt sunnib see teda pildi juurde, pilt on temas, selle 
kogu värviküllus, sädelev, läikiv, kiirgav, helkiv, ning sellest esilekerkivad alasti 
näod. See on Goya «Kuninglik perekond», mis ei taha võistelda Veläzguezi «Ku- 
ningliku perekonnaga», on aga siiski, tõepoolest maal, mida võib vaadata. 

Ta ütles pisut kähedalt: «Kas ma tohin teid saata, doiaCayetana?» Otsekohe aga 
lisas ta mõnevõrra kõhklevalt: «Vähemalt esimese päeva?» 

Cayetana oli jälginud teda inimesi tundvate silmadega nende hetkede vältel, mil 
kõik see temas toimus, ning Goyat valdas ebamugav tunne, et Cayetana taipab täpselt, 
mis temas toimub. Nüüd, kui ta oli oma kaugeltki mitte kirgliku ettepaneku esitanud, 
naeris Cayetana, ja isegi mitte ebasõbralikult. Sellegipoolest oli Goya haavunud. Kas 
see siis tõesti ei tähenda midagi, kui kuninga õuekunstnik jätab pooleli töö, mis oleks 
temast teinud esimese maalikunstniku, ning on valmis saatma ebasoosingusse 
sattunud daami tema pagenduse teel? 

«Ma oskan teie ettepanekut hinnata, don Francisco,» lausus Cayetana. «Kuid te 
olete ju mõistlik mees, ja 

sedapuhku tahan ka mina olla mõistlik. Kui te ühe päeva minu tõlla kõrval ratsutate 
ning neelate tolmu ainult selleks, et mitte iialgi esimeseks maalikunstnikuks saada, 
siis kahetsete seda juba kolme päeva pärast ning kogu oma eluaja vältel. Eks ole nii? 
Ja ma ei taha sugugi mõelda nendele kenadele nimedele, mida te mulle siis kõikide 
aastate jooksul endamisi näkku paiskate, võib-olla isegi mitte endamisi. Niisiis: palju 
tänu, Francho,» ning ta tõusis kikivarvule ja suudles teda. 

Siis lausus ta nagu möödaminnes: «Pealegi saadab mind don Joaguin ja ma olen 
igas suhtes heades kätes.» 

Goya oli pidanud oletama, et doktor Peral Cayetanat saadab, see oli 
iseendastmõistetav. Siiski tabas see teda. 

Teenrid kutsusidki juba 

hertsoginna Albat tõlda. 

«Tulge hästi varsti mulle 

järele, Francisco!» hüüdis 

ta ja tema häälest kostis 

igatsust. «Te lõpetage 

pilt nii kiiresti kui Tõtlik 

Luukas! Andaluusiasse 

sõitke, nagu oleks teie 

kannul Püha Amet!» 

Senini ei olnud Goya andnud oma Agustinile mingit võimalust tõsiseks 
jutuajamiseks. 

Ent kohe pärast Cayetana lahkumist ütles ta: «Nii, mu hapu Agustin, nüüd näitan ma 
sulle, mida ma olen maalinud,» ning ta rullis skitsid lahti ja kinnitas need väikeste 
naeltega tahvlitele. 

Agustin seisis nende ees, astus tagasi, läks jälle lähemale, lükkas oma suure kühmja 
pea ühe skitsi vastu, neelatas, matsutas suure kitsahuulelise suuga. 


«Ma seletan sulle,» võttis Goya sõna. 

Agustin aga viipas ta vaikima ning ütles: 

«Ära ütle nüüd midagi, ma tean juba.» 

«Sa ei tea mitte midagi,» lausus Goya, kuid vaikis siis ja laskis teisel edasi vaadata. 

«Carajo!» hüüdis lõpuks Agustin. 

See oli aga tõepoolest suud täitev, võimatult ropp muula-ajajate sõimusõna, ning 
sellest viisist, kuidas Agustin seda ütles, taipas Francisco, et Agustin oli pildist aru 
saanud. Ent siiski ei suutnud Francisco seda kauemini endale pidada, ta pidi lõpuks 
välja ütlema, mis ta tahab teha, pidi selgitama. 

«Ma ei taha mitte midagi konstrueerida,» seletas ta. «Ma ei taha seda teha nii nagu 
Veläzguez, mitte mingisuguseid väljamõeldud anekdoote, saad sa aru. Ma asetan need 
inimesed sinna lihtsalt, tavaliselt, lapsikult.» 

Ta tundis, et sõnad, eelkõige aga tema sõnad, olid liiga piiratud ja liiga 
raskepärased, et väljendada seda delikaatset ja komplitseeritut, mida ta tahtis 
kujutada, kuid ta tundis sundust edasi rääkida. 

«Üksikasi peab muutuma loomulikult väga selgeks, sealjuures ei tarvitse seda 
üldsegi näha. Ainult näod peavad otsa vaatama rangelt, tõepäraselt, täpselt nii, nagu 
nad on. Ja taust on tume, võib ainult aimata Ariadne saali hiigelkintse. Näed sa nüüd, 
mida ma teha kavatsen? Saad sa sellest aru?» 

«Ma ei ole mingi kõlupea,» vastas Agustin. Ja vaikse, rahuliku võidurõõmuga jätkas 
ta: «Hombre! Sellest tuleb tõepoolest midagi väga vägevat ning midagi täiesti uut, 
Francho, Francho, missugune kunstnik sa küll oled!» 

«Kas sinagi seda lõpuks märkasid?» vastas Francisco heal meelel. «Ülehomme 
sõidame Aranjuezi,» jätkas ta. «Loomulikult võtan ma su kaasa. Me tuleme kiiresti 
toime. Mul on vaja ainult portreed üle kanda, seal on kõik, mis on oluline. Sellest 
tuleb midagi suurepärast.» 

«Jah,» lausus Agustin veendunult. 

Ta oli kartlikult oodanud, kas Francisco kutsub teda endaga kaasa; nüüd tundis ta 
lapsikut rõõmu. Ent kohe muutus ta praktiliseks. 

«Niisiis, ülehomme Aranjuezi,» kordas ta. «Kuid enne seda on siin veel palju 
toimetusi. Ma pean ära käima Dacher' juures raami ja lõuendi pärast, Ezguerra juures 

värvide pärast ning värnitsa üle pean ma ka temaga rääkima.» 

Ta kaalutles hetke, siis arvas kõhklevalt: «Kogu selle aja ei ole sa oma sõpradega 
kohtunud, ei Jovellanosega, ei Bermüdezega, ei Ouintanaga. Nüüd lähed sa jälle nä- 
dalateks Aranjuezi. Kas sa ei peaks nendega kohtuma?» 

Goya süngestus ja Agustin kartis, et ta võib plahvatada. Kuid Goya taltsutas end. Ta 
ei suutnud enam aru saada, kuidas ta nii pikka aega oli ilma Agustinita läbi saanud, ta 
ei suutnud endale ette kujutada, kuidas ta võiks Aranjuezis ilma selle arusaava sõbrata 
tööd jätkata. Ta pidi oma sõbrale rõõmu valmistama. Pealegi oli Agustinil õigus, see 
oleks solvav, kui ta oma sõpru vaatama ei läheks. 

Ta kohtas Migueli ja Ouintanat Jovellanose juures. 

«Me ei ole ammu üksteist näinud, ma olin kõrvuni töö sees,» vabandas ta end. 

«Kõikidest maailma headest asjadest,» möönis don Miguel kibedalt, «on töö ainus, 
mis ei jäta endast halba järelmaiku.» 

Siis kõneldi loomulikult poliitikast. Hispaania asjad olid halvad, palju halvemad kui 
Goya, kes Aranjuezis viibimise ajal üldiste küsimustega sugugi polnud tegelnud ega 
tegelda tahtnud, oma südames uskuda oleks võinud. Laevastik, mis oli liidusoleva 
Prantsuse vabariigi poolt sõtta sunnitud, ei olnud oma raskest kaotusest Cap Sao 


Vicente juures enam kosunud. Inglased olid hõivanud Trinidadi, nad tõkestasid sisse- 
vedu Indiast, ahistasid isegi Hispaania emamaa kaldaid. Kõrged sõjakulutused 
tekitasid nälga ning viletsust. Pariisi direktoorium tasus aga Hispaaniale kätte, et 
liidulepingu sõlmimisega nii kaua oli viivitatud. Vabariik soojendas end oma võitude 
paistel, mida tema armeed olid Itaalias saavutanud, ja jättis Hispaania kõikjal hätta. 
Kindral Bonaparte läks niikaugele, et Hispaania kuningakoja Itaalia sugulasi troonilt 
maha võttis ja nende maid anastas. Muidugi, liit Prantsusmaaga oli hea poliitika ning 
nii nagu varemgi oli see ka praegu ainus õige kurss. Selle asemel aga, et nõuda 
Vabariigilt liidulepinguga endale võetud kohustuste täitmist, andis Hispaania igal pool 
järele. See tulenes sellest, 

et kuninganna ja don Manuel olid ametikohad täitnud oma soosikutega või need 
Lihtsalt maha müünud. Otsustavatel ametikohtadel istusid halvad mehed, kes 
Hispaania huvide kaitsmise asemel Vabariigilt altkäemaksu võtsid. Ka Marfa Luisa 
ise ei ole kaugeltki ligipääsmatu. Kui ta end kord ka energilisteks nõudmis-teks kokku 
võtab, siis saadab Pariis talle hinnalisi kingitusi, ja terav kaebus muutub taltsaks 
halisemiseks. 

Goya kuulas vaikides, täis vaikset protesti. Tema kuulus õukonda, tähendab, lõpuks 
olid need siin, kuna nad olid nii ägedad õukonna vastased, tema vaenlased. See oli 
kummaline, et Hispaania needus oli talle endale õnnistuseks muutunud. Tõenäoliselt 
oli heasüdamlik ja rõõmsameelne don Carlos, kes tundis rohkem huvi 
mängusõjalaevade kui tegeliku «Santisima Trinidadi» vastu, halb kuningas, 
tõenäoliselt oli doüa Maria Luisa valitsus maale õnnetuseks; ent kui nad mõlemad ei 
oleks niisugused, nagu nad on, ei oleks tal tellimusi. Ning isegi see, et kindral 
Bonaparte Maria Luisa vennalt Parma suurhertsogiriigi ära võttis, pöördus Goyale 
kasuks. Sest kui Parma kroonprints ja tema infanta ei oleks olnud sunnitud veetma 
suve Aranjuezis, kes teab, kas don Carlos oleks siis tulnud sellele hiilgavale ideele 
«meid kõiki koos» maalida lasta. 

Ometi polnud need kaalutlused takistuseks, et teiste raev Hispaania 
omakasupüüdliku, halva valitsemise pärast ei oleks ka Goyat haaranud. 

«Härrased on pidanud end neetult palju pingutama, et nii õnnistatud maad, nagu 
seda on meie Hispaania, nii sügavasti laostada.» 

Need Jovellanose sõnad ning see, kuidas ta neid ütles, jäid Goya kõrvu kõlama. 

Kuid ta raputas suurt pead, tal oli muud, millele mõelda. Ta valmistus tagasisõiduks 
Aranjuezi. 

Josefa jaoks ei olnud tal nendel paaril päeval peaaegu sugugi aega jätkunud. See 
rõhus nüüd tema hinge. Lõpuks ei tahtnud ta oma tööd, pärast seda kui ta oli seda 
näidanud Cayetanale ja Agustfnile, Josefa eest peita. Pisut kohmetu muhelusega viis 
ta Josefa oma skitside juurde. Püüdis talle seletada, mida ta kavatseb. Josefa mõistis 
maalikunsti küllaltki hästi, et 

Francisco skitsidest ja tema seletustest aru saada. Ta kujutas endale pilti valmina 
ette ning ta ei teadnud, kas see tema meelest on hea. Kindlasti õhkub lõuendilt 
suurepärast, hämmastavat hiilgust, seda, millest Goya kõneles, kuningate ja printside 
näod tungivad kindlasti teravalt esile. Kuid skitsid vaatasid talle kurjalt otsa ning 
ettekujutus valminud pildist tekitas tas külmavärinaid. Ta kartis, et pildis võib peituda 
halb vaim, midagi ketserlikku, hädaohtlikku, mässulist. Muidugi, majesteedid ei olnud 
ka elus kaugeltki ilusad, siiski ei olnud nad ei Raphael Mengsi, ei Maella, ei tema 
venna ega isegi ka mitte Francisco varajasematel portreedel, vaatamata sarnasusele, 


kaugeltki mitte nii inetud. Ning kas nad lasevad seda endile meeldida? Kindlasti toob 
see pilt endaga õnnetuse kaasa. 
«Noh, mis arvad?» küsis Goya. 
«Kas ei ole kuningas ja 
kuninganna,» küsis naine 
omakorda, «kuid eelkõige 
too infanta'st tädi liiga ...» 
ta ei leidnud õigeid sõnu. 
«... liiga oma nägu?» aitas 
teda Goya. Naine nõustus. 
Segaduses seisis ta ja 
vaatas maali. «Kindel, pilt, mis 
sellest tuleb, on küll 
suurepärane, kuid liiga uudne.» 

Aranjuezis, Ariadne saalis, vaatas Agustin teadja imetlusega pealt, kuidas nüüd 
sõbra oskusliku käe läbi muutus kõigile nähtavaks see, mida too oma sisimas oli 
näinud. 

Sügava rõõmuga tunnetas nüüd Agustin ka veel seda, et «Carlos Neljanda 
perekond» kujunes poliitiliseks pildiks. Üksnes ta hoidus sellest tunnetusest valjusti 
kõnelemast. Francisco loomulikult ei mõelnudki «poliitikat» maalida. Ta uskus 
absolutistlikku kuningriiki, ta tundis 

sümpaatiat tolle heatahtliku, enda väärikusest täidetud monarhi ja tolle doia Maria 
Luisa vastu, kes täitmatu isuga lõikas endale maailmatordist tohutu suure osa. Aga 
need kohutavad katsumused, mis Hispaaniale osaks langesid, purustatud laevad, 
raisatud riigivara, kuninganna nõrkused ja tujukus, rahva viletsus, see kõik täitis Goya 
aju sel ajal, kui ta maalis, kas ta seda tahtis või mitte. Ja just sellepärast, et ta maalis 
ilma vihata, kargas uhkest mundrite, ordenite ja kalliskivide särast, kõikide nende 
jumalast õnnistatud kuningriigi atribuutide sätendusest igaühele alasti, toore asja- 
likkusega silma selle kuninglikkuse kandjate armetu inimlikkus. 

Iial varem ei olnud nad mõlemad nii hästi koos töötanud. Tarvitses Agustinil oma 
ustavat morni nägu vaevu märgatavaltki krimpsutada, siis teadis Francisco, et midagi 
ei klapi. 

«Mis sa arvad kuninganna suu kohta?» küsis näiteks Goya. 

Agustin kratsis järelemõtlikult kukalt ja juba maalis Francisco «Perekonna» Maria 
Luisale tugevasti kokkusurutud huuled, portreevisandi laialt naeratavate asemel. 

«Õigupoolest on infant Antonio neetult kuninga sarnane,» sõnas Agustin, ja juba 
maalis Goya, selleks et don Carlõse kramplikult majesteetlikku ilmet veelgi toonitada, 
kuninga vahetus läheduses seisva infant'ist venna pedantselt väärika ilme kuninga 
omale veelgi sarnasemaks. 

Goya töötas väsimatu hoolega. Nagu tolgi korral, kui ta pärast autodaf€'d oli 
maalinud viis pilti inkvisitsiooni teemal, töötas ta ka nüüd poole ööni küünalde valgel, 
mis ta osaval kombel oli kinnitanud oma madala silindrikujulise kübara metallkettale, 
et nad talle igasugust soovitud valgust annaksid. 

Ta maalis väga suure vastutustundega, kuid siiski suveräänse põlgusega kõige 
kõrvalise vastu. Talle oli viidatud, et ta peaks troonipärija kõrge pruudi, kelle valik 


veel polnud kindlaks määratud, hoidma anonüümsena. Ta laskis uhkesti ehitud 
tundmatul infanta* pea lihtsalt ära pöörata. Kuninga vanema tütre aga, 

320 

eemal viibiva Portugali printsess-regendi, oli ta hoopiski unustanud. Agustin tuletas 
talle meelde. Francisco viipas tõrjuvalt: 

«Lase olla, ma teen seda kahe minutiga,» ning ta maalis edasi infant don Antonio 
Pascuali paksu, tüdinenult väärika pea kallal. 

Teda kutsuti sööma, ta töötas edasi. Pea oli valmis, teda kutsuti teist korda. 

«Mine sina sööma,» ütles ta Agustinile, «ma tulen kohe, ma maalin vaid kiiresti 
veel printsess-regendi.» 

Ning tõepoolest oli supp alles soe, kui juba infanta lõpetatud nägu ükskõikselt ja 
mittemidagiütlevalt infant Antonio ja pika kroonprintsi Luisi vahelt välja vaatas. 

Ka iseenda pildile maalimiseks vajas ta vähem kui tunni. Rahulolevalt ja riuklikult 
kummardas siis elav Goya maalitule, kes hämarusest talle vastu vaatas, mõnevõrra 
varjutaoline, nii nagu oli soovitud, kuid sealjuures väga hästi äratuntav, ning sugugi 
mitte tagasihoidlik. 

Üldiselt oli Goya, vastu Agustini ootusi, kogu aja ühtlaselt heas tujus. Kuningas ja 
kuninganna tegid ka sel korral oma parima, et tema tööd kergendada. Nad saatsid talle 
esindusrõivaid ning üksikuid ordeneid, mida ta vajas, ning Goya riputas naerdes kas 
Agustinile Kuldvillaku paela ja risti ümber kaela või torkas mõne paksu teenri 
Agustini raevukaks rõõmuks Cariõse kuningakuube ning käskis sellel seista seal 
väärikalt nagu Carlos, 

Saabus päev, mil ta maalis viimaseid valguslaike. Ning siis küsis ta endalt ja oma 
sõbralt: «Kas on valmis?» 

Agustin vaatas. Seal seisis kolmteist Bourboni, sealt vaatas vastu armetute nägude 
vali, halastamatu tõde ja nende päritud kuningriigi imeväärne uimastav värviküllus. 

«Jah, valmis,» vastas Agustin. 

«Sarnaneb see van Loo «Philippi perekonnale»?» küsis Goya ning irvitas. 

«Ei,» vastas Agustin ja irvitas veel laiemalt. «Ka mitte Veläzguezi 
«Õukonnadaamidele»,» jätkas ta ning 

tema mürisev naer segunes Goya heleda õnneliku naeruga. 

«Võib-olla peaks seda don Miguelile näitama,» tegž Agustin ettepaneku. 

Sefor Bermüdez viibis parajasti Aranjuezis don Manueli juures ja Agustin tundis 
rõõmu, kujutledes suure asjatundja hämmeldunud nägu. 

Don Miguel tuli, vaatas, ja tema otsus oli kohe kindel. See pilt pööras kõik temas 
segamini, tõukas teda eemale, oli vaatamata kogu oma kunstile barbaarne. Ent ometigi 
viivitas ta rääkimisega. Eks olnud ta ka siis endas kindel, kui asi puutus Luciasse, 
ning kas siiski polnud lõpuks õigus Franciscol oma kahemõttelise portreega? Võib- 
olla oli ka selle pildiga õigus Franciscol, mitte tegelikust kunstitundmisest tingituna, 
vaid tema instinkti salapärasest sügavusest. 

«Ebatavaline pilt,» ütles lõpuks Miguel. «Hoopis teistsugune, väga omapärane. 
Kuid ...» 

Ta vaikis. Siis aga võttis ta hoogu rünnakuks. Oli täiesti võimatu, et tema 
vaevarikkas, aastakümneid kestnud töös väljakujunenud teooria teda sel kombel võiks 
petta. Ta võlgnes tänu selle eest suurte vanameistrite esteetilistele juhenditele, mis 
läbi kahe aastatuhande olid üle humanismiajastu temale pärandatud, talle, don Miguel 
Bermüdezele, et ta nüüd suu avaks selle barbaarsuse vastu. 

«Ma imetlen sinu värvirikkust, Francisco,» ütles ta. «Ta on reeglite vastu, aga ma 
tunnistan, see valgustulv, see taltsutatud värvide möll on kõrge kunst. Aga miks lisad 


sa oma ilule nii palju eemaletõukavat? Mispärast sunnid sa pealtvaatajale nii palju 
inetut ning vastumeelset pealekauba? Ma olen viimane, kes ei oskaks uusi mõjusid 
hinnata ka siis, kui nad on julged, sellest ma aga aru ei saa. Ma ei saa aru ka veel teis- 
test asjadest sellel pildil. Reeglitest kõrvalehoidumised, hea küll, nendega ma lepin. 
Siin aga näen ma ainult kõrvalekaldumisi. Ma tunnen rõõmu igasuguse mõistliku 
realismi üle: aga sinu Bourbonid ei ole enam portreed, need on karikatuurid. Ning 
mispärast see ülilihtne, primitiivne kompositsioon? Ma ei tunne ühtegi tööd, mitte 
ühtegi vanadelt meistritelt ega ühtegi kaasaegset, 

millele sa võiksid tugineda. Ära pane mulle pahaks, Francisco, ma imetlen sind, ma 
olen sinu sõber, kuid siin lähevad meie vaated lahku.» Ja autoriteetselt lõpetas ta: 
«See pilt on ebaõnnestunud.» 

Agustin kahetses, et nad sellele õpetatud eeslile, kes isegi valust Lucfa pärast ei 
olnud targemaks muutunud, seda pilti olid näidanud. Kibestunult lükkas ta suure 
mühkja pea ettepoole, valmistus vastama. 

Kuid Goya sundis teda käeviipega vaikima. 

«Ma ei pane seda sulle pahaks, mu vana semu,» vastas ta kergelt Miguelile. 

See aga hakkas uuesti peale. 

«Kas kuningas ja kuninganna on seda pilti näinud?» küsis ta murelikult. 

«Ma tegin igast üksikust skitsi,» vastas Goya, «neid nad ka nägid. Pilti ennast ei ole 
ma töö kestel neile näidanud.» 

«Vabanda, Francisco,» lausus don Miguel. «Ma tean, et nõuandjad on harva 
teretulnud. Aga ma võlgnen sulle avameelsust ja ma ei suuda oma nõuannet tagasi 
hoida. Niimoodi ära seda pilti näita, nii nagu see praegu on! Ma vannutan sind!» 

Ning kartmata raevu, mida ta nägi Goya näos tõusmas, jätkas ta: «Kas sa ei võiks 
vähemalt oma Carlõse ja oma Maria Luisa natukenegi,» ta otsis parajat sõna, 
«sõbralikumaks teha? Lõpuks oled ju sina meie seast just see, kes neid kõige 
leebemalt näeb.» 

«Ma ei näe neid leebelt,» ütles Goya, «ja ma ei näe neid karmilt, ma näen neid nii, 
nagu nad on. Niisugused nad on ja niisugusteks nad jäävad. Alatiseks.» 

Maal kuivas, lakiti, sefor Julio Dacher, kuulus prantsuse raamimeister, pingutas 
seda oma raamis. Lepiti kokku päeva suhtes, millal kuninglik perekond maali pidi 
vaatama. 

Ning siis oli Goya viimast korda Ariadne saalis, kõndis oma lõpetatud teose ees 
edasi-tagasi, ootas. 

Uksed avanesid, majesteedid ja kuninglikud kõrgused astusid sisse. Nad olid teinud 
jalutuskäigu aedades, nad olid lihtsalt rõivastatud, ainult väga väheste ordenitega, 
ning neid saatis samuti lihtsais rõivais Principe de ta Paz. Kaunis suur saatjaskond, 
nende hulgas 

ka Miguel, tuli koos nendega. Don Carlos kraamis sisse astudes oma kuue ja vestide 
alt kaks kella välja, võrdles neid ning teatas: 

«Kell kümme kakskümmend kaks minutit, neljateistkümnes juuni, kell kümme 
kakskümmend kaks minutit, te olete pildi õigeaegselt lõpetanud, don Francisco.» 

Seal seisid nad, need Bourbonid, mitte korraldatult nagu pildil, vaid valimatult 
läbisegi, ning lihalikud Bourbonid vaatasid maalituid, igaüks iseennast ja igaüks 
kõiki. Ning nende taga, tegelikkuses ja ka pildi peal varjus, seisis kunstnik, kes oli nad 
niiviisi rühmitanud ja nad nii maalinud. 

Lõuend säras ja hiilgas ülimal määral kuninglikult, ning nad seisid seal elusuuruses, 
veel suurematena kui elusuuruses, elutruud, veel rohkem kui elutruud, vastu- 


vaidlematult nemad, äratuntavad igaühele, kes neid ka ainult korraks põgusalt oli 
näinud. 

Nad vaatasid ja vaikisid, mõnevõrra hämmeldunult — see oli nii suur pilt, veel iialgi 
ei olnud neid nii suurele lõuendile maalitud ning mitte iialgi enne ei olnud keegi neist 
ümbritsetud nii paljudest teistest hiilgustest. 

Don Carlos seisis kogukana keskel, nii pildil kui ka saalis. Kogu see asi meeldis 
talle, ka ta ise meeldis endale. Kui suurepäraselt on maalitud tema kastanpruun kuub, 
on kohe näha, et see on sametist, ning kui täpselt tema mõõgapide ning iga ordenitäht 
ning orde-nipael, ning ta ise mõjub väärikana, ta seisab seal kindlalt, kõigutamatult, 
on tunda, kui palju jõudu ja väge on tema kontides, vaatamata tema aastatele ja 
vaatamata tema luuvalule. 

«Nagu kalju,» mõtleb ta, «Yo el Rey de las Espanas y de Francia,» mõtleb ta. «See 
on väga tähtis pilt.» 

Juba kavatseb ta Goyale midagi sõbralikult naljakalt öelda, kuid meelsamini ootab 
ta siiski ära oma dofa Maria Luisa arvamuse. 

Vananev, inetu, ilustamata Maria Luisa seisab oma mehe ja oma sõbra ning laste 
vahel, ning tema kiired (teravad silmad vaatlevad vananevat, inetut, ehitud Maria 
Luisat pildil. Paljugi selle maalitud naise juures võib-olla ei meeldi mõnelegi, talle 
aga meeldib see, ta 

ütleb jaa sellele naisele. Sel naisel on inetu nägu, kuid see on ainulaadne, see sunnib 
igaüht otsa vaatama, see jääb igaühele mällu. Jah, niisugune ta on, Bourboni Maria 
Luisa, Parma printsess, kõigi Hispaania riikide kuninganna, mõlema India 
kuninganna, suurhertsogi tütar, kuninga abikaasa, tulevaste kuningate ja kunin- 
gannade ema, kellel on tahet ja võimeid elult võtta, mis sealt võtta saab, kartuseta ja 
kahetsuseta, kuni ta välja kantakse Escoriali ning paigutatakse alla panteoni de los 
Reyes. Kui ta peaks täna surema, siis võib ta öelda, et ta on oma elust teinud seda, mis 
ta sellest teha tahtis. Tema ümber seisavad ta lapsed, heameelega vaatab ta kenale 
väikesele infanfile, keda maalitud kuninganna käest kinni hoiab, ja ilusale väikesele 
infantale, kellele ta on käe õlale asetanud. Tal on lapsed, nagu ta neid soovib, elavad, 
väga eluvõimsad lapsed, ning mitte ainult sellelt paksult rumalalt mehelt, keda ta 
vajas, et talle ja tema lastele alatiseks langeks osaks nendele kuuluv seisus, vaid ka 
tollelt, keda ta rohkem kui kedagi teist on ihaldanud, ja kui kogu maailm ei peaks 
kokku varisema, siis istuvad kord ka need lapsed Euroopa troonidel. Jah, need on 
ilusad terved, arukad lapsed, tema sõber on andnud neile oma hea kehaehituse, tema 
ise pärandanud neile mõistuse. See on hea, tõepärane pilt, mitte magus, mitte 
meelitav, vaid range ja uhke, ning ainult sellest on kahju, et ka tema Manuel ei ole 
pildil. 

Vaikus kestis kaua. Goya hakkas muutuma rahutuks. Tigedalt vaatas ta Migueli 
poole. Kas ei mananud see välja õnnetuse oma nukra, tusase ennustusega? Ka Josefa 
oli kahelnud. Kui äkki majesteedid tõepoolest leiavad, et ta on neid ebasõbralikult 
maalinud? Sealjuures ei ole tal iialgi ühtki aupakkumatut mõtet olnud, ta on alati 
tundnud midagi lugupidamise taolist heatahtliku kuninga vastu ja sümpaatiat selle 
elurõõmsa naise vastu, kes on üheaegselt kuninganna ja ka maja. Ta on maalinud tõe. 
Nii on ta senini ikka teinud ja see on kõigile meeldinud, see tema tõde, majo'dele ja 
grande'dele ja isegi inkvisitsioonile. Ja ta on lootnud selle pildiga kuninga esimeseks 
kunstnikuks saada, ning kas peab see ka sel korral jälle minema vett 

vedama? Mispärast ei ava nad ükskord suud, see lollpea ja see hoor? 

Seal aga avas doüa Maria Luisa suu. 


«Seda te olete hästi teinud, don Francisco,» ütles ta, «see on loomutruu ja õige pilt, 
sobiv järeltulevatele põlvedele näitama, missugused meie, Bourbonid, oleme.» 

Ning kohe lõi ka Carlos lärmakalt sekka: «Erakordselt väljapaistev pilt, 
perekonnapilt, täpselt niisugune, nagu me seda soovisime. Kui suur see on? Kui kõrge 
ja kui lai?» 

Goya informeeris: «Kaks meetrit kaheksakümmend sentimeetrit kõrge ja kolm 
meetrit kolmkümmend kuus sentimeetrit lai.» 

«Igas suhtes suur pilt,» seletas don Carlos rahuldatult ja kelmikalt, ning nagu oleks 
don Francisco üks tema kaheteistkümnest grande'st, ütles ta: 

«Cubrios, katke oma pea, Goya.» 

Nüüd õnnitlesid kõik Franciscot vaimustatult. Don Miguel surus tugevasti ta kätt, 
nägu ebatavaliselt elav. Ta oli täis hirmu oodanud, mida kuningas ütleb. Ta tundis 
südamest heameelt, et see kahtlane lugu oli sõbral nii hästi lahenenud, ning leidis 
pealegi selles ka endale kinnitust: pole midagi imestamisväärset, et barbaarsele 
kuningale see barbaarne teos meeldis. 

Principe de la Paz sosistas vahepeal kuningale midagi kõrva.. 

See vastas valjult: «Õrnalt võiksime me ju sellele viidata.» 

Ning kajavalt, laia naljatleva naeratusega pöördus ta Goya poole: «Paari päeva 
pärast, mu armas, elate üle ühe meeldiva üllatuse.» 

Manuel aga kinnitas: «Jaa, Francho, nüüd oleme seda saavutanud.» 

Bayeu surma järel oli Francho ihaldanud enda määramist esimeseks kunstnikuks, 
see oli suur kinnitus, mis tegi teda ka tiitli järgi selleks, kes ta tegelikult oli. Alles veel 
kaks minutit tagasi oli ta kahelnud, kas see nii kujuneb. Nüüd oli see täitunud. Tal ei 
jäänud enam midagi soovida. Ta tundis võimeid, kasvu ja täiust, tema töö oli 
õnnestunud, Agustin tunnistas seda, asjatundjad tunnistasid seda ja lollid 
võimukandjad tunnistasid 

seda. Küllap tunnistavad seda ka prantslased, isegi sakslased. Ja ka järeltulijad. 
Idioma universal. Seal oli noor Ouintana küll õige sõna leidnud. Ning täna on tal 
ilmne edu ja homme suurepärane armuke. 

Ta sõitis tagasi Madriidi, valmistus reisiks Andaluusiasse. 

Seni, kui ta oli töötanud «Cariõse perekonna» kallal, ei olnud ta peaaegu üldse 
Cayetanale mõelnud, nüüd põletas teda igatsus, torkis kärsitus. Ta ei suutnud enam 
tööd teha; värvide lõhn, paljas lõuendi nägeminegi oli talle vastumeelt. Ent ta ei 
julgenud Madriidist ära sõita enne, kui tal on käes dokument tema nimetamise kohta. 
Ta ei uskunud seda seni, kui see ei olnud kirja pandud ja pitseriga kinnitatud. Sõna ja 
selle täit-mise vahel seisis paljugi, ning ta kartis deemoneid, kes alati luuravad. Ja 
sellepärast, et deemoneid mitte ligi meelitada, ei teatanud ta kellelegi kuninga 
lubadusest, ei Agustfinile ega Josefale. Ta piinas ennast ootuses ga julgenud ära sõita. 

Krooni varakambri ülem don Rodrigo Soler külastas teda. 

«Mis puutub teie honorarisse, don Francisco,» alustas ta, «siis oleme vist selles ühel 
nõul, et tegu on kuue kõrge peaga, igaüks kaks tuhat reaali, ja viie kõrge peaga, 
igaüks tuhat reaali. Nagu näete, olen ma ka tema kõrguse kroonprints-imiku pea 
arvestanud. Teisest küljest olete te kindlasti nõus, et kaheteistkümnes ja 
kolmeteistkümnes pea, eemalviibivate kõrgete infanta'de pead, honoreerimisele ei 
kuulu. Samuti ei tule ka neljateistkümnes pea, teie pea, arvesse.» 

Goya leidis, et arve pole küll suuremeelne, aga ka mitte armetu. 

Jälle möödus päev, teine, kolmas. Määramine jõustus alles siis, kui see kõik sellega 
seoses olevad ametkonnad oli läbi käinud, nii et hooletud või mittesoosivad 
ametnikud võisid seda oma heaksarvamise järgi venitada. Nii oli siis täiesti loomulik, 


et Goyal tuli oodata. Kuid tema kärsitus tegi ta haigeks. Tema kuulmisvöime 
halvenes. Ikka sagedamini tärkas tal mõte kohe Andaluusiasse reisida, Cayetana 


juurde, tulgu sellest mis tuleb. 
ma 

Siis aga, neljandal päeval pärast varakambri ülema külaskäiku, ilmus don Manuel 
Pepa saatel. Üks tema punasukastatu, kes kandis suurt aktimappi, hoidis end 
tagasihoidlikult tagaplaanil. 

«Mulle jutustati teie pildist, don Francisco,» lobises Pepa, «ning don Manueli loaga, 
teatud määral majesteetide seljataga, sõitsin ma Aranjuezi ning vaatasin pilti. See on 
vastu minu tavalisi kombeid, kuid te teate, kuivõrd suurt huvi ma tunnen teie kunsti 
vastu. See on tõepoolest hea pilt, selle kohta tuleb juba öelda: maal. Mitte ainult kõige 
suurem, vaid ka kõige parem, mis te olete loonud. Mõnikord muidugi olete te seda 
endale mõnevõrra kergeks teinud, Parma kroonprints näiteks on kahtlemata liiga pikk. 
Üldiselt on see aga väga suurepärane pilt. Ja nii kirju.» 

Don Manuel ütles: «Ma tulen ametlikus küsimuses. Mul on teile teatavaks teha 
meeldiv teadaanne.» 

Ta viipas punasukastatule, kes ulatas talle suure ametipitseriga kirja. 

«Ma pidin ise vahele segama,» seletas ta, «muidu oleks see veel kolm nädalat 
tuurinud. Nii võin ma selle dokumendi teile juba täna üle anda. Pean ma selle teile 
ette lugema?» küsis ta tähtsalt. 

Goya teadis loomulikult, milles asi seisis, ning don Manuel oli õigustatud ootama 
tänu; siiski ei suutnud Goya oma pahameelt teise suurustava soosivuslikkuse pärast 
täiesti taltsutada. 

«Täna ei ole minu kuulmine mitte väga hea,» vastas ta, «kas ma võin dokumenti ise 
lugeda?» 

«Kuidas soovite,» vastas minister haavunult. 

Goya luges: «Kuningas, meie isand, soovib teie kõrgeid teeneid tasuda ja teile tema 
kõige kõrgema armu tunnustust anda, mis teistele Akadeemia professoritele peaks 
mõjuma ergutavalt ning neile näitama, kui kõrgelt tema majesteet hindab 
meisterlikkust õilsas maalikunstis. Sel põhjusel on kuningas, meie isand, suvatsenud 
teid nimetada esimeseks õuekunstnikuks, aastapalgaga viiskümmend tuhat reaali, mis 
kehtib alates tänasest päevast. Peale selle on varaametile tehtud korraldus maksta teile 
viissada tukatit aastas teie tõlla korrashoiu kuludeks. Lisaks sellele alustab varaamet 

teiega läbirääkimisi mõõduka juurdemaksu küsimuses esinduslikule korterile. Peaks 
jumal teid veel palju aastaid meile hoidma! Esimene minister don Manuel Principe de 
la Paz». 

Goya, nüüd juba ausalt liigutatud, lausus kähedalt: «Ma tänan teid, don Manuel.» 

«Ei ole tänu väärt, mu armas,» ütles don Manuel, tema kerge pahameel oli 
haihtunud kunstniku ilmselt sügava rõõmu tõttu. 

Pepa aga vaatas Goyale oma ilusate roheliste, häbitute silmadega otse näkku ning 
ütles: 

«Ma tahaksin olla esimene, et sulle õnne soovida, Francho.» 

Kui Goya üksinda jäi, luges ta dokumenti veel kord ja veel kord. Kõigepealt 
valmistas talle rõõmu juurdemaks korterile ning veel rohkem viissada tukatit tõlla 
korrashoiuks. Alati oli ta tundnud südametunnistuse piina selle tõlla pärast, nüüd siis 
kinnitati seda, et ta oli endale tõlla õigusega muretsenud. Ta oli mõnikord kuningat 
ihnsaks pidanud, kuna see oli tahtnud niikaua esimese kunstniku palka kokku hoida. 


Ta oli teinud talle ülekohut. Don Carlos on suuremeelne ning oskab kunsti hinnata. Ta 
ei luba tema kohta midagi ütelda, kui tema sõbrad tulevikus kuningat siunama 
hakkavad. 

Kui ta oma nimetamisest Josefale teatas, hingas viimane kergendatult. Tema jumala 
rahus puhkav vend oli ikka ja jälle seletanud, kunstnik pidavat siduma tõde iluga. 
Francho oli sellele põhinõudele vastu hakanud ning kuni viimase hetkeni oli ta 
kartnud, et majesteedid ei jää rahule nende pühitsetud isikute kujutistega. Nüüd oli ta 
esmakordselt veendunud, et tema Francisco ei võlgne oma tõusu eest tänu mitte tema 
vennale ning oma tihedatele sidemetele Bayeu suure nimega, vaid et ta on kunstnik 
ainult tänu oma tööle ja oma õigusele. 

Oma sõbrale Martin Zapaterile kirjutas Goya: 

«Ma ei ole sulle ammu kirjutanud, kuid ma olin tööga üle koormatud. Hea tööga. 
Ma ei saa ka täna sulle Pikalt kirjutada, ma pean kiiresti lõunasse sõitma, teatud suure 
daami juurde, sa aimad juba, kelle juurde. Ma 

olen nüüd ka kuninga esimeseks kunstnikuks nimetatud ning pean sinult nõu 
küsima, kuhu ma selle raha paigutama peaksin. Ma tegin oma Agustinile ülesandeks 
saata sulle ärakiri minu diplomist. Näita seda minu emale ja minu vendadele ning 
üldse kõigile Saragossas, kõigepealt aga meie vanale Fuendetodose Fray Joaguinile, 
kes kunagi ei teadnud, kas ta pidi mind kellekski pidama või mitte. Nüüd ma hakkan 
oma tõlda astuma, mille hooldamise eest edaspidi maksab kuningas viissada tukatit 
aastas, kiidetud olgu püha neitsil Ma olen täiesti kurnatud tehtud tööst ja oma õnnest. 
Osta paar jämedat küünalt virgen del Pilarile. Mu südame Martin! Kuningas ja 
kuninganna kaklevad 

sinu sõbra Francho pärast.» 

Ta sõitis Aranjuezi, et majesteetidele oma tänu avaldada. Ta tellis eriposti lõunasse. 
Kohe pärast audientsi rõivastus ta ümber, saatis oma esindusmundri tagasi Madriidi 
ning alustas otseteed reisi Andaluusiasse. 

Kiirustades, kiirustades. 

Teisel päeval aga kutsar, 

kellel oli kogemusi, 

tahtis kõrvalteesid 

pidi sõita ringi, sest et maantee 

oli auke täis ja röövlid 

varitsesid maantee ääres. 

Goya aga kõrvalteedest 

midagi ei tahtnud kuulda. 

Andis kutsarile kuldse 

tukati ja ütles talle: 

«Ära tunne hirmu, vader, 

kuna sinu vankris sõidab 

õnneseen.» 

Pooleldi rõivais istus Goya mugavas tugitoolis ja vaatas pealt, kuidas Cayetana 
voodis šokolaadi jõi. Lai voodi asetses alkoovis, mille eesriided olid üles tõstetud. 
Voodi kummalgi pool seisis antiikne jumalanna, 

hoolsalt kõige õilsamast puust treitud, mõlema jumalanna rinnad kandsid 
küünlajalgu, ning ehkki pidi olema juba hiline ennelõuna, olid küünlad süüdatud, jsjad 


ei andnud palju valgust, tuba oli mõnusas hämaruses, ainult ähmaselt võis tajuda 
freskosid, mis jooksid piki seinu, mingit naeruväärset aiapanoraami. Alkoov oli 
maalitud täis kõrgete akende kujutisi, maalitud aknaluukidel olid naljakal kombel 
maalitud vaate-augud, mille kaudu kujutletav päike võis sisse paista, ja toa külmuses 
oli väga meeldiv ette kujutada, kui palav võis olla väljas. 

Mänglevalt ja maiustades kastis Cayetana magusat küpsist paksu šokolaadi. Duefia 
vaatas murelikult pealt, et ta midagi maha ei tilgutaks. Ka Goya vaatas pealt, laisk ja 
rahulolev. Keegi ei kõnelnud. 

Cayetana jõudis oma einega lõpule, dofa Eufemia võttis talt tassi, Cayetana sirutas 
end loiult. 

Francisco oli soovideta õnnelik. Kui ta eile oli saabunud, hilisel pärastlõunal, oli 
Cayetana välja jooksnud, et teda tervitada, ning avaldanud ülimal määral 
mittedaamilikult oma rõõmu ja Franciscot majordomo juuresolekul sülelnud. Siis, sel 
ajal, kui ta kümbles ja ümber rõivastus, oli Cayetana temaga läbi avatud ukse 
lobisenud. Kogu reisi kestel oli Goya kartnud, et. ta Sanlücaris külalisi eest leiab; ta 
oli Cayetanal lasknud kaua oodata ja ta ei oleks seda talle pahaks pannud, kui 
Cayetana oleks endale külalisi kutsunud. Kuid kedagi ei olnud esile kerkinud, isegi 
mitte doktor Perali, nad olid õhtustanud kahekesi, sellest oli kujunenud rõõmus 
õhtusöök, nad olid lobisenud ning teinud lapsikuid ja vähemlapsikuid nalju, ei olnud 
langenud ühtegi okkalist sõna, ka pika ihara öö jooksul ei olnud teda ükski halb mõte 
taga kiusanud, need olid olnud suurepärased tunnid. 

Cayetana heitis teki kõrvale, istus voodile. 

«Teie ei tarvitse minu lever'st osa võtta, don Francisco,» ütles ta, «magage natuke 
või vaadake lossi või minge aeda kõndima. Ma saan teiega kokku pool tundi enne 
sööki vaatetorni juures, et siis veidi jalutada.» 

Goya oli juba varakult vaatetorni juures. Sealt avanes ilus vaade majale ja 
maastikule. Nii nagu enamik 

maju siin Cädize ümbruses, oli ka see suur ehitus hoitud araabia stiilis, väheste 
akende poolt katkestatud müürid olid väga valged, lamedalt katuselt kõrgus taevasse 
kitsas vaatetorn. Aiad laskusid terassikuju-liselt, laialt ja laisalt voolas Guadalguivir 
merre. Sanlücari linn ja tema vega olid nagu roheline oaas puhta liiva keskel; 
lopsakatest viinapuuaedadest ja oliivisalu-dest laius kaugele mõlemale poole 
kollakasvalge lauskmaa. Pedaka ja korgitamme kidurad metsad vaevlesid liiva keskel. 
Lainetasid düünid. Heledalt virvendasid soolakud. 

Goya vaatas maastikku ilma erilise huvita. Kas tausta moodustasid Piedrahita mäed 
või Sanlücari düünid, temale oli ainult tähtis, et ta viibis Cayetanaga omaette, eemal 
õukonnast, eemal Madriidist. 

Doktor Peral tuli tema juurde. Nad jutlesid loiult. Peral jutustas nende ees oleva 
maja ajaloost. Selle oli ehitanud krahv Olivares, see, keda Veläzguez nii sageli oli 
maalinud, Neljanda Philippi kõikvõimas minister; oma viimsed, kibedad 
pagendusaastad oli Olivares siin veetnud. Siis oli don Gaspar de Haro, tema õepoeg ja 
järeltulija, maja edasi ehitanud ning tema oli see, kelle järgi loss «Casa de Haro» nime 
kandis. 

Hiljem, ilma et Goya oleks pidanud küsima, jutustas Peral viimaste nädalate 
sündmustest. Suuri seltskondlikke vastuvõtte ei võinud dofia Cayetana loomulikult 
korraldada, kuna tal oli lein, siiski olid seal viibinud paljud külalised; Cädizest, 
Jerezist, isegi Se-villast oli neid tulnud. «Hea kondi ümber kogunevad koerad,» 
mõtles Goya vanale kõnekäänule. Vahetevahel käidi ka Cädizes, hertsoginna 
linnapalees, sealses Casa de Haros. Korra oli dofia Cayetana looritatult Cädizes ühel 


corrida" käinud; ka oli härjavõitleja Costillares veetnud kaks päeva külalisena lossis. 
Goya ei olnud oodanud, et Cayetana kogu aja oma vaatetornis seisaks ning teda 
silmadega otsiks, nii nagu tegid seda daamid Pepa romanssides, siiski muutus ta pisut 
tusaseks. 

Cayetana tuli, tema saatjaskonna moodustasid dueha, paaž Julio, neegritüdruk Maria 
Luz, koerake don Jua-nito ning mitmed kassid. Cayetana oli rõivastunud 

erilise hoolikusega, tõenäoliselt Goya meeleheaks. Goya rõõmustas. 

«See on hea,» arvas Cayetana, «et meie ei tarvitse käituda nii, nagu meie 
vanavanemate ajal, kus lesk pidi kandma musta kuni oma elu lõpuni või kuni uuesti 
abiellumiseni.» 

Goya oli üllatatud loomulikkusest, millega Cayetana oma lesepolvest rääkis. 

Peral palus luba tagasi tõmbuda. Teised jalutasid läbi aia, väike protsessioon; 
nendest mõlemal pool lonkisid püstiaetud sabadega kassid. 

«Te osutate nimetissõrmega võib-olla mõnevõrra käskivamalt alla kui varem, 
Cayetana,» lausus Goya, «muidu ei suuda ma teis mingit muutust tabada.» 

«Ja teie võlvite oma alumist huult veel natuke kaugemale ette, Francisco,» vastas 
Cayetana. 

Aias oli palju päikesekelli, üks maalitud variosutiga. 

«Krahv Olivares,» seletas dofia Cayetana, «on siin oma pagenduses küllap vist 
natukene iseäralikuks muutunud. Tõenäoliselt unistas ta siin sellest, kuidas aega 
seisma panna, kuni ta tähtede seis jälle soodsam on.» 

Lõunastati kergelt. Söögitoa seinu pidi jooksis fresko kahvatust aiast paljude 
sammastega, seal oli vanikuid, egiptuse motiive. Ka siin näitas ühe päikesekella maa- 
litud variosuti ikka sama tundi. 

Pärast sööki lahkus Cayetana. Goya läks oma magamistuppa, oli väga palav, ta 
heitis alasti voodisse, pikaks stesta'ks. Ta oli laisk ning ilma soovideta. Seda juhtus 
harva tema elus. Ikka andsid talle tegemist tema plaanid, ta ei saanud lamada voodis, 
mõtlemata järgmisele päevale, järgmisele nädalale, uutele ettevõtetele. Ent täna 
polnud see nii. Täna ei kahetsenud ta und, mis teda valdas, kaotatud ajana taga, ta 
tundis meelsasti, kuidas uni teda oma hõlma mähkis, kuidas tema keha nagu kuhugi 
vajus. Ta magas sügavasti ning ärkas õnnelikuna. 

Selle esimese päeva sarnaselt elas ta ka järgnevatel, loiult, õnnelikult, rahulolevalt. 
Cayetana ja tema olid enamiku ajast kahekesi. Peral segas vähe. Eufemia ees ei 
tundnud Cayetana häbi ega olnud tal saladusi. Kord istusid nad, Cayetana ja 
Francisco, pooleldi paljad, 

hämardatud ruumis, oli palav, Cayetana lehvitas endale tuult. Sisenes Eufemia, et 
Cayetanale jäälimonaadi tuua. Ta märkas lehvikut, peatus üllatunult, laskis peekri 
limonaadiga kukkuda, jooksis Cayetana juurde, kiskus tal lehviku käest. 

«Jumala pärast, mitte sellega!» hüüdis ta. «Kui teie niimoodi seal istute!» 

See oli lehvik, millele oli maalitud virgen del Pilar. 

Niisugune juhtum kuulus Sanlücaris juba ärevate sündmuste hulka. Nad olid palju 
läbi elanud, nad mõlemad, Francisco ja Cayetana, vaevalt et neil kunagi,, kõigi oma 
aastate jooksul, oli olnud nii vaikset ja rahulikku aega, ning nad tundsid sellest rõõmu. 

Goya töötas vähe. Lõuendit, pintslit, paletti ei puudutanud ta üldse; need olid tema 
õpiajast saadik esimesed nädalad, mille jooksul ta ei maalinud. Seevastu aga joonistas 
ta palju, siiski ainult enda lõbuks. Ta joonistas seda, mis talle Cayetana igapäevasest 
elust meeldis. Kord küsis Cayetana, kas ta ei tahaks teda maalida, maja'na võib-olla. 

«Laiselgem,» palus Goya. «Maalimine on minu viis mõelda. Ärme mõtleme.» 


«Kui palju nimesid sul tegelikult on?» küsis ta ühel teisel korral, nähes dokumenti, 
millel Cayetana tiitlite loetelu terve hulga ridu enda alla võttis. Hidalgo'düa oli 
lubatud kuni kuus eesnime, grande'dele kuni kaksteist, esimese järgu grande'd olid 
eesnimede arvus piiramatud. Palju eesnimesid omada oli hea; sellega kindlustati 
endale paljude pühakute kaitse. 

Cayetanal oli kolmkümmend üks nime, ta loetles need: «Marfa del Pilar Teresa 
Cayetana Felicia Luisa Catalina Antonia Isabel» ja kõik teised. 

Goya arvas, et vaatamata oma heale mälule ei suutvat ta nii paljusid nimesid meeles 
pidada, aga ühte ta teadvat, et Cayetanal olevat niisama palju nägusid kui nimesid. 

«Loe mulle korraks nimed veel kord ette,» nõudis ta, «nimi nime järel, ja ma 
joonistan sulle igale nimele sinu näo.» 

Cayetana nimetas nimesid, Goya joonistas, mõlemad naised, Cayetana ja duefia, 
vaatasid pealt. Ta joonistas 

kiiresti, ülbelt, lustakalt ja teravalt, ning näod, ehkki kõik Cayetana näod, olid 
tõepoolest ilmselt erinevad; palju armastusväärseid oli nende hulgas, kuid ka võikaid, 
kurje. Cayetana naeris. 

«Kuidas ma meeldin sulle, Eufemia?» pöördus ta duefa poole. 

«See on suurepärane, mida härra esimene kunstnik joonistab,» vastas dofia Eufemia, 
«kuid oleks hea, kui ta edasi ei joonistaks. Ei too mingit õnnistust kõike paberile 
panna.» 

«Palun järgmine nimi,» ütles Goya. 

«Susana,» lausus Cayetana, ning Goya joonistas edasi. 

Joonistamise ajal, ilma duefa'le otsa vaatamata, küsis ta: «Kas te peate mind nõiaks, 
dofa Eufemia?» 

Duefža, oma sõnu hoolikalt valides, vastas: «Ma arvan, ekstsellents, et kunst, mis 
tuleneb jumalast, peaks peaasjalikult leidma kasutust pühakute kujutamisel.» 

Goya, ikka edasi joonistades, ütles kergelt: «Olen palju pühakuid maalinud. Te võite 
arvukates kirikutes näha mu pühakupilte rippumas, dofa Eufemia, üksnes püha 
Francisco de Borjat olen ma maalinud üheksa korda Osunadele.» 

«Jah,» möönis Cayetana, «nad on väga uhked oma perekonnapühakutele, need 
Osunad. Meil, Albadel, ei ole mingeid pühakuid.» 

Goya oli joonistusega valmis; puhtalt kirjutas ta sellele numbri ja nime: «24. 
Susana.» Lehelt vaatas Cayetana, armsalt, pilkavalt, läbinägematult. 

Eufemia pöördus täis äärmist hukkamõistu oma käskijanna poole. 

«Oleks väga hea, mu talleke,» lausus ta paluvalt, ent siiski energiliselt, «kui mõned 
nendest lehtedest ei eksisteeriks. Paluge ometi härra esimest kunstnikku see «Susana» 
katki käristada ja ka teised. Need pildid meelitavad deemoneid ligi, uskuge mind. Kas 
ma tohin?» 

Ning juba haaras ta «Susana» järele. 

«Kas sa jätad juba!» hüüdis Cayetana ning tormas-pooleldi naerdes, pooleldi tõsiselt 
teise kallale. 

Dueža hoidis talle vastu oma kuldset risti, mis tal 

kaelas rippus, et kurja vaimu eemale peletada, kes tõenäoliselt juba tema tallekesse 
oli pugenud. 

Sageli, ennelõunati või pärastlõunati, kui Cayetana magas, ratsustas Francisco 
muulal Sanlücari linna. Seal, venta de las Cuatro Naciones'is jõi ta heerest, mida siin 
läheduses valmistati, ning lobises teiste kõrtsikülalistega, meestega, kes kandsid suuri 
valgeid ümmargusi kübaraid ja ka suvel oma violetseid mantleid. Igivana linn 


Sanlücar — paljud tahtsid seda nime tuletada Luciferist — oli kuulus ja kardetud 
kuradisellide algkodumaana, kes oskasid end igast hädast välja valetada ja välja 
varastada. Vanade romaanide picaro'd olid siin oma kodus, ning iga majo oli uhke, 
kui ta võis Sanlücarit oma kodumaaks nimetada. See koht oli muutunud rikkaks 
salakaubaveoga. Ja nüüd, kuna võimas Inglise blokaadilaevastik seisis Cädize juures, 
õitses siin elu ja äri. Alati võis de las Cuatro Naciones'i kõrtsis kohata muula-ajajaid 
nende värvikas-rõõmsais ametirõivais, ning nad oskasid kodumaa kõikidest nurkadest 
lugusid jutustada, milliseid tavaliselt kuskil mujal kuulda ei saanud. Niisiis, nende 
mutetero'de ja teiste külalistega pidas Goya loide keskustelusid, mis olid täis 
mõistuütlemisi, ta sai aru nende jutust ja nende kommetest ja nemad temast. 

Mõnikord ratsutas ta ühte väikestest naaberasulatest, kas Bonanzasse või 
Chipionasse. Tee kulges läbi raud-tamme harvade metsade ja üle kollakalt-heledate 
liivadüünide, kus kõikjal hiilgasid valged soolakud. Kord, kui ta üle liiva ratsutas, 
nägi ta uuesti EI Yantar'i, lõunalummutist. Laisalt roomas ta edasi, pooleldi kilpkonn, 
pooleldi inimene. Vaatajat pigemini uinutades kui kohutades, vastavalt oma teisele 
nimele — La Siesta. Lummutis roomas oma teed pikkamööda ja kõrvalekaldumatult, 
kuid mitte mööda Francisco teed ega ka mitte tema suunas. Goya jättis muula seisma 
ja vaatas seda kaua pealt. Kaugelt rannalt kostis mängivate laste lärmi, kes olid tema 
eest düünidega varjatud. 

Kui ta tagasi jõudis, leidis ta eest kirja Cädizest. Sehor Sebastiän Martinez tahtis 
Santa Cuevale kolm pilti annetada ning päris, kas härra esimene kunstnik ei oleks 
nõus seda ülesannet enda peale võtma. Senor 

Martinez oli kõikjal tuntud Hispaania suurima kauba-laevastiku omanikuna, ta 
valitses silmapaistvat osa kaubandusest Ameerikaga ning teda peeti heldeks 
kunstiedendajaks. See ettepanek oli Goyale sobiv. Ta võis seüor Martinezilt kõrget 
hinda nõuda, ja töö Santa Cueva jaoks andis talle soovitud ettekäände oma pika- 
leveninud «kosutuspuhkust» õukonna ees vabandada. Südames kaalutles ta ka, et 
taoline usuline töö ehk on kohane lepitama tema kire ja tema õnne võimalikku pattu. 
Ta otsustas seda asja seüor Martineziga isiklikult läbi arutada; Cädizesse võis jõuda 
paari tunniga. 

Kui ta sellest kavatsusest Cayetanale jutustas, vastas too, et see minevat hästi märki, 
kuna ta olevat tahtnudki Goyale ettepaneku teha temaga koos paariks päevaks või 
nädalaks Cädizesse sõita. Seal olevat nüüd sõja ajal väga elav, ja ka teater olevat seal 
hea. Otsustati nädala lõpul sinna sõita. 

Sel ööl ei saanud Goya magada. Ta astus akna juurde. Oli peaaegu täiskuu; Goya 
vaatas välja üle aedade kaugel hiilgavale merele. 

Cayetana kõndis aias, 

värskendavas jaheduses. 

Kõndis üksi. Goya mõtles, 

kas ei peaks ta Cayetana 

juurde minema. Ent naine 

ülesse ei vaadanud. Ja ka 

Goya ei läind alla. Mõned 

kassid saatsid Cayetanat. 

Võõrastavalt hääletult ta 

liikus all terrassil, laskus 

vahel allapoole, astus 

jälle ülespoole, õrnas 

virvendavas valguses, ja 


Goya vaatas, kuidas naine 
kõndis läbi helendava 

öö ning kassid, sabad püsti, 
pidulikult, reipalt saatsid 
teda. 

Hertsoginna näitas Goyale oma linnapaleed Cädizes — Casa de Harot. Krahv 
Olivares ja Caspar de Haro, maja ehitajad, polnud kokkuhoidlikud olnud. Samal ajal 
kui enamik maju linnas, mis niigi väga kitsa maasääre nukal laiutada ei suutnud, olid 
kitsad ja kõrged, olid nemad ehitanud laiad saalid ja suure vaikse patio, suurepärase 
sillutatud õue, mis nägi välja nagu avar saal. Selle õue ümber jooksid kolme korruse 
siseküljel rõdud. Lamedalt katuselt kõrgus taeva poole vaatetorn. 

Avaras majas valitses sume jahedus. Samuti nagu Sanlücaris oli siingi päikesekell 
maalitud variosutiga,. mis aega peatas. Seal oli palju marmorit, maale, skulptuure, 
kroonlühtreid; sefiores antepasados, härrased esivanemad, polnud kokkuhoidlikud 
olnud. Siiski oli maja nüüd mõnevõrra hooletusse jäetud, freskod seintel kahvatusid ja 
pudenesid, paljudest astmetest olid mõningad purunenud ja vigastatud. Nad kõndisid, 
Goya ja hertsoginna, üle kulunud marmortreppide ja -trepikeste. Pedro, vana valitseja, 
ise ka mõnevõrra kulunud, kõndis nende ees pidulikkude, kangete jalgadega, kõlista- 
des vaikselt oma võtmekimpu. Lõpuks sammusid nad jällegi mööda kollakaid 
kulunud marmorastmeid üles mirador'i — vaatetorni. Keerdtreppi pidi möödusid nad 
ühest suletud uksest, siis seisid nad üleval, torni lamedal katusel ning vaatasid üle 
madala rõdu alla linnale, mis lamas säravalt valgena väga sinise mere keskel nagu 
saar, maismaaga ühendatud vaid väga kitsa maasääre kaudu. 

Casa de Haro oli ehitatud kõrgele, peaaegu kõige kõrgemale kohale linnas. 
Francisco ja Cayetana vaatasid kirdesse ning nägid sadamat ning paljusid kind-lustusi, 
mis seda kaitsesid, nägid võimsat Hispaania sõjalaevastikku ning Andaluusia 
tasandikku, ümbritsetud Granaada mäestikust. Nad vaatasid läände ning nägid avarat 
merd ja horisondil Inglise laevastikku, mis blokeeris sadamat. Nad vaatasid lõunasse 
ning nägid Aafrika randa. Nende jalge ees aga lamasid Cädize majad oma lamedate 
katustega, 

mis olid kaunistatud aiakujuliselt igasuguste taimedega. 

«Babüloonia rippuvad aiad, nagu tema ekstsellents, kõrgeauline jumala rahus 
puhkav härra vanaisa öelda suvatses,» seletas vana valitseja. 

Cayetana ja Francisco olid niisama hästi kui üksi avaras majas. Nad olid ette 
sõitnud, kaasas ainult duefia; teised — doktor Peral, majordomo, sekretär, kogu 
majapidamine — pidid alles mõne päeva pärast järele tulema. Nad einestasid 
kahekesi, teenitud Pedro ja tema naise poolt, nad olid peaaegu alati niisama hästi kui 
üksi, nad teadsid, et see ei kesta kaua ning nautisid üksildust. 

Teiseks päevaks oli Goya lasknud endast teatada sefor Martinezile, oma tellijale. 
Tal oli aega, ta lonkis läbi linna, mis, ehitatud väga piiratud maa-alale, oli inimestega 
tihedasti asustatud. Ta kõndis läbi kitsaste tänavate, etteulatuvate lamedate katustega 
kõrgete majade vahel, kõndis üle Calle Ancha munakivi-sillutise, jalutas mööda 
Alamedat, piki muuli kulgevat jalakate ja paplitega puiesteed. Pöördus tagasi Puerta 
de la Mari juurde ning tundis rõõmu lärmist ja sagimisest. Muhamediusulised 
linnukaupmehed, kes olid väga lähedasest Aafrikast toonud siia kanu ja parte, kalurid, 
kelle tugevasti lõhnavad ja eredavärvilised kalad ning merekarbid laialilaotatult nende 


ees lamasid, puu-viljakaupmehed oma kirjude viljamägede ees, veemüü-jad oma 
kärudega, jääga kaubitsejad oma tünnidega, marokolased, kes istusid puhvpükstes 
oma datlite juures, mustahabemelised, pikki piipe suitsetavad söõkla-pidajad ja 
kõrtsmikud oma väikestes poekestes, pudu-poodnikud, kes kaubitsesid pühakupiltide, 
amulettide ja madrusemütsidega, kilgimüüjad, kes hoidsid oma sirisevaid loomakesi 
väikestes messingtraadist puurides või väikestes maalitud majakestes, et cortejo'd 
võiksid oma daamidele mänguasju viia. See kõik tulvas värvikalt, lärmas ja lehkas 
pilvitu taeva all, raamitud sinisest merest Hispaania ja Inglise laevastikuga. Mitmel 
korral möödusid Franciscost mustas rõivastuses naised njng pakkusid mahlakate 
kirjeldustega talle tütarlapsi; nad andsid mõista, et varsti tõuseb solano, lämmatav, 

himusid äratav aafrika tuul, ning ta kahetseb, et ta nende ettepanekut vastu ei 
võtnud. «Niisugune kena ümmargune süli,» kiitlesid nad ja kirjeldasid seda kätega. 

Francisco läks tagasi linna kitsastele tänavatele. Oli aeg seüor Martinezi juurde 
minna. 

Goya oli palju kuulnud Sebastiän Martinezist. Teda peeti üldiselt edumeelseks 
inimeseks ja ta oli paljugi selleks kaasa aidanud, et moderniseerida põllundust ning 
tööstust Hispaania ülemeremaadel. Ta ei leppinud nagu teised Cädize rikkad 
kaubahärrad ainuüksi kasumite kokkukuhjamisega, ta oli hoopiski mitmel korral väga 
halbades olukordades oma laevastiku isiklikult Ameerikasse viinud ning oma 
kaaperlaevadel vaenlasega kokku põrgates vapralt võidelnud. Kõigest sellest 
tingitult:oli Francisco hämmeldunud, kui ta seor Martinezit nägi, — kuivetanud 
mees, rõivastatud toonitatud tagasihoidlikkusega ning sarnanes pigemini mõnele 
pedantlikule õpetlasele kui suurele kaubahärrale, poliitikule, piraadile. Peagi ilmnes, 
et ta kuulsad kunstikogud olid talle vähem prestiiži kui südame ja mõistuse 
küsimuseks. Ta andis Goyale armastusväärselt seletust oma varanduse kohta; ta 
toonitas, et ta olevat oma pildigalerii ise katalogiseerinud, ning peaaegu veel uhkem 
kui oma maalidele ja skulptuuridele oli ta reproduktsioonide kogule neist 
kunstiteostest., mis võisid kunstiajaloos väärtust omada. See olevat niisama hästi kui 
täiuslik, kiitles ta, haruldus Hispaanias. 

«Midagi taolist otsiksite te asjatult margus de Xerena juurest, don Francisco,» ütles 
ta ning kihistas õelalt; margus de Xerena oli aga teine Cädize linna tuntud 
kunstikoguja ja seior Martfnezi suur võistleja. 

«Margušs toimib väga ebametoodiliselt,» pilkas sefor Martinez, «ostab siin mõne 
Greco, seal mõne Tiziani, selle, mis talle just meeldib. Niisuguste anarhistlike 
põhimõtetega ei või üles ehitada ühtegi kogu, millel oleks õigust kunstilisele ja 
teaduslikule väärtusele pretendeerida. Kunst on kord, nagu Winckelmann, Mengs ja 
lõpuks ka teie igavesti puhkama läinud härra naisevend toonitada armastasid.» 

Kolmes ruumis olid välja pandud Cädize linna antiik-esemed. Seüor Martinez 
seletas neid külalisele näidates: 

«Ma ei kiitle sugugi sellega, et ma mõningate meie sealpool ookeani olevate 
kuningriikide head käekäiku olen tõstnud, ka mitte sellega, et minu laevastikud mit- 
melgi korral näitasid, et nad võivad inglastega võistelda, kuid ma olen uhke sellele, et 
põlvnen Hispaania kõige vanema linna kõige vanemast kodanlaste suguvõsast. Juba 
ajalookirjutaja Horozoo mainib üht minu antepasado't, üht Martinezit, see oli ammu 
enne, kui mõnda margu€s de Xerenat nimetatakse.» 

«Ei ole ühtegi hullemat narri kui õpetatud narr,» mõtles Goya vanale kõnekäänule. 
Valjult aga ütles ta: «See on väga tähelepanuväärne, don Sebastiän.» 


Martinez aga vastas: «Ärge nimetage mind doniks, ekstsellents. Ma ei ole mingi don 
Sebastiän de Martinez, vaid lihtne sefior Martinez.» 

Ta näitas nüüd oma linna vapi kõige vanemat kujutist, reljeefi, mis oli kaunistanud 
linnaväravat, mida nüüd enam ammugi olemas polnud. Reljeefil olid kujutatud 
sambad, mille oli püstitanud Herkules, kui ta oli tulnud siia asustatud maailma kõige 
läänepoolsemale maale. «Non plus ultra: siiamaani ja mitte enam,» oli Herkules 
öelnud, ning nii seisis see ka vapil. Muidugi ei olnud ta seda öelnud ladina keeles, 
vaid kreeka keeles: «Uketi proso», ning Martinez tsiteeris kreeka keeles Pindarose 
ilusaid värsse, millest need sõnad pärinesid. Tegelikult ei olnud ta seda aga öelnud ka 
kreeka keeles, vaid föniikia keeles; sest Herkules polnud sugugi Herkules, meie, 
Cädize elanikud, oleme ju palju vanemad kui Herkules, vaid föniikia jumal Melkart, 
toosama Melkart, keda me võime näha meie teisel linnavapil, kui ta lõvi kägistab. 
Kuidas see ka oli, aga keiser Karl Viies anastas uhke linnavapi, kuid ta oli non maha 
tõmmanud. «Plus ultra: ikka edasi» oli ta juhtlauseks võtnud, ning niisamuti nagu 
tema olid toiminud ka Sebastiän Martfnezi antepasados ja oma julgetel laevadel ikka 
kaugemale lääne poole sõitnud. 

Goya nägi naeratades, kuidas mehe nägu noorenes, kui ta hooga ning mitte ilma 
meeldivuseta oma linna antikvaarsest ajaloost jutustas. 

«Kuid ma pean teid oma jutustusega kinni, don Francisco,» katkestas oma jutu 
seor Martinez, «ent ma palusin teid ju siia äriasjus. Ma tahaksin teilt paluda, 
ekstsellents,» jätkas ta nüüd korraga väga kuivalt, «et te teostaksite mõningad maalid 
Santa Cueva jaoks. Ma tahaksin nimelt teiega ärisidemetesse astuda, härra esimene 
kunstnik. Ausalt öeldes oleksin ma meelsamini teid palunud minust portreed maalida, 
kuid sellest oleksite teie võib-olla ära öelnud. Tellimust Santa Cueva jaoks on aga 
raske tagasi lükata. On mul õigus?» küsis ta kihistades. 

«Avameelsus avameelsuse vastu,» vastas Francisco, «kui palju pilte tuleb maalida? 
Kui suured? Ja mis te maksate?» 

«Canõnigo de Mendoza, kellele alluvad Santa Cueva jaoks teostatavad tööd,» vastas 
niisama asjalikult senior Martinez, «soovib kolme pilti: üks püha õhtusöömaaeg, üks 
viie tuhande söötmine ja allegooria abielust. Käesoleval juhtumil on juttu keskmise 
suurusega piltidest. Kui teie suvatseksite canõnigo'ga ühendusse astuda ning Santa 
Cuevasse minna, siis lepite te raskusteta suuruses kokku. Mis puutub teie 
kolmandasse küsimusse, siis lubage mul teile teha üks usalduslik avaldus. Mul on 
kavatsus mõningate oma laevadega inglaste blokaadist läbi murda ning need laevad 
ise Ameerikasse ja tagasi juhtida. Teatud põhjustel ei saa minu väike laevastik mitte 
enne, aga ka mitte pärast kolmandat nädalat, tänasest arvates, välja soita. Ma tahaksin 
aga pildid isiklikult Santa Cueva kirikukogule üle anda ning pean siis järelikult 
paluma teilt kiiret tööd, don Francisco. Teisest küljest olen ma aga, kui maalid kolme 
nädala vältel üle antakse, valmis teile kolme tuhande reaali asemel, mida teie 
tavaliselt nõuate, iga pildi eest kuus tuhat maksma. Te näete, ekstsellents, et iga 
kodaniku käest võib mitte halvasti süüa saada,» lõpetas ta ning kihistas. 

Goya ise sagedasti t 

undis tuska sellepärast, 

et ta grande'd olid nõnda 

ülbed. Kuid see valge Cädiz, 

rikas, jõudsalt kasvav, kaunis, 

kõige jõukam linn maailmas, 

rikkam kehkjast Londonistki, 


oli rajatud küll rahva — 
kodanike, meremeeste, 
kauplejate poolt, ent siiski 
Goyale see linn ei meeldind. 
Linna kodanikuuhkust 
mõistis ta, kuid see Martinez 
kogu oma raha ja ka 
kunstivaimustusega ei 
meeldind talle põrmugi. Ei 
meeldind seegi, mida ta nüüd 
pidi maalima, ei meeldind 
teemad. Paraku ei saa ju 
kunstnik ikka valida, mis 
meeldib. Ja kuus tuhat on suur 
raha. Sellepärast Goya 

vaatas kaubahärra kõhna, 
vastusirutatud kätt ning 

pani oma lihava ja 

tugeva käe teise pihku, 

ütles: «Hüva!» 

Cayetana kutsus Francisco endaga kaasa mirador'i, vaatetorni tõusma. Seekord aga 
ei möödunud nad suletud uksest pooles trepis, Cayetana avas selle ning kutsus Goya 
sisse. 

Kamber oli väike, läppunud õhk lõi nendele vastu, sees oli hämar. Cayetana avas 
aknaluugid, ootamatult ja suure hooga voolas valgus sisse. Ruum oli niisama hästi kui 
tühi, ainult üks pilt rippus seinal, keskmise suurusega lai pilt suurepärases raamis, 
selle ees seisis kaks mugavat, kulunud tooli. 

«Istuge, don Francisco,» palus teda Cayetana väikese, ning nagu talle tundus, kavala 
naeratusega. 

Ta vaatas pilti. See kujutas mütoloogilist stseeni tugevalihaseliste meestega ja 
lihavate naistega. See näis 

pärinevat Peter Paul Rubensi töökojast ning ilmselt polnud need kõige andekamad 
õpilased olnud, kes selle kallal olid töötanud. 

«Teil on ka paremaid pilte,» arvas Francisco mõne aja pärast. 

Cayetana vajutas seinal olevale nupule. Mütoloogia liikus kõrvale, arvatavasti vedru 
abil, ning andis maad teisele maalile. 

Francisco sirgus, tõusis üles, astus oma tooli taha. Ta nägu pinguldus, muutus 
tähelepanust peaaegu morniks, alumine huul tungis ette. Kõik temas oli aina 
jälgimine, vaatamine. 

Pilt kujutas lamavat naist, kes paremale käele toetudes end peeglis silmitseb, 
vaatajale selga keerates. Naine oli alasti. Peeglis, mida tema ees hoiab väike põlvitav, 
tiivuline poiss, oli tema nägu ähmaselt nähtav. See naine ei olnud aga maalitud mõne 
välismaalase poolt, see ei olnud valminud Antverpenis ega ka Veneetsias — mõned 
taolised välismaised pildid rippusid kuninglikkudes lossides või ka ühe või teise 
grande lossis; ei, pilt, mille ees Francisco nüüd seisis, oli maalitud hispaanlase käega, 
see võis olla maalitud ainult ühe kunstniku poolt, Diego Veläzguezi poolt. See oli, 

selles ei olnud mingit kahtlust, toosama pilt, millest talle oli jutustanud don Antonio 
Ponz ja juhuslikult ka Miguel. See oli too Veläzguezi julge, keelatud, siunatud, 
kiidetud «Doha desnuda», «Alasti naine», mõni Psüühe või Veenus või ükskõik, 
kuidas teda taheti nimetada, kuid igal juhul väga tõeline alasti naine. Ta ei olnud roosa 
ega lihav, ei valge ega laialivalguvalt paks, ei Tiziani itaallanna ega Rubensi 
hollandlanna; see oli suurepärane hispaania tütarlaps, niisiis oli ta toepoolest olemas, 
see Veläzguezi « doüa desnuda», ja Francisco Goya seisis selle ees. 

Ta unustas, et see pilt oli oma sada viiskümmend aastat vana, et ta viibib Cädizes, et 
Cayetana seisab tema kõrval. Ta vaatas oma kolleegi pilti, nagu oleks see just äsja 
valminud, vaatas oma kolleegi Veläzguezi kõige julgemat, keelatumat pilti « dofia 
desnuda't». 

Tõenäoliselt valib igaüks endale mõne inimese, mõne elava või surnu, et tema järgi 
elada. Kui Francisco 

Goyale oleks antud võimalus endale saatuselt midagi paluda, siis oleks see olnud 
Veläzguezi kunst ja kuulsus; ainukeseks suureks meistriks hispaanlaste hulgas pidas 
ta Diego Veläzguezi Looduse kõrval oli too don Diego tema ainus õpetaja ning ta oli 
kogu oma elu vältel püüdnud selle poole, et tema maalikunstist täiesti aru saada. Seal 
oli siis nüüd see suur, uus, saladuslik, eriti kuulus pilt. Goya, kiire tundmustes ja 
tunnetamises, kiire armastuses, vihas, austuses ja vihkamises, tundis veel enne, kui oli 
möödunud pool minutit: ta imetleb seda pilti, ja ta tõrjub seda endast eemale. 

Ta imetles, kui loomulikult see väga meeldiv naine oli asetatud, ilma et ta sealjuures 
oleks laisana mõjunud; Francisco enda inimesed hõljusid sageli õhus, selle asemel et 
istuda või lamada. Ta imetles seda kavalust, millega tema kolleeg oli selle naise näo 
jätnud ebaselge peegli hämarusse, ning pealtvaataja kogu tähelepanu suunanud keha 
võrratutele joontele, lamava, väga hispaanialiku naisekeha kontuurile kitsa piha ja 
hästi arenenud puusadega. 

Kõigepealt aga imetles ta, et don Diego üldse oli söandanud seda pilti maalida. 
Inkvisitsiooni keeld alasti keha pildis kujutada oli selge ja vali, ja ükski teine 
hispaania meister ei olnud julgenud maalida seda kõige meelitavamat, naise paljast 
ihu. Don Diegot võis kaitsta kuninga või mõne teise mõjuka tellija soosing, aga 
kindlasti oli ka Neljanda Philippi õukonnas preestritel ja vagatsejatel olnud võimu ja 
mõju, ning suurte isandate tujud olid muutlikud. Velazguez oli maalinud selle naise, 
kuna teda oli erutanud näidata, et alastust võib kujutada ka teisiti kui Tiziani ja 
Rubensi kombel. Ta oli võtnud hädaohu enda kanda, kuna ta oli suur kunstnik ning 
täis hispaanialikku uhkust, kuna ta oli tahtnud tõestada, et ka meie, hispaanlased, seda 
suudame. 

Ta oli seda tõestanud. Suurepärane, kuidas värvid üksteisega kooskõlastusid, ihu 
pärlmutrilikkus, valge loor, peegli rohekashall, juuste tumepruun, alasti poisikese 
punakalt-violetsed paelad, tema tiibade vaevu kärgatavad vikerkaaretoonid. Õrnalt, 
kergelt, rangelt 

ja elegantselt oli maalitud see alasti naine, seal ei olnud midagi odavat, mitte midagi 
sellest eredast, käratsevast ihast, mis õhkus itaallaste ja hollandlaste naiste ihust. 
Pigemini oli seal midagi kergelt sünget, mis pilti varjutas, ning rätiku must, millel 
naine lamas, tumepunane eesriie, peegli must raam, kogu see tõsine koloriit vältis 
igasugust usalduslikkust. Don Diego oli hispaanlane. Tema jaoks ei olnud ilu ja 
armastus mitte midagi kerget, lodevat, vaid midagi tõsist, metsikut ning väga sageli 
rasket, traagilise piiril asuvat. 


Francisco vaatas ning imetles. Et teda vaadataks ning imetletaks, oli don Diego 
tõenäoliselt tahtnud. Aga kui keegi üht naist maalib selle ihu suurepärastes värvides, 
mis loodus talle on kinkinud, ja maalib nii, et seda imetleti, kuid jäädi külmaks, kas 
see on õige? Hea küll, don Diego oli saavutanud selle meisterlikkuse ilma viha ja 
armastuseta, tolle huvipuuduse kunstis, millest Winckelmann ja Raphael Mengs ja 
tema surnud naisevend olid nii palju lobisenud, tolle ainulaadse meisterlikkuse; aga 
kui talle, Franciscole, peaks kurat täna mitte millegi eest pakkuma niisugust, meis- 
terlikkust, ta loobuks sellest, ta ütleks: «Muchas gra-cias, no!» 

See oli hea, et too imetlusväärne, pidulikult rõõmsameelne ja sünge pilt alasti 
naisest siin ilmas eksisteeris. Kuid oli samuti hea, et mitte tema, Goya, ei olnud seda 
maalinud. Ja ta oli õnnelik, mitte ainult sellepärast, et ta ei lamanud San Juan Bautista 
kiriku uhkes haudkabelis, vaid üldse selle pärast, et ta oli kunstnik Francisco Goya ja 
mitte kunstnik Veläzguez. 

Äkitselt kuuldus ruumis kõrget krooksuvat häält. 

«See daam on väga laisk daam,» lausus hääl. «Niikaua kui mina teda tunnen, lamab 
ta siin diivanil, vaatab peeglisse ja laiskleb.» 

Goya pöördus ümber. Seal seisis mingi moonutis, vigane ning krimpsunud 
vanamees, rõivastatud väga kirjult, ehitud medalite ja kõige kõrgemate ordenitega. 

«Sa ei peaks mitte alati niimoodi ehmatama, Padilla,» tõreles Cayetana, kuid ilma 
teravuseta, ja ta 

seletas Goyale, et see monstrum olevat tema surnud vanaisa õuenarr, keda 
kutsutakse Padillaks; ta elavat sjin vana valitseja ja tema naise hoole all, arg, harva 
päevavalgele ilmuv. 

«Seda teeb ta hästi, et elab siin Cädizes, see doüadesnuda,» krooksus Padilla edasi. 
«Teda ei lastaks muidu kuskil elada. Sealjuures on ta ju suursugune daam. Tegelikult 
üks esimese järgu grande. Saja viiekümne aasta jooksul ei ole ta sõrmegi liigutanud.» 

Igasugust tööd peeti grande'le häbiasjaks. 

«Sa pead nüüd lahkuma, Padilla,» lausus ikka pehmelt Cayetana, «sa ei tohi härra 
esimest kunstnikku kauem segada.» 

Padilla kummardas, tema ordenid klirisesid, ta lahkus. 

Cayetana istus tugitoolis, vaatas Goyale otsa, naeratas ning küsis põnevusega- 

«Mis sa arvad, kas Padillal on õigus? Usud sa, et ta tõepoolest oli grande? Tizianile 
ja Rubensile seisid suured daamid alasti modellideks, see on tõestatud.» Ning oma 
mõnevõrra jäiga, lapseliku häälega kordas ta: «Usud sa, et ta oli grande, Francho?» 

Francisco oli senini mõelnud ainult kunstnikule ja pildile ning mitte hetkekski 
modellile. Nüüd aga, kui Cayetana küsis, teadis ta otsekohe vastust: tema hea 
silmamälu muutis ta kindlaks. 

«Ei,» vastas ta, «ta ei olnud grande, ta oli maja.» 

«Võib-olla oli ta maja ja ka grande,» väitis Cayetana. 

«E1,» tõrjus Francisco endise kindlusega. «Selles ei ole kahtlust, et ta on «Ketrajate» 
pildilt, see, kes lõnga hasplilt kerib. Meenuta selga, kaela, kätt, meenuta õlgu, juust, 
hoiakut. 

See seal oli maja, mitte 

grande,» lõpetas ta leebelt, 

aga siiski otsustavalt. 

Cayetana «Ketrajaid» ei 

suutnud meenutada. Küllap 

vist Franciscol oli õigus. 

Cayetanat valdas nukrus. 


Hoopis kaunimalt ta oli 
ette kujutanud, kuidas 

koos Franciscoga ta seisab 
pildi ees. Ta jälle surus 
nuppu. Jumalanna ette, 
palja ketrajanna ette 
kerkis mütoloogia. 

õhtusöögi ajal jutustas Cayetana oma minevikust. Tõenäoliselt oli talle selleks tõuke 
andnud Õuenarri Padilla ootamatu ilmumine. 

Lapsena oli Cayetana mitmeid kordi viibinud siin Cädizes oma vanaisaga, 
kaheteistkümnenda hertsog Albaga. Tema vanaisa peeti tollal Hispaania kõige 
uhkemaks meheks, ta ei olnud kogu riigis kedagi kohelnud endaväärsena peale 
kuninga, kuid kuningat, jämedakoelist Kolmandat Carlost, polnud ta suutnud taluda. 
Ta oli mõnda aega olnud saadikuks Prantsusmaal ja Viieteistkümnenda ja 
Kuueteistkümnenda Louis' õukonda hämmastanud oma luksuse ning tseremooniatega. 
Pärast tagasipöördumist oli ta inkvisitsiooniga vastuollu sattunud, sest ta seisis niivõrd 
kõrgel, et vaatamata kõigi traditsioonide austamisele võis endale lubada olla 
«filosoof», vabamõtleja, mis igale teisele oli keelatud. Ta oli inkvisitsiooni 
vangikongidest välja nõutanud ühe noore mehe, kes seal sandiks oli piinatud, ning 
kasvatanud temast endale õuenarri, nimelt selle kääbuse, keda nad täna olid näinud. 
Oli oma õuenarri õhutanud ülbeteks ja mässulisteks kõnedeks, nimetanud ta Padillaks 
suure endise mässukangelase nime järgi ning lasknud tal kanda oma aumärke ja 
ordeneid. Keegi peale tema narri polnud küllalt väärikas olnud läbikäimiseks hertsog 
Albaga. Just sellepärast, et vanaisa oli nii väga uhke oma vabamõtleja kuulsusele, oli 
ta nii sageli ja meelsasti viibinud Cädizes; see linn, mis seisis kaubandusetõttu 
tihedates sidemetes välismaaga ja oli alati täis võõraid kaupmehi, oli tollal kõige 
valgustatumaks linnaks Hispaanias. 

«Minu vanaisa,» jutustas naeratades Cayetana, «kasvatas mind Rousseau' 
printsiipide järgi. Ma pidin 

õppima kolmel teel: loodusest, oma isiklikust arusaamisest ja õnnelikust juhusest.» 

Goya sõi ja joi ning kuulas pealt. Tõelised grande'd olid teistsugused, kui tema neid 
oli ette kujutanud: hoopis eriskummaliselt komplitseeritult kõrgid. Uks laskis kelladel 
ja ajal paigal seista, seni kui õnn teda ei soosinud- Teine pidas endal kibestunud 
õuenarri, kuna keegi teine ei olnud väärt temaga rääkima. Ning seal oli see Cayetana. 
Teda ootasid seitseteist tühja lossi ja kõik need aastad läbi ouenarr, kes tal kõigi nende 
aastate vältel oli ununenud. 

Goya sõi Cayetanaga, ta magas Cayetanaga, Cayetana oli talle lähem kui ükski 
inimene iial enne, kaugem kui iganes keegi. 

Järgmisel päeval saabus Cayetana majapidamine Cädizesse ning sellest ajast peale 
oli Francisco ainult harva temaga üksinda. Nüüd, sõja ajal, oli Cädiz muutunud ikka 
rohkem ja rohkem Hispaania pealinnaks, õukonna härrased, krooni kõrged ametnikud, 
India nõukogu liikmed tulid siia ning kõik nad tahtsid hertsoginna Albale oma 
lugupidamist avaldada. 

Ka Francisco kohtas siin palju Madriidi sõpru ja tuttavaid. Ta oli rõõmus, siiski 
mitte üllatatud, kui ühel päeval ka sehor Miguel Bermüdez don Manueli esindajana 
esile kerkis. 


Miguel kõneles loomulikult poliitikast. Don Manuel olevat jällegi kurssi muutnud, 
ja kuna käesoleval silmapilgul olevat nii kõige mugavam, tegutsevat ta nüüd koos 
kõige reaktsioonilisema kõrgaadli ning kirikuga ja takistavat nende vabameelsete 
abinõude läbiviimist, mis ta ise oli ellu kutsunud. Oma välispoliitikas olevat ta 
ebakindel. Uus Prantsusmaa saadik Truguet olevat rahulik, arukas mees. Sellega 
suutvat don Manuel veel vähem hakkama saada kui lahkunud Guillemardefga, vahel 
olevat ta liiga agressiivne, teinekord jälle liiga teenistusvalmis. 

«Mis on siis õigupoolest Guillemardefst saanud?» küsis Goya. 

Miguel seletas, et varsti pärast tagasijõudmist Pariisi tuli saadik paigutada 
hullumajja. Goya tundis õudu: kas ei olnud ta sellele mehele tema saatust näkku 

maalinud? Tõenäoliselt olevat Guillemardet' mõistuse röövinud see, jutustas Miguel 
edasi, et ta ei osanud aru saada ja kaasa lüüa Prantsuse avaliku elu kiirele pöördele. 
Muutust revolutsioonilisest radikaalsusest para-jusliku kodanliku demokraatiani 
olevat ta suure hädaga suutnud veel enda ees õigustada; aga et ta nüüd palju teravama 
pöörde avaliku plutokraatia poole pidi tegema, olevat tal tõenäoliselt üle jõu käinud. 

Siis ilmus Hispaania panga esindajana kui üks selle advokaatidest ka noor Ouintana 
Cädizesse. Koos Migueliga tegi ta Franciscole Casa de Haros külaskäigu, mille juures 
viibisid ka hertsoginna ja doktor Peral. 

Ouintana hakkas kohe Franciscot nähes särama ning «Cariõse perekonda» kiitma. 

«Teie, don Francisco,» hüüdis ta, «olete Hispaania päästja tema vaimuhädas!» 

«Kuidas nii?» päris uudishimulikult hertsoginna. 

Ta istus seal, säravalt ilus oma mustas kleidis, ta ei olnud sugugi haavunud, et 
Ouintana tundis ilmselt rohkem huvi Goya kui tema vastu. Ta jälgis häbenematult 
noort isandat, kes niisugusest ausast vaimustusest pakatas; tema ise edendas kunste, 
kuna see oli grandese kombekohane, kuid tema osavõtt ei muutunud sügavamaks. 

«Meie Hispaania,» seletas Ouintana, «veab kogu oma ajalugu ja traditsioone endaga 
kaasas nagu kette. Kui lõpuks keegi tuleb ning näitab, mis on saanud kunagistest 
suurtest institutsioonidest, siis on see väärt tegu. Vaadake, dofia Cayetana,» seletas ta 
temale tuliselt, «tänapäeva kuningas, näiteks katoliiklik kuningas, on külil ehitud 
võimu kõigi väliste märkidega, kuid ta funktsioonid on õõnestatud, kroon on 
muutunud vananenud peakatteks, valitsemiseks on praegusel ajal konstitutsioon 
vajalikum kui valitsuskepp. Ning see saab «Carl6se perekonnas» nähtavaks.» 

«Mida te seal küll ei räägi, noor isand,» arvas Goya. 

Doktor Peral palus Ouintanat, et ta jutustaks neile natuke rohkem sellest pildist. 

«Kas teie ei tunne seda?» küsis üllatunult noor luuletaja. «Ka teie mitte, proua 
hertsoginna?» 

«Te peate teadma, don Jost,» vastas sõbralikult hertsoginna, «ma ei ole, siin täiesti 
vabatahtlikult, ma aljen Madriidist välja saadetud.» 

«Kus on küll mu pea, proua hertsoginna?» vabandas Ouintana meeldivalt 
naeratades. 

«Muidugi ei ole teie seda maali näinud. Kuid seda on võimatu sõnadega kirjeldada, 
mitte keegi ei suuda geda.» Ning otsekohe hakkas ta seda kirjeldama, joovastunult 
värvide tulvast ning peade realismist, mis paljalt, karmilt ning inetutena sellest esile 
tungivad. Ta rääkis nii, nagu ei olekski Goyat seal. 

«Kunstniku eriline kunstivõte,» seletas ta, «on see, et ta nii inimesterohkel maalil nii 
vähe käsi näitab. Seeläbi tungib nägude alastus paraadmundrite ja pidu-rõivaste kohal 
kahekordse teravusega esile.» 


«Kui mulle oleks rohkem makstud,» lausus Goya kuivalt, «siis oleksin ma rohkem 
käsi maalinud. Käte eest võtan ma kõrget hinda.» 

Noor luuletaja aga jätkas: «Me kõik uskusime juba, et Hispaania on raugastunud, 
seal tuli Francisco Goya ja näitas meile, kui noor see veel on. Ta on nooruse kunstnik, 
see Francisco Goya.» 

«Nonoh,» arvas Goya; ta istus toolil, paksusele kalduv, õlad veidi lõdvad, 
viiekümnene, halva kuulmisega ja ka muidu mitmeti rikutud, ja see oli mõnevõrra 
imelik, et Ouintana nimetas teda nooruse kunstnikuks. Kuid keegi ei naernud. 

Ning Ouintana lõpetas: «Seda on tõestanud don Francisco viimased maalid: sellele 
maale on langenud osaks õnn esile tuua kolm igavest meistrit: Velazguez, Murillo, 
Goya.» 

Miguel, fanaatiline kunstikoguja, muheles endamisi sellele mõeldes, et tema 
valduses oli viis head Goyat, ning naljatas: 

«Seda ma näen jah, et Kolmanda Carlose korraldus, niis keelab Veläzguezi ja 
Murillo väljaveo, ei ole enam piisav; me peame juurde lisama ka sinu nime, Fran- 
ciscO.» 

«Sealjuures oli Veläzguezil palju kergem,» kaalutles yaljult Ouintana. «Ta austas 
kõigest hingest kuningat Ja aadlit ning see oli tol korral sünnis ja loomulik. Ta 

võis, ta pidi sisimalt olema ühel nõul oma kuninga ja tema õukonnaga. Monarhia 
ülistamine oli talle Hispaania kunstniku kõige kõrgemaks ülesandeks ning ta pidi ise 
olema aristokraat, pidi tundma ühtekuuluvust et oma kunstilist sihti saavutada. Meie 
Goya aga on läbi ja läbi ebaaristokraatne ning see on tänapäeva jaoks õige. Ta vaatab 
oma kuningat täpselt niisama terava silmaga kui Veläzguez, kuid temas peitub osake 
majo't, ta on Veläzguez rahva seast ning tema maalides on midagi värskendavalt 
brutaalset.» 

«Arvatavasti ei pane te seda mulle pahaks, don Jose,» vastas mõnusalt Goya, «kui 
ma teile ebaaristokraatselt ja brutaalselt vana kõnekäändu meenutan: «Kolm 
juuksekarva lasksin ma endal välja kiskuda; neljanda puhul muutun ma tülikaks».» 

Ouintana naeris, räägiti millestki muust. 


Cayetana ütles hiljem 
Franchole, et tema sõbrad 
olevat küll väga targad, 

siiski kuidagi ei suutvat 
kumbagi neist kujutleda 

ta cortejo'na, ka mitte 

seda nooremat. Ta lisas 
lapselikult kaalutledes, 

selle peale mõtlemata, 

etta haavata võiks Goyat: 
«Kummaline, tõsilugu, 
imelik, et väga targad 

mehed, nagu sinu sõbrad 
Miguel ja too noor Ouintana, 
või Peral, mu doktor, need kõik 
jätavad mind täitsa külmaks.» 

Hertsoginna Alba, Hispaania kõige kuulsama naise kohalolek erutas Cädize 
elanikke ja kõik püüdsid tema seltskonda pääseda. Hertsoginna oli leinas; see oli talle 
mugav ettekääne oma soovi kohaselt kas vastu võtta või tagasi lükata. 

Pilkega pani Francisco tähele, kui ebakindlaks muusid Cädize uhked kodanikud 
dofia Cayetana ees, ning rohkem kui teised — tohutu rahuldusega jälgis seda 
Francisco — oli erutatud muidu nii julge, õpetatud ja külmavereline seõor Sebastiän 
Martfnez. 

Ettekäändel, et arutada temaga Santa Cueva piltide töö käiku, oli Martinez teda 
mitmel korral Casa de Haros külastanud. Francisco ei saanud kõrvale põigelda ning 
pidi teda hertsoginnale esitlema. Seor Martinezit oli õukonnas vastu võetud, suured 
härrased taotlesid tema poolehoidu, tema mõõtmatu rikkus ning tema tegude kuulsus 
muutsid selle kõhetu, pigemini näotu mehe paljudele naistele meeldivaks. Jutustati 
metsikust liiderlikkusest, mida ta aeg-ajalt endale lubavat. Dofia Cayetana aga 
sisendas talle ilmselt juba esimesest silmapilgust alates poisiliku, romantilise kire, 
ning kui sefor Martinez temaga rääkis, ei suutnud hellitatud ja muidu nii reserveeritud 
härra end taltsutada, tema silmad hakkasid leegitsema, tema kuiv nägu punetama. 
Cayetanale valmistas see nalja, ta kohtles teda tolle armastusväärse, peaaegu 
märkamatu kõrkusega, mis oli ainult talle omane. Elukogenud seüor Martinez pidi 
sellest hästi aru saama, et ta ei ole hertsoginnade muud midagi kui mängukann, pelele. 
Kuid vaatamata tema kodanlaseuhkusele oli tõenäoliselt just too grande ise- 
endastmõistetav arrogants see, mis teda ligi tõmbas. Goya, tundes ülbelt heameelt, 
möönis, et kui pärga-mentne seikleja Cayetanaga kõneleb, siis on tal kindlasti kõik 
hertsoginna vanad kõrged tiitlid käepärast ja samuti ka lahingute kuupäevad, millest 
tema esiisa, sünge marssal, osa oli võtnud. 

Goya töötas Santa Cueva jaoks määratud piltide kallal kiiresti ja kärmesti, ilma 
erilise innuta, siiski mitte ilma uute ideedeta. Juba teise nädala lõpul võis ta sefor 
Martfinezile teatada, et pildid on ärasaatmiseks valmis. 

Sefor Martinez vaatas oma kaheksateistkümne tuhande reaali eest tehtud tööd. Ta ei 
arutlenud sugugi rumalasti. 

«Ainult teie, härra esimene kunstnik,» arvas ta «Viie tuhande söötmise» ees seistes, 
«olete võimeline rah- 

vahulka maalima üheaegselt nii seotult ja nii liikuvana.» 

Ning «Püha õhtusöömaaja» ees leidis ta: «Ainult Francisco Goya võis endale lubada 
apostlid laua äärest minema peletada. Kuidas nad on põrandale viskunud Kristuse 
sõnadest hirmu tundes. See on täielikult uus, see on mässuline, kellegi teise puhul 
oleks võidud öelda: ketserlik.» Ta itsitas. 

Siis, meelitavalt, kelmikalt naeratades jätkas rõõmu tundev koguja, et võib-olla on 
härra esimesel kunstnikul nüüd siiski veel aega ja tahet temast, Sebastiän Mar-tinezist, 
Cädize kaupmehest portreed maalida; nagu don Franciscol teada, minevat tema 
laevastik alles järgmisel nädalal merele. 

«Ma ei tea,» vastas külmalt Francisco, «kas mul järgnevatel päevadel' on tahet tööd 
teha. Ma olen siin puhkusel.» 

«Missugune hind võiks teid meelitada,» küsis senor Martinez, «oma puhkust kaheks 
või kolmeks päevaks katkestama?» 

«Kakskümmend viis tuhat reaali,» vastas kõhklematult Francisco, imestades ise oma 
jultumust. 

«Kokku leppinud,» lausus samuti kõhklematult senor Martinez. 


Siis aga sõnas ta mõnevõrra pelglikult, kas ta ehk ei tohiks hertsoginnat ja Goyat 
väikesele peole oma majja külla kutsuda. Põhjus selleks on olemas: Santa Cueva 
jaoks määratud pildid olevat valmis, ta olevat härra esimese kunstnikuga 
ärivahekorras, ta olevat tutvunud proua hertsoginnaga, ning tal endal olevat kavatsus 
Hispaania suuremaks auks läbi murda Inglise blokaadist ning oma laevad 
Ameerikasse juhtida. 

«Plus ultra,» lausus ta ning itsitas: «Ikka edasi.» 

Goya vastas kuivalt, et ta ei olevat volitatud proua hertsoginna eest kutseid vastu 
võtma. Pealegi teadvat ta, et tema kõrgusel olevat järgmise paari nädala plaanid 
valmis, ning siis olevat ju senor Martinez juba õnnelikult merel. 

Senor Martinez vaikis viivu, tema kuiv nägu tõmbles. Kui talle langeb osaks rõõm 
ja au, arvas ta siis, 

tervitada dofia Cayetanat ja don Franciscol oma kodanliku katuse all, laseb ta oma 
laevastikul merele minna, ilma seda saatmata. Goya oli jahmunud. Ta kehitas õlgu. 
«Kõnelge sellest hertsoginnaga,» andis ta nõu. Ustavate sõprade ringis, dofia 
Cayetana juuresolekul, oli sellest juttu, et seior Martinez olevat loobunud plaanist 
oma laevadega kaasa soita ainult sellepärast, et korraldada õhtut hertsoginna auks. 
Ouintana, täis ilmset hukkamõistu, ütles: «See peab olema küll ühele naisele väga 
piinlik, äratada kirgi, kuhu ta ka ei läheks.» «Te olete väga noor, sefor,-» lausus 
hertsoginna. Silmas pidades dofa Cayetana leinaaega, oli senor Martinez kutsunud 
ainult vähe külalisi. Goyale tundus kõige huvitavamana keegi isand, keda sefior Mar- 
tinez tutvustas seõor Bajerina, reederina Mälagast, lähedase ärisõbrana. Paraku aga 
andis võõra isanda aktsent ilmselt tunnistust tema inglise päritolust. Tõenäoliselt oli 
see mõni blokeeriva Inglise laevastiku ohvitser; härrastele meeldis 
ümberrõivastatuna Cädizes käia. Üllatunult ning lõbustatult sai Francisco õhtu jooksul 
teada, et tark seor Martinez oli oma laevastiku väljasõidu kindlustanud teatud 
kokkulepete kaudu inglise ohvitseridega. 

Ka don Miguel oli seal. Ta hindas kõrgelt seior Martfnezit, ta sai aru teise 
kunstiajaloolistest harrastustest ning tundis rõõmu tema edumeelsest hoiakust. Noor 
Ouintana ei olnud aga ilmunud; ta ei andestanud Sebastiän Martinezile, et see oli 
loobunud selletaolisest patriootlikust ettevõttest nagu seda on oma laevastiku 
juhtimine vaid nägusa näolapi pärast. 

Tavaliselt nii kindel Sebastiän Martinez pingutas ka sel õhtul, et oma kodanlikku 
hoiakut näidata. Ta pühendas hertsoginnale, nii nagu see oli sünnis, ainult vähe 
rohkem tähelepanu kui teistele külalistele, kuid ta ei suutnud takistada, et tema 
paluvad, imetlevad pilgud ikka ja jälle hertsoginna poole pöördusid. 

Don Miguel mässis teda pikka ja laia antikvaariaalasesse keskustellu. Ta oli sefior 
Martinezi raamatukogus leidnud varaseid trükke mõningatest raamatutest, 

mis usulisest seisukohast lähtudes olid küllaltki kahtlased. 

«Olge ettevaatlik, sefor,» naljatles ta. «Niivõrd valgustatud ja nii rikas mees kui teie 
on inkvisitsiooni-isandatele suureks kiusatuseks.» 

«Minu laevad murdsid läbi inglaste blokaadist,» vastas tagasihoidlikult, uhkeldavalt 
sefor Martinez, «ma loodan, et ma suudan oma raamatuid ja arvamusi ka läbi Püha 
Ameti tüürida.» 

Hertsoginna ja Goya olid oodanud, et pärast sööki istutakse mängulaudade taha, nii 
nagu see üldiselt oli kombeks. Ent sefior Martinez oli midagi muud välja mõelnud. 

«Kas ma tohin teid teatrisaali paluda, dofia Cayetana?» kutsus ta hertsoginnat. 
«Serafina tantsib teil.» 


«Serafina?» küsis hertsoginna, ausalt üllatatuna. 

Serafina oli Hispaania kõige kuulsam tantsitar, keda armastati kui ebajumalat, sest 
ta oli hispaania rahvale suure võidu välja võidelnud. Nimelt oli Toleedo kardinal- 
primasele tulnud palju kaebusi, eeskätt välismaistelt kirikuvürstidelt, et vagas ja 
usklikus Hispaanias lubatakse niisuguseid tooreid ja liiderlikke tantse nagu fandango 
ja bolero. Kardinal-primas oli lõpuks kokku kutsunud konsistooriumi, mis pidi 
arutama nende tantsude võimalikku ärakeelamist. Sevilla peapiiskop, kartes 
pahameelt, mida niisugune keeld eelkõige Andaluusias esile võiks kutsuda, tegi 
ettepaneku, et auväärsed vaimulikud kohtunikud peaksid enne laskma endale neid 
tantse esitada. Serafina ja tema partner Pablo tantsisid konsistooriumi ees. Prelaatidel 
oli raske vaikselt oma toolidele istuma jääda, ja fandango tantsimist ei keelatud. 

Varsti pärast seda oli aga Serafina kadunud, räägiti, et ta olevat abiellunud, igal 
juhul ei olnud ta enam kahe-kolme aasta vältel avalikult tantsinud. 

«Serafina?» küsis niisiis meeldivalt üllatatud hertsoginna Alba, «kas te ütlesite: 
Serafina?» 

«Ta elab nüüd Jerezis,» seletas sefor Martinez, «ti on minu sealse ärijuhi Vargase 
naine. Ei ole küll väga kerge meelitada seora Vargast tantsima võõraste ees, kuid 
teile, proua hertsoginna, tantsib ta.» 

Siirduti teatrisaali. Ruum oli osavalt sisustatud, nii et ta jättis mulje taolisest paigast, 
kus rahva hulgast pärinevad tantsijad oma ettekannetega esinevad. Kindlasti muidu nii 
elegantne teatrisaal oli muudetud mingi kunagise suursuguse ja nüüd allakäinud 
araabia maja rappunud ning vaesunud vastuvõturuumiks. Põrandal olid kulunud, 
paigatud, kunagi väga hinnalised vaibad, seinad olid kaetud valge, määrdunud 
linasega, lagi kaunistatud kunstipäraselt punaste ja kuldsete arabeskidega. Ruumis 
seisid mõned logisevad puutoolid, paar õlilambikesi ja küünalt andsid viletsat valgust. 

Külalised istusid, ja kohe kuuldus allalastud eesriiete tagant lavalt kastanjettide 
teravat, sütitavat klõbinat. Eesriie avanes, laval oli näha primitiivselt maalitud 
Andaluusia maastik, nurgas pingil istus mahajäetult üksik pillimees oma kitarriga. 
Kastanjettide klõbin muutus valjemaks, kulisside tagant väljus vasakult poolt majo, 
paremalt maja. Nad tulid teineteisele vastu, armastajate paar, kes olid kaua lahus 
olnud ning nüüd teineteist leidnud. Nende kirjud rõivad olid kõige odavamast 
materjalist, rikkalikult kaetud kuldsete ja hõbedaste litritega. Nooruki püksid ja 
tüdruku seelik liibusid tihedalt puusade ümber. Seelik oli õhukesest riidest, alt lai, 
mitte pikk. Nad ei hoolinud rahvast, nad vaatasid ainult teineteist. Käed üles tõstetud, 
tantsisid nad teineteisele vastu. 

Ikka veel ei olnud kuulda muud kui ainult tasast, erutavat kastanjettide klõbinat. 
Nüüd olid tantsijad teineteisele päris lähedal. Seal põrkas tüdruk tagasi, taganes 
tantsides, ikka ülestõstetud kätega, nooruk järgis teda, kord aeglasemalt, kord 
kiiremalt, huuled mõlemal veidi avatud. Nüüd oli see rohkem pantomiim kui tants, 
mõlemad vaatasid teineteisele otsa, vaatasid maha. Tüdruk põgenes taganedes, nüüd 
aeglasemalt, ta meelitas noorukit, koketeeris temaga; poiss järgnes ta'le, esialgu küll 
arglikult, kuid tõusva kirega. Nüüd aga pöördus tüdruk tema poole. Kastanjetid 
muutusid valjemaks, kitarr lõi sekka, väike nägematu orkester saatis teda, tantsijad 
olid teineteise juurde jõudnud. Juba puutusid nende 

rõivad kokku, juba olid nende näod teineteisele päris ligi. Siis aga äkitselt takti kes- 
kel, vaikis muusika, vaikisid kastanjetid, tantsijad seisid tardunult, maasse juurdunult. 
Paus vältas mõningad sekundid, kuid näis lõputuna. 


Siis alustas kitarr uuesti mängu, värin jooksis üle tüdruku keha, aeglaselt vabastas ta 
end tardumusest, põrkas tagasi, siis jälle ette. Nüüd liigutas end ka nooruk. Tulisemalt 
lendas ta tüdrukule vastu. Nüüd juba aeglasemalt, kuid õrnemalt hõljus tüdruk tema 
poole. Mõlemate liigutused muutusid ägedamaks, nende pilgud väljakutsuvamaks, iga 
lihas värises kirest. Nüüd, suletud silmadega, lähenesid nad teineteisele. Aga jällegi, 
viimasel silmapilgul, põrkasid nad tagasi, ning. jällegi järgnes üks nendest 
metsikutest, ärritavatest, häbitutest pausidest. 

Siis aga põrkasid nad mõlemad tagasi ning kadusid kulisside taha, ning nüüd, 
otsekohe — pealtvaatajad teadsid seda — algab see stseen, mille andaluuslased 
fandangode juurde olid lisanud, see soolo, mis pärines tõenäoliselt mustlastelt ning 
varajasest oriendist, see üksiktants, mis oli Serafina ja enne teda mõnegi teise 
tantsitari teinud kuulsaks kogu riigis. 

Sealt tulebki ta juba kulisside tagant välja, sedapuhku aga üksinda ja ilma 
kastanjettideta. Lava tagant aga kostab rütmilist, monotoonset trampimist ning 
käteplaginat ja üksik tume hääl laulab banaalset, kuid igavesti sügavamõttelist teksti: 

Sellepärast 

sukeldugem 

armastuse 

sÜgavusse; 

sest me elu 

on siin ilmas 

üürikene, 

surm ent kestab 

igavesti. 

Peagi muutuvad ka sõnad arusaamatuks, ning mida üksik hääl laulab, on nüüd ainult 
mingi rütmiline, ühetooniline, peaaegu kaebav aahh ja aaii, pikaldane, 

siiski metsik ja äge. Ning ka tüdruku tants on aeglane, metsik ning äge, ikka 
samasugune ja ikka teistsugune, rahulik, metsik tants, kogu keha tants; ilmselt tutvus- 
tab tantsitar ennast oma armsamale, näitab talle, missugust kirge, uima, metsikust 
võib pakkuda tema keha. 

Pealtvaatajad istuvad vaikselt. Ühetooniline metsik trampimine tungib neile 
liikmetesse, kuid nad ei liiguta End, nad on vaatamisse tardunud. Laval ei toimu 
midagi ebasündsat, seal ei ole mingit alastust, siiski etendatakse seal sügavamas 
süütuses ning kõikides üksikasjades kõikidest ihadest kõige loomulikumat, lihalikku 
igatsust, ning see on lahendatud rütmis. 

Pealtvaatajad on seda tantsu näinud mõnegi korra, kuid mitte iial nii täiuslikku. 
Imetluse ja asjatundmisega vaatavad õpetatud Miguel ja paljulugenud Martinez 
Serafina kunstipäraseid pingutusi. Naised nagu see, pidid olema need, keda roomlased 
pahelisest Gadese linnast vedasid oma linna, et nad seal oma tantsuga kõikides 
lõbudes kogenud senaatorite ja pankurite meelt lahutaksid. Naised nagu see, pidid 
olema need, keda endised kirikuisad täis püha viha Herodiase tantsiva tütrega 
võrdlesid, ning kindlasti on õigus pärimusel, mis väidab, et tantsitar Telethusa 
Gadesest olevat olnud modelliks kujuril, kes lõi Veenus Kallipygose. 

Serafina tantsis andunult, ilmetu näoga, täis kõrget kunsti, täis külgesündinud ning 
õpitud metsikut iha. Monotoonne trampimine ja laul muutusid ägedamaks ning nüüd 
lõid sekka ka pealtvaatajad. Nad plaksutasid käsi, need grande'd ja rikkad härrased, 
trampisid jalgadega takti, karjusid ole, ja isegi seüor Martinezi ärisõber, inglise 
ohvitser, kes alguses oli olnud šokeeritud, trampis kaasa ning karjus ole. Serafina aga 
tantsis. End vaevalt kohalt liigutades pööras ta pealtvaatajaile kord selja, kord külje, 


kord näo, värin jooksis tal ikka sagedamini üle keha. See kiskus tema käed kõrgele, 
need tõmblesid õhus, siis äkitselt tekkis jälle see Paus, mis laskis tal ja temaga koos 
kõigil tarduda, ning siis järgnes veel viimane, väga lühike, oma kirglikkuses Peaaegu 
väljakannatamatu tantsimine, rebimine, tõmbamine, ihaldus. 

Soolostseen oli lõppenud ning esitati uuesti, seekord aga hingematvalt kiires 
järjestuses, pantomiim igivanast armastuse kahevõitlusest: häbelikkus, ihaldus, sünge 
otsustavus, uus kartus, tõusev iha, järeleandmine, täitumine, lunastus, lõtv, tuim 
rahulolu. 

Mitte midagi lodevat, nilbet ei olnud selles tantsus, ta oli täis metsikut, veenvat 
tõsidust ning nii võtsid seda ka pealtvaatajad, nii andusid nad sellele. Ei olnud ühtegi 
kunsti, mis oleks paremini väljendanud, mida need hispaanlased tundsid, kuidas nad 
elasid, kui see laul oma banaalsete, alati õigete sõnadega, see muusika, mis ei olnud 
üldse muusika, vaid mingi heli, mis inimesi kurdistas ja kaasa kiskus. Selle tantsu ees 
sulas arvestav, vaagiv mõtlemine, tüütav loogika ei millekski, siin' oli vaja ainult 
vaadata ja kuulata, siin võis ja tuli lasta end kanda helide lainetuses ja liigutuste 
lendlemises. 

Hertsoginna Albat valdasid samad tunded nagu teisigi. Ilma et ta isegi seda oleks 
teadnud, trampisid tema väikesed kingad kõrgete kontsadega rütmiliselt põrandat, 
tema kile lapselik hääl karjus ole, ta sulges silmad, ta ei suutnud voogavat iha enam 
välja kannatada. 

Francisco lihav nägu oli melanhoolne, tõsine, peaaegu ilmetu nii nagu tantsijail. 
Temas oli palju tundeid, mis läbisid teda, ilma et oleksid muutunud sõnaks või 
teadvuseks. Tema silmad rippusid sellel andaluusia bolero't, või ükskõik kuidas seda 
tantsu ka ei nimetatud, tema ise aga tantsis hinges oma kaasasündinud aragoonia 
jota't, seda peaaegu sõjakat tantsu, milles mees ja naine teineteist ähvardavad, milles 
pole leebust ega halastust, tantsu täis tagasihoitud kirge; ta oli seda sageli tantsinud, 
väga sirgelt, nagu tants seda nõudis, justkui mindaks lahingusse. Ja teistega koos 
plaksutas ta taktis oma tugevaid käsi ning karjus kõrgel häälel ole. 

Ning siis oli tants lõppenud ja tantsijad ei olnud kohalt liikunud ning olid ometi kõik 
maise armastuse faasid läbi elanud ja teistel läbi elada lasknud. Nüüd siis koos, sel 
ajal kui eesriie langes, taandusid nad kulisside taha. Muusika vaikis. Plaksutamine 
lakkas. Pealtvaatajad istusid tummalt, ise kurnatud, tühjad. 

Seüor Martinez ütles Goyale: «Ma olen õnnelik, ekstsellents, et ma võisin teile 
rõõmu valmistada.» 

Tema sõnades oli aga alatoon, mis Goyat ärritas; teda ärritas, et ta oli lasknud oma 
näolt kõike lugeda, et ta oli lasknud nii selgesti aru saada, kuivõrd oli Serafina teda 
erutanud. Kindlasti oli ka Cayetana oma vilgaste silmadega tähele pannud, mida ta 
tundis. 

Ning Cayetana ütleski juba: «Meest nagu teie peab Serafina kindlasti enda poole 
tõmbama. Teie olete Cädizes väga kuulus, don Francisco. Kui seor Martinez suutis 
Serafinat mõjustada mulle tantsima, siis võib ta kindlasti korraldada, et Serafina ka 
teile teene osutaks.» 

Ning seõor Martinez segas end kohe vahele: «Serafina portree huvitab teid kindlasti 
rohkem, ekstsellents, kui ühe vana ärimehe portree. Sefora Vargas võtab seda suure 
auna, teile portree jaoks istuda, eriti veel kui teie portree mulle tahaksite loovutada. 
Kas ma ütlesin teile juba, et seüor Vargas on minu ärijuht Jerezis?» 

Tuli Serafina. Ta külvati üle kiituse ja ülistustega ning galantsusega. Ta tänas 
rahulikult, sõbralikult, naeratamata, ta oli harjunud austusavaldustega. 


Goya ei öelnud midagi, ainult vahtis talle otsa. Lõpuks pöördus Serafina tema poole. 

«Kui kauaks te veel Cädizesse jääte, härra esimene kunstnik?» küsis ta. 

«Ma ei tea,» vastas Goya. «Küllap vist üheks või kaheks nädalaks veel. Pärast seda 
jään ma veel mõningaks ajaks siia naabrusesse, Sanlücari.» 

Serafina lausus: «Ka mina ei ela siit kaugel, Jerezis. Mul oli kavatsus oma 
piduvoodit pidada alles hilissügisel. Täna aga otsustasin ma seda varem teha ning ma 
loodan, et te külastate mind.» 

Selles maakohas valitses aga komme, et jõukate perekondade naised igal aastal 
haigestusid üheks või kaheks nädalaks, lamasid voodis, lasksid end hellitada, võtsid 
vastu sõprade ja tuttavate külaskäike ning kingitusi; toretsev voodi, mida kasutati 
ainult selleks otstarbeks, kuulus iga endast lugupidava tütarlapse kaasavara hulka. 

Goya vaatas talle otsa 

kaua, hoolimata teistest. 

Naine vastas silmadega. 

Mõlemate vaates kõlas 

kaeblik, ühetooniliselt 

trampiv, tuttav lauluheli: 

«Sellepärast sukeldugem 

armastuse sügavusse, 

homme võime olla surnud.» 

Lõpuks avas Goya huuled, 

purustades vaikse võlu. 

Nagu majo maja'e ta 

ütles: «Kuule, Serafina, 

asjata sa jandad oma 

vastuvõtuga, sest seda 

pole meile vaja. Maalin 

sind ma niigi. Küllap saame 

kahekesi kokku veelgi 

ilma ettekäändeta, mu Serafina.» 

Kaks päeva hiljem oli ta õhtupoolikul Cayetanaga üksi. Puhus kuum aafrika tuul, 
solano; tuuleiilide vahel oli kuulda mõlema vaenuliku laevastiku, lähedase Hispaania 
ja kaugemal asuva Inglise laevastiku õhtu-signaale. 

Francisco oli närviline ja pahane. Ta ihkas tagasi Sanlücari, tahtis Cayetanat jälle 
ainult täiesti endale. Ta oli korraga Cädize elust tüdinenud, tüdinenud nendest 
paljudest inimestest, kellega ta siin pidi koos olema. Kas ta venitas oma puhkust 
ülemääraselt selleks, kas ta pani õukonna soosingu mängu selleks, et seior Martfne- 
ziga ja temataolistega aega viita? Cayetanale aga ilmselt meeldisid nende inimeste 
austusavaldused. Tema jaoks ei olnud Cayetanal aga mingit arusaamist. Tal oleks 
pidanud siiski olema niipalju südant ja viisakust lõpuks ometi märgata, et Goya enam 
kauem siin viibida ei tahtnud. 

Ta ei olnud seda mõtet veel lõpuni mõelnud, kui Cayetana suu avas: 

«Sa ei tarvitsegi seda ütelda, Francisco.» 

«Mida siis?» küsis ta tehtud lihtsameelsusega. «Mida ma ei tarvitse sulle sugugi 
ütelda?» 


Ning Cayetana, naeratades: «Kui see sulle on vastuvõetav, siis pöördume homme 
tagasi Sanlücari.» 

Kõik meelehärm haihtus, kui Goya uuesti Cayetanaga Sanlücaris omaette oli; ta oli 
säravalt õnnelik nagu nädalatel enne reisi. Ka mälestused Cädizest tundusid talle nüüd 
ilusamatena. Mehed olid teda austanud, naised temasse armunud, talle oli makstud 
hindu nagu vaevalt kunagi ühelegi kunstnikule enne seda; tema kuulsus oli ilmselt üle 
kogu riigi levinenud. Sealjuures oli ta nüüd alles algust teinud selle näitamisega, mida 
ta suutis, tema kunst oli alles kasvamas. Ning nüüd oli ta siin, üksinda oma 
suurepärase armukesega, kes kõikidele tema tujudele allus. Ta oli noor, ta oli seda 
tõestanud, ta omas kõike, mis ta soovis. «Istudes elu ja kunsti kuldse laua ääres,» 
kõlas ta kõrvus värss, mida tõenäoliselt don Miguel kunagi oli tsiteerinud. 

Kord voodis lamades ja laisalt ringutades küsis Cayetana: 

«Kas sa ikka veel ei taha mind maja'na maalida?» 

«Miks mitte,» vastas ta kohe. 

Ta maalis nägusa, rõõmsa pildi, mis kujutas teda ja Cayetanat jalutamas. Cayetana 
oli rõivastatud maja-rüüsse ja kandis musta mantilla't. Goya kõndis veidi tagapool, 
ning Cayetana pöördus Goya poole, end sipelgapihast koketselt painutades, üks käsi 
hoidis kutsuvalt avatud lehvikut, teine osutas käskivalt väljasirutatud nimetissõrmega 
nõudlikult lehvikule. Tema ise aga, Goya, rääkis Cayetanaga õukondlikult galantses 
seisakus, ta oli ülepea elegantselt rõivastatud, täiesti keigarlikult, ta kandis pruunikat 
frakki, hinnalisi pitse ja kõrgeid säärsaapaid, ta oli peaaegu kuni tundmatuseni 
noorendatud ning ilmselt armunud nagu mai-põrnikas. 

Cayetana taipas hästi, et Goya ei tahtnud teda ikka veel näha majana, et ta oli teda 
jällegi maalinud ainult suure daamina maja-rüüs. Kuid see pilt valmistas talle 

rõõmu. Francisco nokkimine oli heatahtlik, ülemeelik ning eks olnud ta ennast oma 
noorendamisega veel rohkem töganud. 

Ühel päeval jutustas Cayetana talle, et surnud toaneitsi Brigida olevat teda jällegi 
külastanud. Brigida olevat öelnud talle, Cayetanale, et ta surevat noorelt, kuid siiski 
mitte enne, kui teda on majana maalitud' Goya lamas loiult toolis. 

«Siis pead sa kahjuks seda tunda saama,» vastas Goya. 

«Ära räägi rumalusi!» hüüdis Cayetana. «Sa tead väga hästi, mida ta mõtles.» 

«Ma arvan,» vastas Goya, «see on väga õnnelik ennustus. Sul pole muud, kui ära 
lase ennast majana maalida, ja sa elad sada viiskümmend aastat vanaks.» 

«Kuna ma olen seda otsustanud,» lausus Cayetana, «siis ma ka lasen ennast majana 
maalida. Seda teab Brigida niisama hästi kui meie mõlemad.» 

«Muide, mis tal siis ka seljas oli, sel sinu Brigidal?» küsis Francisco. 

Cayetana vastas üllatunult: «Ta oli riides nii nagu toaneitsi tavaliselt.» 

Siis aga ei suutnud ta pidada: «Mis tal seljas oli! Sa pärid nagu inkvisitsioon.» 

«Ma olen kunstnik,» vastas Francisco leplikult. «Kui ma midagi ei näe, siis ei ole 
seda minu jaoks olemas. Vaim, keda ma maalida ei suuda, ei ole mingi õige vaim.» 

Kui doktor Peral juba Cädizes end oli tagaplaanil hoidnud, siis kadus ta nüüd täiesti 
silmapiirilt, kui ta vähegi võis oletada, et tema juuresolek ei ole soovitav. Üldiselt 
osutus ta aga lõbusaks ja arukaks kaaslaseks ning pani suurt rõhku sellele, et Goyale 
näidata, missuguse asjatundlikkusega ta teda imetleb. Francisco ei suutnud seda 
peaaegu taibata, et mees, kes hertsogi surma juures oli mänginud nii sünget osa, võis 
olla nii tasakaalukalt rõõmus ja endaga rahul. Tõenäoliselt pidas see vaatamata kogu 
oma tagasihoidlikule olemusele nii ennast täis mees end mägede kõrguselt rahvast üle 
seisvaks ja arvas, et tema teadus lubab talle seda, mis rumalale massile ei ole lubatud. 
Kui ta oli hertsogi 

surmas osaline, ning kindlasti oli ta seda, siis oli ta seda, mis ta korda saatis, teinud 
külma südamega ning kõhklemata, ja tal ei olnud mõttessegi tulnud, et nurkades 
võisid kükitada deemonid, kes seda pealt vaatavad. 

Kui Peral teda tookord oli palunud, oli Goya kõrgilt tema portreteerimisest ära 
öelnud. Nüüd tundis ta kiusatust seda õudusttekitavat, oma tugevajoonelisele näole 
vaatamata nii ebamäärast meest maalida, et temast selget pilti saada. Ühel päeval 
hoogu võttes tegi ta Pera-lile selle ettepaneku. 

Üllatunud Peral heitis nalja: «Sehor Martinezi hindu ei suuda ma aga maksta.» 

Goya vastas naeratades: «Ma kirjutan portreele: «A mi amigo».» 

See oli aga pühendus, millega kunstnikud oma kingitusi märkida tavatsesid, ning 
mõte omada niisugust Goya poolt maalitud portreed soojendas kirgliku koguja Perali 
südant. Tema rahulik nägu lõi punetama. 

«Te olete väga suuremeelne, don Francisco,» möönis ta. 

Goya maalis pikalt ja andunult portreed, ta maalis seda tolles hõbedaselt-hallis 
valguses, mis kuulus ainuüksi talle ning mis oma õrnusega toonitas seda süngust, 
mida kunstnik oletas arsti targa, rahuliku näo taga. Goya ei lubanud, et don Joaguin 
midagi tema eest peidaks; ta asetas arsti istuma nii, et selle mõlemad käed olid 
nähtavad. 

«Mis? Te kingite mulle ka käed?» naljatas Peral. 

Kuid just neid käsi, mis olid Cayetana mehe hukanud, tahtiski Goya maalida. 

Üldiselt aga kulgesid seansid väga mõnusasti. Peral oli jutukas, avameelne, ehkki 
alati jäi midagi varjatuks, midagi mõistatamatuks, ning Goya oli sellest mehest 
sügavalt huvitatud ja hakkas teda armastama, vaatamata sellele, et mõnigi juhuslik 
pilk, mõni juhuslik liigutus teda eemale tõukas. Nende mõlema vahel tekkis 
mingisugune ebatavaline vaenusõprus; nad tundsid, et mad on teineteisega seotud, nad 
tantsid teineteist põhjalikult tundma õppida, neile valmistas nalja teineteisele teravat 
tõtt öelda. 

Kuna Goya Cayetanast ei rääkinud, ei nimetanud ka Peral tema nime. Küll oli aga 
sageli juttu armastusest nii üldiselt. Kord küsis arst kunstnikult, kas ta on kuulnud, 
missugust vahet tegid vanad filosoofid hedonisti ja erootiku vahel. 

«Ma olen rumal maalermeister, doktor,» vastas heatujuliselt Goya, «ning teie olete 
tertuliante, kolm korda tark Tullius Cicero. Palun, õpetage mind.» 

«Hedonist,» seletas Peral meelitatult, «on see, kes ainult endale tahab valmistada 
ülimat naudingut; erootik aga tahab valmistada lõbu ka teisele, kui tema lõbu tunneb.» 

«Väga huvitav,» lausus Goya mõnevõrra ebamugavust tundes; ta ei teadnud, kas 
Peral oli sellega arvanud hertsoginna Albat. 

«Filosoof Kleanthes,» jätkas Peral, «õpetab: «Häda sellele, kes mõne naishedonisti 
sülle langeb,» ja kui kellelegi midagi taolist peaks juhtuma, sellele soovitab ta 
arstimiks, et ta peaks põgenema mõnda suurde, üldisesse üritusse, võitlusesse isamaa 
ja vabaduse eest. See kõlab hästi; arstina aga kahtlen ma, et see aitaks.» 

Loomulikult kõneles Peral poseerimise ajal ka palju kunstist. Eriti imetles ta 
Francisco tehnikat, maalida kõnelevaid silmi. 

«Ma olen selle teie triki jälile saanud,» ütles ta. «Te teete silmavalge väiksema kui 
tegeliku, silmatera aga suurema.» 

Ning kuna Goya üllatunult üles vaatas, selgitas ta: «Silmatera tavaline läbimõõt on 
üksteist millimeetrit, teie inimeste silmaterad on kolmteist millimeetrit. Ma mõõtsin 
järele.» 

Goya ei teadnud, kas ta peaks naerma. 


Ühel teisel korral rääkis Peral Grecost. Ta avaldas kahetsust, et kuningas Philipp ei 
olnud Grecost küllaldaselt aru saanud. Kui palju suurepäraseid töid oleks loodud 
rohkem, kui Philipp oma soosingu meistri vastu oleks säilitanud.» 

«Mina küll ei nimetaks,» ütles ta, «nagu too vaimustatud noor luuletaja seda tegi, 
Hispaania kolmeks suuremaks meistriks Veläzguezt, Murillot ja Goyat. Minu meelest 
on suurimad: Greco, Veläzguez ja Goya.» 

Goya vastas avameelselt, et temale olevat Greco võõras; Greco olevat tema jaoks 
liiga maneerlikult aristokraatne, liiga ebahispaanialik. 

«Nähtavasti,» arvas ta, «on meie don Jose Ouintanal õigus. Ma olen hispaanlane. 
Ma olen talumats, ma maalin jõhkralt.» 

Siis oli pilt valmis. Lõuendilt vaatas vaatajale otsa suurte skeptiliste, mõnevõrra 
torkavate silmadega arukas, isegi tähtis ning õudne Peral. Hoolikate pintslitõmmetega 
signeeris Francisco: «Goya a su amigo Joaguin Peral». 

Peral vaatas pealt. «Tänan, don Francisco,» ütles ta. 

Jerezist saabus kiri, kohmakalt kirjutatud; Serafina meenutas ennast. 

«Ma lähen võib-olla paariks päevaks Jerezisse,» ütles Goya Cayetanale, «et 
Serafinat maalida.» 

«Kas ei oleks mugavam,» vastas Cayetana, «kui sa laseksid tal siia tulla?» 

Cayetana rääkis rahulikult, nagu muuseas; aga tema sõnade taga peitus kelmikas, 
heatahtlik nõusolek, mis Goyat marru ajas. 

«See oli lihtsalt niisugune idee, mis mul läbi pea vilksas,» lausus ta. «Tõenäoliselt ei 
lähe ma sinna ega lase temal ka siia tulla. Kuid,» lisas ta õelalt, «ta oleks ideaalne 
maja. Kui ma kunagi jälle maja't maalin, siis kindlasti teda.» 

Kui ta varsti pärast seda tavalisel ajal Cayetana juurde tuli, leidis ta Cayetana 
diivanil lamamas kostüümis, mida eelmisel talvel oli maskipidudel sageli kantud. See 
oli mingi rüü õhukesest, kallihinnalisest valgest materjalist, enam torero kui maja rüü, 
pooleldi särk, pooleldi püksid; voltides keha ümber liibudes see rohkem paljastas kui 
kattis. Sinna juurde kandis Cayetana bolero jakki, tugevalt kollast, kaunistatud mus- 
tade sillerdavate metallplaadikestega, mis kujutasid liblikmustrit; lai roosavärviline 
vöö hoidis kleiti koos. Nii lamas ta, käed pea taha asetatud. 

«Kui sa Serafinat maja'na maalida tahad,» küsis Cayetana, «kas oleksid siis see poos 
ja see kostüüm oiged?» 

«Seda küll,» vastas Goya. See ei olnud ei jaa ega ei. 

Naine, kes lamas diivanil, oli kütkestav daam, väga julgel kombel maja'ks 
rõivastatud; siiski ei oleks üheski Manoleria kõrtsis mitte keegi teda majaks pidanud, 
ning Francisco suutis endale küll ette kujutada et ta võiks maalida niiviisi Cayetanat, 
ent mitte Serafinat. 

«Kui sa niisuguse maja maaliksid,» küsis Cayetana edasi, «kas sa maaliksid ta 
elusuuruses?» 

Goya, mõnevõrra hämmeldunud, vastas: «See on esimene kord, mil sa tehniliste 
küsimuste vastu huvi tunned.» 

Cayetana, pisut läbematu, lausus: «Täna ma tunnen huvi.» 

Goya vastas naeratades: «Ma arvan, ma maaliksin pildi kolmveerand loomulikust 
suurusest.» 

Paar päeva hiljem viis Cayetana ta ühte vähekasutatud ruumi majas, toredasti 
sisustatud, kuid mõnevõrra hooletusse jäetud magamistuppa, mida tõenäoliselt kunagi 
keegi Casa de Haro perenaistest oli kasutanud oma ametlikuks lever'is. Ühel seinal 
rippus mingi mittemidagiütlev maal, lai maal, mis kujutas jahistseeni. Samasuguse 


mehhanisni abil, nagu ta oli kasutanud Cädize Casa de Haros, laskis Cayetana pildil 
kohalt nihkuda. Selle tagant tuli nähtavale paljas sein, ruum teise pildi jaoks. Goya 
seisis sõgedana. 

«Kas sa ei taipa?» küsis Cayetana. «Ma tahan, et sa mind lõpuks maaliksid maja'na, 
ehtsa maja'na.» 

Goya põrnitses talle otsa. Oli ta Cayetanast aru saanud? Veläzguezi alasti naine, nii 
oli ta Cayetanale seletanud, ei olnud ei jumalanna ega grande, ta oli maja. 

«Ma tahaksin teilt tellida kaks portreed, don Francisco,» lausus Cayetana, «üks 
maja'na rõivais, teine kui ehtne maja.» 

Kui Cayetana nii tahtis, siis pidi ta seda ka saama. Goya maalis teda kallihinnalises, 
kriiskavas rüüs, ja ta maalis Cayetana juba nüüd alasti läbipaistva riide all. Seal lamas 
ta lõbu jaoks valmistatud asemel, tuhmjalt-rohelisel polstril, käed kokkupõimunult 
pea taga. Vasak jalg oli kergelt kõverdunud, parem reis lamas pehmelt teisel, 
toonitades üsa kolmnurka.. Ta käskis Cayetanal 

end kergelt minkida ja ta maalis tema nägu; kuid see ei olnud Cayetana nägu, 
pigemini andis ta Cayetanale mingi anonüümse, paljutähendava näo, nii nagu ainult 
tema seda maalida oskas, see oli ainulaadne nägu ning samaaegselt kõigi nägu. 

Cayetana tundis rõõmu uhkest võistlusest, millesse ta nüüd oli laskunud. Ta oli 
saavutanud, et Francisco paalis teda maja'na; Serafina, maja majada, maja ürgkuju, oli 
Goyat tagajärjetult kutsunud oma pidu-voodile. 

Goya maalis teda toas, mille jaoks mõlemad pildid olid määratud. Vasakult langev 
valgus oli rõivais maja jaoks õige. Alasti maja't maalis ta aga vaatetorni, mirador"i 
lamedal katusel, sest siin tekitas kaitsevõre niisuguse valguse languse, nagu tema seda 
vajas. Õuena, kogu seda asja kaugeltki mitte heaks kiites, pidas vahti; oldi kaitstud. 
Kuid sellele vaatamata oli see, mida nad tegid, kardetav, sest niisugused ettevõtmised 
ei jäänud paraku kauaks saladusse. Goya maalis vihase kiindumusega, ta tundis, et 
Cayetana keelas talle Serafinat, Cayetana tahtis olla talle rohkem kui Serafina, ka 
rohkem maja kui Serafina. Seda aga ei pidanud ta saama. Vihane lõbu võttis temas 
võimust. Nii nagu Cayetana seal tema ees lamas, ei olnud enam tema Cayetana pelele, 
vaid lõpuks oli Cayetana tema mängu-lclu. See, mis võttis kuju tema lõuendil, ei 
olnud mingi maja. Ja kuigi sünd ning rikkus olid Cayetanale andnud kõik, mida 
Hispaania anda suutis, — rahvast jäi ta väljalülitatuks; ta oli ikkagi ainult armetu 
grande. Ta ei muutu majaks, nii väga kui ta seda ka ei teeskle. Ning just siis, kui ta 
endalt viimase katte maha kiskus, ei olnud ta seda. 

Goya mõtted pöördusid lihaliku naise juurest oma töö juurde. Ta ei teadnud, kas see 
oli kunst, mida ta seal tegi. Mida oleks küll Lujän, tema õpetaja Saragossas, selle 
kohta öelnud! Lujän oli tal lasknud hästi rõivastatud kipskujusid maha joonistada, ta 
oli olnud inkvisitsiooni tsensor. Kindlasti oli see, mida ta siin 'egi> ääretult kauge 
tollest soovideta ja kireta kunstist, jnillest Mengs ja Miguel unistasid. Aga carajol, ta 
ei tahtnud võistelda surnud Veläzgueziga, ning see siin 

oli nüüd tema dofia desnuda. Ta maalis rõivastatud ja rõivastamata alasti naisesse 
sisse kõik need naised, kellega ta kunagi oli koos maganud, voodis või kuskil nurgas. 
Maalis kõikideks himudeks ülespiitsutavat keha Ning sinna juurde kaks nägu: ühe täis 
ootust ning himurust, tühja, just enne naudingut, ning karmi, meelitava ohtliku 
pilguga; teise veidi unise, pikkamööda ärkava' ihadest rahuldatu, juba uue naudingu 
järele januneva' See, mida ta tahtis maalida, ei olnud hertsoginna Alba ega olnud ka 


mingi maja, see oli lihtsalt himu, mitte kunagi vaigistatav, oma tumeda õndsuse ja 
oma hädaohtudega. 

Pildid olid valmis. Ebakindlalt vaatas Cayetana ühelt teisele. Naisel torero-rüüs oli 
teine nägu kui alasti naisel. Mõlemad näod kuulusid talle ning ometi ei olnud tema 
omad. Miks ei olnud Francho maalinud tema õiget nägu? 

«Te olete teinud midagi ainulaadset, don Francisco,» lausus ta lõpuks, «midagi 
rahutusttekitavat.» Ta kiskus end mõttest lahti. «Kuid nii ihar ma siiski ei ole,» lausus 
ta tehtud nöökamisega. 

Siis duefia abiga nad 

riputasid pildid üles. 

Riides maja kattis teise, 

alasti ja riieteta 

maja pildi. «Kindlasti mu 

külalised teevad juba 

sellegi ees suured silmad,» 

arvas Cayetana. Ja siis 

veel kord lapselikult mängis 

mehhanismiga ta, surus 

nupule ja veel kord ilmus 

nähtavale paljas maja. 

Must ja jäik, täis põlgust, huuled 

rangelt suletud, nii seisis 

dofa Eufemia. Naerdes 

varjas Cayetana oma 

alastuse teise maja 

värvilise pildi alla. 

Naeratades sirutas siis 

sõrme välja, armulikult 

viipas Goyale, et järgneks. 

Ilus pea nii uhkelt püsti, 

lahkus kergel sammul ruumist hertsoginna Alba. 

Sanlücari saabus külaline, don Juan Antonio margu€s de San Adriän. 

Goya oli tujust ära. Ta tundis margus'i juba ammust ajast, ta oli teda maalinud, 
sellest oli saanud üks tema paremaid portreesid. Goya oli asetanud margu€s'i lahtise 
maastiku ette; seal siis seisis väga afekteeritult kivist samba vastu nõjatudes noor 
isand — ta ei olnud sugugi enam nii noor, ta võis olla neljakümnendate aastate 
alguses, kuid ta näis kahekümne viiesena oma ilusa jultunud, kõrgi poisinäoga. Ta 
kandis ratsutamis-ülikonda, valget vesti, kitsaid kollaseid pükse ning sinist kuube, 
omamoodi wertheri-rõivaid. Ratsapiitsaga käe toetas ta elegantselt puusale, teine, 
väga hoolikalt maalitud käsi, hoidis raamatut — ei kunstnik, veel vähem modell, 
oleks osanud öelda, miks — kõrge kübara oli ta asetanud kivisambale. Goya ei olnud 
midagi varjanud ilusa, väga hellitatud isanda arrogantsist, kes, olles üks õukonna 
esimesi grande'siä, oli juba noores eas nimetatud väga mõjuvõimsa India Nõukogu 
presidendiks. Goya oli margues'i mitmel korral kohanud Cayetana ringkonnas, oletati, 
ta olevat olnud üks Cayetana armukesi. Ent oli kindel, et ta kuninganna favoriitide 
sekka kuulus; tõenäoliselt oli hertsoginna Alba ta lühemaks ajaks oma cortejo'ks 


valinud, et dofa Marfa Luisat vihastada. Marguts de San Adriän oli tark ning 
ebatavaliselt haritud, ta oli kaua aega elanud Prantsusmaal, teda peeti väga 
edumeelseks ning tõenäoliselt ta oligi seda. Aga kui ta oma kõrge, mõnevõrra 
lohiseva poisi-häälega ütles küünilisi afekteeritud vaimukusi, siis torkis see Goyat 
ning tal oli tegemist, et mitte vastata midagi jämedat, kohmakat. Margušs oli tulvil 
loomulikku armastusväärsust. Ta 

olevat tulnud, jutustas ta, et dofla Cayetanale oma lugupidamist avaldada; sest ta ei 
olevat hertsoginna eemalolekut õukonnast kauem taluda suutnud. Aga üks teine 
peaaegu niisama tähtis põhjus olevat tema tungiv soovi et don Francisco peaks, kuna 
ta nüüd viibivat Sevilla lähedal, India Nõukogu istungit maalima. 

«Me tunneme teist puudust, mu armas,» laulis ta oma mõnevõrra krooksuva 
häälega. «Te teate, meile ei tundu iialgi, et meid on liiga palju portreteeritud, ning kui 
teie lasete meil puudust kannatada, siis peame pöörduma teiste tublide inimeste poole, 
nagu teie kolleeg Carnicero, ning siis muutuvad meie näod veel tühjemaks kui nad 
On.» 

Margu€s püüdis mitte segada. Ta võttis osa söögi-aegadest ning viibis Cayetana 
hommikustel vastuvõttudel; tema juuresolek oli pigemini erutav kui koormav. 
Cayetana kohtles teda kerge irooniaga nagu mõnda pealetükkivalt uudishimulikku 
noorukit, tema suhted margu€s'iga olid tõenäoliselt oma aja ära elanud. Igatahes võis 
Francisco näha Cayetanat üksinda nii nagu ennegi, millal ta aga tahtis. 

Ühel õhtul söögilauas sattus Goya Peraliga kõnelusse kunstiküsimustest. Mõlemad 
teised ei võtnud sellest osa. Seal aga, sel ajal kui ta rääkis, püüdis Goya kinni ühe 
Cayetana pilgu San Adriänile. See oli viltune pilk, nii nagu ta oli selle maja näkku 
maalinud; Cayetana vaatas don Juani poole väljakutsuvalt, ootavalt, ihaldavalt. See 
pilk ei väldanud kahte sekunditki, võibolla kujutas Goya seda ainult ette. Kindlasti 
kujutas ta seda endale ainult ette; ta sundis ennast seda pilku unustama. Kuid ta suutis 
alustatud lauset ainult suuri vaevu lõpetada. 

Öösel veenis ta end, et see kõik on mõttetus, Cayetana on tema kujutluses sulanud 
kokku dofia desnuda'ga, taolisi asju juhtus Goyaga mõnikord. Siis aga sisendas ta 
endale, et on niisama hästi kui kindel, et Cayetana on varem San Adriäniga maganud, 
ning milleks tuli margu€s siia, kui mitte selleks, et vana sõprust uuesti üles 
soojendada? Ning kindlasti ei tulnud ta Cayetana nõusolekuta. Kõik oli selge ning 
tema, Francisco, oli rumal, pelele. Ta kujutles, kuidas Cayetana 

San Adriäniga koos magab, keigariga, arrogantse kehkenpüksiga, nüüd, just nüüd, 
siis kui tema unetult piinleb. Ning siis näitab Cayetana tollele doiadesnuda't ning San 
Adrian nendib oma vastiku häälega, kui palju ilusat ei ole Francisco Cayetana juures 
näinud. 

See koik oli mõttetus. Ta oli lihtsalt armukade narr. Tal oli põhjust kartuseks. Ta oli 
vana ja paksuvõitu ning kuulis halvasti, ta selg hakkas looka vajuma, mis oli eriti 
teotav aragoonlasele; peale selle oli ta veel taltsutamatu ning pahur. Cayetana oli 
chatoyante, seda oli vana marguesa õigesti näinud. Isegi siis, kui Goya oleks noor 
ning säravalt ilus, võib-olla oleks Cayetana ka siis äkitselt tema vastu huvi kaotanud 
ning kedagi teist eelistanud. Nii aga, nagu ta praegu välja nägi, oli selge muidugi, et 
Cayetana meelsamini magas noore, saleda, vaimuka, alati rõõmsameelse keigariga. 
Trägalo, perro. 

Viirastused. Kas Cayetana ei olnud margues'i veriselt pilganud Maria Luisa pärast; 
kas ei olnud Cayetana talle selgesti näidanud, et tema, Francisco, on Cayetana 
cortejo? Ent too viltune pilk, seda ei olnud ta endale sisendanud, see ei tulnud dofa 


desnuda'lt, see tuli elava Cayetana südametutest, metalsetest silmadest. Cayetana oli 
järgmisel momendil kohe osavõtmatult ringi vaadanud, ent ta ilme vaheldus nagu 
kassi silm, mitte midagi ei olnud tema juures ehtsat ega käegakatsutavat. See ei olnud 
Goya süü, et ta ei suutnud Cayetanat maalida, ka Velazguez ei oleks suutnud teda 
maalida, mitte keegi ei suuda teda maalida, ka tema alastust oli võimatu maalida, sest 
isegi tema alastus oli võlts. Ning tema süda oli mingitud nagu tema nägugi. Ta oli 
hinge põhjani halb. Üks värss kõlas Goya kõrvus vanadest romanssidest, mida Pepa 
meelsasti laulis: «Ilusas rinnas inetu süda.» 

Järgmisel hommikul hakkas ta maalima. Sest nüüd 'õpuks oli ta õige Cayetana 
avastanud. Ta laskis Caye-tanal lennata läbi õhu; temaga koos, tema all, nagu Pilved, 
mis teda kandsid, hõljusid kolm mehekuju. Sel korral aga ei maalinud ta naise 
näojooni anonüümsetena. See puhas, kõrk ovaalne nägu võis kuuluda ainult 

ühele naisele maa peal, Cayetana de Albale, ning selgesti tuntavad olid ka meeste 
näod: härjavõitleja Costillares oli üks, teine oli India Nõukogu president San Adriän, 
kolmas don Manuel Principe de la Paz. Maa pealt vaatas aga irvitades seda lendu 
pealt mingi ebard, igivana õuenarr Padilla. See oli taevassesõit, mida Francisco seal 
maalis, ent see oli äärmiselt riivatu taevassesõit ning selle siht ei olnud kindlasti 
taevas. Naine meeste peade kohal hoidis oma laia lehviva, lennust kohevil kleidi all 
jalgu laiali. Väga hästi võis sellelt hõljuvalt eeldada kõiki seitset surmapattu. Väga 
hästi võis see nägu ilma huuli liigutamatagi anda korraldusi süütu abikaasa 
hukkamiseks, kuna see, võib-olla, oleks muutunud tülikaks. Jah, lõpuks oli ta seda 
näinud, lõpuks seda tabanud, ning see oli nüüd ikka ja alatiseks Cayetana viimne 
nägu, õige, puhas, ülbe, sügavalt valelik, sügavalt süütu, sügavalt paheline Cayetana 
nägu, see oli lihaks muutunud himu, ahvatlus, vale. 

Järgmisel päeval ei andnud Cayetana end näole. Duefia vabandas teda härrade ees. 
Cayetana valge koerake don Juanito olevat haigestunud, Cayetana on kurb ega või 
kedagi näha. Goya töötas edasi «Taevasõidu», «Vale» kallal. 

Järgmisel päeval oli koerake jälle terve ning Cayetana hiilgavas tujus. Goya oli 
ühesilbiline, Cayetana ei pannud seda pahaks, ta katsus mitmel korral Goyat 
kõnelusse tõmmata. Pikkamööda aga, kuna Francisco talle vastu ei tulnud, pöördus ta 
ikka rohkem San Adriäni poole, kes temaga armastusväärselt, lapselikult meelitaval 
kombel rääkis. San Adriän tarvitas prantsuskeelset tsitaati, Cayetana vastas talle 
prantsuse keeles, nad libisesid prantsuskeelsesse keskustellu. Peral, kistud siia ja sinna 
kahjurõõmust ja kaastundest, püüdis keskustelu uuesti hispaania keelele tagasi 
juhtida, Cayetana ja San Adriän jätkasid aga prantsuse. keeles, kiires prantsuse 
keeles, mida Goya ei suutnud jälgida-Lõpuks pöördus Cayetana Francisco poole, ikka 
prantsuse keeles, käibelt kõrvale heidetud sõnu kasutades, millest Francisco aru ei 
saanud. Ilmselt tahtis ta Franciscot San Adriäni ees rumalaks teha. 

pärast õhtusööki lausus Cayetana, et ta on täna heas tujus ega mõtle veel magama 
minna, ta tahtvat veel midagi ette võtta. Ta laseb oma inimesed kokku kutsuda, et 
need fandango't tantsiksid. Tema toaneitsi Fruela tantsivat suurepäraselt, ka 
ratsasulane Vicente ei olevat halb. Seda juhtus sageli, et grande'ed oma külaliste 
igavuse peletamiseks oma teenijaskonnal nendele tantsida lasksid. 

Astus esile viis paari, kes tahtsid ja olid võimelised fandango't tantsima. Peale selle 
kogunes veel umbes kakskümmend inimest pealtvaatajaid. Need olid mõisateenijad, 
rentnikud, talupojad. Oli levinud teade, et tantsitakse fandango't, seda võis igaüks 
ilma vormilikkuseta pealt vaadata. Inimesed ei tantsinud hästi ega halvasti, aga 
fandango oli vaatepilt, mis, ehkki ilma suure oskuseta ette kantud, kõiki kaasa kiskus. 


Alguses istusid pealtvaatajad tõsistena ning hardalt, siis aga tõusid nad püsti, 
trampisid, plaksutasid taktis käsi, karjusid ole. Iga kord tantsis ainult üks paar, kuid 
ikka leidus uusi, kes astusid ette, tantsivat paari välja vahetama. 

Cayetana ütles: «Kas te ei tahaks tantsida, Francisco?» 

Silmapilguks tundis Francisco kiusatust. Siis aga mõtles ta sellele, kuidas Cayetana 
oli tahtnud teda tantsida lasta hertsogi ja Perali ees, ta nägi enda ees San Adriäni 
armastusväärselt ülbet nägu, ning kas pidi ta end jälle Cayetana poolt naeruvääristada 
laskma? Ta kõhkles. 

Seal pöördus aga Cayetana juba San Adriäni poole: «Võib-olla teie, don Juan?» 

Margus vastas oma keigarlikul viisil otsekohe: «Mitte midagi meelsamini kui seda. 
Aga neis rõivais?» 

«Püksid lähevad korda,» vastas Cayetana asjatundlikult, «ning jaki laenab teile 
keegi. Seadke end korda sel ajal, kui ma ümber rõivastun.» 

Ta tuli tagasi ning kandis seda rüüd, milles ta oli lasknud end Goyal maalida, — 
särkpükste taolist kleiti õhukesest valgest riidest, mis keha rohkem paljastas kui kattis. 
Selle peal mänglevat kollast bolero't, sillerdavate mustade metallplaadikestega ja laia 
roosavärvilise 

siidvööga. Nii tantsis ta San Adriäniga. Ei Cayetana ega San Adriäni rõivad olnud 
õiged, ei olnud ka see mingi õige fandango, mida nad tantsisid, toaneitsi Fruela ning 
ratsasulane Vicente tantsisid paremini. ja kaugeltki ei võinud seda võrrelda Sevilla või 
Cädizega, rääkimata hoopiski Serafinast. Ikkagi, see oli alasti, ühemõtteline 
fandango-lavastus ning selles oli midagi sügavalt kuulmatut, jah, isegi kõlvatut, et 
hertsoginna Alba ja India Nõukogu president etendasid Sanlücari talupoegadele, 
teenijatüdrukutele, kutsaritele seda vaatepilti täis kirge, himu, kartust, täitumist. 
Cayetana oleks võinud niisama hästi, tundis Goya, kõik need inimesed oma 
rõivastumistuppa kutsuda, nupule vajutada ning neile doria desnuda'i näidata. Mis 
teda aga kõige rohkem vihale ajas, oli see, et need mõlemad, kes seal tantsisid, ainult 
mängisid majo't ja majatt, kuid ei olnud seda. See oli ülbe, rumal, kõlvatu mäng, ning 
nii ei tohtinud seda mängida. See oli kõige õige espafiolismo üle irvitamine. Pime 
viha valdas Goyat, viha Cayetana ja don Juani vastu, kõikide grande"de ja nende 
naiste vastu, kelle seas ta elas, nende peenutsevate keigarite ja marionettide vastu. 
Heakene küll, tema oli selles rumalas võltsis mängus andumusega kaasa löönud ajal, 
kui ta seinavaipu maalis. Aga sest ajast peale oli ta sügavamalt vaadanud inimestesse 
ning asjadesse, sügavamalt elanud ning tunnetanud, ja ta oli uskunud, et ka Cayetana 
kujutab endast midagi enamat kui nood. Ta oli uskunud, et nende vahekord ei ole 
mäng, et see on tõde, et see on kirg, et see on põlev loom, armastus, õige fandango. 
Cayetana oli aga valetanud, kogu selle aja oli valetanud, ning tema oli lasknud end 
sellest kõrgemast seisusest naisest kuritarvitada, ta oli lihtsalt pelele, hüpiknukk. 

Toapoistel ja toatüdrukutel, talupoegadel, virgatsitel, köögiteenijatel ja tallipoistel 
oli suur õhtu. Nad tundsid, kuidas Cayetana nägi vaeva, et nende hulka kuuluda. Ning 
nad oskasid seda hinnata, aga nad tundsid samuti, kuidas see Cayetanal ebaõnnestus, 
ning nad tundsid enda üleolekut. Nad seisid, trampisid jalgu vastu maad, plaksutasid 
käsi, karjusid ole, ning ilma et nad oleksid osanud seda sõnades või mõtetes 
väljendada, olid nad 

endi meelest paremad kui need seal ees, ja kui toaneitsi Fruela läheb täna öösel 
ratsasulase Vicentega magama, siis on see parem, loomulikum, hispaanialikum, 
kombekohaseni kui see kõrgest seisusest daami magamine tolle keigariga või oma 
kunstnikuga. 


Dueža ei suutnud vaatemängu taluda. Ta armastas Cayetanat, Cayetana oli tema elu 
sisu, kuid nüüd oli tema talleke lasknud end ära nõiduda sellest kunstnikust. Viha ja 
pahameelega nägi ta, kuidas riigi esimene daam, suure marssali järeltulija, end nii 
alandas rahvarämpsu ees, chusma, pööbli ees. 

Peral istus ning vaatas pealt. Ta ei plaksutanud, ta ei karjunud ole. Ta oli taolisi 
Cayetana purskeid sageli läbi elanud, võib-olla mitte nii eredaid, aga siiski ka mitte 
palju teistsuguseid. Ta vaatas Goyale otsa, nägi, kuidas selle nägu tõmbles, ta tundis 
rahuldust, ta tundis haletsust. 

Cayetana ja San Adriän läksid kuumaks. Muusika muutus kirglikumaks, hüüded 
valjemaks, nad tantsisid, nad kurnasid end. 

«Väsita aga ennast,» mõtles Goya, «maja'ks sa ikkagi ei muutu. Sul ei ole ka mingit 
aimu õigest fandango'st. Sa tahad ainult oma ööd vürtsitada, ennast kuumaks ajada, 
enne kui sa lähed voodisse selle kehkenpüksiga, selle keigari ja moenarriga.» 

Ta lahkus enne, kui tants oli lõppenud. 

Ka sel ööl magas ta halvasti. Järgmisel hommikul ootas Cayetana teda tõenäoliselt, 
et Goya viiks ta enne lõunasööki jalutuskäigule, nii oli see neil senini alati tavaks 
olnud. Goya ei läinud tema juurde, ta laskis Cayetanale teatada, et tal pea valutavat 
ning etta ei tulevat lõunasöögile. Ta tõi välja pildi, «Taevasõidu», «Vale». See oli 
valmis ega vajanud enam mingit täiendust. Ta ei olnud ka töötegemiseks parajas tujus, 
solano kurnas teda, teda valdas tunne, et ta kuulmine on jälle halvenenud. Ta koristas 
lõuendi ära. Istus sekretäri taha, alustas kirja visandamist. 

Ta mõtles: «Vanamees pidas endale õuenarri, tema Peab endale õuekunstnikku. 
Kuid mina seda mängu enam kaasa ei mängi.» 

Ta visandas ühe kirja õuemarssalile, teise Akadeemiale, 

et teatada oma tagasitulekust Madriidi Jättis visandi sinnapaika, ei kirjutanud seda 
puhtalt ümber. 

Pärastlõunal tuli Cayetana, tal oli oma naeruväärne koer kaasas. Tegi, nagu ei oleks 
midagi juhtunud, oli armastusväärne, peaaegu rõõmus. Kahetses, et Francisco ennast 
hästi ei tundvat. Miks ei olevat ta siis Peralilt nõu küsinud? 

«Mul ei ole niisugust viga, mille puhul Peral võiks abistada,» vastas ta momnilt. 
«Saada oma San Adriän minema!» nõudis ta. 

Cayetana lausus: «Ole mõistlik! Sa tead, et ma teda haavama ei hakka ainult 
sellepärast, et sa halvas tujus oled.» 

«Saada ta minema!» püsis Goya oma nõudmise juures. 

Cayetana rääkis edasi: «Mispärast tahad sa ennast minu asjadesse segada? Sa tead, 
et ma seda ei kannata. Ma ei ole iialgi end sinu asjadesse seganud, ma ei ole sulle 
iialgi öelnud: tee seda või ära tee seda.» 

See tohutu ülbus ärritas Goyat. Cayetana oli temalt nõudnud kõike, mida üks 
inimene teiselt nõuda võib, kõige jubedamaid ohvreid, ning nüüd seisab ta seal ning 
seletab süütult: «Olen ma kunagi sult midagi nõudnud?» 

Goya lausus: «Ma lähen Jerezi, ma maalin Serafinat.» 

Cayetana istus rahulikult, ta hoidis koerakest süles. 

«See sobib hästi,» lausus ta, «et sa just nüüd tahad lahkuda. Ka mina lähen nimelt 
paariks päevaks minema. Ma külastan mõningaid oma mõisaid, ma tahan oma 
rentnike sõrmedele vaadata. Don Juan saadab mind ning abistab oma nõuannetega.» 

Goya alumine huul lükkus vägivaldselt ette, sügaval asetsevad pruunid silmad 
tumenesid. 


«Ma ei lahku mitte ainult paariks päevaks,» vastas ta, «ning minu pärast ei tarvitse 
sa ära reisida, jää sa rahulikult siia oma ehitud jõmmiga! Ma ei sega sind enam 
kauem. Jerezist lähen ma tagasi Madriidi.» 

Cayetana tõusis püsti, koerake klähvis, Cayetana tahtis midagi ägedat vastata. Ta 
nägi Goya lihavat 

nägu, silmad põlesid selles täiesti mustalt, silmavalgeid cli vaevu näha. Cayetana 
taltsutas end. 

«See oleks väga rumal, Francisco,» möönis ta, «kui sa Sanlücari tagasi ei tuleks, 
ning ma kahetseksin seda väga.» 

Ning kuna Goya vaikis, palus Cayetana: «Ole ometi mõistlik, sa tunned mind. Ära 
nõua, et ma end muudaksin. Ma ei suuda seda. Jäta mulle need neli-viis päeva, võta 
endale niisama palju aega. Ning tule siis tagasi, ja uia olen siis siin, üksinda, ning kõik 
on jälle nii, nagu oli enne.» 

Goya põrnitses Cayetanale ikka veel vihaselt otsa. 

Siis ütles ta: «Jah, ma tunnen sind,» ning ta tõi välja «Taevasõidu», «Vale», ning 
asetas pildi maalimis-pukile. 

Cayetana nägi ennast lendamas, kergelt, meeldivalt, puhta, sügavalt süütu näoga, 
ning see o 1 i tema nägu. Ta ei kujutanud endale ette, et ta palju maalikunstist taipaks, 
aga seda ta nägi: tooremalt sõimanud ei olnud teda veel keegi, isegi Maria Luisa 
mitte, mitte keegi. Sealjuures ei suutnud ta öelda, milles see avaldus. Ent siiski tundis 
ta seda. Need olid need kolm meest, kelle Goya talle oli maalinud, just need kolm, ja 
mispärast don Manueli? Francisco teadis täpselt, kui vastik oli talle see mees, ning 
just selle andis Francisco talle nõia-sabati kaaslaseks. 

«Ma olen tema pärast pagenduses,» mässas Cayetanas. «Ma olen lasknud ennast 
temal maalida nagu ei iial ükski grande ühel viletsal maalril. Ning siis käitub ta 
minuga nii.» 

Goya töölaual lebas kaapimisnuga. Cayetana haaras selle, isegi mitte kiiresti, ning 
jõulise liigutusega lõikas lõuendi põiki ülalt alla läbi. Goya tormas tema poole, haaras 
ühe käega Cayetanast, teise käega pildist. Koerake jooksis klähvides nende jalgade 
vahel. Maalimis-pukk ja maal langesid prantsatades naeruväärsel kombel põrandale. 

Tugevasti hingeldades 

seisid mõlemad. Ja viimaks 

rahulikult, kõrgilt nagu 

oskas üksnes tema, ütles 

hertsoginna Alba: «Kahju. 

Pilt on katki. Nimetage 

oma hind. Ma...» ta ei saanud 

jätkata. Too hirmus laine, 

ohtlik hoog nüüd oli jälle 

paiskund üle Goya. Loiult, kokkuvarisenult, rambelt 

konutas ta oma toolil, nägu 

hävitusemaskiks moondund. 

Pikki tunde püsis Francisco halvatuna, meeleheitlikus tuimuses. Ikka ja uuesti 
jooksid läbi -tema pea samad lamedad laused: 


«See tuleb sellest — ma olin hull, ma muutun hulluks — nüüd on see nurjatu mu 
täiesti hukutanud, — see tuleb sellest — nüüd olen ma täitsa läbi.» 

Siis lausus ta neid sõnu endamisi, väga valjult. Ta arvas neid kuulvat, teadis aga, et 
ta ei kuule neid. Astus peegli ette, nägi suud avanevat ja sulguvat, ei kuulnud aga, 
mida ta rääkis. Varajasematel haigus-hoogudel olid kõigepealt jäänud talle 
kuulmatuks kõrged toonid, alles päris lõpuks madalad. Ta rääkis väga madala häälega 
ning väga valjusti. Ei kuulnud midagi. Endistel haigushoogudel oli ta üsna tugevatest 
häältest kuulnud mingit vaikset vastukaja. Ta viskas vaasi kivipõrandale, nägi seda 
kildudeks purunevat, ei kuulnud midagi. 

«See tuleb sellest,» ütles ta. «Petetud, sisse veetud, tüssatud. Mu laps hukutatud, 
minu karjäär rikutud, minu kuulmine varastatud.» 

Metsik viha haaras teda, ta kuhjas sõimusõnu. Lõi puruks peegli, milles oli 
peegeldunud Cayetana nägu. Nägi ehmunult oma katkilõigatud, verist kätt. Siis langes 
ta kohutavasse alistumusse. 

«Trägalo, perro — söö, koer,» ütles ta ning jäi konutama oma meeleheitlikku 
tuimusesse. 

Tuli Peral. Püüdis rääkida väga selgesti, et Francisco võiks sõnu tema suult lugeda. 
See aga istus seal otsekui kangekaelse meeleheite võrdkuju. Peral kirjutas talle: 

«Ma annan teile midagi rahustavat, heitke pikali!» 

«Ma ei või!» karjus Goya. 

«Võtke mõistus kokku,» kirjutas Peral, «pärast pikka und on kõik palju parem.» 

Ta tuli tagasi mingi joogiga. Goya lõi selle tal käest. 

«Ma ei lase end tappa,» lausus ta sedapuhku vaikselt, kuid väga süngelt, ning ei 
teadnud isegi, kas ta seda oli öelnud. 

Peral vaatas talle otsa järelemõtlikult, mitte ilma kaastundeta, siis lahkus ta vas- 
tamata. Ühe tunni möödudes tuli ta tagasi. 

«Kas ma võin teile nüüd jooki anda?» küsis ta. 

Goya ei vastanud, istus seal, alumine huul ette lükatud. Peral segas joogi valmis. 
Goya võttis selle vastu. 

Ärgates pikkamööda lõputust unest, kerkis ta uuesti tegelikkusesse. Ta nägi, et tema 
käsi on seotud. Ta nägi, et seal on uus peegel, mis ei olnud rüvetatud Cayetana 
valelikust pildist. Ta tõusis üles, käis toas edasi-tagasi, tegi katset, kas ta midagi 
kuuleb. Lõi tooliga kõvasti vastu kivipõrandat, jah, oli kuulda tasast heli. Ta proovis 
edasi meeleheitliku hirmuga. Jah, täiesti kindel, helid ei olnud selged, kuid need ei 
kostnud ainuüksi tema seest. Ta võis kuulda. Oli lootust, pidi olema lootust. Tuli 
Peral. Ta ei veennud Goyat, küll aga teatas, et olevat saatnud Cädizesse arsti järele, 
keda peetakse heaks eriteadlaseks. Goya kehitas õlgu, liialdas oma kurtust. Kuid ta 
klammerdus kogu oma hingega lootuse külge. 

Hilishommikul, ajal, mil muidu Goya tavatses Cayetana juures käia, tuli Cayetana. 
Goya tundis mingit raevukalt-rõõmsat hirmu. Ta oli oodanud, et Cayetana sõidab oma 
mukitud keigariga minema, nii nagu ta oli teatanud; Cayetana ei olnud naine, kes 
oleks loobunud oma ettevõttest ainult sellepärast, et Goya oli haigestunud. Kuid seal 
ta oli. Cayetana rääkis temaga, Püüdes sõnu arusaadavalt kujundada. Goya oli liiga 
ärritatud, et aru saada, ta ei tahtnudki aru saada. Ta vaikis. Cayetana istus tema juures 
pikka aega. Siis aga 

silitas ta õrnalt üle Goya lauba. Goya tõmbas pea kõrvale. Cayetana istus veel 
mõnda aega, siis lahkus. 


Jõudis kohale arst Cädizest. Kirjutas Goyale välja midagi rahustavat, ütles seda 
temale sõnu selgesti hääldavate huultega. Rääkis kiiresti ja palju midagi Pera-liga. 
Kirjutas Goyale, et ehkki ta kõrgeid toone tüki! ajal ei kuule, võib ta aga varsti 
madalaid kuulda. See oli kinnituseks talle, ning Goya lootused tõusid. 

Kuid järgmisel ööl külastasid teda jälle kõik need vaimud, keda ta oma 
viirastuslikus hulluses oli näinud. Neil olid kassi- ja hundipead, nad jõllitasid oma 
hiiglaslikest öökullisilmadest, haarasid tohutute küüntega, lendlesid hiiglaslikkudel 
nahkhiiretiibadel. Oli öö ning kottpime, ta hoidis silmad suletuna, ent siiski nägi ta 
neid, nende kohutavaid nägusid ja neid armastusväärseid, kes olid veel 
jubedusttekitavamad. Ta tundis, kuidas nad ta ümber ringis kükitasid ning talle oma 
vastikut hingeõhku näkku puhusid, ja uimastavas, surnud vaikuses, mis teda nüüd 
müürina piiras, olid need lummuti-sed ähvardavamad kui kunagi varem. 

Vastu hommikut, esimese koiduga, paiskus teadvus oma kurtusest tema peale kogu 
oma koledusega. Talle tundus, nagu oleks mingi hiigelkell keeratud kummuli üle 
tema, et teda igaveseks selle alla sulgeda. See oli talumatu, et tema, kes oma rõõmu ja 
oma valu pidi teistele rääkima, nüüdsest peale pidi olema inimestest ära lõigatud. Ta 
ei kuule enam naiste ega oma laste hääli, samuti mitte Martini sõbralikku häält, 
Agustini pilkavaid märkusi, Josefa murelikke tõrelusi, täis sügavat armastust, mitte 
iial enam asjatundjate ja ülikute kiitust. Ta ei kuule enam Puerta del Soli ega härja- 
tsirkuse lärmi, ei mingit muusikat enam, ei seguidilla'sid, ei tonadilla'sid, ta ei saa 
enam lobiseda majo'de ja maja'dega kõrtsis. Inimesed hoiduvad temast eemale, sest 
kes tahaks rääkida kellegagi, kes ei kuule? Talle oli määratud nüüd end alati 
naeruvääristada ning vastupidist vastata. Nüüdsest peale pidi ta alati valvel olema, 
pingutama, et kuulda midagi, mida ta siiski ei võinud kuulda. Ta tundis maailma 
külmust; see oli kullalt halb inimesele, kes oli terve ning võimeline ena kaitsma, ent 
see oli kohutav taolisele, nagu tema seda 

täna oli. Tal tuleb elama hakata oma mälestustest, ja sealjuures teadis ta, kuidas 
deemonid inimese mälestusi moonutavad. Ta kuulatas iseendas, et kuulda oma sõp- 
rade ja vaenlaste hääli, ning juba muutus ta ebakindlaks, kas ta õigesti kuuleb. Siis 
hakkas ta karjuma. Märatses. 

Astus peegli ette. See oli ilus, suur, ovaalne peegel, suurepärase, hinnaliselt 
nikerdatud kullatud raamiga. Mis sealt aga talle vastu vaatas, oli hirmsam kui need 
koletised, kes talle öösel otsa olid jõllitanud. Kas see oli tema? Metsikult langesid 
juuksed ümber pea, sassis habe ümbritses mornilt ning naeruväärselt õõnsaid palgeid 
ning lõuga, suurtena, peaaegu täiesti mustadena istusid silmad oma sügavates 
aukudes. Tihedad kulmud tungisid sakilistena, groteskselt kurrutatuna otsmikule, 
tugevad kortsud jooksid nina juurest alla suu juurde, huule üks pool oli kuidagi 
rumalalt erinev teisest poolest. Kogu nägu oli sünge, abitult raevutsev, alistunud nagu 
mõnel kinnipüütud loomal; see oli nägu, nagu ta neid oli maalinud oma «Hullumaja» 
nägudes. 

Ta istus toolile, selg peegli poole, ning sulges silmad, konutas tuimalt terve otsatu 
tunni. 

Lõuna paiku haaras teda metsik pinge, kas Cayetana tuleb. Ta sisendas endale, et 
Cayetana on kindlasti ära sõitnud, kuid ta ei suutnud seda uskuda. See mõte kruvis 
teda üles, ta jooksis edasi-tagasi. Juba oli saabunud tund, mil nad tavaliselt kohtusid. 
Cayetana ei tulnud. Möödus viis minutit, kümme. Taltsutamatu viha haaras teda. Kui 
tema koeral kõht kinni oli, siis leinas Cayetana, nagu läheks maailm hukka, kui aga 
tema, Goya, siin istus, löödud nagu Hiiob, siis jooksis ta minema esimese kättejuhtuva 


keigariga. Mingi mõttetu kättemaksuiha lõi temas lõkkele. Ta oleks tahtnud Cayetanat 
kägistada, tallata, lüüa, lohistada, hävitada. 

Siis näeb ta Cayetanat tulemas. Korrapealt on ta täiesti rahulik. Kogu ahistus langeb 
ta õlult; ja talle tundub, nagu hakkaks see sügav kell, mis on üle tema kummuli 
keeratud, üles tõusma. Võib-olla on kõige halvem möödas, võib-olla kuuleb ta uuesti. 
Kuid ta ei julge Proovida, ta ei taha Cayetanale näidata oma kurbade katsete vaeva ja 
häda, ta tahab nautida Cayetana lähe- 

dust, muud midagi. Ta ei taha Cayetanat isegi näha tahab ainult teada, tunda, et ta 
on seal. Ta viskub toolile, suleb silmad, hingab kuuldavalt, ühetasaselt. 

Cayetana tuleb. Näeb teda, kuidas ta toolil konutab, ilmselt magavana, meest, ainsat, 
kes on tema vastu mässu tõstnud, ikka ja jälle, kes on teda vihale ajanud nagu ei ükski 
teine, hing, kellega ta on seotud nagu ei kellegi teisega iial enne. Naised, kes võibolla 
on Goya elus olnud ning võib-olla tulevikus on, ei tähenda midagi, ning mehed, kes 
olid Cayetana elus ning on veel edaspidigi, ei tähenda midagi, ning ka see, et ta täna 
San Adriäniga ära sõidab, ei tähenda midagi. Ta armastab ainult seda meest, on ainult 
teda armastanud, mitte kedagi teist, ning nii see jääb. Aga kui teine peaks sellest ka 
hukkuma ning tema, Cayetana, ise ka, siiski ei muuda tema end Francisco pärast, ei 
loobu tema pärast millestki, mis ta endale, ette on võtnud. 

Seal ta siis nüüd konutab ja magab jõuetusest ja meeleheitest, väga õnnetu mees, 
õnnetu tema tõttu; samuti nagu ta oli õnnelik tema läbi, ning nii on see mees ikka ja 
alati edaspidigi õnnelik ja õnnetu tema läbi. 


Ning ta astub Goya juurde, 
räägib talle, kuna ükskord 
peab ta seda ometigi 
ütlema. Ja praegu Francho 
ju ei kuule. Midagi ei 

kuule ta. Francisco aga 
kuuleb, kuulab, kuidas tema 
kõrvu kostab Cayetana 
lapselik ja range hääl: «Küll 
oled sina loll, mu Francho. 
Mitte midagi ei tea sa, 

mina olen ikka ainult 
armastanud sind, sa rumal, 
vana, tüse mees ja maj0. 
Sina aga pole seda 
märganudki, sina usud, 

et ma tahan teiste saatel 
põrgu lennata. Oh, sa mu 

kole, ainus mees, küll sina 
oled loll! Ma armastan vaid 
sind ja ikka ainult sind, sa 
toores kunstnik. Ikka ainult 
sind!» Kuid Goya kardab ennast 
liigutada, magab, hingab 
kuuldavalt niikaua, kuni 
Cayetana lahkub ruumist. 

Goya tundis rõõmu kavalusest, et ta oli teeselnud, ning magas sel ööl hästi. 

Kui ta järgmisel päeval ärkas, märkas ta hirmuga, et ta oli oma kuulmise jälle 
täielikult kaotanud ning oli lõplikult suletud kurtuse tumedasse kella. Vimma ja 
lõbuga meenutas ta, et viimased helid, mis ta selles maailmas oli kuulnud, olid 
Cayetana sõnad, ning et see oli tema teene, tema kavalus, mis oli need Cayetanast 
välja meelitanud. 

Oli kätte jõudnud aeg, mil Cayetana tavatses tulla. Goya jooksis akna juurde, piilus 
välja, avas ukse ning piilus käiku, kuna ta ei võinud ju kuulda, kui Cayetana tuleb. 
Möödus pool tundi. Tõenäoliselt ei tule ta. Oli see mõeldav, et Cayetana pärast seda, 
mis ta oli talle rääkinud, oli tolle keigariga ära sõitnud? 

Peral tuli tema juurde, tegi talle ettepaneku temaga koos lõunastada. Francisco, nii 
pealiskaudselt kui see tal vähegi võimalik oli, küsis: 

«Kas dofa Cayetana on siis ära sõitnud?» 

«Kas ta siis teiega jumalaga ei jätnud?» küsis üllatunult Peral. «Ta ju siirdus teie 
poole, et teiega hüvasti jätta.» 

Pärast lõunat vestlesid nad pikalt. Goya muutus kannatamatuks, kui Peral ikka 
uuesti püüdis ennast selge hääldamisega talle arusaadavaks teha, enne kui ta lause 
kirjutas. Goya tundis häbi oma puudulikkuse Pärast. Ta luuras Perali nägu, mida ta nii 
hästi tundis, ning otsis selles kahjurõõmu tunnuseid. Ta ei leidnud m'dagi, kuid jäi 
umbusklikuks. Tulevikus on ta umb- 

usklik igaühe vastu, teda hakatakse pidama tusaseks vanaks mehikeseks-, 
inimvaenulikuks, kuid ta ei ole seda sugugi, ta armastab head, lärmakat kaaslaskonda, 
sa tal peab olema võimalus jagada oma rõõmu ning õrna valu, ning kuna tema kõrv on 
suletud, hoiab ta ka oma suu kinni. Peral joonistas talle kõrva sisemuse ning-püüdis 
talle selgeks teha, millest ta viga tuleneb Palju lootusi ei olevat ning ta peaks tegema 
algust märkidekeele õppimisega, keegi prantslane, docteur de 1'Epee, olevat välja 
töötanud hea meetodi, paljud inimesed Cädizes valdavat seda, ning oleks hea, kui 
Goya peatselt harjutustega algaks. 

«Jah,» vastas Goya vihaselt, «mul tuleb suhelda ainult santidega, kurttummadega, 
ainult veel santidega. Normaalsete inimeste seltskonnas ei ole ma enam soovitud.» 

Just arsti lamedad troostisõnad ja abinõud näitasid talle, kuivõrd hirmsalt tuleb tal 
tulevikus kannatada maailma jubeda vaikuse pärast. Ja kas ta kunagi üleüldse saab 
veel mõne naisega jälle magada? Senini oli olnud tema alati andja; kas ei halva teda 
edaspidi see tunne, et mõni naine laskub alla tema juurde, sandi juurde, ainult armust? 
Oo, nad olid talle raske karistuse välja otsinud, need deemonid, kuna ta hullu kire 
pärast oli ohverdanud oma lapse ning peaaegu ka oma kunsti. 

«Öelge mulle,» küsis ta Peralilt otseselt, «mis on minu haiguse tegelik põhjus?» 

Doktor Peral oli seda küsimust oodanud, selle ees hirmu tundnud, seda lootnud. Ta 
oli endale juba ammu loonud selge pildi Goya haigusest, ning sellest ajast peale, kui 
Goyat oli haaranud viimane haigushoog, kaalutles ta, kas ta ei peaks Goyale tõtt 
ütlema. Ta kõhkles. Ta imetles Goya kunsti, ta armastas tema mahlakat, ületulvavat 
olemust, kuid ta kadestas Goyat tema ande pärast kõiki inimesi köita, tema usu pärast 
oma Õnne sisse, ning tema iseendastmõistetava kindluse pärast, ning kui nüüd lõpuks 
ka see mees ühe müksu sai, siis valmistas see talle rahuldust. Ta küsis endalt, et kas 
siis, kui ta Goyale ilustamata tõtt teatab, kas ta teeb seda siis tõepoolest ainult selle 
pärast, et oma ini- 

mese- ja arstikohustust täita, või sünnib see pigem selle pärast, et saatuse poolt 
eelistatule kätte maksta, jrt aga nüüd Francisco seda talt nii otse küsis, ajas see ta 
kaalutlused peast ning ta valmistus valulist lõikust ette võtma. Ta lükkis oma sõnu 
hoolikalt ning lihtsalt ritta, pingutades, et neid selgesti hääldada. 

«Teie haiguse lähtekoht,» ütles ta, «peitub ajus. Teie kuulmise aeglane kadumine 
toimub ajus. Haigus on eSile kutsutud mõne suguhaiguse poolt, mida olete põdenud 
teie või mõni teie esivanematest. Te võite olla õnnelik, don Francisco, et tagajärjed sel 
kombel avalduvad. Teistel juhtudel, ja seda suures enamikus, mõjuvad nad ajule 
hoopis halvemini.» 

Goya vaatas teisele näkku, õhukestele, väljendus-rikastele huultele, mis vormisid 
surmavalt karme sõnu. Temas möllas kõik. 

Goya mõtles: «Ta tahab sind mürgitada salakavalal, avastamata jääval, keerukal 
kombel, nii nagu ta hertsogi mürgitas, see mürgisegaja.» Ning jätkas oma mõtet: «Tal 
on õigus, ma lähen hulluks, ma olen juba seda. Ta väljendab seda ainult oma õpetatud 
sõnades, et see on patt, hullumeelsus, nõidus, mis mu ajus pesitseb.» Nii kõneles ta 
endaga oma südames. Suuga aga lausus ta: «Te mõtlete, et ma olen hull.» Algul ütles 
ta seda vaikselt ning vihaselt, kohe aga kordas ta seda karjudes: «Hull, ma olevat hull, 
ütlete teie! Öelge siis, olen ma hull?» 

Peral, väga rahulikult ja väga selgesti, vastas: «Te võite olla õnnelik, et te ei ole 
hull, vaid ainult kõva kuulmisega. Püüdke sellest aru saada, don Francisco.» 

«Miks te valetate?» karjus Goya vastu. «Kui ma ei ole hullumeelne, siis muutun ma 
hulluks. Ning te teate seda, kas te ei öelnud: kõva kuulmisega?» küsis ta, ning jätkas, 
võidurõõmsalt, et ta teise üle oli trumbanud: «Näete, te valetate. Te teate täpselt, et ma 
ei ole kõva kuulmisega, vaid kurt, täitsa kurt ning alatiseks. Kurt ja hull.» 

Peral vastas kannatlikult: «See, et te olete kõva kuulmisega, annab palju lootusi, 
annab peaaegu kindluse, et teie vana haigus on nüüd ükskord lõplikult enda välja 
märatsenud.» 

Goya hädaldas: «Miks te mind nõnda piinate? ei ütle te mulle selgelt: sa oled hull?» 

«Kuna ma ei taha valetada,» vastas Peral. 

Järgnevalt aga leidis meeste vahel aset palju väga siiraid ning tähelepanuväärseid 
jutuajamisi. Don Joa-guin kord trööstis oma haiget, kord pilkas teda ning too näis 
seda tahtvatki; kord tänas ta teist tema hoole eest, teinekord pani rõhku sellele, et teist 
haavata. 

«Ka oma õnnetuses,» kirjutas talle doktor Peral mõnikord, «olete te õnnelikum kui 
teised. Teised peavad oma ohtlikke tundeid iseendasse sulgema, kuni nad mõnikord 
tõepoolest mõistuse müüridest läbi murravad. Teie, don Francisco, võite seda maalida. 
Teie maalite oma südametunnistuse piinad otseteed ihust ja hingest.» 

«Kas te tahaksite vahetada, doktor?» küsis Goya ja irvitas pilkavalt. «Kas te 
tahaksite olla «kõva kuulmisega» ning sealjuures omada võimet oma teatud süda- 
metunnistuse piinu hingelt maalida?» 

Niisuguseid nalju tegid nad mõlemad. Kord aga, kui õnnetus oli temast jagu saanud, 
haaras Goya teisel käest, pani oma suure pea vaenlase rinnale: ta tundis värinaid, ta 
pidi klammerduma inimese külge, kes teda mõistis, ning ehkki nad kunagi ei rääkinud 
Cayetanast, teadis Goya, et vaenlane temast aru saab. 

Kui ta viibis üksinda, siis mõnikord peaaegu lämmatas teda ettekujutus tema 
edasisest elust. Mõnikord, kui ta teistega koos viibib, hakkab ta karjuma, mõnikord 
sosistama, mitte iial ei suuda ta selle hääle valjust mõõta, millega ta kõneleb, sageli 
võib ta tulevikus valjult lausuda seda, mida ta tahaks ainult mõtelda, ning talle jääb 


teadmatuks, et ta seda on välja öelnud, talle hakatakse eriskummaliselt otsa jõllitama 
ja ta on alati täis ebakindlust ning umbusku. Uhkele mehele oli talumatu, et ta võib 
muutuda teistele inimestele kaastunde- ja sageli ka naeruobjektiks. Kindlasti oli 
Peralil õigus, paratamatult langeb ta hullumeelsusesse. 

Ta oleks meelsasti tahtnud seda välja öelda, et terna kurtus on karistus. Aga kui ta 
seda pihiks, ei kuuleks ta preestri vastust, ja kui ta räägiks seda Peralile, sus peaks see 
seda juttu ainult üheks tema narruse uueks tõendiks. 

388 

Peral oli kindlasti väga tark arst. Kindlasti oli ta teda, Goyat, juba ammu läbi 
näinud, kindlasti juba aastaid teadnud tema hullumeelsusest. Ta oli ju ka hull juba 
lõpmatust ajast. Kui paljud viha- ja hullusehood olid teda kiusanud juba aastate vältel! 
Kui palju lummutusi ja deemoneid oli ta näinud, väga käegakatsutavaid, ainult tema, 
mitte keegi peale tema! Ning see oli kestnud niikaua, kuni maailmal oli häält tema 
jaoks; kuidas kujuneb see aga nüüd, kui tema ümber valitseb talumatu vaikus. 

Kas ta kunagi veel suudab 

vahet teha, mis on tõde 

kõigile ja mis on ainult 

tema tõde? Kas ta eales 

mõistab, milline on õige 

Cayetana? Kas ehk see neist, 

keda oli maalinud ta 

kui duguesa't? Või ehk see siis, 

kelle maalis alasti ja 

iharana? Või too nõid, kes 

süütul ilmel lendab läbi õhu? 

Oh, seal on nad jälle! 

Deemonid! Ja päisel päeval! 

Jah, on teada: koletised, 

keda päeval nähakse, on 

kardetavamad ja palju 

õudsemad kui need, kes öösel 

käivad. Uni, see on uni — 

ta näeb und, kuid siiski on ta 

päris virge, meeleheitel 

viskub üle laua, et neid 

mitte näha, ent ei pääse, 

näeb neid ikkagi, sest nad on 

temas endas, tema ise. 

Samaaegselt on nad tema 

sees ja ümbritsevad teda. 

Peral teatas talle, et doiaCayetana naasvat umbes kümne päeva pärast. 

Goya lükkas alumise huule ette, süngestus, ütles: «Ma reisin kolme päeva pärast 
ära.» 

«Dona Cayetana kahetseb seda kindlasti,» vastas Peral. «Ta arvestab, et ta teid siit 
eest leiab. Ka arstina tahaksin ma teile nõu anda niisugust pikka ja rasket reisi mitte 
ette võtta. Te peaksite oma uue olukorraga harjuma.» 

«Ma reisin kolme päeva pärast ära,» vastas Goya. 


Pärast väikest vaikust tegi Peral talle ettepaneku: «Kas ma ei peaks teid saatma?» 

«Te olete väga sõbralik, don Joaguin,» vastas vihaselt Goya. «Kuid see oleks väga 
kibe, kui ma tulevikus peaksin reisima ainult vahtide ja saatjaskonna saatel.» 

«Ma lasen siis suure reisitõlla teie jaoks valmis seada,» ütles Peral. 

«Tänan, doktor,» vastas Goya. «Ma ei kasuta suurt tõlda. Ka mitte eriposti. Ka mitte 
tavalist posti. Ma võtan muula-ajaja. Ma lasen Gilil siia tulla, muula-ajajal venta de 
las Cuatro Naciones'ist. See on hea mees. Kui ma annan talle gratificacioncita, 
väikese jootraha, siis hoolitseb ta minu eest hästi ning saab minu puudusest aru.» 

Kuna Peral oma hämmeldust ei suutnud varjata, lõpetas Goya pahaselt: «Ärge 
vaadake nii üllatunult, don Joaguin. Ma ei ole hull. Mul on oma põhjused.» 

Ta ei suutnud näha naist, kes oli teda jätnud üksinda tema õnnetusse. Ta peab 
otsekohe lahkuma Sanlücarist, seda ta teadis. Ning tal oli niisama selge, et ta seda 
reisi ei tohtinud ette võtta suures hiilguses, mitte kui kuninga esimene maalikunstnik. 
Ta pidi, selles oli doktor Peralil täielik õigus, kohanema oma uue olukorraga. Pidi 
seda olukorda põhjalikult tundma õppima. Pidi oma õnnetusest tulenevad alandused 
viimseni ära maitsma. Alles siis, täiesti teadlik oma uues olukorras, võib ta astuda 
oma lähedaste silme ette, õukonna, oma kunstivendade silme ette. Seepärast reisib ta 
läbi His- 

paania tavalise mehena ning harjutab end oma hädasid tunnistama ning vabandama. 

«Vabandage, teie ausus,» ütleb ta kümneid kordi päevas, «ma ei kuule hästi, ma 
olen teatud määral täiesti kurt.» 

Ka ei sõida ta otseteed Madriidi. Selle asemel siirdub ta hoopis kaugemale põhja. 
Läheb Madriidi vältides Aragooniasse, Saragossasse, et oma sõbrale, oma Südame- 
Martinile kogu oma õnnetust kaevata. Alles siis, kui Zapater on talle andnud nõu ning 
trööstinud teda, siis alles näeb ta Josefat, lapsi, sõpru. 

Muula-ajaja Gil, kellega Francisco juba Sanlücari venta's oli pidanud mahlakaid 
kõnelusi, oli õige arriero, vanahispaanialik muula-ajaja, kes võis, arre arre ulguda nii 
valju häälega, et mäed kaugelt vastu kajasid. Kuna talle oli teatatud, et don Francisco 
tahtvat tema teeneid kasutada, ilmus ta Casa de Harosse oma värvikas-rõõmsas 
ametirüüs. Pea ümber kandis ta kirjut siidrätti, millele oli maalitud Alhambra, räti 
nurgad rippusid patsikujuliselt tahapoole; selle üle kandis ta teravaotsalist, laiaäärelist 
kübarat. Tema mustast lambanahast jakk oli rikkalikult tikitud ning kaunistatud suurte 
põimitud hõbenööpidega. Keha ümber kandis ta laia siidist vööd, faja't, ning selles 
nuga. Sinisest sametist põlvpüksid olid kirjude pikijoontega ja hõbedaste nööpidega. 
Kollased saapad olid parkimata vasikanahast. Nii seisis ta toredana Francisco ees. Kui 
Goya talle oma plaanid avaldas, et ta tahtvat temaga koos minna Saragossase, 
Madriidi vältides, pidas ta seda suure isanda hullumeelseks tujuks. Ta vilistas läbi 
hammaste, vehkis väljendusrikkalt kätega ning arvas: «Hombre! See on pikk reis.» 

Ning kuigi ta teadis hästi, et Goya oli maa kommetega tuttav, nõudis ta tohutut 
hinda — kaheksasada reaali, see oli lambakarjuse viiekordne aastapalk. 

Goya silmitses teraselt arriero Gili, kellega ta nüüd °ma elu nelja nädala vältel 
jagada kavatses. Juba ei olnud ta enam kuninga esimene maalikunstnik, vaid üks 
nendest seal all, ning nii nad seisid teineteise vas-as, üks talupoeg teisega, üks 
mitmest tulest läbikäinu 

teisega. Ning kuna Goya nii pikalt vaikis ja teda ainult silmitses, lausus lõpuks Gil: 

«Niisuguse neetult pika reisi jaoks vajame ka kaht hobueeslit. Ja teile pean ma 
loomulikult andma garanon'i Valeroso, Hispaania kõige imetlusväärsema hobu-eesli. 
Tema esivanemate seas on eesel Constante, kes tol korral ketser Tomas Trebino 


seljast maha viskas kui ta teda tuleriidale pidi viima, niivõrd jumalakartlik eesel oli 
See.» 

Nüüd aga avas Goya suu ja lausus heatahtlikult: 

«Ma sain sust kindlasti valesti aru. Ma ei kuule nimelt hästi, seda märkasid sa 
kindlasti ka juba venta's, nüüd aga olen ma teatud määral täiesti kurt. Ütlesid sa 
tõepoolest kaheksasada reaali?» 

Gil, veel hoogsamalt kätega vehkides, vastas: «Ma soovin teie ekstsellentsile kõike 
head. Aga see, et teie halvasti kuulete, ei tee reisi ei mulle ega minu loomadele 
lihtsamaks. Kaheksasada reaali.» 

Nüüd aga hakkas Goya hirmsasti vanduma. Ta külvas muula-ajaja üle 
«carajo'dega», sõimu ja needmisega, küüslaugu ja sibulaga, ajos y cebollas, niisuguse 
hoo ja rikkusega, missugusega Gil ei olnud kunagi üle valatud, ning ta karjus väga 
valjult. Muula-ajaja sõimas vastu. Goya ei kuulnud teda, ta nägi aga, kuidas Gil end 
väsitas, ja äkki, poolelt sõnalt, katkestas ta sõimu ning hakkas laginal naerma. 

«Ära vaeva ennast,» ütles ta. «Ma pean alati võitma, sest sina kuuled mind, mina 
aga sind ei kuule.» 

Seda taipas ka Gil, ta taipa s ka seda, et sellel härral ei saa nahka üle kõrvade 
tõmmata. 

«Te olete suur mees, don Francisco,» lausus ta. «Te kuulute meie hulka. Niisiis 
ütleme: seitsesada kaheksakümmend reaali.» 

Nad leppisid kokku kuuesaja viiekümnele. Ka kooskõlastasid nad täpselt reisi 
marsruudi, ööbimiskulud, söögi ja joogi, loomade toidu. Ning Gili austus oma ränduri 
vastu tõusis. 

«Por vida del demonio, nii tõesti kui elab kurat,» ütles ta, «teie ekstsellents mõistab 
seda rohkeni kui meietaoline.» Ning nad andsid sõna ja surusid kätt. 

Goya rõivastus reisi jaoks nii lihtsalt kui võimalik, 

392 

ta muretses endale mustast lambavillast lihtsa jaki, laia öö ja terava, musta 
sametäärega kübara. Ei unustanud ta samuti ka veininõu, bota't Sadulataskutesse, 
alforja'desse, toppis ta ainult hädavajaliku. Nad alustasid teed. Goya ei hoolitsenud 
enda eest, ta ei ajanud habet, varsti kasvas metsik habe ümber ta näo. Mitte keegi ei 
oleks pidanud teda suureks härraks. 

Tee oli pikk ning nad reisisid lühikeste päevateekondade kaupa. Kõigepealt 
siirdusid nad teele, mis viis õrdobasse. Seda teed pidi oli Goya tookord sõitnud 
ayetana juurde, eripostiga, seitsme hobusega, kiiresti, äis ülimat ootust, õnneseen. Ta 
nautis seda viimseni, kui ta nüüd sedasama tänavat pidi tagasi läks, armetult, 
vaevaliselt, aeglaselt, sageli mõistetamatuna ning sageli väljanaerduna vaikinud 
maailma poolt, vananev talupoeg. 

La Carlota venta's said nad teada, et kolme päeva pärast viiakse Cõrdobas täide 
surmaotsus kuulsa röövli Jos€ de Roxase kohta, keda hüüti EI Pufaliks, pistodaks. 
Röövli surmaotsuse täideviimine, eriti aga veel nii kuulsa röövli puhul kui seda oli EI 
Pufal, oli suur rahvalik vaatemäng, veel meelitavam kui kõige ilusam härjavõitlus, ja 
kui keegi jumalast määratuna sel ajal niisuguse surmaotsuse täideviimise läheduses 
viibis, oleks olnud hullumeelsus ja isegi roim seda vaatepilti vaatamata jätta. Kohe 
tegi muula-ajaja Franciscole ettepaneku, et võiks ju, kuna ei ole erilist kiiret, C6rdo- 
bas ühe päeva veeta, et suurest vaatepildist osa võtta. Juba ammu oli Franciscot 
erutanud õnnetuses viibivate inimeste jälgimine; nüüd, kus ta ise oli õnnetu, meelitas 
see teda kahekordselt. Ta otsustas surmanuhtlust pealt vaadata. 

Muula-ajaja Gil oli nagu kõik tema ametivennadki ahne uudistele, iga sorti 
anekdootidele, ning ta oli juba tee peal Goya aega arvukate jutustustega veetnud. 


Mida ta jutustas, kasvas tema suus ja muutus värvirikkaks; «en luengas vias, luengas 
mentiras, pikal teekonnal suured valed». Ka röövel EI Puõalist oli ta teadnud palju 
jutustada. Nüüd, kus kogu ümbruskond oli täis jutte sellest röövlist, täiendas ta neid 
uute pisiasjadega. Röövel EI Pufal olevat olnud eriti vaga ja 

jumalakartlik röövel, ta olevat kandnud endaga kaasas alati kaht amuletti, 
roosikrantsi ja pühitsetud pilti «Cordoba valurikkast jumalaemast» ning ta olevat 
südametunnistuse kohaselt annetanud kümnenda osa oma sissetulekutest ohvrikasti, 
mis oli püstitatud Cristo del Buen Ladrõn'i, heade röövlite Kristuse juurde, et sel 
kombel oleks bandiitidel võimalus vähemalt osagi oma pattudest lunastada. Neitsi oli 
Punali oma erilise kaitse alla võtnud ning teda poleks iialgi soldatite poolt kinni 
püütud, kui keegi kaabakas tema enda salgast, kes oli enda politseile ära müünud, ei 
oleks talt salaja une pealt ära võtnud tema «Cordoba valurikast jumalaema». Ja ehkki 
elanikkond hingas kergemalt, et nad nüüd selle röövli eest olid kindlad, siiski kuulus 
kõigi poolehoid talle ja rahvas ei kiitnud võimude abinõusid heaks. Võimud olid 
nimelt lubanud sel juhul kui Punal oma jõugu soldatite kätte annab, temale ja tema 
meestele vabaduse. Punalil õnnestuski oma salka allaandmisele veenda. Kuid, nii 
seletasid võimud, röövlid ei olevat alla andnud Pufialile, vaid kaasasaadetud 
soldatitele, ning nad mõistsid ta garrote*le, surma kägistamise läbi. Niipea kui Goya ja 
Gil olid jõudnud Cõrdobasse, läksid nad vanglasse, et röövlit näha; sest päeval enne 
kohtuotsuse täideviimist võis igaüks, kes aga tahtis, süüdimõistetule oma põlgust või 
kaastunnet avaldada. Käigus surmakambri ees korjasid frantsiskaani mungad pühi 
andeid, mille eest võiks lugeda missasid roimari hinge päästmiseks. Nad istusid oma 
tooside ja taldrikute ees, suitsetasid sigareid ning hüüdsid vahetevahel rahva 
ergutamiseks juba laekunud annetuste summasid. 

Surmakamber, capilla, oli väga pime. Seal oli laud ristilöödu kujuga, püha neitsi 
pilt, kaks vahaküünali Nurgas laval lamas Punal. Ta oli tõmmanud vöödilise teki 
suuni, nähtaval oli ainult tema pea ülemine osa, sassis lokid, teravad mustad silmad, 
mis pidevalt oma õõntes ringi liikusid. 

Vahid käskisid Franciscol ja muula-ajajal ruumi teha, kuna teised tahtvat ka midagi 
näha. Kuid Francisco ootas, et Punal end püsti ajaks. Ta andis suure jootraha ning nad 
võisid jääda. 

Mõne aja pärast ajaski Puõal end tõesti püsti. Ta oli peaaegu alasti, kuid tema kaela 
ümber rippusid niihästi roosikrants kui ka «Valurikka jumalaema» amulett. Vahid 
jutustasid, et selle olevat toonud keegi poiss, kellele olevat selle andnud keegi 
tundmatu; see tundmatu oli üles leitud, too oli aga selle saanud kelleltki teiselt 
tundmatult. Tõenäoliselt tahtis see, kes Pufalilt oli tema «Valurikka jumalaema» 
varastanud, et Pufial ilma selleta ei peaks surema. 

Seal siis, pärast nii paljut kuulsust ja häbi konutas oma laval bandiit, peaaegu 
niisama paljas nagu ta maailma oli tulnud. Paljal kehal kandis ta roosikrantsi, mis talle 
kaela oli riputatud kohe pärast sündimist, «Valurikka jumalaema» pilti, mille ta oli 
endale võitnud, kaotanud ning oma eelviimasel päeval uuesti tagasi saanud, ning 
raudu ja kette, mida inimesed talle ta lõpu eel külge olid pannud. Kongis olijad 
häbistasid teda ja tundsid talle kaasa; ta ei vastanud midagi. 

Vahetevahel aga tõstis ta pea ning lausus: «Need ei ole inimesed, kes mind 
hukkavad, need on minu roimad.» 

Ta kordas seda jälle ja jälle, mehaaniliselt, tõenäoliselt olid mungad talle seda nõnda 
õpetanud. Goya aga nägi, et tema pilk oli metsistunud, lootusetu ning meeleheitlik, ta 
nägi välja nagu see mees, kes oli Goyale peeglist vastu vaadanud. 


Järgmisel hommikul väga vara, kaks tundi enne kindlaksmääratud aega, olid 
Francisco ja tema rnuula-ajaja juba Correderal, Cõrdoba suurel korrapärasel väljakul, 
kus hukkamine pidi toimuma. .Seal oli juba koos tihe rahvamass, ka aknad, rõdud, 
katused olid täis pealtvaatajaid. Vahetult tapalava ees olev plats oli sõdurite poolt 
piiratud. Sinna lasti ainult eelistatud isikuid, ametnikke, seltskonnadaame ja -härrasid. 

«Kas teie ekstsellents ei tahaks end tutvustada?» käis peale muula-ajaja. 

Kuid sellele vaatamata, et oli väga pingutav seista rahva hulgas tõugatuna ja 
trügituna. ning ehkki väljamaade hukkamislavale ei olnud kaugeltki hea, eelistas 
Goya siiski elada läbi seda, mis seal üleval ees toimuma Pidi, all rahva hulgas. 
Esimest korda pärast seda õnne 

tushoogu, mis oli teda tabanud, unustas ta oma õnnetuse ning ootas pinevil nagu 
teisedki. 

Maiustuste ja vorstidega kaubitsejad trügisid läbi rahvahulga, pakuti romansse 
Punali tegudest, üüriti välja toole, millel võis seista, et paremini näha. Seal olid naised 
oma imikutega ja kaebasid, et neid pigistatakse ja lükatakse, keegi ei osutanud sellele 
tähelepanu. Rahvahulga kannatamatus kasvas; tuli oodata veel üks tund, ikka veel 
pool tundi, — kui aeglaselt möödus aeg. «Temal möödub aeg kiiremini,» irvitas 
keegi. 

Goya ei saanud aru, mida inimesed rääkisid, kuid mõistatas õigesti, mida räägiti, ta 
oli rahvahulgaga tuttav, tundis nii nagu teisedki. Ta ootas momilt, julmalt, 
kaastundlikult ja rahulolevalt nii nagu teisedki. 

Lõpuks lõi kell katedraali tornis kümme, ning nüüd hakkasid kõik veel suurema 
hooga trügima ja sirutasid kaelu. Kuid ikka veel ei ilmunud Punal. Sest Hispaania oli 
jumalakartlik maa, ja tribunali kell oli kümme minutit taga; ikümme minutit pidi 
olema antud roimarile veel armuaega, võib-olla heldusest, eelkõige aga patukahet- 
semiseks. 

Nüüd olid juba aga ka kümme minutit möödunud, ning seal ta oligi. 

Rõivastatud kollasesse roimarisärki, ümbritsetud frantsiskaani munkadest, nendest 
toetatud, kõndis ta oma viimast, lühikest, lõputut teed. Üks munkadest hoidis 
krutsifiksi tema ees, ning ikka ja uuesti peatus Punal, et seda suudelda ning sellega 
oma elu pikendada. Kõik tundsid tema kõhklust, lubasid talle seda suuremeelselt, ning 
oleksid ikkagi meelsamini teda kiiremini edasi lükanud. 

Nüüd aga oli ta juba tapalava astmetel. Ta põlvitas maha, tihedalt ümbritsetud 
munkadest, et viimast korda, rahvahulga poolt nägematuna, pihtida. Siis, saadetuna 
ühestainsast paksust, sõbralikuna näivast mungast, sammus ta astmeidpidi üles. 

Üleval rääkis ta rahvahulgale katkendlike lausetega ning sageli hingeldusest 
peatudes. Goya ei suutnud aru saada, mida ta ütles, küll aga nägi ta teise nägu ning 
selle teeseldud ükskõiksuse taga tema ääretut hirmu. 

Põnevusega ootas ta lauset, millega roimar, nii nagu see kombeks oli, timukale oma 
viimset andeksandmist avaldab. Sest hispaanlane põlgas sügavalt timukat, ning see 
usu poolt ettekirjutatud andeksandmise tunnustus pidi uutma Pufali viimsed minutid 
veelgi kibedamaks. Silmalaud pilukil, vaatas Goya tema suule ning tal õnnestus 
sõnadest aru saada. 

Pufal aga ütles: «Mind tapab mu kuritegu, mitte aga see tüüp.» 

«See tüüp,» ütles ta, «ese hombre», see oli eriti alavääristav, põlastav väljend, ning 
Goya tundis rahuldust, et röövel oli talitanud religioossete kohustuste kohaselt ja 
samaaegselt oma timukale kõige sügavamat põlgust avaldanud. 


Nüüd aga rääkis bandiit oma viimseid sõnu: «Viva la fe,» hüüdis ta, «viva el Rey, 
viva el nombre de Jesüs! Elagu usk, elagu kuningas, elagu Jeesuse nimi!» Rahvahulk 
kuulas pealt mitte eriti osavõtlikult ega hüüdnud kaasa. 

Alles siis, kui Pufial hüüdis: «Viva la Virgen Santisima!» hüüdsid nad täiest kõrist 
kaasa: «Viva la Santisima!» ning ka Francisco hüüdis kaasa. 

Vahepeal oli timukas teinud oma ettevalmistused. See oli noor mees, ta oli täna 
esmakordselt oma ametikohustuste täitmisel, ning kõik ootasid põnevusega, kuidas ta 
sellega toime tuleb. 

Tapalavalt oli rammitud maasse tugev vai. Selle ees oli toorest puust jalapink. 
Sellele surus nüüd timukas Pufali. Siis sidus ta tolle paljad käed ja jalad nii kõvasti 
kinni, et need tursusid ning mustaks muutusid. Tuli olla ettevaatlik; alles hiljaaegu oli 
üks roimar oma timuka selle ametikohuste täitmisel ära tapnud. Vaia külge oli 
kinnitatud kaelaraud. Selle, garrote, pani timukas Puõalile ümber kaela. Kehakas 
munk aga pistis talle väikese krutsifiksi köidetud kätesse. 

Nüüd oli kõik valmis. Surmalemääratu istus seal, käed ja jalad seotud, pea 
kaelarauaga taha vastu teivast surutud, sinise taeva poole pööratud, hambaid kiristav 
nägu täis hullumeelset hirmu. Tema kõrval seisev munk oli natuke tagasi astunud, ta 
varjas Puõali silmi pimestava päikese eest oma kätega. Timukas haaras 

kruvi pidemest, kohtunik andis märku, timukas vi», kas Punalile musta rätiku üle 
näo, siis keeras ta mõlema käega kruvi kinni, nii et raudrõngas Punali kägistas Hinge 
kinni pidades jälgis rahvahulk, kuidas lämbuja käed krampi tõmbusid, rind tohutult 
paisus. Siis vaatas timukas ettevaatlikult rätiku alla, keeras veel viimast korda kruvi, 
võttis rätiku näolt, pani selle kokku, lükkas siis oma tasku, hingas kergendatult ning 
lahkus tapalavalt, et endale sigarit süüdata. 

Nüüd oli eredas päikeses kõigile väga hästi nähtav surnud mehe nägu, moonutatud, 
sinkjalt tursunud metsiku habeme sees, silmad pahupidi, suu avali, rippuva keelega. 
Goya teadis, et ta suudab seda nägu alati meenutada. 

Nüüd pandi lavale suur küünal, lava ette asetati must surnuraam, samuti ka laud 
kahe suure taldrikuga, kuhu inimesed võisid visata raha, et selle eest võiks lasta 
lugeda missasid surnule. Pealtvaatajad vaidlesid elavalt nähtu üle. Timukast oli 
selgesti märgata, et ta alles hiljuti oli oma õpingud lõpetanud, ja lõppude lõpuks ei 
olnud ka Punal surnud nii julgelt, nagu see oleks olnud kohane nii suurele ja kuulsale 
röövlile. 

Laip jäi vaatamiseks välja kuni pärastlõunani. Suurem enamik pealtvaatajatest, ka 
Goya ning Gil, jäid paigale. Siis lõpuks tuli nähtavale raipeveo käru. Kõik teadsid, et 
nüüd viiakse laip linna taha, mäestikku, väikesele kõrgtasandikule, mida kutsuti la 
Mesa del Rey, et tema korjus seal tükkideks raiuda ning tükid kuristikku loopida. 
Pikkamööda läks rahvas laiali. «Hundile liha, kuradile hing,» laulsid ja jorutasid nad 
koduteel. 

Goya ja Gil aga lahkusid Cõrdobast ning siirdusid edasi põhja suunas. 

Nii nagu see oli kombeks siis, kui hobueeslitega reisiti, sõitsid nad sageli suurtest 
teedest kõrvale hoides radu pidi, mis otsemalt kulgesid üle mägede ja läbi orgude. 
Suurte teede ääres olid fonda'd ja posadaa, kõrtsiga ja kõrtsita võõrastemajad, ent 
kõrvalteede ääres olid ainult venta'd, viletsad sissesõiduhoovid, kus sai vähe süüa ja 
kus olid mõned õlgasemed ja palju kirpe. Ikka uuesti imestas Gil, et kuninga esimene 
maali- 

kunstnik nii kesise ulualusega leppis; Goya aga vastas: «Ei ole pehmemat patja kui 
väsinud selg.» Ning ta magas hästi ja unenägudeta. 


See oli ikka uueks elamuseks, kui nad nendelt kõrbe kõrvalteedelt uuesti 
peatänavatele pöördusid. Seal sõitsid tõllad kuningliku postiga, galera'd, tartana'd ja 
carroza'd, kaupmehed ja preestrid ja advokaadid. Seal rändasid hobueeslitel ja jalgsi 
üliõpilased, mungad, väiksemad kaupmehed, kahtlase kuulsusega preilikesed, 
käsikauplejad, kes otsisid oma õnne lähemal laadal. Seal sõitsid Cädize kaubahärrad 
moodsates elegantsetes reisitõldades ja grande'd vanamoelistes kullatud coches de 
collera'des pidulikkude vappide, suure rakendi ja livreedega. Franciscole olid need 
teed tuttavad ning võib-olla nägi ta nüüd seda kirevust teravamini, kuna nende lärm 
oli tema jaoks kadunud. Kuid ta teadis selle lärmi sisu. Tundis chirrio't, rataste 
metsikut kriuksumist; rattaid määriti harva, selleks et tohutu krigin juba kaugelt 
lähenevast sõidukist ette teataks ning metsikud loomad eemale peletaks. Tundis 
reisijate rõõmsat kärarikkust ning kutsarite ja ajajate täiest rinnast tulevat kisa. Nägi 
ka nüüd rattaid tiirlemas, loomade kapjade lööke, reisijate ja kutsarite suid avanevat 
ning sulguvat, kuid kõla pidi ta mälestustest juurde lisama. See oli kurnav mäng, 
mõnikord lustakas, enamasti aga kurb. 

Oli tähelepanuväärne, et sest ajast peale, kui ta oli näinud röövel EI Punali 
loomalikku valu, tema enda kannatused olid muutunud väiksemaks. 

Kord seisis ta oma Giliga ühe võõrastemaja ees ja vahtis koos teistega, kuidas 
rakendati ette suure posti-tõlla kaheksat hobust. Nüüd oli see juba niikaugel, et 
mayoral, esimene kutsar, haaras paljude ohjade otsad enda kätte, cagal, tema abiline, 
kargas tema kõrvale, ajajad ja abilised võõrastemajast tõstsid ära kivid ja kepid, ning 
nüüd, järgmisel momendil, hakkab hiigelsuur postitõld liikuma. Goya nägi, kuidas 
nad karjusid, et loomi ergutada, ning ta ei suutnud end tagasi hoida, ka tema suu 
paiskus valla ja kõlavalt hüüdis ta teistega kaasa kutsarite ning ajajate heledat hõiget: 
«Oue per-rooo! Macho-macho-macho-machooo!» 

Siis pöördusid Goya ja tema Gil jälle suurtelt maanteedelt kõrvale ning rändasid 
mööda kõrvalteid. Siin veel sagedamini kui suurte tänavate ääres leidsid nad väikseid 
kivikünkaid üksteise peale laotud kividest küünalde ja värviliste pilditahvlitega, nende 
inimeste mälestuseks, kes sel kohal olid surma saanud. Imelik kui palju inimesi on 
hukkunud teel, neid pidi olema tohutu armee. Piltidel oli näha, kuidas nad kukkusid 
kuristikku, kuidas neid lõhkuma hakanud loomade poolt lohistati, metsikutest vetest 
kaasa kisti, bandiitide poolt mõõkadega tükkideks raiuti või kuidas neid lihtsalt 
rabandus tabas. Alati oli juurde lisatud riimitud üleskutse jumalakartlikule rändurile 
peatuda ning õnnetult hukkunu hinge eest palvetada. Imestusega nägi Gil, et don 
Francisco sageli ainult kübara peast võttis ja risti ette lõi. 

Teekondade viisi liitusid nad teiste muula-ajajatega, sest oli parem nendel kaugetel 
teedel mitte üksinda reisida. Goya ei sundinud end teistele peale, kuid ta ei hoidnud 
neist ka kõrvale; ka ei häbenenud ta teistele tunnistada, et ta on kurt. Ikka rohkem 
sõbralikku austust tundis Gil härra vastu, kes oli teda oma teenistusse palganud, ta 
pettis teda harva ning ainult väikeste summadega. Mõnikord ei suutnud ta, vaatamata 
Francisco keelule, hoiduda teistele teatamast, kes on tema reisija ning missugune 
õnnetus teda on tabanud. 

Ükskord sattusid nad röövlite kätte. Need olid viisakad röövlid, kes tundsid oma 
ametit hästi ning toimisid lühidalt. Gil, samal ajal kui kaks röövlit Franciscot läbi 
otsisid, sosistas teistega; tõenäoliselt teatas ta neile, kes Goya on. Nii nad võtsidki siis 
härralt, kes nii sageli oli kuninga seinavaipadel nii armastusväärselt kujutanud stseene 
röövlite ja salakaubavedajate elust, ainult poole kuuestsajast reaalist, mis tal kaasas 
oli, ning kui nad olid valmis, tegid nad talle ettepaneku juua nende bota'st, viibutasid 


austusväärselt suuri kübaraid ning soovisid viisakalt: «Vaya Usted con la Virgeni Teie 
ausus mingu neitsi õnnistusega!» 
Armetuna kurtusesse 
suletud — nii rändas Goya 

hobueeslil Valerosol 
vaesena ja kehvalt läbi 
ebatavaliselt tumma, 
vaikiva Hispaania. 
Õnnetu, kuid kindlalt veendund, 
et ta suudab vastu panna 
deemonitele, kes tema 
turjal kükitavad, tahtes 
teda täitsa maha murda. 
Ei! Ei täitu deemonite 
kavatsus! Pea uhkelt püsti, 
läbi elu läheb tema. 
Ta, Francisco Goya, kunstnik 
pärit Aragooniast, veel 
tugevamaks muutub, hakkab 
koguni veel kasu saama 
teda taband õnnetusest, 
teravamaks muutub silm ja 
täpsemaks ta käsi. Ning ta 
naeris nõnda valjusti, et 
muula-ajaja Gil äkki 
üllatunult üles vaatas. 


Kergel sammul, hing täis viha, 
lahkus Goya tollest linnast, 
kus ta oli tunda saanud 

nii suurt õnne ja sealjuures 
sügavaimat valu. Võttis 

suuna põhja. Seadis sammud 
Saragossa poole, rändas 

oma sünnilinna. 


KOLMAS JAGU 

Sel ajal, sajandi viimase viie aasta vältel, olid Prantsuse vabariigi valitsemise ohjad 
rahva käest ära libisenud ja kaupmeeskonna poolt üle võetud. «Ei ole ühtegi 
kahjulikumat olevust kui kaupmees, kes oma kasumit taga ajab,» oli hiljaaegu enne 
seda kuulutanud entsüklopedist parun Holbach, ja nii olid mõelnud ka revolutsiooni 
juhtivad tegelased. Nüüd aga olid Gracchus Babeuf ja tema poolehoidjad hukatud, 
sest nad olid tahtnud asutada «võrdõiguslike ühiskonna» ja kehtestada sissetulekute 


ühtsuse, ning Prantsusmaa uued isandad kuulutasid oma valimisloosungina: 
«Rikastuge!» 

Ka tollel teisel maal, mis oli püüdnud valgustuse ideesid revolutsiooni teel ellu 
rakendada, Ameerika ühendriikides, tegid juhtivad tegelased nüüd silmi vanadele 
ideedele. Öeldi lahti tollest Prantsusmaast, kelle abita ei oleks iial oma sõltumatust 
kätte võidetud, teotati Prantsusmaa saadikut ja peeti külma sõda tema vabariigiga. 
Kehtestati võõraste- ja mässuseadus, mis salgas maha põhiseaduse vaimu, 
sõltumatuse manifesti printsiipidest hakati kõrvale kalduma. Siis kui Ühendriikide 
esimene president George Washington ametist lahkus, juubeldas üks Philadelphia 
ajaleht: «Mees, kes °n täielikult süüdi meie maa viletsuses, laskub täna alla oma 
kaaskodanike tasemele ja tal ei ole nüüdsest peale enam võimu meie ühendatud 
riikide kannatuste suurendamiseks. Iga süda, mis tuksub rahva vabaduse ja õnne eest, 
peab täna olema rõõmus mõttest, et nüüdsest peale lakkab Washingtoni nimi 
ebaõiglust levitamast ja korruptsioonile eluõigust andmast.» 

Kirglik pingutus luua kõige lühema aja jooksul inimliku olemise uut korda oli 
maailma ära kurnanud. Kõiki jõude äärmiselt pingutades oli proovitud kõiki ühis- 
kondlikke ja isiklikke vahekordi mõistuse abil korraldada. Nüüd oldi jõuetud ja 
põgeneti mõistuse pimestavast valgusest tagasi tunnete hämarusse. Igal pool kogu 
maailmas hakati nüüd ülistama vanu, konservatiivseid ideid. Mõtlemise külmusest 
taganeti jälle usu, vagaduse ja tundlikkuse soojusesse. Tormidest, mida endaga oli 
kaasa toonud vabadus, püüti end päästa autoriteedi ja distsipliini vaiksesse sadamasse. 
Romantikud unistasid keskaja taastamisest, laulikud laulsid oma vihast päikese 
selguse vastu, unelesid kuupaiste särast üleujutatud imeöödest, kiitsid rahu ja 
julgeolekut katoliku kiriku rüpes. «Valgustusideed ei ole meil isegi nahka 
kriimustanud!» juubeldas keegi kardinal. 

See oli eksitus. Kirkad, teravad uued ideed olid selleks vallutanud liiga palju 
inimvaime, et oleksid end nii kergelt uuesti lasknud välja juurida. Privileegid, senini 
kõigutamatud, olid nüüd õõnestatud; absolutism, jumala armust antud võim, 
eraldumine klassidesse ja kastidesse, kiriku ja aadli eesõigused, — kõik see oli nüüd 
asetatud kahtluse alla. Prantsusmaa ja Ameerika olid andnud suuri eeskujusid ning 
vaatamata kiriku ja aadli uuesti tugevnenud vastupanule murdis endale teed mõte: 
inimlikku elamist tuleb korraldada vastavalt põhimõtetele, mis rajanevad teadusele, 
mitte aga nende seaduste järgi, mis on kirja pandud vanades, pühaks peetud 
raamatutes. 

Sel aastasaja viimasel viisaastal elas Prantsusmaal umbes 25 000 000 inimest, 
Inglismaal ja Hispaanias kummaski umbes 11 000 000; Pariisi elanikkond oli 900 
000, Londonis elas 800 000, Ameerika Ühendriigid olid asustatud umbes 3 000 000 
valgega ja 700000 värvilise orjaga; Ameerika suurim linn oli Philadelphia oma 42 000 
elanikuga, New Yorgi elanikkonna arv ulatus 30 000-le, Bostonis, Baltimore'is, 
Charlestonis oli elanikke igaühes 10 000. Sel viisaastal avaldas inglise 
majandusteadlane Malthus oma teose «Essee rahvastuse printsiibist» ning püstitas 
põhimõtte, et inimkond paljunevat kiiremini kui tema olemasoluks vajalikud 

elatusvahendid, ning et inimeste paljunemist tuleks piirata. 

Sel viisaastal muutis inimkond oma planeedist suure uue maa-ala kasutatavaks. 
Ameerika Ühendriigid püüdsid asunikke sisserändamisele meelitada ning asutasid sel 
eesmärgil ametkondi ja ühinguid, mis pikaajalise ja rikkaliku krediidiga müüsid maad, 
hinnaga üks dollar aakrilt. Ka alustas Alexander von Humboldt sel viisaastal oma 


suurt uurimisretke Kesk- ja Lõuna-Ameerikasse, mille tulemused muutsid maailma- 
ruumi selgemini tunnetatavaks ja elamise sellel kergemaks. 

Sel viiel aastal teostusid igal pool maailmas, kõigepealt aga Euroopas, paljud ning 
tugevad poliitilised muudatused. Vanad riigid langesid põrmu, nende asemele tekkisid 
uued, enamasti vabariigid. Hulk vaimulikke valdusi sekulariseeriti. Paavst viidi 
vangina Prantsusmaale, Veneetsia doodž kihlus viimast korda merega. Prantsuse 
vabariik võitis palju lahinguid mandril, Inglismaa palju lahinguid merel; samuti 
saavutas Inglismaa oma otsustava võidu Indias. Aastasaja lõpuks sõlmis Inglismaa 
peaaegu kogu Euroopaga pakti, et takistada Prantsuse vabariigi jätkuvat 
edasitungimist ja edumeelsete ideede levimist. Kõike kokku võttes oli maailmas selle 
viimase viie aasta jooksul rohkem sõdasid ja vägivalda kui kogu eelneval aastasajal. 
Ja sel viisaastal kirjutas saksa filosoof Immanuel Kant «Visandi igaveseks rahuks». 

Isiklikus elus ei hoolinud lõhestatud maailma sõjaväelised juhid kuigi palju masside 
ja ajalehtede lobast. Sel viisaastal abiellus Napoleon Bonaparte Josephine 
Beauharnais'ga ning admiral Horatio Nelson õppis 'tundma ja armastama Emma 
Hamiltoni. 

Sel viisaastal vabastati end senini kantud raskest toretsevast rõivast ning kadusid 
eesõigustatute ja alamate klasside rõivastuse piirid. Kõigepealt Prantsus-maal, 
kunstnik Jacgues Louis Davidi mõjul, muutus Populaarseks lihtne, antiiki matkiv 
rõivastus, la mer-veilleuse, samuti hakati kandma pikki pükse, pantalon'isid, ning see 
rõivastusmood levis kiiresti üle kogu euroopa. 

Sel viisaastal ehitas Alessandro Volta esimese aparaadi, mis andis pidevat 
elektrivoolu, Priestley avastas söeoksüüdi, Stanhope leiutas rauast raamatutrükipressi 
Kuid kõikjal hoidsid inimesed visalt kinni esivanematelt päritud kujutlustest ja 
töömeetoditest; nad uskusid et leidurid ning senini tundmatute loodusseaduste kasu- 
tajad on kuradi saadikud, ning nad harisid maad samal kombel, nagu nad olid seda 
teinud aastatuhandete eest. Samal viisaastal avaldas arst Edward Jenner oma 
uurimuse, milles ta soovitas rõugete vastu lehma-rõugete süstimist, ning naerdi 
kõikjal välja. Välja ei naerdud aga neid, kes pühitsetud allikates ja vetes kümblesid 
ning sealt endale nakkusi said, ega neid, kes oma tervise taastamiseks ohverdasid 
igasugustele pühakutele oma haigete ihuliikmete vahajäljendusi, otse selle vastu, 
inkvisitsioon karistas igaüht, kes julges kahelda taoliste abinõude tervendavas mõjus. 

Sel viisaastal tunnistati Shakespeare igal pool maailmas viimase tuhande aasta 
suurimaks kirjanikuks. Teda tõlkisid paljud paljudesse keeltesse; August Wilhelm 
Schlegel lõi tõlke, mis kujundas ümber ja muutis kaunimaks järgneva aastasaja saksa 
keele. Sel viisaastal kirjutas Goethe oma värssteose «Hermann ja Dorothea», Schiller 
aga tragöödia «Wallenstein». Alfieri kirjutas oma klassitsistlikud tragöödiad «Saul», 
«Antigone» ja «Teine Brutus», ning sel ajal suri suur värvikate, teravmeelsete 
muinasjutu-näidendite looja Carlo Gozzi, jättes pärandina maha kolm köidet 
«Mittevajalikke mälestusi». Jane Austen kirjutas oma puritaanlikult kombelised 
romaanid «Pride and prejudice» ja «Sense and sensibility»; Coleridge avaldas oma 
esimesed luuletused ning sedasama tegi ka rootsi luuletaja Tegner. Venemaal kirjutas 
Ivan Ivanovitš Hemnitser tragöödia «Vabastatud Moskva» ja Vassili Vassiljevitš 
Kapnist pilkas oma värss-komöõdias «Kius» kibedasti kohtuaparaadi müüdavust. 
Miljonid inimesed, kes senini ei olnud iialgi raamatut käes hoidnud, hakkasid raama- 
tuid lugema ning nendest rõõmu tundma. Kirik aga keelas enamiku nendest teostest, 
mida asjatundjad kiitsid; Hispaanias karistati sellest keelust üleastujaid häbipostiga, 
piitsutamise ning vanglaga, ja Habsburgide 

kuningriigis tagandati kõrgeid ametnikke kohtadelt, kui leiti, et nad on keelatud 
kirjandust lugenud. 

Sel viisaastal maeti Pariisis elanikkonna tohutu osavõtu saatel vabamõtlejate 
eestvedaja põrm, põlatud Voltaire'i põlatud jäänused Pantheoni, ning samal viisaastal 
avas samas Pariisis madame Marie Anne Lenormand ennustus-salongi, mida külastati 
tohutult. Ja madame Tussaud' vahakujude kabinetis seisid rahumeelselt üksteise 
kõrval oma pead kaenlas hoidva püha Dionüsose ja ketser Voltaire'i kujud. 

Sel viisaastal avastati Egiptuse linnas Rosettis, araabia Reschidis, mitmesuguste 
kirjadega kaetud kivi, mis võimaldas uurijal Champollionil lahti mõistatada hie- 
roglüüfide saladuse. Antoine Condorcet pani aluse kol-lektivistlik-materialistlikule 
ajaloofilosoofiale, Pierre Simon Laplace seletas loodusteaduslikult planeetide 
tekkeloo. Kui aga keegi ei tunnustanud, et maailm on loodud piibli andmete kohaselt 
kuue päeva jooksul, 28. septembrist kuni 3. oktoobrini 3988 aastat enne Kristuse 
sündimist, siis ei lubatud tal olla riigiametis ei Hispaania kuningriikides ega ka 
Habsburgide kuningriigis. 

Sel viisaastal kirjutas Goethe oma «Veneetsia epigrammides», et kõikidest asjadest 
põlgavat ta kõige rohkem «nelja: tubakahaisu, lutikaid, küüslauku ja risti», ja Thomas 
Paine töötas oma ratsionalismi algõpetuse «Mõistuseajastu» kallal. Samal ajal kirjutas 
Schleiermacher oma raamatu «Usust. Kõnelusi haritlastele, kes seda põlgavad», 
Novalis oma «Theodicee» ning prantsuse kirjanik Chateaubriand pöördus 
romantiseerivasse katoliku usku. Raamatut «Rooma riigi lagunemine ja hukkumine», 
milles Edward Gibbon vaikse ' nalja ning külma irooniaga kujutas kristluse tekkimist 
kui tagasilangemist barbaarsusesse, pühitseti kõikjal kui ajastu kõige silmapaistvamat 
ajalooteost; kuid mitte väiksema edu osaliseks ei saanud «Apoloogiad», milles 
Piiskop Richard Watson püüdis elegantselt ja mõõdukas toonis Gibbonile ja Paine'ile 
vastu vaielda. 

Sel viisaastal tehti olulisi avastusi füüsika, keemia ja bioloogia valdkonnas, avastati 
ja tõestati tähtsaid sotsioloogilisi põhimõtteid, nende avastajad ja kuulutajad 

langesid viha ja pilke alla ning pisteti vanglasse. Katsetati uusi teaduslikke 
ravimeetodeid, preestrid ja isehakanud arstid aga ajasid haigetest välja kurje vaime 
ning ravisid neid palvete ja amulettidega. 

Filosofeerivad riigimehed ja aplad äritsejad, vaiksed õpetlased ning ennast 
turuplatsidel kiitvad šarlatanid, võimuahned preestrid ja pärisorjuses talupojad, kõi- 
gele kaunile vastuvõtlikud kunstnikud ning nürimeelsed, kuritegelikud palgasõdurid, 
— kõik elasid koos kitsal maa-alal, tõuklesid omavahel, lükkasid üksteist, targad ja 
rumalad, taolised, kelle aju oli vaevalt rohkem arenenud kui esimeste inimeste aju, 
ning taolised, kelle aju sünnitas mõtteid, millest paljud võivad aru saada alles terve 
jääajastu võrra hiljem, taolised, kes olid vastuvõtlikud kõigele ilusale, ning taolised, 
kes jäid nürimeelseks vormitud sõna, heli ja kivi ees, edasipüüdlikud, liikuvad ning 
lollid, laisad, — kõik nad hingasid sama õhku, riivasid üksteist, olid üksteise pidevas 
vahetus läheduses. Nad armastasid ning vihkasid üksteist, pidasid sõdu, sõlmisid 
lepinguid, murdsid neid, pidasid uusi sõdu, sõlmisid uusi lepinguid, piinasid, 
põletasid, raiusid üksteist vastastikku tükkideks, segunesid ning sigitasid lapsi, ja 
harva sai üks teisest aru. Vähesed targad andekad, püüdlesid edasi, tohutu arv teisi 
hoidis neid tagasi, vihkas neid, aheldas neid, hukkas neid, püüdis nendest igal 
võimalikul kombel lahti saada. Kuid vaatamata kõigele jõudsid nad edasi, need 
vähesed andekad, tõsi küll, märkamatult ning paljude kavaluste ja ohvrite kaudu; ning 
endaga koos sundisid nad raskelt enda järele vedades mõnevõrra edasi liikuma ka 
ülejäänud massi. 


Auahned ja piiratud mõistusega tegelased kasutasid ära paljude loidust ja nõmedust 
ning püüdsid lagunevat korda alal hoida. Kuid Prantsuse revolutsioon oli puhunud 
värsket õhuhõngu maailma ja Napoleon, kellega revolutsioon lõppes, tegi 
ettevalmistusi, et paljut, mis oli muutunud elamiseks kõlbmatuks, lõplikult minema 
pühkida. 

Mõte inimõigustest ei 

olnud enam tühi loba — 

nüüd see oli tõsiasi 

mõnel maal; küll noor ja võrsuv, 

siiski juba tõsiasi, 

kirjutatud seadus. Niisiis, 

selle aastasaja ning ta 

viimse viie aasta lõpul 

oli, kõigest hoolimata, 

mõnevõrra rohkem mõistust 

siin maailmas kui tol ajal, 

kui see sajand algas. 


2 


Don Manuel oli poole tunni eest asunud San Ildefonsost teele. Laisalt ja tusaselt 
nõjatus ta reisitõlla patjadele. Tema ees oli pikk reis Cädizesse ning seal ootasid teda 
ebameeldivad asjatoimetused. Igatahes tahtis ta endale enne seda paar päeva puhkust 
võimaldada, nüüd, Madriidis, inkognito, Pepa seltskonnas. Aga ka see väljavaade ei 
suutnud talle rõõmu valmistada. 

Caramba, nende viimaste nädalate jooksul ei olnud tal muud kui ainult pahandusi. 
See, et prantslased sundisid teda jätkama ebapopulaarset sõda Inglismaa vastu, oli 
küllaltki halb, kuid nüüd nõudsid nad, need gabachod, et ta võtaks sõbraliku Portugali 
suhtes tarvitusele mõtlematuid abinõusid, mida ta ei suudaks enam kunagi heaks teha. 

Inglise laevastikul oli nimelt toetuspunkte Portugali sadamates ning prantslased, 
tuginedes liidulepingule, nõudsid, et Hispaania peaks Portugalilt nõutama nende 
sadamate sulgemist. Ikka uuesti, vastiku loogikaga, nõudis Prantsusmaa saadik, 
kodanik Truguet, et juhul, kui Portugal nõudmisi ei rahuldaks, peaks Hispaania 
relvade jõul teda sundima sadamaid sulgema. Muidugi oli ju kindlasti meelitav 
tungida väiksele kaitsetule naabermaale kallale ning sealt endale võitu noppida. Kuid 
Portugali prints-regent oli katoliikliku kuninga väimees, Carlos ja Maria Luisa ei 
tahtnud oma tütrega jõda pidada. Peale selle oli Portugal talle, don Manuelile, teinud 
noobleid kinke; ja don Manuel oligi siis 

411 

vaiksel kokkuleppel lasknud sõja Inglismaaga peaaegu soikuda. 

Portugali-küsimus ei olnud tema ainus mure. Ammu-ununenud afäärid, nii nagu 
seegi tolle kõhetu Genevi€ve'iga, kuningriikliku saadiku de Havre tütrega, elustusid 
ebameeldivalt uuesti. Nimelt oli marguis pärast väljasaatmist Hispaaniast koos tütrega 
põgenenud Portugali. Ta elas seal katoliikliku kuninga salafondi toetusest. Tülikas 
prantslane, vulgaarne ja taktitu kodanik Truguet, oli sellest teada saanud ning nõudis 
nüüd häbematul kombel, et Manuel ei peaks mitte ainult iga edaspidise sideme 
«seiklejasliku kuningriiklasega» katkestama, vaid nõutama peale selle veel Portugali 
prints-regendilt tema kohest maalt väljasaatmist. 


Niisiis nõjatus nüüd Principe de la Paz reisitõlla patjadele, San Ildefonso 
asjaajamiste halb järelmaitse suus ja ebameeldivad läbirääkimised Cädizes ootamas 
ees. Marfa Luisa oli edutanud palju oma soosikuid sealse sõjalaevastiku juhtivatele 
kohtadele, härrased ei toonud endaga kaasa midagi peale kõrge tiitli ning kuninganna 
soosingu, ja väga silmapaistvad ohvitserid, kes olid allutatud nendele soperdajatele 
ning kelle tegevust nad takistasid, ähvardasid tagasiastumisega. Kõik ümberringi oli 
äärmiselt ebamugav. 

Mitte kõik. Mida lähemale don Manuel jõudis pealinnale, seda rohkem haihtusid 
ebameeldivad mõtted. Ta otsustas jääda Madriidi Pepa juurde veel üheks päevaks. 
Siis ta unustab, et saatus oli tema peale pannud Hispaania riigi juhtimise, nende 
päevade jooksul ei pea ta olema riigimees, vaid lihtsalt oma elust rõõmu tundev don 
Manuel. 

Kõik läks aga teisiti. 

Pepal olid seljataga ärritavad igavusenädaiad. Francisco oli ära; nädalaid ja juba 
kuid jagas ta hertsoginna Alba pagendust oma karjääri ohustades. Kibedus südames 
kaalutles Pepa, kuivõrd kuumaks kirglikkuseks oli Francisco võimeline ning kuivõrd 
väikese kahetsustundega oli ta loovutanud tema, Pepa, don Manuelile. Ning Manuel 
ise! Ta rääkis suuri sõnu oma armastusest tema vastu, kuid enamiku ajast veetis ta San 
Ildenfonsos või Aranjuezis või Escorialis ning jät- 

tis Pepa üksinda, kui ta aga tuligi, siis vargsi. See oli ärritatud, pahur Pepa, kes 
Manueli vastu võttis. 

Ta tegi don Manuelile ettepaneku temaga härjavõitlusele minna, Pedro Romero 
corrida'le. Don Manuel vastas ohates, et pühapäeval pidavat ta olema ammugi teel 
Cädize poole. 

«On see siis liiga palju,» küsis Pepa, «kui ma teid palun veel kaheks päevaks minu 
juurde jääda?» 

«Mul ei olnud sugugi kerge, ch€rie,» vastas don Manuel, «need kolm päeva teie 
jaoks vabaks teha. Teiste tungivate asjaajamiste kõrval pean ma ka sõda pidama, 
palun ärge vähemalt teie mind üle koormake!» 

«Ma ütlen teile, mispärast teie ei taha minuga corrida'le minna,» vastas Pepa. «Te 
häbenete mind. Te ei taha end minuga koos näidata.» 

Manuel püüdis talle mõistust pähe panna. 

«Saage ometi aru!» palus ta kannatamatult. «Minu õlgadel on tõepoolest põrgulikult 
palju. Ma pean Portugali sundima katkestama vahekorrad Inglismaaga — ma pean 
Portugali prints-regenti säästma. Ma pean kuus lollakat grande't laevastikust ära 
saatma — ma pean kolm niisama lollakat grande't teistele lisaks armaadasse 
paigutama. Sealjuures saadab mulle Truguet juba teise häbematu noodi — ma pean 
marguis de Havre laskma Lissabonist välja saata. Need seal Cadizes teevad nagunii 
hapud näod, et ma kahe päeva võrra hilinen, ning nüüd nõuate teie, et ma peaksin ka 
veel pühapäevaks siia jääma! Saage ometi aru minu raskustest!» 

«Teie raskused,» vastas riiuhimuliselt Pepa, «tulenevad kõik ühest allikast: teie 
ohjeldamatust, odavast meelelisusest. Kõik teie lahkhelid Portugali ja Prantsusmaaga 
tulenevad ainult sellest, et teie ka selle kõhna, armetu Genevieve'iga magama pidite.» 

Nüüd oli ka juba Manuel vihane, kui ta vastas: «Sina ju ajasid mind niikaugele. Kui 
sa oleksid mulle osutanud armastust, niisugust armastust, nagu minutaoline mees seda 
võib oodata, siis ei oleks ma iialgi toda oakärbist puutunud.» 

Äärmiselt ärritatud ja pahandatud Pepa ütles: «Ja et te ikka veel vana Maria Luisa 
voodisse roomate, ka selles olen vist süüdi mina?» 

Nüüd oli aga mõõt täis. Manueli ürgne loomus, sigu kasvatava Estremaduura 
provintsi majo loomus, murdis läbi. Ta tõstis lihava käe ning lõi sellega Pepale raskelt 
näkku. 

Ühe silmapilgu vältel tahtis Pepa vastu lüüa, tahtis kratsida, hammustada, don 
Manueli kägistada. Siis taltsutas ta end, kõlistas kella. Hüüdis: «Conchita!» ning veel 
kord: «Conchita!» 

Don Manuel nägj Pepa väga valgel näol oma käe jälge lõõskavat, nägi tema rohelisi, 
teineteisest kaugel asetsevaid, äärmisest meelepahast välkuvaid silmi. Kogeles 
vabandusi. Seletas, kuivõrd ültärritatud ta olevat kuhjunud töö tagajärjel. Aga seal 
oligi juba ka Conchita, kuivetunud ja range, jning Pepa lausus valitsetud häälel: 
«Juhata seõor ukseni, Conchita!» 

Don Manuel, vallatud kahetsusest, täidetud ihast, vihane omaenda lollusele, mis oli 
tema puhkusepäevad segamini löönud, kogeles uusi vabandussõnu, tahtis haarata 
Pepa kätt, teda emmata. 

Kuid Pepa hüüdis: «Millal sa lõpuks selle inimese minema saadad, Conchita!» ning 
põgenes kõrvaltuppa. 

Don Manuelile ei jäänud midagi muud üle kui lahkuda. 

Ta arutles kibedalt endamisi, et saatus ei võimalda talle kõige vähematki puhkust 
tema vaevarikkas töös riigi hea käekäigu eest, ning sõitis tusaselt ja teotahtelisena 
kiiresti Cädizesse. Ta lootis, et ta seal, asjatoimetuste ning meelelahutuste keerises, 
suudab oma ebaõnnestumise unustada ning Madriidi tagasi tulles leiab eest 
mõistlikuks muutunud Pepa. 

Tõepoolest ei olnud tal Cädices ühtegi tegevuseta minutit. Ta pidas läbirääkimisi 
reederitega, import-eksportfirmade omanikega, pankuritega. Lubas laevastiku 
asjatundjaist ohvitseridele, et ta lõpetab lollakate kõrgaadlikest admiralide laostava 
tegevuse. Salajasel kokkusaamisel Inglise blokaadilaevastiku juhtivate isandatega 
kinnitas uuesti kirjutamata kokkulepet, mille järgi mõlemad laevastikud pidid 
teineteist küll ähvardama, mitte aga kallale tungima. Ning kui ta tegudest täidetud 
päevad kuulusid riigile, siis pühendas ta oma ööd Cädize kuulsatele meelelahutustele. 

Aga ei asjaajamised ega ka meelelahutused suutnud tema peast tõrjuda mõtteid 
Pepast. Ikka uuesti nägi ta Pepa palgel oma käe jälge, ning mälestus sellest täitis teda 
kahetsuse, igatsuse ja kirega. 

Ametlikud asjaajamised vaevu lõpetanud, sõitis ta kõige kiiremat teed kaudu tagasi 
Madriidi. Kiirustas, ise veel reisirõivais, palacio Bondad Reali. Leidis maja 
korratuses, mööbli seinte äärde lükatuna, vaibad kokku nöörituna, nägi kaste, pakitud 
kohvreid. Mayordomo ei tahtnud teda sisse lasta. Duefia Conchita seisis range, suletud 
näoga kõrval. Don Manuel pistis talle pihku kolm kuldtukatit. Duefia laskis tal natuke 
oodata, juhatas siis Pepa juurde. 

«Ma sõidan lõunasse,» teatas talle Pepa oma täiel, pikaldasel häälel. «Ma lähen 
Mälagasse. Ma hakkan sealses teatris mängima. Sefor Rivero oli siin, tema truppi 
kiidetakse, ta sõlmis minuga hea lepingu. Kui teie laevastik on jälle kord võimeline 
mereteid vabadena hoidma, siis siirdun ma tagasi oma kodumaale, Ameerikasse. 
Limas, nagu teatakse rääkida, olevat ikka veel kogu Hispaania maailmariigi parim 
teater.» 

Manuel oli sisemiselt maruvihane. Heakene küll, ta oli Pepat löönud, kuid ta oli end 
tema ees alandanud ja tagasi tulnud ning end uuesti alandanud. Pepa ei tarvitsenud 
kohe hakata ähvardama, et jätab enda ja tema vahele ookeani. Ta tundis kiusatust 
Pepat uuesti lüüa. Kuid Pepa valge nahk tõusis säravalt esile tumedast kodukleidist, 
tema rohelised silmad vaatasid suurelt, tõsiselt, ihaldusväärselt, don Manuel haistis 


tema lõhna. Don Manueli seljataga olid ööd Cädize kõikides pahedes kogenud 
võluvate naistega, kuid ta teadis: ta ei suuda läbi saada selle naiseta, suurimat iha, 
tõelist hurma, taevalikult põrgulikku, üle pea kokkulöövat, võis talle valmistada ainult 
see naine, ta ei tohtinud end nüüd lasta kaasa kiskuda oma vihast, ta pidi kokku võtma 
kogu oma kavala kõnekuse, et Pepat tagasi hoida. 

Uuesti, tormiliselt ja üksikasjaliselt vabandas ta end. Kõik kiskuvat ja purevat ta 
kallal: Madriidi vabamõtlejad ja vaimselt piiratud grande'd ja fanaatilised ultra- 
montaanid, Prantsusmaa ja Portugal. Ning ei pööbellik 

kodanik Truguet ega ka külm, väiklane, rebase-kaval Talleyrand ei suutvat mingilgi 
määral aru saada tema ülipeentest, suurepärastest, riigimehelikest lahendustest. Ta 
seisvat täiesti üksinda. Ainuke, kes temast aru saavat, kindral Bonaparte, võitlevat 
kuskil Egiptuses. Ei olevat mingi ime, et niisugustel asjaoludel võib mõneks hetkeks 
mõistuse kaotada. 

«Ma olen karistuse ära teeninud,» möönis ta. «Kuid nii rängalt karistada ei tohi te 
mind mitte, sefora. Nii rängalt ei tohi sa mind karistada, Pepa,» ning ta haaras Pepa 
käe. 

Pepa tõmbas ägeduseta käe tema peost. Ta seletas, et elu Madriidis ei rahuldavat 
teda. Don Manuel olevat pikka aega olnud tema trööst. Manueli tugevus, tema 
tormiline armastusväärsus olevat tema võrgutanud. Ta olevat arvanud, et don Manuel 
olevat majo ja grande ühes isikus. Nüüd olevat ta aga ka don Manuelis pettunud. Tal 
ei olevat Madriidis enam midagi peale hakata. 

Pepa romantiline lein avaldas don Manuelile mõju. Ta ei suutvat Pepat Madriidist 
ära lasta, kinnitas ta tuliselt. Kui Pepa peaks lahkuma, siis viskab ka tema oma ameti 
maha ning tõmbub tagasi, et elada oma mõisates ning pühenduda kurbusele ja 
filosoofiale. 

«Hispaania heakäekäigu pärast peate teie minu juurde jääma, seüora!-» hüüdis ta. 
«Te olete ainuke õnn minu raskes elus, teieta ei suuda ma oma rängalt koormatud 
olemasolu ette kujutada.» 

Pepa valge nägu oli pööratud don Manueli poole ning vaatas talle otsa oma 
ebatavalisel häbitul kombel. Siis, pikkamööda, oma loiu, täie häälega, mis tungis don 
Manuelile verre, vastas ta: 

«Kui see tõepoolest on nii, don Manuel, siis palun ma teid, ärge öelge seda ainult 
mulle, vaid näidake kogu maailmale! Ma olen küllaltki kaua leppinud olukorraga — 
olla teie maitresse'iks. Oma abikaasale ei oleks te niisugust teotust lasknud osaks 
saada. Ma tohin nõuda, et te avalikult meie suhteid tunnistaksite.» 

Don Manuel kohkus. Abielluda! Pepaga abielluda. Kõik Hispaania koledad 
vanasõnad jooksid tal läbf pea: «Antes de casar, ten casas en gue morar: enne kui sa 
naise võtad, otsi endale paik, kuhu sa ise jääd.» Ja 

teine: «Kes abiellub armastusest, see kõngeb vihast.» Kuid ta ei tahtnud end enam 
teistkordselt asetada ohtu, et peab tühjalt minema sõitma. 

Kõikide nende kuude vältel, seletas ta, olevat ta endaga kandnud mõtet paluda Pepa 
kätt. Niisugune abielu aga tähendavat arusaamatusi dofa Marfa Luisaga, tähendavat 
tema ametist vallandamist, tähendavat hädaohtu Hispaania tulevikule. Sest mitte keegi 
peale tema ei suutvat edukalt lõpetada köietantsijalikku mängu Portugali ja 
Prantsusmaa vahel. 

«Kui ma oma südamehäälele järgnen, sefora, ning teiega abiellun,» lõpetas ta, «siis 
tähendaks see sõda, emb-kumb, kas Portugali või Prantsusmaaga.» 


Pepa, vaadates talle ainiti näkku, lausus kuivalt ja jahedalt: «Tõenäoliselt on teil 
õigus, ning sellepärast: elage hästi!» 

Don Manuel pidi leidma väljapääsu. «Anna mulle aega, Pepa!» palus ta tungivalt. 
«Anna mulle veidi aega!» 

«Kolm päeva,» ütles Pepa. 

Kolmandal päeval teatas don Manuel, et ta olevat leidnud lahenduse. Ta abielluvat 
Pepaga, ent esialgu pidavat see abielu jääma saladusse. Niipea kui ta on lahendanud 
Portugali-küsimuse, siis võtvat ta enda peale kuningliku ebasoosingu ähvarduse ning 
teatavat riigile ja maailmale oma abielust. 

Pepa nõustus. 

Otsiti üles keegi vana auväärne preester, keegi teatud Badajozist pärinev padre 


oma kõikvõimsale kaasmaalasele teenet osutama. 


Nii ta laulatas nad vaikselt 
öisel ajal vürsti lossi 
väikses kodukabelis, kus 
põles ainult vähe küünlaid. 
Kangesti romantiline 

oli kõik, nii väga Pepa 
meele järgi. Juures olid 
tunnistajaiks vaid duefa 
ja don Miguel. Padre laskis 

kõigil vanduda, et rangelt 
vaikivad nad igavesti 
sellest laulatusest ega 
räägi iial ühtki sõna 

mitte kellelegi, olgu 

kes see iganes ka oleks. 

Kui kuninganna kuulis kõmu, et Principe de la Paz olevat seüora Tudõga 
abiellunud, valdas teda ohjeldamatu viha. Ta oli selle näraka kõige viimasemast kõnt- 
sast välja õngitsenud ja teinud temast riigi esimese mehe ning nüüd seob see enda 
naha ja karvadega tolle hoora külge! Tollele, sellele ajuraasukeseta rasvasele naiseliha 
käntsakale, sellele hanele ja jamona'le annab ta edasi need hiilgavad aunimed, mis ta 
tema, Maria Luisa armust on saanud. Maria Luisa kujutas endale ette, kuidas Manuel 
oma Pepaga voodis lamab ja viskab nalja tema, selle vana, selle sisseveetu üle. Kuid 
too jätis, too vääritu tüüp on oma arvestustes eksinud. On olemas sadu omastamise ja 
riigireetmise juhtumeid, mille pärast võib lasta talle protsessi korraldada. Ta on 
südametunnistuse piinu tundmata varastanud kuninglikku vara. Ta on lasknud 
võõrastel võimudel anda endale altkäemakse. Ta on reetnud Püha Isa, Hispaania 
parima liitlase. Ta on Pariisi direktooriumi jumalasalgajatega sepitsenud intriige 
katoliikliku kuninga vastu. On kõiki reetnud, sõpru ja vaenlasi,, oma täitmatust 
ahnusest, edevusest, hellitatud tujukusest. Nüüd aga laseb tema, kuninganna Maria 
Luisa,, anda don Manueli kohtu kätte, Kastiilia Krooninõukogu kohtu kätte, laseb teda 
häbistavalt süüdi mõista, teeb seda avalikult, ning kõik juubeldavad sel puhul, 


prelaadid, grande'd, kogu hispaania rahvas. Ning tolle tüübi, tolle hoora laseb ta palja 
ülakehaga läbi linna vedada ja siis läbi piitsutada. 

Ta teadis, et ta mitte midagi kõigest sellest ei tee. 

Ta oli tark, ta tundis maailma ja inimesi, oma Manueli ja iseennast. Ta oli don 
Manuelile vahetevahel 

oma mõistuse ja oma võimu aruka demonstreerimisega suutnud kaastunnet ja teisi 
tundmusi sisendada; võibolla oli tal õnnestunud vahetevahel neid tundeid isegi 
himuks ja armastuseks muuta. Ent kuivõrd kunstlik, kuivõrd mööduv oli koik taoline! 
Kui kaua suudab siis inetu, vananev naine niisugust noort, lõkendavat meest kinni 
hoida? Korraga valdas teda tema neljakümne nelja aasta viletsus ja täielik 
haletsemisväärsus. Kogu tema elu oli olnud pidev võitlus tuhandete, kümnete 
tuhandete ilusate noorte hispaanlannadega. Ta võis endale pidevalt uusi abinõusid 
tellida, rõivaid Pariisist, minke, salve, puudrit, parimaid tantsuõpetajaid ja juuksureid, 
kõik see aga muutus naeruväärseks ükskõik missuguse rumala Pasguita, Consuela või 
Dolorese värske naha ees. 

Aga siiski oli niimoodi parem. Ei möödu palju aastaid ning siis on näiteks 
hertsoginna Alba niisama vana nagu tema praegu, ning mida kujutab siis endast too 
hertsoginna Alba? Närtsinud, raisatud naine. Tema aga, Maria Luisa, oli oma 
inetusest tingituna sunnitud arendama mõistust. Ta oli muutunud targaks, kuna ta oli 
inetu, ja tema tarkus kestab edasi. 

Lõpuks kujutas ta endast siiski veel midagi, tema, jumala armust kõigi Hispaania 
maade kuninganna, Lääne- ja Ida-India, Maailmamere saarte ja mandrite kuninganna, 
Austria ertshertsoginna, Burgundia hertsoginna, Habsburgi, Flandria ja Tirooli 
krahvinna. Maailmariik ei ole enam väga noor ja hakkab vananema nagu tema isegi 
ning kodanik Truguet muutub ülbeks ja hakkab katoliiklikule kuningale ettekirjutusi 
tegema. Ent sellele vaatamata ja vaatamata kõigele on ta ikkagi maailma vägevaim 
naine. Sest kogu maailm teab, et Hispaaniat ja mõlemat Mmdiat ning Maailmamerd ei 
valitse kohtlane Carlos, vaid tema. 

Ning taolisele naisele eelistab see lollpea mingit Pepa Tudod! 

Ta silmitses end hindavalt peeglis. Peegel aga näitas talle vaid, milline oli ta praegu, 
sel hääbuval silmapilgul, mil ta end jõhkra teate mõjustusel lõdvaks °li lasknud. See ei 
olnud tema, see ei olnud tema tõde. 

Ta võttis nõuks vaadata end tõepärases kujutuses Lahkus oma buduaarist. Esimene 
õuedaam, camarera mayor, kes ootas eestoas, tahtis teda saata, nii nagu õukonna 
kombed seda ette nägid. Kuninganna saatis ta läbematu viipega minema. Ning ta läks 
üksi läbi avarate ja pikkade saalide ja koridoride, möödus preestritest ja teenritest, 
möödus valvet pidavatest ohvitseridest, kes teda valvelseisanguga tervitasid 
õukondlastest, kes maani kummardasid. Üksinda seisis ta toretsevas vastuvõtusaalis, 
seisis «Carlose perekonna» ees. 

Maria Luisa sellel pildil, see oli tema tõde. Too kunstnik tundis teda, teadis teda 
võib-olla ainsa inimesena. See, nagu ta seal seisis omaste ringis, praegu valitseva 
kuninga ning tulevaste kuningate ja kuningannade seas selle ringi valitsejana, see oli 
tema inetu, uhke, imponeeriv tõde. 

Taoline naine ei lase end selle pärast allutada, et mingi lollpea, kellesse ta 
juhuslikult on armunud, tema seljataga oma hooraga abiellus. Ta ei karista seda 
meest. Ei tasu vaeva selle mehe pärast võitlema hakata. Ent ta on kuninganna, ta ei 
tohi endale võlgu jääda ja jätta võtmata, mida ta saada tahab, ning hoidmata, mida ta 
hoida tahab. Ta ei tea veel täpselt, kuidas, kuid ta hoiab kinni selle mehe. 


Ta magas hästi järgneval ööl ning hommikuks oli tal suurepärane plaan. 

Ta kõneles Carlosele mitte kunagi lõppevatest poliitilistest raskustest. Loendas 
tülisid Cädize kaupmeeskonnaga, kes ei tahtnud makse maksta, läbirääkimisi jultunud 
Truguet*ga, pahandusi mässumeelsete laevastiku-ohvitseridega. Kõigi nende 
asjaajamistega pidi toime tulema üksainus mees, esimene minister. Teda tuleks 
abistada, peaks tugevdama tema autoriteeti. 

Carlos mõtles järele. 

«Meelsasti,» lausus ta. «Kuid mulle ei meenu parimalgi tahtmisel mitte midagi. Kus 
on siis veel aunimetusi ja ameteid, millega me Manueli juba ei oleks autasustanud?» 

«Võib-olla saaks,» arvas Maria Luisa, «lüüa kaks kärbest ühe hoobiga. Ma arvan, et 
võiksime samaaegselt 

kõrvaldada siit maailmast ka need ebameeldivused, mis meil on õndsa onu Luisi 
lastega.» 

Onu Luis, Kolmanda Carlose vend, oli too infant, kes oli omal ajal abiellunud teatud 
Vallabrigaga, lihtsa aadlidaamiga, tema lapsed kandsid lihtsaid Bourboni ja 
Chinchöni krahvi ja krahvinna tiitleid, nende seisukoha kindlaksmääramine 
õukondlikus tseremoniaalis valmistas alati suuri raskusi. 

Carlos vaatas arusaamatult. 

«Kuidas oleks,» seletas edasi Maria Luisa, «kui me nad mõlemad «Kastiilia 
infant'ideks» nimetaksime ja don Manueli dofa Teresaga — infanta'ga — paari 
paneksime? Siis oleks ka tema infant ning kuuluks perekonda.» 

«See on väga hea mõte,» kiitis järele Carlos. «Ainult ma kardan, et see ei ole 
kooskõlas minu õndsa isa tahtmisega. Minu õnnis isa nimetas don Luisi ja dofia 
Teresat ekstsellentsideks, kuninglikeks kõrgusteks ta neid ei nimetanud.» 

«Ajad muutuvad,» selgitas leebiva kannatlikkusega Maria Luisa. «Sina, mu armas 
don Carlos, oled mitmelgi juhul andnud juhiseid, mis sinu isa omaaegseid korraldusi 
laiendavad. Miks ei peaks sa ka sel juhul taolise korralduse andma?» 

«Sul on õigus nagu alati,» andis Carlos järele. 

Kuninganna asus energiliselt tööle. Ta ei tundnud tulevase infanta Teresa vastu 
mingit heasoovlikkust. See mingi väikeaadliku tütar käitus niisuguse rahuliku 
suursugususega, mis Maria Luisat pahandas, ning see salakoi, ehkki ta loomulikult 
sellest piuksatadagi ei julgenud, mõistis kindlasti hukka ka kuninganna elukombed. 
Maria Luisale valmistas nalja mõte, et ta sunnib selle blondi, vaikse nunnaliku Teresa 
Manuelist härja voodisse. 

Kohe samal päeval, mil ta oli kuningalt saanud nõusoleku dofia Teresa ja Manueli 
abieluks, laskis ta don Manuelile teatada, et ta soovivat temaga kõnelda. Don Manuel 
oli selleks ette valmistatud, et vaatamata suurele saladuskattele kuninganna tema 
abielust siiski teada saab, teda valdas ebamugavus ja kartus tormi ees, mis oli 
puhkemas. 

Maria Luisa aga naeratas laialt üle terve näo. 

«Manuel,» ütles ta. «Manuelito, mul on sinu jaoks suur, meeldiv teade. Don Carlos 
nimetab Bourboni ja Chinchöni krahvi Kastiilia infanfiks ning sina naid dofaTeresa ja 
muutud seega tiitli kaaskandjaks. Mul on hea meel, et need sinu ja meie vahelised 
tihedad sidemed seega kogu maailmale nähtavaks muutuvad.» 

Manuel, kellele oodatud metsiku rajuhoo asemel langes osaks see õnne- ja 
armulikkusehoog, ei saanud esialgu millestki aru ning seisis kuninganna ees juhmi 
näoga. Siis aga valdas teda tormiline juubeldus. Por la vida del demonio! Ta oli 
tõepoolest õnne esikpoeg. Millest ta ka kinni ei haaranud, kõik muutus õnnistuseks. 


Küll oli tema õnn lustakas ja vaimukas! Nüüd võib ta tollele don Luis Mariale kätte 
tasuda, tollelesamale, kes oli söandanud temast mööda vaadata. Varsti magab tema, 
Manuel, tolle ülburi õega, tema, Manuelito, põlatu, teeb nüüd pooliku Bourboni 
täielikuks, muudab bastard Luisi seaduslikuks. 

Need tunded valdasid Manueli ning ta oli täis uhkust. Tema isa oli teda õigusega 
kutsunud oma väikeseks tubliks pullikeseks, tänu oma tublidusele oli ta võitnud 
kuninganna, ning ta vaatas täis valdaja edevust, õrnust ja armastust oma vanale Maria 
Luisale. 

See jälgis don Manueli teravalt. Kuninganna oli oodanud, et tema teade ajab 
Manueli naha kuumaks, et Manuel seisab tema ees sügavalt jahmununa, mõeldes 
tollele tüübile, oma Pepa Tudöle ja oma meeletule abielule. Ent don Manueli juures ei 
olnud märgata kõige vähematki märki kohmetusest või jahmatusest. Pigemini seisis ta 
mehena, keda oli väga meeldiv näha tema hiilgavas mundris, ja tema laialt, täidlaselt, 
ilusalt näolt kiirgas tänulik rõõm, — muud midagi. Paari sekundi vältel kaldus Maria 
Luisa arvama, et kuulujutud võivad valed olla ja et see häbistav abielu ei olegi aset 
leidnud. 

Tegelikult oli don Manuel talle osaks langenud õnne-hoo varjus täiesti unustanud 
Pepa ja oma salajase abielu. Siis aga, mõningad hetked hiljem, meenus see talle. 
«Carajo!» mõtles ta ja «carajo» peegeldus loetavalt ta 

näos. Kuid õnnetulv, milles ta hõljus, hajutas kohe tema jahmatuse. Kaotada oma 
abielu siit maailmast tundus “Ile kerge ülesandena. Kõik, mida ta vajas, oli vaid 
natuke aega. 

Pärast seda, kui ta oli väljendanud kuningannale cina ülevoolavat tänu, selle 
lihavaid sõrmustatud käsi ikka ja jälle leegitsevate suudlustega kattes, palus ta juba 
oma õnnestavast sidemest dofia Teresa ja kuningliku perekonnaga avalikkusele 
teatavaks teha alles kahe või kolme nädala pärast. Kuninganna, muheldes oma 
südames kibedalt ja üleolevalt, päris süütult edasilükkamise põhjusi. Don Manuel 
teeskles salapärasust. Seletas, et ta pidavat veel mõned teatud poliitilised plaanid 
katuse alla viima, mida tema kõrgendamine võiks takistada. 

Mida rohkem ta aga järele mõtles, seda raskemana tundus talle oma salajasest 
abielust Pepaga välja rabelda. Muidugi võiks ta ju abielu lihtsalt maha salata; ainult 
üks viide suurinkvisiitorile ja kaasmaalane padre Celestinos kaob jäljetult mõnda 
kaugesse kloostrisse. Mida aga teeb sel juhtumil Pepa? Niipea kui Pepa saab teada, et 
tema abielu ei olegi toimunud, muutub ta mõne oma romansi kangelannaks. Tapab 
enda mõnel silmatorkaval kombel või teeb mõne muu tohutu dramaatilise 
mõtlematuse, mis muudab tema, Manueli. abielu infantrtga võimatuks. Muidugi oleks 
tal ka vahendeid Pepa igaveseks siit maailmast kõrvale toimetada, kuid ta ei suutnud 
enam oma elu ilma Pepata ette kujutada. 

Ta ei näinud mingit väljapääsu, puistas oma südant Miguelile. 

Miguel kuulas teda viisakalt osavõtliku näoga, sisimas aga täis mässuvaimu. 
Manuel oli oma tõusva õnnega muutunud ikka ülbemaks, ikka sagedamini kohtles ta 
Migueli kui teenijat. Tema häbitu saamahimu, tema valimatu iharus, tema 
taltsutamatu edevus tõukasid Migueli ikka tugevamini eemale. Kui nüüd don Manuel 
oma uute hädadega tema poole pöördus, tundis ta kiusatust lasta don Manuelil ise 
seda suppi lõrpida, mis ta kokku oli keetnud. Kavala kuninganna plaani eesmärgiks 
oli vaieldamatult Manueli lahutamine Pepast igaveseks. Don Manuel aga ei loobu 
Pepast, 

423 


dofia Marfa Luisa kindlasti ei talu seda pidevat vahekorda, kättemaksuhimuline 
naine kukutab Manueli, kui tema, Miguel, nüüd appi ei lähe. Peab ta Manueli 
abistama? Kas ei oleks see pigemini õnn, tema tõeline õnn kui ta sellest mehest ja 
tema tühjast ülbusest lahti saaks? Kui ta kogu oma aja saaks pühendada raama-tutele, 
kui ta oma suure töö — kunstnikeleksikoni —. saaks lõpule viia? 

Siis aga nägi ta vaimus end istumas, ääretult üksildasena, keset maale ja pabereid, ja 
ta teadis, et täpselt samuti kui Manuel on oma Pepaga köidetud, ringlevad tema enda 
mõtted alati valurikkalt Lucia ümber. Tema mõtteid võis mujale juhtida ainult suurte 
riigiasjade ärritav mäng, ta ei suutnud enam loobuda, ta ei suutnud elada ilma varjust 
riiki juhtimata. Ta aitab Manueli tema hädadest üle saada. 

Ta kaalutles don Manueli olukorda, visandas plaani, esitas selle Manuelile. See 
haaras aplalt plaanist kinni, süleles oma Migueli, oli õnnelik. 

Pöördus kuninga poole. Seletas salapäraselt, ta olevat tulnud, et kuningalt isiklikus 
küsimuses nõu ja abi paluda, nagu mees mehelt, nagu caballero caballero'lt. 

«Mis on siis juhtunud?» küsis Carlos. «Me oleme Prantsusmaaga hakkama saanud, 
küllap me ka sinu kavalerihädadega hakkama saame.» 

Sel kombel julgustatuna seletas siis Manuel talle, et tal olevat armuvahekord ühe 
suurepärase naisega, kes igatahes ei kuuluvat aadliseisusesse, teatud sefiora Josefa 
Tudõga. See vahekord on nüüd kestnud juba aastaid ning ta murdvat praegu oma 
pead, kuidas peaks ta sellele naisele oma eelseisvast abiellumisest teatama. Ta 
nägevat ainult üht teed. Seora Tudõle tuleks selgeks teha, et plaanitsetud abielu 
infanta'gs toimub ainult krooni huvides ja nimelt selleks, et esimese ministri isiksus 
võidaks hiilgust, mis on vajalik nende raskete läbirääkimiste edukuse 
kindlustamiseks, mida ta peab Prantsusmaa, Inglismaa ja Portugaliga. 

«Noh, ja siis?» küsis don Carlos. «Miks sa siis ei selgita talle seda?» 

«Seda tuleks talle selgitada väga autoriteetsel isikul. Ainult kui teie ise, sire, teeksite 
sehora Tudõle selgeks, 

et minu abielu toimub ainult riigi huvides, ainult siis suudaks ta välja kannatada 
seda kohutavat valu, mida jna talle valmistan.» 

Kuningas mõtles järele. Siis lausus ta silma pilgutades ja muheldes: «Sina arvad 
siis, et ma peaksin talle selgeks tegema, et ta ei peaks sind kõrvale jätma, ka siis, kui 
sa dofia Teresa naid?» 

«Ma kujutasin seda endale ette umbes järgmiselt,» vastas Manuel. «Ma palun Tema 
Majesteeti osutada mulle jällegi korraks seda suurt au õhtustada minuga koos 
sundimatus õhkkonnas, ja õhtusöök toimuks sefora majas. Tema Majesteedi 
juuresolek vallutab seüora Tud6. Ning siis pöördute teie sefora poole paari 
selletaolise lahke sõnaga, millega teie oma alamaid nii sageli õnnestada oskate, 
selgitate, et sellest on kasu ka riigil, kui sefora Tud6 oma vahekorda minuga ei kat- 
kesta, ning teete mu õnnelikuks mu elu lõpuni.» 

«Kena,» lausus pärast mõningat kaalutlusi Carlos. «Minu taha see asi seisma ei jää.» 

Ta lubas don Manuelile, et ta tuleb kolmapäeva! kell 6.45 lihtsasse 
kindralimundrisse rõivastatuna palacio Bondad Reali. 

Don Manuel küsis Pepalt, kas ta võib kolmapäeval tema juures õhtustada ja ühe 
sõbra kaasa tuua. 

«Kelle?» küsis Pepa. 

«Kuninga,» vastas don Manuel. 

Pepa rahulik nägu kangestus imestusest. 

«Jah,» seletas pidulikult don Manuel, «kuningas, meie isand, tahab meelsasti teiega 
tutvuda.» 


«Sa jutustasid talle meie abielust?» küsis õnnelikult Pepa. 

Manuel põikles kõrvale. 

«Kuningas teeb sulle teatavaks ühe tähtsa teate,» vastas ta. 

«Palun ütle mulle, milles asi seisab!» nõudis Pepa. «Ma ei taha olla 
ettevalmistamata, kui kuningas mulle seda au osutab, et ta minu laua ääres õhtustab.» 
Don Manuel aga, kasutades juhust, ütles talle lühidalt ja selgesti: «Kuningas tahab 
riiklikel kaalutlusil, et ma abielluksin tema nõoga, doa Teresega. Seda tahab ta sulle 

teatavaks teha. Ta nimetab doža Teresa 

infantaks ning sel kombel teeb ka minu infant'iks. Niisiis ei tohi meie abielu olla 
aset leidnud.» 

Kui Pepa minestusest ärkas, askeldas don Manuel tema ümber õrna armastajana. On 
nimelt ilmnenud, seletas ta Pepale, et ta võivat neid diplomaatilisi läbirääkimisi, mida 
talt nõudvat kroon ja isamaa, eduka lõpuni viia ainult varustatuna kõige suurema 
autoriteediga, mida talle annaks kuninglikku perekonda kuulumine, infanfi nimetus. 
Ta teadvat, millist tohutut ohvrit seega Pepalt nõutakse. Sellepärast just austab don 
Carlos teda oma külaskäiguga. Ning kui juba kuningas on kord teda tundma õppinud, 
olevat tema positsioon Madriidi seltskonnas alatiseks kindlustatud. Ka võivat ta 
kõrges tiitlis kindel olla. Tema, Manuel, pidavat läbirääkimisi krahv Castillofieliga, 
kellegi vanaldase isandaga, õigupoolest ühe väga vana isandaga, kes paiknevat võl- 
gadest rängalt koormatuna oma suures mõisas Mälaga lähedal. Krahv olevat nõus 
Pepaga abielluma. Ta kavatsevat siis kuni oma peatse lõpuni elada Mälagas, kuna 
Pepa, sefora de titulo, võiks jääda oma elukohta Madriidi. 

«Meie aga oleme ju ometi abielus, sina ja mina,» kaalutles Pepa. 

«Kindel,» vastas Manuel. «Kuid ma ei tea kindlasti öelda, kas me seda suudaksime 
tõestada. Ainuke usaldusväärne tunnistaja, nimelt padre Celestinos,» seletas ta 
murelikult, «on kadunud. Jäljetult kadunud.» 

Pepa sai aru, et saatus ei tahtnud tema vahekorra seaduslikkust don Manueliga. 
Vaatamata kogu oma armastusele kõige poeetilise vastu omas ta küllaltki tervet 
mõistust tegelikkuse tunnetamiseks ja öine laulatus ei olnud talle kunagi täiesti 
hädaohutuna tundunud; ta otsustas alistuda. 

«Kuidas küll saatus mängib!» lausus ta unistavalt. «Nüüd sa saad veel pealegi 
infant'iks. Kastiilia infant' iks!» 

«See sõltub ainuüksi sinust,» ütles galantselt don Manuel. 

«Ja kuningas tahab siis oma juuresolekuga meie segast vahekorda sanktsioneerida?» 
küsis Pepa. 

«Ta teeb sulle kindlasti ettepaneku talle laulda,» vastas Manuel, «küllap sa näed.» 

«Ja ma saan tõepoolest condesa Castillofieliks?» kindlustas end Pepa. 

«Oui, madame,» vastas Manuel. «Ent sa ütlesid,» küsis mõnevõrra murelikuna 
Pepa, ana krahv olevat suurtes võlgades.» 

«Palun jäta see minu mureks,» vastas hoogsalt Manuel. «Condesa Castillofiel 
hakkab elama nii, nagu see on sobilik riigi kõige ilusamale daamile ja 'infant Manueli 
sõbratarile.» 

«Ma olen valmis end sinu eest ohverdama,» lausus Pepa. 

Kolmapäeval kell 6.45 ilmus Manueli saatel don Carlos palacio Bondad Reali. Ta 
kandis lihtsat kindrali-mundrit ning käitus sundimatult. Ta vaatas uurivalt Pepat ning 
seletas tunnustavalt, et tema armas Manuel olevat asjatundja mitte üksnes riigiasjades. 

Ning ta patsutas senora 

Tudõd õla peale, kiitis 


tema kordaläinud olla't, 
ütles, et ta süda sulab, 

kui ta kuulab neid romansse, 
mida Pepa talle laulab. 
Omalt poolt ta lubas tuua 
kaasa viiuli, kui tuleb 

siia teine kord, siis mängib 
Pepale ta viiulit. Ja 
lahkudes ta pidas kõne. 
«Raske, vaevarikas töö on,» 
ütles ta, «maailmariiki 
valitseda, sest see nõuab 
palju tööd ja rohket higi. 
Meie kallil Manuelil 

tuleb kanda ränka koormat, 
tunda muret. Sellepärast 
olge edaspidi ikka 

nõnda hea hispaanlane kui 
seni olite. Te muutke 

minu kalli sõbra harvad 
puhketunnid rõõmsaks.» 

Condesa dofia Teresa de Chinchõn ja Bourbon kutsuti tema maamõisast Arenas de 
San Pedrost õukonda San Ildefonsosse. Dofia Maria Luisa teatas talle kuninga 
juuresolekul, et don Carlos on otsustanud teda mehele panna ning määranud talle 
kaasavaraks viis miljonit reaali. Abikaasaks on ta valinud tema jaoks esimese ja 
parima oma nõuand]atest, oma armsa don Manueli, Principe de la Pazi. Peale selle 
olevat tal kavatsus sel puhul anda talle Kastiilia infanta tiitel nii et ta edaspidi ka kogu 
maailma silmis kuuluks kuninglikku perekonda. 

Doža Teresa oli neid viimaseid sõnu vaevalt enam kuulnud. Ta hoidis ennast, see 
õrnakene, kahekümneaastane, kes näis veel nooremana, vaevaliselt püsti, tumesinised 
silmad vaatasid liikumatult heledast, nüüd juba täiesti kahvatunud näost, suu oli veidi 
avali. Ettekujutus, et ta peaks mingisuguse mehe suudlusi ja kallistusi taluma, täitis 
teda hirmuga, mõte don Manuelile jälestusega. 

«Noh,» lausus vahepeal endaga rahulolevalt don Carlos, «kas ma ei ole seda hästi 
teinud? Kas maei ole hea lellepoeg?» 

Ja doüa Teresa suudles tema ja kuninganna käsi ning väljendas kombekohaseid 
aupaklikke tänusõnu. 

Don Manuel käis lugupidamist avaldamas oma tulevasele abikaasale. Dofia Teresa 
võttis teda vastu oma venna juuresolekul, tolle don Luis Maria juuresolekul, kes omal 
ajal Principe de la Paz"Vnii kõrgilt oli kohelnud. 

Seal seisis ta, too don Luis Maria, prelaadi rõivais, sale, tõsine, noor. Teda oli 
viimaste nädalate vältel ebatavalisel kombel edutatud, kuningas ei olnud teda mitte 
ainult infant'iks nimetanud, vaid ta oli ka oma senise Sevilla peapiiskopkonna asemel 
saanud Toleedo pea-piiskopkonna, kõige kõrgema vaimuliku ameti Hispaanias ja 
kardinali kübara. Ta tundis loomulikult asjade seost, ta nägi läbi seda don Manueli ja 
kuninganna musta ning nurjatut mängu. See oli talle vastumeelt, et ta oma edutamise 
eest oli tänu võlgu just sellele vulgaarsele 

Manuel Godoyle, ja tema süda tõmbus kokku mõtte juures, et tema õrn, arglik õde, 
keda ta väga armastas, tuleb ohverdada igasugustest kujutlustest kaugelt 
eemaletõukavamale Marfa Luisa armukesele, kuid ei olnud mingisugust võimalust 
kuninga sõnadele vastu hakata. Pealegi oli noor kirikuvürst sügavalt usk-jik ning 
kirglik isamaalane. Ta oli vaba igasugusest auahnusest, kuid hindas õigusega oma 
andekust kõrgelt. Kui nüüd siis jumalik ettenägelikkus oli teinud ta Hispaania 
primas'eks ning andnud talle võimaluse poliitikast osa võtta, kuna ta samaaegselt tema 
õe labasele, pööbellikule Manuelile ohverdas, siis pidid nad mõlemad sellele 
alandlikkuses alistuma. 

Don Manuel vaatas hindavalt oma tulevast abikaasat. Too istus seal, blond, väga 
kõhn ja habras, pisut sarnanes ta tollele Genevi€ve de HavrEle, kes talle tagantjärele 
veel nii palju ebameeldivusi oli tekitanud. Ei, tema maitse need purulahjad 
kõrgaristokraatiast pärinevad preilid küll ei olnud, Pepa ei tarvitse tema tulevase 
abikaasa pärast küll midagi karta. Ja kas ta on üleüldse võimeline, too seal, talle 
sünnitama last, üht infanfi? Kuid ta ei lasknud niisugustest kaalutlustest midagi välja 
paista, vaid käitus laitmatult, gran-de'likult. Kinnitas infanta'le oma õnne ja oma tänu- 
likkust, käitus tolle tattnina, don Luis Mariaga, kogu lugupidamisega, mis kuulus 
tema kepile ja kübarale, vaatamata sellele, et ta ise oli don Luis Mariale kepi ja kübara 
muretsenud. 

Siis toimus Escoriali kirikus, surnud maailmavalitsejate haudade kohal, don 
Manueli laulatus infanta doüa Teresaga, millest võtsid osa majesteedid ja Hispaania 
grande'd. Don Manuel ei saanud mitte üksnes Kastiilia infanfi tiitli, vaid kuningas 
austas teda tema abiellumise puhul aunimetusega, mida enne teda keegi Peale 
Christoph Columbuse ei olnud kandnud. Kuningas nimetas tema Hispaania ja India 
suuradmiraliks. 

Umbes samal ajal laulatati Mälagas seõora Tud6 krahv Castillofieliga. Uus 
krahvinna jäi paariks nädalaks oma abikaasa juurde Andaluusiasse, siis jättis ta krahvi 
Mälagasse, ise aga sõitis tagasi Madriidi. Don Manuel andis oma lubaduse kohaselt 
Pepale võimaluse 

elada sel kombel, nagu see oli vääriline sefora titulo'le. Viiest miljonist kaasavarast, 
mida talle tõi kaasa infanta, andis ta krahvinna Castillofieli käsu. tusse pool miljonit. 

«Pool miljonit,» need sõnad kõlasid poeetiliselt Pepa kõrvus ja südames, see 
meenutas talle tema romansse; ta istus üksinda buduaaris, klimberdas oma kitarri ning 
laulis unistavalt enda ette: «Pool miljonit,» ning jälle ja jälle: «Pool miljonit.» 

Ta kasutas oma uut rikkust, pidas toretsevat maja ning kutsus oma sõpru sellest 
hiilgusest osa võtma Kutsus külla näitlejaid, kellega ta koos oli õppinud 
mereväeleitnant Tudõ aegadest pärinevaid tuttavaid' väikesi ohvitsere, ka vanemaid, 
mõnevõrra kahtlasi daamikesi, duefa Conchita sõbratare. Ei puudunud ka too sefor 
Rivero, teatri ettevõtja, kes omal ajal oli teda oma Mälaga truppi palganud. Too oli 
osav rahamees, tal oli sidemeid kuulsate salakaubavedajate ja bandiitidega ja ta võttis 
osa ka laevade kaaperdamisest. Krahvinna Castillofiel usaldas talle oma rahade valit- 
semise ja sai sellest suurt kasu. 

Tema edu suures õnnes peitus siiski mingi kibedus: teda ei võetud õukonnas vastu. 
Dofža Marfa Luisa ei lasknud nimelt uuel krahvinna Castillofielil tulla käe-suudluseks. 
Ent üks aadlik saavutas täie mõnu oma tiitlist ja aust alles pärast seda, kui ta oli 
õukonnale esitletud. 

Õukond ja linn aga ei teinud sellest väljagi, et krahvinna Castillofiel ei olnud veel 
põhiliselt viiesaja kolmekümne viie de titulo aadliku hulka arvatud, ning rahvas 


tungles tema hommikustel vastuvõttudel. Usuti tema mõjuvõimu, ja pealegi oli väga 
kena aega veeta palacio Bondad Realis, selles eriskummaliselt segunenud grande'de ja 
prelaatide, näitlejate, väikeste ohvitseride ja kahtlaste vanade daamide ringkonnas. 

Oldi põnevil, kas ühel päeval ei kerki seal esile ka esimene minister. Don Manuel 
aga hoidus Pepa ringkonnast eemale. Elas selle asemel parimas läbisaamises oma 
infanta'ga, korraldas selle auks oma palacio Alcudias rohkearvulisi suuri vastuvõtte 
ning näitas end maailmale hea, andunud abikaasana. Kui üleüldse, 

siis astus ta üle palacio Bondad Reali läve ainult taga-ukse kaudu. 

Siis aga, kui oli möödunud kaks kuud, tema meelest küllaltki pikk sündsuslik 
vaheaeg, ilmus ta sinna ühel" hommikul Pepa lever'le, tõsi küll, ainult paariks minu- 
tiks. Teisel korral jäi ta pikemaks ajaks, seejärel näitas ta end seal ikka sagedamini. 
Lõpuks sisustati tema jaoks palacio Bondad Realis töökabinet, ja peagi kirjutasid 
võõrad saadikud oma õukondadele, et nüüdsest peale lahendatakse riigiasju peamiselt 
palacio Bondad Realis, seõora Pepa Tud6 jagavat ametikohti ja auastmeid ning isegi 
tema duefa Conchital on riigiasjades rohkem kaasarääkimisõigust kui don Manueli 
kolleegidel — ministritel. 

Kui kuninganna seda kuulis, ei olnud ta üllatatud. Ta teadis, et Manuel tollest isikust 
lahti ei saa. Kuninganna märatses. Sõimas iseennast, et ta ka ise don Manuelist lahti ei 
saa. Kuid see oli juba looduse poolt niimoodi seatud. Ka teised suured valitsejannad 
olid armunud meestesse, kellega ei saanud hoobelda. Suurel Semiramisel, Õhutütrel, 
oli olnud tema Menon või Nino või kuidas ta nimi oli, Elisabethil tema Essex, suurel 
Katariinal tema Potjomkin. Niisiis, ta ei hakkagi püüdma oma Manueli oma elust 
kustutada. Kuid tema jultumusega niisama vaikselt leppida ta ka ei kavatse. 
Loomulikult ei ole ta nii rumal, et ta don Manuelile hakkaks tegema stseeni tema 
«krahvinna» pärast. Ta ei puuduta poole sõnagagi oma armukese armuafääri edasi- 
kestmist tolle Pepaga; aga oma võimetu esimese ministri saadab ta häbiga minema. 
Põhjusi taoliseks ebasoosinguks oli hulgaliselt, häid, ebaisiklikke, poliitilisi põhjusi. 
Too oli olnud saamatu, ikka ja jälle saamatu, oli krooni autoriteeti kahjustanud oma 
võimetuse ja hooletusega, saamahimuga, mis lähenes juba riigireetmisele. 

Siis aga, kui don Manuel järgmisel korral tema vastas seisis kogu oma ülbes 
mehelikkuses, unustas kuninganna oma kavatsused. 

«Ma kuulen,» tormas ta don Manuelile kallale, «et nüüd aetakse katoliikliku 
kuninga poliitikat tolle naisisiku voodis.» 

Don Manuel taipas kohe, et sel korral ta salgamist? ja vaigistamisega läbi ei tule; 
selle võitluse pidi ta läbi võitlema. 

«Kui,» vastas ta külmalt, viisakalt ja võitlusvalmilt «Tema Majesteedi sõnad 
peaksid olema suunatud krahvinna Castillofieli aadressil, siis on muidugi õige, et ma 
mõnikord selle daamiga nõu pean. Ning ma saan head nõu. Too daam on läbi ja läbi 
hispaanlane ning ebatavaliselt tark.» 

Siis ei suutnud aga Maria Luisa end enam valitseda. 

«Sina närakas!» purskas ta. «Sina saamahimuline edev, praaliv, röövellik, 
ohjeldamatust elust äraaetud jätis! Sina kiimaline, tühi, truudusetu, brutaalne puupea! 
Mina tõstsin su porist üles. Mina torkasin sinu, sõnnikuhunniku, hiilgavasse 
mundrisse ja tegin sust infanfi. See pisku, mis sa poliitikast tead, selle olen mina sulle 
õpetanud, küllaltki suure vaevaga, ja seal sa siis seisad, sa inimsoo jätis, ning paiskad 
mulle näkku, et sa pead nõu tolle tüübiga!» 

Ning teravalt ja ootamatult lõi ta oma sõrmustatud käega don Manuelile näkku 
paremalt ja vasakult, nii et veri jooksma hakkas ja toredat galaülikonda määris. 


Don Manuel haaras ühe käega kuninganna randmest, teise käega pühkis verd oma 
näolt. Sekundi murdosa vältel tundis ta kiusatust lüüa vastu ning öelda Maria Luisale 
mõndagi, mis teda veel teravamalt oleks riivanud. Kuid talle meenusid need halvad 
tagajärjed, mis olid kaasnenud tolle kõrvakiiluga, mille ta oli andnud Pepale, ning 
seda, et ta nüüd vastu vahtimist sai, võttis ta revanšina. 

«Madame, ma ei suuda uskuda, et teie seda tõsiselt mõtlete,» lausus ta viisakalt ja 
rahulikult. «Oleks raske ette kujutada, et Hispaania kuninganna oleks oma esimeseks 
nõuandjaks nimetanud mehe, kel on need omadused, mida te äsja loendada 
suvatsesite. Teil oli kindlasti hetk, kus te pimedusega olite löödud.» Ning aupaklikult 
lõpetas ta: «Arvestades sündinut, võin ma vist oletada, et minu juuresolek ei ole Tema 
Majesteedile enam soovitav.» 

Õukonna rituaali kohaselt laskus ta ühele põlve.e, suudles kuninganna kätt ja 
lahkus, selg ees, ruumist. 

Koju jõudes nägi ta, et tema žaboo, tema kuub, isegi tema valged püksid olid kaetud 
vereplekkidega. «Vana nõid,» kirus ta vihaselt endamisi. 

Ta pidas nõu oma Migueliga, sest ta arvas, et dofia Marfa Luisa hakkab nüüd 
kättemaksu sepitsema. Sefor Bermüdez leidis, et Manueli positsioon ei ole kaugeltki 
liiga ohtlik. Kuninganna, nii arvas ta, võib Manuelile takistusi teele veeretada, ta võib 
teda ta ametikohtadest vabastada, kuid rohkem ta teda ikkagi kahjustada ei suuda. 
Kindlasti on tal väga raske infant Manueli õukonnast pagendada. Üldiselt, arvas don 
Miguel kavalalt, ei oleks see sugugi kõige halvem, kui nüüd keegi teine don Manueli 
kohale asuks. Nimelt tuleb teha Prantsusmaale küllaltki ebameeldivaid mööndusi, 
ning see oleks võib-olla hea, kui vastutust selle eest kannaks mõni järeltulija, sel ajal 
kui don Manuel, märter ja patrioot, seisaks hammast ihudes kõrval. 

Manuel mõtles järele. Don Migueli kaalutlused tundusid talle selged olevat. Ta 
muutus rõõmsamaks. 

«Manuel Godoy on niisiis jällegi midagi hästi teinud,» rõõmutses ta. «Ning sa leiad 
tõepoolest, mu armas,» küsis ta, «et ma peaksin rahulikult ära ootama?» 

«Mina teie asemel,» soovitas Miguel, «katsuksin Tema Majesteedist ette jõuda. 
Mispärast ei lähe te otseteed don Carlõse juurde ja ei palu enda vabastamist?» 

Don Manuel läks Cari6se juurde. Kuninganna ja tema, Manueli. vahel olevat 
viimasel ajal, nii seletas ta don Carlosele, tekkinud tähtsates poliitilistes küsimustes 
arvamuste lahkuminekuid, ja niivõrd teravaid, et mingi tagajärjekas koostöö vaevalt 
enam võimalik oleks. Nendel asjaoludel arvab ta, et ta teeb isamaale teene, kui ta 
palub kuningat edaspidi riigiasjade juhtimise üle nõu pidada ainult dofia Maria 
Luisaga. Ja kuna don Carlos ilmselt aru ei saanud, lõpetas ta selgesõnaliselt: «Ma 
palun teid, sire, lubada mul oma amet teie kätesse tagasi anda.» 

Carlos oli jahmunud. «Seda ei või sa ju mulle ometi teha, mu armas,» hädaldas ta. 
«Ma saan aru sinu hispaanialikust uhkusest. Kuid Maria Luisa ei mõelnud 

seda kindlasti halvasti. Küllap ma selle asja juba joonde ajan. Mine, mu armas 
infant, ära ole niimoodi!» 

Kuna aga Manuel jäi kindlaks, lausus ta suurt pead raputades: «See oli ju ometi kõik 
nii hästi korraldatud Õhtul, kui ma jahilt tulin, tulite teie, emb-kumb, kas te mõlemad 
või sina üksinda, ning ütlesite mulle, mis toimub, ning ma kirjutasin alla ja tegin oma 
konksu. Kuidas peab mul olema usaldust, kui nüüd mõni teine tuleb? Ma ei suuda 
seda endale ette kujutada.» 

Ta istus nukrana. Ka Manuel vaikis. 


«Vähemalt,» alustas kuningas mõne aja pärast uuesti pisut elavamalt, «peaksid sa 
mulle nõu andma, kes peaks sinu järeltulijaks saama.» 

Manuel oli seda ettepanekut oodanud ning endale plaani valmis teinud, nii kavala, 
julge ja mõeldamatu, et ta selle üle isegi oma Migueliga ei olnud söandanud nõu 
pidada, kuna toda valdasid sageli voorusliku südametunnistuse piinad. Manuel tahtis 
nimelt kuningale teha ettepaneku mõlemad vastutavad valitsuse ametid täita 
meestega, kes kuuluvad kõige vastandlikumatesse poliitilistesse parteidesse. Ta 
arvestas, et siis hakkab üks nendest alati midagi üritama ja teine talle kaikaid 
kodaratesse loopima, nii et sellega valitsuse sisepoliitika halvatakse. Majesteedid 
peavad siis varsti päästja järele ümber vaatama; päästjaid on aga üksainus. 

Niisiis soovitas Manuel kuningale täita esimese riigisekretäri koht vabameelsega, 
kohtu ja armuandmise ministri kohale nimetada aga ultramontaan; sel kombel olevat 
kuningas kindel, et ta sel raskel ajal ei pahanda kumbagi mõlemast suurest parteist. 

«See pole sugugi halb idee,» arvas don Carlos. «Ent ei tea, kas kuninganna 
nõustub?» 

«Ta nõustub,» rahustas teda don Manuel, sest ta oli loomulikult sellele mõelnud 
ning ta nimetas kuningale 
mõlemad mehed, keda ta oli välja valinud. Kummagagi neist oli dofia Maria Luisa 
maganud, mõlemale oli ta 
oma heasoovlikkuse ilmseid märke näidanud. 

Üks neist oli don Mariano Luis de Urguijo. Ta oli pikka aega Prantsusmaal elanud, 
oli suhelnud Prantsuse filosoofidega, prantsuskeelseid raamatuid tõlkinud, 

avalikkuses Voltaire'i tsiteerinud. dofia Maria Luisa ei sUhtunud küll heatahtlikult 
radikaalsesse vabameelsusesse, kuid talle oli meelepärane Urguijo julge nägu ja tema 
hea kasv, ja kui Püha Amet oli tahtnud tema vastu menetlust alustada, oli kuninganna 
hoidnud oma kaitsvat kätt tema kohal. 

Teine oli don Jos€ Antonio de Caballero. See oli pimedusejünger, tema poliitilised 
vaated olid keskaegsed, ta toetas Rooma iga nõudlust Hispaania vaimulikkonna 
edumeelsema osa vastu. Niisugune radikaalne ultramontanism oli Maria Luisale 
niisama vähe sümpaatne kui selle vastand; kuid ka senor de Caballero lihalik kehastus 
oli leidnud kuninganna heakskiitu, ta oli talle ühe oma õuedaamidest naiseks andnud 
ning ise pulma-pidustustest osa võtnud. 

Niisiis nimetas don Manuel kuningale nende mõlema mehe nimed. Kuningas 
noogutas kurvalt. Ning küsis siis veel kord: «Kas siis tõepoolest pole midagi parata? 
Tahad sa tõepoolest lahkuda?» 

«See on minu kindel, vankumatu otsus,» vastas Manuel. 

Don Carlos embas teda niiskete silmadega. Siis istus ta, et oma armsale Manuelile 
kirjutada sügavalt ülitundelist tänukirja. 

«Kõigis teile usaldatud 

ametites,» kirjutas ta, 

«olete Hispaaniale, 

tervele maailmale ja 

ajaloole näidanud end 

rahusõbrana ja suure 

riigimehena. Te olge 

kindel minu sügavas ja 

eluaegses tänus.» Hoolsalt 

kirjutas ta oma käega, 

«Yo el Rey» ka maalis alla, 

lisas siis veel erilise 
konksu nagu noodivõtme, 
oma «rübrica», mis oli 
omane vaid ainult talle. 
«Rübrica't» ta nõnda suure 

armastusega ja hoolsalt 
maalis, nagu ainult korra 
varem oli oma elus 

teinud seda, nimelt tookord, 
kui ta nime Escoriali 
hauakambri tarvis maalis, 
et see kivvi raiutuna 

kõigi teiste kuningate, 

kes Hispaaniat on juhtind, 
nimedega kõrvu seisaks. 


5 


Martin Zapater elas suviti oma linna lähedal asuvas maamajas, guinta Zapateris. Ta 
oli jahmunud, kui Francisco üllatuslikult koos ajaja Gili ja muuladega sinna jõudis 
ning kui ta sõbra laiaäärelise kübara all nägi tema habemesse kasvanud, vananenud, 
kalgistunud nägu. 

Muula-ajaja Gil selgitas talle, mis Franciscoga oli juhtunud, kuna too ise momnilt 
tema kõrval seisis. Siis aga, enne kui Zapater oleks midagi öelda jõudnud, viipas 
Francisco talle käskivalt, andku ajajale tema gra-tificaciõncita, väike jootraha, et Gil 
lõpuks ometi võiks mõnda venta'sse sisse astuda, neil olevat seljataga pingutav 
päevateekond. 

«Anna talle kakssada reaali,» käskis ta. See oli aga tohutu «väike jootraha». 
Francisco ja Gil joid veel viimase lonksu nahksest veinilähkrist bota'st, muletero 
andis, meeleliigutus näol, oma ebatavalise patrooni püha neitsi ja kõigi pühakute 
kaitse alla ning siis nägi Goya oma pika reisi kaaslast koos mõlema loomaga lahkuvat 
Saragossa suunas ja öösse kaduvat. 

Ehkki Goya põles soovist jutustada sõbrale koledustest, millega ta kokku oli 
puutunud, kõigepealt aga sellest hirmuäratavast, sellest, mida talle oli avaldanud 
Peral, ähvardavast hullumeelsusest, vaikis ta siiski esialgu. Ta tundis hirmu selle ees, 
mida Martin võiks talle kirjutada. Juba ammust ajast oli Francisco tundnud hirmu 
vormitud sõna maagia ees; juba selgesti 

mõeldud sõna tõmbas deemoneid ligi, veel ohtlikum oli öeldud sõna, kuid kõige 
ohtlikum kirjutatud. 

Esimesed päevad elasid nad üksi guinta Zapateris, ümmardatud Martini vana 
rentniku Tadeo ja selle naise Farruca poolt. Tadeo oli loomult melanhoolik ja era- 
kordselt jumalakartlik; tundide viisi istus ta vaikselt, suletud silmi religioosseis 
mõtisklustes. Farruca innustunud vagadus oli õrnemaloomuline. Ta oli kuulutanud, et 
ta on esclava de la Santisima Trinidad — püha kolmainu orjatar, tema pihi-isa oli 
kolmainu nimel kirjalikult kinnitanud, et ta on selleks vastu võetud. Farruca oli 
kohustatud oma toas olevat püha neitsi vahakuju toatüdrukuna ümmardama; ta 
uuendas korrapäraselt lille- ja küünlaehteid, luges vahakuju ees kindlatel tundidel 
kindlaid palveid, vahetas vahakuju rõivaid vastavalt aastaaegadele ja päeva tähtsusele, 


ka ei jätnud ta enne magamaminemist vahakujule öösärki selga tõmbamata. Peale 
selle pidi ta iga nädal oma pihi-isale kui püha kolmainu esindajale maksma neli reaali. 

Martin ei kõnelnud palju, kuid ta oli pidevalt Francisco juures. Francisco märkas, et 
Martin tugevasti ja sageli köhis. Farruca käis juba pikemat aega peale, et ta peaks 
minema arsti juurde. Martin aga ei tahtnud, et tema külmetusest nii suurt kära tehtaks, 
ning arstide-«habemeajajate» vastu tundis ta niisama nagu Franciscogi ehtsat 
hispaanialikku põlgust. 

Francisco nõudis, et Martin ei püüaks talle pidevalt seltsiks olla, vaid tegeleks oma 
äriasjade ajamisega linnas. Kui ta jäi üksinda, siis tuli vahetevahel tema juurde 
Farruca. Ta ei osanud kirjutada ning Francisco ei teinud Farrucale sugugi kergeks end 
talle arusaadavaks teha, kuid Farruca oli niisama kannatlik kui lobi-semishimuline 
ning pidas oma kohustuseks õnnetut kurti isandat trööstida ja nõuga abistada. Ta 
jutustas Franciscole vahel Pedro Sastrest. See oli tolle Braulio Sastre, katedraali 
lampidevalvuri pojapoeg, kellele omal ajal oli kasvanud purustatud jala asemel uus, 
kuna ta jalakönti oli aasta vältel meie seiora del Pilari lampide pühitsetud õliga 
määrinud. Ka Sastre pojapoeg, jutustas Farruca, olevat suure imettegeva jõuga 
varustatud ning suurepäraseid ravikuure teostanud. Kuid ta 

olevat raskesti ligipääsetav; niisuguse isanda jaoks aga nagu don Francisco peaks tal 
siiski aega jätkuma, ning Farruca juhatas Franciscole julgustavalt, kus too Pedro 
Sastre elab. Francisco meenutas oma poisikesepõlve aegu, mil ta mõnelgi korral oli 
sellesama Pedro Sastre majast arglikult mööda hiilinud; see mees pidi olema juba 
väga vana. 

Järgmisel õhtul, üksi ja vargsi, rõivastatud lihtsasse aragoonia rüüsse, mille ta oli 
Martinilt laenanud, ümmargune kübar sügavalt laubale surutud, asus Goya teele 
Saragossa eeslinna. Ta leidis Pedro Sastre maja erilise vaevata, lükkas naise, kes teda 
kinni pidada tahtis, kõrvale ning seisis imearsti ees. 

See oli väiksekasvuline kuivetu mees, igivana, nii nagu Francisco oli oletanud. Ta 
oli täis umbusaldust tormaka sissetungija vastu, kes oli kurt või kurti teeskles ning 
mingi arusaamatu nime nimetas. Niisiis vaatas Pedro Sastre, kes elas pidevas hirmus 
inkvisitsiooni ees, vägivaldsele külalisele kahtlustavalt. Teisest küljest dii ta 
veendunud oma abinõude tervendavas mõjus; need andsid tagajärgi ainult siis, kui 
patsiendid sellesse uskusid. Ta kuulas kurdi ära, andis talle salvi, mis oli valmistatud 
metskoera rasvast, eriti hea kuulmisega eluka rasvast, soovitas talle annetada meie 
sefora del Pilarile küünlaid, mille vahasse ta oli juurde seganud oma kõrvavaiku. 
Goya mõtles nendele sisekõrva piltidele, millised oli talle joonistanud Peral, ning 
nendele arusaadavatele seletustele, mis talle oli andnud doktor, ta vaatas Sastrele 
süngelt otsa, ei tänanud teda, vaid pistis talle pihku kümme reaali. See oli 
naeruväärne, tühine vaevatasu, Pedro Sastre väljendas ka seda mahlakates sõnades, 
selgesti ja artikuleeritult. Ent Goya ei saanud aru, lahkus. 

Truu Martin aga oli vahepeal imetlusväärselt lühikese aja jooksul selgeks õppinud 
märkidekeele elemendid. Tema ja Francisco harjutasid, sageli naljatles Francisco 
nende pikalevenivate harjutuste ajal, kuid vee sagedamini sõimas ta ja mõnitas 
Martini. Franciscol torkas silma, et ta nüüd, mil ta huultele ja kätele suur" mat 
tähelepanu pidi osutama, hakkas märkama käte ja huulte omadusi, mis tal enne silmist 
mööda olid 

libisenud. Ta võttis nõuks maalida Zapateri portree. Maalis aeglaselt ja hoolikusega, 
maalis selle pildi sisse Kogu Zapateri soojasüdamliku sõpruse ja enda sõpruse Martini 
vastu, ning kui ta oli valmis, kirjutas ta maalitud Zapateri ees olevale maalitud kirjale 


sõnad: «Minu sõber Zapater, selle pildi maalis sinu jaoks suurima hoolega Goya.» 
Martin aga nägi jällegi lõuendil uuesti Oma täidlast, kavalat, heatahtlikku nägu suure 
ninaga, ta nägi sõnu allkirja ees ning leidis, et ta ei ole ikka veel küllaldaselt 
hoolitsenud oma sõbra Francisco eest. 

Mõne päeva pärast, sel ajal, kui Martin Saragossas oma äriasju ajas, läks Goya 
kõndima, et katsetada, mis juhtub kurdi mehega, kes üksinda linnatänavatel ringi 
hulgub. Sellesama lihtsa mantliga ja ümmarguse kübaraga, millega ta oli imearst 
Sastret külastanud, hiilis ta Saragossasse. Vältides peatänavat, Corsot, kõndis ta ringi 
tuttavas linnas. 

Ta nõjatus vana silla käsipuudele ja vaatas Saragossale ning kuulus linn ja selle suur 
jõgi Ebro olid muutunud väiksemaks, hallimaks. Tema peas ja tema südames oli see 
püsinud kireva, elava linnana, nüüd oli see aga tõsine ja luitunud. Jah, see linn oli 
range, kurb ja rusuv, ning kas polnud see tookord lihtsalt noore Francisco isiklik 
rõõmsameelsus, mille ta oli üle kandnud linnale? 

Seal olid kirikud, paleed, ning tema süda jäi kurdiks nende suhtes nii nagu tema 
kõrv. Ta möödus majast, milles ta oli veetnud palju aastaid maalermeister Lujäni, 
jumalakartliku, ausa, tööka mehe õpilasena. Ta oli palju aastaid Lujäni juures raisanud 
ja ta ei tundnud nüüd isegi ei viha ega põlgust. Ta möödus Aljaferiast, sealt, kus 
inkvisitsioon oma salapäraseid, hirmutekitavaid istungeid oli pidanud, ja ta ei tundnud 
mingisuguseid judinaid. Ta möödus palacio Sobradielist ja Escolapiose kloostrist, 
ning nende hoonete seinad oli ta täis maalinud freskosid. Nende töödega oli seotud 
loendamatu hulk lootusi, võite, kaotusi. Kuid ta ei tundnud tungi neid uuesti näha, ta 
oli juba pettunud neid vaimu-silmaga enda ees nähes. 

Ja seal olid igivanad ülipühad kirikud. Seal oli Kris- 

tuse kuju, mis oli avanud suu ning kõnelnud toomhärra Funesega. Ning see oli püha 
Migueli kabel; siin oli See paik, kus maharaiutud pea oli veerenud peapiiskop Lope de 
Luna juurde, et pühaku käsul talle pihtida ning temalt pattude andeksandmist vastu 
võtta; alles siis võidi pea maha matta. See pea oli veerenud läbi paljude Francisco 
poisipõlve kohutavate unenägude; nüüd ej pannud see püha ja sünge koht kurti ja 
vananevat Franciscot ei võbisema ega muigama. 

Ning siin oli Virgen del Pilari katedraal, Francisco suurimate lootuste, tema esimese 
suurema edu ja tema sügavaima teotuse, tolle sama, tolle torkiva häbi paik, mille 
osaliseks oli teda lasknud saada tema naisevend Bayeu. See oli väike kooripealne, seal 
oli tema fresko. 

Seüor Goya, ülesanne on teile antud,» oli talle teatanud toomhärra don Mateo tol 
korral, Francisco oli tollal olnud kahekümne viie aastane, see oli juhtunud 19. det- 
sembril, ja olnud suurim sündmus tema elus, hiljem polnud ta iial niisugust õnne 
tundnud, isegi mitte parimatel silmapilkudel Cayetanaga ja ka siis mitte, kui kunin- 
ganna oli talle öelnud, et «Carl6se perekond» olevat meistritöö. Loomulikult oli ta 
tookord teadnud, et toomkapiitel oli tellimuse andnud talle ainult sellepärast, et 
Antonio Veläzguez oli nende jaoks liiga kallis, ning nad olid alandavaid tingimusi 
kokkuleppesse võtnud, ebasündsalt kiire tähtaja ja tema visandite hindamise 
«asjatundlike otsustajate» poolt, kuid ta oli kõik selle jätnud tähele panemata, 15 000 
reaali oli siis tema arvates olnud summa, mille eest võis osta Aragoonia kuningriigi ja 
ka mõlemad Indiad sinna manu, ning ta oli olnud kindel, et sellest, mis ta sinna 
kooripealse võlvile maalib, kujuneb aastasaja kuulsus. Ning seal see siis oli, see oli 
rämps, see oli sõnnik, vusserdaja Carnicero suudaks seda paremini teha. See pidi siis 
olema kolmainus, see rumal, udutaoline ja siiski kaine kolmnurk heebreakeelsete 


tähtedega! Ning küll olid need inglid töntsakad! Ning küll olid need pilved villased! 
Ning küll oli kõik see kokku totter, sisutu rämps! 

Ta läks meie seüora del Pilari kabeli juurde, sarna asukohta. Seal olid nood väikesed 
kuplid, mida ta oli 

maalinud, seal olid tema «voorused»: usk, töökus, vaprus ja kannatlikkus, toosama 
maaling, mille Bayeu ja toomkapiitli ülempreester Gilberto Alue olid kuulutanud 
soperduseks. Hästi maalitud nad küll ei olnud, need voorused, selles oli nendel 
isandatel tõenäoliselt õigus olnud, ent see, mida tema härra naisevend oli tahtnud 
saada ja ise teinud, ei olnud ka kaugeltki igavese tähtsusega. Ja kui ta võidujoovastus 
oli oma maalinguid kooripealsel vaadeldes kadunud, siis siin, kabelis, kõrvetas teda 
sama täna samuti kui tol korral. 

«Carajo!» mõtles ta ja kohkus, et talle oli mõttesse tunginud vandesõna selles 
tõepoolest ülimalt pühas paigas. Sest siin asus EI Pilar, sammas, mis oli andnud 
katedraalile nime, too sammas, mille peal püha neitsi oli ilmunud apostlile, Hispaania 
kaitsepühakule Santiagole, et teha talle ülesandeks püstitada siia Ebro kaldale 
pühakoda. Siin oli kast püha sambaga. Ja selles kastis oli ava, mille läbi usklikud 
võisid sammast suudelda. 

Goya ei suudelnud sammast. Mitte sellepärast, et temas oleks valitsenud mässumeel, 
mitte sellepärast, et ta ei oleks tahtnud santisima'le oma lugupidamist avaldada, kuid 
ta ei tundnud soovi pühalt neitsilt abi paluda. Kui sageli oli ta hädas selle virgen del 
Pilari poole palvetanud, kui palju oli temas olnud kahtlusi ja võitlust, enne kui ta oli 
üle läinud virgen de Atocha poole. Nüüd seisis ta sugugi mitte jumalakartlikult selle 
kõikidest pühadustest kõige pühama ees, mis oli täitnud kogu tema nooruse. Tükk 
tema elust oli sellega surnud ning ta isegi ei leinanud seda taga. 

Ta lahkus toomkirikust ning kõndis tagasi läbi linna. «Ei ole enam linde eelmise 
aasta pesas,» mõtles ta. Tõenäoliselt ei olnud seal ka möödunud aastal ühtegi sees 
olnud. Kujutlus Saragossast, mida ta oma hinges oli kandnud, see rõõmsalt elav pilt, 
see oli kujutanud tema noorusaastaid ja mitte Saragossa linna. Küllap oli Saragossa ka 
siis olnud üksluine ja tolmune, samasugune, nagu ta seda nägi praegu oma kurtuses. 
Tummunud Saragossa oli see õige. 

Ta läks koju, ta istus üksi oma lageda toa valgete 

seinte vahel guinta Zapateris ning ta ümber ja ta sees valitses tühjus. 

Seal aga tuli see uuesti, keset paiset päeva, see meeleheitele ajav unelus. Tema 
ümber kükitasid ja len-dasid lummutised, tontlikud, kassipealised, öökullisilmalised, 
nahkhiiretiivulised. 

Kohutava pingutusega võttis ta end kokku, haaras pliiatsi. Viskas nad paberile, need 
halvad vaimud. Seal nad olid. Ning niipea, kui ta neid nägi paberil, muutus ta 
rahulikumaks. 

Sel päeval, järgmisel ja ülejärgmisel laskis ta need vaimud teistkordselt, kolmandat 
korda ja ikka sagedamini endast välja. Nii pidas ta nad kinni, nii sai ta nendest lahti. 
Kui nad paberi peal roomasid ja lendasid, siis ei olnud nad enam kardetavad. 

Peaaegu terve nädala — Zapater ei seganud teda — veetis Francisco oma kasinas 
toas üksinda vaimudega, joonistades neid. Ta ei sulgenud silmi deemonite ees, ei 
viskunud laua peale, et oma pead nende eest peita. Ta vaatas neile näkku, hoidis neid 


kinni, kuni nad end talle täielikult olid ilmutanud, sundis nad ja oma hirmu ning 
hullumeelsuse paberile. 

Ta vaatas iseennast peeglist, lohkuvajunud põskedega, nii nagu ta oli, metsikute 
juuste ja sassis habemega. Tõsi küll, juba oli ta nägu muutunud täiemaks, kortsud 
vähem sügavaks; enam ei olnud ta too viimase meeleheite mees, kes oli talle vastu 
vaadanud peeglist Sanlücaris, tollal pärast kokkuvarisemist. Ent siiski oli tal kerge 
silme ette manada tookordset nägu, ning seda nägu, tema sügavaima häda nägu, 
joonistas ta nüüd. 

Ka Cayetana nägu meenutas ta vaimus ikka jälle. Too pilt aga, mille Cayetana oli 
purustanud, too jumalavallatu taevassesõit, see oli igaveseks möödas ja ta ei 
mõelnudki maalida seda teistkordselt. Küll aga joonistas ta Cayetana sõidu 
nõiasabatile ja see joonistus kujunes veel teravamaks ning selgemaks. Ta joonistas 
veel palju teisigi alati muutuva Cayetana nägusid ja kujusid. Seal oli ta nägusa 
tüdrukuna, unistavana, kuulates kupeldajat. Seal oli ta, ümbritsetud paljude" 
kosilastest, tõrkjas ja meelitav. Seal oli ta, taga aetud 

deemonitest, põgenemas nende eest, neile vargsi pilke peites. Ning lõpuks joonistas 
ta nõiasabati «Aguelarre»: hiigellärmi, põrgurõõmu. Tagumistel jalgadel istub end 
sirgu ajanult meister, hiiglaslik sokk, lehtedega pärjatud tohutute sarvedega ja 
hiiglasuurte ümmarguste keerlevate tulisilmadega. Tema ümber tantsivad tema poole 
palvetavad, ohverdavad nõiad, nad toovad surnupäid, nülitud imikuid, ja tema, sokk, 
õnnistab ülestõstetud esijalgadega oma kogudust, nõidade kampa. Selle kamba õitsev 
eestvedaja oli aga Cayetana. 

Niisiis joonistab nüüd Goya 

päevast päeva kõike seda, 

mis tal mõttes mõlgub. Laseb 

nägemustel vabalt joosta. 

Oma peast ta päästab valla 

roomama ja lendama nood 

deemonid ja lummutised, 

kõik need rotisabalised, koerakoonulised vaimud 

ja kärnkonnalõustalised. 

Nende keskel Cayetana. 

Vihaselt ja innuga ta 

joonistab neid. Hoiab kütkes. 

Tunneb valu ja ka lõbu, 

et ta suudab nõndamoodi 

joonistada oma vaime. 

See on juba parem hullus, 

see on ju peaaegu lõbus, 

mitte loomalikult valus 

hullus, mis ta südame ja 

vaimu ära kurnab, kui ta 

ainult istub ega suuda 

jagu saada oma mõtteist. 

Ei, niikaua kui ta maalib, 

võib ta olla naeruväärne. 

See on selgeltnägev hullus 

ja ta tunneb sellest rõõmu, 

naudib seda, sellepärast 


jätkab joonistamist. 

Martin ei pärinud talt midagi ning see oli talle meelt-mööda. See ei olnud talle siiski 
meeltmööda. See, mis ta viimastel päevadel oli joonistanud, oli olnud vahend et 
endale hingamiseks õhku luua, oli olnud viis väljendumiseks, kuid ta pidi kõnelema, 
pidi rääkima selgesti sellest, mis teda rõhub, sellest, mida talle doktor Peral oli 
avaldanud, oma hirmust hullumeelsuse ees. Ta ei suutnud seda enam üksi kauem 
taluda, tai pidi olema kaasteadja, tema kohutava saladuse kaas-teadja. 

Ta näitas Martinile jooniseid. Mitte kõiki, kuid siiski neid, mis kujutasid 
mitmepalgelist Cayetanat, valelikku, meeldivalt kuratlikku. Martin oli vapustatud. 
Ärritus pani teda köhima, tugevasti ning korduvalt. Ta silmitses üksikuid lehti, pani 
need kõrvale, võttis nad uuesti kätte, silmitses neid uuesti. Püüdis mureliku hoolega 
aru saada, mida tema sõber öelda tahtis. 

«Seda on võimatu sõnades väljendada,» seletas Francisco, «seepärast ütlesin ma 
seda nii.» 

«Ma arvan, et ma saan aru,» vastas Martin tagasihoidlikult, pisut ebakindlalt. 

«Sul peab natuke julgust olema,» ergutas teda Francisco, «siis mõistad sa seda 
täiesti. Idioma universal,» ütles ta läbematult, «sellest peab igaüks aru saama.» 

«Ma saangi aru,» rahustas teda Martin. «Ma saan aru, kuidas see kõik on 
kujunenud.» 

«Sa ei näe mitte midagi!» lausus Goya kurjalt. «Mitte keegi ei suuda aru saada, 
kuivõrd sügavalt valelik ta 
on.» 

Ning ta kõneles talle Cayetana meelemuutlikkusest ja tema põhjatust 
hukatuslikkusest ning jutustas Martinile oma suurest tülist ja sellest, kuidas Cayetana 
oli pildi lõhki lõiganud. Kummalisel kombel aga ei tundnud ta sel ajal, kui ta kõigest 
sellest jutustas, mitte midagi sellest vihasest põlgusest, millega ta kiitles; hoopis 
vastupidi, tema sisimas kõlasid soojalt ja selgelt Cayetana viimased sõnad, need 
tugeva ja ausa armastuse sõna. Ta ei tahtnud aga selle peale mõelda, ta sundis end 
sellele mitte mõtlema, ta täitis end uuesti oma joonistuste 

vihaga ning uhkeldas Martini ees, et ta olevat Cayetana alatiseks oma elust välja 
juurinud ning nii olevat see hea. 

Siis alustas ta sõbrale oma kurja saladuse avaldamist. Näitas talle teisi jooniseid, 
lõustu ja lummutusi ning küsis talt uuesti ja uuesti: «Saad sa sellest aru?» 

Martin vaatas neid jahmunult. 

«Ma kardan, et ma saan aru,» vastas ta. 

«Püüa sellest aru saada!» nõudis Goya, ning siis näitas ta Martinile enda pilti, 
habemesse kasvanud, silmadega, millest kõneles kogu maailma meeleheide. Ning sel 
ajal, kui Martin hämmeldunult ning kohkunult vaatas joonistatud Goyalt elavale ning 
siis jälle joonistatule, ütles Francisco: «Ma püüan seda sulle seletada.» Ning ta rääkis 
nii vaikselt, et teine teda vaevu kuulis: «See on midagi väga tähtsat, väga salajast ning 
väga koledat, ning enne kui sa vastad, pead sa oma vastuse hästi ning pikalt läbi 
mõtlema, mitte mingil tingimusel ei tohi sa seda mulle üles kirjutada.» Ja ta jutustas 
Martinile, mida talle oli avaldanud doktor Peral tema kurtuse tihedast naabrusest 
hullumeelsusega. «Doktor Peralil on loomulikult õigus,» lõpetas ta, ning osaliselt 
hullumeelne olevat ta juba ammu ja neid viirastusi, mida ta olevat joonistanud, olevat 


ta oma hullumeelsete silmadega tegelikult näinud, ning see hull Francisco, kelle ta 
joonistas, see olevatki õige Francisco. 

Martin pingutas, et oma hämmastust varjata. 

Goya aga ütles: «Nii, ning nüüd mõtle järele! Ning siis räägi aeglaselt, ja ma palun, 
kannatlikult. Siis suudan ma sinu suult lugeda, mis sul öelda on.» 

See alistuvus, millega ta seda ütles, rusus Martini südant. 

Mõne aja pärast vastas ta ettevaatlikult ja väga selgesti. Kes oma hullumeelsust nii 
selgesti nägevat, väitis ta, olevat palju mõistlikum kui suur enamik inimesi, ng see, 
kes oma hullumeelsust suutvat nii selgesti kujutada, see olevat iseenda parim arst. Ta 
valis väga ettevaatlikult oma sõnu, need tulid lihtsalt, siiski hästi järelemõeldult ning 
nad kõlasid Franciscole trööstivalt. 

Seniajani ei olnud Francisco oma ema külastanud Ta tundis küll tarvidust emaga 
rääkida. Võis ju eeldada et ema oli kuulnud oma poja viibimisest Saragossas ning oli 
nüüd haavunud, et Francisco tema juurde ei tule. Kuid ta ei olnud ennast kogunud 
oma ema nägemiseks; ta häbenes oma seisukorda. Nüüd, pärast jutuajamist Martiniga, 
oli ta valmis. 

Kõigepealt aga muretses ta endale paremad rõivad Siis läks ta juuksuri juurde. 
Käskivalt andis korralduse endal habe maha ajada ja juuksuri sõbraliku lobisemise 
peale andis ta tusaseid, raskesti arusaadavaid vastuseid Alles pikkamööda avastas 
juuksur, et see kunde oli kurt Pealegi oli Francisco nahk muutunud tundlikuks, habe- 
meajamine valmistas valu. 

Nägu, mis ilmus siis nähtavale, kui metsik habe oli ära aetud, ning juuksed 
korralikult kammitud, hämmastas juuksurit. Võõrastades, mõnevõrra pelglikult vaatas 
ta härrat, kes oli tema ärisse tulnud nii metsikult hooletusse jäetuna ning kes tema 
juurest nüüd nii suursuguselt käskivalt lahkus. 

Francisco ei olnud oma tulekust emale ette teatanud. Ebamugavust tundes, siiski täis 
ootust suundus ta läbi tänavate tema poole. Nägu tundus talle harjumatult paljana ning 
jahedana, sealjuures hõõgus see. Pikkamööda, kasutades kõrvalteid, kõndis ta väikese 
maja poole, milles elas tema ema, seisatas selle ees, kõndis veel kord tänavatpidi üles- 
alla, astus lõpuks esimesele korrusele üles ja puudutas koputit. Uks avanes, kur- 
distunud Francisco seisis oma ema ees. 

«Astu sisse,» ütles dofia Engracia. «Istu,» lausus ta selgesti toonitades, «ning j00 
klaasike rosoli't.» 

Rosol'*it oli ema andnud talle juua lapsepõlves, kui ta oli haigestunud või kui temaga 
oli juhtunud midagi muud halba. 

«Ma tean juba kõik,» ütles ema, ikka veel väga artikuleerivalt, ning tõi pudeli 
rosoli*ga. «Sa oleksid või- 
nud ka juba varem tulla,» torises ta. 

Ta asetas pudeli ja klaasid poja ette, pisut küpsist sinna juurde ning istus tema vastu. 
Tunnustavalt nuusutas Goya tugevasti ja magusasti lõhnavat likööri ning kallas endale 
ja talle. Võttis lonksu, limpsis huuli, kastis 

natuke küpsist rosoli*sse, tõstis suu juurde. Vaatas emale tähelepanelikult näkku. 

«Sa oled nii põikpäine ja nii suureline,» luges ta ema huultelt. «Küllap sa teadsid 
seda isegi, et see niimoodi edasi ei või kesta, ning ma ütlesin sulle, et karistus järgneb. 
«Kõige halvem kurt on see, kes ei taha kuulda»,» tsiteeris ta vana kõnekäändu, «ning 
sina ei tahtnud iialgi midagi kuulda. Jumal oma halastuses on sulle saatnud leebe 
karistuse. Katsu endale ette kujutada, mida sa oleksid läbi elanud, kui ta oleks teinud 
su vaeseks ja mitte kurdiks!» 


Need olid mõtisklused, millest Francisco hästi aru sai. Dona Engracial oli õigus, ta 
oli teda algusest peale hoiatanud ning tema tõusust ja hiilgusest solvavalt vähe välja 
teinud. Ta oli hidalgo tütar, tal oli õigus end «dona'ks» nimetada, kuid ta oli isa kõrval 
veetnud talupoeglikku kehvavõitu elu, alati arvestavalt, tagasihoidlikult rõivastudes, 
end alati kõiges kitsale tegelikkusele sobitades. Goya oli ta pärast isa surma enda 
juurde Madriidi võtnud, kuid ta ei olnud seal kaua vastu pidanud ja oli Saragossasse 
tagasi tahtnud. Ta oli alati jäänud umbusklikuks oma poja õnne suhtes ning ei olnud 
seda kunagi salanud, et ta selle kestusesse ei usu. Nüüd siis istuski Francisco tema 
ees, kurt, sant ja laskis end tema poolt rosoli* ga trööstida, laskis end noomida. 

Francisco noogutas suurt ümarikku pead, ning et oma emale rõõmu valmistada, 
suurendas ta mõnevõrra oma õnnetust. Ka kutsealaselt, arutas ta, tekib tal nüüd 
rohkem raskusi. Suured isandad ning daamid olevat läbematud, ning kui ta halvasti 
aru saab, mida nad lobisevad, siis hakkab ta vähem tellimusi saama. 

«Kas sa tahad minu kolmesada reaali kärpida?» küsis doila Engracia kohe kurjalt. 

«Need saadan ma sulle igal juhul,» vastas Francisco, ka siis, kui ma halvatud käega 
süsi peaksin kühveldama.» 

«Ikka veel suurejooneline,» vastas ema. «Sul tuleb veel õppida, Paco! Nüüd, kus sa 
enam ei kuule, näed Sa mõndagi. Ikka praalisid sa minu ees, missugused suurepärased 
sõbrad sul olevat. Sa uskusid kohe iga- 


Sina, kes sa ei suuda, kanna mind ja minu vatsa 

ühe sõprusesse. Kuid sellega, kes ei kuule, ei suhtle keegi meelsasti. Nüüd saad 
teada, kes on sinu tõelised sõbrad.» 

Kuid läbi tema karmide sõnade tundis Francisco, kui. võrd uhke oli ema temale, kui 
tugevasti ta lootis, et Francisco oma õnnetusest jagu saab. ning kuidas ema teda oma 
kaastundega alandada ei tahtnud. 

Kui ta lahkus, kutsus ema teda lõunale, millal iganes tal selleks tahet on. Ta tuli 
mitmel korral nädalas. Ema mäletas täpselt, mida ta poisina oli meelsasti söönud ta 
asetas tema ette lihtsaid, tugevasti vürtsitatud toite rohke küüslaugu, sibula ja õliga, 
vahetevahel ka mõne tugeva puchero, olla podrida lihtsustatud variandi. Nad 


mõlemad sõid vaikides, rikkalikult ja naudinguga. Kord küsis ta, kas ta ei peaks ema 
ka maalima. 

«Enne kui sa julged tegemist teha kundedega, kes maksavad,» vastas ema, «tahaksid 
sa katsetada kuuleka modelliga.» 

Kuid ta oli meelitatud. 

Francisco tegi talle ettepaneku maalida teda nii, nagu ta oli, tema igapäevastes 
rõivastes. Kuid ema tahtis, et teda maalitaks pühapäeva-rõivais; ka pidi Francisco 
ostma talle mantilla, ja selleks, et ta võiks varjata oma paljapäisust, ka uue pitstanu. 

Need olid vaiksed seansid. Ema istus vaikselt toolil, kõrge lauba alt vaatasid vanad, 
aukuvajunud silmad, tugevad huuled väljendusrikka nina all olid kõvasti 
kokku surutud. Ühes käes hoidis ta suletud lehvikut, teises roosikrantsi. Mõlemad 
tundsid rõõmu neist seanssidest, mõlemal oli küllalt kannatlikkust. Lõpuks vaatas 
lõuendilt vastu vana naine, kes oli palju läbi elanud, kes oli loomu poolest arukas ja 
oma saatuse kaudu targaks saanud, kes oli õppinud end piirama, oli aga nõus nautima 
neid aastaid, mis talle veel olid jäänud. Erilise armastusega oli Francisco maalinud 
mõlemaid vanu, kondiseid, tugevaid käsi. Dona Engracia oli oma port- 
reega rahul. Ta tundis rõõmu, et Francisco ei olnud lasknud end kohutada kulutamast 
nii palju lõuendit ja niipalju vaeva pildile, mis kujutas vana naist, kes selle eest midagi 
ei maksnud. 

Nüüd otsis Goya üles ka oma venna Tomäsi, kuldaja- 

See oli haavunud, et Francisco alles nii hilja end tema juures näha laskis. 
Jutuajamise vältel küsis ta, kas Francisco pärast seda jumala näpunäidet ei tundvat, et 
ta peaks õigupoolest rohkem oma perekonna heaks tegema, ning pani Franciscole 
südamele, et see võimaldaks tal Madriidi ümber kolida. Francisco vastas, jah, homme 
minevat ta Martiniga jahile. 

Francisco naisevend, preester Manuel Bayeu, oli avaldanud arvamust, et kui Goya 
nii kaua viivitab ega otsi vaimulikku tröösti oma naisevenna juurest, siis olevat see 
märgiks, et ta ei ole taeva hoiatust küllaldasel määral jnõistnud. Kui Goya preestrit 
külastas, nägi ta, et surnud õuekunstniku Bayeu portree, mille tema, Goya, oli 
maalinud ja mille Josefa oli Saragossasse saatnud, rippus halvasti valgustatud nurgas. 
Goya küsis otseselt, mida naisevend pildist arvab. See vastas, et kunst, mis 
peegelduvat portreest, olevat suur, kuid kalgi südame kunst. Ta tundis ausalt kaasa 
Franciscole tema õnnetuses, siiski aga segunes tema kaastundesse mingi vaevu 
märgatav kahjurõõm, et jumalavallatu kunstniku upsakus oli tema siiski lõpuks 
upakile ajanud. 

Saragossa võimsad perekonnad Salvadored, Grasad, Aznared otsisid hoolega 
Francisco tutvust. See aga ütles viisakatel ettekäänetel nende küllakutsetest ära. Krahv 
Fuendetodos, kui Goya ka tema teisele küllakutsele ei olnud reageerinud, laskis 
Martini kaudu järele pärida, kas ehk tema, krahv, ei tohiks Goyat külastada; 
keskustelu nende vahel ei tohiks tülikaks kujuneda, kuna ta olevat märkide keele 
elemendid ära õppinud. Püsiv, peaaegu alandlik taotlus liigutas Goyat. Ta meenutas, 
missuguses hirmus ja aukartuses oli elanud tema perekond krahvi ees, kes valitses 
nende kodukülas Fuendetodoses. 

Isegi del Pilari katedraali kapiitli ülempreester otsis tema üles. See oli veel seesama 
don Gilberto Alue, kes oli tol korral tüliküsimuses Bayeuga nii kurjalt ja kõrgilt 
Francisco vastu olnud. Mitte midagi ei oleks suutnud löövamalt tõestada, kui 
erakordselt kõrgele oli ta tõusnud, kui selle lugupeetud, nüüd juba igivana Pfeestri 
külaskäik. Don Gilberto oli ülimal määral viisakas, väikeste, ilusate tähtedega kirjutas 
ta Francis- 

cole, kuivõrd sügavalt kahetsevat peapiiskop härra esimese maalikunstniku 
õnnetust, suurima kunstniku õnnetust, kelle Saragossa iganes on andnud. Goya süda 
oli aga täis kurja rõõmu, et nüüd ei olnud enam surnut Bayeu Aragoonia suurimaks 
kunstnikuks. 

Siis ütles ja kirjutas don Gilberto, et see oleks peapiiskopile eriliseks rõõmuks, kui 
don Francisco teatud tööd katedraali jaoks enda peale võtaks, tööd, mis ei olevat eriti 
ulatuslikud ja mis mitte eriti palju aega ei nõudvat. Ning kenasti ja innukalt lisas ta 
kohe juurde, et toomkapiitel pakkuvat honorariks kakskümmend viis tuhat reaali. 

Silmapilgu arvas Goya, et ta on lugemisel või ülempreester kirjutamisel eksinud. 
Täpselt kakskümmend viis tuhat reaali oli tollal nõudnud kõrgesti kiidetud ja kuulus 
meister Antonio Veläzguez mitmeid kuid vältava töö eest ning sellepärast ei olnud 
toomkapiitel talle seda ülesannet andnud. Nüüd pakuti talle, Goyale, sama summat 
kahenädalase töö eest. «Ära muutu liiga suureliseks, mu süda!» sundis ta ennast ning 
võttis ette töötada alandlikkuses ja armastusega ning aega sääst-mata. 

Kuid veel enne, kui ta suutis 

alustada püha maali, 

saabus talle sõnum kodunt. 

Selles teatas talle Miguel 

napisõnaliselt, et ta 

poeg Mariano surnud on, ja 

soovitas Franciscol kohe 

sõita tagasi Madriidi, 

kiiresti Josefa juurde. 

Sedapuhku reisis Goya 

kiirposthobustega, sõitis 

kõigi mugavustega, ning 

nõustus sellega, et kaasa 

tuli don Martin, kes teda 

hoolitsevalt saatis. 

Ta nägi Josefat, nägi tema huuli liikumas, ei saanud tema sõnadest aru, Josefa 
püüdis pingutada jõudu ja alla suruda hirmu, mida ta tundis selle hoopis teistsuguse 
Francho ees. 

Väike Mariano oli maetud juba päevi tagasi. Nad laususid teineteisele kohmakaid 
trööstisõnu. Nende vahel polnud vaja sõnu. Nad istusid pikka aega vaikides koos ning 
nende vaikimine oli kõnekam, kui seda oleksid olnud sõnad. 

Goya ajas enda sirgu ja ulatas pisut krampliku naeratusega Josefale skitsiraamatu, 
mida ta nüüd pidevalt endaga kaasas kandis, et sinna võidaks kirjutada seda, mida 
talle taheti teatada. 

«Kui sa mulle veel midagi öelda tahad,» seletas ta Josefale, «pead sa selle üles 
kirjutama. Ma taipan halvasti, ma pean kõike mõistatama. Ma olen nimelt tõepoolest 
täitsa kurt.» 

Josefa noogutas vaid. Ta ei tahtnud Franciscolt midagi küsida selle kohta, mis 
vahepeal oli juhtunud. 

Ta oli veel tagasihoidlikum kui varem, ta sulgus täielikult endasse. Sellegipoolest 
nägi Goya teda nüüd sügavamalt ja selgemalt. Ta oli alati Josefat võtnud kui midagi 
olemasolevat, antut, mille kallal ei ole palju mõelda ega mõistatada. Ta ei olnud pikalt 


selle üle mõelnud, mida küll Josefa võiks arvata tema elu selle °sa üle, mida tema, 
Francisco, elas Josefast eraldi. Tema seisusest mees võis ju endale lubada naisi, kelle 
järele ta mõte käis; nõnda oli kombeks. Josefa oli seal, kui tal oli teda vaja; nii oli ta 
oodanud, nii oli ta tahtnud, nii see oli. Tema omalt poolt ei olnud pahaks pannud, et 
Josefa oli oma venda pidanud suurimaks kunstnikuks, et ta mitte midagi ei taibanud 
tema loojangust ning et ta oli täis vaikset uhkust oma perekonnale, mis oli palju 
lugupeetum kui tema, Francisco °nia. Selleks oli kulunud aastakümneid, enne kui 
Josefa jjakkas taipama, mida Francisco endast kunstnikuna pjutas ning kuidas teda 
maailmas hinnatakse. Armas-anud aga oli Josefa teda enne, kui ta seda veel isegi 
eadis, algusest peale; sest muidu ei oleks tema, üks 

451 

Bayeu, ühe Goyaga abiellunud. Tema, Francisco, oli näinud Josefa osalt sellepärast, 
et ta Josefat armastas osalt sellepärast, ja kõigepealt sellepärast, et Josefa oli Bayeu. 
Kindlasti oli Josefa endale selle juba ammu selgeks teinud. Ja siiski teda edasi 
armastanud ning teda talunud. Francisco oli juba ammu tundnud, et Josefa oli paljugi 
alla neelanud, ja sageli tundis ta Josefale kaasa. Teda valdas soe tunne, ning ta oli 
rahul sellega, et nüüd oli Josefal põhjust talle kaasa tunda. 

Kuid oma poega Javieri nähes soojenes tema süda täielikult. Javier ei olnud enam 
poisike, ta oli nüüd noor mees, kellest möödus vähe naisi talle silma heitmata. Javier 
jutustas, ta olevat nendel viimastel kuudel palju järele mõelnud, ta olevat nüüd 
otsustanud kunstnikuks hakata ning ta lootvat, et isa võtab tema oma õpilaseks. Goya 
vaatas täis õrnust ja uhkust oma armsale Javie-rile. Omada taolist poega oli suur troost 
pärast Mariano kaotust. Ta ei soovinud, et nooruki tee oleks niisama raske kui tema 
oma. Nooruk oli sündinud hidalgo'na, don Javier de Goya y Bayeu. Aragoonia 
seaduste järgi oli hidalgo'] õigus nõuda toetust isa käest, et ta ei peaks end tööga 
häbistama. Elati ju küll Kastiilias, Aragoonia seadus oli aga hea. Francisco täidab 
seda meelsasti. Ta saadab poja välismaale, Itaaliasse, Prantsusmaale. Ta ise oli 
Itaalias kunstis tugevnenud, kuid ta oli pidanud ränka vaeva nägema ning kavalust 
tarvitama, et muretseda järgmiseks söömaajaks riisi ja leiba ning juustu. Javieril peab 
olema kerge elada ja õppida. 

Kui Agustin Franciscot uuesti nägi, tuksatas tema tusane nägu ja hakkas tõmblema. 

Goya ei tahtnud ühtki kaastundlikku sõna kuulda, ta ütles karmilt: «Kas on palju 
viltu läinud sel ajal, kui ma eemal viibisin? Oled sa palju pahandusi teinud?» Ning 
käskis Agustinil koos Zapateriga arveraamatuid kontrollida. 

Hiljem aga ütles ta Agustinile, et näidaku talle, mida ta vahepeal on teinud, ning 
Agustin näitas talle oma etsinguid, mis olid teostatud Jean Baptiste Leprincef uue 
meetodi järgi. Agustin Esteve oli seda meetodi parandanud, Goya oli üllatunud, mida 
kõike võis sellega 

saavutada. «Hombre!» lausus ta mitmeid kordi ja muidu kiitusega nii kitsi mees 
kiitis nüüd tugevate sõnadega oma sõpra ja abilist. 

«See menetlus peaks nüüdsest kandma Esteve meetodi nime,» seletas ta. 

Vana, sügav side mõlema vahel oli jällegi taastatud. 

Ning nüüd näitas Francisco talle joonistusi, mida ta oli Saragossas teinud. Agustin 
oli rabatud. Ta liigutas huuli, Goya ei teadnud, kas ta rääkis või mitte; Agustinil oli 
naljakas komme matsutada ja neelatada, kui miski teda erutas. Ta vaatas ning vaatas, 
ta ei suutnud oma“himu täis vaadata. Lõpuks, pehme žestiga, võttis Goya joonised 
tema käest. 

«No ütle siis juba midagi,» nõudis ta. 


Agustin aga ütles: «See on sinu õige kunst,» ja oma suurte kohmakate, püüdlikkude 
tähtedega kirjutas ta seda Goyale. 

«Tähendab minu maalikunst ei maksa midagi?» naljatas Goya rõõmsalt. 

Järgmisel päeval teatas Francisco oma naasmisest õukonda, mitte ilma 
ebamugavuseta ja mureta. Kuid teda koheldi erilise tähelepanelikkusega, isegi ülbe 
margus de Ariza käitus tema suhtes osavõtlikult. 

Don Carlos ise püüdis joviaalsusega üle saada kohmetusest kurdiga käitumises. Ta 
astus Goyale väga lähedale ning karjus talle kohutavalt: «Lõpuks ei maalita ju 
kõrvadega, vaid silmadega.» 

Goya, natuke kohkunud, ei saanud aru, kummardas sügavalt ning ulatas kuningale 
aupaklikult joonistus-bloki ja pliiatsi. Kuningal hakkas koitma, ta sai aru, rõõmustas, 
et oli olemas abinõu, mille kaudu ta sai end °ma esimesele maalikunstnikule 
arusaadavaks teha. Riisus kirjutas ta selle trööstiva lause, mille ta enne soyale kõrva 
oli karjunud. 

«Lõpuks ei maalita ju kõrvadega,» kirjutas ta, «vaid silmade ja kätega,» ning kuna 
ta juba kord kirjutas, siis pani ta harjumuse kohaselt sinna alla ka oma all-kirja: «Yo 
el Rey» ja konksu. Goya luges ning kummar-üas aupaklikult. 

«Mida te arvate sellest, mu armas?» küsis kuningas. 

Goya vastas ebatavaliselt valjusti: «Mitte midagi majesteet.» 

Kuningas jätkas keskustelu oma armulikul kombel. «Kui palju portreesid olete te 
tegelikult minust maalinud?» küsis ta. 

Goya ei teadnud seda täpselt, kuid seda tunnistada oleks olnud ebaviisakas. 

Ta vastas: «Kuuskümmend üheksa.» 

«Eks sa näe,» kirjutas Carlos, ning pidulikult kõneldes lisas ta juurde: «Et püha 
neitsi mulle ja teile küllalt aastaid kingiks, et neid sada täis saaks.» 

Principe de la Paz kutsus Goya enda juurde. Manuel ootas põnevusega 
kokkusaamist. Veel tugevamini kui enne tundis ta salapärast seost enda ja kunstniku 
vahel. Nad pidid olema sündinud väga sarnase tähtedeseisu ajal, üheaegselt oli saatus 
neile mõlemale, pärast muinasjutulist tõusu, raskeid lööke jaganud. Francisco oli talle 
vahendanud tutvuse Pepaga, selle vahekorra, mis oli tunginud tema ellu ühes nii 
paljude tagajärgedega, ning tema, Manuel, oli Goya tõusu tugevasti toetanud. Nad 
olid sõbrad, nad mõistsid teineteist, nad võisid avameelselt kõnelda nagu mees 
mehega. 

Kui Manuel nägi vananenud Goyat, valdas teda aus kaastunne. Siiski teeskles ta 
rõõmsameelsust nagu nende parimatel aegadel. Ikka ja jälle kinnitas ta, Francisco ja 
tema kuuluvat ühte. Kas polnud ta seda ennustanud, et nad mõlemad saavutavad 
ülima tipu kumbki oma alal? Ning nüüd oli Francisco esimene maalikunstnik, tema 
ise aga Kastiilia infant. 

«Momendil on paar pilve taevas,» möönis ta, «aga rna ütlen sulle, mu Francho,» 
ning ta hajutas pilved ainsa käeliigutusega, «need arusaamatused mööduvad ning 
meie tähed hakkavad aina heledamini paistma. Taolised, nagu meie mõlemad, kes 
pidid võimu ja au endale esmalt kätte võitlema,» jätkas ta tähtsalt ja salapäraselt, 
«need hindavad saavutatut palju kõrgemini kui see, kes nendega on sündinud; need 
saavutatust lahti ei lase-Plus ultra!» hüüdis ta, ning kuna Goya ei taibanud, kirjutas 
Manuel talle: «Plus ultra»; ta oli seda hüüdlauset õppinud armastama oma viimasel 
viibimisel Cädizes. Tal olevat Cädizes olnud metsik möll, jutustas ta. 

Pealegi olevat ka Francisco seal päris mehiselt möllanud, arvas ta silma pilgutades, 
seal olevat juttu olnud teatud rõivastamata Veenusest. 


Francisco oli rabatud. Oli siis Cayetana seda pilti kellelegi kolmandale näidanud? 
Kas ta ei peljanud kuulujutte? Kas ta ei kartnud inkvisitsiooni? 

Manuel märkas Francisco kohkumist. Ähvardas teda sõrmega. 

«Need on ju ainult kuulujutud,» sõnas ta, «ja ma ei nõua teilt, et teie seda mulle 
kinnitaksite või aumehelikult ümber lükkaksite. Loomulikult tahaksin ka mina 
meelsasti teilt ühe niisuguse Veenuse tellida. Mul on seal paar vägagi isuäratavat 
modelli. Võib-olla kõneleme sellest kunagi hiljem. Esialgu aga maalige mulle minu 
infanta. Te olete teda juba varem maalinud, juba lapsena, nagu ma kuulsin.» 

Ta nihkus täiesti Goya lähedale ning avaldas talle ausameelse südamlikkusega: 
«Pealegi õpin ma märkide keelt. Ma tahaksin sinuga sageli ja põhjalikult vestelda, 
Francho, mu sõber. Ning ma tegin ka korralduse välja töötada plaan moodsa 
kurttummade asutuse rajamiseks. Docteur de L'Epee põhimõtete järgi. Ja see peab 
kandma sinu nime; sest sina viisid mu sellele mõttele. Usu mind, see ei ole mingi 
jultumus, kui ma juba täna niisuguseid ülesandeid jagan. Minu puhkuseaeg ei kesta 
kaua. Ma tõusen veelgi kõrgemale. Ole selles kindel, minu Francho!» Ning ehkki 
Goya teda kuulda ei võinud, andis ta oma tumedale tenorile metalse kõla. 

Päev pärast seda teatas Andres ühest daamist. Goya, kes oli andnud korralduse, et 
kedagi ei tohi tema juurde iasta, oli pahane. Andres seletas, daam ei laskvat end ära 
saata ning et see olevat keegi väga suur daam. Goya saatis Agustini. See tuli tagasi, 
mõnevõrra segadusse viiduna, ning ütles, et see olevat krahvinna Cas-tillofiel, ning 
kuna Goya ei taibanud, karjus ta Goyale: «Pepa! See on Pepa!» 

Pepa käsi käis hästi. Ta oli don Manueli hiilguse lühiajalisest tuhmumisest pigemini 
veel suurema hiilguse vpitnud. Mitte keegi ei uskunud don Manueli ebasoosingus 
oleku kestusesse, ning need, kes ettevaatusest Infant'i ennast vältisid, näitasid end 
ettenägelikkusest 

seda sagedamini krahvinna Castillofieli hommikustel vastuvõttudel. Pealegi 
suurenes hämmastavalt ka tema rikkus. 

Siis, kui ta oli Francisco õnnetusest kuulda saanud, tundis ta esialgu rahuldust. Nüüd 
oli Goya saanud karistuse lugupidamatuse eest, mida ta Pepale oli osutanud. Kuid see 
rahulolu ei kestnud kaua. Pepa tundis, et Goya õnnetus oli seotud tema kirega, ta 
kadestas Franciscot tema kire pärast. Ning ta oli haavunud, et mitte tema ei olnud see, 
kes oli suutnud Franciscole sisendada niisuguse kire. Pepa oli tulnud, et anda Fran- 
ciscole tunda, et kättetasumine on olemas nii taevas kui ka maa peal. Ent niipea kui ta 
nägi Franciscot, uut, teistsugust Franciscot, oli ta vapustatud, tema endine poolehoid 
Francisco vastu murdis läbi. Ta rahuldus sellega, et teha Franciscole selgeks, kui 
jumalikult kaugele ta oli jõudnud. 

«Ma olen rase,» jutustas ta Franciscole uhkelt ja usaldavalt. «Minu pojast saab 
conde Castillofiel, sündinud seaduslikus abielus.» 

Francisco märkas, kuidas ta pingutas, et talle ja iseendale tõestada, et ta ei ela mitte 
ainult hiilguses, vaid ka õnnes. Sealjuures ei olnud ta õnnelik, ta kannatas Francisco 
pärast samuti, nagu tema kannatas hertsoginna Alba pärast, ning ta tundis Pepa vastu 
vana heatahtlikku, kergelt kaastundlikku, mugavat õrnust. 

Nad kõnelesid nagu vanad usalduslikud sõbrad, kes teavad teineteisest paljugi, mida 
keegi teine ei tea. Pepa vaatas talle oma häbitute roheliste silmadega otsa ning 
Francisco võis kerge vaevaga sõnu ta suult lugeda. Francisco oli kogenud, et tal 
vastatikune arusaamine kujunes raskeks ainult ükskõiksete inimestega; inimestest, kes 
olid talle lähedased, ning muide ka neist, keda ta vihkas, sai ta aru vaevata. 

«Kas Conchita ikka veel tüssab kaardimängus?» küsis ta ning jätkas: «Kui ma tohin, 
siis ma astuksin peatselt kord sinu juurde õhtustama ja jooksin mati-zanilla'.» 


Pepa ei suutnud hoiduda suurustlemisest. «Sa peaksid siis endast ette teatama,» ütles 
ta, «muidu võib juhtuda, et sa minu juures don Carlost kohtad.» 

«Missugust don Carlost?» küsis Francisco. 

«Don Carlost, kõikide Hispaania riikide ja mõlema India kuningat,» vastas Pepa. 

«Carajo!» vandus Goya. 

«Ära vannu,» noomis teda Pepa, «ja pealegi veel daami seltskonnas, kes peab 
lähemal ajal väikese krahvi ilmale tooma.» 

Ning siis jutustas ta edasi don Carlosest. «Ta tuleb nagu lihtne kindral,» jätkas ta, 
«ning ta ei taha mult seda, mida sa mõtled. Ta näitab mulle oma ajanäitajaid, laseb 
mul katsuda oma käsivarrelihaseid, me sööme koos olla podrida't, ta mängib mulle 
viiulit, ning ma laulan talle paar romanssi.» 

«Nüüd pead sa aga ka mulle paar romanssi laulma,» nõudis Francisco. 

Ning kuna Pepa hämmeldunult talle otsa vaatas ning ilmselt ei teadnud, mida 
Francisco sõnadest arvata, ütles Francisco morni lõbususega: 

«Sul on õigus, ma olen täielikult kurt, kuid ma kuulen ikkagi palju paremini kui 
enamik teisi. 

Laula!» lausus vihaselt ta, 

«mina saadan sind.» Ning nii nad 

tegid. Pepa laulis, Goya 

saatis. Kõik see oli nagu 

vanades romanssideski: 

kurb ja liigutav ja metsik. 

Vahel juhtus sedagi, et 

Pepa laul ja Goya saade 

läksid kokku. 


8 


Martin Zapater jäi Madriidi kauemaks, kui ta esialgselt oli arvestanud; ta ütles, et tal 
olevat äriasju õiendada. Tegelikult aga pühendas ta kogu oma aja sõbrale. Ta valvas, 
et see ei läheks üksinda tänavale, sest ta kartis, et kurdiga võiks juhtuda mõni õnnetus. 
Francisco vihkas igasugust hooldamist; Martin aga korraldas 

suure kavalusega niimoodi, et Goya ilma seda märkamata jäi ikka valvatuks. 

Franciscole kuhjus tellimusi enneolematul arvul, Martin aga hankis talle ikka uusi, 
et Franciscol ei tekiks muljet, nagu hoiaks tema häda inimesi temast eemal. Goya 
võttis vastu vähe töid ning trööstis enamikku tellijaid, et ta need tulevikus ette võtab. 
Martin püüdis kõike korraldada, mis Goyale huvi võis pakkuda. Ka Cayetana kohta 
sai ta mõningaid teateid. Hertsoginna Alba, nii võis ta Franciscole teatada, oli palunud 
luba välismaale reisida, oma Itaalia sugulaste juurde, ning tõenäoliselt ei pöördu ta 
Hispaaniasse tagasi enne, kui ei ole tühistatud tema pagendus õukonnast. 

«Kus ta iganes ka ei oleks,» arvas Francisco, «sandist ta kindlasti palju ei hooli.» 

Nii sageli ja järsult muutlikus Madriidi õhus viibimine muutus Zapaterile ilmselt 
pingutavaks. Ta nägi halb välja, köhis palju ning oli rõõmus, et Francisco ei olnud 
võimeline kuulma, kui halvasti ta köha kõlas. 

Lõpuks teatas ta, et kavatsevat tagasi pöörduda. Sõbrad jätsid lärmakalt jumalaga, 
nii nagu oli nende komme. Pingutasid end, et mitte näidata tundeid, patsutasid 
teineteisele kohmakalt õlale, heitsid nalja oma vanaduse ja oma hädade üle, ning siis 
sõitis Martin tagasi Saragossasse. 


Vaevalt oli ta ära sõitnud, kui Francisco kohe teelei asus, et üksinda ja takistamatult 
uurida, kuidas kurt Goya ja Madriidi linn teineteisega sobivad. See oli lühike tee, mis 
lahutas tema maja Puerta del Solist, linna peaväljakust. Seal kohtusid paljud linna 
suured tänavad — Calle Mayor, Arenal, Carmen, Alcalä ja paljud teised. 

Niisiis siirdus Goya Puerta del Solile kõige suurema liikluse ajal. Kõigepealt 
seisatas ta Red de San Luisil kaubitsejate putkade ja laudade ees, siis läks ta Gräda- 
sele, San Felipe EI Reali kiriku ees asetsevale suurele platsile, siis Mariblanca kaevu 
juurde. Puerta del Soli peeti maailma kõige lärmakamaks kohaks, Goya vaatles lärmi 
ja tunglemist. Teda tõugati ning sõimati, kõikjal, kus ta seisatas, segas ta teisi, kuid ta 
ei pööranud 

sellele tähelepanu, ta vaatas ning nautis lärmi. Nii väljasurnuna, nagu oli tundunud 
talle tema Saragossa, niisama elavana tundus talle tema Madriid. 

«Värske vesi,» karjusid aguadore'ä. Nad seisid Mariblanca kaevu ümber, selle 
eriskummalise kuju all, millest keegi ei teadnud, kas ta kujutas Veenust või usku, mis 
oli aga kuulus selle poolest, et ta nii palju nägi ja kuulis, kuid vaatamata sellele, et ta 
oli naine, mitte midagi välja ei lobisenud. 

«Värske vesi,» karjusid aguadore'ä, «kes joob, kes tahab? Värske allikavesi.» 

«Apelsinid,» karjusid naranjera'ä, «kaks apelsini ühe cuarto eest!» 

«Uks väike tõld, sefior,» pakkusid voorimehed. «Vaadake ometi, missugune kena 
tõllake mul on! Vaadake ometi, missugune suurepärane loomake mul on! Jalu-tussõit 
Pradole või kuhu soovite!» 

«Almust,» nurus sant, «püha neitsi nimel. Andke almust vaprale veteranile, kes 
sõjas ketserite vastu mõlemad jalad kaotas.» 

«Kuidas käib su käsi, südameke?» pakkus end üks vastutulelik tüdruk. «Tahad sa 
näha minu väikest kambrikest, mu väike? Tahad sa näha mu väikest voodikest? See 
on pehme, kena väike voodike, mille taolist teist ei ole.» 

«Kahetsege pattu!» müristas oma pingilt keegi jutlustaja. «Kahetsege pattu ja ostke 
patulunastuskirju!» 

«Ajaleht, värske ajaleht, «Diario», «Gaceta»,» karjusid ajalehemüüjad, «kolm 
viimast eksemplari!» 

Ning seal lobisesid kaardiväeohvitserid ja cortejo'd lugesid oma daamidele ette 
kirevaid kuulutusi, lärmasid valloonid ning Šveitsi kaardiväe soldatid, ja need, kes 
pidid esitama valitsusvõimudele avaldusi, dikteerisid avalikele kirjutajatele, keegi 
veiderdaja sundis oma ahvi tantsima, proyectista'ä vaidlesid tuliselt oma projektide 
üle, kuidas parandada riiki ning maailma, ja tüdimatult pakkusid oma kaupa 
vanakraamikaupmehed. 

Goya seisis ja vaatas. «Puerta del Solil,» nii kõlas kõnekäänd, «hoidu naistest enda 
ees, hobueeslitest enda taga, tõldadest enda kõrval, lobisejatest enda ees, kõrval ja 
taga!» 

Ta ei hoidnud end millegi eest. Ta seisis ja vaatas Ta kuulas ning ei kuulnud midagi. 
Ta tundis iga hõiget ja iga sõna ja ta ei tundnud seda siiski enam, ning seejuures 
tundis ta seda paremini kui kunagi varem. 

Siis oli aga seal keegi pime ballaadilauljanna. Madriidis valitses umbusaldus 
pimedate vastu, liiga palju oli nende seas «pimedaid», et sel kombel paremini tas- 
kuvarga ametit pidada, või vähemalt, et suuremat kaastunnet äratada. Madriidlased 
olid harjunud tegema jõhkraid nalju nende pimedatega, olid need siis nägijad või 
mitte, ja sageli oli ka Goya sellele kaasa löönud. Nüüd aga sundis pime naine teda 
valulikult tema enda kurtuse tunnetamisele. Naine laulis ning saatis end kitarril, 


kindlasti oli ta ühe kena röövliloo kokku riiminud, sest kõik kuulasid osavõtlikult ning 
pinevusega, hirmu ja rõõmuga; Goya aga, vaatamata sellele, et ta pinevalt suule 
vahtis, ei saanud midagi aru. Lauljatari kaaslane näitas samaaegselt pilte selle kohta, 
millest pime laulis, — kirjusid mäkerdusi. Ning äkki pidi Goya naerma: ta mõtles, et 
tema ei saa naise sõnadest aru, see aga ei näe pilte. 

Lugu jutustas ilmselt EI Maragotost, tollest metsikust röövlist, kelle vapper munk 
Zaldivia oli vangistanud. EI Maragoto ei olnud sugugi mingi õilis bandiit, ta oli 
nürimeelne, elajalik, vere- ja rahajanuline raevutseja, ning kui vaene munk pakkus 
talle ainsat, mis tal oli, oma sandaale, tahtis röövel teda oma püssiga maha lüüa. «Sina 
ja sinu sandaalid ei ole kuuligi väärt,» oli ta karjunud. Kuid vapper munk oli temale 
kallale tormanud, tal püssi käest kiskunud, põgenevale röövlile kuuli tagumikku 
lasknud ja röövli siis kinni sidunud. Kogu maa tundis rõõmu vapra kaputsiinlase üle 
ja- rahvahulk Puerta del Solil kuulas vaimustatult, kui ballaadilaulja nendest 
sündmustest jutustas, tõenäoliselt värvikate üksikasjadega. Goya tundis end 
väljalülitatuna. Ta ostis endale loo teksti, et seda kodus rahus lugeda. 

Oli hiline pärastlõuna, kirikukellad helisesid ja kuulutasid angelus't, kaubitsejad 
hakkasid oma võlvialu-seid valgustama, majade ja Maria piltide ees süüdati laternad. 
Goya pöördus koduteele. 

Palkonitel istusid inimesed ning tundsid rõõmu jahedusest. Ühe sünge, peaaegu 
akendeta kahtlase maja palkonil istusid kaks tütarlast, heledad ja kenad ning lihavad; 
nad istusid rõdu äärele toetudes; tõenäoliselt oli neil teineteisele jutustada midagi 
tähtsat, siiski piilusid nad alla, mööduvate meeste poole. Tüdrukute taga aga, sügavas 
varjus, ning niivõrd mässitud oma mantlitesse, et nende nägusid näha ei olnud, seisid 
liikumatult kaks noorukit. Goya vaatas, aeglustas sammu, jäi lõpuks täiesti seisma. 
Tõenäoliselt vahtis ta liiga kaua, mantlitesse mässitud noorukid liigahtasid, see oli 
4cüll vaevu märgatav liigutus, kuid see liigutus oli ohtlik, see näis soovitavat 
edasiliikumist. Jaa, palkonil istusid tõelised Manoleria maja'd, kogu oma ahvatluse 
ning säraga, ja nende taga, ning see kuulus sinna juurde, valitses vari ja ähvardus. 

Järgmisel päeval küsis Agustin, kas ei oleks nüüd lõpuks aeg kord ka marguts de 
Castrofuerte maali alustada. Goya aga raputas ainult pead. Tal oli muudki teha. Ta 
maalis seda, mis ta eile oli läbi elanud. Maalis kuuele väikesele tahvelpildile röövel EI 
Maragoto 100, kuidas ta kloostri värava ees kaputsiinlast ähvardab ja kuidas see 
vapralt ning meelekindlalt röövli vaeseomaks paugutab ning siis vangi võtab. See oli 
lihtne, värske jutustus, selles peitus terve röövlilugu ja kogu see lihtne, tugev rõõm, 
mida tundis sellest Puerta del Sol. 

Siis aga valdas teda mälestus tollest teisest röövlist, kelle hukkamisel ta oli viibinud 
Cördoba corredera'], mälestus EI Puõalist. Ning ta maalis surnud bandiidi tema 
häbilaval, kägistatud, habemesse kasvanud, rõivastatud kollaseisse patukahetseja 
rõivaisse, üksi kalgis valguses. 

Veel samal päeval — ta tundis tungi alustada seda pilti veel samal päeval — hakkas 
ta maalima maja'sid, tõelisi maja'sid, neid, kes olid istunud palkonil ning nende 
ohtlikke varjus seisvaid sõpru. Ta maalis kiusatust, mis nendelt naistelt mehele õhkub, 
ning tumedat ohtu nende taga, mis kiusatust veelgi tugevdab. 

Ta näitas pilte Agustinile. 

«Kas oleksin ma parem pidanud margu€s de Castrofuertet maalima?» küsis ta uhkelt 
ja rahulolevalt. Agustin neelatas ja matsutas. 

«Sinust ei saa kunagi aru,» ütles ta, ning see oli tõepoolest hoopis teistsugune 
maalimisviis kui too, millega Francisco senini taolisi stseene oli maalinud. Sest 


OR 


röövlistseene ja maja-stseene oli ta juba väga ammu kujutanud kuningale määratud 
seinavaipadel, kuid need olid rõõmsameelsed ja süütud pildid, need siin aga ei olnud 
sugugi süütud, ja Agustinile tundus võõrastavana, rahutust tekitavana ja õnnestavana, 
et esimene õuekunstnik nüüd niimoodi maalib. Francisco aga tundis sellest samal ajal 
rõõmu ning kiitles. 

«Kas on kuulda, kuidas Maragoto ähvardab?» küsis ta. «Kas on kuulda lasku 
kajamas? Kas on kuulda maja'de sosinat? Kas on märgata, et selle on maalinud kurt?» 
Ning enne, kui Agustin suutis vastata, lausus ta uhkelt: «Näed sa! Ma olen juurde 
õppinud! Plus ultra!» 

«Mida sa kavatsed nende piltidega peale hakata?» küsis Agustin. «Hertsoginna 
Osuna tahtis paari pilti. Ta rõõmustaks kindlasti selle «Röövel Maragoto» üle.» 

«Neid pilte ma ei müü,» vastas Goya. «Need pildid maalisin ma enda jaoks. Kuid 
ma kingin nad ära. Sa võid saada ühe, teised kingin ma Josefale.» 

Josefa oli üllatatud ja punastas rõõmust. Naeratades kirjutas ta talle oma korralike, 
kloostris õpitud tähtedega: «Ma tänan sind,» ning märgistas selle ristiga, nagu kõik, 
mida ta kirjutas. Goya vaatas talle otsa. Josefa oli viimasel ajal muutunud veelgi 
kõhnemaks ja kinnisemaks. Seda, mis neil oli teineteisele öelda, ei olnud palju, 
sellegipoolest oleks ta nüüd vahetevahel meelsasti naisega lobisenud. Nii paljud tema 
sõpradest ning isegi võõrad olid selgeks õppinud märkide keele, ja tal oli kahju ning 
talle tegi haiget, et Josefa ei olnud vaevaks võtnud seda ära õppida. 

Ootamatult haaras teda mõte maalida Josefat. Ta nägi Josefat uuena, nägi teda 
selgemini kui varematel aegadel. Nägi seda, mis oli teinud teda sageli kärsituks, 

nägi tema sarnasust vennaga, tema umbusku Francisco kunstniku-kutsumuse vastu. 
Ent ta nägi ka seda, mida ta varem polnud tahtnud näha, nägi Josefa armastusest 
tulenevat leina ja muret tema jumalakartmatu olemuse, temal puuduva alandlikkuse ja 
mõõdukuse pärast. 

Josefa oli hea, kannatlik modell. Rühikalt, sirgelt, nii nagu Francisco oli seda 
tahtnud, istus ta toolil, hinnaline, pisut kangelt hoiduv sall õlgadel. Francisco toonitas 
tema aragoonlikku liikumatust, uhkust, andis talle hoiakut ning karmi 
armastusväärsust. Ta nägi Josefat armastusega; ta ei ilustanud teda, kuid siiski 
noorendas ta veidi Josefat. Seal istub ta pead püsti hoides oma kuldpunaste juuste 
raskete palmikute all, kitsahuuleline suu pika nina all tugevasti kokku surutud. Pikliku 
näo jooned väljendavad kerget valjust, näonahk, veel roosakalt kahvatu, kannab juba 
esimese närtsimise jälgi, langevates õlgades võib märgata mõningat jõuetust. Suured 
säravad silmad on kurvad ning vaatavad üle vaatleja kuhugi kaugusesse. Käed aga on 
asetatud raskelt põlvedele, nad on hallides kinnastes, vasaku käe sõrmed on kangelt 
ning kummaliselt üle parema ristatud. 

See oli hea, armastusväärne, kuid siiski mitte rõõmus pilt. See oli hoopis teistsugune 
kui too, mille ta oli maalinud Saragossas, siis kui ta oli Josefat kujutanud oma kahe 
lapsega. See ei olnud sugugi rõõmus Goya, kes oli maalinud selle viimase pildi. 

Selle viimse pildi. Mõned päevad pärast portree lõpetamist haigestus Josefa ning jäi 
lamama. Ta hääbus väga ruttu. Tema surmava jõuetuse põhjus oli selge. Selle 
põhjustas Madriidi kurikaval kliima, Madriidi jäised talved, hõõguvad suved, 
lõõskavad tuuled; selle põhjuseks olid peale kõige muu veel paljud rasedused. 

Nüüd, kui tema lõpp hakkas juba lähenema, oli temal, sel vaikijal, paljugi öelda. 
Ning nüüd nägi Francisco, et ta oli põhjuseta haavunud, süüdistades Josefat, et ta ei 
ole märkide keelt ära õppinud Josefa oli selle selgeks õppinud, ning kui ta seda 
polnud rakendanud, siis ainult kohmetusest. Nüüd aga kõneles ta Franciscoga 

oma väsinud sõrmede kaudu, paraku aga ainult veel kaks, kolm päeva, siis muutusid 
tema käed liiga tuimaks. Francisco nägi, kuidas Josefa, ja sedagi tohutu pingutusega, 
oma huuli liigutas viimseks manitsuseks ning ta luges sõnad tema huultelt: 

«Ole kokkuhoidlik, Francho! Ära raiska end ega oma raha!» 

Nii suri ta, samuti nagu oli elanud, vaikselt, ilma suurema kärata, manitsusega. 

Surnud naise nägu punakasblondide juuste külluse all näis olevat vähem väsinud kui 
viimastel elupäevadel. Francisco mõtles kõigele, mis ta oli Josefaga läbi elanud, 
õrnale, saledale, kohmakale tütarlapsekehale, mida ta oli esimest korda võtnud, 
kaeveteta vaevadele, millega Josefa oli talle lapsi sünnitanud, pikale tummale valule, 
mida Josefa oli tema pärast kannatanud, mõistmatusele, mida Josefa oli osutanud 
tema kunsti suhtes, Josefa visale armastusele. See oli õel, et Josefa pidi surema just 
nüüd, kus nad teineteisest nii palju paremini aru oleksid võinud saada. 

Kuid temas ei olnud midagi tollest metsikust, ahastamapanevast valust, mis teda 
muidu nii kergesti tabas. Pigemini halvas teda mingi tume, nüri tühjus, teadmine oma 
väljapääsmatust üksindusest. 

Lihtsad matused Josefa 

tarvis korraldas ta, polnud 

sellist hiilgust, millega ta 

väikse Elena kord mattis. 

Surnuaialt tulles lausus 

mornilt sõpradele vana 

kõnekäänu: «Surnud hauda, 

elavad ent laua äärde.» 

Kergendatult nägid sõbrad, 

et ta talus seda kurja saatust 

vihapurseteta. Ja ta ise uskus, et ta 

vaenlasest on vabanenud, 

kes ta rinnas pesitsenud 

oli seni. 

Saragossast jõudis ootamatult pärale Francisco ema, et teda trööstida. Tal oli palju 
tunnustavaid sõnu surnule. Kui ta aga tookord oli Madriidis viibinud, siis oli ta 
Josefaga halvasti läbi saanud. 

Ema oli reisinud üksinda. Loomulikult oli Tomäs kavatsenud teda saata, samuti ka 
preester Manuel Bayeu. Kuid tema oli tahtnud Franchot sellest säästa, kuna mõlemad 
oleksid püüdnud temalt rohkem raha välja pressida, ning seda ei olnud vaja. Ta oleks 
võinud lasta saata ennast Martin Zapateril. Martin oli aga kahjuks jälle haige, tal oli 
ikka tema vana köha; sedapuhku oli ta päris palju verd sülitanud. 

Goya oli jahmunud. Ema kained sõnad äratasid temas ebausklikku hirmu. Ta kartis 
Martini pärast. Paljud sõbrad, keda ta oli maalinud, olid lihalikult surnud ning elasid 
edasi nüüd ainult tema piltides. Kas ei olnud just nüüd surnud ka tema Josefa? Just 
pärast tema portreed? Nii see juba oli: kui ta kedagi andumusega maalis, siis kiskus ta 
sellelt tüki elu; siis oli maalitav maalituna seal, ning tema hingavast olemusest oli suur 
tükk ära kistud. Tema, Francisco, tõi õnnetust täpselt samuti kui Cayetana; 
tõenäoliselt oligi see just see, mis teda Cayetanaga sidus. 

Mõistliku dofa Engracia Madriidis viibimine aitas tal nendest mustadest mõtetest 
vabaneda. Vana naine oli kõbus, temas polnud näha, ehkki Francisco oli teda 
maalinud, kõige väiksematki jälge hääbumisest. 


Kahju ainult, et tema ema tema poissi, oma pojapoega Javieri, taluda ei suutnud. 

«Poiss ei meeldi mulle,» ütles ta oma karmil kombel. «Temas on kõike, mis 
Bayeudes on halba, ja kõike, mis on halba Goyades. Ta on ninakas, valelik ning priis- 
kaja. Sa peaksid temaga mõne karmi sõna rääkima, Francho,» ning ta tsiteeris vana 
rahvatarkust: «Al hijo y mulo para ei culo! Oma pojale ja oma eeslile ütle seda 
tagumiku kaudu.» 

Suursugusele ja elegantsele Javierile meeldis mühak-'ik vanaema Aragooniast 
niisama vähe nagu tema dofa Engraciale. Seevastu aga sõbrad — Agustin, Miguel, 

Ouintana, püüdsid oma Francisco emale kõikvõimalikku tähelepanu osutada. Don 
Miguel tegi Franciscole ettepaneku, et ta peaks doüa Engracia õukonda kaasa võtma 
ning teda majesteetidele esitlema, et seüora oma silmaga näha saaks, kuivõrd kõrgelt 
kuningas ja Maria Luisa tema poega hindavad. 

Kuid vanake tõrkus. «Ma ei kuulu õukonda,» ütles ta, «niisama vähe kui sinagi, 
Francho. Kes on sündinud sibulana, sellest ei saa kunagi roosi.» 

Ema ei jäänud kauaks ja vaatamata Francisco palvetele jäi ta selles kindlaks, et 
sõidab ka tagasi üksinda. Kas ei olnud ka Francisco üksinda Saragossasse reisinud? 

«Vana naine jõuab ikka kergemini edasi kui kurt,» seletas ta. 

Vahetult oma ärasõidu eel jagas ta Franciscole nõuandeid, mis viimasele Josefa 
manitsusi meenutasid. Ta peab olema ettevaatlik, peab olema kokkuhoidlik, ei tohi ei 
vennale ega ka naisevennale, nendele aplatele kaarnatele, liiga palju anda. 

«Sa võid ju nendele oma testamendis midagi viisakat pärandada,» arvas dofia 
Engracia, «oma eluajal aga ei suurendaks mina nendele antavat toetust. Ning kõige- 
pealt, tee end parem väiksemaks kui suuremaks, Paco! Ära muutu jälle ülbeks! Sa ju 
näed, mis sellest välja tuleb. «Mida ilusam on rõivas, mida sa kannad, seda halvem on 
mustus, mis sinna peale langeb».» 

Francisco paigutas ema postitõlda. Mayoral, esimene kutsar, ja tema abilised 
ergutasid loomi. «Macho, macho!» karjusid nad, ning kuna juhtloom kohe vedama ei 
hakanud, vandusid nad: «Oue perro!» 

Selle karjumise ajal aga vaatas tõllast välja ema ning ütles: «Kaitsku sind püha 
neitsi, Paco!» 

Francisco nägi vandumist ja nägi õnnistust, ning ta sisimas segunes see kõik üheks. 
Siis alustas tõld sõitu ning ta teadis, et tõenäoliselt ta seda väga vana naist elus enam 
ei näe. 

See, et dofia Engracia ei leidnud tema poja Javieriga ühist keelt, vaevas teda. Ta 
armastas ning hellitas Javieri nii nagu ennegi; mida Javier ütles ja kuidas ta seda ütles, 
kõik see meeldis talle. Javier kasvas talle 

ikka sügavamalt südamesse. Emal ei olnud õigus, see pidi olema vale, nooruk oli 
seda väärt, et ta teda hellitas. 

Ta maalis Javieri; see aitas tal sageli inimeste üle selgusele jõuda. Ta ei vaadanud 
millestki üle, ei unustanud nõrkusi, mida Josefa ja kõigepealt tema ema olid Javieri 
juures tähele pannud, nõrkusi, mis võisid Javie-ril olla ühised tolle eputise, margus 
de San Adriäniga. Kuid ta maalis pildi sisse kogu oma armastuse. Maalis noore 
keigari, kuid täis iroonilist õrnust tema meeldiva keigarlikkuse suhtes. Seal seisab 
nooruk, vaevu täiskasvanud, madalapihalises ülielegantses pärlhallis kuues, 
pinguliolevates pükstes, kõrgetes mustades saabastes, jalad moekohaselt laiali. Käes 
on tal kollased kindad, üks käsi hoiab jalutuskeppi ja kolmekandilist kübarat, teine on 
torgatud peenutsevasse pitsžaboosse. Vesti küljes ripuvad liiga rikkalikud ripatsid 
ning saleda pikakasvulise noormehe jalgade ees konutab naeruväärselt paks, valge 


moodne sülekoer roosa paelakesega. Nooruki nägu on piklik, lühikesed 
punakasblondid lokid langevad otsaesisele, ema silmade all ja pikliku ülahuule kohal 
asetseb isa jämeda-võitu nina. Kogu pilt on aga kastetud õrnade, heledamate ja 
tumedamate hallide toonide tulva, mis segunevad üksteisega imeväärselt. 

Seistes valminud portree ees taipas Francisco hästi, missugused olid need Javieri 
omadused, mis olid kibestanud Josefat ja tema ema. Tema aga sallis Javieri nii, nagu 
ta oli, eriti meeldis talle Javieri afekteeritud esinemine ning ta nooruslik nõrkus 
elegantsi ja luksuse vastu. 

Sealjuures ei meeldinud talle korraga enam maja, milles ta elas, suurepäraselt 
sisustatud maja Carrera del San Jerõnimo ääres. Elena oli surnud, Mariano oli surnud, 
ta oli jäänud üksinda Javieriga. Maja ja selle mööbel olid oma aja ära elanud, 
vanadusest nõrgad. 

Ta ostis endale ühe teise maja vahetult Madriidi lähedal, kuid siiski juba maal, 
Manzanarese kaldal, puenta Segovia läheduses. See oli vana ruumikas 
kahekorruseline ehitus, tõeline maamaja, guinta, rikkalikult avara ja laia maastikuga. 
Tal oli seal suurepärane 

vaade, ühel pool avanes see armastatud, sageli maalitud Praderfa de San Isidrole, 
ning selle kohal oli end laiali laotanud tema Madriid, teisel pool avanes vaade 
Guadarrama mägedele. 

Ta sisustas guinta lausa kehvalt. Naeratades märkas ta, et see uus kasinus tema 
pojale Javierile sugugi meeltmööda ei olnud, ning ta julgustas poega oma isiklikke 
tube oma äranägemise järgi toredasti sisustama. Ta loovutas Javierile hinnalised 
toolid ja tugitoolid ning kulddamastiga ülelöödud taburetid San Jerõnimo majast. Ka 
suurema osa maalidest loovutas ta Javierile; endale aga säilitas ta tolle portree 
Cayetanast, mille ta oli maalinud mitte tema jaoks, vaid endale rõõmuks. Üldiselt aga 
sisustas ta oma isiklikke avaraid tube ainult hädavajalikuga, ning kui tema endise atel- 
jee seinad olid kaunistatud gobeläänidega ja hinnaliste maalidega, jättis ta guinta 
seinad täiesti paljaks. 

Sageli istus ta, mõnikord kavala naeratusega, nende paljaste seinte ees. Ta käis ringi 
kavatsusega need täis maalida. Nendel seintel pidid olema pildid tema maailmast, 
tema tähelepanekud, tema fantaasiad pidid juhtima ta pintslit, mingi seadus ei pidanud 
siin kehtima peale tema isikliku, ning kogu see tema sisemine maailm pidi olema 
kõigele vaatamata tõeline maailm. 

Ent enne, kui ta suutis teha seda, mis tal kavatsustena silme ees hõljus, pidi ta veel 
palju õppima. Sest ehkki ta oli mõndagi saavutanud oma kunstis, oli see alles esimene 
kõrgus. Nii nagu keegi, kes pärast seda, kui ta on roninud esimesele mäeharjale, nüüd 
alles näeb kogu laia pilvitut mäestikku selle taga, nii oli ka tema alles nüüd, nendel 
kannatuste, hullumeelsuse, kurtuse, üksinduse, koitva mõistuse aastatel, näinud oma 
tegelikku sihti, — kaugel ja väga kõrgel. Esmakordselt oli ta seda ähmaselt aimanud 
siis, kui ta pärast Pablo Olavide alandamise jõledat vaatemängu oli maalinud 
inkvisitsiooni, hullumaja ja teised väikesed pildid-Nüüd tundis ta seda selgemini: 
välist nägu tuli täiendada seesmisega, maailma paljast tegelikkust oma aju 
unelmatega. Ning alles siis, kui ta suudab seda maa' lida, alles siis hakkab ta täis 
maalima oma guinta seinu. 

Nii kehvalt kui ta oma maja sisustas, niisama suurt tähelepanu pühendas ta oma 
rõivastusele. Nimelt rõivastus ta nüüd uue, kodanliku, pariisi moe järgi. Õue-mundris 
näitas ta end ainult siis, kui eeskirjad seda nõudsid, muidu aga kandis ta catca'de, 
põlvpükste asemel pikki pükse, ning kolmnurkse kübara vahetas ta kõrge kõvakübara, 


prolifari, «bol'war'i» vastu. Juuksed kammis ta kõrvadele, mis nüüd nagunii enam 
midagi ei võinud kuulda. Sageli nägid inimesed teda nõnda ringi uitamas oma suures, 
metsistunud aias, jõuliselt, väärikalt, lõvinäoliselt, väga momilt, kõrge kübara ning 
jialutuskepiga. Nad kutsusid teda ei sordo en la huerta, kurt aias, ja tema maja 
kutsusid nad la guinta del sordo, kurdi maamajaks. 

Tal oli alati paber ja pliiats käepärast, et oleks võimalik endale kirjutada lasta, mis 
kellelgi talle öelda oli. Ikka sagedamini viskas ta sellesse märkmikku väikseid, kiireid 
joonistusi, esimesi visandeid, silmapilgu pilte oma seesmisest ja välisest maailmast. 
Samuti õppis ta Agustini uut menetlust, töötas palju Agusti-niga, palus talt 
pelgamatult abi ja nõu. 

Samuti nagu San Jerönimol asetsenud majas jagas ta ka guinta's oma ateljeed 
Agustiniga. Kui ta aga hakkas tegelema oma uute joonistustega ja neid plaatidele 
kandma, muutus talle isegi truu, kaastundliku abilise juuresolek segavaks. Ta üüris 
endale kõige lärmirohkemas linnajaos, Calle de San Bernardino nurgal, kõrges, 
tihedasti asustatud majas ülemisel korral ühe ruumi. Ka selle ruumi sisustas ta 
kehvapoolselt; peale hädatarviliku mööbli laskis ta sinna kohale toimetada ainult 
tarberiistad, mida ta etsimiseks kasutas — vaskplaadid, pressi ning juurdekuuluva 
tehnilise varustuse. 

Siin siis istus Goya, tema hoolitsetud rõivastus oli eriskummalises vastuolus ateljee 
vaesusega, ning ta naeratas, kui ta selle peale mõtles, et nüüd ei olnud enam ühtegi 
Josefat, kes oleks võinud mossitada, kui ta oma musta töö jaoks kitlit selga ei 
tõmmanud. Niisiis, siin ta istus; kõrvalt, alt, väga tihedasti asustatud Calle de San 
Bernardinolt kostis lärmi, tema aga istus siin oma suures vaikuses ning tegeles siin 
oma uute, julgete, 

jõhkrate katsetustega, ning see kehv töötuba muutus talle tema armsaks eraklaks, 
tema ermitaks. 

Agustini uus menetlus võimaldas uusi, enneolematuid varjundeid, ning nõnda oli 
see hea. Sest see maailm, mida ta oma peas kandis ning plaatidele etsida tahtis, oli 
rikas ja mitmekülgne. Seal olid inimesed, asjad ja kogemused tema talupoeglikust 
väikekodanlikust noorusest Fuendetodoses ja Saragossas, ning seal piid inimesed ja 
asjad tema õukondlikust elust, Madriidi ja kuninglikkude residentside maailm. Kaua 
oli ta uskunud, et see alumine, möödunud, on välja surnud ning et järele on jäänud 
vaid õukondlane Goya. Nüüd aga, pärast oma kurtust, pärast reisi muula-ajaja Gi-liga, 
oli ta märganud, et kõik see vana oli veel väga elav, ning see valmistas talle rõõmu. 
Seal oli mingi uus Goya, mingi targem Goya, kes oli õppinud oma elust talupoegade 
ja kodanikkudega, õukondlastega, rahvarämpsu ja lummutistega. 

Oma nooruses oli ta olnud äge ning maailmaga kakelnud. Ent ta pidi kogema: kes 
püüab end maailmale peale sundida, sellele virutab saatus vastu pead. Hiljem oli ta 
kohandunud, oli meelsasti kaasa elanud toretsevale mugavale õukonnaelule. Kuid ta 
pidi kogema: kes iseendast loobub ning ennast täielikult sobitab, ka sellele virutab 
saatus vastu pead, see kaotab iseenda ning oma kunsti. Ta oli kogemustest õppinud: 
teravaid servi ei tohi murdma hakata, tuleb katsuda painutada ning ümardada maailma 
ja iseennast. 

Talle tundus, nagu oleks kõik see, mida ta oli läbi elanud, määratud ainult selleks, et 
teda juhtida siia, sellesse suurde heledasse tühja ruumi Calle de San Bernardinol, ning 
nagu oleks kõik see, mida ta senini oli maalinud ning joonistanud, olnud ainult 
näpuharjutused selleks, mida ta nüüd kavatses. Siin, oma ermita's, istus ta ning lubas 
maailmal end talle peale sundida, sundis aga maailma samaaegselt olema niisugune, 
nagu ta seda nägi. 


Nii visandas ta maailma paberile, nii kraapis ja toonis ta selle plaadile. Hombre! See 
oli midagi muud, kui mõnda tellitud portreed maalida ning valvata, et ka see teine, 
tellija, juhm, ise märkaks, et see oli tõesti 

tema. Siin võis maalida tegelikku tõde. Hombre, milline rõõm! 

Nii nagu tema guinta kehvus, oli talle teretulnud ka tema uue kunsti lihtsus ja 
lakoonilisus, milleks teda sundis tema uue kunsti materjal. 

Valgus ja värv olid midagi oivalist, sageli oli ta sellest joobunud, ning sageli joobub 
ta sellest veel. Kuid mõnikord, nüüd, oma üksinduses, sõimas ta vihaselt oma 
varajasemaid pilte. Nad olid ju värvikad nagu ahvi taguots! Ei, tema uutele, 
torkavatele, kibedatele ja lõbusatele arusaamistele oli kohane ainuüksi graveeri- 
misnõel, ainult soliidne must ja valge. 

Ta oli Akadeemiale teatanud, et ta peab raske südamega paluma endale vabastamist 
presidendiametist. Tema kurtus sundivat teda selleks. Akadeemia nimetas ta oma 
aupresidendiks ning korraldas ta ametist lahkumise puhul tema teoste esindusliku 
näituse. 

Kuningas saatis laenutuse korras sellele näitusele ka «Carlose perekonna». 

Selle julge pildi ümber liikus palju kuulujutte. Näituse avamisele ei ilmunud mitte 
ainult õukonna liikmed, kes tahtsid näidata oma soosivat suhtumist kunstisse ning 
sõbralikkust Goyale, vaid ka kõik need, keda Madriidis edumeelseks peeti. 

Seal siis rippus pilt, mida ümbritses nii palju kuulsust ja kõmu ning muigavat 
kõhistamist, ja enamikul neist, kes seda esmakordselt nägid, jäi hing kinni. 

Ning nüüd juhtis Akadeemia Komitee president, margus de Santa Cruz läbi 
põnevusega ja aupaklikult ootava rahvahulga Goya tema teose juurde. Tüse mees, 
pisut liiga kitsastes rõivastes, väliselt vanem kui tema aastad, nii seisis ta, silmad 
pilukil, alumine huul ette lükatud, ning vaatles oma Bourbone, ning tema taga seisid 
õukondlased ja Madriidi kodanikud ja kunstnikud. Niipea, kui nad teda seal, tema 
pildi ees nägid, paiskus korraga valla tohutu kiiduavaldustorm. «Elagu Hispaania!» 
hüüdsid nad. «Elagu Francisco Goya!», «Viva!», «Ole!» ja plaksutasid tugevasti käsi. 
Goya aga ei märganud sellest midagi. Margus de Santa Cruz tõmbas teda varrukast 
ning pööras ta õrnalt teiste poole. 

Nüüd alles nägi Francisco, mis toimub, ja kummardas tõsiselt. 

Suurinkvisiitor don Ramõn de Reynoso y Arce vaatles tähelepanelikult pilti, mida 
talle oli iseloomustatud kui jumala armulikkuse vastu suunatud jultunud väljakutset. 

Ning ta leidis, et see polnud 

liialdatud, mida talle 

tema mehed ette kandsid. 

Ladina keelt kõneldes ta 

ütles: «Oleksin ma olnud 

kuningas don Carlos, eales 

poleks mina tõstnud Goyat 

esimeseks õuemaalriks. 

Pühalt Ametilt ma teadmist 

oleks nõutanud, kas mitte 

siin €i peitu kuritegu, 

laesae majestatis.» 

Don Manuel oli õigesti arvestanud, kui ta kuningale tegi ettepaneku nimetada 
vabameelne Urguijo esimeseks riigisekretäriks ja reaktsiooniline ultramontaan 
Caballero kohtuministriks. Kuid sealjuures ei olnud ta arvestanud üht asjaolu ja nimelt 
seda, et don Mariano Luis de Urguijo ei olnud lihtsalt omakasupüüdlik poliitik ja et 
need edumeelsed ideed, mida ta pooldas, olid talle midagi rohkemat kui ainult moodsa 
salongivestluse armastatud teema. Tõsi küll, mõlemad ministrid võitlesid teineteise 
vastu ning püüdsid vastamisi kai; kaid kodaratesse loopida, nagu don Manuel seda oli 
oodanudki. Kuid Urguijo näitas end tulise patrioodina ning suure riigimehena, kelle 
tasemeni kaval, omakasupüüdlik, vaimselt piiratud Caballero kaugeltki ei küündinud. 
Vaatamata Caballero sepitsustele õnnestus Urguijol vähendada Rooma mõju 
Hispaania kirikule ning sundida hispaania ultramontaane andma kroonile rahad, mis 
senini olid voolanud Rooma; samuti õnnestus 

tal ka inkvisitsiooni kohtuvõimu piirata. Eeskätt aga oli Urguijol edu välispoliitikas. 
Ta mitte üksnes ei suutnud ära hoida nende möönduste tegemist Prantsuse vabariigile, 
mida don Manuel oli pidanud möödapääsematuteks, vaid ta oskas paindlikult 
laveerides, targa järeleandlikkusega väikestes asjades ja viisaka vastupanuga suurtes 
küsimustes ka tugevdada Hispaania krooni seisundit, võiduka ja raskepärase liitlase 
vastu. 

Don Manuel oli pettunud. Dofia Maria Luisa ei sirutanud sugugi abi anuvaid käsi 
tema järele, vaid vaatas nagu ennegi jäiselt temast üle ning jagas tema asemel oma 
rahulolu ja armulikkuse tõendeid heldelt uuele peaministrile. 

Don Manuel oli maailma silmis Urguijoga heas sõpruses, tegelikult aga sepitses 
tema poliitika takistamiseks sadu intriige. Kus ta vähegi võis, seal tuli ta 
silmakirjalikule Caballerole abiks, julgustas ultramontaane jumalavallatu peaministri 
vastu kantslites ja ajakirjanduses kisa tõstma, mõjustas, et Kastiilia nõukogu kaebas 
kuningas Carlosele lodevuse pärast, mis on haaranud tsensuuriorganeid Urguijo ajal. 

Eelkõige aga püüdis don Manuel takistada Urguijo välispoliitikat. Pariisi 
võimukandjad leidsid uues esimeses riigisekretäris ootamatult targa, sihiteadliku 
vastase ning tegutsesid Madriidis tema kukutamise sihis. Manuel suutis end Pariisi 
direktooriumile soodsalt meenutada ning andis vajaliku hea ettekäände Urguijo 
tagandamise nõudmiseks. 

Nimelt oli kuningas Carlose vend, Napoli Ferdinand, Carlose salajaseks rõõmuks 
ühinenud koalitsiooniga Prantsusmaa vastu ning kiires rünnakus võidetud ja troonilt 
maha võetud. Nüüd andis Manuel kuningale nõu Napoli krooni oma teisele pojale 
nõuda. See oli jultunud nõue; sest kuningas Carlos oleks pidanud Prantsusmaa 
liitlasena nõudma oma vennalt erapooletuks jäämist. Urguijo selgitas küll kuningale, 
et tema nõudmine on igasuguse poliitilise tarkuse vastu ning toob endaga kaasa kõige 
ebameeldivamaid tagajärgi. Kuningas aga, vastavalt Manueli nõuandele, jäi kindlaks; 
Urguijo pidi Pariisis nõudma Napoli krooni His- 

paania printsile. Urguijo kurvad ennustused läksid täide. Direktoorium leidis, et 
selline nõudmine on häbematu ning naeruväärne, vastas teravalt ja tegi kuningale 
ettepaneku vabastada oma kohalt minister, kes oli Vabariigile esitanud niisuguse 
solvava nõudmise Manuel veenis kuningat, et ainuüksi Urguijo tölplaslik nõudevorm 
olevat haavanud Pariisi ning põhjustanud selle ebameeldiva noodi. dofa Maria Luisa 
nõudel nin väärikuse säilitamise pärast hoidis kuningas küll esialgu Urguijot ametis 


edasi, väljendas talle aga om meelepaha ning tegi selle noomituse teatavaks ka 
Vabariigi valitsusele. 

«See rebane lõpetab mul peagi oma elukäigu Burgose karusnahakaupleja juures,» 
tsiteeris võidurõõmutse Manuel tuntud vanasõna. 

Ning nüüd juhtus jällegi üks nendest õnnelikest kok kusattumustest, mida don 
Manuel nii kindlasti arvesta ning millest tema elu tõepoolest nii rikas oli. Napoleon 
Bonaparte pöördus Egiptusest tagasi ning kuulutas enda esimeseks konsuliks. 
Võitudest ärahellitatud väejuht ja riigimees ei mõelnudki raskepärase Urguijoga 
Hispaania asjade üle läbirääkimisi pidama hakata ega teinud sellest ka mingisugust 
saladust, et ta näeks meelsasti oma sõpra, infant don Manueli, uuesti Hispaania 
valitsuse eesotsas. 

Napoleon ei olnud kaugeltki mees, kes oleks jätnud oma soovid vaid soovideks. Ta 
kutsus senise saadiku Truguet' tagasi ning asendas oma venna Lucieniga. Sellele andis 
ta kaasa uue kokkuleppe kava Hispaania ja Vabariigi vahel, kokkuleppe, milles oli 
hästi arvestatud dofa Maria Luisa perekonnauhkust, ning andis Lucienile korralduse 
pidada läbirääkimisi selle uue kokkuleppe osas mitte Urguijoga, vaid don Manueliga. 

Niisiis avaldas Lucien salajasel läbirääkimisel infant Manuelile, et esimene konsul 
kavatsevat Toscana suurhertsogiriigist ning paavstlikest maavaldustest luua uue riigi, 
Etruuria kuningriigi, ning selle kuningriigi krooni olevat ta mõelnud anda Parma 
kroonprintsile Luisile, Hispaania kuningapaari väimehele, kahjutasuks tema Parma 
hertsogiriigi kaotuse eest. Tasuks selle vastutuleku eest ootavat esimene konsul, et 

Hispaania loovutab Prantsusmaale Louisiana, oma asumaa Ameerikas. 

Manuel taipas otsemaid, et need ettepanekud, ehkki kaugeltki mitte kasulikud 
Hispaaniale, doüa Maria Luisa kõrvadele meeldivalt kõlavad, ning ta lubas uuele 
saadikule Lucien Bonaparte'ile need ettepanekud kuningapaarile kindlasti ette kanda 
ja neid soojalt soovitada. dofia Maria Luisa ei olnud Manuelile pärast nende suurt tüli 
andnud mingit juhust omavaheliseks rääkimiseks nelja silma all. Nüüd palus don 
Manuel temalt usalduslikku jutuajamist puhtpoliitilistes küsimustes. Esitas dofia 
Maria Luisale projekti. Väljendas oma rõõmu, et see ebameeldiv pinge Vabariigiga, 
mis on tekkinud Urguijo rumala käitumise tõttu, nüüd töma vahendusel kõrvaldatud 
olevat, nagu see nähtub esimese konsuli suuremeelsest ettepanekust. Teisest küljest 
aga, jätkas ta, ei saavat seda esimesele konsulile pahaks panna, kui ta läbirääkimisi 
niisugustes delikaatsetes riigiasjades, nagu uue kuningriigi Etruuria loomine ning 
Hispaania vastutasu küsimuse arutamine, ei taha pidada niisuguse mühakliku mehega, 
nagu on seda Urguijo. 

Dona Maria Luisa kuulas tähelepanelikult, sentimentaalselt, irooniliselt. Ta oli 
endale Manueli asemel valinud armukeseks kaardiväeleitnant Fernando Mallo ning 
nimetanud selle Parma kroonprintsi esimeseks kammerhärraks. See Mallo aga oli 
rumal ja brutaalne, Maria Luisal oli temast villand ning nüüd, kus Manuel kaua aja 
tagant esmakordselt jälle üksinda tema vastas seisis, tundis ta, kui väga ta kogu aeg oli 
temast puudust tundnud; terve tema keha igatses don Manueli järele. Loomulikult oli 
Mariano Luis Urguijo hoopis teistsuguse kaliibriga riigimees, ent selles oli Manuelil 
õigus: esimene konsul ei taha läbirääkimisi pidada Urguijoga, vaid Manueliga. 

«Kui ma teist õigesti aru saan, infant,» lausus Maria Luisa, «siis oletate teie, et seda 
lepingut, millest te räägite, võidakse sõlmida ainult teie vahendusel.» 

Manuel silmitses teda naeratades. 

«See, et tema ekstsellents, saadik Lucien Bonaparte, °ma venna salajasi plaane 
minuga arutab,» vastas ta, 

«näib igatahes olevat usalduseavaldus, mida mitte igaühele ei osutata. Kuid, 
madame, ehk küsiksite seda saadik Bonaparte'ilt ise,» jätkas ta jultunult. 

«Niisiis tahad sa, Manuelito,» ütles kuninganna unistavalt ja armsalt, «ükskõik 
milliste abinõudega jällegi esimeseks ministriks saada, kasutades selleks kõrval-teena 
kindral Bonaparte'i.» 

«Te olete täiesti ning täielikult eksinud, madame,» seletas don Manuel lahkesti. «Nii 
nagu asjaolud praegu on, ei võiks ma esimese ministri ametit uuesti enda peale võtta. 
Iga kord, kui teie minult nõu küsiksite, peaksin ma tahtmatult mõtlema sellele 
häbistusele, mille osaliseks ma sain teie käe läbi.» 

«Ma tean,» möönis kuninganna, «sa oled väga peenetundeline. Mida tahad sa siis 
mult nüüd uuesti välja pressida, chico, mu väikseke?» 

«Te peate sellest aru saama, majesteet,» seletas don Manuel, «et ma ei või uuesti 
ametisse astuda vastutasu nõudmata.» 

«Ava juba ükskord oma häbitu suu,» vastas Maria Luisa, «ning ütle lõpuks, mida sa 
tahad saada selle tasuks, et minu tütar saaks Etruuria kuningannaks!» 

«Ma palun truualamlikult,» vastas don Manuel ning laskis oma mahedal tenoril 
kõlada, «et tema majesteet võtaks krahvinna Castillofieli oma õuedaamide hulka.» 

«Sa oled häbematu,» ütles Maria Luisa. 

«Ma olen auahne,» parandas teda infant Manuel, «nii enda suhtes kui ka nende 
suhtes, kes mulle lähedal seisavad.» 

Kui Pepa sai margues de Arizalt, kuninga esimeselt kammerhärralt, majesteetide 
nimel kirjaliku kutse ilmuda kuninga sünnipäeval besamanos'ele, käesuudlusele 
Escoriali, säras ta üle kogu näo. Kasvava rasedusega tundis ta end üha rohkem 
rahulolevana. See, et ta pidi õukonda vastu võetama ühel kaheksast suurest 
peopäevast, oli uus, imetlusväärne õnnejuhus. Manuel on seal, kõik on seal, kogu 
õukond. Ka Francho on kindlasti seal; kuninga sünnipäeval ei tohi esimene 
maalikunstnik puududa. Ja tema, Pepa, seisab kuninganna vastas, neid hakatakse 
võrdlema, kõik hakkavad neid võrdlema, kogu õukond, ka Manuel, ka Francho. 

Rõõmu ja õhinaga alustas ta ettevalmistusi. Kõigepealt pidi erikäskjalg sõitma 
Mälagasse, et toimetada vana napakas krahv, tema abikaasa, Madriidi, sest krahv ei 
tohtinud tema esitluse ajal puududa. Ta tekitab muidugi raskusi, see läheb maksma 
oma paartuhat reaali, kuid asi on seda väärt. Hea, et just nüüd oli jõudnud Pariisist, 
mademoiselle Odette”i ateljeest pärale uus, roheline õhtukleit, mille talle Lucia oli 
muretsenud. Ta laseb selle pihast laiemaks teha, siis sobib see talle tema raseduse ajal 
eriti hästi. Vajalike muudatuste üle pidas ta pikalt nõu mademoiselle Lisette*iga 
Puerta Cerrada tänavalt. Seejärel uuris ta väsimatult «Õukonna tseremoniaali 
käsiraamatut». Raamat sisaldab kaheksakümmend kolm lehekülge suures kaustas; 
avalikult seda ei müüdud, vaid jagati õukonna mars-saliameti poolt ainult nendele 
isikutele, keda õukonda sisse lasti. 

Vastuvõtupäeval sõitis ta oma tudiseva krahvi kõrval toretsevalt lossi peasissekäigu 
ette. Sedapuhku ei astunud ta Escoriali läbi tagaukse, vaid majaisanda kutsel. Ta 
sammus läbi saalide ja koridoride, mis olid ehitatud surnud kuningate haudade kohale, 
möödus valvet pidavatest kaardiväelastesl ning pidulikkudest, sügavalt 
kummardavatest teenritest; sest kaheksal suurel peopäeval oli kogu kuninglik 
majapidamine tegevusse rakendatud, vallooni ja Šveitsi kaardivägi, samuti ka kogu 
kõrgem ning madalam teenijaskond, 1874 inimest. Pepa võeti vastu camarera 
mayor'i, marguesa de Monte Alegre poolt, kelle ülesandeks oli ette valmistada daame, 
keda pidi esitletama majesteetidele. Täna oli siin üheksateist daami, enamik nendest 
väga noored. Kõik nad näisid olevat erutatud sellest ülesandest, mis nende ees seisis, 


ainuke täiesti rahulik oli krahvinna Castillofiel, kes tol ajal, kui ta valmistus 
näitelavale minema, oli pidanud õppima jagu saama palju raskematest osadest. 

Kui camarera mayor oma väikese karjaga troonisaali ilmus, olid juba grande'', 
prelaadid ja saadikud sinna kokku kogunenud. Madalama astme aadlikest ja kõrgetest 
õukonna ametnikest koosnev rahvamurd täitis suure saali ääred ja rõdu. Pepa 
ilmumine äratas tähelepanu. 

Kohmetumata vaatas ta enda ümber, otsides tuttavaid. Paljud tervitasid teda 
pidulikult, ta vastas rahulikult, rõõmsalt, kerge sõbraliku peanoogutusega. Rõdul 
avastas ta Francisco ja viipas talle elavalt. 

Eessaalist kostsid lühikesed trompetihelid, käsklused, valveteenistuses olevate 
kaardiväelaste hellebardid klirisesid. Siis koputas teine mayordomo kolm korda 
kepiga ning kuulutas: «Los Reyes Catõlicos.» 

Sügavalt kummardavate inimeste ridade vahel sammudes sisenes nüüd katoliiklik 
kuningapaar, nende taga kuningliku perekonna liikmed, sealhulgas ka infant Manuel 
oma infanta"ga. Majesteedid istusid troonile. Mayordomo mayor teatas, riigi grande'ä 
olevat siia kokku kogunenud, et katoliiklikule kuningale selle õnneliku päeva puhul 
aadelkonna õnnesoove edasi anda. «Püha neitsi andku katoliiklikule kuningale pikka 
iga Hispaania ning kogu maailma heaks!» hüüdis ta. Kõik kordasid seda hüüet, 
kõikjal lossis kostsid trompetihelid, suure kiriku kellad hakkasid helisema. 

Samal ajal, kui pidulik lärm summutatult kostis hiiglaslikku, toredasse ja süngesse 
saali, lähenesid kõigepealt kaksteist esimese järgu grande'i oma abikaasadega 
kuningapaarile besamanos'eks, käesuudluseks. Siis algas üheksateistkümne daami 
esitlemine. Nad olid reastatud seisuse järgi, krahvinna Castillofiel oli seitsmes. Kui 
margu€s de Ariza Pepa nime välja hõikas, ja kui margues de la Vega Inclän seda 
kordas, läbis saali, vaatamata kokkukogunenute ülimalt väärikale hoiakule, ometi 
pinevuse ja uudishimu kohin. Esimene kammerhärra juhatas Pepa kuninga juurde; 
Carlos ei suutnud tagasi hoida kerget isalikku ja mõnusat muhelust, kui Pepa tema 
kätt suudles. 

Krahvinna Castillofiel astus Maria Luisa juurde. See oli see hetk, mida kõik olid 
oodanud. Seal oli don Manuel Godoy, infant, Principe de la Paz, mees, kelle mõjust 
kuningannale ja Hispaania saatusele kõneldi tähelepanuga kõikides Euroopa 
kantseleides, lootusrikkalt või kartusega, mees, kelle armulugudest rääkis kogu 
maailm põlastuse või silmapilgutusega. Ning seal seisid teineteise vastas tema 
mõlemad voodisõbratarid — kuninganna, kes temast, ning naine rahva seast, 

kellest tema lahti ei saanud, ning don Manueli seaduslik naine vaatas pealt ja dofia 
Maria Luisa seaduslik mees vaatas pealt, ja Pepa Tud6 seaduslik mees vaatas pealt. 

Marfa Luisa istus troonil, seljas mustast damastist kuninglik rüü, kalliskividega üle 
külvatud, diadeem peas, nagu ebajumala kuju. Pepa Tud6 seisis tema ees, meeldiv 
oma täidluses, küps ja õitsev, noor, säravalt valge nahaga punakasblondide juuste all, 
rahulik ja kindel oma ilus. Oma rasedusest tingituna ei põlvitanud ta täiesti nii 
sügavalt nagu eeskiri seda nõudis, suudles dofia Marfa Luisa kätt, tõusis jälle püsti. 
Naised vaatasid teineteisele silma. Kuninganna väikesed teravad mustad silmad 
takseerisid hindavalt esitletut, üfcskõikselt-viisakalt, nii nagu see oli sobiv. Temas 
mässas torm. See isik oli ilusam, kui ta oli võinud seda arvata, tõenäoliselt ka targem, 
see inimene oli võitmatu. Pepa silmad aga hiilgasid. Ta nautis põhjani hetke, mil sai 
end võimetule võimukale tutvustada. Kaks sekundit, eeskirja kohaselt, vaatas 
krahvinna Castillofiel kuningannale näkku. Siis pöördus ta Astuuria printsi, 
troonipärija kõrge tooli poole. 


Goya seisis rõdul, ta võis mõlema naise nägusid näha. Ta naeratas. «Kana ei kuulu 
katedraali.» Nüüd aga kuulus ta siiski katedraali, see Pepa, tema jamona, ta oli selle 
saavutanud. Ta oli nüüd sefora de titulo, tal oli nüüd kirjalikult kinnitatud aadlitiitel, 
laps, keda ta oma ihus kandis, sünnib conde'na. 

Pärast pidusööki võttis Pepa osa kaardimängust kuningannaga. Dofa Maria Luisa 
pöördus sõbralike, ükskõiksete sõnadega kord ühe, kord teise poole. Pepa ootas, et 
kuninganna ka teda kõnetaks. Tal tuli kaua oodata. 

«Kas te võidate, krahvinna?» küsis lõpuks oma kõlava ja sugugi mitte ebameeldiva 
häälega dofa Marfa Luisa. 

Ta oli otsustanud seda isikut sõbralikult kohelda, see oli kõige targem. 

«Mitte väga, madame,» vastas Pepa. 

«Ent kuidas on teie eesnimi, krahvinna?» päris kuninganna. 

«Josefa,» vastas Pepa, «Maria Josefa. Madriidi rahvas kutsub mind condesa Pepaks 
või ka lihtsalt Pepaks.» 

«Jah,» möönis kuninganna, «minu pealinna rahvas on sõbralik ning usalduslik.» 

Pepa oli niisugusest jultumusest hämmeldunud Maria Luisa, see «võõramaalanna, 
itaallanna, hoor, röövel» oli vihatud, ja kui ta Madriidis ringi sõitis, pidi politsei 
tegema ulatuslikke ettevalmistusi, et võimalikk meeleavaldusi ära hoida. 

«Teie mõisad asuvad Andaluusias, dona Josefa? päris kuninganna edasi. 

«Jah, madame,» vastas Pepa. 

«Ent teie eelistate viibida Madriidis?» küsis Mari Luisa. 

«Jah, madame,» vastas Pepa. «Nagu te ütlesite tnadame, teie pealinna rahvas on 
sõbralik ja usalduslik Minu vastu.» 

«Ja conde, teie härra abikaasa,» küsis edasi Maria Luisa, «kas ka tema jagab teiega 
rõõmu Madriidis elada?» 

«Kindlasti, madame,» vastas Pepa. «Kahjuks aga nõuab tema tervislik seisund, et ta 
suurema osa aastas Andaluusias veedaks.» 

«Ma mõistan,» lausus Maria Luisa. «Teie olete rase, doFia Josefa?» päris ta. 

«Tänu kõige pühamale neitsile,» vastas Pepa. 


«Palun öelge, mitu aastat 
härra krahv, te abikaasa, 
vana on?» Nii küsis Pepalt 
kuninganna sõbralikult, 
kaalutledes. Pepa vastas: 
«Aastaid juba kaheksa on 
temal üle kuuekümne. 
Kuid ma loodan üsna kindlalt, 
et me helde püha neitsi 

de Atocha saadab mulle 
kerge sünnituse, lahkelt 
kingib mulle tugeva ja 
terve poja.» Seda öeldes 
vaatas Pepa säravate 
silmadega süütult otse 
kuninganna näkku. 

Dona Maria Luisa tahtis oma väärikuse säilitamiseks ära hoida arvamust, nagu 
laseks ta konsul Bonaparte'il endale ette dikteerida ametikohtade täitmist. Ta lükkas 
Urguijo vallandamise mõneks ajaks edasi. 

Don Manuelile oli see teretulnud. Ta oli seda algusest peale taibanud ja Miguel oli 
seda talle sundiva loogikaga selgeks teinud, et Lucieni poolt esitatud leping toob 
Hispaaniale ainult kahju. Kui Prantsusmaa dofia Maria Luisa väimehe Etruuria 
krooniga läänistas, siis oli niisugune aukõrgendus küll vesi Maria Luisa edevuse 
veskile, maksma aga pidi selle eest Hispaania. Manuelile võis see ainult meeldiv olla, 
et sel ajal, kui niisugune kokkulepe alla kirjutatakse, on keegi teine ametis. Jah, 
taei suutnud endale paremat jaotust soovidagi: tema pidas Lucien Bonaparte'iga 
läbirääkimisi ning kogu au kuninganna silmis langes talle, Urguijo püüdis veenda 
kuningannat argumentidega, mis rääkisid kokkuleppe vastu, Maria Luisa aga ei 
võtnud edevusest neid kuulda. Urguijo peab lõppude-lõpuks lepingule alla kirjutama 
ning selle häbipleki enda kanda võtma. Don Manuel oli kindel, et ta suudab Urguijo 
kukutada, millal ta seda iganes soovib, ning sellest teadmisest lähtudes käitus ta 
Urgui-joga sõbralikult. Ka pärast seda, kui talle teatati, et Urguijo kõnelevat temast 
halvasti ning põlglikult, pidas ta oma joont. Ta naeratas ning lausus endamisi: «Anna 
mulle häid vaenlasi, virgen del Pilar, ning pikka magusat kättemaksu!» 

Don Manuel oli küllastunud, õnnelik ja heas tujus ning tahtis, et ka teised tema 
rõõmust osa saaksid. Tema hea, vana, arukas Maria Luisa oli käitunud väga 
mõistlikult, don Manuel osutus tänulikuks, laulis talle, püüdis oma sõprust Pepaga 
vähem demonstreerida. Ta seletas Pepale, et tal olevat juba praegu lapse vastu, keda 
Pepa oma ihus kannab, kõige õrnemad tunded ning ta tahtvat vältida, et sellele lapsele 
ei langeks ka kõige väiksema kahtluse vari. Sel põhjusel olevat ta krahv Castillofielil 
käskinud kuni Pepa sünnituseni Madriidi jääda, tema ise aga, Manuel, nii raske kui 
see tal ka ei 

ole, külastab teda sündsustundest tingituna nendel viimastel raseduskuudel 
harvemini. Pepa oli pikema jututa sellega nõus; ka tema soovis, et väike krahv 
Castillofiel astuks maailma võimalikult väärikas olukorras. 

Isegi infanta Teresal laskis don Manuel tunda oma heatahtlikku, tänulikku meeleolu 
ja ta osutas talle kaastundlikult oma mühaklikku poolehoidu. Hispaania kuninganna 
oli talle sünnitanud lapsi, kahjuks ei kandnud need tema nime, naine, keda ta 
armastab, sünnitab talle lapse, kahjuks aga hakkab ka see kandma kellegi teise nime. 
Küll aga toob see kuningavereline infanta talle ilmale poja, kes kannab tema nime. 
Õigupoolest ei olnud ta sellest kiitsakast kitsest uskunudki, et see rasedaks võib jääda. 
Don Manuel tahtis Teresale näidata, et ta tema saavutust hindab, tahtis talle oma 
tähelepanelikkust osutada. Ta teadis, kui väga Teresa Madriidist ära igatses. Teatud 
põhjustel pidi ta aga just Madriidis sünnitama. Kuid esialgu võis doa Teresa 
rahulikult kaks, kolm nädalat elada vaikselt oma maa-lossis Arenas de San Pedro, 
mida ta nii väga armastas. 

Pealegi — ja seegi valmistab Teresale frõõmu — pidi Francisco talle lõpuks 
infanta'st portree maalima. Francisco sõitis meelsasti Arenasesse; selle koha nimi 
äratas temas häid mälestusi. 

Jovellanose soovitusel oli dofa Teresa isa, vana infant don Luis, kutsunud 
Francisco tol ajal, kui see veel tundmatu ja tähtsusetu oli, Arenasesse, et Francisco 
seal teda ning tema perekonda portreteeriks. See oli jätnud Goyale sügava mulje. 
Arenases viibimine oli kummutanud tema tõekspidamise maailmast, kuna see 
kuninglikust soost prints, kuninga vend, ei pidanud ennast tähtsamaks kui ükskõik 


missugune Pablo või Pedro. Madriidist või Saragossast. Francisco oli tollal jäänud 
Arenasesse terveks kuuks ja infant Luis ning kogu tema perekond olid kohelnud teda 
kui omataolist. Tolle õnneliku aja jooksul Arenases oli ta õppinud tundma dofia 
Teresat ning teda maalinud, dofia Teresa oli siis olnud väike pelglik laps, Francisco 
vastu aga pii ta tundnud usaldust. 

Nüüd mõistis Goya veel palju paremini kui tookord, kuivõrd tark, soojasüdameline 
mees oli olnud infant. 

482 

Bourbonide pärimisõiguse järgi oleks don Luisil olnud õigus kroonile, ta oli aga 
sellest loobunud, et abielluda naisega, kes polnud tema seisuse kohane, Aragooniast 
pärineva Vallabriga-nimelise daamiga. Ta eelistas elada oma mõisas Arenases, 
naisega, keda ta armastas, ning lastega, keda see talle sünnitas, ja pühenduda põllu- 
majandusele ning küttimisele, oma piltidele ja raamatutele. Goya oli teda südame 
põhjas pidanud kergelt napakaks. Nüüd mõistis ta teda paremini, kuigi tema ise don 
Luisi asemel ei oleks isegi praegu troonist loobunud. 

Teistkordselt oli ta dofia Teresat maalinud siis, kui doüa Teresa oli olnud 
seitsmeteistkümne aastane ning tema vanemad ammu surnud. Ta oli nende vanemate 
õige tütar, rahul oma eluga maavaikuses, kaugel õukonna kiledast ja naeruväärsest 
hiilgusest. Ning nüüd oli häbitu Maria Luisa selle armastusväärse süütu lapse 
mänginud liiderliku, pööbelliku Manueli kätte, selle hinnaks, et don Manuel ka 
edaspidi vahetevahel tema voodisse poeks. Ning Manuel võttis dofia Teresa kui tülika 
kaasa-ande igatsetud tiitlile, mida ta võis saavutada ainult dofia Teresa kaudu. 

Sellest ajast peale, kui Francisco oli ise, sügavalt sukeldunud õnnetusse, mõistis ta 
paremini ka teiste õnnetusi. Ta nägi dofia Teresa kurba rasedust. Ta nägi, kui sügavalt 
kannatas dofia Teresa tekkinud olukorra eemaletõukava alpuse pärast, olukorra 
pärast, millesse ta oli kistud ning mis kogu tema olemust haavas. Ning ta maalis 
suurima hoole ja peenetundelisusega, maalis kogu oma kaastunde kunagise soosija 
tütre vastu selle portreesse. 

Sellest kujunes üpris õrn pilt. Seal istus väike printsess. Lapselik, habras, rase keha 
on mähitud valgesse, õhulisse, rinna alt kokkutõmmatud kleiti. Kael ja rinnad 
kerkivad õrnalt kleidilõikest ning nende kohal kerkib blondide juuste külluse all 
piklik, küll mitte ilus, kuid siiski meeldiv nägu. Raseda lapse segipaisatud loomus 
avaldub täielikult selles näos; suured kurvad, kohkunud silmad vaatavad maailma, 
mille koledusest nad ei suuda aru saada. 

Don Manuel oli hämmastunud, kui ta seda portreed nägi, ta ei olevat sugugi 
teadnud, kui liigutavalt õrn 

on tema infanta. Mingi peaaegu vagameelne tunne, millesse segunes pisut ka oma 
süü tunnetamist, valdas teda, ja lärmakalt hüüdis ta: 

«Por la vida del demonio! Nüüd maalisid sa mulle niisuguse infanta, Francisco, et 
ma lõpuks veel armun temasse.» 

Ent don Manuel polnud tulnud selleks, et dofia Teresa portreed vaadelda, vaid 
selleks, et teda Madriidi tagasi viia. Tema laps pidi sündima Madriidis. Õukond pidi 
tema lapse ristimisest osa võtma. Nad mõlemad, dofia Maria Luisa ja don Manuel, 
tahtsid näidata kogu maailmale, et nad jälle olid ära leppinud. 

15. oktoobril jõudis don Manueli erivirgats Escoriali ning teatas kuningannale, et 
infanta on tütrega maha saanud. dofa Maria Luisa siirdus otsekohe don Carlose 
juurde ning nõudis õukonna Escorialis viibimise katkestamist, et väikese printsessi 
ristimine võiks toimuda Madriidi lossis, kuninga ruumides. Don Carlos kõhkles. 
Muidugi oleks taoline reis Madriidi säästnud teda ühest ebameeldivast esivanemate 


külastamisest nende hauakambris; kuid üksikutes lossides viibimise aeg oli õukonna 
tseremoniaalidega täpselt kindlaks määratud ning tema õnnis isa oli riskeerinud eluga, 
et sellest ettekirjutusest kinni pidada. doõa Maria Luisa aga seletas, et infant Manuel 
olevat kuningale ning riigile osutanud niivõrd erakordseid teeneid, et see don Manueli 
soov tuleks täita. Kuninganna jäi oma nõudes kindlaks ja kuningas andis järele. 

Don Carlos kutsus kohale esimese kammerhärra ning tegi talle korralduse. 
Kohkunud marguts de Ariza püüdis aukartlikult vastu väita, et ettekirjutus «Õukonna 
tseremoniaali käsiraamatus» olevat selge ja sugugi mitte-kahemõtteline ning seda ei 
olevat veerandi aastatuhande vältel rikutud. 

«Ükskord peab ikkagi olema esimene kord,» sõnas dofia Maria Luisa jahedalt. 

Kuningas vangutas suurt pead ja lausus margues'ile. «Sa kuuled, mu armas.» 

Margu€s de Ariza, margus de la Vega Inclän ja margutsa de Monte Alegre istusid 
koos, sügavasti puudutatult ja nördinult. 

Margu€s de Ariza, kes ei olnud kogu oma elu vältel iial ärevust väljendanud, seletas 
punetava näoga: «Kõige meelsamini kisuksin ma «Käsiraamatu» 52. lehekülje 
omaenese kätega välja ning tõmbuksin siis tagasi oma mõisatesse.» 

Etiketi murdmine äratas tohutut tähelepanu. Kõik saadikud teatasid oma valitsustele 
sellest sündmusest kui kindlast tunnusest, et don Manuel on nüüd jällegi Hispaania 
saatuse juhtimise piiramatult enda kätte võtnud. 

Kuningapaari viibimine pealinnas pidi kestma ainult kolmkümmend kuus tundi. 
Kuid kõik ministrid, õukonna ametnikud, niihästi kuninga kui ka kuninganna tähtsa- 
mad ja väiksemad teenijad, õukonna orkestri liikmed, kuningapaari ja infanfide 
teenijaskond, kõik nad pidid katoliiklikke majesteete saatma. 

Ristimine toimus pidustuste tähe all, mis tavaliselt ainult mõne troonipärija ristimist 
saatsid. Camarera mayor, eskorteeritud Šveitsi kaardiväeüksuse poolt, sõitis palacio 
Alcudiasse, et don Manueli last kuningalossi tuua. Amm järgnes kuninglikus tõllas. 
Ristimine toimus katoliikliku kuninga ruumides, ristimistalituse pidas suurinkvisiitor 
don Ramõn de Reynoso y Arce. Ristimisel andis ta lapsele nimeks Carlotta Luisa. Siis 
laskis don Carlos imiku endale ulatada. Ettevaatlikult, et last oma rohkete ordenitega 
mitte vigastada, kiigutas ta teda siia ja sinna, hoidis tal sõrme näo ees ning tegi 
«tatata». 

«Kena laps,» avaldas ta oma arvamust, «tugev, terve printsess, kes Bourbonide 
kuningakojale au teeb.» 

Siis viis camarera mayor, sedapuhku vallooni kaardiväe saatel, väikese infanta don 
Manueli paleesse tagasi. 

Tund aega hiljem siirdusid katoliiklikud majesteedid isiklikult don Manueli juurde. 
Esmakordselt sõideti esinduslikus tõllas, mille Prantsuse vabariigi valitsus kolm 
nädalat tagasi neile oli kinkinud. See tõld pärines gil-jotineeritud Kuueteistkümnenda 
Louis' tõllakuurist, oli aga mõnevõrra ümber ehitatud. 

Don Manueli juures toimus pidusöök. Kuningapaari kõrval võtsid sellest osa 
peaaegu kõik aukandjad, ka Prantsusmaa saadik Lucien Bonaparte. Väikesele print- 
sessile 

toodud kingitused olid vaatamiseks välja pandud, need täitsid kaks saali. Lucien 
Bonaparte oli esimese konsuli nimel andnud üle kuldse lastekõristi. Maria Luisa 
vaatas oma mustade, teravate silmadega hindavalt kingitusi, arvestas nende väärtust 
kahele kuni kolmele miljonile. Kuninganna ise annetas väikesele infanta'le tema enda 
poolt rajatud ordeni aadel-likkuse, vooruslikkuse ja teenete eest: «Nobilitati, Vir-tuti, 
MeErito.» 


Infant don Manuel laskis rahva sekka raha loopida, viiskümmend tuhat reaali." Kuid 
pööbel, populacho, chusma, kirus veel ikka. 

Mõni nädal hiljem sai maha Pepa. Väikest krahvi Castillofieli ristis Cuenca piiskop, 
pannes talle nimeks Luis Maria ja peale selle terve rea nimesid, sealhulgas ka Manuel 
ja Francisco. Pidulik sündmus leidis aset palacio Bondad Realis. 

Katoliiklik kuningas ka 

oli saatnud esindaja, 

kammerhärra Manueli. 

Kingituseks tõi ta kaasa 

kaunilt kulda raamistatud 

kunstimeisterliku ehte, 

pühaku Isidro hamba. 

Sellel ehtel oli võime 

imet teha ja kes seda 

kandis, see võis olla kindel, 

et ta kõigile on meeldiv, 

kõigilt sõprust võidab. 

Lucien Bonaparte oli päeval enne seda, kui õukond väikese infanta ristimisele 
Madriidi sõitis, külastanud poliitiliste küsimustega seoses esimest sekretäri Urgui-Jot. 
Kui siis härrased lahkusid, oli saadik muuseas maininud, et homme hommikul nad ju 
tõenäoliselt kohtuvad Madriidis. Urguijo oli vastanud, et ta ei tunne end hästi ega 
sõida teistega koos Madriidi. Selle peale oli Lucien Bonaparte veidi imestunult ja 
irooniliselt vastanud: «See on küll õnnetus, ekstsellents, et teie just homme end 
haiglaselt tunnete.» 

Ja nii saigi see Urguijo haigestumine tema kukutamise põhjuseks. Esimene sekretär 
oli viimaste nädalate vältel ikka sagedamini teinud põlastavaid märkusi don Manueli 
aadressil; see, et ta infanta ristimisest osa ei võtnud, oli väljakutse. Don Manuel võttis 
väljakutse vastu. Ta oli juba küllalt kaua oodanud; dofa Maria Luisa kaasteadmisel 
otsustas ta lähemal sobival võimalusel nõuda don Carloselt selle häbematu tegelase 
vabastamist. 

Põhjus saabus pea. Paavst Pius kaebas kibestunult ühes usalduslikus omakäelises 
kirjas teatud väärfilosoofiliste väljenduste üle, mida oli avaldanud Hispaania saadik 
Püha Tooli juures. Ka olevat saadik teatanud reformidest, mida esimene sekretär 
Urguijo plaanitsevat, taolistest reformidest, mis Püha Tooli vanu õigusi raskesti 
kahjustavat. 

Paavst vannutas katoliiklikku kuningat, et see loobuks nendest reformidest ega 
liituks ängistatud kiriku jälitajatega, vaid trööstiks kirikut ja kaitseks seda. 

Paavst oli teinud nuntsiusele ülesandeks see kiri kuningale isiklikult üle anda. 
Nuntsius, teades don Manueli vihavaenu Urguijo vastu, astus temaga ühendusse. 
Manuel korraldas asja nii, et Carlos võttis vastu nuntsiuse tema ja kuninganna 
juuresolekul. 

Prelaat andis kuningale kirja üle ning palus teda Püha Isa ülesandel seda kohe 
lugeda. Carlos luges ja oli jahmunud. Reformid, mille üle paavst kaebas, pidid, nii 
nagu Urguijo oli seda väljendanud, panema krooni pähe tema suurele ettevõttele, 
Hispaania vabastamisele Rooma sõltuvusest, ning tema, Carlos, oli ediktile, mis need 
reformid seaduslikult kehtestas, kahe nädala eest alla kirjutanud. Ta oli kaua 
kõhelnud, kord oli aga Urguijo tema üksinda enda valdusesse saanud ning oli talle 


selgitanud kavatsetava edikti eeliseid ja seaduspärasust niisuguse kurikavalusega, et 
Carlos oli lõpuks nõustunud. Jah, kui Urguijo kõneles, et ultra-montaanid sedapuhku 
kindlasti tõstavad väga koledat 

kisa ja hakkavad karjuma, oli kuningas talle isegi kindlat kaitset lubanud frailuco'de, 
pappide rünnakute vastu. Seal ta siis nüüd oli! 

Kuingas kogeles kohmetuid vabandussõnu, sügavama aukartuse kinnitusi Püha Isa 
vastu, soojema kaastunde väljendusi. Nuntsius vastas, et ta annab selle üle Pühale 
Isale, ta kartvat aga, et see kõik Püha Isa vist ei rahulda. 

Kui prelaat oli lahkunud, hakkasid Manuel ja Maria Luisa Carlost veenma. Rebane 
Urguijo olevat teda petnud, olevat pahaaimamatult kuningalt kuratliku kõneosavusega 
selle jumalavallatu edikti välja petnud. Kuninga kahetsus muutus-vihaks Urguijo 
vastu. Manuel ja Maria Luisa kasutasid tema raevu. Urguijo tuli kohe vastutusele 
võtta. 

Urguijo lamas haigena voodis. Ta pidi end ülesj ajama ja kiirustades, kuidagi 
rõivastatuna, kuningapaari ning Manueli, oma suurima vastase ette ilmuma. 

«Mida oled sa endale lubanud!» karjus tema peale kuningas. «Sa oled mind silma 
ees ja seljataga petnud! Sa oled mind vedanud tülidesse Püha Isaga ning jumala viha 
minu peale mananud! Sina ketser!» 

«Ma kandsin tema majesteedile ette kõik, nii poolt kui ka vastu, nii nagu see oli 
minu kohus,» vastas haige minister. «Teie kuulasite ära minu põhjendused, sire, ja 
kiitsite need heaks, enne kui suvatsesite alla kirjutada. Veelgi enam, sire: te lubasite 
mulle kaitset ultra-montaanide eeldatavate rünnakute vastu.» 

«Milline häbematu vale!» möirgas don Carlos. «Ma lubasin sulle kaitset pappide, 
frailuco'de vastu, mitte aga nuntsiuse ja Püha Isa vastu. Sa oled vastutav, sina üksinda, 
et ma nüüd Roomaga niisama hästi kui sõjajalal olen. Ja siis tahad sa veel selle roima 
minu peale veeretada.» 

Ning et tema äge raev ei raugeks, karjus ta: «Pamplonasse! Kindlusevangi!» ja suuri 
vaevu suudeti teda takistada, et ta Urguijole käsitsi kallale ei tormanud. 

Kui minister oli lahkunud, surnukahvatult, siiski väärikalt, mõtles dofiaMaria Luisa, 
et õigupoolest on kahju, et ta on selle mehe kaotanud. 

Carlos aga ütles pead vangutades: «Imelik, täna 

hommikul oli ta mulle veel täiesti sümpaatne, nüüd on ta aga roimar ning ma pean 
ta vangitorni heitma.» 


«Ärge temale te enam 
mõelge,» ütles Manuel, kes 
püüdis rahustada Carlost. 
«Rahunege, sire, ning jätke 
tema edasine saatus 

oma inkvisitsiooni 

agaruse hooleks!» 

Infant Manueli nõuandel oli kuningas Carlos, selleks et väljendada oma sõprust ning 
austust esimese konsuli vastu, tellinud kuulsalt Pariisi maalikunstnikult Jacgues Louis 
Davidilt maali, mis pidi kindral Bonaparte'i ülistama. David oli teinud ettepaneku 
võtta teemaks «Sankt Bernhardi ületamine». Kunstnik ei olnud odav, ta nõudis 


veerand miljonit reaali, peale selle veel õiguse valmistada kolm väiksemate 
muudatustega koopiat. Ent oli tähtis hoida häid suhteid esimese konsuliga, 
kuningakoda andis tellimuse, David maalis, pilt jõudis pärale, see rippus Aranjuezis, 
härrased Francisco Goya, Miguel Bermüdez ja Agustin Esteve vaatasid seda. 

See oli esinduslik pilt, üle kahe ja poole meetri kõrge, peaaegu kaks ja pool meetrit 
lai. Kesk metsikut mägi-maastikku, end tuliselt tagumistele jalgadele püsti ajanud 
hobuse seljas istus võidukindlalt Napoleon, tema ümber liikusid varjudena sõdurid ja 
kahurid; kahvatud tähed kaljuplaatidel meenutasid mõlemat suurt Alpe ületanud 
sõjakangelast, Hannibali ja Carolus Magnust. 

Pärast pikka vaikust hakkas esimesena arutama Miguel. «Geeniuse ülistamine,» 
seletas ta, «nagu seda vaevalt küll ülevamalt võib kujutleda. Hiiglaslik Alpi-niaailm 
mõjub kääbuslikult Bonaparte'i suuruse kõrval. Ning kogu selle üldteostuse antiikse 
monumentaalsuse juures annab kunstnik oma kangelase edasi portreelikult.» 

«Veerand miljoni eest võib muidugi ka veidi portreelikku sarnasust lisada,» mainis 
Goya asjalikult. 

«Hobune ei ole portreesarnane,» märkis kuivalt Agustin, «hobune on looduseime.» 

«Jah.» kinnitas Goya, «siis on sinu hobuste p...d juba kindlasti paremad.» 

Miguel õpetas Augustini. «Teie ei suuda Davidile andestada,» tõreles ta, «et ta ei 
lasknud end revolutsiooni pärast giljotineerida. Mina isiklikult olen õnnelik, et see 
suur kunstnik meile säilis. Ja muidugi ei või olla juttugi sellest, nagu oleks ta oma 
õilsa eeskuju, antiikse Rooma maha salanud. Roomlasena oleks ta olnud tõenäoliselt 
— ning kuna Vabariik lagunes, õigusega — keiser Augustuse poolel. Kui talle teatati 
esimese konsuli riigipöördest, olevat ta öelnud midagi imetlusväärset. Ta olevat 
seletanud: «Me ei olnud küllalt vooruslikud Vabariigi jaoks».» 

Goya ei saanud aru. «Mida ütles kolleeg David?» küsis ta. 

Saal oli väga suur, Miguel vastas kajavalt: «Me ei olnud küllalt vooruslikud 
vabariigi jaoks.» 

Goya piirdus sellega, et vastas vaid: «Ma näen.» 

Ta nägi, et see David oli praegu samasugune noore kindrali turukiitleja, nagu ta 
varem oli olnud revolutsiooni turukiitleja. Seda nimetas ta «vooruslikkuseks» ja 
tõenäoliselt oli ta siiras. Ka tema, Francisco, oli siis, kui ta veel väga noorena elas 
Parmas, maalinud võistlustööna Alpide ületamist Hannibali poolt. Pildi peal oli olnud 
palju sõdurlikku hiilgust: pantserdatud sõdurid, elevandid, lipud. David oli 
kokkuhoidlik ning tal oli oma meisterlik tehnika, kuid viiekümneaastase Davidi 
käsitlus ei olnud sugugi sügavam kui kahekümneaastasel Goyal omal ajal. 

Agustin jätkas pilkamist. «Nii paindlik kui David on oma poliitikas,» arvas ta, «nii 
tardunuks jääb ta oma kunstis. Pikaldane maalikunstnik, aga kiire poliitik.» 

«Te lasete end liialt oma tunnetest mõjustada, don Agustin,» dotseeris jällegi 
Miguel. «Kes poliitilistest küsimustest räägib, tehku seda vihata! Kes tahab edukalt 
poliitiliste küsimustega tegelda, tegevusest osavõtjana või ka pealtvaatajana, olgu 
õiglusele 

vastuvõtlik! Pealegi,» lõpetas ta nagu möödaminnes, siiski sõnu selgesti hääldades, 
«saame monsieur Davidi üle isiklikest allikatest lähemal ajal rohkem teada. Dona 
Lucia missioon Pariisis on lõppenud. Ma ootan doõaLuciat tagasi kahe nädala pärast.» 

Goya nägi, kuidas Agustini nägu tõmblema hakkas. Niisiis oli ta õigesti aru saanud. 
Ka tema oli ärevil. Seal tuleb siis dona Lucia Migueli juurde tagasi, nagu ei oleks 
midagi juhtunud, ning see võtab Lucia vastu, nagu ei oleks midagi juhtunud. Ning mis 


on saanud abate'st? Enne jätab Lucia maha ühe, siis teise. Nii nad olid, need 
Cayetanad ja Luciad. 

Ja tõepoolest, kaks nädalat hiljem oli dofia Lucia Madriidis. 

Ta kutsus oma lähemad sobrad tertulia'le. See oli seesama seltskond nagu tol õhtul, 
mil Manuel esmakordselt oli Pepat näinud; puudus ainult abate. 

Lucia käitus nii sundimatult, nagu pöörduks ta lühiajaliselt maalviibimiselt koju 
tagasi. Goya jälgis teda tähelepanelikult. Tema portree oli hea, see sobis tänapäeva 
Luciaga veel paremini kui endisega. Lucia istus seal, mõnevõrra maskitaoline, 
eriskummaliselt salapärane, erutavalt rahulik. Ta oli laitmatu suur daam, ja sealjuures 
oli seikluste hõng tema ümber muutunud veel tihedamaks. Midagi ühist oli nende 
vahel, tema, Francisco ja selle Lucia vahel. Nad mõlemad kuulusid vaieldamatult 
nende juurde seal ülal, kuid siiski elas nendes edasi see alumine, kust nad pärit olid. 

Lucia jutustas Pariisist, kuid ta ei jutustanud sellest, mida nad kõik kuulda ihaldasid, 
abate saatusest. Ning tema daamilikult armastusväärne jahedus ei andnud võimalust 
usalduslikeks küsimusteks. 

Hiljem siis istusid koos Lucia ja Pepa, suured sõbrannad nagu ennegi, täis ühist 
arusaamist, mis koik muu välja lülitas. Nendest oli näha, kuidas nad vaiksel kombel 
meeste nõrkuse üle nalja heitsid. Niipalju oli kindel: kui Lucia üldse kellelegi 
kavatses rääkida sellest, mis oli juhtunud tema ja abate vahel, siis Pepale. 

Franciscoga kõneles Lucia vähe. Tal ei olnud harjumuseks rääkida selgesti, võib- 
olla oli ka keskustelu 

kurdiga tema jaoks liiga vaevav. Võib-olla aga aimas ta, et Francisco tunneb teda 
paremini kui teised, ning oli ettevaatlik. Francisco ei pannud seda talle pahaks. 

Ta oli meeldivalt üllatatud, kui dofa Lucfa teda tema guinta's edaspidi sageli 
külastas. Seal istus ta tema ja Agustini juures ateljees. Ta ei hoolinud nii nagu 
varemgi kuigi palju Francisco kurtusest, ta ei kõnelnud selgesti ning ei võtnud 
vaevaks, kui Francisco millestki aru ei saanud, seda talle üles kirjutada. Kuid ta viibis 
ilmselt meelsasti Francisco juures ning vaatas pealt, kuidas see töötas. 

Mõnikord tulid nad mõlemad, Lucfa ja Pepa. Siis lobisesid nad omavahel - või 
istusid seal tummalt ja laisalt. 

Agustin, vaatamata oma sõprusele ja austusele Francisco vastu, tundis mõlema ilusa 
naise nägemisel endist kadedat kibestust. Seal oli see Francisco, vana ja kurt, ja ikka 
veel jooksid naised talle järele. Tema jaoks ei olnud neil aga ühtegi pilku. Sealjuures 
mõistis ta kunsti olemust paremini kui ükskõik kes terves Hispaanias, ning ilma 
temata ei oleks Goya iial Goyaks saanud. Pealegi näitas Francisco selgesti, kuivõrd 
vähe ta mõlemast naisest hoolis. Oma hinges mõtles ta ju lõpuks ikka ainult tollele 
suursugusele, kes oli tõuganud teda õnnetusse. Tema, hertsoginna Alba, kelle portree 
ta ainsana kõikidest oma piltidest endale oli hoidnud, vaatas alla mõlema naise peale, 
ning need lasksid seda endile meeldida. 

Agustin, kui ta nüüd Luciat niimoodi hertsoginna Alba pildi all istumas nägi, ei 
suutnud mõista, kuidas keegi, kes oleks võinud omada Luciat, võis rahulduda ühe 
Albaga. Alba jääb ikka ja ükskõik missuguses rõivastuses naeruväärseks 
hertsoginnaks, isegi Goya kunst ei suutnud teda maja'ks moondada; kindlasti on ta 
küllaltki sageli vaese Francisco ees oma grande'likkust demonstreerinud, andnud talle 
tunda seda tähtedekaugust distantsi, mis lahutab alamast soost maalrit hertsoginna 
Albast, ning kihutanud teda tumedasse vihasse. Lucia aga on muutunud tõeliselt 
suureks daamiks ja sealjuures jäänud ehtsaks majaks. Ta on tõepoolest sõltumatu 
maailma arvamusest. Ta sõidab 

oma abate'ga Pariisi, kui ta seda heaks arvab, ning kui tal jälle on tuju Madriidi 
järele, pöördub ta niisama muretult tagasi oma õpetatud eeslist abikaasa juurde. 

Kord, kui Lucia ilma Pepata Francisco ja Agustiniga ateljees viibis, ütles ta 
ootamatult: «Ma mõtlesin, et teie olete meie abate'ga sõbrad. Ma leian selle eba- 
sõbraliku olevat, et te kordagi tema järele ei ole pärinud.» 

Ta kõneles enda ette, ning oli raskesti taibatav, kummale tema etteheide oli 
määratud, Goyale või Agustinile. Goya maalis edasi; tõenäoliselt ei olnud ta Lucfa 
huuli jälginud. 

Agustin, imestusest tumm ning jahmunud, tegi lõpuks ettepaneku: «Kui te soovite, 
kirjutan ma don Franciscole, mida teie ütlesite.» 

«Millest on jutt?» küsis oma maalimispuki juurest Goya. 

«Abate'st,» lausus väga selgesti Agustin. Goya katkestas maalimise ning vaatas 
tähelepanelikult Lucfale. 

«Ta tuleb lähemal ajal tagasi,» teatas Lucia rahulikult. 

Agustin istus, Goya pani pintsli ja paleti kõrvale ning kõndis edasi-tagasi. 

«Kuidas te seda saavutasite, doa Lucia?» küsis ta. 

Lucia vaatas talle oma looritatud, kergelt pilkavate silmadega otsa. «Ma kirjutasin 
talle, et tulgu tagasi,» ütles ta. 

«Aga inkvisitsioon!» hüüdis Agustin. «See tähendab tuleriita sellele mehele!» 

«Seda ei lase Püha Amet endale mitte iial ega kunagi meeldida!» hüüdis nüüd ka 
Goya. 

«Meie oleme,» seletas oma veidi lohiseval häälel Lucia, «Pepa ja mina, kõnelnud 
don Manueliga, ja tema kõneles suurinkvisiitoriga. Mõningaid ebameeldivusi tuleb 
abate'il loomulikult taluda. Ta on nõus need enda peale võtma. Sest siis on ta 
vähemalt Hispaanias.» 

Dofa Lucia kõneles nagu muuseas, ta ei lasknud välja paista mingit uhkust. Kuid 
Francisco ja Agustin olid nagu kohale tardunud. Peaaegu vihaga mõtlesid nad, 
missugust võidujoovastust pidi küll see naine tundma. Ta oli oma mehe ülemuselt 
välja nõutanud oma 

kallima tagasituleku. Ning see pöördus tagasi, valmis ohvrit ja hädaohtu endale 
võtma, ja seda ainult selleks, et hingata sama maa õhku selle naisega. Ning 
suurinkvisiitor Reynoso oli endale välja kaubelnud kindlasti mitte madala hinna selle 
eest, et ta selle ülemketseri põletamisest loobus. Mida don Manuel Reynosoga oli 
«rääkinud», paiskab tõenäoliselt veel nii mõnegi mehe saatuse segi. Ja seal istub see 
naine ning jutustab kõigest sellest rahulikult, daamilikult, nagu muuseas, nagu oleks 
jutt mõnest tertulia'st või mõnest uuest soengust. Ootamatult pidi Francisco jällegi 
mõtlema mandlitemüüjannale Prados, kes talle tookord tõelise maja'na suurel hulgal 
ajos y cebollas, küüslauku ja sibulaid nina peale oli andnud, pidi mõtlema tollele 
vulgaarsele, kelmile Luciale, tema armastusele häbematute ütluste ja jultunud naljade 
vastu. Nüüd tegi ta siis nalja esimese ministriga, suurinkvisiitoriga, kogu maaga. 

Muide näis, et liiga vara 

oli tema oma võidu 

üle uhkeldanud. Möödus 

nädal teise järel, kuu ja 

veelgi teine. Kuid ei ikka 

polnud kihkugi veel kuulda, 

et abate naaseb. 

Goya istus oma ateljees Calle de San Bernardiol, ermita's, ja töötas. Ta tegi vaheaja, 
lükkas plaadi ja nõela kõrvale, vaatas kerge, eemaloleva naeratusega oma musti käsi. 
Tõusis püsti, et neid pesta! 

Toas seisis keegi mees, võib-olla juba pikemat aega, nuncio, üks inkvisitsiooni 
rohelistest käskjalgadest. Mees kummardas viisakalt, lausus midagi, Goya ei saanud 
sellest aru, mees andis talle üle kviitungi ning viitas pitseeritud kirjale, Goya teadis, et 
tal tuli alla kirjutada, ta tegi seda mehaaniliselt, ent siiski väga hoolikalt, mees võttis 
kviitungi, andis talle kirja üle, kumrnardas, 

ütles midagi. Goya vastas: «Kiidetud olgu püha neitsi.» Mees lahkus. 

Goya istus oma üksilduses, mis näis olevat muutunud veel sügavamaks, kiri käes, 
ning vaatas tardunud pilgul midagi mõtlemata pitserile: rist, mõõk ja nuut. Ta teadis, 
et inkvisitsioonil oli tema vastu head materjali. Cayetana, nõid, hukutaja, oli näidanud 
teistele pilti, mille tema oli maalinud, pilti enda alastusest; kui don Manuel oli sellest 
teadlik, siis teadis seda ka inkvisitsioon. Paljusid tema väljendustest võidi tõlgendada 
väärfilosoofilistena, kui keegi seda kurja kavatsusega tegi; ka tema piltides võis üht 
või teist leida, mida võidi nimetada ketserluseks, kui keegi seda kurja kavatsusega 
tegi, ja talle oli kõneldud suurinkvisiitori väljendustest, mis tõendasid, et see ei 
vaadanud sugugi heatahtliku silmaga ei tema ega tema maalingute peale. Ent ta oli 
uskunud, et ta on kindlustatud kuninga soosingu ja oma kuulsuse tõttu. Nüüd ta siis 
istus, Püha Tribunali kutse käes. 

Ta hingas vaevaliselt, hullumeelne hirm ahistas tema rinda. Just nüüd, mil ta 
hävituse sügavast keerisest veepinnale oli tõusnud, tundes keerise sügavusi, ei tahtnud 
ta enam kuidagi sinna alla sattuda. Alles selle aasta vältel oli ta õppinud, mida 
tähendab elu, mida tähendab maalimine, mida tähendab kunst. Seda ei tohtinud 
juhtuda, et inkvisitsioon just nüüd oma kohutavate kätega tema järele haarab. 

Ta ei suutnud endast võitu saada ja Püha Ameti kirja avada. Laskus selle asemel 
tarbetutesse mõtisklustesse. Nii kaua olid nad oodanud, ei olnud julgenud tema vastu 
välja astuda; millest see tuli, et nad nüüd ühekorraga hoobi andsid? Ta meenutas, 
kuidas nood mõlemad olid koos istunud, Lucfa ja Pepa, meelitavalt, kelmikalt ja 
ohtlikult nagu maja'ä rõdul. Võib-olla oli tema segatud sellesse tehingusse, milles oli 
kokku leppinud Lucfa, et kindlustada abate tagasitulekut. Pärast oma kogemusi 
Cayetanaga oli ta täis umbusaldust; kõigest võis kõike eeldada. 

Ta avas kirja. 

Tarragoona inkvisitsioonitribunal kutsus teda osa võtma auto particular'ist, kus pidi 
kuulutatama otsus 

ketser Diego Perico kohta, endise abate, Madriidi Püha Tribunali endise sekretäri 
kohta. 

Silmapilguks tundis Goya kergendust. Siis aga valdas teda sügav meelepaha, et 
inkvisitsioon talle selle õela kutse oli saatnud. Teda, kurti, kes ju kohtuotsuse 
ettelugemisest mitte midagi aru ei võinud saada, sundisid nad ette võtma pikka 
vaevarikast reisi Aragoonia kõige kaugemasse nurka. Oli alatu temalt seda nõuda. 
Kuid see oli ka sünge ähvardus, just selle tõttu, et temalt seda nõuti. 

Kui Franciscot ei oleks takistanud ta haigus, siis oleks ta tõenäoliselt rääkinud oma 
muredest Agustinile või Miguelile. Nii aga häbenes ta. Sest sellest hädaohtlikust 
seigast võis rääkida ainult viitamisi, poole-toonistes sõnades, ja ta ei oleks vastustest 
aru saanud, ning talle tundus naeruväärsena ja rõhuvana uuesti küsima hakata. Kui 
aga tema sõbrad oleksid oma vastused kirja pannud, siis oleks see vaid deemoneid 


veelgi ähvardavamalt ligi meelitanud. Mitmel korral kaalutles ta, kas ta ei peaks 
puistama oma südant oma pojale Javierile. Tema ees ei oleks ta häbi tundnud. Kuid 
Javier oli liiga noor. 

Nii kandis Goya oma sünget teadmist üksinda endaga, paisatud siia ning sinna 
kartuse ja lootuse vahel. Kord oli ta kindel, et suurinkvisiitor, arvestamata don 
Manueli, saadab abate, kes nüüd tema võimuses on, tuleriidale, ja vahistab tema, 
Goya. Siis püüdis ta end veenda, et don Manuel on kaval, Lucia tark nagu madu, 
kindlasti on nad endale lasknud anda garantii, et protsess ei kujune muuks kui ainult 
süngeks farsiks ning tema sinnakutsumine tühjaks ähvarduseks. 

Inkvisitsioon aga vahepeal, ehkki kommete kohaselt kohustatud saladust pidama, 
levitas kuulujutte eelseisvast' autodaf€'st, kujutades abate tagasitulekut inkvisitsiooni 
hiilgava võiduna. Jumal, nii räägiti, olevat ketseri südametunnistuse äratanud ja ta 
olevat vabatahtli; kult Hispaaniasse tagasi pöördunud, et end Püha Ameti kätte anda. 

Kui Agustin oli sel kombel saanud teada eelseisvast autodafe'st, oli ta põrutatud. 
Tõsi küll, abate peenutsev õpetatus ning tema kehkjas, vaimukas olemus tõukasid 

teda eemale, ning ta oli ääretult armukade, et Lucia sellesse mehesse oli armunud, 
kuid ta imetles don Diegot sellepärast, et see oli Lucfa pärast uuesti inkvisitsiooni 
lõugade vahele tagasi tulnud. Ta oli küllalt tark ning aus tunnustama don Diego 
edumeelsust, ning inkvisitsiooni triumf just selle mehe üle piinas teda. 

Kistud siia ja sinna kahepalgelistest tunnetest, küsis ta Goyalt: «Kas te teate ka, et 
abate on tõepoolest tagasi tulnud? Kas te olete autodafe'si kuulnud?» 

«Jah,» vastas Goya ning näitas talle Püha Tribunali kutset. 

Oma hirmus tundis Agustin uhkust. Nii kohutavalt kartsid siis vaimulikud 
kohtunikud kurti, üksikut meest, niivõrd mõjuvõimsaks pidasid nad tema kunsti, et 
nad talle niisuguse hoiatuse saatsid Siiski ei lasknud Agustin nendest mõtetest midagi 
kuulda. Pigemini vandus ta, täpselt samuti nagu oli teinud seda Goya, vihaselt selle 
vaevarikka reisi nõuet. 

«See on häbematus,» sõimas ta, «nõuda teilt niisuguseid vintsutusi.» 

Et Agustin kutsesse niimoodi suhtus, oli Goyale meeltmööda. Nüüd siis sõimasid 
nad mõlemad ja mitte inkvisitsiooni ega Luciat, vaid reisivaeva 

«Arusaadavalt saadan ma sind,» lausus mõne aja pärast Agustin. 

Goya oli kogu aeg endamisi hellitanud mõtet paluda Agustini, et see teda saadaks, 
kuid see oleks tal raske. Saata ähvardatut kohta, kus ta oma hoiatuse vastu pidi võtma, 
nõudis julgust. Nüüd, kui Agustin end talle kaaslaseks pakkus, pomises ta midagi 
äraütlevat, oli aga talle tänulik, võttis tema ettepaneku vastu 

Suurinkvisiitor oli pärast seda, kui valitsus tõenäoliselt ei olnud andnud luba 
autodaf€ läbiviimiseks Mad-riidis, valinud kindla kaalutlusega Tarragoona linna. Selle 
linna nimi nimelt pani iga hispaanlase mõtlema inkvisitsiooni suurimale triumfile. 

See oli juhtunud 1494. aastal. Siis märatses Barce-lonas katk ja Barcelona 
inkvisiitor de Contreras põgenes oma ametnikega Tarragoonasse. Linna ametivõimud 
ilmusid linnaväravale ning teatasid inkvisiitorile, et kui nad talle peaksid lubama 
peatuda linnas, siis 

hakkavad ka kuninga ametnikud nõudma, et neid karantiinist välja lastaks. 
Inkvisiitor vastas, et ta annab härrastele kolme miserere ulatuses mõtlemisaega. Kui 
väravad siis ei avane, paneb ta linna kirikuvande ja interdikti alla. Ta palvetas kolm 
miserere'i ning käskis Püha Tribunali notaril linna väravale koputada. Kui see siis ei 
avanenud, tõmbus ta tagasi lähedal asuvasse dominikaani munkade kloostrisse, 
kirjutas seal kirikuvande üriku ning laskis selle Tarragoona väravatele lüüa. Nädala 


aja pärast teatas Tarragoona inkvisiitorile, et linn olevat temale avatud. Nüüd aga 
nõudis haavunud preester, et kõik linna võimukandjad ja juhtivad kodanikud peavad 
pidulikult pattu kahetsema. Linn pidi sellele nõudmisele alistuma. Kataloonia ase- 
kuninga juuresolekul ilmusid kõik kõrged ametiisikud ning Tarragoona lugupeetud 
kodanikud trooniva inkvisiitori ette katedraali, patukahetsusrõivais, küünlad käes, sel 
kombel endale ja oma järeltulijatele kustutamatut häbi pärandades. 

Et seda juhtumit kõikidele patustele uuesti meelde tuletada, oli inkvisitsioon abate 
autodaf€'ks Tarragoona linna välja valinud. 

Pärast pikka, kauakestvat reisi jõudsid Goya ja Agustin Tarragoonasse, väga 
õigeaegselt. Nad peatusid lihtsas posada's ja Francisco teatas endasl peapiiskopi 
palees, palacio del Patriarcas. Kuid ta võeti vastu ainult mingi vikaari poolt. See 
teatas, et autodaf€ toimub ülejärgmisel päeval peapiiskopliku palee nõupidamise 
saalis, ning lisas kuivalt juurde, et selle vaate-pildi jälgimine tuleb kuninga esimesele 
maalikunstnikule kindlasti kasuks. 

Francisco ei olnud kunagi varem Tarragoonas viibinud. Tema ja Agustin vaatlesid 
linna tohutuid müüre, tsükloopide valle, mis olid püstitatud juba ammu enne Rooma 
aega, arvutuid Rooma muinsusi ja katedraali, suurepärast, igivana, ristikäikude ning 
väravatega, Rooma sammaste ning paganlike kujudega, mis olid lapsikul kombel 
kristlikeks ümber raiutud. Goya tundis rõõmu naljadest, mida endale olid siin ja seal 
lubanud juba ammu kõdunenud kiviraidurid. Pikka aega ning muheldes seisis ta ühe 
kivisse raiutud loo ees, mis 

jutustas tollest kassist, kes surnut teeseldes laseb end hiirte poolt hauda kanda, et 
siis, kui neid tema ümber juba küllaldaselt on kogunenud, nendele kallale karata. 
Tõenäoliselt polnud sellel lool omal ajal, siis kui vanaaegne kunstnik selle kivisse 
raius, kaugeltki mitte nii süütu tagamõte olnud. Goya tõmbas märkmiku välja ning 
joonistas omal kombel loo kassist. 

Ta läks Agustiniga sadamasse, laohoonetesse. Tarragoona oli väga kuulus oma 
veinide, pähklite ja martsipani poolest. Ühes hiigelsaalis sorteerisid tüdrukud 
pähkleid. Eraldasid häid tühjadest, viskasid tühjad laua alla, head korvidesse oma 
süles. Töö kulges nende käes mehaaniliselt ning hämmastava kiirusega. Nad lobisesid 
töö juures, naersid, laulsid ja isegi suitsetasid. Neid oli kindlasti kahesaja ümber, suur 
ruum kihas elust, Goya unustas autodaf€, hakkas joonistama. 

Järgmisel päeval ilmus ta siis hommikul palacio del Patriarca nõupidamise saali. 
Saal oli suur, moodne, kaine. Kutsutud, kes ilmusid, olid pärit peamiselt Tar- 
ragoonast või lähedal asetsevast Kataloonia pealinnast Barcelonast. See, et Francisco 
oli kaugest Madriidist siia kohale kutsutud, näis olevat ohtlik, teda vaadeldi ara 
uudishimuga, keegi ei pöördunud sõnagagi tema poole. 

Tribunal sisenes. Lipp, roheline rist, vaimulike kohtunike sünged rõivad, kogu see 
morn hiilgus eraldus eriskummaliselt saali moodsast sisustusest ning külaliste 
kainetest kaasaegsetest rõivastest. 

Toodi sisse abate. Goya oli oodanud, et abate on rõivastatud kollasesse häbisärki, 
sambenito'sse, ent — ka see oli tõenäoliselt järeleandmine, mida tuli teha valitsusele 
— don Diego kandis kodanlikku ülikonda, Pariisi moe järgi lõigatud, ning püüdis 
ilmselt jätta elegantse, rahuliku härra muljet. Kui ta aga süüaluste poodiumile oli 
viidud ning madalasse puutarasse suletud, siis hakkas abate nägu seal sünge hiilguse 
ees ja iseenda häbi tõttu tukslema, muutus lõdvaks, ilmetuks, ning küüniline härra 
oina igapäevases ülikonnas mõjus puuaidusse suletuna suurejoonelise, kardetava 
tribunali ees täpselt niisama armetuna, nagu oleks ta sambenito'sse topitud. 

Dominikaanlaste prior alustas jutlust. Goya ei saa- 

nud aru, kuid ei pingutanud end sugugi, et jälgida; ta vaatles. Ja ehkki sellest 
tribunalist õhkus palju vähem hiilgust ja võimu kui tookordsest kohtust Olavide üle 
San Domingo EI Reali kirikus, ei olnud see sugugi vähem sünge ja ängistav. Sest 
ükskõik, milles Lucia ja Manuel suurinkvisiitoriga kokku olid leppinud, ning 
vaatamata sellele, kas don Diegot karistatakse leebema või valjema karistusega, ka 
siin — seda võis lugeda abate. näost — hävitati inimene. Niisugusest kohutavast 
alandusest, nagu seda läbi elas too mees siin, ei toibu enam keegi, ka siis mitte, kui ta 
on oma südame pantserdanud ükskõik millise skepsise, mõistuse, vaprusega. Ning kui 
ta kunagi peaks aastate pärast vabaks lastama, siis jääb talle süüdimõistetud ketseri 
häbiplekk ja hispaanlased pöörduvad temast jälestusega kõrvale. 

Vahepeal oli alustatud kohtuotsuse ettelugemist. Ka seekord kestis see kaua. 
Võlutuit ja hirmuvärinatega vaatas Goya, kuidas abate nägu ikka rohkem ja rohkem 
laostus, kuidas talt tema suurmaailma mehe vaimukas mask täielikult näo eest langes 
ning kuidas selle taga sai nähtavaks inimolendi alandus, meeleheide, piin. 

See abate oli tollal San Domingo kirikus pealt vaadanud Olavide hävitamist, nüüd 
seisis ta sulustatuna palacio del Patriarca häbipoodiumil, ning tema, Goya, vaatas 
pealt; kas ei tule ka tal endal kord seista taolise rohelise risti, taoliste küünalde, 
niisuguse pidulikult ähvardava tribunali ees, puuvõrest piiratuna? Goya tundis, kuidas 
deemonid uuesti talle lähenesid, tema järele haarasid. Nägi peaaegu kehaliselt, mis 
toimus tagaaetud abate lauba taga. Seal ei olnud enam ainustki mõtet armastatud 
naisest, ainustki mõtet võimalikust õnnest tulevikus, täideviidud tegudest ning 
nendest, mida tuli veel täide viia, seal oli üksnes käesoleva hetke kaeblik, 
kuristikusügavune, igavene häda. Asjatult sisendas Goya endale, et see, mis seal 
toimus, el ole muud midagi kui rumal teater, kummituslik naljamäng, kokkulepitud 
leebe lahendusega. Teda valdas samasugune tunne nagu lapsena, kui ta oli kahelnud 
Coco, peletise, musta mehe olemasolus ning tundnud lämmatavat hirmu, et see tuleb. 

Ning nüüd kahetses abate pattu. Näha seda meest tema elegantses, moodsas 
ülikonnas põlvitamas mustaga kaetud risti ees, käsi lahtilöödud piiblil, oli veel 
hirmuäratavam kui tookordne vaatepilt paitu kahetsevast Olavidest tema 
süüdlaserõivais. Preester ütles talle ette, ja abate kordas hirmsaid, alandavaid lauseid. 

Enne kui Goya asjast jõudis arugi saada, oli püha toiming lõppenud, patukahetseja 
viidi ära, külalised eemaldusid. Goya jäi ohtlikult üksinda. Kergelt vankuvate 
sammudega, ebakindel oma kurtuses, eriskummaliselt liigutatud, lahkus ta ruumi 
hämarusest. 

Agustin istus posada's, vastu oma harjumusi pudel veini ees. Ta küsis, missugune 
karistus abate'le määrati. Goya ei teadnud seda, ta ei olnud sellest aru saanud. Kuid 
posada peremees võis seda neile juba öelda. Don Diego suletakse kolmeks aastaks 
kloostrisse. Peremees näis olevat salajane vabameelne, täis austust härra esimese 
maalikunstniku vastu. Ta oli väga innukas, ent ka tema oli eriskummaliselt pelglik, 
peaaegu kaasatundev. Ta rääkis haruldaselt heast veinist, kolmeleist-kümneaastasest, 
millest tal oli säilinud ainult seitse pudelit, enda jaoks ning eriliselt austusväärsete 
külaliste jaoks, ning tõi ühe nendest pudelitest. Goya ja Agustin jõid vaikides. 

Ka tagasisõidul ei rääkinud Francisco ega Agustin palju. Vaid korraks kaotas Goya 
ootamatult tasakaalu ning lausus mingi vihase rahuldustundega: «Noh, näed sa nüüd, 
milleni see võib viia, kui hakatakse poliitikaga tegelema. Oleksin ma teinud nii, nagu 
teie seda tahtsite, siis oleksin ma juba ammu roiskunud Püha Ameti kongides.» 


Oma südames ent pidas 


plaani: nüüd just joonistab ta 
Püha Tribunali, oma 

vaiksete ermita seinte 

vahel. Inkvisitsiooni 
joonistab ta, näitab seda, 
nagu see on tegelikult. 
Joonistab frailuco'sid ja 
näitab neid täissöönud pappe, 
kui nad õelalt, kahjurõõmsalt 

vaatavad, kuis nende ohvrid 
lõksus rabelevad. Ja ka 

toda kägistatut veel kord 
joonistab ta, sedapuhku 
rohkem veel tõepärasemalt. 
Ka EI Coco't, Musta Meest ja 
peletist, luupainajat ja 

tonti, joonistab ta; toda, 

keda pole, kuid kes siiski 
eksisteerib. 

Kui ta Madriidi jõudis, teatas talle tema poeg Javier, et hertsoginna Alba olevat 
tema järele pärinud. Ta elavat jälle Moncloas asuvas palacete Buenavistas; Goya uus 
maja aga, guinta, asus väga lähedal sellele väikesele maalossile. Francisco ei teadnud, 
kas ja kuivõrd oli Javier teadlik tema suhetest Cayetanaga. Ta sundis end, ta neelatas, 
ta lausus võimalikult ükskõikselt: «Tänan, mu poiss.» 

Ta oli uskunud, et Cayetana õudne võim tema üle on lõppenud, et on jäänud vaid 
pildid, unelmad, nii head kui ka ähvardavad, kuid ikkagi mõistusega köidetud. Ja see 
oli tõepoolest olnud nii seni, kui Cayetana on viibinud Itaalias, temast merega 
lahutatud. Ent nüüd, kus ta võis jõuda Cayetanani lühikese jalutuskäiguga, olid 
köidikud, millega ta oma unelmad oli aheldanud, rebenenud. 

Ta ei teatanud endast Cayetanale. Viibis peaaegu alati ermita's oma üksildases 
ateljees. Püüdis tööd teha. Kuid Tarragoona nägemused olid kahvatunud. Ainult 
Sanlücari kohutavad unelmad olid alles. Ta istus abitult, süda täis igatsusvaeva, oma 
kurtuse rõhuva kupli all. 

Äkki seisis tema ees doa Eufemia. Üleni mustas muutumatu, väärikas, näol 
viisakas vihkamine, ja oma eatule väljanägemisele vaatamata igivana. 

«Kaitsku neitsi teie ekstsellentsi,» ütles ta. «Teie ei tee teate üleandmist just 
kergeks.» Ning ta vaatas 

halvustavalt ringi vaesevõitu, lohakalt koristatud ateljees. 

Goya ei teadnud, kas ta oli doiaEufemiast aru saanud, sest ta oli liiga ärritatud. 

«Te peate mulle kirjutama, mis teil mulle on öelda, dofa Eufemia,» vastas ta 
kähisevalt. «Ma kuulen nimelt veel halvemini kui enne, ma olen nii-öelda täiesti 
kurt.» 

Doha Eufemia kirjutas talle oma teate; sel ajal aga, kui ta kirjutas, mainis ta: «Ma 
olen seda teile alati ütelnud, härra esimene maalikunstnik, et see ei lõpe heaga, kui 
teie nii palju põrgulikke vigureid maalite.» 


Goya ei vastanud. Luges teadet, tähelepanelikult. Vastas, ta ootavat niisiis dofa 
Cayetanat homme õhtul poole kaheksa ajal. 

«Siin ateljees, Calle San Bernardinol,» ütles ta väga valjult. 

Ta rõivastus selleks õhtuks eriti hoolikalt ning pilkas end ise seepärast. Ta mõjus 
naeruväärsena neis ele-gantseis rõivais selles ateljees, mis oli räpane ning viletsalt 
sisustatud nagu tema vaesuse aegadel, see oli ruum vaid töötamiseks ja katsetamiseks. 
Miks oli ta Cayetana just siia tellinud? See oli mõttetu, poisikeselik väljakutse, ta oli 
ise selles teadlik, doiaEufemia näoilme oli talle seda kinnitanud, ning ta oli siiski 
seda teinud. Ja kas Cayetana üldse tulebki? Kas ta teadis, oli ta endale selgeks teinud, 
kuidas tema, Francisco, vahepeal on muutunud? Kas tema dueha talle seda ei ütle, et 
ta on muutunud kurdiks, tusaseks vanaks meheks, kes sepitseb veidraid unelmaid? 

Kell oli pool kaheksa, möödus veel kümme minutit; kes ei tulnud, oli Cayetana. 
Goya mõtles, kuidas võiks olla kulgenud Cayetana elu vahepeal, teda tummalt piirava 
lootusetult armunud Peraliga, Itaalia kavaleridega, kes on veel frivoolsemad kui 
hispaanlased. Ta jooksis ukse juurde, vaatas ukse taha, võib-olla seisab Cayetana seal 
ning koputab ja on unustanud, et ta ei kuule, kuna Cayetana tegeles ju alati ainult 
iseendaga. Ta jättis ukse natuke avali, et valgus välja langeks. Kell oli kaheksa ning 
Cayetanat ei olnud, ning nüüd ta kindlasti ei tule enam. 

Viis minutit pärast kella kaheksat tuli Cayetana, hilinedes nagu alati. Vaikides võttis 
ta loori näolt ja seisis Francisco ees täiesti muutumatuna; näo puhas ovaal 
imetlusväärselt väikese, saleda, musta rõivastatud keha kohal. Nad seisid ning 
vaatasid teineteisele otsa, täpselt nagu tol korral, kui Francisco oh näinud Cayetanat 
poodiumil, ning nende suurt tüli nagu poleks olnudki. 

Ka järgnevatel päevadel, nädalatel, kuudel oli kõik samuti nagu enne Võib-olla 
kõnelesid nad vähem, kuid eks olnud nad juba algusest peale osanud end teineteisele 
näoilme ning liigutustega paremini arusaadavaks teha kui sõnadega? Sõnad olid alati 
midagi halba kaasa toonud. Pealegi sai Goya Cayetanast aru paremini kui kellestki 
teisest. Ta võis Cayetana huultelt lugeda kõike, talle tundus, nagu oleks tema mälu 
säilitanud Cayetana kalki, lapselikku häält ustavamalt kui kõiki teisi; igal ajal võis ta 
oma sisemises kõrvas esile kutsuda nende viimaste sõnade kaja, mida Cayetana talle 
rääkis, teadmata, et ta seda kuulis. 

Nad käisid teatris, olgugi et Francisco nüüd muusikat ja dialooge ainult näha võis, 
nad käisid Manoleria kõrtsides, ning nad olid teretulnud nagu varemal ajal. EI sordo, 
kurt, nii kutsuti teda kõikjal. Kuid ta ei tüüdanud kedagi nukrate arutlustega oma 
puudusest, ta naeris teistega kaasa, kui temaga mõni koomiline arusaamatus juhtus, ja 
kindlasti pidi ta olema täismees, sest ega hertsoginna Alba muidu temast poleks hoo- 
linud. 

Tema mälestused ei olnud surnud, kohutavad sügavikud, mis peitusid Cayetana 
hinges, olid talle hästi teada. Kuid need unelmad olid kõvasti aheldatud. Pärast seda. 
kui ta oli pidanud sukelduma niisugusesse sügavusse, millest hing jääb kinni, oli talle 
eriti meelepärane jälle valguse käes viibida. Iial varem polnud ta niisuguse 
joovastusega nautinud Cayetana lähedust ning Cayetana vastas talle samasuguse 
kirega. 

Francisco ei tundnud enam mingit tahtmist teda maalida, ja ka Cayetana ei palunud 
talt seda enam. Tema maalitud suured Cayetana portreed olid ebatõelised, nad andsid 
edasi ainult pinnapealse, kuid ta teadis, mis peitub selle taga, ta oli seda näinud, ning 
oma 

hädas ja üksilduses oli ta seda maalinud ning joonistanud ning see oli olnud tõde, 
tema arstim, tema paranemine. Süütu õelusega ja patuse teadmatusega oli Cayetana 
valmistanud talle kõige kibedamat valu, mida keegi iganes teisele teha saab, 
sealjuures aga oli Cayetana andnud tema kätte abinõu, mis ei olnud ainuüksi arstim, 
vaid mis muutis teda tugevamaks kui enne. 

Sel ajal maalis Goya palju portreesid, kerge käega, mitte just viletsaid, kuid siiski 
taolisi, nagu ta seda ka aastate eest oleks suutnud maalida, tema ja Agustin aga 
teadsid, et ta suudab nüüd paremat. Ta maalis palju keni naisi, rõõmsa meelelisusega, 
mis muutis nende ilu hiilgavamaks. Ta maalis isandaid õukonnast ja armeest, rikkaid 
kodanikke, ning nad näisid tähtsamatena, ilma et ta nende nõrkusi oleks leevendanud. 
Tema portreed tõid talle uut kuulsust ja uut raha, ning õukond ja linn olid veendunud: 
Euroopas ei ole ühtki suuremat maalikunstnikku kui kurt Francisco Goya. 

Oma poega Javieri hellitas ta edasi Tundis kirglikult kaasa kõigele, mida noormees 
tegi. Käskis tal minna Ramõn Bayeu kooli, et ta tema enda õpetusest ei muutuks 
ühemaneeriliseks. Võttis Javieri otsuseid kunsti kohta tähtsatena. Sageli, kui Cayetana 
teda tema suures lagedas majas, guinta's külastas, laskis ta Javieril seal viibida. Need 
olid Javieri suured tunnid. Cayetana käitus temaga pooleldi kui poisiga, pooleldi kui 
noore kavaleriga. Andis talle märkamatul, armastusväärsel kombel juhiseid, mida ta 
peab tegema ning mida tegemata jätma. Summutas tema kirge ülepakutult rõivastuda. 
Tõi talle kaasa kingitusi, ripatseid, kindaid, sõrmuse ning kasvatas tema maitset, et ta 
õpiks hiilgavaid, kriiskavaid esemeid, mida ta armastas kanda ja millega ta end 
ümbritses, asendama õilsamatega, maitsekamatega. Javier nautis täiel määral seda 
eelist — olla vastu võetud riigi esimese daami ringkonda, ning tema isa ja hertsoginna 
Alba varjamata tihe sõprus kinnitas talle tema isa silmapaistvat tähtsust kunstnikuna. 

Sel ajal jõudis Madriidi reeder Sebastiän Martinez Cädizest ning otsis Goya üles. Ta 
tegi end Goyale arusaadavaks kirja teel; võlutult vaatas Francisco pealt, 

millise kiirusega kujunesid pikad, keerukad laused suure kaupmehe väledate 
sõrmede all. Ning ta tundis peaaegu kahetsust, et ta polnud osutanud suuremat hoolt 
nende käte edasiandmisele. 

Lõpuks kirjutas talle seüor Martinez: «Kuuldavasti olete Cädizes ja Sanlücaris 
maalinud mitte ainult Santa Cueva jaoks määratud pille Räägitakse Veenusest. Kas 
ma olen pealetükkiv, kui ma teid palun valmistada mulle koopia sellest maalist?» 

Sel ajal, kui ta kirjutas, kihistas ta endamisi, ja hoidis siis kirjutatut Goya ees. 

«Te olete pealetükkiv, seor,» vastas Goya. «Ma pakun 50 000 koopia eest,» 
kirjutas seõor Martinez vilkalt. 

Ta kriipsutas alla sõna «koopia», hoidis kirjutatut Goya silme ees, kuid enne veel, 
kui see suutis vastata, võttis ta kirjutise tagasi ning lisas kiiresti juurde: «Olen ma 
jultunud?» 

«Te olete jultunud, seüor,» vastas Goya. 

«100 000,» kirjutas Martinez, tegi nullid hästi suured, ühe veel suurema ning lisas 
jällegi kiiresti: «Ikka jultunud?» 

«Jah,» vastas Goya lihtsalt. 

Sefor Martinez kehitas nukralt õlgu ning mainis, sedapuhku mitte kirjutades, vaid 
artikuleeritult rääkides: «Teiega on väga raske, ekstsellents.» 

Sefor Martinez käis hertsoginna Alba juures oma lugupidamist avaldamas. 
Cayetana kutsus teda peole. Pidu venis pikale. Seal tantsiti desmayo't, ihkamise ja 
jõuetuse tantsu, kusjuures enne meestantsija, siis aga tantsijanna partnerile lõdvalt, 
andunult ja kinnisilmi rinnale langeb. Hiljem esitati ka marcha China'. Selle «Hiina 
marsi» ajal roomasid alguses tantsijad nelja-käpukil läbi saali, siis moodustasid 


tantsijannad «Hiina müüri». Üksteise kõrval seistes kummardusid nad ettepoole, kuni 
nende käed puudutasid põrandat, ning mehed roomasid naiste käte rea alt läbi; 
seejärel naised meeste käte alt. 

Cayetana võttis mõlemast tantsust osa; desmayo't tantsis ta margu€s de San 
Adriäniga, marcha China't sefor Martineziga. Francisco vaatas vastikut vaatemängu 

pealt ning ta pidi mõtlema aguetarre'le, mida ta oli joonistanud, hiigellärmile, 
põrgumürale, nõiasabatite, millel oli kujutatud hiiglaslik sokk, kuidas see istub oma 
tagajalgadel, selg sirge, ja õnnistab tantsivat nõia-kogudust, keda juhib imekaunis 
nõid Cayetana. 

Ent see tusane pahameel, mis valdas Franciscot, oli kaugel tollest metsikust vihast, 
mida ta oli tundnud tollal, Cayetana fandango ajal. Nüüd, kui ta nägi Cayeta-nat, San 
Adriäni, Martinezit ning Cayetana teisi sõpru sellisel albil ja pööbellikul kombel 
põrandal roomamas, tunnetas ta palju sügavamalt kui vaid palja mõistusega, tundis 
kogu oma olemusega, kui palju vasturääkivaid omadusi võib samaaegselt ühes 
inimeses peituda ja kui palju neid igas inimeses peitub. See naine, ta teadis seda, ta oli 
seda läbi elanud, võis olla täis andumust, õrn, kirglikult ebaisekas, nagu ei keegi teine. 
Ta võis öelda: «Ma armastan alati vaid ainult sind,» häälega, mis röövis mõistuse ja 
tungis läbi kurtusekupli, mis oli su üle kummuli keeratud, ning siin roomas ta 
põrandal, tavaline, rõve, naljakas, naeruga, mille kõditavat kiledast Goya nägi, nii et 
see torkas teravalt läbi tema kurtuse. Niisugune ta on. Nii on igaüks. Nii on ta ise. Ta 
tõusis kõige puhtamasse taevasse ning sukeldus kõige mustemasse kuristikku. Ta 
tundis selget ja puhast vaimustust värvide võluvast kooskõlast, viskas pintsli kõrvale 
ja läks, jättes pintsli isegi pesemata, ning viskas end kuuma kirega hoora rinnale. 
Niisuguseks oli inimene loodud. Õgid olla podrida'i ja vaimustud Veläzgue-zist, 
hõõgud iseenda kunstis ja vähkred räpasel voodil mõne viie-reaali-tüdrukuga, 
joonistad deemoneid ja kaa-lutled, kas ei tuleks Dävilalt võtta tuhat reaali rohkem 
tema portree eest. 

Peolt ära, öösel, läks ta oma ermita'sse. 

Siin, tavatus vaikuses, selgitas ta Cayetanaga oma suhteid, kui mitmendat korda 
küll, teadlik, et Cayetana oli ainuke, keda ta iganes oli armastanud ja iganes armastab. 

Hubisev küünlatuli kiskus ikka uusi osi suurest ruudist oma ebamäärasesse valgusse 
ja tantsivatest, kasvavatest ning kokkutõmbuvatest varjudest seinal kujunesid 
hertsoginna Alba näod. Kõiki hertsoginna Alba 

siivutuid nägusid, mida ta iganes oli näinud, nägi ta uuesti — pilklikult irvitavaid, 
nõialikke, hukutavaid, ent ka teisi, armastuses anduvaid, kires sulavaid. «Ära unusta, 
ära unusta ka teisi» sundis ta end. 

Ta püüdis olla õiglane Cayetana vastu. Kas ei või temalgi olla omad deemonid? 
Ning kas ei või temagi tunda lõbu nendest deemonitest? Kas Goya ise tahaks ilma 
oma deemoniteta elada? Elu oleks igav ilma nendeta; muutud samasuguseks nagu 
Miguel. Tema, Francisco, hoidis oma deemoneid köidikus. Tal on võimalik endas 
peituvat halba ja vääritut joonistada Cayetana ei hoidnud oma deemoneid kütkes, ta ei 
olnud suuteline isegi oma surnud toaneitsit Brigidat kirjeldama, rääkimata siis veel 
paberil kujutamisest. Niisiis pidi tema kurja ning sobimatut endast välja laskma 
sõnades ja tegudes. Pidi tegema seda, mida talle surnud Brigida kõrva sosistas. 
Seepärast oli ta pidanud tantsima desmayo'i ja marcha China't. Sageli oli ta Cayetana, 
siis jälle Brigida. 


Ta sulges silmad, ning ta nägi teda, Cayetanat ja Brigidat ühes isikus. Ning ta 
joonistas Cayetanat, tema viimse tõe ning omaenda viimse tõe. Joonistas unelma, 
vale, püsimatuse 

Kaunina ja meeldivana lamas see naine ning Francisco joonistas talle kaks nägu Üks 
neist on pööratud mehe> poole, kes, täis hurma, embab teda, ning sel mehel on 
vastuvaidlematult tema, Francisco, näojooned. 


Naise teine nägu aga, 

ilus küll, kuid käskiv, vaatas 
kalgil pilgul teises suunas, 
vastas silmadega teiste 
meeste pilkudele. Kätt see 
kahepalgeline naine 

laskis lahkelt hoida tollel 
armunul, kuid teine käsi 
samal ajal võttis vastu 

teate kahepalgeliselt 
Brigidalt Ja peale selle 

veel üks Brigida, paks, kaval, 
hoides sõrme huultel, muigas. 

Naise ees ja tema ümber 
roomas, vingerdas ja väänles, 
lausa kihisedes keerles 
rästikuid, kärnkonni, deemon 
laialt irvitades luuras. 

Kaugel aga helkis valge, 
kõrge, kättesaadamatu 

loss, mis ehitatud tolle 
armunud ja narri mehe 
unelmatest. 

Manzanarese orus, Floridas, Casa del Campo lähedal, maa-alal, kus kuningas 
tavatses jahil käia, asetses väike, pühale Padua Antoniusele pühendatud kirik. See oli 
kuningal just tee peal, kui ta jahilt tagasi tulles õhtupalvet tahtis pidada. Kirik oli aga 
lagunenud, ja don Carlos, kes meelsasti ehitas, andis arhitekt Ventura Rodriguezile 
ülesande see ümber ehitada. Senor Rodriguez armastas rõõmsameelseid, toredaid 
ehitusi, nagu neid oli olnud kombeks ehitada kuuekümnendatel ja 
seitsmekümnendatel aastatel. Ta tegi ettepaneku kujundada ermita de San Antonio de 
la Floridast ehtekastike ja don Carlos oli sellega otsemaid nõus. Francisco Goya oli 
omal ajal teinud keni rõõmsameelseid joonistusi gobeläänide jaoks, ta oli õige mees 
väikese kiriku maalingute teostamiseks. 

Francisco tundis ülesandest rõõmu. See, et jumalakartlik kuningas usaldas oma 
lemmikkiriku kaunistamise just temale, pärast seda kui teda nii ähvardavalt 
autodafe'e oli kutsutud, oli heaks kilbiks suurinkvisiitori edasiste rünnakute vastu. 
Teisest küljest valdas teda, kui ta midagi usulistel teemadel pidi maalima, alati mingi 
ebamugavustunne. 


«Muidugi,» ütles ta Cayetanale, «kes oma käsitööd tunneb, võib kõike maalida. 
Kuid pühakute maalimises ei ole ma tõepoolest mitte eriti tugev, kuradit võin ma 
portreteerida suurepäraselt, teda olen ma sageli näinud, pühakuid aga harva.» 

Ta pidi kujutama üht Püha Antoniuse suurimat imetegu. Nimelt süüdistati kedagi 
süütut meest mõrvas, ning pühak äratas mõrvatu ellu, et see võiks süüdistatu süütust 
tunnistada. 

Francisco oli oma raske rahulolematuse ja vaeva ajajärgu üle elanud ning leidnud 
tee tagasi rõõmsameelselt kergesse ellu, mõrvade ja igasuguse ülevuse kujutamine ei 
meelitanud teda. Kuid ta leidis lahenduse. 

Ta maalis vapralt kupli õnarusse imeteo. Halli taeva taustal seisab frantsiskaani 
munga rõivais kõhn Püha Antonius ja kummardub nõudliku“ ilmel ettepoole, 
hirmuäratavalt tõuseb oma tardumusest pooleldi lagunenud korjus ja vagalt ning 
õndsalt laotab süütu oma käsi. See ime aga teostub arvukate pealtvaatajate juu- 
resolekul, ning neid, neid pealtvaatajaid — see oligi see lahendus — maalis Goya 
erilise armastusega. Pühak, surnu ja süütu muutusid talle rekvisiitideks, tema osavõtt 
kuulus pealtvaatavale rahvahulgale, kelles ta kajastas seda meeleolu, milles ta nüüd 
elas, oma uut, rõõmsat, teadlikku, kogenud noorust. 

Need, keda Goya maalis, ei olnud mingid Püha Antoniuse kaasaegsed, pigemini olid 
need madriidlased tema enda ümbruskonnast, tõelised madriidlased, kellest paljud 
pärinesid tõenäoliselt Manoleriast. Ka ei ärata imetegu nendes mitte just pühi tundeid, 
pigemini jälgivad nad seda kui suurepärast härjavõitlust, mitte nagu esimese järgu 
auto sacramentale t. Nad toetuvad, need tema pealtvaatajad, mugavalt balustraadile, 
mis on kaetud toreda mantõn'iga, mõningad poisijõmpsikad on isegi üles roninud ja 
ratsutavad nüüd seal ringi. Nad lobisevad omavahel, need madriidlased, juhivad 
vastamisi üksteise tähelepanu toimuvale sündmusele. Mõned neist on erutatud ning 
vaatavad asjatundlikult, kas see juba lagunenud korjus tõepoolest elustub, teised on 
üsnagi osavõtmatud, flirdivad, jutustavad üksteisele lugusid, millel ei pruugi tingimata 
seost olla imeteoga. Süütule ei pööra keegi tähelepanu. 

Ent sissekäigu võlvi alla, kuplikaartele ning akna kohal asuvatesse 
poolkuutaolistesse õnarustesse maalis Goya keerubid ja teised inglikujud. Need on 
ebatavaliselt ilusad naisinglid täidlaste, iharate nägudega, vastavalt 

inkvisitsiooni eeskirjadele on nad täiesti rõivastatud, kuid püüavad kõigest väest 
oma kehalist kaunidust õiges valguses näidata. Neid inglikesi maalis Goya suure 
mõnuga. Peale tiibade ei andnud ta neile mitte midagi ingellikku, küll aga maalis ta 
neile anonüümsed, sealjuures aga siiski väga kergesti äratuntavad näod, nii nagu 
ainult tema seda maalida oskas, naiste näod, mis olid talle ning ka mõnele teisele väga 
tuttavad. 

Ermita de San Antoniot maalides muutus Goya jälle endiseks muretuks, 
ülemeelikuks Govaks, nagu ta oli olnud oma esimestel õukonna-aastatel, siis, kui ta 
oli piiritu elujanuga teda ümbritsevast kergest elust osa võtnud. Kurtus ei olnud talle 
nüüd enam midagi muud kui vaid pisike, pahandav puudus, mis palju ei seganud, ta 
oli jälle õukondlikuks isandaks rõivastatud majo, lärmakas, värvikas, täis praalivat 
elu. Tema lõbusa, muretu mineviku viimne kiir lausa säras ta ümber. Selle ermita 
freskod muutusid uuteks gobeläänideks, kuid need olid maalitud mehe poolt, kes 
suutis hoopis rohkem ja teadis hoopis rohkem värvist, valgusest, liikumisest. 

Väike kirik paiknes Goya guinta ja ka palacete Buenavista läheduses. Cayetana käis 
sageli seal oma maa-lossist, et Goyat tema töö juures jälgida. Ka Javier külastas teda 


sageli, Agustin oli peaaegu pidevalt seal, ka teised Goya sõbrad käisid teda vaatamas, 
grande'd ja nende naised, samuti aga ka inimesed Manoleria kõrtsidest. Töö jooksis 
Goya käes kiiresti. Kõik olid rõõmsalt üllatunud, kui nägid, missuguse värskuse ja 
kärmusega Francisco tellingutel ronis ning ka selili lamades maalis. Oli hämmastav 
kaasa elada sellele, kuidas mitte millestki kujunes kogu see kärarikas, kirju 
rahvamass, need prisked, ülemeelikud keerubid, need himu tekitavad inglitarid. 

Kaks päeva pärast seda, kui Goya oli teatanud, et töö olevat lõpetatud, vaatles jahilt 
tulev kuningas koos saatjaskonnaga uut kirikut. Seal siis seisid need jahi-rõivais 
isandad ja daamid väikeses, mitte just hästi valgustatud kirikus, mis aga muutus 
heledaks ja rõõmsaks Goya tiivuliste ja tiivutute madriidlannade lõbu- 

sast sagimisest. Grande'd ja nende naised olid pisut hämmastatud selle püha juhtumi 
ülimal määral ilmaliku kujutamise pärast. Aga eks olnud teisedki meistrid, tõsi küll, 
välismaised, ülevaid sündmusi vahel väga kirjult ning lõbusalt kujutanud. Nemad ise, 
need suursugused vaatajad, olid viimastel kuudel palju muret tunda saanud; neile oli 
nüüd meeltmööda, et see kurt, vananev mees nii hoogsalt elu lõbusid tunnistab. 
Mõnus oli sukelduda mõttes tagasi nendesse aastatesse, mil nad ise käitusid niisamuti 
nagu need inglid ja see rõõmus rahvas. Lõpuks oli see sündmus, mis seal freskodel 
toimus, ju tõepoolest õnnestav, sest seda juhtus küllaltki harva, et mõni süütult süüdi 
mõistetu mõne pühaku vahelesegamise tõttu päästeti. Oli rõõmustav näha niisugust 
lohutavat imetegu, ning võib-olla laseb armuline jumal ka meil imet sündida ning 
vabastab meid sõjast, prantslastest ja alatistest rahalistest hädadest. 

Nii mõtlesid nad ja oleksid Goyat meelsasti kiitnud. Kuid nad ootasid monarhi 
arvamust ning vaikisid. Nad pidid kaua vaikima ning ei olnud kuulda midagi muud 
kui ainult läbi avatud kirikuvärava kostvat summutatud müra, mida tekitasid kogunev 
rahvahulk ja tram-pivate hobuste hirnumine. Carlos võttis endale aega. Ta ei teadnud 
isegi õieti, mida ta nendest maalingutest pidi arvama. Ta ei olnud ise kaugeltki mingi 
tusatseja, ta armastas nalja ega tahtnud ka, et tema vagadus ja tema palve oleksid liiga 
mornid, põhimõtteliselt ei olnud tal midagi heledate rõõmsate nägude ja rõivaste vastu 
ka usuliste sündmuste kujutamisel, ning eks olnud ta ise teinud korralduse, et tema 
kirik peab olema rõõmsameelne? Kuid see, mida tema esimene maalikunstnik oli 
teinud, kas see pole siiski liiga ilmalik ja frivoolne? Need inglitarid ei olnud sugugi 
ingellikud. 

«Seda seal, kokkupandud tiibadega, seda ma ju tunnen,» väitis ta äkki. «See on ju 
Pepa! Ja see seal on ju Rafaela, kellel alguses oli vahekord Acrosega ja keda siis 
noorem Colomero ülal pidas ja kes nüüd nii sageli politsei teadaannetes esineb. Minu 
armas don Francisco, taolised inglid, need ei meeldi mulle. Ma tean küll, kunst 
õilistab. Aga Rafaelat, seda, nii näib mulle, ei ole te küllaldaselt õilistanud.» 

512 

Kuninga vali hääl täitis väikese kiriku ning kõlas kõigile kõuemürinana, ainult mitte 
Franciscole, sest ta ei kuulnud seda. 

Ta ulatas kuningale oma märkmiku ning lausus: «Ma palun alandlikult vabandust, 
sire, kuid ehk suvatseksite armulikult mulle oma tunnustuse sõnad üles kirjutada?» 

Dofia Maria Luisa segas vahele. See oli muidugi õige: too ingel seal suletud 
tiibadega sarnanes sellele isikule, Pepale, ning too teine, laialilaotatud tiibadega, 
meenutas muidugi linnas üldtuntud Rafaelat, ning Goya oleks võinud ka teisi modelle 
valida. Lõpuks ei olnud need aga mingid portreed, vaid ainult sarnasus, ning freskode 
taevase ja maapealse rahva seast võis avastada niipalju sarnasust, kui aga taheti, see 
oli juba kord Goya komme, ning lõpuks oli kahju vaid sellest, et ta ei olnud ka teda, 
dofia Maria Luisat, freskodesse maalinud. Vähemalt seisis Pepa tolle hoora Rafaela 


kõrval. Peale kõige muu meenutas laemaaling Maria Luisale üht taolist Correggio 
maalingut Parmas, ning oma armsale Parmale mõtles ta alati heameelega. 

«Sellega olete te loonud jällegi meistritöö, don Francisco,» ütles ta väga 
artikuleeritult. «Muidugi, teie inglid ning mõningad mehed ja naised teie 
pealtvaatajaskonna seast käituvad mõnevõrra liiga lustakalt, selles võin ma kuningat 
ainult toetada, kuid inglid ja rahvahulk on ju lihtsalt joobunud imeteo nägemisest.» 

Kuna Maria Luisa tööd kiitis, oli ka don Carlos rahunenud. Ta lõi Goyale 
sõbralikult seljale. 

«See pidi olema väga pingutav,» arvas ta, «ikka seal üleval ringi ronida ja maalida, 
kuid ma tean, et te olete kange mees.» 

Ning nüüd kiitsid kõik, grande'd ja vaimulikud, Francisco tööd. 

Vahepeal oli aga kiriku ette kogunenud Manzanarese oru rahvas, et näha kuninga ja 
tema kaaskonna ärasõitu. Nad tervitasid kuningat ning juubeldasid talle. Goya oli üks 
viimaseid kirikust lahkujaid, paljud tundsid ta ära ning teda nähes puhkes uus suur 
juubeldus. Goya nägi, et nad karjusid, ta teadis, et teda armastati tema Madriidis, ta 
märkas, et need viimased hõiked kuuluvad talle. Ta oli piduülikonnas, oma 
kolmekandilist 

kübarat kandis ta kaenla all. Ta pani selle pähe ning võttis uuesti peast, nii nagu see 
oli kombeks, et tervitustele vastata, ja nägi, et rahvahulk talle veel valjemalt vastu 
hõikab. 

Tema tõld sõitis ette, ta küsis oma teenrilt Andresilt, mida see rahvas õieti siis oli 
karjunud. Andres, kes pärast Goya kurtumist oli muutunud vähem pahuraks ja rohkem 
hoolikamaks, püüdis sõnu väga selgesti hääldada. 

Rahvas oli aga hüüdnud: «Elagu Püha Antonius! Elagu kõige püham neitsi ning 
tema taevalik õukond! Elagu Francisco Goya, pühaku õuemaalija!» 

Järgmistel päevadel sõitis kogu Madriid Floridasse, et Goya freskosid vaadata. Talle 
sadas peale kuulsuse-vihm. Räägiti ja kirjutati ekstaatiliselt Goya uuest loomingust. 

«Floridas on võimalik näha kahte imet,» kirjutas kunstikriitik Iriarte, «püha 
Antoniuse imet ja kunstnik Francisco Goya imet.» 

Ülimal määral aga mõistis Goya maalinguid hukka suurinkvisiitor Reynoso. 

Nad olid küll ketseri Tarragoonasse kutsunud, kuid nüüd oli ta muutunud veel 
jultunumaks kui enne. 

«Kui ta pühakuid maalib,» müristas inkvisiitor-kardinal, «siis maalib ta sinna sisse 
ka seitse surmapattu ning kujutab neid meeldivamatena kui voorusi.» 

Kõige meelsamini oleks ta patustaja vahistanud ning kiriku sulgenud, kuid see Goya 
oli kaval, mingit alastust ei olnud näha, mitte midagi käegakatsutavalt kõlvatut, ning 
kuningas ja ka rahvas olid kahjuks pimedad patu ja jumalavallatuse kavaluste suhtes. 

Jah, Madriidi inimesed tundsid rõõmu nendest freskodest. Majo'd kõrtsidest, Goya 
sõbrad, Manzanarese oru väiketalunikud ning pesupesijad, need olid näinud neid 
freskosid esimestena, nad levitasid nende kuulsust, ning nüüd tuli kogu Madriidi 
rahvas, et armastatud pühaku imetegu vaadata. Nad tundsid oma ühtsust tolle rahvaga 
tarandiku ääres; täpselt samuti käitusid nemadki, kui nad oleksid olnud imeteo 
tunnistajateks. Niisugusena armastasid nad oma usku — elavana, erutavana, 
vaatamisväärsena, ja suurte rongkäikude ning autodafe'de 

ajal valdasid neidki samasugused tunded nagu noid seal tarandiku ääres. Nad olid 
täielikult üks selle rõõmsa, kireva rahvamassiga, millega nende maalikunstnik oli 
täitnud kiriku. Ta oli maalinud neid endid ning nad olid talle tänulikud selle eest. 


Ühel järgnevatest päevadest, lõuna ajal, kuna siis oli Florida kuumuse pärast 
külastajateta, läks Goya kirikusse, et lõpetatud freskosid segamatult vaadata. Ta jäi 
seisma ühte varjulisse nurka; siit avanes tal kõige parem vaade maalingute sellele 
osale, mida ta vaadata tahtis. Keegi vanaeit astus kirikusse, Goyat märkamata. Ta 
vaatas freskosid, ajas pea kaugele kuklasse, et paremini näha imetegu kuplil, noogutas 
heakskiitvalt pead, tatsas ringi rõõmsas harduses, vaatas siia, vaatas sinna. Lõpuks 
astus ta kiriku keskele ning kummardas igale poole, väga sügavalt. Pühak oli aga tema 
pea kohal, nii et see ei võinud olla Püha Antonius, kelle ees ta kummardas, vaid need 
pidid olema rõõmsad inglitarid ning tavalisest rahvast koosnev pealtvaatajaskond, 
kellele ta oma austust avaldas. 

Goya oli üllatatud. 

«Mis sa teed, seal, emakene?» 

küsis ta. «Ja miks sa seda 

teed?» Ent ta ei olnud suutnud 

oma hääle valjust kindlaks 

määrata ja nüüd see ilmselt 

kaikus nagu kõue läbi 

kiriku ning vanakene 

võpatas. Ta vaatas ringi, 

nägi enda kõrval võõrast. 

«Mis sa teed seal, emakene?» 

kordas Goya, naeratades 

küsis: «Milleks rahvajõuku, 

inimesi maalituid sa 

kummardad?» Kuid naine vastas 

talle väga tõsisena. 

Goya luges sõnad huulilt: 

«Kui sa midagi nii kaunist 

kuskil näed, siis kummardama 

pead sa selle ees.» 

Seni kui Pariisis oli tüüril olnud direktoorium, oli Hispaania valitsusel olnud 
võimalik ebameeldivat Portugali-küsimust ikka ja jälle edasi lükata. Nüüd aga oli 
Napoleon Bonaparte esimene konsul, ja tema ei olnud mees, keda ettekäänded ja 
lubadused rahuldavad. Ta nõudis lühidalt ja selgelt, et infant Manuel otsekohe sunniks 
tähtajalise ultimaatumiga Portugali katkestama suhteid Inglismaaga; kui Portugal 
peaks tõrkuma, siis peab liitlaste armee, Hispaania ja Prantsuse vägi, Lissaboni 
vallutama. Oma nõudmisele suurema kaalu andmiseks laskis Napoleon Prantsuse 
väeosadel kindral Leclerci juhtimisel Hispaania piirile marssida ning andis Leclercile 
käsu kümne päeva pärast, vaatamata sellele, mida Aranjuezis vahepeal ette võetakse 
või ei võeta, anda end ja oma väeosad kuningas Carlose käsutusse Hispaania pinnal, 
et Portugali operatsiooni toetada. 

Pahuras tujus kaebleva Manueli juurde ilmus saadik Lucien Bonaparte. Seletas, et ta 
saavat aru, kuivõrd raske olevat katoliiklikel majesteetidel alustada sõda suguluses 
oleva Portugali kuningakojaga. Tal olevat aga esimesele ministrile esitada projekt, 
mis esialgu olevat küll ainult tema enda peaaju sünnitus, millest aga tema vend 
Napoleon olevat teadlik ja mis tõenäoliselt aitaks kuningannal kergendada karmi 
otsust alustada sõjategevust oma Lissabonis asuva tütre vastu. Nimelt ei võivat 


esimene konsul oma abikaasalt Josefinelt oodata pärijat, ja lähemas tulevikus laskvat 
ta end lahutada, et uuesti abielluda. Tema, Lucien, on vaimustusega märganud infanta 
dofalsabeli võlusid, kes olevat küll alles laps, ent kindlasti võiks teda juba lähemal 
ajal kihlata; ta olevat oma vennale, esimesele konsulile, selles mõttes viidanud, ning 
Napoleon olevat selle viite vastu võtnud suurima huviga. 

Dona Maria Luisa noorim tütar, infanta Isabel, oli — seda tõendas sarnasus — 
tema, don Manueli laps, ja üheks silmapilguks oli ta jahmunud õnnest, et terita tütrele 
oli mõeldud niisugune kõrge tulevik. Otsemaid ütles ta aga endale, et see, mida 
Lucien seal seletab, 

on kindlasti Jobajutt. Olgu kuidas on, igatahes oli ta rõõmus, et võis näilikku 
väärikust säilitada. Pidulikult vastas ta, et kui asjaolud on nii, siis arvab ta võivat 
jumala ja oma südametunnistuse ees võtta enda peale vastutuse soovitud ultimaatumi 
esitamiseks Portugalile; ta toetab esimese konsuli poolt katoliiklikele kuningatele 
soovitatud kavatsust. 

Looritatud sõnades leppisid siis mõlemad isandad kokku veel selles, kuidas nad 
isiklikke vaheltkasusid Portugalilt nõutavatelt sõjakahjutasudelt omavahel jagama 
hakkavad. 

Kindral Bonaparte'i ettepanekud avaldasid mõju dofiaMaria Luisale. Muidugi oli tal 
väga raske oma vagurat, kuulekat tütart Carlotat, kes Portugalis valitses, haavata ning 
selle maad sõja tallermaaks muuta. Ent Napoleon oli ühel varajasemal korral sõna 
pidanud: ta oli tema tütre Maria Luisa teinud Etruuria kuningannaks. Oli täiesti 
võimalik, et ta kavatseb abielu kaudu Bourbonide majaga sugulusse astuda, tema tütre 
Isabeli Versailles'sse viia ning temaga seal koos valitseda. Siis istume jälle meie, 
Bourbonid, kõikidel Euroopa troonidel. 

Ta veenis don Carlost vältimatule alistuma. See laskis Lucien Bonaparte'i raske 
südamega enda juurde kutsuda ning seletas talle, et ta saatvat Portugalile ultimaatumi. 

«Sellest näed sa siis, mu armas saadik,» lausus ta, pisarad silmis, «missugust 
südamevalu võib endaga kaasa tuua krooni kandmine. Nii nagu ma oma armast 
väimeest tunnen, ei anna ta järele, ja siis pean ma saatma oma armee oma lihase tütre 
vastu, kes ei ole mulle midagi teinud ning ei teagi, milles küsimus seisab.» 

Tõepoolest lükkas Portugali prints-regent ultimaatumi tagasi ja Hispaania armee 
marssis don Manueli juhtimisel Portugali sisse. See toimus 16. mail. 

Juba 30-ndal palus kaitsetu Portugal rahu. Rahuläbirääkimisi peeti Badajozis, 
Portugali piiri ääres, Manueli sünnilinnas. Leping valmis üllatavalt kiiresti. Manuel, 
kes oli Portugalilt rikkalikke kingitusi saanud, nõustus löödud vaenlasega 
suuremeelsetel tingimustel. Lucien 

Bonaparte, kellele samuti langesid osaks vaheltkasu ja rikkalikud kingitused, lisas 
lepingule Prantsusmaa nimel sinna kõrvale ka oma nime. 

Principe de la Paz oli jälle oma nimele au teinud ning vaatamata hiilgavale sõjalisele 
tulemusele andnud võidetud vaenlasele võimaluse suuremeelseks rahuks. «Badajozi 
rahu» pühitseti mõlemal maal. Kuningas Carlõse dekreet lubas võidukale infanfüe 
triumfaalse sissesõidu Madriidi. 

Napoleon aga, kes just nüüdsama oli Marengo juures austerlased otsustavalt 
purustanud, teatas teravas noodis, et saadik Lucien olevat oma volitustest üle astunud, 
tema, esimene konsul, ei mõtlevatki sellele, et seda rumalat «Badajozi rahu» 
tunnustada, vaid nagu ennegi loeb end ikka veel Portugaliga sõjas olevaks. Et 
igasuguseid arusaamatusi ära hoida, käskis ta veel ühel Prantsuse «abikorpusel» 
Hispaaniasse marssida. 


Infant Manueli pilku tumestas see viirukisuits, mida maa talle suitsetas. Ühes 
noodis, mis polnud vähem resoluutne kui Napoleoni oma, nõudis ta, et Prantsusmaa 
valitsus peaks nüüd oma üleliigsed armeed otsemaid Hispaaniast tagasi tõmbama; 
enne ei hakka ta «Badajozi rahu» uuesti läbivaatamist isegi kaaluma. Napoleon 
vastas, et ta võivat Manueli häbematuid sõnu ainult selliselt tõlgendada, et 
katoliiklikud majesteedid olevat raskest troonil istumisest väsinud ning igatsevat 
jagada teiste Bourbonide saatust. 

Manuel oli hispaania rahva ja isegi kuningapaari ees saladuses hoidnud, et esimene 
konsul on esitanud protesti «Badajozi rahu» kohta, ning õukond ja linn jätkasid 
infanti ülekülvamist au ja kiitusega. See, juubeldusest ikka rohkem pimestatud, 
mõtles Napoleonile tema häbematuse eest nagu kord ja kohus vastulööki anda. Ta 
visandas väärika vastuse, mille siis Manueli nimel pidi isiklikult kindral Bonaparte'ile 
üle andma Hispaania saadik Pariisis — Azara. Selles vastuses juhtis Manuel tõusiku 
tähelepanu sellele, et riikide saatusi ei määra mingi esimene konsul, vaid kõikvõimas 
jumal, ja viitas sellele, et noor, just alles valitsusmüüri juurde jõudnud valitseja võib 
võimu hoopis kergemini kaotada 

kui mõni salvitud majesteet, kelle esivanemad on kandnud krooni aastatuhande 
jooksul. 

Miguel, lugedes selle vastuse mustandit, tundis ebamugavust. Taolise noodi 
saatmine kõikidel rinnetel võidukale Napoleonile sarnanes hullumeelsusega. Sekretär 
katsus Manuelile selgeks teha, et esimene konsul vastab seesugusele saadetisele 
sõjategevusega Madriidi vastu. Minister vaatas Miguelile mornilt otsa, kuid tema 
silmi pimestav udu lahtus, ta teadis, et Napoleon ei olnud mees, kes oleks pikki jutte 
pidanud. 

Halvatujuliselt ütles ta: «Kas ma siis terve selle kõne asjata koostasin?» 

Miguel tegi ettepaneku saata don Manueli ilus. ja väärikas vastus Pariisi, siiski aga 
juhisega, et saadik Azara peaks selle üle andma ainult äärmisel juhul. Manuel nõustus 
vastumeelselt. 

Vahepeal olid aga Napoleoni lõplikud tingimused Portugali rahulepingu küsimuses 
jõudnud Madriidi. Rasked tingimused. Portugal pidi loobuma oma Guajaana 
kolooniast Prantsusmaa kasuks, kirjutama alla Prantsusmaale väga kasulikule 
kaubalepingule, maksma sõjakahjutasu sada miljonit ja loomulikult katkestama kõik 
sidemed Inglismaaga. Nende tingimuste täitmise kindlustuseks pidi Prantsuse armee 
jääma Hispaania pinnale kuni rahulepingu sõlmimiseni Inglismaaga. Ainus mööndus, 
mida esimene konsul tegi Hispaania liitlastele, oli, et ka see rahu pidi sõlmitama 
Badajozis. 

Don Manuel vastas kaeblikult ja tõrksalt. Selle peale andis Napoleon oma vennale 
Lucienile korralduse Ma-nueliga läbirääkimisi mitte enam pidada ning saatis vennale 
oma käega kirjutatud kirja, mille Lucien vahetult, ilma sellest Manuelile teatamata, 
doüaMaria Lui-sale üle pidi andma. Esimese konsuli käsk oli väljendatud niivõrd 
selgelt ja karmides sõnades, et Lucien paratamatult pidi alistuma. 

Selles isiklikus kirjas Napoleon Bonaparte'ilt Hispaania kuningannale oli aga 
kirjutatud: «Tema Majesteedi härra esimene minister on viimaste kuude vältel saatnud 
minu valitsusele terve rea haavavaid noote ning peale selle veel levitanud jultunud 
kuulujutte minu 

vastu. Mul on sellest albist ja siivutust käitumisest isu täis. Ma palun Tema 
Majesteeti teadmiseks võtta, et mina, kui ma veel ühegi taolise noodi peaksin saama, 
lasen välgul maha sähvata.» 


Kohkunud Maria Luisa käsutas Manueli otsemaid enda juurde. 

«Seal siis on see sinu hea sõber Bonaparte!» lausus ta ning viskas Manuelile kirja. 

Ta vaatas pealt, kuidas don Manuel luges. Muidu nii kindla mehe rasvunud nägu 
jahmus, tema nuumatud keha lõtvus. 

«Palun teie ettepanekut, härra esimene minister!» lausus Maria Luisa pilkavalt. 

«Ma kardan,» vastas süngelt Manuel, «kui Bonaparte peab «Badajozi rahu» 
ratifitseerima, siis tuleb sinu Carlotal tõenäoliselt Guajaana kolooniast loobuda.» 

«Ja sajast miljonist,» tähendas tigedalt Maria Luisa. 

Ja nii sõlmitigi teine 

Badajozi rahuleping. 

Alla kirjutanud oli 

Esimene Konsul ise. 

Ühist oli eelmisega 

sellel rahul ainult nimi. 

Uutest tingimustest väga 

vähe teada anti, nii et 

Manuel just nagu enne 

lõikas aina au ja hiilgust. 

Prantsusmaa ent jättis veelgi 

sõjaväe Hispaaniasse, 

selle kulu pidi kandma 

muidugi Hispaania. 

Aranjuezis maalis Goya don Manueli portreed. Vaatamata suurele aule olid paljudki 
läbi näinud, kui mäda oli «Badajozi rahu», kindlasti ka arukas Francisco, ja Manuel 
pidas väga tähtsaks võita enda poole teda, 

kellega ta tundis end seotud olevat. Ta külvas Goyat üle väikeste valitud 
tähelepanuavaldustega, jagas temaga sõõgiaegu, sõitis temaga jalutama. 

Sageli kasutas ta märkide keelt, veel sagedamini aga ta lihtsalt kõneles, ja tihti nii 
kiiresti ja segaselt, et Goya ainult vähe aru sai. Mõnikord päris Goya endalt, kas 
Manuel üldse tahtiski, et temast aru saadaks. Ilmselt tundis ta vajadust end välja 
rääkida, kuid pidas siiski targemaks teha seda kaaslase juuresolekul, kelle 
vastuvõtuvõime on piiratud. Sest Manueli jutus oli palju laiduväärset. Ta sõimas 
kibedate, suureliste sõnadega esimest konsulit ning ei olnud kokkuhoidlik irooniliste 
väljendustega doria Maria Luisa ja kuninga, meie isanda aadressil. 

Don Manuel tahtis, et Goya maaliks teda esinduslikult, generalissimuse tunnustega; 
tema vaimusilma ees hõljuvat, nii ta seletas, midagi taolist nagu Davidi maal kindral 
Bonaparte'i Alpide-ületamisest. Sellele vastavalt kujutas Goya don Manueli hiilgavas 
mundris, lahinguväljal, pärast saavutatud võitu murupingil puhkamas, saadud 
kiirsõnum käes. 

Poseerimisel asendas murupinki mugav sohva. Seal lebas infant ja lobises. Goya ei 
tundnud enam mingit austust võimuka soosija vastu, ta pani tähele, et mitte ainult 
tema nägu ja keha, vaid ka tema sisetunne oli rasvunud, ta mõtles tollele toorele 
ükskõiksusele, millega Manuel oli purustanud infanta dofaTeresa elu, mõtles tollele 
nurjatule kättemaksule, mille osaliseks ta oli lasknud saada oma vastase Urguijo, selle 
eest, et see oli end parema mehena näidanud. Sest praegu hoiti endist esimest sekretäri 
vangis, suletuna niiskesse pimedasse kongi Pamplona kindluses, teda toideti kehvalt, 


paberi ja tindi andmine talle oli keelatud. Kõigele sellele mõeldes maalis Goya küll 
generalissimuse kogu hiilguse, kuid ka kogu tema laiskuse ja rasvumise, tema tusaselt 
blaseerunud upsakuse. «Mida kõrgemale ronib ahv, seda selgemini on näha ta 
tagumik,» mõtles ta vanale kõnekäänule. 

Mõnikord oli poseerimise ajal kohal ka Pepa. Ta tundis ennast Aranjuezis kodus, ta 
oli kuninganna õuedaam, tema suhted kuningannaga olid head, veel paremad 

aga Carlosega, — vaevalt leidus veel tippu, kuhu ta oleks veel võinud tõusta, tema 
ümber oli sinine kõrgus. See, et Goya oli teda Floridas inglina maalinud, paistis talle 
kinnitavat seda osatähtsust, mis tal ikka veel Goya mõtteis oli. Ta tegi Goyale 
ettepaneku tulla tema väikest poega vaatama. Francisco, kes tundis rõõmu lastest, 
naeratas väikesele, ulatas talle oma sõrme, et ta sellega mängiks. 

Pepa lausus: «Tal on usaldust teie vastu, don Francisco, ta naerab kogu näoga.» 
Ning: «Kas sa ei leia, et ta on sulle sarnane?» küsis ta äkki. 

Don Manueli pilt oli valmis; don Manuel ja Pepa vaatasid seda. 

Seal istus don Manuel, tagasinõjatunult, väikesel kõrgendikul, oma sõjavarustuse 
täies hiilguses; ta säras kullast, tema mõõga kanderihmal hiilgas Kristuse orden. 
Vasakul oli näha jõuetult lehvivat vallutatud Portugali lippu; hobused ja sõdurid 
liikusid varjudena tagaplaanil. Väikesena seisis Manueli taga tema adjutant conde 
Tepa. Sünge tinase taeva all istus väepealik, tõenäoliselt väsinud võitudest, veidi 
igavleva näoga, ja luges saadud teadet; väga nähtaval asetsesid tema hoolitsetud, 
lihavad käed. 

«Ta istub nii ebaloomulikult,» arvas Pepa, «aga muidu on ta väga sarnane. Sa oled 
tõepoolest natuke paksuks muutunud, infant.» 

Manuel ei hakanud õiendama. See maal oli pilt mehest ja tema tõusuteest. 

Nii istus ta, nii rõivastus ta, nii vaatas ainult mees, kelle käes oli võim. 

«Suurepärane pilt,» kiitis ta. «Ehtne Goya. Kahju, et mul ei ole aega istuda teile ka 
teise pildi jaoks, mu sõber.ja kunstnik. Aga,» ohkas ta, «valitsusasjad röövivad mult 
nüüd terved päevad.» 

Tal oli tõepoolest palju tegemist. Kuna ta, takista-tuna kindral Bonaparte'i poolt, ei 
saanud Euroopale oma võimu näidata, tahtis ta, et seda vähemalt Hispaanias tuntaks. 
Tahtis näidata, et nüüd istub tüüril teistsugune mees kui Urguijo, mees, kes oma 
poliitikas ei lase end mõjustada jumalat salgava Prantsusmaa poolt. Don Manueli 
valitsemine oli niisiis suunatud 

vabameelsete vastu ning lähenes ikka enam reaktsioonilisele aadlile ja 
ultramontaansele vaimulikkonnale. 

Miguel Bermüdez püüdis oma vaiksel kombel seda pehmendada, hoiatas 
meelitustega, tarkade, vaevalt märgatavate argumentidega. Manuel aga ei tahtnud 
midagi kuulda, jah, ta laskis Miguelil märgata, et Migueli nõuanded hakkavad teda 
tüütama. Manueli suhted Migueliga olid muutunud. Ta oli pidanud ebameeldivates 
kitsikustes Migueli appi hüüdma, ta ei tahtnud seda meenutada. See, et tema sekretär 
oli nüüd Lucia asjas käitunud niivõrd ebamehelikult, andis infanfüe seesmise 
ettekäände tänamatuseks. 

Vaatamata tema meelerahule riivas see Migueli raskelt, et Manuel temast eemale 
libises. Migueli elu oli ilma selletagi täis rahutust ja muret. Lucfa tagasitulek oli 
oodatud rahunemise asemel talle vaid uut ärevust kaasa toonud. Lucia sepitses nüüd 
isegi Manueliga intriige, millest ta tema, Migueli, välja lülitas, ning taolisi, millest 
Lucia pidi teadma, et Miguel neid heaks ei kiida. Kindlasti oli selle põhjuseks, et 


abate't ainult kergelt karistati, Manueli kahtlased kokkulepped suurinkvisiitoriga, ning 
kahtlemata peitusid kogu selle asja taga Lucia ja Pepa. 

Miguel tundis end ikka rohkem ja rohkem väljasurutuna don Manueli 
usalduslikkusest. Manuel, vastupidi tema nõuannetele, rõhus vabameelseid järjest 
rohkem ning nüüd võttis ta hoogu kõige raskemaks löögiks. 

Suurinkvisiitor Reynoso oli nimelt abate Diego Perico leebe kohtlemise eest 
nõudnud vaid üht vastuteenet: peaketseri ja mässaja Gaspar Jovellanose armutut ame- 
tist vabastamist. Manuel oli tõrkunud ründamast meest, kellele ta ise oli taotlenud 
armuandmist ning kõrgendust. Oma südames aga tundis ta heameelt, et tal avanes 
võimalus lahti saada sellest hapust moraalijüngrist, kelle nägemine oli talle alatiseks 
etteheiteks. Niisiis, pärast mõningaid kõhklusi ja kauplemist oli ta suurinkvisiitori 
tingimusega nõustunud. Nüüd näis talle, et õige aeg kokkuleppe täitmiseks on kätte 
jõudnud. 

Peagi leidus sobiv ettekääne. Jovellanos oli avaldanud uue julge raamatu, ja Püha 
Amet nõudis ranges kirjas, 

525 

et valitsus peaks selle jumalavallatu ja mässulise teose otsemaid ära keelama ning 
autori vastutusele võtma. 

«Ta ei saa ka iialgi targaks, see sinu don Gaspar,» lausus don Manuel ohates 
Miguelile. «Ma kardan, et sel korral tuleb mul midagi tema vastu ette võtta.» 

«Te ei luba ometi, et tema raamat keelataks?» küsis Miguel. «Laske mul visandada 
vastus Reynosole,» palus ta, «midagi rahustavat, trööstivat.» 

«Ma kardan, sellega me sel korral ei pääse,» arvas Manuel ning vaatas Miguelile 
süütult silma, kuid ilmselt midagi halba kavatsedes. 

«Te ei mõtle ju tõsiselt Jovellanosele noomitust avaldada?» küsis nüüd juba tõsiselt 
häiritud Miguel. 

Ta suutis vaevu säilitada mõõdukust, mida tema valge neljakandiline, selgelaubaline 
nägu tavaliselt väljendas. 

«Ma kardan,» vastas Manuel, «ka sellest ei piisa sel korral.» 

Ta tõstis lihava käe suursuguseks, igavlevaks äraütlemise žestiks. 

«Don Gaspar veab mind ikka uutesse pahandustesse suurinkvisiitori ja Roomaga 
ega taha sellest sugugi aru saada.» 

Ning nüüd juba maskita, kurjalt, ärritudes nagu jonnakas laps, lõpetas ta: «Mul on 
nendest igavestest pahandustest villand. Ma saadan ta tagasi tema Astuuriasse. Ma 
palun kuningat, et talle saadetaks carta orden.» 

«Seda te ei tee!» hüüdis Miguel. 

Ta oli püsti tõusnud. Temas mässas kibe mälestus tollest pikast võitlusest, mida oli 
tulnud võidelda, et Jovellanos pagendusest tagasi kutsutaks. Selles võitluses olid 
muutunud Francisco, Pepa, Manueli ja tema enda saatused; ning nüüd pidid need 
ohvrid ja tulised pingutused kõik asjatuks muutuma. 

«Ma palun väga vabandust, don Manuel,» ütles ta. «Aga kui teie nüüd 
suurinkvisiitorile nii tingimusteta järele annate, siis muutub ta tulevikus seda 
häbematumaks.» 

«Suvatse meenutada, don Miguel,» vastas talle pehmelt 

ja pilkavalt Manuel, «et siis, kui seda on vaja, olen ma küllalt mees paavstile ja 
suurinkvisiitorile vastupanu osutama. Kas on seda kunagi nähtud või kuuldud, et 
keegi, kes süüdimõistetud ketseri üle piiri põgenema on aidanud, tagasi tulles ellu 
jäetakse? Noh, mu armas, mina olen selle saavutanud. Meie abate on Hispaanias, tema 
käsi ei käi halvasti ning hakkab veel paremini käima. Mööna, don Miguel, me 


andsime sellega Pühale Ametile ränga löögi; see on ju õiglane, kui me neile ka 
väikese vastuteene osutame.» 

«Väikese vastuteene!» hüüdis vaevu oma häält valitsedes don Miguel. «Jovellanos, 
riigi suurim mees, pagendatud! Niisugusest löögist ei kosu me enam iialgi! Kaaluge 
seda kaks korda, don Manuel!» vannutas ta infant'i, «enne kui te niisuguse sammu ette 
võtate!» 

«Sinu nõuanded, mu armas,» vastas don Manuel silmatorkava rahuga, «muutuvad 
mulle viimasel ajal mõnevõrra liiga pealetükkivaks. Usu mind, ma võin ka üksinda 
päris hästi mõelda! Te muutute mul kõik liiga suurelisteks, teie, liberaalid, ma olen 
teid liiga ära hellitanud.» 

Ta tõusis püsti. Lihavana, suurena, võimsana seisis ta kõhetu Migueli ees. 

«Kõik on läbi mõeldud,» lausus ta. «Sinu sõber don Gaspar saab oma carta orden'i!» 

Tema tume tenor kõmises, see kõlas õelalt ja võidurõõmsalt. 

«Ma palun mind ametist vabastada,» ütles don Miguel. 

«Sa tänamatu koer!» hüüdis don Manuel. «Sina rumal, pime, nõme, tänamatu koer! 
Kas sa siis ikka veel ei taipa, kuidas see kõik üksteisega seotud on? Kas sa siis ise ei 
osanud seda kokku riimida, et see on abate tagasituleku hind? Kas siis sinu Lucfa ei 
ole sulle seda selgeks teinud? Ma arutasin ju seda küsimust temaga ja Pepaga. Ja 
niisugune lollpea tahab mulle veel nõu anda!» 

Varjata don Miguel püüdis, 

et ta väriseb. Jah, oma 

südames ta oli juba 

ammu teadnud seda, kuid ta 

325 

polnud tahtnud seda teada, 

oli iseennast petnud. 

«Tänan teid,» siis lausus tema, 

huuled kuivad, «selgituse 

eest.» Tal oli raske ennast 

ohjeldada. «See siis on vist 

kõik.» Ta kangelt kummardas ja 

lahkus. 


19 


Mõjustatud tülist Migueliga, loobus don Manuel mõttest Jovellanos kuningliku 
dekreediga pagendusse saata. Selle asemel seletas ta don Gasparile isiklikus jutu- 
ajamises, et tema Madriidis viibimine tähendavat pidevat väljakutset Rooma- 
sõbralikule vaimulikkonnale ja suurinkvisiitorile ning ohustavat kuninga, meie isanda 
poliitikat. Niisiis soovitavat ta don Gasparil oma kodu-kohta Astuuriasse tagasi 
pöörduda, kroon ootavat nimelt, et ta reisi Gijõni kahe nädala vältel ette võtaks. 

Don Miguel, keda rõhus teadmine, et don Gaspari kurvas saatuses kandis peamist 
süüd Lucfa, püüdis Jovellanost veenda, et see sõidaks Astuuria asemel Prantsusmaale. 
Tema ise oleks, kuna tema lahkheli Manueliga tema edasist viibimist Hispaanias eriti 
soovitavana ei lasknud paista, kõige meelsamini Pariisis pelgupaika otsinud. Kuid ta 
kartis Lucia silmis argpüksina näida ja pani mängu kogu oma kõneosavuse, et 
vähemalt oma lugupeetud sõpra veenda üle piiri reisima. 

Jovellanos aga müristas: «Mida te mõtlete minust! Juba Püreneede harjal tunneksin 
ma oma selja taga vaenlaste naerulaginat nagu halba tuult. Närukael Manuel ei tohi 


võidutsedes mulle järele hüüda: «Seal on see teie kangelane, ta pani plehku, ta on 
sealpool mägesid!» — Ei, don Miguel, ma jään.» 

Päeval enne seda, kui don Gaspar pidi teistkordselt minema määramatuks ajaks 
pagendusse, kogus ta sõbrad enda juurde. Seal olid Miguel ja Ouintana, Goya, 
Agustin ja kummalisel kombel ka doktor Peral. 

Vananev mees käitus oma õnnetuses väärika meelerahuga, mida talt ka oodati. 
Olevat arusaadav, arvas ta, et don Manuel püüab oma välispoliitilisi ebaõnnestumisi 
looritada vägivaldse sisepoliitikaga. Aga rahu Inglismaaga ei laskvat end enam kaua 
oodata, ning siis katsub see armetu, otsustamisvõimeta karjerist kindlasti jälle 
kodanlust vabamõtlejatega lepitada. Tema, Jovellanose pagendus ei kesta kaua. 

Teised kuulasid don Gaspari enesekindlaid seletusi kohmetunud nägudega. Mitte 
keegi ei pidanud ta lootusi põhjendatuks; julmus, mida Manuel oli näidanud Urguijo 
kohtlemisel, laskis ka Jovellanose suhtes kõige halvemat karta. 

See oli doktor Peral, kes pärast tekkinud vaikust sõna võttis. Oma rahulikul 
mõistlikul kombel seletas ta, et kuna Manuel olevat nüüd esimese sammu astunud, Siis 
vaevalt kohkub ta tagasi ka teise eest. Seepärast näeksid nad kõik oma lugupeetud 
võõrustajat meelsamini Pariisis kui Gijönis. Teised kõik kiirustasid arsti toetama. 
Kõige innukamalt noor Ouintana. 

«Teie ei võlgne seda ainuüksi endale, te olete seda Hispaaniale võlgu, don Gaspar,» 
seletas ta tuliselt, «et end selle kättemaksuhimulise kelmi eest kindlasse kohta 
toimetada. Te olete asendamatu võitluses vabaduse ja tsivilisatsiooni eest.» 

Sõprade üksmeelne nõuanne, eriti aga Ouintana pealekäimine, kelle tulisust ja 
voorust ta kõrgelt hindas, näisid kangekaelsele don Gasparile mõju avaldavat. 
Järelemõtlikult vaatas ta ühelt teisele. 

Siis aga, peaaegu naeratades, vastas ta: «Ma mõtlen, te muretsete minu pärast liiga 
palju, mu sõbrad. Ent ka siis, kui ma peaksin Astuurias hukkuma, oleks see 
progressile kasulikum kui see, et ma istuksin Pariisis tegevusetult lobiseva 
põgenikuna. Veel mitte keegi neist, kes idee eest võideldes on hukkunud, pole asjatult 
surnud. Juan Padilla võideti, kuid ta elab ja võitleb veel tänapäevalgi.» 

Francisco polnud küll mõistnud iga üksikut sõna, kuid oli taibanud vähemalt selle 
mõtte, mida don Gas-Par kuulutas, ning tal oli väga raske oma kurba naeratust peita. 
Muidugi, Padilla elas ka veel tänapäeval, 

paraku aga Cayetana unustatud õuenarrina, Cädi-zes asuva Casa de Haro 
kääbusliku, kängunud Padillana. 

Doktor Peral kõneles kindral Bonaparte'ist. Vaidlematult püüdvat see tõsiselt 
edendada valgustusideesid kõikjal kogu Euroopas. Kahjuks aga sundivat don Manueli 
poliitika teda Hispaanias esialgu sõjaväelisi abinõusid kasutama, see tekitavat paksu 
verd, ja vaevalt küll, et esimene konsul hakkaks hispaania rahva meelepaha veelgi 
süvendama tsivilisaatorlike reformide toetamisega Ibeeria poolsaarel. Nii nagu asjad 
praegu on kujunenud, ei takistaks Nopoleon mingil tingimusel esimest ministrit selle 
võitluses vabamõtlejate vastu. 

«Ning sellepärast,» tuli Peral talle omase visadusega oma endiste sõnade juurde 
tagasi, «mina teie asemel, don Gaspar, küll Hispaaniasse ei jääks.» 

Teised, eriti aga don Miguel, ootasid, et Jovellanos tõrjub kangekaelse nõuandja 
mürisevalt tagasi. Don Gaspar aga taltsutas end. 

«Ma mõtlen kibeduseta tagasi oma viimasele pagendusele,» ütles ta. «Pealesunnitud 
puhkus tuli mulle kasuks. Ma võisin jahil käia, võisin lugeda, mis mulle meeldis, ma 


õppisin ning kirjutasin mõndagi, mis võibolla ei ole täiesti väärtuseta. Kui nüüd saatus 
mind minu mägedesse tagasi saadab, siis võivad tal olla selleks oma head põhjused.» 

Teised vaikisid viisakalt, ometi jäid nad skeptiliseks, kuna pagendatud Urguijole 
olid tint ja paber keelatud, ning polnud tõenäoline, et don Gasparil lubataks kirjutada 
Astuurias veel teine selline raamat nagu «Leib ja härjad». 

«Teie, mu sõbrad,» trööstis Jovellanos, «ei tohiks selle kaotuse puhul, mille 
osaliseks me oleme saanud, unustada, mida õilis ja vapper Urguijo on saavutanud. Lõ- 
puks ometi on saavutatud Hispaania kiriku sõltumatus. Tohutud summad, mis endistel 
aegadel lõivuna Rooma maksti, jäävad nüüd Hispaaniasse. Mis tähendab selliste 
tulemuste juures see väike ebamugavus, millega pean leppima?» 

Nüüd aga avas suu Agustin ning ütles tusaselt: «Kui ollakse küllalt jultunud, don 
Gaspar, et teid Madriidist 

välja saata, siis ei kohkuta tagasi ka edikti tühistamisest.» 

«Seda nad ei julge!» hüüdis Jovellanos. «Nad ei või seda lubada, et Rooma uuesti 
meie selga langeks ning et meie viimane veretilk välja lastaks. Ma ütlen teile, minu 
sõbrad: nad ei julge seda teha! Nad ei tühista edikti!» 

Teised kuulasid meelsasti neid trööstivaid sõnu, aga oma südames olid nad mures 
Jovellanose naiivsuse pärast. Isegi Franciscole, kes poliitiliste asjadega üldiselt vähe 
tegeles, oli selge, kui lapsik see on, et don Gaspar pärast nii paljusid kurbi kogemusi 
maailmast ikkagi veel nii vähe halba uskus. 

Francisco vaatles seinal rippuvat portreed, mille ta oli maalinud siis, kui Jovellanos 
polnud veel vana ja tema ise oli olnud väga noor. Halb portree. Kui ta peaks seda täna 
maalima, siis annaks ta selles tunda, et don Gaspar oli kogu oma banaalselt pateetilise 
käeulatusse, selle asemel et Püreneesid kõige kiiremas korras enda ja don Manueli 
vahele jätta. Ikka veel ei olnud ta õppinud, et kui tahad mingi eesmärgi eest võidelda, 
siis tuleb kõigepealt oma elu säilitada. Ja vaatamata kõigele ei olnud see Jovellanose 
rumalus mingi põlastusväärne rumalus; jah, Goya peaaegu imetles seda 
kangekaelsust, millega don Gaspar oma tõekspidamistest kinni hoidis. 

Äkki märkas ta, et Jovellanos temaga räägib. 

«See on nüüd teie kätes, don Francisco,» ütles don Gaspar, «siin Madriidis minu 
koht üle võtta. Praegused võimukandjad on silmatorkavalt pimedad teie piltide suhtes 
ega märka, mis osa need mängivad võitluses pimedusejüngrite ja ahnitsejate vastu. Te 
peate kuninga ja tema grandese pimedat soosingut ära kasutama. Te ei tohi painduda, 
Goya. Te peate sellele allakäinud ajastule ta peegelpilti näitama. Kui te vaid tahaksite, 
siis saaks teist selle õukonna ja selle linna Juve-nalis.» 

Mitte miski ei olnud Goyast kaugemal. Ta tundis vajadust lüüa need don Gaspari 
kõrgelennulised laused, tema häbitud nõudmised ränkade sõnadega tagasi. 

Kuid ta mõtles sellele, et vananev mees läheb vastu tundmatule saatusele, ning see, 
et ta iseendalt nii palju nõuab, annab talle õiguse ka teistele nõudmisi esitada. 

«Ma kardan, don Gaspar,» vastas ta viisakalt, «te hindate minu kunsti mõju üle. 
Valitsus teab, kuivõrd mannetu mõjuga mu pildid on, seepärast ei sega ta vahele. Ja 
kui kuningas ja grande'd lubavad, et ma maalin neid nii, nagu nad on, siis teevad nad 
seda edevusest. Nad mõtlevad, et nad on nii suured, et mitte mingisugune tõde neid 
väiksemaks ei muuda, kas ütleb-seda neile mõni õuenarr või maalib õuemaalija.» 

Ouintana aga hüüdis tormiliselt: «Te teete endale ülekohut, don Francisco. See, 
mida meie, kirjanikud, võime anda, on valitud kastiilia keel, mis hellitab ainult 


väheste haritud inimeste kõrvu. Kuid teie «Carlose perekond» ja teie freskod Floridas 
jõuavad igaühe südameni, idioma universal.» 

Francisco vaatas sõbralikult Ouintanale otsa, kuid ei vastanud midagi. Samuti 
loobus ta vaevast jälgida,, mida teised räägivad. Just vastupidi, ta vaatas jällegi 
omaenda maalitud Jovellanose pilti ning tal oli kahju,, et don Gaspar pidi ära sõitma ja 
polnud enam aega, et temast uut portreed maalida. 

Alles nüüd vast hakkas Goya 

sellest mehest aru saama, 

kelle meelest võidust tähtsam 

oli võitlus ja kes ikka 

igavesti võitles. Temas 

peitus veidi don Ouijotet. 

õigupoolest aga peitub 

tollest väike osakene 

kõikides hispaanlastes. See 

hõõguv tuli, mida rinnas 

kandis don Gaspar, see sundis 

teda lööke andma sinna, 

kus ta ebaõiglust märkas, 

õigluse eest võitlema. Ent 

seda ta ei taibanud, et 

õiglus kättesaadamatu 

siht ja ainult ideaal on, 

samuti kui olid seda 

don Ouijote rüütellikud 

õilsad püüded. Ei, ta pidi, 

don Ouijote pidi ikka, 

igavesti ratsutama. 


20 


Etsingud, mida Francisco viimastel kuudel oli teinud, olid Sanlücari õnnelikel 
aegadel tehtud visandite ümbertöötlused. Kuid need kahjutult rõõmsameelsed 
tolleaegsed joonistused olid oma uues vormis omandanud teise mõtte, rikkalikuma, 
teravama, õelama. Cayetana ei olnud kaugeltki enam ainult Cayetana, duefia Eufemia 
tagant piilus surnud kammerneitsi Brigida. Kammerneitsi Fruela, tantsijatar Serafina 
esinesid Madriidi maja'dena paljudes kujudes. Ning tema ise, Francisco, esines samuti 
paljudes kujudes: kord oli ta tobe armastaja, kord ohtlik majo, peaaegu aga ikka 
unistaja, petetu, pelele, narr. 

Nii sai teoks kummaliselt mitmekesine pildiraamat, kuhu oli joonistatud kõik, mis 
Madriidi linna naistega võis juhtuda, palju halba ja mõnda head. Nad abiellusid 
koleda välimusega rikaste meestega, nad meelitasid lihtsameelseid armunuid, nad 
koorisid paljaks neid, kes end koorida lasksid, neid omakorda koorisid aga liig- 
kasuvõtjad, advokaadid, kohtunikud. Nad armastasid ja armatsesid, uhkeldasid 
meelitavais rõivais, ning ka siis veel, kui nad olid juba igivanad ja nende näod olid' 
nagu surnumaskid, istusid nad peegli ees ning lasksid end minkida ja mukkida. Uhkelt 
jalutasid ja sõitsid nad ringi või konutasid patukahetsusrõivais haletsemisväärsetena 
inkvisiitori ees, istusid meelt heites vanglates, seisid häbipostis, neid veeti teotades 


poolpaljana kohtulaua ette. Ning alati ümbritses neid parv elegantseid liiderdajaid, 
brutaalseid politseinikke, jõhkraid ma/o'sid, kavalaid duefia'sid ja kupeldajaid. 

Neid ümbritsesid ka deemonid, mitte ainult surnud Brigida, vaid terve vaimude 
armee, mõned neist heasüdamlikud, mõned jubedust tekitavad, enamik aga 

pentsikud, veidrad. Ning mitte midagi polnud ainult ühemõttelist, kõik voolas ja 
muutus pealtvaataja pilgu ees. Pruudil, kes pulmarongis kõndis, oli veel teine, 
loomalik nägu, vanaeit tema taga muutus ilgeks ahviks, hämarusest irvitasid teadlikud 
pealtvaatajad. Ja mehed, need täitmatud kosilased, lendlesid lindudena ringi tuttavlik- 
tundmatute nägudega, langesid alla, neid kitkuti sõna tõsises mõttes, ning kui nad olid 
paljaks kitkutud, pühiti nad välja. Ja peigmehele esitati kihlatu kõrgete surnud 
esivanemate veatu register, ta uuris seda ning ei näinud veel, veel mitte, elava pruudi 
ahvilõusta. Ka pruut ise ei näinud seda. Igaüks kandis maski ning oli ka iseenda 
meelest niisugune, nagu ta olla tahtis, ja mitte niisugune, nagu ta tegelikult oli. Keegi 
ei tundnud mitte kedagi, mitte keegi iseennast. 

Taoliste joonistustega oli Goya niisiis neil viimastel nädalatel tegelnud, 
andumusega, vihase hooga. Jovel-lanose lahkumisest alates oli ta vaimustus aga haih- 
tunud. Ta istus tegevusetult oma ermita's jutuajamine don Gaspari juures ei tahtnud 
kuidagi ta peast lahkuda. Ta vaidles vaimus teistega. Mida nad siis temast õigupoolest 
tahtsid? Pidi ta siis lööma proyectista'de. kilda Puerta del Solil ja rahvale 
mässuleõhutavaid pilte näitama? Kas nad siis sugugi aru ei saa, need Jovellanosed ja 
Ouintanad, et märtrid on tarbetud? Juba kolmesaja aasta vältel on nad nüüd lasknud 
end häbistada, piinata ja tappa samal eesmärgil, ning mida on nad saavutanud? 
Vanamees võib oma Astuuria mägedes vaikselt paigal istuda ja oodata, kuni inkvi- 
sitsiooni rohelised käskjalad tulevad ja tema kaasa võtavad; tema, Francisco, ei lase 
oma mõistust väära vapruse uduga pimestada. <04 tuyo tü! Hoolitse omaenda asjade 
eest!» 

Kuid ta ei saanud lahti sellest, millest Jovellanose juures oli kõneldud. Ta mõtles 
don Manuelile, kuidas see laisalt, täissöönult ja arrogantselt oli külitanud diivanil, mis 
pidi kujutama lahinguvälja, ta mõtles õrnale, haprale infanta'le, kuidas see oma suurte 
silmadega oli tardunult vaadanud mõistmatult hirmsasse maailma. Seejärel aga istus 
Goya, alumine huul 

kaugele ette lükatud, korraga jälle laua ääres ja joonistas. Ent sedapuhku ei 
joonistanud ta naisi ega suuri daame, ei petimetra'sid ega maja'sid või kupeldajaid, 
mitte midagi, mille mõte oli varjatud, mitte midagi mitmemõttelist, vaid lihtsaid 
joonistusi, millest igaüks võis aru saada. 

Seal õpetab suur, vana eesel väiksemale, nooremale, väärika innuga aabitsat; ahv 
mängib vanale, vaimustunud emaeeslile kitarri ja eesli saatjaskond plaksutab 
vaimustusega; suursugune eesel uurib oma esivanemate nimekirja, ning need olid 
olnud eeslid tuhande aasta jooksul; seal maalib väike, vilgas, osav ahvike uhket, 
hiilgavat eeslit, ja lõuendilt vaatab vastu pea, mitte ilma portreelise sarnasuseta, kuid 
siiski rohkem lõvi kui eesel. 

Goya vaatas hindavalt, mida ta oli teinud. See oli liiga vapper, liiga lihtne, liiga 
tema sõprade meele järgi. Ning ta joonistas kaks suurt, rasket eeslit, kes istusid kahe 
sügavalt kummardunud mehe murduvatel selgadel. Ta naeratas tigedalt. «Tü gue no 
puedes, Ilšvame a cuestas: sina, kes sa seda ei suuda, kanna mind ja minu vatsa.» See 
oli juba parem. Sellest oli näha, kuidas aadel ja vaimulikkond kannatlike hispaanlaste 
seljas kükitasid. 


Loota taolistelt kritseldustelt poliitilist mõju oli muidugi mõttetus. Kuid selliste 
asjade joonistamine valmistas heameelt, tegi nalja. 

Järgneval ajal viibis ta palju ermita's, töötades vaikse innuga. Senini ei olnud ta oma 
joonistustele ja graafilistele lehtedele mingit nime leidnud, nüüd nimetas ta neid 
sätirateks, satiirideks. 

Ka naisi joonistas ta jälle, kuid tegi seda nüüd suurema õelusega ja vähema 
kaastundega. Seal oli kujutatud' armastajapaar ning armunute ees sagis kaks 
pisitillukest moodsat sülekoera, samuti ametis nagu armastajapaar. Hiiglasliku 
kivimassi juures seisis armunu, meeleheitel oma surnud kallimat nähes. Ent oli see 
tõesti surnud, kas ta ei pilgutanud silmi, et teise meeleheitest rõõmu tunda? Sellesse 
ellu, mida ta nüüd joonistas, tungisid ikka sügavamalt deemonid. Inimlik, taevane, 
kuratlik, kõik segunes kirevalt üheks, selle 

veidra segu sees kõndisid, tantsisid Francisco, Cayetana, Lucia, ning kõik see kokku 
muutus julgeks, suurepäraseks mänguks. 

Ta joonistas mänguiha. Joonistas satüüri, kes oli võtnud puhkuseks aset mingi kera 
peal, tõenäoliselt maakeral, ja see sokujalgne sell, suur, joviaalne deemon, veetis oma 
aega väikeste akrobaatiliste trikkidega. Unistava, endaga rahuloleva lapsiku näoga 
hoiab ta kõrgel meest uhkes vormis ja paljude ordenitega, ning tol mehel on peas 
hiiglasuur parukas, mis suitseb ja leegitseb, ning ka oma kätes hoiab mees suitsevaid, 
leegitsevaid tõrvikuid. Maakera ühel küljel kukub aga alla mees, kellega mängimisest 
satüür tõenäoliselt on tüdinenud, allalangeva laialisirutatud jalad ja tagumik tungivad 
groteskselt tühjusesse. Ka teisel pool kera lendab keegi laialisirutatud käte ja 
jalgadega, pea ees, tühja maailmaruumi, ka tema on mängukann, millest satüür on 
juba tüdinenud. 

Francisco tundis rõõmu selle mitmetähenduslikkusest, mida ta oli joonistanud. Ta 
naeratas suitsevat parukat ja suitsevat tõrvikut vaadates; sest sõna humear — suitsema 
— tähendab ka «suurustama, uhkeldama», ning ta tundis rõõmu õnneliku, praaliva 
tola, pelele üle, kellega sokujalgne mängib, ja kes veel ei tea, kui kiiresti ta mõlemale 
äratüüdanud mängukannile järele lendab. Ning ta küsis endalt, et ei tea, kas don 
Manuel oli too lapselikult mängiv satüür või see iseendaga rahulolev mängukann, see 
tola. Niipalju oli aga kindel: sellest joonistusest pidi ka kõige kohtlasem märkama, et 
õnn ei ole mõni kena, tujukas naine, vaid suur, joviaalne, heatahtlik ja oma tobeduses 
väga kardetav satüür. Ka enda peale mõtles Francisco, omaenda subir y bajar'ile, 
omaenda tõusule ja langusele. Temaga aga ei võinud enam juhtuda nii, nagu tolle 
suitseva tolaga. Teda võidi eemale heita, kuid ennast üllatada ei lase ta enam ühelgi 
sokujalal ega mingil teisel deemonil. Tema ennast enam narrida ei lase. Tema on 
kõigeks ette valmistatud. 

Peagi pidi aga ilmnema, et tema enesekindlus oli rumal praalimine. Satüür narris 
teda samuti kul teisi. 

Saragossast saabus sõnum: Martin Zapater oli surnud. 

Francisco ei kõnelnud kellelegi oma õnnetusest, ta jooksis ermita'sse. Istus seal tükk 
aega uimasena. Jälle «oli temalt tükk elu ära kistud, kaduma läinud, läbi. Nüüd ei 
olnud enam kedagi, kellega ta oleks võinud minevikust vestelda, kellega ta oleks 
totruste üle võinud naerda, kellele ta oleks võinud seda avalikult näidata, kui 
tuskatekitavad igapäevased pisiasjad ta meeletult vihaseks olid ajanud, mitte kedagi, 
kelle ees ta oleks võinud oma südame soovi järgi «suitseda ja ennast täis olla». Martin 
surnud! Suurnina, tema Südame-Martin! 


«Et sa seda mulle tegid, sina närakas!» 

Ta arvas seda mõtlevat, ütles aga valjusti. Ning äkki hakkas ta üksinda oma ateljees 
tantsima. Vaskplaatide, presside, paberi, pintslite, stihlite, suurte ja väikeste 
soojenduskausside segaduse vahel astus ta, tantsis ta, metsikult ja siiski kangelt. See 
oli jota, too väärikas, metsik, sõjakas tants, mis kuulus tema ja Martini kodumaale 
Aragooniale, see oli lahkumine, peiepidu Martinile. 

Õhtu eel meenus talle, et tal oli Cayetanaga kohtamine kokku lepitud. «Surnud 
hauda, elavad ent laua äärde!» lausus ta endamisi raevukalt. Ta oli vastu oma 
harjumusi lohakalt rõivastatud, ta ei olnud ka tõlda tellinud. Ning tee üles Moncloasse 
oli pikk. Goya läks jalgsi. Cayetana oli hämmastunud, kui Goya nii, tolmusena ja 
hoolitsematult, pärale jõudis. Kuid ta ei küsinud midagi ja ka Goya ei rääkinud talle 
midagi Martini surmast. Ta jäi sel ööl kauaks Cayetana juurde ning ta võttis teda 
metsikult ja toorelt. 

Järgmisel päeval, ermita's, valdas teda vana hullus kogu jõuga. Tema oli süüdi 
Zapateri surmas, tema portreed olid süüdi. Ja sedapuhku ei julgenud ta vaimudele 
vastu hakata. Nad lõid oma küüned tema sisse, ta kuulis nende tumma naeru. 

Nii konutas ta kaua, masendatuna hirmust. Siis aga, äkki ja piiritult, haaras teda 
viha. Kõigepealt iseenda vastu. Siis Martini vastu. See Martin oli talle südame 
lähedale pugenud, tema sisimasse hiilinud, kuni ta ei 

suutnud enam Martinist loobuda ja Martin oli muutunud talle hädatarvilikuks, siis 
aga oli Martin tema maha jätnud ning reetnud. Kõik olid tema vaenlased ja need, kes 
end talle kõige lähedasemateks pidasid, olid kõige halvemad. Kes ta üleüldse oli, see 
Martin? Kaval lollpea, pankur, keegi, kes sai kunstist aru niisama palju kui koerapoeg 
Juanito, mitte keegi. Ning kui ääretult inetu ta oli! Kuidas tohtis keegi niisuguse 
ninaga tema saladustesse tungida ja nendes ringi nuuskidal Vihaselt joonistas ta 
Martini, kuidas see supitaldriku ees istub ja õgib, ning suur nina muutus ikka suure- 
maks, ja äkki muutus himukalt matsutava, lõrpiva, nuuskiva selli nägu millekski 
ääretult ropuks. See ei olnud enam mingi nägu, need olid mehe suguosad. 

Vihavimm ja kahetsus raputasid Franciscot. Ta tegi pattu surnu vastu! See, mida ta 
sinna oli joonistanud, see oli tema enda ohjeldamatus, tema enda ääretu alatus. 
Seepärast, et Martin oli olnud tema parim sõber ning tema jaoks teinud kõik, 
seepärast, kadedusest tema headuse vastu, joonistas ta oma halvad, ropud mõtted 
Martini näkku. Martin oli õnnistatud kohtlusega, seepärast ei olnud deemonid talle 
ligi pääsenud, temale, Franciscole, pääsesid nad ligi, ning ta oli olnud narr, kui ta oli 
endale ette kujutanud, et ta on nende isand. 

Seal istusid nad tema ümber, jubedalt käegakatsutavad, tema kurtusesse tungis 
nende kraaksumine, urin, kriiskamine, ta tundis nende jubedat hingeõhku. 

Määratu pingutusega sundis ta end, istus sirgelt, surus suu kokku, tõmbas kuue 
sirgeks, lükkas juuksed kõrvadele. Tema, Francisco Goya, kuninga esimene 
maalikunstnik, Akadeemia aupresident, ei sule silmi, ei peida nägu kummituste ees, ta 
vaatab neile otsa, ka nüüd, pärast seda, kui nad tema Südame-Martini on hukutanud. 

Ta tuleb toime selle vaimudetõuga, ta sunnib nad paberile. 

Joonistab. Joonistab ennast lauale viskununa, nägu kätega peites, ja tema ümber 
kükitavad nad, kogu see ööelu metsik möll, kassilised elukad, linnulised elukad, 
koletised, öökullid ja nahkhiired, kõik nad on 

hiiglasuured ja piiravad teda. Kõige vahetumast lähedusest ahistavad nad teda; kas 
üks neid koletisi ei kükita juba tema seljas? Kuid nad võivad tiirelda ainult tema 
ümber, tema sisse tungida nad enam ei tohi. Sest ühele metsikule, ilgele linnuvaimule 


oli ta surunud küünis-tesse stihli, krihvli. Nad peavad teda teenima, need vaimud, 
peavad ise talle ulatama tööriista, relva, millega neid välja õpetada, millega neid 
paberi külge aheldada, sinna, kus nad enam kahju tuua ei saa. 

Nüüdsest peale ei kartnud ta enam vaime. Ta tundis tarvet nendega jõudu katsuda ja 
neid täielikult võita. Ta hüüdis neid, ja vaata, nad olid taltunud, nad tulid. Kõikjal 
näitasid nad end talle. Pilvede muutlikud kujutused, kui ta kuskil kõndis, ja puude 
lehestik, kui ta oma aias jalutas, ja liiva juhuslik hüüve, kui ta Man-zanarese kaldal 
ringi lonkis, plekid ermita seintel ja päikese laigud, kõik muutusid selle kujudeks ja 
piirjoonteks, mida ta oma sisimas kandis. 

Juba oma varasest noorusest peale oli ta tegelnud deemonite looduslooga, ning ta 
tundis neid palju rohkel kui enamik hispaania kunstnikke ja kirjanikke. Rohkem ka 
kui deemonoloogid, inkvisitsiooni ametialased erialatundjad. Nüüd, võitnud oma 
hirmu, manas ta välja ka need, keda ta senini oli endast eemale hoidnud, ja peatselt 
tundis ta neid kõiki. Ta tundis luupainajaid, alraune ja kodukäijaid, koerakoonlasi, 
värdjaid ja libahunte, metsavaime, haldjaid ja kääbuseid, vereimejaid ja puuke, kratte 
ja basiliske. Tundis ka soplone'sid, kahekeelseid, kõrvasosistajaid, kõige vastikumaid 
kõikidest vaimudest, kes õigusega kandsid sama nime nagu politsei ja Püha Ameti 
nuuskurid. Tundis samuti ka duende'sid ja duendecito'sid, vallatuid majavaime, kes 
teevad tänulikult ja abivalmilt öösiti nende teadmatute võõrustajate koduseid töid. 

Paljud vaimudest kandsid inimlikke jooni, sõprade ja vaenlaste kummaliselt segatud 
tunnuseid. Uks ja seesama nõid näis talle nüüd kord Cayetanana, kord Pepana, kord 
nagu Lucia, üks ja seesama mühaklikvaim näis talle kord don Manuelina, kord don 
Carlosena. 

Sageli ja meelsasti tulid vaimud kiriklikes rõivais, munkadena, Püha Ameti 
kohtunikena, prelaatidena. 

537 

Sageli ahvisid nad järele kiriku kombeid ja jagasid pattude lunastust, võidmist, 
viimast salvimist. Üks nõid näitas end satüüri õlal kükitades ja kuulekusvannet 
vandudes; õndsad vaimud piiskoplikes rõivais, hõljudes kõrgustes, hoidsid tema ees 
raamatut, millest ta vannet andis, meresügavusest vaatasid lauldes pealt noviitsid. 

Ta kaotas viimse hirmuraasu vaimude ees. Ja tundis sügavat, põlglikult vihast 
kaastunnet nende vastu, kes veetsid terve oma elu kartuses kummituste ja hulluse ees. 
Ta jäädvustas neid, rahvahulka, kes täis hardumust jumaldab Coco't, mingit rätsepa 
poolt vaimuks üleslöödud selli. Ta kujutas rahvast, paljaksriisutuid, vaimust vaeseid, 
kuidas nad pimesi ja lõputu kannatlikkusega oma rõhujaid toidavad ja nende eest 
hoolitsevad. Chinchilla"sid, hiiglaslikke rotte, grande'siä ja pappe, ajutuid laiskelajaid, 
kelle silmad olid kinni kleebitud, kelle kõrvad suurte lukkudega lukustatud ja kelle 
ihuliikmed rõivastatud kangetesse, igivanadesse, hinnalistesse, liiga pikkadesse 
rõivastesse, milles nad vaevu jõudsid edasi liikuda. Ta kujutas oimetut, varju-taolist 
alamate, valitsetavate massi, nii nagu nad seal konutasid, rumalatena, nürimeelsetena, 
liikumatutena, samal ajal kui üks nendest väljakurnatutest end viimase jõuga tohutu 
kiviplaadi vastu toetab, mis järgmisel silmapilgul peab alla kukkuma, teda ja kogu 
rahvahulka lömastades. 

Tema fantaasia sünnitised muutusid ikka julgemaks, ikka mitmemõttelisemaks, ja ta 
ei nimetanud enam oma lehti «Satiirideks», ta nimetas neid «ideedeks, mõteteks, 
tujudeks: capricho'deks». 

Ta kuulatles vaime nende kõige intiimsemate toimingute juures, siis, kui nad olid 
end purju joonud, siis, kui nad tualetti tegid, üksteisel karvu ja küüsi lõikasid. Nad 
pidid talle näitama, kuidas nad sabatile, aguaelarre'le sõitsid, kuidas nad, imikuid 
lõõtsaks kasutades, tuld oma keeva supi all alal hoidsid, nad pidid teda oma 


kommetesse pühendama, mida tuli tähele panna besamanos"el, suure soku 
käesuudlusel, pidid talle ilmutama neid abinõusid ja nõiasõnu, mida nad tarvitasid, et 
mõnd inimest loomaks, sokuks või kassiks muuta. 

Tihti oma lõunasöögiks 

tõi ermita'sse ta kaasa 

leiba, juustu ja ka veidi 

Manzanilla veini. Kutsus 

külla endale ta vaimud, 

kostitas neid leivaga ja 

juustuga ning istus ühes 

lauas oma vaimudega. 

Hiigelsokku kutsus sõbraks, 

mi amigo'ks, hiiglaslikku 

kuradit ent hüüdis chico'ks, 

oma väiksekeseks. Nii ta 

ajas juttu, tegi nalja 

koletistega, ta kompas 

nende sarvi, sõrgu, küüsi, 

sakutas neid sabast, uuris 

täpselt nende tooreid, kurje, 

lolle lõustu, nende hirmsaid, 

metsik-rõõmsaid nägusid. Ja 

vaikuses ta naeris valjult, 

naeris välja neid. 

Goya oli ära keelanud, et teda ei tohi ermita's külastada, välja arvatud väga tungival 
juhtumil. Oli ainult üks, kes tohtis igal ajal tulla, see oli Cayetana. 

Cayetana ei tundnud tialgi huvi tema töö vastu. 

Ühel päeval aga ütles ta: «Sind võib peaaegu alati vaid siit leida, mida sa õige 
teed?» 

«Ma joonistan mõningaid mõtteid,» vastas Goya, «veidraid tujusid, mänglemisi. 
Uus, akvatinta-menetlus sobib selleks eriti hästi. Nagu öeldud, ei ole seal midagi 
tähtsat, need on vaid meelekujutused, capricho'd.» 

Ta oli pahane endale, et ta oma tööd nii üleõla kohtles. Ta lootis, et Cayetana ei 
hakka talt nõudma, et ta midagi peaks näitama, ning ometi ootas ta seda. 

Cayetana ei pärinud talt midagi. Seal aga, vastu enda tahtmist, lausus Goya: 

«Kui sa tahad, näitan ma sulle üht või teist nendest.» 

Ta näitas Cayetanale lehti, valimatult, nii nagu nad asetsesid; niisugused, milles 
Cayetana oli ära tunda või mida võis pidada tema kohta käivateks, jättis ta kõrvale. 
Cayetana vaatas lehti, vaikselt ja kiirelt, nii nagu tal oli kombeks. Igivana, inetu naise 
kohta, kes vaatab peeglisse ja end mukib, ütles ta rahuldustundega: «Seda ei tohi sa 
oma doža Maria Luisale näidata.» 

Teiste joonistuste kohta ei lausunud ta midagi. 

Goya oli pettunud. Ulatas Cayetanale lehti, millel ta ise oli kujutatud. Cayetana 
silmitses neid niisama sõbraliku, ebaisikliku huviga. Armatseva, galantses keskustelus 


paari kohta, mis kujutas teda ennast ja Fran-ciscot, armatsevate koertega nende jalge 
ees, arvas ta: «See küll neile rõõmu ei valmista, sinu Pepale ja don Manuelile.» 

Silmapilgu murdosa vältel oli Goya hämmeldunud. Aga eks olnud ta ise ju ka 
sellele nimeks pannud: «Keegi ei tunne end». 

Vaime kujutavaid lehti uuris Cayetana kauem, kui ta tavaliselt pilte uurida tavatses. 

«Brigida oled sa hästi tabanud,» ütles ta. 

Ent enamiku vastu lehtedest jäi ta külmaks ja ilmselt võõrastas neid. 

«Kummaline,» arutles ta lõpuks. «Mänglemised, ütlesid sa. Avalikult öeldes, ma 
kujutlesin sinu mänglemisi mõnevõrra lustakamatena. Nous ne sommes pas 
amusees,» tsiteeris ta vaevalt märgatava, tigeda naeratusega. 

Ning siis haaras ta Goya märkmiku ja kirjutas talle: «Avameelselt öeldes, ma leian 
neis nii mõndagi brutaalset, barbaarset.» 

«Ja palju maitsetut,» täiendas ta kõneldes, väga selgesti .hääldades. 

Goya seisis juhmilt. Ta oli oodanud, et Cayetana pöördub joonistustest õudustundes 
eemale; teda ei oleks imestanud, kui Cayetana oleks saanud maruvihaseks. Kuid 
barbaarne? maitsetu? Seal asus tema ees nende viie õndsa ja meeleheitliku aasta 
tunnetus ning vili. Seal oli tema, Francisco, pärast vägagi kardetavat sõitu, avastanud 
oma Ameerika. Ning kõik, mis Cayetanal oli selle kohta öelda, oli: «Maitsetu.» See 
oli grande 

otsus. Tema, Cayetana, tohtis, kui tema mees teda mõnevõrra segas, selle hukata. 
Kui aga tema, Francisco, manas välja vaime, kes tahtsid teda hävitada, võitis nad ära, 
siis oli see maitsetu. 

Juba paari sekundiga oli ta oma vimma alla neelanud. Ta oleks pidanud Cayetana 
võõrastust ette nägema, ta ei oleks tohtinud Cayetanale neid lehti näidata. 

«Idioma universal,» vilksatas tal mõte. «Noor Ouintana eksis.» Ta naeratas. 

«Mille üle sa naerad?» küsis Cayetana. 

«Selle üle, mis ma siin teinud olen,» vastas ta, kuhjas capricho'ä kokku ja pani need 
kirstu tagasi. 

Järgmisel päeval tegi ta ühe uue joonistuse. Ta joonistas mehe ja naise, kes on 
teineteise ja puutüve külge kinni seotud ning püüavad meeleheitlikult teineteisest lahti 
saada; nende peade kohal on aga mingi õudne öökull prillidega, laialilaotatud 
tiibadega, ühe jala küüntega on ta kinni haaranud puukännust, teisega naise juustest. 
Ning Jovellanos ja Ouintana peavad tõenäoliselt seda tohutut, prillidega öökulli 
kirikuks ja selle seadusteks, mis valitsevad abielu püha lahutamatuse üle. Ning 
Manuel peab öökulli saatuseks, mis seob Migueli Lucia külge, ja Miguel usub, et 
öökull kujutab endast Manueli ja Pepa sidemeid; tema aga teadis, et joonistus kujutas 
kõike seda, ja sinna juurde veel Cayetana ja tema lahutamatut seost. 

Paar päeva hiljem külastas teda guinta del Sordos üllatuslikult doktor Peral. Goya, 
umbusklik loomu poolest, veel umbusklikumaks muutunud oma kurtuse ajast, mõtles 
endamisi otsemaid, et Peral tuleb Cayetana ülesandel. See siis oli tema uue kunsti 
mõju! Lühikese aja vältel mõtles ta musta lainet uuesti enda peale veerevat, siis aga 
tundis ta Cayetana suhtumisest lõbu. Cayetana ei olnud varjanud, mida ta nendest 
lehtedest oli arvanud, ning kui ta oli end Pepaks pidanud, miks ei pidanud ta siis teda, 
Franciscot, narriks pidama? 

«Tunnistage üles, doktor,» lausus ta krampliku reipusega. «Te tulete dofia Cayetana 
ülesandel. Te pidite korraks vaatama, kuidas mu tervis on.» 

«Jah ning ei, don Francisco,» vastas Peral sama suguse reipusega. «Muidugi, minu 
visiidi on põhjusta nud dofia Cayetana, kuid ma ei tule oma endise patsiendi juurde, 


ma tulen maalikunstnik Goya juurde. Juba tükk aega ei ole olnud näha ühtegi teie 
uuemat teost. Nüüd aga jutustas mulle proua hertsoginna, et te olevat viimasel ajal 
väga palju loonud, joonistusi, etsinguid. Te teate, kui sügavalt ma teid imetlen. Ma 
oleksin rõõmus ja uhke, kui võiksin midagi te uuest loomingust näha.» 

«Olge ometi aus, don Joaguin,» vastas Francisco, «Cayetana jutustas teile, et ma 
sulguvat üksildusse ning joonistavat hullumeelseid lugusid. Ta rääkis teile,» jätkas ta, 
nüüd aga äkki vihaselt, «et ma olevat jälle hulluks muutunud, raskemeelseks, 
segaseks, peast põru-nuks,» ta kõneles ikka vihasemalt, «nõdrameelseks, 
vaimuhaigeks, märatsejaks, lollakaks, hullumeelseks!» Nüüd karjus ta juba. «Teil on 
ju selle jaoks palju teaduslikke määratlusi, klassifikatsioone, järjestusi, lahtreid.» 

«Ma pean end vaos hoidma,» mõtles ta, «muidu doktor Peral ütleb Cayetanale 
õigusega, et ma olen hull.» 

Doktor Peral vastas väga rahulikult: «Doha Cayetana leidis teie joonistused olevat 
eriskummalised, ent meie Itaalia-reisi ajal ja juba ka enne seda olen ma kogenud, et 
proua hertsoginna otsused kunsti kohta on meelevaldsed.» 

«Jah,» lausus Francisco, «nõidadel on oma isiklik kunstiteooria.» 

Peral jätkas, nagu poleks ta seda kuulnud: «Pealegi teate teie ju isegi, kui paljude 
eelarvamuste vastu peab võitlema meister, kes midagi uut kujutab. Mul on vastu- 
meelne teisse tungida. Aga, palun, ärge pidage seda rumalaks uudishimuks ja ka mitte 
arstlikuks huviks, kui ma olen põnevil selles suhtes, mida te olete loonud!» 

Cayetana rumala loba ja käitumise järel meelitas Franciscot kuulda selle mõõduka, 
kunstiasjatundliku isanda arvamust. 

Ta ütles: «Tulge homme pärast lõunat minu linna-ateljeesse, te teate, Calle de San 
Bernardinole! Või ei, mitte homme,» parandas ta kohe, «homme on teisipäev, 

õnnetuste päev. Tulge parem kolmapäeval pärast lõunat! Kuid ma ei või teile täie 
kindlusega lubada, et ka mina sel ajal seal olen.» 

Peral tuli kolmapäeval, Goya viibis kohal. Ta näitas don Joaguinile mõningaid oma 
joonistustest «Satiiride» sarjast. Ta nägi, millise asjatundliku, neelava silmaga don 
Joaguin neid lehti silmitses, ta näitas neid veelgi, nüüd juba mõningaid 
«Capricho'sid». Ta tundis, missuguse naudinguga Peral sealt vastu õhkuvat viiruki- 
suitsu ja väävlihaisu sisse hingas, ning Goya näitas talle ka meeste peade kohal 
nõiasabatile lendavat Caye-tanat. Ja ta tundis rõõmu kurjast võidujoovastusest,, mis 
Perali silmades välgahtas. 

Ja ta küsis: «Kas ma olen 

sõge, doktor? On see hullus, 

mida ma seal joonistasin?» 

Teine aga, täis aukartust, 

vastas: «Kui siin leidub mõnda, 

millest mina päris täpselt 

ehk ei suuda aru saada, 

siis see tingitud on sellest, 

et ma vähem tean kui teie. 

Teie näitate siin põrgut, 

nagu oleksite ise 

seal ka olnud. Minul hakkab 

pea ent ringi käima, kui ma 

seda kõike vaatan.» Talle 

vastas siis Francisco: «Tõesti, 

põrgus olen viibind, doktor. 


Kui vast keegi, siis küll teie, 
peaksite ju seda teadma. 

Ja ka minu pea käis ringi. 

Ning just seda, et ka teiste 

pea käiks ringi, täpselt seda 
tahtsingi ma. Nii on õige, 
doktor.» Ja siis rõõmsal meelel, 
noorusliku õhinaga 

patsutas ta arsti selga. 

Ta oli portreede maalimise hooletusse jätnud; tellijad muutusid kärsituks. Agustin 
meenutas, et conde Miranda portree oleks pidanud olema ära saadetud juba kolm 
nädalat tagasi; ka dugue de Montillano olevat end meelde tuletanud. Niivõrd, kuivõrd 
tema, Agustin, suudab mõlemaid portreesid edasi maalida, olevat ta seda teinud; nüüd 
aga olevat see Francisco asi need lõpetada. 

«Sa võiksid need ju ise lõpetada,» vastas Goya nagu möödaminnes ükskõikselt. 
«Mõtled sa seda tõsiselt?» küsis Agustin õhinal. «Aga muidugi,» vastas Goya. 

Sest ajast peale, kui Cayetana oli capricho'sid vaadanud, hoolis ta veel vähem oma 
kõrgaadlikest modellide arvamustest. 

Agustin töötas pingeliselt, kümne päeva pärast olid mõlemad pildid valmis. Conde 
Miranda oli väga rahul, dugue de Montillano mitte vähem. 

Järgnevalt usaldas Goya oma Agustinile ikka sagedamini maalide viimistlemise, 
millest ta ise oli vaevalt rohkem maalinud kui ainult esimesed visandid. Keegi ei 
pannud seda tähele. Franciscole tegi vaatajate asjatundmatus nalja. 

Ta ütles Agustinile: «Dofa Cayetana sooviks üht uut portreed. Kui ma teda maalin, 
muutub mul maal liiga isiklikuks, ma tunnen seda. Sa tead täpselt, millisena ma seda 
tahan näha; katseta kord sina sellega! Visandeid ja maale on seal rohkem, kui sul neid 
vaja läheb. Ma lisan lõpuks veel paar pintslitõmmet ning signeerin, ja sündsus on 
säilitatud.» 

Agustin vaatas talle hämmeldunult ja umbusklikult otsa. 

«Kas sa ei pea end selleks võimeliseks?» küsis Francisco väljakutsuvalt. 

Endamisi mõtles Agustin, et see on ohtlik mäng, ning kui see lõpeb halvasti, siis 
tuleb temal, Agustinil, vastutada. 

«Sa pead teadma,» lausus ta kõheldes, «kuivõrd kodus on hertsoginna 
kunstiküsimustes.» 

«Ta on täpselt niisama kodus kui teised,» vastas Francisco. 

Agustin maalis pilti. See õnnestus. Maalitud daam oli hertsoginna Alba; see oli tema 
puhas, selge, veatult ilus, ovaalne nägu suurte silmadega, kõrkide kulmudega, 
erutavate mustade juustega. Kuid selle lauba tagant ei kummitanud ükski surnud 
Brigida; sellest naisest ei oleks keegi uskunud, et ta oleks võinud oma mehe surma 
kiirendada või et ta neile, keda ta armastas, tujukusest, ülbusest, kuratlikkusest 
põrgupiinu valmistas. Francisco uuris pilti põhjalikult. Siis lisas ta paar pintslitõmmet, 
signeeris. Heitis viimase pilgu pildile. See jäi Agustin Esteve pildiks. 

«Suurepärane,» avaldas ta oma arvamust. «Küll sa näed, see valmistab Cayetanale 
rõõmu.» 

Nii ka sündis. Cayetana 

tundis rõõmu vaiksest, puhtast, 


uhkest näost, mis vaatas vastu 
lõuendilt. Ta ütles kiitvalt: 
«Võib ju olla, et su teised 
pildid, mis sa minust maalind, 
paremad om, siiski see siin 
mulle kõige armsam.» Pöördus 
arsti poole, küsis: «Eks ju, 

don Joaguin?» See seisis vaikselt, 
võõrastades, vist ta aimas, 

et Francisco õelat nalja 

teinud on. Ta vastas viimaks: 
«See on teie maalikogu 
väärtuslikuks täienduseks.» 
Goya nägi, kuulis seda, 

kuid ei naeratanud, sest ta 

oli Cayetanaga nüüd tasa. 

Tol õhtul, kui sõbrad viimast korda Jovellanosega koos viibisid, oli Agustin süngelt 
ja kindlalt ennustanud, et don Manuel tühistab Urguijo julge edikti His- 

paania kiriku sõltumatuse kohta. Siiski oli don Gaspari fanaatiline vastuväide: 
«Seda nad ei julge!» avaldanud talle mõju ning äratanud lootust, olgugi et mõistus 
rääkis vastupidist. Nüüd aga taastas don Manuel tõepoolest kuningliku korraldusega 
tolle vana kibeda ja kuluka Hispaania kiriku sõltuvuse Roomast, ning see sündmus, 
ehkki seda võis oodata, tabas Agustini raskelt nagu uus õnnetus. 

Ta tundis vajadust puistata oma südant Franciscole. Kui Francisco oli talle 
usaldanud nii suure ja laialdase osa maalidest, mida ta ise signeeris, siis oli see 
Agustini meelest uue, tihedama sõpruse märgiks. Paraku oli tema rõõm aga ainult 
lühikest aega kestnud. Juba nädalaid ei olnud Goya talle andnud võimalust 
sõbralikuks jutuajamiseks, ja ka nüüd, kus ta Fran-ciscot nii tungivalt vajas, ei olnud 
teda kohal. Pikkamööda suundus kogu tema vimm Francisco vastu. 

Ta teadis, et Franciscot ei vihasta miski rohkem, kui et teda ermita's segatakse. Ta 
jooksis ermita'sse. 

Kui Agustin sisse astus, lükkas Goya pahaselt plaadi, mille kallal ta töötas, eemale, 
nii et Agustin seda näha ei saanud. 

«Segan ma sind?» küsis too väga valjult. 

«Mis sa ütlesid?» küsis vihaselt Goya ja ulatas Agustinile kirjaploki. 

«Segan ma sind?» kirjutas täis tõusvat vihavimma Agustin. 

«Jah!» vastas müristades Francisco ning küsis: «Mis lahti on?» 

«Manuel tühistas edikti!» seletas suurima meelepahaga ja väga selgesti Agustin. 

«Missuguse edikti?» küsis Goya. 

Nüüd aga ei suutnud Agustin end kauem vaos hoida. «Sa tead seda väga hästi!» 
karjus ta. «Ja sina oled selles omajagu süüdi!» 

«Sina narr, sina totakas, sina eesel ruudus!» ütles Francisco ohtliku rahuga. 

Siis aga hakkas ka tema karjuma. 

«Ja sellega julged sa mind segada!» karjus ta. «Kas ma ei oleks võinud seda niisama 
hästi ka täna õhtul teada saada? Mida sa siis endale ette kujutad? Usud sa, 

et ma jooksen nüüd otsemaid don Manueli juurde ja löön ta maha? Või mis?» 


«Ära karju nii!» lausus Agustin kurjalt. «Niisugust rumalat ohtlikku mula karjud sa 
veel täiest kõrist.» Ja ta kirjutas Franciscole: «Sel majal on õhukesed seinad. Sa ei 
tarvitseks provotseerida veelgi rohkem sala-kaebusi enda vastu.» 

Ning kibedalt ja selgelt rääkis ta summutatult edasi: «Seal sa kükitad ning tegeled 
oma isikliku tühja-tähjaga. Ja kui sinu juurde tuleb sõber, kelle süda üle voolab, siis 
karjud sa selle peale, et ta sind rahule jätaks! Mida oled sa teinud kogu selle aja vältel, 
mil nad Hispaania haisevasse öösse surusid? Sa maalisid don Manueli, roimarite juhti, 
Caesarina ja Aleksandrina ja Friedrichina ühes isikus. See on kõik, mis sul oli öelda, 
Francisco! Inimene! Oled sa siis täiesti pehkinud ja kõdunenud?» 

«Ära karju nii,» vastas Goya rahulikult. «Kas sa ei konstateerinud just äsja ise, 
kuivõrd õhukesed seinad on majal?» 

Ta oli muutunud täiesti rahulikuks. Ta tundis peaaegu rõõmu Agustini rabelemisest. 
Kas oli veel kedagi teist, kes nende kibedate kuude jooksul riigi häda nii süngelt- 
selgelt oleks näinud kui tema, Francisco Goya? Kas oli veel kedagi teist, kes oleks 
seda nii silmanähtavaks teinud? Ja nüüd seisab see vahva Agustin capricho'dest 
käeulatuse kauguses ning vahutab vihast tema pimeduse, loiduse ja paksu naha pärast. 

«Mu süda ei anna mulle praegugi veel rahu,» urises ja torises Agustin edasi, «kui 
ma mõtlen Jovellanosele, ja kuidas ta sulle rääkis: «Hispaania, Hispaania! Töötage 
Hispaania heaks! Maalige Hispaania heaks!» Juba oma kunsti pärast ei oleks sa 
tohtinud silmi kinni pigistada. Sina aga hoolid ainult iseendast. Härra esimene 
maalikunstnik peab kõike hästi arvestama. Tema ekstsellents ei tohi millegagi 
riskeerida, mis võiks uhkelt rõivastatud jõuku tema vastu häälestada. Niisugune 
orjameelsus! Ou€ vergüenza!» 

Francisco jäi rahulikuks, jah, ta isegi naeratas. See ajas Agustini veel rohkem marru. 

«Loomulikult on kõiges süüdi see naine,» ütles ta. 

«Tema pärast oled sa riskeerinud ja sellega tõestasid sa oma julgust, ning nüüd 
lähed sa temaga magamisest lolliks. Ja kehitad naeratades õlgu selle üle, mida 
Jovellanos sulle ütles, ja veedad oma aega narrustega, samal ajal kui Hispaania 
koertele söödaks visatakse.» 

Goya kuulis Agustini süüdistustest tema abitut viha dofia Lucfa pärast. 

«Sina õnnetu narr,» ütles ta peaaegu kaastundlikult. «Sa igavene üliõpilane! 
Kunstist on sul pisut aimu, aga maailmast ja inimestest ja minust ei saa sa mõhkugi 
aru. Kujutad ette, nagu oleksin ma kõigi nende kuude vältel lihtsalt laiselnud uhkena 
oma romantilise hinge üle. Ei, sina ülitark, sina hingede tundja, see, millega ma siin 
aega veetsin, oli midagi muud.» 

Ning ta tegi kirstu lahti ja tõi sealt välja kuhja joonistusi ja etsinguid ning kuhjas 
need Agustini ette. 

Agustinil ajas Goya pilge sisemuse keema. Kuid uudishimu näha oma silmaga, mida 
Francisco oli kogu selle aja jooksul teinud, oli suurem kui solvumis-tunne. 

Seal istus ta nüüd ning vaatas. Ning metsikult ja äkki paiskus tema peale uus, tohutu 
capricho'de maailm, nende ennekuulmatute, tõeliselt ülitõeliste elamuste küllus. Ta 
vaatles iga üksikut joonistust mitu korda ja jälle uuesti, ei suutnud end sellest lahti 
kiskuda, pani kõrvale, himustades näha järgmist. Ta unustas enda, unustas don 
Manueli edikti. Puuris end uude maailma ja elas sinna sisse. Ta oli küll juba enne 
ühes või teises lehes, mida Francisco talle oli näidanud, tundnud midagi nende 
joonistuste reipusest, metsikusest, õudusest; see aga, mis nüüd tema ees oma raevukas 
lopsakuses avanes, oli midagi uut, see viitas uuele, tundmatule Goyale, kes oli 
avastanud uue, sügavama maailma kui eelmised. Agustin vaatas, matsutas, tema nägu 


tõmbles. Goya andis talle aega. Ta jälgis, kuidas Agustin vaatas, ning see oli talle 
tugevaks tõestuseks. 

Lõpuks, kaasa haaratud ja põrutatud, nii et ta vaevalt rääkida sai ning Goya suuri 
vaevu sõnu tema huultelt lugeda suutis, lausus Agustin: 

«Ja sina lasksid meil rääkida! Lasksid meil targutada ja lobiseda! Me kõik pidime ju 
sinu meelest narrid ja pimedad olema!» 

Kuna ta märkas, et Goya tast täielikult aru ei saanud, hakkas ta märkide keelt 
kasutama, ta žestikuleeris ägedalt, kuid see edenes tema jaoks liiga aeglaselt, ta langes 
tagasi oma vaimustatud jahvatamisse ja matsu-tamisse: 

«See seal oli juba sinus ja võib-olla juba väljaspool sind, ja sina lasksid meil 
lobiseda.» 

Ja ikka uuesti lehti enda ette asetades, võimetu end nendest lahti kiskuma, 
joovastunult, imetledes, vandus ta: 

«Neetud koer oled sa! Istud siin salaja ning teed seda! Sina salakoi, sina 
silmakirjalik! Jah, nüüd oled sa nad seina äärde surunud, kõik, tänapäevased ja 
endised!» 

Ta naeris albilt, õnnelikult, ta pani käe Goya õlgadele, ta oli nagu laps, ja Francisco 
oli õnnelik. 

«Lõpuks märkad sa,» hooples Francisco, «missugune mees on see sinu sõber Goya! 
Ikka oskad sa ainult sõimata. Sul ei ole vähimatki usaldust minu vastu. Sa pidid minu 
juurde ermita'sse sisse murdma ja sul ei olnud aega oodata. Noh, olen ma laostunud? 
Olen ma pehkinud ja kõdunenud?» 

Ning uuesti ja ikka jälle tahtis ta teada: «Ütle ise, kas nad ei ole lustakad, need minu 
joonistused? Kas ma ei ole midagi teinud sinu tehnikast?» 

Agustin, silm ühel eriti pentsikul joonistusel, ütles peaaegu alandlikult: «Sellest 
lehest ei saa ma veel täiesti aru. Aga tervikust saan ma aru. Sellest peaksid aru saama 
kõik. Sellest ängistavast ja õnnestavast. Nad peavad sellest aru saama.» 

Ta naeratas. «Idioma universal!» 

Seda kuuldes sattus Goya imelikku segadusse. Ta oli küll endalt vahetevahel 
küsinud, kuidas võiksid need lehed teiste peale mõjuda, ning kas ta oma tööd üldsegi 
teistele näitab; oli aga taolised kaalutlused otsemaid, peaaegu pelglikult eemale 
tõrjunud. Eriti aga pärast seda, kui Cayetana nii äärmiselt võõrana joonistuste ees oli 
seisnud, oli ta vihaselt otsustanud, et ükski 

teine silm ei näe enam neid lehti. See hirmus ja naeruväärne võitlus vaimudega jäi 
tema isiklikuks, ülimal määral isiklikuks asjaks. Näidata capricho'siä, see oleks 
niisama hea kui alasti läbi Madriidi tänavate joosta. 

Agustin luges sõbra näost ahistust ning kandis selle üle tegelikkusesse. Talle tuli 
meelde see, mida loomulikult ka Goya pidi teadma, ja nimelt, et need lehed olid 
ohtlikud, surmaohtlikud. Mees, kes teistele inimestele taolisi joonistusi näitas, võis 
otsemaid minna ja end ise peaketserina inkvisitsioonile välja anda. Sellele mõtles 
Agustin ning tundis oma sõbra Francisco üksilduse täit külmust. Seal oli siis see 
mees, täiesti üksinda, sundinud endast väljuma kõik selle jubeda ja naljaka, tal oli 
olnud julgust seda üles joonistada, täiesti üksinda ning ilma igasuguse lootuseta, et iial 
keegi teine tema suurtest kohutavatest nägemustest osa võiks saada. 

Francisco, nagu oleks Agustin mõelnud valjusti, ütles: «Ma oleksin pidanud targem 
olema. Võib-olla oleks olnud parem, kui isegi sinu silmad ei oleks neid joonistusi 
näinud.» 

Ta kogus lehed kokku. Agustin ei seganud vahele, ei julgenud isegi teda abistada. 


Kui aga Goya tusaselt joonistused uuesti kirstu viskas, kiskus Agustin end oma 
uimast välja. Oli mõeldamatu, et need lehed oleksid pidanud siia kirstu lebama jääma, 
nägematult, pikemaks ajaks, võib-olla alatiseks. 

«Vähemalt oma sõpradele pead sa neid näitama,» palus ta, «Ouintanale, Miguelile. 
Ara ole ometi nii kõrgilt kinnine, Francho! Sa ju peaaegu sunnid kõiki sind tuimaks 
pidama.» 

Goya nägu muutus morniks, ta sõimas, kaalutles. Kuid oma südames tundis ta soovi 
sõpradele oma tööd näidata. 

Ta kutsus Migueli ja Ouintana ermita'sse. Samuti kutsus ta sinna ka oma poja 
Javieri. 

See oli esmakordne juhus, et ermita's olid koos rohkem kui kaks inimest, ja see 
tundus Goyale peaaegu pühaduse teotusena. Sõbrad istusid kohmetult, kõik. välja 
arvatud Javier, käitusid kohmakalt, olid eriliselt 

põnevil, Goya oli lasknud tuua veini, võileibu, juustu ja palus neid maitsta. Ta ise 
oli järsk, sõnakehv. 

Lõpuks võttis ta pikkamisi, toonitatult raskepäraselt, lehed kirstust välja. 

Üks ulatas need teisele. Ning äkki oli ermita täis nende ülitõelike inimeste ja 
lummutiste, nende pool-loomade ja pool-kuradite tunglemist. Sõbrad vaatasid ja 
nägid, et nende tegelaste näod, hoolimata maskidest ja just tänu oma maskidele, olid 
palju rohkem alasti kui lihas ja veres elavate inimeste näod. Need olid inimesed, keda 
nad tundsid, kuid julmalt lahti rõivastatud näilikkusest, mis neid enne ümbritses, ja 
varustatud uue, palju õelama välimusega. Ning nende lehtede naeruväärsed ja koledad 
deemonid olid needsamad lõustalised lummutised, kes raskesti tabatavatena neid 
endid ähvardasid, needsamad, kes neis endis peitusid, kaeblikud, teadmatud ja täis 
ohtlikku teadmist, nurjatud, õelad, vagad ja iharad, rõõmsad, süütud ja pahelised. 

Keegi ei kõnelnud. Lõpuks lausus Goya: «Jooge ometi! Joogem ja söögem! Kalla 
sisse, Javier!» 

Ja kuna nad kõik ikka veel vaikisid, lisas ta: «Ma nimetasin neid lehti capricho'deks, 
mõteteks, ideedeks, fantaasiateks.» 

Nad vaikisid edasi, ainult noor Javier ütles: «Ma saan aru.» 

Lõpuks võttis end kokku Ouintana. 

«Capricho'd!» hüüdis ta. «Te loote uue maailma ja kutsute seda capricho'deks!» 

Goya lükkas alumise huule ette, tõmbas suunurga vaevumärgatavaks naeratuseks. 
Ent Ouintana vaimustust ei olnud võimalik enam tagasi hoida. 

«Te panite mu selili, Goya!» hüüdis ta. «Kui rumalana ning missuguse soperdajana 
tundun ma endale oma armetute värssidega. Nende lehtede ees olen ma väike poiss, 
kes esimest korda läheb kooli ning kelle pea käib ringi paljudest tähtedest tahvlil.» 

Miguel ütles: «Kunstiloolasele ei ole mugav, kui tuleb midagi uut, mis kogu tema 
teooria ümber lükkab. Ma pean ümber õppima, Francisco. Sellele vaatamata: ma 
õnnitlen sind.» 

Ta köhatas. «Ma loodan,» jätkas ta, «sa ei pane seda mulle pahaks, kui ma 
mõningatel sinu lehtedel leian vanemate meistrite mõjustusi, näiteks Escorialis 
asuvate Boschi mõningate piltide mõjustusi, Avila ja Toleedo katedraalide toolistiku 
teatud nikerduste mõjustusi ja loomulikult Saragossa Pilari nikerduste mõjustusi.» 

Javier arvas: «Ka kõige suurem kunstnik seisab teiste õlgadel.» 

Tema ninatarkus kutsus sõprades esile kohmetuse; Goya aga vaatas oma ülitargale 
pojale hellalt, heakskiitva naeratusega. 


Miguel arutles: «Enamiku lehtede mõte näib olevat selge. Aga mõnest, andesta, 
Francisco, ei saa ma Sugugi aru.» 

«Sellest on mul kahju,» vastas Goya. «Mõnestki ei saa nimelt ka mina aru ja ma 
lootsin, et võib-olla suudad sina seda mulle selgitada.» 

«Nii mõtlesin minagi seda,» kiitis rõõmsalt ja nipsakalt kaasa Javier. «Ei saada aru 
mitte millestki ja saadakse aru kõigest.» 

Siin lükkas Agustin oma veiniklaasi ümber. Vein voolas üle laua ning määris kahte 
joonistust. Teised vaatasid seda pealt, nagu oleks Agustin saanud hakkama 
jumalateotusega. 

Ouintana pöördus Migueli poole veidi ärritatult «Kui teile üks või teine leht jääb 
arusaamatuks,» ütles ta, «siis peate te ikkagi möönma: kogu selle asja mõte on 
igaühele arusaadav. Idioma universal! Küllap veel näete, don Miguel: rahvas saab 
nendest joonistustest aru.» 

«Te eksite,» vastas Miguel. «Rahvas ei saa nendest lehtedest kindlasti aru. Ja isegi 
enamik haritud inimesi ei saa nendest aru. On ainult kahju, et teie teesi tõestada ei 
saa.» 

«Miks mitte?» küsis riiuhimuliselt Ouintana. «Või soovitate te koguni, et see 
imelooming jääb suletuks siia, ermita'sse, Calle de San Bernardino ääres?» 

«Mis siis muud?» vastas Miguel. «Või tahate teie Franciscot tuleriidale saata?» 

«Kui need lehed rahva kätte satuvad,» segas end tumedalt vahele Agustin, «siis 
süütab inkvisitsioon 

lõkke, mille ees ükskõik milline endine autodaf€ kurvaks rasvaküünlaks muutub. 
Seda teate teie ju isegi.» 

«Oh teie neetud ettevaatust!» hüüdis kibedalt Ouintana. «Te tahate igaühest 
argpüksi teha.» 

Agustin viitas mõningatele lehtedele. «Kas seda tuleks avaldada?» küsis ta. «Või 
seda?» 

«Mõningad muidugi peavad ära jääma,» andis Ouintana järele. «Aga enamiku neist 
võiks avaldada, peaks avaldama.» 

«Enamikku neist ei saa avaldada,» vastas teravalt Miguel. «Nii palju ära jätta ei ole 
üldse võimalik, et vahele ei segaks inkvisitsioon ja kuninga kohtud sinna juurde.» 

Ja kuna teised momnilt ja nõutult vaikisid, trööstis ta viisakalt: «Tuleb oodata parajat 
aega.» 

«Siis kui teie «paras aeg» on saabunud,» ütles Ouintana, «siis pole neid joonistusi 
enam vaja, siis on nad vaid kunst ja seega üleliigsed.» 

«See on kord juba kunstnike saatus,» tähendas mõtlikult Javier. 

Ouintana aga kinnitas kangekaelselt: «Kunst on mõttetu, kui ta ei mõju. Don 
Francisco on teinud nähtavaks hirmu, sügava, salajase, mis rõhub kogu maad. Seda 
tuleb ainult näidata, ja see haihtub. On vaja ainult Coco, musta mehe rõivad seljast 
kiskuda, ja ta ei ole enam ohtlik. Kas siis Goya on teinud oma meistritöö ainult meie 
viie jaoks ja rohkem mitte kellegi jaoks? Ei, see ei tohi nii olla!» 

Nad rääkisid ja vaidlesid, nagu ei viibiks Goya sugugi seal juures. Francisco kuulas 
pealt, vaikides, ühe suult teise suule vaadates, ning ehkki ta kõigest aru ei saanud, 
siiski tundis ta neid üksikult küllalt hästi, et endale nende väited kokku riimida. 

Nüüd olid nad oma põhjused ammendanud, vaatasid Goyale otsa ja ootasid. 

Tema aga, kaval ja järelemõtlik, seletas: «See, mida sa seal ütlesid, Miguel, on 
mõistlik, see aga, mida teie ütlesite, don Jos€, on ka mõndagi väärt. Kuna aga kahjuks 
mõlemad teineteisele vastu räägivad, pean ma seda kõike hästi järele mõtlema. Ma 
pean ka selle peale mõtlema,» jätkas ta muheldes, «et ma ei või lubada endale 

lõbu, teha nii palju tööd ilma tasuta. Mul on vaja raha.» 
Seda öeldes haaras ta joonistused ja etsingud kokku ning sulges need kirstu. 
Vapustatult vaatasid nad, 
kuidas uus ja imeväärne 
maailm nende silmist kadus. 
Selles täitsa harilikus, 
kärarikkas majas, üsna 
silmatorkamatus kirstus 

oli peidus suurim, mida 
iganes Hispaanias on 
loodud üldse pärast seda, 
kui Velazguez alles elas. 
Selles kirstus taltsutatult, 
vangistatult lamasid kõik 
deemonid Hispaaniast. 

Ent 

kas nad tõesti taltsutatud 

on, kui rahvale neid siiski 
näidata ei tohi? Kas ei 
tõesta see just nende võimu? 
Kas on see, mis talletatud 
siia kirstu, liiga julge? 

Goya sõpru, kui nad tema 
juurest läksid, imetledes, 
vaimustusest täidetuna, 
kartlikult ja rusutuna, — 
sõpru saatsid deemonite 
metsikud ja kohutavalt 
õudsed varjud ning veel palju 
koledamad inimeste varjud. 

Goya õppis meelsasti nendest muljetest, mida tem looming teistele avaldas. Kuna 
sõbrad, kes olid kõi täis head tahet ja vastuvõtlikud, siiski paljudest cap richo'dest ei 
olnud aru saanud, hakkas ta liiga segaseid 

liiga isiklikke välja sorteerima ja teisi ülevaatlikku järjekorda paigutama. 

Ta asetas ettepoole need lehed, mis kujutasid kergesti arusaadavaid olukordi ja 
anekdoote. Nendele lehtedele «Tegelikkusest» laskis ta järgneda lehtedel, mis 
kujutasid tonte ja tontide tööd. Niisugune järjekord oli kerge tee õigeks arusaamiseks, 
tegelik maailm viitas deemonite maailmale ja see teine grupp, vaimude grupp, selgitas 
esimest, inimeste gruppi. Tema enda lugu, nii nagu see capricho"des oli kujutatud, see 
segane unelm tema armastusest, tema tõusust, tema õnnest, tema pettumustest, sai 
alles niisuguses järjestuses oma õige mõtte. Muutus kõikide ajalooks, Hispaania 
ajalooks. 

Pärast seda, kui ta nad oli eraldanud, järjestanud ja korraldanud, hakkas ta 
üksikutele lehtedele nimesid otsima; sest lõpuks pidi ju igal heal joonistusel ka oma 
nimi olema, täpselt nii nagu igal kristlasel. Ta ei olnud mingi kirjanik, sageli pidi ta 


pikka aega õiget sõna otsima, aga see just valmistaski talle nalja. Kui talle mõne lehe 
nimi tundus liiga lamedana, siis kirjutas ta sellele lisaks lühikese seletuse. Lõpuks ei 
olnud igal lehel mitte üksnes nimi, vaid ka selgitus selle juurde. Mõnikord oli allkiri 
hea ja kombekas, kommentaar seevastu seda lõikavam. Mõnikord oli tiitel salakaval, 
seevastu tõlgendus aga naiivselt meeltülendav. Vanasõnalised kõnekäänud, raevukad 
naljad, süütud talupojakom-bed, iroonilised, vagad õpetused, riuklikult nutikad ja 
varjatult targad väljendused, — see kõik sulas kokku üheks. 

«Tantalus» kirjutas ta joonistuse alla, mis kujutas meeleheitlikku armastajat surnud, 
tasakesi silmi pilgutava kallima ees, ning siin ta pilkas iseennast ja kommenteeris: 
«Kui armastaja oleks olnud rüütellikum ja vähem tüütu, siis ärkaks kallim uuesti 
ellu.» 

Ja oma maskiballile pani ta allkirjaks «Keegi ei tunne end», ning vanaeidele, kes 
oma seitsmekümne viiendal sünnipäeval end peegli ees kallilt ja suurejooneliselt 
ehtida laseb, kirjutas ta «Kuni surmani». 

Joonistust, mis kujutas majat, keda ehitakse, samal ajal kui Brigida, kupeldaja, 
roosikrantsiga palvetab, kommenteeris ta: «Ta palvetab teise eest — ning eks 

toimi ta õigesti? —, et jumal õnnistaks teist õnnega ning vabastaks teda kõigest 
halvast ja habemeajajatest, arstidest ning kohtutäituritest, ja et ta oleks osav, reibas ja 
teeniks kõiki samuti nagu tema õnnis eraa> 

Lehele, mis kujutas armetut tänavatüdrukut Püha Tribunali sekretäri ees istumas ja 
kohtuotsust kuulamas, kirjutas ta: «Tublit naist, kes võileiva eest nii usinasti ja 
tulusalt kogu maailma teenis, niiviisi kohelda on halb, halb!» 

Seda lehte aga, mis kujutas nõida, kes kükitab satüüri õlgadel ja õndsatele 
vaimudele pühadust teotavat vannet annab, kommenteeris ta: «Kas sa vannud, et sa 
oma Õpetajate ja ülemuste sõna kuulad ja neid austad? Küünisid luuaga pühid? 
Vangiraudu kõlistad? Ulud, kriiskad? Lendad, salvid, imed, puhud, röstid? Teed 
kõike, mis see iganes ka oleks, millal see iganes ka ei oleks ja millal sult seda iganes 
ka ei nõutaks? — Ma vannun. — Ilus, mu tütar, sellega oled sa nõid. Südamlik 
õnnesoov!» 

Ta kaalutles kaua, missuguse lehe peaks ta kõige ette asetama. Ta otsustas alustada 
joonistusest, mis kujutas teda ennast lauale viskununa, kaitstes silmi kummituste eest. 
Ja ta nimetas seda lehte «Idioma uni-versaliks». Siis aga näis talle see pealkiri olevat 
liiga upsakas ning ta pani sellele joonistusele nimeks «Magav mõistus». Ning selgitas: 
«Seni, kui mõistus magab, sünnitab unelev fantaasia koletisi. Ühendatult mõistusega 
aga muutub fantaasia kunstide ja kõigi imeteoste emaks.» 

Capricho'de lõpetamiseks aga tegi ta ühe uue joonistuse. 

Seal tormab paanilises hirmus mingi koletis, ääretult inetu, kummituslik munk, ja 
tema järel teine, ning eespool seisab pärani ammuli suuga üks nendest ajudeta, 
tontlikest grande'dest, üks nendest laiskelajatest, chinchitla'dest, ja veel üks neljas 
tondike on seal, munk-lik, karjuv tont. Ja lehe alla kirjutas Goya selle kisa, mis kostab 
nende nelja kohutavate, täiesti pärani aetud lõugade vahelt: 

«Ya es hora— kätte jõudnud 

on see tund ja ajaratas 

maha käinud.» Seda pidi 

nägema küll igaüks, et 

käes nüüd o n see tund. Jah, möödas, 

deemonite võim on läbi. 

Kadugu see automaatne 


grande, tema kambamehed — 
mungad ja prelaadid. Niisiis — 
ya es hora — tund on tulnud. 
Jah, see on see õige joonis, 
sellega nüüd täielikult 

valmis ongi kõik «Capricho'd». 
Ya es hora! 

Sellest ajast peale, kui Goya oli oma sõpradele cap-richo'sid näidanud, pani ta 
vähem rõhku oma ermita range vaikuse hoidmisele. Sõbrad külastasid teda sage- 
damini ja formaalsusteta. 

Ühel päeval, kui nad kolmekesi — Agustin, Miguel ja Ouintana — Goyat 
külastasid, viitas Miguel naeratades noorele luuletajale ja kirjutas Goyale: «Ta tõi 
sulle midagi kaasa.» 

Ja kuna Goya küsivalt punastavale Ouintanale vaatas, jätkas Miguel: «Ta kirjutas 
oodi, mis sinusse puutub.» 

Ouintana võttis kõheldes käsikirja mapist ja tahtis selle Goyale ulatada. 

Agustin ent käis peale: «Palun, lugege värsid ette.» 

Ja Goya toetas teda: «Jah, palun, lugege, don Jos€! Ma vaatan meelsasti pealt, kui 
teie loete. Enamikust saan ma aru.» 

Ouintana luges, need olid kõlavad värsid. 


«On nõrgaks jäänud riik, ta kunagine 
suur vägevus ja võim on kadund tuulde. 
Kuid hõõguv tuli, mis Veläzguezi 

ning samuti Murillo hinges põles, 

ei ole kustunud, see loidab veel, 

see loidab meie Goyas! 

Ta imeväärse mõttelennu ees 

ka tegelikkus muutub tuhmiks, vaeseks. 
Kord saabub päev, jah, peagi saabub see, 
mil Goya nime kuuldes kummardab 
maailm end maani, nagu praegu teeb 

ta seda Raffaeli ees. 

Siis kõigist maadest algab rännuvool 
Hispaaniasse, ning siin harduses 

nad imetlevad sinu kunsti, 

Francisco Goya, meie au ja kuulsus.» 


Naeratades ja liigutatult vaatasid teised Goyale, kes ise ka pisut kohmetult naeratas, 
kuid oli samuti liigutatud. 


«Si, vendrä un dfa, 
Vendrä tambien, oh Goya! en gue a tu nombre 
EI extraniero extätico se incline», 


kordas ta Ouintana värsse, ning kõik olid hämmastunud, kuivõrd hästi ta nendest oli 


aru saanud. Ouintana punastas veelgi sügavamini. 


«Veidi liiga ülistavad, kas te seda ise ei leia?» küsis naeratades Goya. «Kui te 
oleksite luuletanud, et ma olen parem kui minu kolleeg Jacgues Louis David, ka see 
oleks olnud juba midagi, aga kohe parem kui Raf-fael, kas see ei ole ehk mõnevõrra 
liialdatud?» 

«Ka kõige suurem kiitus,» vastas tormiliselt Ouintana, «on liiga nõrk mehe kohta, 
kes on loonud need joonistused!» 

Goya teadis, kui lapselikult naiivne oli Ouintana ja kui lapselikult naiivsed olid tema 
värsid, ja tal ei olnud vaja mingit kinnitust selle kohta, et Veläzguezi aegadest saadik 
on tema kõige suurem hispaania maalikunstnik, ja mis siis sellest? Sellegipoolest 
tõusis õnnelaine temas kõrgele. Tähendab, taolisi uhkeid, hümni-taolisi värsse oli 
kirjutanud see noor mees tema «brutaalsetest, barbaarsetest, maitsetutest» lehtedest ja 
seda juba siis, kui need olid alles korraldamata ja raskesti arusaadavad. 

Goya tundis soovi näidata sõpradele capricho'sid 

nii, nagu need nüüd välja nägid, ja võimalikult nagu muuseas lausus ta: «Kas te ei 
tahaks mu joonistusi veel kord näha? Nimelt panin ma nad õigesse järjekorda ja 
varustasin nad allkirjadega. Pealegi kirjutasin ma nendele kommentaarid,» lisas ta 
kavalalt, «lollide jaoks, kes vajavad seletust.» 

Kogu selle aja olid teised põlenud ootusest lehti veel kord näha, kuid nad ei olnud 
julgenud seda sellelt eriskummaliselt mehelt paluda. Ja nüüd, kui capricho'äe maailm 
nende ees teist korda avanes, oli vaatepilt haarav. Jah, järjestus, millesse Goya oli 
nüüd oma lehed asetanud, andis neile alles õige mõtte. 

Isegi kaine Miguel lausus peaaegu aukartusega: «See, mis sa siin oled teinud, 
Francisco, on sinu kõige parem, kõige suurem portree. Nüüd oled sa jäädvustanud 
terve Hispaania näo.» 

Noor Ouintana ütles: «Muidugi olen ma vabamõtleja, kuid nüüdsest peale hakkan 
ma nägema nõidasid ja deemoneid igas nurgas.» 

Ja Agustin mainis tumedalt ja salvavalt: «Ja vaatamata kõigele on inimesi, kes 
peavad Jacgues Louis Davidi kunstnikuks!» 

Nad olid jõudnud viimase lehe juurde, etsingu juurde, mis kujutas põgenevaid, 
röökivaid munklikke koletisi. 

«Ya es hora!» hüüdis Ouintana. «Cierra, Espafa! Nüüd läheb lahti, Hispaania»! 
hüüdis ta vaimustunult ja näost hiilates vana sõjahüüdu. 

Miguel aga arvas järelemõtlikult: «Allkirjad on tähelepanuväärsed, mõned neist on 
suurepärased. Need peavad laskma, kui ma neist õigesti aru saan, sisul süütumana 
näida. Sageli ent teevad nad selle veelgi teravamaks.» 

«Teevad nad seda?» küsis Goya kavala imestusega. Ja ta jätkas: «Ma tean 
loomulikult, et minu kohmakast hispaania keelest ei piisa selleks, et edasi anda, mis 
minu meeles mõlgub. Ma oleksin sulle nõuannete eest väga tänulik, Miguel, ka teile, 
don JosE€, ja sulle, Agustin.» 

Abistada Goyat selle suure töö juures oli sõprade meelest austav ja vaimustav. 
Miguelil oli kohe sobiv allkiri käepärast joonistusele, mis kujutas igivana ihnu- 

rit, kes oma varandusi peidab, see oli Cervantese tsitaat: «Igaüks on niisugune, nagu 
jumal on ta loonud, ja tavaliselt palju halvem.» 

Ka teistel tekkisid ideed. Nad taipasid, mida Francisco taotles; allkirjad pidid olema 
rahvapärased, teravad ja mahlakad. 

«Lihvimatus peab jääma,» seletas Miguel. 

«Kindlasti,» vastas Francisco, «sest niisugune ma kord juba olen.» 


Nad kõik töötasid koos suure õhinaga, sündis terve rida uusi allkirju ja 
kommentaare, ermita oli täis nalja ja naeru. 

Kuid keset seda rõõmu valdas Migueli rahutus. Mispärast oli Francisco, kellel 
kirjasõna nii raske oli, vaeva näinud, et kõiki neid allkirju ja kommentaare välja 
mõelda? Kas ta siiski ei mänginud ohtliku mõttega — capricho'sid välja anda? 

Mida kauemini Miguel selle üle järele mõtles, seda sügavamalt rõhus teda mure. 
Kindlasti oli geniaalne lollpea Goya lasknud end nakatada Ouintana hullust 
fanaatilisusest. Miguel juurdles ja murdis pead, kuidas seda asja korraldada, et sõpra 
sellest hukatuslikust järelemõtlematusest tagasi hoida. 

Oli vaid üksainus inimene, kes teda võis abistada: Lucia. 

Migueli suhted Luciaga olid nagu ennegi segased. Siis, kui ta oli Lucfale teatanud, 
et ta olevat nõudnud enda kohalt vabastamist, kuna ta ei suutvat don Manueli 
hukatuslikku poliitikat kauem kaasa teha, oli Lucia teda trööstinud, arusaavalt, 
viisakalt, soojuseta. Tõenäoliselt oli ta Pepa, võib-olla ka Manueli enda poolt juba 
asjasse pühendatud. 

Lucia kahetses ausalt Migueli ja Manueli vahelist lahkheli, milles tema süüdi oli. Ta 
kavatses neid mõlemaid lepitada. Kuid alles hiljem. Sest lähemate kuude jaoks oli 
Manuelil kogenud, patriootlik ja usaldusväärne nõuandja: abate. 

Jah, suurinkvisiitori ja esimese ministri vahel sõlmitud kokkuleppest oli kinni 
peetud ja abate kloostrist välja lastud. Muidugi ei olnud Püha Amet oma otsuse 
jõustumist tühistanud, kuid inkvisitsiooni ametnikud 

lihtsalt ei näinud teda ja Santa rohelised käskjalad möödusid temast, ning kuigi ta ei 
tohtinud end kuningliku residentsi piirides näidata, oli Manuel talle siiski kinnitanud, 
etta võivat niikaua, kui õukond ei asu Madriidis, salaja pealinnas viibida. Eriti nüüd, 
kus Manue-iilt oli röövitud tema Miguel, tundis ta vajadust abate võimetega mehe 
järele. 

Miguel teadis loomulikult kõiki neid asjaolusid täpselt. Ta kannatas sügavasti selle 
all, et Lucia ja Manuel olid tema välja lülitanud ning abate'ga asendanud. 

Nüüd, tundes muret Goya pärast, avanes tal teretulnud ettekääne usalduslikuks 
kõneluseks Luciaga. Pärast seda, kui ta oli Lucfale asjatundlikult kiitnud, kui uudsed 
ja põrutavalt suurepärased on capricho'd, kõneles ta Luciale ka Goya hullumeelsest 
kavatsusest lehed välja anda ning kaebas kõneosavate sõnadega inimeste, eriti aga 
tarkade inimeste rumaluse üle. Lucfa oli temaga innukalt nõus. Lõpuks, Migueli 
palvel, lubas ta, et ta katsub Goyat veenda, et see oma narrusest loobuks. 

Ta läks Goya juurde. 

«Nagu ma kuulen,» ütles Lucfa, «olevat te terve rea eriskummalisi etsinguid teinud. 
See ei ole teist sugugi sõbralik, et te neid oma vanale sõbrannale ei näita.» 

Goya oli Migueli peale ta nõrkuse ja lobisemisiha pärast vihane. Aga eks olnud ka 
tema ise, vaatamata oma parematele tõekspidamistele, neid lehti Cayetanale 
näidanud? 

Lucia küsis talt otseselt, millal ta võib capricho'sid näha. Pealegi ei tulevat ta 
üksinda, vaid toovat kaasa ka ühise sõbra. 

«Kelle?» küsis Goya umbusklikult. 

Ta arvas, et see on Pepa, ja talle ei tahtnud ta capricho'sid näidata. 

Lucia aga ütles: «Ma tahaksin meelsasti teie lehti vaadata koos abate'ga.» 

Goya, üllatusest sõge, küsis Lucialt: «Kas siis don Diego on siin? On see siis ...?» 

«Ei,» vastas Lucfa, «see ei ole lubatud, kuid ta on siin.» 

Goya oli jahmunud. Kui ta laseb süüdimõistetud ketseril, kelle autodafe'st ta ise oli 
osa võtnud, üle oma läve astuda, kas see ei ole kõige toorem Püha Ameti 
väljakutsumine? Lucia nägi tema segadust. Tema kitsad, veidi viltused silmad 
vaatasid otse Goya näkku, tema piklikke huuli ümbritses kerge, kuid sügav, väga 
pilkav naeratus. 

«Kas te peate mind mõneks inkvisitsiooni nuhiks?» küsis ta. 

Tõepoolest oli Goya silmapilgu vältel kahtlustanud, et Lucia tahab teda 
inkvisitsiooni kätte mängida. Eks olnud ta oma hukatusliku tuju tõttu Jovellanose 
hädasse ja õnnetusse saatnud? Kuid see oli loomulikult mõttetus. Ka tema kõhklus 
näha abatet oli mõttetus. Kui see tohib end Madriidis näidata, ilma et teda vahistataks, 
siis kindlasti on ka raske temast, Franciscost, millegagi kinni haarata, kui ta abate't 
oma läve juurest tagasi ei saada. Kuid nii juhtus tal Luciaga ikka: just Lucia 
juuresolekul satub ta naeruväärsetesse olukordadesse; see oli juba olnud nõnda alates 
nende esimesest kohtumisest Prados. Ning nüüd pidi jälle tema, kes oli võitu saanud 
iseendast ning suurest hirmust, mis rasus kõiki hispaanlasi, ja loonud capricho'd, 
laskma end Luciast üllatada selles argushoos, tühises ja mõttetus. 

«Carajo!» vandus ta endamisi. 

Sealjuures aga meelitas teda mõte Luciale capricho'sid näidata. Ikka ja alati oli 
Lucia teda vaatamata tema vaenulikule ettevaatusele seletamatul kombel köitnud. 
Nendel oli omavahel mõndagi ühist, Lucia oli, ning selles oli tema jõud, toonud 
kõrgusse kaasa madalalt päritu, nii nagu temagi. Francisco oli kindel, et Lucia saab 
capricho'dest aru ja veel palju sügavamalt kui ükskõik missugune teine naine, keda ta 
tundis. Jah, tal oli tunne, nagu maksaks ta sellega Cayetanale kätte, kui ta Luciale 
capricho'sid näitab. 

«Palun, dofa Lucia,» lausus ta kuivalt, «andke, palun, üle don Diegole minu 
tervitused ning osutage mulle seda au, et külastate mind koos temaga teisipäeva 
pärastlõunal kella kolme paiku minu ateljees Calle de San Bernardinol.» 

Abate tuli Luciaga koos. Ta näis olevat pisut muutunud. Ta kandis lihtsat, väga 
elegantset ülikonda, viimase Pariisi moe järgi, ning pingutas end, et näida muretuna, 
üleolevana, vaimukana, veidi küünilisena, nii nagu oldi harjutud teda nägema. Ent 
Goya märkas, missugust pingutust see don Diegol maksis, ning muutus ebakindlaks. 
Ta tõttas sissejuhatavat kõnelust lühendama ning tõi lehed ruttu kirstust välja. 

Dofa Lucia ja abate vaatasid capricho'sid. Kujunes täpselt nii, nagu Goya oli seda 
ette arvanud. Lucia nägu kaotas oma maskilisuse, sinna tekkis mingi fanaatiline 
nõusoleku ilme. Kogu oma metsikusega imes ta endasse seda tulvavat elu, mis õhkus 
lehtedest, ja peegeldas seda tagasi. 

Abate näitas end lehtede esimese grupi juures, «tõeliste» juures, asjatundliku 
kunstitundjana, mida ta ka oli, ning tegi tarku märkusi tehniliste küsimuste kohta. Siis 
aga, kui lehed muutusid ikka julgemateks ja fantastilisemateks, vaikis ta, ning 
aegamööda tekkis ka tema näole ilme, mis avaldas sügavat süvenemist, samuti kui 
Lucfa nägu. 

Nüüd olid nad mõlemad kummardunud lehe kohale, mis kujutas teineteise külge 
seotud paari, kelle pähe öökull — saatus — küüned sisse lööb. «Kas meid siis keegi 
lahti ei päästa?» oli Goya sellele joonistusele nimeks pannud, ja täis sügavat rahuldust 
märkas Francisco, millise ihaga vahtisid Lucfa ja abate sellele lehele ning iseendi 
saatusele. Ja nüüdsest peale oli kogu aja, mil nad ülejäänud capricho'sid vaatasid, 
nende kolme vahel side, mis oli tugevam igasugustest sõnadest. 

Lõpuks lausus Goya oma rõõmu karmuse taha varjates: 

«No nii, nüüd on kõik,» ning tegi, nagu tahaks joonistused kokku korjata. 


Kuid abate hüüdis nagu laps, kes end ei valitse: «Ei, ei!» 

Ja ka Lucia ei mõelnud sugugi lehte, mida ta käes hoidis, kõrvale panna. 

«Ma mõtlesin,» lausus ta, «et ma olen sellest inimrämpsust läbi näinud. Kuid alles 
teie võimaldate inimesel 

õigesti näha, kui kohutavalt on rumalus ja alatus teineteisega läbi põimunud.» 

Lucia raputas õlgu. «Mierda!» ütles ta, ning väga imelik oli näha seda metsikut 
sõimusõna libisemas daami piklikelt, õilsalt vormitud huultelt. 

Abate, viidates paginatsioonile, ütles: «Neid peab siis olema seitsekümmend kuus 
joonistust? Neid on tuhat! See on kogu maailm! See on kogu Hispaania suurus ja 
kogu Hispaania viletsus!» 

Nüüd aga haaras Francisco oma lehed lõplikult kokku, ning need vajusid kirstu. 

Abate vahtis üksisilmi kirstu metsiku, eemaloleva pilguga. Goya mõistis, mis 
toimus don Diegos. Oli ta ju näinud abate't põlvitamas tol korral tribunali ees 
Tarragoonas. Need capricho'd olid kõikide solvatute kättemaks, ka abate kättemaks; 
ka tema karjus cap-richo'des jultunud võimukandjatele oma viha ja oma põlgust 
näkku. 

Ja nüüd ütleski abate vaikselt, aeglaselt ja ägedalt: «On tõepoolest mõeldamatu, et 
need kõik on siin maailmas olemas, kuid et neid siiski siin maailmas ei ole.» 

Goya aga tunnetas täie selgusega abate palavat tahet, et kogu maailmale saaks 
nähtavaks nende nurjatute nägu, kes praegu Hispaaniat valitsevad, nii nagu tema neid 
oli peegeldanud nendel kirstus olevatel lehtedel. Tugevamini kui kunagi enne tundis 
ta kiusatust cupricho'd maailma saata. 

«Ma saadan need maailma,» otsustas ta kähedalt. 

Seal aga rebis abate end sellest endaunustusest tagasi ateljee ja Madriidi 
tegelikkusesse. Ning täiesti kergelt, keskustelu toonis, ütles ta: «Te teete muidugi 
nalja, don Francisco.» 

Goya vaatas talle tähelepanelikult näkku ning selle elegantse maski taga nägi ta 
nägu, surnu nägu. Jah, ta oli surnud, see mees. Siin kõnnib ta ringi, salaja, loata, 
põlatult, sellessamas Madriidis, milles ta oli harjunud kõikides salongides hiilgama ja 
igast tegevusest osa võtma, ja elab ainult selle naise kaastundest ning armust, kelle 
pärast ta sellesse hävingusse oli sööstnud. Goya ees istus surnu, kes teeb 
meeleheitlikke katseid rääkida kerges, vaimukas keskustelutoonis. Goya nägi 

silme ees uut capricho't: pooleldi kõdunenu toetub elegantselt klaveri äärele ja 
suitsetab sigarit. 

Ta tundis midagi pelgusetaolist selle inimese ees, kes kondis ringi näiliselt elusana 
ning siiski oli surnud. 

«Ma ei saanud teist aru,» lausus ta veidi rumalalt. 

Lucia vaatas talle näkku, pahaselt, kuid pilketa. 

«Abate arvab,» lausus ta väga selgesti, «te peaksite olema mõistlikum.» 

Korraga taipas ta asjade seost. Ta taipas, et Lucia oli abate tema juurde endaga 
kaasa toonud, et ta võiks oma silmaga näha, kuidas märtrielu maitseb. Lucia hoiatus 
oli sobiv. Tema, Francisco, oli olnud väike laps. «Hispaania au ja kuulsus», Ouintana 
värsid olid tema pea segi ajanud, edevus oli mõistusest võitu saanud. Ta oli tahtnud 
oma «au ja kuulsust» kätega haarata. Ta oli ära teeninud Lucia valju pilgu, tema 
korralekutsumise. Lucia oli teinud hästi, et ta oli don Diego kaasa võtnud, et abate 
nägemine tema vana, ikka veel nii rumala pea õigesse paika paneks. 

Ja ta lausus lihtsalt: «Teil on 

õigus küll, dofiaLucia.» 


Don Diegole ta ütles: 

«Jah, abate, teil on õigus.» 
Lahkudes doüa Lucia 

viitas kirstule, kus asus 

Goya õige kuulsus, ning ta 
ütles: «Tänan, don Francisco, 
nüüd ma, kus need joonistused 
loodud, küll ei tunne enam 
häbi, et hispaanlasena 

sündind olen.» Ning ta suudles 
don Diego nähes Goyat 
kuumalt, ilma kõhklemata 
otse suule. 

Doktor Peral külastas Goyat ermita's. Francisco tundis kohe, et don Joaguin tuli 
tähtsa küsimuse pärast. 

«Mul on teile midagi teatada,» ütleski Peral pärast 

paari sissejuhatavat sõna. «Ma kõhklesin, kas sellest rääkida või mitte, ja võib-olla 
teengi valesti, et kõnelen. Kuid teie lubasite mul näha dofia Cayetanat capricho'des 
teie silmadega ning te lasksite olla mul tunnistajaks, kui teie dofia Cayetana otsuse 
proovi peale panite tolle portreega. Ma võin ju oletada, et teie ja mina oleme 
duguesita lähedased sõbrad.» 

Goya vaikis, tema lihav nägu oli suletud, ta ootas. Kõhklevalt, hoogu võttes, kõneles 
Peral edasi. Kas Goya ei olevat kõige viimasel ajal tähele pannud Cayetana juures 
väikest muudatust, küsis ta. 

«Ahaa, Cayetana on avastanud tolle tembu Agusti-niga, ja don Joaguin tuleb, et 
mind hoiatada,» lausus Francisco endamisi. «Jah,» ütles ta, «dofia Cayetana näis 
mulle viimastel päevadel mõnevõrra muutununa.» 

Peral vastas tehtud kerge tooniga: «Ta o n muutunud. Ta on rase.» 

Goya küsis endalt, kas ta on õigesti aru saanud, kuid ta teadis, et ta oli tõepoolest 
õigesti aru saanud. 

«Estä prefada,» oli Peral öelnud. «Palabra prefada, mõttetiine sõna,» mõtles Goya 
sõgedalt. Kõik temas mässas, ta katsus seda alla suruda. Peral ei oleks tohtinud talle 
seda rääkida, Francisco ei tahtnud nendest asjadest midagi teada, ta ei tahtnud olla 
pühendatud Cayetana vastikutesse intiimsustesse. 

Kuid Peral jätkas oma soovimatu usalduslikkusega; nüüd kirjutas ta seda isegi üles. 

«Varematel aegadel,» kirjutas ta, «hoolitses dofia Cayetana taolistel puhkudel 
õigeaegselt oma raseduse kõrvaldamise eest. Seekord aga kavatses ta esimestel 
nädalatel tõenäoliselt last ilmale tuua ja alles hiljem hakkas teisiti mõtlema. Kuid liiga 
hilja, sest kui tema oma otsuse juurde kindlaks jääb, ei oleks see ohutu.» 

Goya luges. 

«Miks te mulle seda teatate?» küsis ta kurjalt. 

Peral ei vastanud, ta vaatas talle ainult otsa ning Goya teadis, mida ta kohe oli 
taibanud, et tegu oli tema, Francisco, lapsega. Cayetana oli tahtnud ilmale tuua tema 
lapse — ja nüüd ta enam ei tahtnud. 

Peral kirjutas: «Oleks väga kena, don Francisco, kui te suudaksite dofia Cayetanat 
veenda, et ta operatsioonist loobuks.» 

Goya lausus kähedalt ja väga valjusti: «See ei ole minu asi proua hertsoginna 
otsustesse vahele segada. Ma ei ole seda iialgi teinud ega kavatse seda ka teha.» 

Ta mõtles mõttetult: «Prefada. Palabra preüada. Ta hukutas oma mehe, ta hukutas 
minu Elena, ta hukutab ka selle, minu lapse.» 

Ta lausus väga valjusti: «Ma ei kõnele temaga, ma ei kõnele temaga sõnakestki 
sellest.» 

Peral kahvatas. veidi. Ta kirjutas Franciscole: «Palun, saage ometi aru, don 
Francisco, et ei ole sugugi ohutu seda operatsiooni ette võtta.» 

Goya luges. Kehitas õlgu. 

«Ma ei saa temaga rääkida, doktor,» ütles ta piinatult, see kõlas nagu vabandus, «ma 
ei Või.» 

Doktor Peral ei öelnud midagi ega kirjutanud enam midagi. Ta kiskus sedeli 
vihikust ning rebis selle väikesteks tükkideks. 

«Andke mulle andeks mu ägedus, don Joaguin,» ütles Goya. 

Ta tõi capricho'd kirstust välja, otsis nende seast kaks lehte, ühe, mis kujutas 
Cayetanat, kuidas ta kolme mehe peadest moodustatud pilvel kõlvatult taevasse või 
põrgu sõidab, ja tolle teise, kahepäise Cayetana sõgeda armunuga, elajad ümberringi 
ja imeloss õhus. 

«Kas te ei tahaks neid lehti endale saada, doktor?» küsis ta. 

Peral punastas sügavalt. «Tänan, don Francisco,» lausus ta. 

Paari päeva pärast saabus Peralilt teade, Goya tulgu otsekohe Moncloasse. Goya 
sõitis sinna, nägi Perali nägu, teadis, et ei ole enam mingit lootust. 

Pimendatud toas, milles Cayetana lamas, oli pritsitud lõhnaõli, kuid siiski ei suutnud 
see lämmatada nõrka imalat lõhna, mis alkoovist levis. Alkoovi eesriided olid alla 
lastud. Peral andis Franciscole märku need laiali lüüa, siis lahkus ta. Francisco avas 
eesriide. Voodi kõrval istus kuivetunult, kangelt, kivistunult duefa. Francisco astus 
voodi teise ääre juurde. 

567 

Cayetana lamas kollaka, vahataolise näoga, sügavalt aukuvajunud silmad suletud. 
Naise kõrged silmakulmud olid Franciscole sageli tundunud hiiglaslike vära- 
vavõlvidena, mis aga nende väravate taga toimus, seda ei olnud ta suutnud iialgi 
tunnetada. Nüüd soovis ta palavalt, et need sulgunud, vahastunud silmalaud 
avaneksid. Ta tundis Cayetana silmi, mis lasksid aimata tormitsevaid, vastuolulisi 
tundeid, kuid ei lubanud kõige vähimatki kindlusetunnet. Ent sel korral, sel viimsel 
korral, kui Cayetana nüüd silmad avaks, saaks ta näha tõde. 

Nii selgesti, nagu kõlaksid nad praegugi tegelikult selles ruumis, kõlasid temas 
viimsed sõnad, mida ta kõnelevast maailmast oma kurtusesse kaasa oli võtnud, 
Cayetana sõnad: «Ma olen alati armastanud ainult sind, Francho, ikka ainult sind, sina 
rumal, vana, sina kole, ainus mees. Ikka ainult sind, sina toores kunstnik. Ikka ainult 
sind.» 

Sealjuures oli Cayetana teadnud, et tema armastus Goya vastu viib teda hukatusse; 
seda oli öelnud talle surnud Brigida ja elav Eufemia. Ta oli teadlikult astunud sellesse 
armastusse ja surmavasse hädaohtu. Tema aga, nii sageli kui Cayetana seda ka iganes 
oli palunud, ei olnud teda isegi maalinud. Ta ei olnud võimeline Cayetanat maalima. 
Võib-olla aga ei olnud ta maalinud Cayetanat vaid sellepärast, et ta ei tahtnud Caye- 
tanat ohustada. Ning nüüd lamas ta seal ja suri sellele vaatamata. 

Täis segaseid mõtteid vahtis Goya Cayetanat. See oli mõeldamatu, et Cayetana 
sureks, võimatu oli kujutleda, et see kuum, tujukas, kõrk süda peaks lakkama löömast. 


Goya käskis Cayetanat, et see liigutaks ennast, et see lõpuks silmad avaks, teda ära 
tunneks, temaga kõneleks. Ta ootas seda jõhkra kannatamatusega. Ta sõimas 
Cayetanat oma hinges, et ta juba jällegi tujut-seb. Cayetana aga ei avanud silmi, ta ei 
rääkinud, teda oli haaranud vaid tema enda nõrkus, tema enda hääbumine, tema enda 
suremine. 

Goyat valdas ääretu üksioleku, ääretu võõrastuse tunne. Nad olid olnud teineteisega 
seotud, Cayetana ja tema, nii tihedalt, kui inimesed üldse võivad seotud olla, 

568 

ja kui võõraks jäid nad siiski teineteisele. Kui vähe tundis Cayetana tema 
tegelikkust, tema kunsti. Ja kui vähe tundis tema Cayetanat. Tema «Tantalus» oli vale, 
Cayetana ei pilgutanud silmi, ta suri. 

Doha Eufemia tuli karmilt, vaenulikult tema juurde. Kirjutas talle: «Te peate nüüd 
lahkuma, on oodata marguesa de Villabrancat.» 

Ta sai duehast aru: tema, Goya, oli kõik need aastad läbi häbistanud hertsoginna 
Albat, nüüd pidi ta laskma hertsoginnal vähemalt väärikalt surra. Goya naeratas 
peaaegu. Sellel viimsel Albal oleks sobinud lahkuda siit maailmast jõhkra, julge, 
pilkava sõnaga huulil. Aga seal ta lamas, nõrk ja ümbritsetud vastikust haisust, ning 
tema lahkumine ei muutu sugugi väärikamaks, kui see teostub Villabrancade 
perekonna juuresolekul tema juuresoleku asemel. 

Dueha saatis teda ukseni. 

«Teie tapsite tema, härra esimene maalikunstnik,» lausus ta, piiritu viha silmades. 

Peral astus eesruumi. Mõlemad mehed kummardasid sügavalt, sõnatult. 

Läbi saali sammus kiire väärikusega preester kõige pühamaga. Goya laskus koos 
teistega põlvili. Cayetana märkab seda külastust niisama vähe kui Villabrancade või 
tema enda külastust. 

Madriidi rahvas, kiire levitama kuulujutte, jutustas ka sel korral otsemaid, et siin 
olevat tegu mürgitamisega, ning see olevat nimelt võõramaalanna, itaallanna, 
kuninganna, kes on lasknud oma rivaali mürgitada. See kõõrdivaatamine, millega 
hertsoginna Albasse oli suhtutud pärast hertsogi surma, muutus kaastundeks, 
armastuseks, austuseks. Liikusid ringi liigutavad lood sellest, kui lihtsalt ta oli 
igaühega kõnelnud, uhkuseta, nagu oleksid teised temataolised, kuidas ta härjavõitlust 
oli mänginud lastega tänavalt, kui meelsasti ja rikkalikult oli ta jaganud toetust kõigile 
abivajavaile, kes temalt seda palusid. 

Kogu Madriid võttis osa tema matustest. Kogu hiilgus, mis oli ette nähtud niivõrd 
kõrge aadlidaami matusetalitustel, toodi nähtavale; Villabrancad ei hoidnud kokku, 
aga nad ei püüdnud ka näidata liigset hardumust. 

Ainult heasüdamlik doõa Maria Tomasa kahetses Cayetanat, kes oli olnud nii ilus 
ning pidanud lahkuma nii noorelt ja nii kohutavalt. Põlgusega vaatas vana marguesa 
alla rahva ausale kurbusele. Caye-tana oli armastanud pööblit, pööbel armastas teda. 
dofaMaria Antonia nägu oli karm ja kõrk. Nüüd oli seesama käsi, mille läbi see 
allakäinu, põhjaläinu, tema armsa poja oli lasknud hukata, tema enda kõrvaldanud. 
Tema, vana margušsa, liigutas vaevu huuli surnu hinge eest paludes, ning see, mida ta 
sosistas, ei olnud kaugeltki vaga. 

Oma viimases tahtes oli hertsoginna Alba pärandanud suuri summasid oma dueha 
Eufemiale, kammemeitsi Fruelale, oma paljude mõisate arvukale teenijas-konnale, ka 
oma õuenarri Padillat ei olnud ta unustanud. See oli tujukas testament. Suured 
rahaannetused, mõnikord väga suured, olid mõeldud inimestele, keda ta ainult 
pealiskaudselt oli tundnud; üliõpilastele, kes olid tal võib-olla vaid korra üle tee 
jooksnud, poolidioot-likule kerjusmungale, kellele ta ühes oma mõisas varju oli 


andnud, leidlapsele, kes oli leitud ühes tema lossidest, paljudele näitlejatele ja 
härjavõitlejatele. Kuninga esimesele maalikunstnikule, Francisco de Goya y 
Lucientesele, pärandas dofia Cayetana ühe lihtsa sõrmuse, muud midagi, tema pojale 
Javierile väikese rendise. Seevastu sai aga tema arst doktor Joaguin Peral pärandusena 
pool miljonit reaali, sinna juurde veel ühe mõisa Andaluusias ning terve rea kõige 
valitumaid maale. Dofia Maria Luisale tekitas meelepaha, et ehted, mille pärast ta oli 
hertsoginna Albat kadestanud, langevad nüüd teenijatele ja igasugusele pööblile tema 
asemel; sest vastupidi tavale ei olnud Cayetana midagi oma varandusest pärandanud 
katoliiklikele kuningatele. Ka don Manuel oli pettunud. Ta oli lootnud, et tal avaneb 
võimalus peapärijalt margus de Villabrancalt Albade maaligaleriist maale odavasti 
välja vahetada. Nüüd aga pidid need pildid minema vastiku doktor Perali omandiks, 
kes oli kuulus oma kangekaelsuse poolest. 

Nii kuningannale kui ka esimesele ministrile oli see väga meelepärane, kui don Luis 
Maria margus de Villabranca, nüüd Neljateistkümnes Alba hertsog, testamendi 

vastu protesteeris. Dofia Cayetana olevat olnud usaldav ja asjatundmatu. Olevat 
tekkinud kahtlusi, et teatud pärandused, eriti ebatavaliselt kõrged pärandused arstile, 
duehale, kammermneitsi Fruelale, olevat pärandajalt salakavalal kombel välja petetud. 
Samuti olevat kahtlane ka hertsoginna äkiline surm. Olevat tekkinud kahtlusi, et 
rahaahne, kunstihull arst olevat pärast seda, kui ta oli oma koha testamendis salakava- 
lalt kindlustanud, hertsoginna kõrvaldamise kiirustamisega pärandusosa omanikuks 
saada tahtnud. 

Kuninganna arvas, et protsess arsti vastu paneb kiiresti vaikima need rumalad 
kuulujutud, mis seostasid tema kõige pühamat isikut Cayetana surmaga. Ta tegi don 
Manuelile ülesandeks kanda isiklikult selle eest hoolt, et tema esimese õuedaami 
surma ja selle testamendi kohta täielik selgus päevavalgele toodaks. 

Tõsteti kaebus doktor Perali, duena ja kammerneitsi Fruela vastu, kõigepealt 
captaciõn de herencia pärast, pärandipüüdmise pärast. Süüdistatud vahistati, pärandus 
konfiskeeriti. Kiiresti tõestati, et pärandaja oli talitanud lubamatute mõjustuste all. 
Testament kuulutati kehtetuks. Menetlus kolme vahistatu vastu jätkus. 

Suurem osa kehtetuks tunnistatud pärandusosast liideti päranduse peaosaga, mis 
langes uuele hertsog Albale. See palus don Manueli valida endale surnu maalide 
galeriist mõningad maalid ning võtta need lahkesti vastutasuks selle vaeva eest, mida 
ta oli näinud pärandusasjade õiglasel korraldamisel; paraku olid aga paljud maalid, 
mis infanfile eriti südamelähedased olid, kummalisel kombel kadunud. Doria Maria 
Luisat, kes nii armulikult oli püüdnud välja selgitada doiaCayetana saladuslikku 
surma, paluti uue hertsog Alba poolt truualamlikult, et ta suvatseks mälestuseks vastu 
võtta mõningad ehted kalli lahkunu pärandist. 

Ning siis varsti selle järel 

mõned Cayetana pildid 

rippusid don Manueli 

galeriis. Ja kuninganna 

kaelas, kätel sätendasid 

371 

keed ja sõrmused ning pandlad. 

Surnud hertsoginna Alba 

hinnalisi, kuulsaid ehteid 

kandis kuninganna. 

Sõbrad ei suutnud Goyat mõjustada, et ta nendega Cayetana surmast kõneleks ja 
oma südame välja puistaks. Nad kartsid juba, et ta võib oma musta hullusesse tagasi 
langeda. Kuid ta jäi siiski säästetuks. 

Momilt, sõnakehvalt kõndis ta guinta kehvades ruumides ringi. Ta püüdis Cayetanat 
tagasi kutsuda. See ei õnnestunud tal. Tema silme ees oli ainult vahakarva surija pilt, 
kes oli sulgunud iseendasse ja oma halba lehka. Viimase õelusega oli Cayetana vastu 
punninud ja silmi mitte avanud. Goya vimm Cayetana olemuse kättesaamatu 
sügavuse üle oli muutunud nõrgemaks Cayetana järsule surmale eelnenud kuudel; 
kuna aga Cayetanat nüüd enam siin ei olnud, haaras see Goyat uue ägedusega. 

Väärikalt, bolivar kõvasti pähe surutud, kõndis ta oma ilusa pilliroost kepiga 
aragoonlikult sirgelt oma suures aias, vihaselt juureldes. Cayetanat ei olnud enam, 
lihtsalt ei olnud enam, ta teadis seda. Francisco ei uskunud ei pappide taevast ega 
põrgut, tema taevas ja põrgu pärinesid sellest maailmast. Kuna Cayetanat enam selles 
maailmas ei ole, siis ei ole teda lihtsalt enam. 

Cayetanast polnud midagi järele jäänud, ning see oli tema süü. Tema portreed olid 
kurvad, armetud varjud, mis mitte midagi ei öelnud Cayetana suurepärasusest; isegi 
Agustini soperdislikus maalis oli rohkem Cayetanast. Tema, Francisco kunst oli olnud 
võimetu. Kõige selgemini ikkagi oli jäänud alles see, mida ta oli Cayetanast säilitanud 
capricho'des. Kuid nendes oli ta suutnud säilitada ainult Cayetana nõialikkuse, kõigest 
sellest, mis Cayetanas oli kirgast ja võluvat, polnud jälgegi tema joonistustes ega 
mitte midagi tema maalides. 

«Surnud avavad elavate silmad,» ütleb rahvas. Surnud Cayetana ei avanud tema 
silmi. Ta ei saanud Cayetanast aru, ta ei saanud temast praegu aru, ei olnud temast 
iialgi aru saanud. Ja samuti ei olnud Cayetana iialgi temast aru saanud. Nii võõralt ei 
olnud ükski teine naine tema kunsti ees seisnud. «Maitsetu ja barbaarne.» Võib-olla 
olid need capricho'd, mis olid kallutanud Cayetana oma otsust muutma ja hävitama 
tema lapse enne, kui ta selle ilmale tõi. 

Ta püüdis olla õiglane Cayetana vastu. Muidugi, juba esimesest silmapilgust peale 
oli Cayetana teda vihanud, kuid esimesest silmapilgust peale, sellest momendist peale, 
kui ta oli silmanud Cayetanat tollel poodiumil, oli ka tema Cayetanat vihanud. Ta ei 
olnud iialgi Cayetanaga hakkama saanud ega saa ka iialgi hakkama. Alati, ka kõige 
hõõguvamal viivul, oli tema kirg olnud segatud vihaga. Cayetana oli arvatavale 
magajale öelnud armastusesõnu; tema aga ei suutnud isegi surnule öelda, et ta teda 
armastas. 

Ta nuttis häbitult veerevaid, väärituid pisaraid enda ja Cayetana pärast. Need aga ei 
uhtunud midagi minema, ei midagi tema vihast ega mitte midagi tema armastusest. 

See oli temast alatu teotada surnut, teotada kaitsetut. Ta lõi risti ette virgen de 
Atocha puukuju ees, sellesama ees, mille Cayetana oli tollel esimesel ööl oma 
mantilla'ga kinni katnud, et püha neitsi ei näeks, mida nad teevad. 

«Ja anna andeks talle tema võlad, nagu meie andeks anname oma võlglastele,» 
palvetas Goya. Isegi tema palved olid alatud, sest ta ei andestanud Caye-tanale. 

Temas valitses tühjus nii nagu guinta'ski. Senini oli ta elu olnud pilgeni täidetud 
alati uutest, kihutavatest kirgedest ja tegevusest. Nüüd tundis ta esmakordselt igavust. 
Miski ei erutanud teda, ei mingi meelelahutus, ei naised, ei söömine ega joomine, ei 
auahnus ega menu. Ka töö mitte; juba paljas värvide lõhn ja lõuend tekitasid temas 
vastumeelsust. 

Ta oli kõigega valmis, niihästi oma kunstiga kui Cayetanaga. Mis tal oli olnud 
ütelda, oli öeldud. Capricho'd 

lebasid oma kirstus, olid valmis ja kõrvale jäetud. 

Kuid Cayetanaga ei olnud ta siiski veel valmis. Teda kõrvetas ülekohus, mida olid 
surnule teinud kuninganna ja don Manuel. Kui ta sellele mõtles, et doktor Peral ja 
duefa istuvad vanglas, et Cayetana mälestust teotati jõledate kuulujuttudega, siis 
haaras teda viha. Ülekohut tohtis surnule teha ainult tema, mitte keegi teine. Ka 
capricho'dega ei olnud ta veel valmis. «Kunst on mõttetu, kui ta ei mõju,» oli öelnud 
Ouintana. Selles peitus midagi. Kui keegi oma tööd vaataja eest peidab, siis on see 
sama, kui naine lapse enne sündi ära lämmatab. 

Ta mängis kujutlusega, mis küll juhtuks, kui ta capricho'd avalikkuse ette tooks. 
Mõnikord juhtus, et kui keegi sai hakkama mõne ääretult suure julgustükiga, muutis 
see need seal üleval tardunuks ja halvatuks. Endist Goyat, noort Goyat, oleks just 
ahvatlenud see eriti suur julgustükk. Ja kui ta nüüd kogu maailmale näitab, mida tema 
Cayetana haavajatest arvab, eks ole see siis patukahetsus ka selle eest, mida ta ise 
Cayetanale on teinud. Surnuohver? Võib-olla märkab siis Cayetanagi, mis lugu on 
«maitsetute» capricho'dega, ja murrab koos oma surnud Brigidaga selle üle oma 
surnud pead. 

Muidugi, capricho'de väljaandmine on mõistmatu tegu; seda olid talle teised, seda 
oli ka ta ise endale veenvalt toestanud. Ent oli ta siis nii vanaks ja veretuks muutunud, 
et ta nüüd ainult mõistusekohaselt tegutseb? Oli ta muutunud nahkseks Migueliks? 
See ei olnud tema vääriline, et tema, arg nagu mõni vana naine, capricho'sid ermita's, 
peidab. 

Ta katkestas Agustini töö. 

«Ma lasksin ette rakendada,» ütles ta, «sa tuled kaasa. Me toome capricho'd siia, 
guinta'sse.» 

Jahmunud Agustin nägi tema tusast, otsusekindlat nägu ja ei julgenud midagi 
pärida. 

Nad sõitsid vaikides Calle de San Bernardinole, tõusid treppidest üles ermita'sse ja 
kandsid vaevaliselt, saadetud majaelanike hämmastunud pilkudest, plaadid, 
joonistused, etsingud, kirstu ning lõpuks ka raske pressi 

574 

tänavale ja tõlda. Nad pidid mitmeid kordi kitsast järsku treppi mööda üles ja alla 
käima, enne kui kõik carroza'se oli asetatud. Teener AndrEs tahtis ka käed külge 
panna, kuid Goya saatis ta vihaselt minema. Tagasisõidul istus ta tummalt ja momnilt, 
kirstu silmist laskmata. Siis tassis ta Agustini abiga kõik üles guinta ateljeesse. Seal 
asetas ta kirstu seina äärde, nii et see igaühele silma pidi torkama. 

Tulid külalised, Osuna hertsoginna, marguts de San Adriän ja teised, kes võisid 
eeldada, et nad Goyale lähedal seisavad. Ta äratas kõigi nende uudishimu. 

«Te tahaksite kindlasti teada, mis seal kirstus on,» pilkas ta. «Võib-olla näitan ma 
teile kunagi. See on seda vaeva väärt.» 

Ka Cädizest saabus külaline, reeder Sebastiän Martinez. 

Vilkalt kirjutas ta Franciscole: «Me mõlemad oleme palju kaotanud, ekstsellents. 
Tema kõrguse proua hertsoginna— suure daami, suurepärase daami, vana Hispaania 
viimse õie.» Ta vaatas kaastundlikult Goyale otsa. «Sellest on väga kahju,» kirjutas ta 
edasi, «kuidas selle suure daami pärandust laiali veetakse ja kuidas see kaob. Terve 
rida pilte lihtsalt puudub. Ka see salapärane alasti Veenus, mille teie maalisite, 
ekstsellents, on jäljetult ja kahetsusväärselt kadunud. Uks ettepanek: kas ei oleks 
võimalik, et usaldusväärne, hardunud, kõrgestimaksev kunstitundja võiks sellest nüüd 
vähemalt ühe koopia saada?» 

Goya luges, tema nägu tõmbus pilve. 


Sefor Martinez ütles kiiresti: «Ei, ei, ma ei ole midagi öelnud,» ning haaras lehe ja 
kiskus selle tükkideks. 

Osavõtlikult ja uudishimulikult nuuskis ta kehvas ateljees ringi, ikka jälle pöördusid 
tema silmad kirstule. Lõpuks päris ta, kas oleks võimalik teada saada, mida härra 
esimene maalikunstnik viimaste kuude vältel on loonud. 

Goya, pärast lühikest järelemõtlemist, naeratas ja lausus armulikult: «Niivõrd 
asjatundliku ja kõrget hinda maksva koguja huvi teeb mulle au.» 

Ta tõi kirstust mõningad lehed välja, kõigepealt 

eeslisarja, siis mitmed lehed maja-lugudega. Ja kui ta nägi, kui asjatundlikult, 
lõbustatult ning haaratult seüor Martinez lehti uuris, otsustas ta ja näitas talle ka 
«Cayetana taevassesõitu». 

Sefor Martinez nohises, kihistas, punastas. Lausus: «Selle pean ma saama! Kõik, 
mis selles kirstus on, pean ma saama! Selle kirstu kogu tema sisuga pean ma saama!» 
Ta hääl katkes, ta kogeles, kirjutas pöörase kiirusega, see edenes tema jaoks liiga 

pikkamööda, ta langes tagasi kõnelusse. 

«Te olete minu kogu näinud, don Francisco,» rääkis ja kirjutas ta. «Te peate 
möönma, et teie imelooming kuulub Casa Martinezisse. Plus ultra! See oli ikka Mar- 
tinezite hüüdlauseks. Pius ultra! on ka teie kunsti motoks, don Francisco. Te olete 
jõudnud kõrgemale kui isegi Murillo! Müüge mulle see kirst, ekstsellents. Teie ei leia 
ühtegi väärikamat, hardunumat ostjat ja asjatundjat.» 

«Ma nimetasin neid etsinguid capricho*deks,» ütles Francisco. 

«Suurepärane tiitel,» lausus kiiresti ja vaimustatult serior Martinez. «Härra esimese 
maalikunstniku fantastilised ideed — suurepärane! Bosch ja Breughel ja Callot, kõik 
üheskoos, kõik teostatud hispaanialikult, seega hoopis metsikum ja suurem.» 

«Aga mida te siis tegelikult tahaksite osta, seüor?» küsis sõbralikult Goya. «Te 
tunnete ju vaid ainult mõnda lehte kogust. Kirstus on aga viis või kuus korda niipalju. 
Kümme korda niipalju.» 

«Ma ostan kõik,» seletas seor Martinez. «Kõik plaadid ja kõik tõmmised ja kirstu 
sinna juurde. See on siduv, pakkumine, nimetage oma hind, ekstsellentsi» 

«Nõudke kõrget hinda, ega 

ma ei hoia kokku, kui on 

küsimuses teie looming. 

Peale minu viletsate 

silmade ei tohi keegi 

seda teie suurepärast 

imeteost ei iial näha!» 

«Kui capricho'sid ma peaksin 

trükkima ja välja andma,» 

ütles Goya, «siis ma saadan 

teile ühe esimestest 

tõmmistest.» — «Ei! Esimese!» 

vannutas senor Martinez. 

«Esimesed kolm ja plaadid!» 

anus tema. «Plaadid!» Goyal 

tuli näha palju vaeva, 

enne kui ta erutatust 

suutis lahti saada. 

Sel kevadel saabusid halvad teated don Gaspar Jovellanose saatuse kohta. Infant 
Manuel ei olnud enam kauem keeldunud inkvisitsioonile loa andmisest Jovellanose 
vastu väljaastumiseks, ja ühel ööl oli vana mees oma mõisas Gijoni läheduses une 
pealt vangistatud. Aheldatud ketser oli veetud kõigi nähes mööda pikka teed 
Barcelonasse, siis oli ta viidud Mallorca saarele ning suletud kloostrisse, akendeta 
kongi. Raamatute ja paberi kasutamine, iga kokkupuude välismaailmaga oli talle 
keelatud. 

«Ya es hora! Kätte jõudnud on see tund,» ütles Goya Agustinile, «ma teen 
capricho'ä lõplikult valmis. Sa muretsed mulle paberi ja me trükime neid koos. Ma 
arvan, kolmsada tükki aitab alguses.» 

Agustin oli kõigi nende nädalate jooksul murega jälginud, kuidas Francisco püüab 
oma külaliste tähelepanu juhtida kirstu saladuslikule sisule. 

«Sa kavatsed tõepoolest...?» kogeles ta jahmunult. 

«Kas see paneb sind imestama?» pilkas Francisco. «Aga kes see oli, kes tuli kord 
tormates minu juurde ermita'sse ja karjus seal: «Pehkinud ja kõdunenud ja 
laostunud!»? Tol korral oli sinu don Gaspar ainult pagendatud; nüüd kükitab ta 
köidetult õhuta ja valguseta kongis.» 

«Sa oled hulluks läinud, Francho!» ei suutnud Agus- 

tin end pidada. «Sa ei tohi seda meile teha. Sa ei tohi inkvisitsioonile seda rõõmu 
valmistada.» 

«Me trükime kolmsada eksemplari!» käskis Goya. «Teised minu sõprade hulgast 
leiavad kindlasti, et see on just ainuõige. Keegi teatud Ouintana näiteks.» 

«Ma teadsin seda,» kaebas kibedalt Agustin. «Sulle on pähe tõusnud Ouintana 
viirukisuits, see alp ood sinu surematusest.» 

«Ma vilistan surematusele,» ütles Goya rahulikult. 

«Niisugune häbematu vale!» vastas vihaselt Agustin. 

«Ära sõima,» lausus ikka veel silmatorkava rahuga Goya. «Enne katsusid sa mind 
igal väiksemalgi põhjusel veenda, et ma peaksin oma kunstiga poliitikat tegema. Ning 
nüüd, kus nad don Gaspari surnuks piinavad, nüüd peaksin ma vaikima. Niisugused te 
kord olete, teie poliitikud ja proyectista'd. Õpetatud targutavad, vaprad tegutsevad.» 

«See oleks lausa hullumeelsus,» ägestus Agustin, «capricho'siä just nüüd kirstust 
välja lasta. Me oleme sõjas, inkvisitsioon võib teha, mis ta tahab. Võta mõistus pähe, 
Francisco! Ennem võib isatapja pääseda kui mees, kes praegusel ajal taolisi lehti 
levitab, sest see läheb ise lausa surma suhu.» 

«Ma keelan sul niimoodi rääkida!» hüüdis Goya. «Ma olen hispaanlane. Ükski 
hispaanlane ei tapa end ise.» 

«See on enesetapmine.» Agustin jäi oma arvamuse juurde. «Ja sina tead seda ja sa ei 
tee seda ei kombekuse ega poliitika pärast. Sellest ajast peale, kui see naine ära on, 
tundub sulle kõik tühjana ja sa tahad seda oma hulljulgusega värvikaks muuta. Selles 
on asi. See naine on selles süüdi. Isegi pärast oma surma saadab ta su õnnetusse!» 

Kuid nüüd vihastas Francisco. 

«Ole vait!» ta hüüdis kurjalt. 

«Ja kui sa veel kauem tõrgud 

ning ei aita mind, siis otsin 

mõne teise abilise.» 

«Otsi ainult! Sa ei leia 

iial mitte ühtki!» karjus 

Agustin. «Vaid mina olen 

niivõrd loll, et pean veel vastu 
sinu juures!» Ning ta lahkus 
ruumist, lahkus guinta'st. Ehkki 
Goya seda ei võind kuulda, 
põrutas ta suure hooga 

uksed enda järel kinni. 

Kartusest võitu saades jooksis Agustin Lucia juurde; Lucia oli olnud ainuke, kes 
omal ajal oli suutnud veenda Franciscot, et ta ei teostaks oma hullumeelset ideed — 
capricho'd avaldada. 

Agustin kaebas talle, et seüor de Goya olevat nüüd tõenäoliselt oma viimase 
õnnetuse tõttu otsustanud etsinguid siiski trükkida ja avaldada. 

«Palun, aidake, dofa Lucfa!» vannutas ta Luciat. «Palun, sefora, ärge laske teda 
õnnetusse joosta! Hispaania suurimat meest!» 

Samal ajal, kui Agustin nii abitult ja tasakaalutult edasi seletas, vaatas Lucfia talle 
tähelepanelikult näkku. Nägi, mis temas toimus. Agustin armastas teda, ent oma 
südame põhjas süüdistas, et ta on hukutanud tema sobrad, abate, Migueli, eelkõige 
aga Jovellanose. Kindlasti näris see Agustini hinge, et ta oli sunnitud just temalt, 
Lucialt, abi paluma. 

«Teie olete truu sõber, don Agustin,» ütles ta. «Ma teen, mida suudan.» 

Lucia arvas taipavat, mis sundis Franciscot nüüd siiski capricho'sid avaldama. Et 
end oma leina tühjusest ja tardumusest välja rebida, vajas Francisco hädaohtu ja 
kõrget mängu. Teisest küljest oli ta talupoeg Aragooniast, harjunud julgust 
ettevaatusega seostama; ta ei põlga head kaitset ka siis, kui ta iseenda poolt valitud 
seiklusesse sööstab. 

Lucia nägi võimalust Franciscot inkvisitsiooni eest kaitsta. Kuid tema kava nõudis 
ettevalmistusi. Kõigepealt oli vaja takistada Franciscot liigselt kiirustamast. 

Lucfa läks Goya juurde. 

«Loomulikult te teate,» ütles ta Franciscole, «kui ohtlik on teie kavatsus.» 

«Ma tean,» vastas Goya. 

«On olemas abinõu hädaohtu vähendada,» seletas Lucia. 

«Ma ei ole enam laps,» lausus Goya. «Ma haaran hõõguvaid süsi meelsamini 
tangidega kui paljaste kätega, kuid selleks peavad olema tangid.» 

«Rahuläbirääkimised Amiens'is,» seletas Lucia, «ei kulge just täpselt nii, et nad don 
Manueli isiklikele soovidele vastaksid. Ta vajab seal usaldusväärset esindajat. Kui 
don Miguel nüüd nõustuks jälle don Manueliga koos töötama, siis suudaks ta mõndagi 
läbi viia progressi ja mehe kasuks, kes on talle südamelähedane.» 

Goya vaatas tähelepanelikult ta huultele. 

Doha Lucia aga jätkas: «Ma korraldan kõige lähemal ajal tertulia ainult oma kõige 
lähedasematele sõpradele. Sellest võtavad osa infant Manuel, Pepa ja, ma loodan, don 
Miguel. Võin ma ka teie ja don Agustfni osavõttu arvestada?» 

«Kindlasti tulen ma,» lausus Goya ja jätkas soojalt: «Te näete suurt vaeva, dofia 
Lucia, et mind minu rumaluse tagajärgede eest hoida. Tahate selleks isegi paar 
klauslit rahulepingusse salakaubana sisse vedada.» 

Ta naeris üle kogu näo. 

«Nüüd olete te rohkem rebase kui lõvi nägu,» lausus Lucia samuti naerdes. 


Lucia orienteerus poliitilistes küsimustes osavasti ja konstellatsioon oli praegu 
soodus. Amiens'i konverentsil, kus Inglismaa, Prantsusmaa ja Hispaania Euroopa rahu 
üle läbirääkimisi pidasid, tuli lahendamisele ka terve rida küsimusi, mis, see oli 
Lucfale selge, infant Manueli isiklikult lähedalt riivasid. Manuel tahtis saa-vutada 
eeliseid paavstile, kellelt ta selle eest kõrget autasu lootis. Tal oli vaja tõendada 
kuningannale oma asendamatust ning ta tahtis välja kaubelda soodsaid tingimusi 
nendele Itaalia maadele, mille vürstid olid kuninganna sugulased. Kõigepealt pidi aga 
olema tema sihiks Napoli kuningriigi maavalduste suurendamine ja gabacho'äe, 
kindral Bonaparte'i vägede väljaajamine sellelt maalt. Sest kui tal see õnnestub, siis 
on sellega 

eemaldatud ka takistus, mis on tee peal ees plaanitud abielul Napoli troonipärija ja 
dofa Maria Luisa noorima tütre vahel; see aga, infanta Isabel — sellest ei olnud don 
Manuel ei Pepa ees, veel vähem tema, Lucia ees iialgi saladust teinud — oli tema 
laps, ning kindlasti oli tal südamelähedane oma tütrele kuningakrooni pähe panna. 
Niisiis ei kattunud don Manueli huvid alati kaugeltki Hispaania huvidega, ja kuna saa- 
dik Azara, kes Hispaaniat Amiens'is esindas, ei olnud just tema sõber, vajas infant 
konverentsil esindajat, kes osutaks arusaamist ka asjade suhtes, mis on temale, don 
Manuelile, isiklikult tähtsad. Lucia oli veendunud, et Miguel võiks oma nõusoleku 
eest infanfi esindajana Amiens'i minna, kõrget hinda nõuda. 

Doha Lucia kutsus Manueli oma tertulia'le ning nägi rahuldusega, kuidas don 
Manueli nägu hiilgama hakkas, kui Lucia talle jutustas, et ta arvestavat ka Migueli 
osavõttu. Miguel tõrkus veidi, kuid ilmselt oli ka tema rõõmus juhuse üle infanfiga 
kohtuda. 

Dona Lucia juurde kogunes seevastu väike ring nagu tol õhtul, kui ta oma sõbranna 
Pepa esimest korda don Manueliga kokku juhtis; ainult abate pidi küll puuduma. 

Veel tihedamalt kui tookord olid seinad üleni kaetud Migueli maalidega, mille 
hulgas oli ka Goya portree doaLuciast. Alles viimasel ajal oli Miguel valulikult ja 
sügavalt selle pildi kogu võluvast sarnasusest aru saanud. Õudse ettenägelikkusega oli 
Francisco aimanud Lucia tõelist olemust ja tema edasist saatust; nüüd oli lihalik Lucia 
sulanud täielikult ühte tolle naisega lõuendil. 

Migueli nägu jäi ka sel õhtul, mil ta don Manueli nii soodsatel tingimustel uuesti 
pidi nägema, selgeks ja sõbralikult rahulikuks; ent tema sisimas valitses segadus. Ta 
püüdis end veenda, et ta on õnnelik. Tema suur elutöö, kunstnikeleksikon, oli selle 
vägivaldse puhkuse tagajärjel viimastel kuudel soovikohaselt edenenud, see oli 
peaaegu lõpetatud. Ning siin, nende kunstivarade seas, mida ta armastas, istus naine, 
keda ta armastas; arusaamatused nende vahel olid möödas. Ja kuigi ta oma armsa 
ameti, juhtida varjust Hispaania saatust, oli kaotanud, siis oli asjade järg praegu 

nii, et tema haavaja peab teda tungivalt paluma seda uuesti vastu võtta. Siiski oli 
tema ootusesse ja rõõmu segatud pisut ängistust. Pinnas tema all oli mõranenud, tema 
mugav kindlusetunne oli kadunud. Küll suutis ta veel endale ja teistele vana 
kindlusega öelda: «See on hea ja too on halb,» kuid nüüd oli vaid tema hääl auto- 
riteetne. 

Seevastu aga täitis Agustin Esteve südant sel õhtul kindlusetunne, rahuldus, nagu ta 
seda enam ammugi polnud tundnud. Ta ei teadnud mitte midagi Lucia kava 
üksikasjadest, kuid talle oli selge, et Lucia oli korraldanud selle tertulia Francisco 
abistamiseks. Juba see, et Miguel ja Manuel jällegi sõbralikult kohtusid ja seda veel 
Francisco juuresolekul, tähendas palju. Agustin kiitis end, et ta oli oma kartusest dofia 
Lucia ees võitu saanud ning astunud kasulikke samme, et Franciscot tema lolluse 


saatuslike tagajärgede eest kaitsta. Tema enda tulevik tundus talle selgemana, kuna 
nüüd tal see samm oli õnnestunud. Võib-olla saab temastki kord veel esimese järgu 
kunstnik. Ta oli aeglane ja raskepärane, aga just need, kes arenevad aeglaselt, saavu- 
tavad mõnikord kõige kõrgema. Ka siis, kui ta ei peaks seda sihti iial saavutama, ei 
hakka ta kaebama. Juba see, et talle oli antud osaks õnn Franciscot tulemusrikkalt 
abistada, oli saavutus. 

Lucia ise tundis rõõmu oma tertulia'st. Tema külalised olid sellest ajast peale, kui 
nad esimest korda tema juurde olid kogunenud, palju järske muutusi läbi elanud. Ja 
tema oli nendele äkilistele muutustele kaasa aidanud ja tema kavatsuseks oli veelgi 
enam saatuse osa mängima hakata, Hispaania saatuse ja nende saatuse osa, kes teda 
ümbritsesid. Kahju, et don Diego ei saanud siin olla. Too oleks ülimal määral 
nautinud seda nalja, kuidas Manuel aitab kaasa selleks, et maailmale igaveseks 
talletada tema enda alatuse peegeldust cap-richo'äes. 

Manuel oli tulnud kindla kavatsusega Miguel endale tagasi võita. Principe de la 
Paz”i sooviks oli oma põhimõttele «Üks unts rahu on rohkem väärt kui tonn võitu» 
uut au osutada. Kulla- ja hõbedalaevad Ameerikast hakkavad jälle takistamatult 
maanduma, raha ja 

juubeldus täidab tervet Hispaaniat ning see on tema teene. Niisugustel asjaoludel ei 
valmista tal raskusi Miguelile oma suuremeelsust näidata; peaksid ju, kui Miguel 
Amiens'i puud raputab, veel paljudki suurepärased viljad alla langema. 

Niisiis, vaevalt oli ta suudelnud dofaLucia kätt, kui ta kohe tormiliselt sammus väga 
sirgelt seisva Migueli poole, talle õlale patsutas ja teda emmata püüdis. 

«Kuidas see mind rõõmustab,» hüüdis ta, «jälle kord sinu nägu näha! Mulle tundub, 
nagu oleksid sa meie viimasel kohtumisel väljendanud mõningaid avameel-susi, 
peaaegu toorusi, aga ega minagi vist eriti diplomaatlikult ei toiminud. Ma olen kogu 
selle mõttetuse unustanud, unusta ka sina see, Miguelito!» 

Miguel oli nõuks võtnud oma tundeid ohjeldada, ta oli sel otstarbel pikka aega 
Machiavellit lugenud. Kuid vaatamata sellele sulgus ta endasse ning lausus jäigalt: 

«Selle mõttetuse seas, mida tol korral kõneldi, peitus siiski mõningane mõte.» 

«Sa tead ju ise,» püüdis infant teda edasi veenda, «missuguses sunniolukorras ma 
tol ajal olin. Kuid asjad on muutunud. Lase vaid rahul teoks saada ning sa näed, kui 
ruttu me lööme tagasi papid, frailuco'd. Ära tee niisugust haput nägu, Miguel! Ma 
vajan sind Amiens'is! Sa ei tohi ära öelda sellest teenest ei mulle ega Hispaaniale.» 

«Ma ei kahtle, don Manuel,» vastas Miguel, «et te täna olete otsustanud 
vabameelset poliitikat läbi viia. Ent kuidas rahu ka välja ei näeks, ma kardan, lõpuks 
kujuneb see siiski kasulikuks ainult paavstile, suurinkvisiitorile ja paarile kiskjalikule 
grande'le. » 

Don Manuel neelas pahameele alla, mis teda Migueli vastupanu ja usaldamatuse 
pärast valdas. Rääkis suurepärastest edumeelsetest üritustest, mida ta kavatsevat. Ta 
viivat läbi ammu kavas olnud jõgede voolu reguleerimise, kavatsevat rajada 
eeskujulikke põllumajanduslikke ettevõtteid ja suuri laboratooriume. Ka mõtlevat ta 
veel kolme ülikooli asutamisele. Endastmõistetavalt lõdvendab ta ka tsensuuri, võib- 
olla kõrvaldab ta selle hoopiski. 

«Too sina mulle koju hea rahu,» hüüdis ta, «ning sa näed, kuidas Hispaania hakkab 
valgustusepäikese all õitsema!» 

Ta laskis oma tumedal tenoril kõlada. Kõik kuulasid pealt. 

«Suurepärased plaanid,» lausus Miguel. Ta kõneles kuivalt, asjalikult, pilge oli 
vaevu kuuldav. «Ma kardan, don Manuel,» jätkas ta, «te alahindate neid vas-tasjõude, 


millega te peate võitlema. Teil ei ole vist kaugeltki selget ettekujutust, kui häbematuks 
on muutunud nende viimaste kuude vältel Püha Amet. Praegu kaa-lutleb isegi meie 
Francisco Goya, kas ta teatud suurepäraseid joonistusi avaldada võib.» 

Üllatunud Manuel pöördus Goya poole. «Kas on see nii, Francisco?» küsis ta. 

«Missugused joonistused need on?» segas vahele Pepa. 

Manuel jätkas heatahtlikult torisedes: «Mispärast ei tulnud sa minu juurde, sina 
salakaval sell?» Ta võttis Goyal õlgade ümbert kinni ning vedas ta laua äärde. 
«Nendest joonistustest pead sa mulle rohkem jutustama,» ütles ta. 

Pepa ei lasknud juhust mööda, et nende juurde istuda. 

Goya oli märganud, kui osavalt Miguel oli seadnud püünise Manuelile, ning tundis 
rõõmu sellest hiigelnal-jast, millega see ohtlik seiklus pidi lõppema. 

Tema rõõm ei kestnud aga kaua. Manuel nimelt, talle usalduslikult ribide vahele 
müksates ja Pepale silma pilgutades, ütles: «Noh nii, mu armas, ning nüüd tunnista 
üles, oled sa jälle mõne alasti Veenuse maalinud?» ja irvitas üle kogu näo. 

Goyale meenus sefor Martinezi viide mõlema pildi saatuse kohta, mis ta tollal 
Sanlücaris oli maalinud. Siin oli lahendus. Manueli faunilikust näost ja Pepa 
rahulikust, kergelt pilkavast ilmest võis ta välja lugeda, mis nende piltidega oli 
juhtunud. Tõenäoliselt olid mõlemad pildid pärandi inventeerimisel ja ülevõtmisel 
leitud, ning rõivastatud Cayetana tagant alasti Cayetana avastatud, tõenäoliselt oli see 
pilt nüüd Manueli valduses ning too sai Migueli sõnadest aru nii, et tema, Francisco, 
on viimasel ajal jällegi midagi taolist 

joonistanud ning on seepärast täis kartust inkvisitsiooni ees. 

Ta kujutles, kuidas need mõlemad, Manuel ja Pepa, pildi ees seisavad, jultunud 
silmadega Cayetana keha kombates ning selle vaatepildiga oma iha õhutades. Meeletu 
viha täitis teda pealaest jalatallani. See nõudis talt suurt pingutust, et mitte karjuma 
hakata. 

Pepa nägi hirmu ja rõõmuga, kuidas Francisco pilk tumenes. Manuel aga tõlgendas 
tema vastumeelsust valesti. 

«Jah, don Francisco,» tögas ta teda kohmaka kelmikusega, «meie tunneme teie 
vigureid. Te olete ju vana kavaldaja. Ükski prantslane ei oleks osanud seda paremini 
teha. Kuid teie ei tarvitse hirmu tunda. Pildid on asjatundja käes, mehe käes, kellel on 
võimu teid inkvisitsiooni eest kaitsta. Mõlemad daamid, too, keda on kujutatud 
«enne», ja too, keda on kujutatud «pärast», ripuvad nüüd minu maalide kogus ja 
täpselt nii, nagu nad rippusid Casa de Haros.» 

Francisco taltsutas suuri vaevu oma vimma; jah, ta isegi peaaegu muigas, mõeldes 
sellele, et see rõve lollpea peab nüüd koguni capricho'de kaitsjaks hakkama ning ise 
ehitama selle lava, kuhu tema alatus asetatakse vaatamiseks kogu maailmale. Tema, 
Francisco, püüab säilitada rahu, ta ei riku oma salajase kättemaksu rõõmu. 

Pepa istus toolil ilusana, valgena ja rahulikuna, pealaest jalatallani krahvinna 
Castillofiel. Ta oli seni vaikinud, nüüd aga murdis läbi rõõm, et Francisco oli sõltuv 
tema soosingust. 

«Mis joonistused need on, don Francisco,» päris ta sõbralikult, «mida te seal olete 
teinud? Ma olen kindel, infant kaitseb teid, kui teie need avaldate.» 

«Kas need on sedalaadi joonistused nagu Veenus?» küsis don Manuel õhinal. 

«Ei, kõrgus,» vastas Francisco kuivalt. «Terves kogus on ainult mõned üksikud 
lehed erootilise kallakuga.» 

Manuel, tõsiselt hämmastunud ja kergelt pettunud, küsis: «Ent miks te siis kardate?» 

«Mu sõbrad,» seletas Francisco, «ei soovita mul neid avaldada, kuna mõningad 
etsingutest kujutavad 

kummitusi, kes on rõivastatud mungakuubedesse. Minu arvates on see kogu üldiselt 
väga lustakas. Ma kutsun neid capricho'deks.» 

«Teil on alati olnud niisuguseid eriskummalisi ideesid, don Francisco,» arvas Pepa. 

«Suurinkvisiitor Reynoso ei ole minu kunsti sõber,» jätkas Goya, nagu ei oleks Pepa 
midagi öelnud. 

«Ka mind ei salli Reynoso,» sõnas lärmakalt Manuel. «Ka mina olen pidanud 
mõningaid oma projekte tema pärast seisma panema. Aga varsti lõpetame temaga 
arvestamise.» 

Ta tõusis üles, toetas mõlemad käed lauale ja kuulutas tuliselt: 

«Meie sõber Goya ei tarvitse enam kaua oodata, et maailmale oma mungakuubesid 
kandvaid kummitusi näidata. Sul tarvitseb vaid tuua mulle Amiens'i rahu, Miguel. Siis 
on aeg kätte jõudnud. Said sa aru, Francisco?» küsis ta mürinal kurdilt mehelt. 

Francisco oli talle tähelepanelikult suu peale vaadanud. 

«Ma sain aru: kätte jõudnud on see tund, ya es hora,» ütles ta. 

«Si, sefor,» vastas naerdes, kõlavalt Manuel. «Ya es hora.» 

Ja Agustin kordas rõõmsalt: «Ya es hora.» 

«Kuid me tahaksime nüüd neid ohtlikke kummitusi ka näha, don Francisco,» nõudis 
Pepa. 

Ja don Manuel kinnitas: «Jah, nüüd olen ma tõesti uudishimulik.» 

Ta patsutas Franciscole õlale ja seletas lärmakalt: «Et sa seda nüüd teaksid: sinu 
kummitused ja cap-richo'd antakse välja, ka siis, kui nad suurinkvisiitorit tema 
punasest mantlist sakutaksid. Ma asetan enda sinu ette ja siis tahan ma näha, kes 
julgeb sulle kallale tulla. Kuid sa pead veel natuke aega ootama, paar kuud, võib-olla 
kõigest mõne nädala, kuni rahu on sõlmitud. See seal võib seda kiirendada, kui ta 
ainult tahab,» ütles ta ja viitas Miguelile. 

Manuel seejärel juhtis 

Goya don Migueli juurde, 

embas mõlemate õlgu, 

ütles: «Täna on meil tore 

õhtu. Sellepärast joogem 

rahu terviseks. Sa, Miguel, 

sõidad Amiens'i. Sina, 

don Francisco, aga näitad 

tervele maailmale nüüd 

neid «Capricho'sid», teed seda 

pappide ja deemonite 

kiuste ja Hispaaniale 

auks ja kuulsuseks. Ning mina 

hoian oma kaitsvaid käsi 

sinu kohal.» 

Kui Pepa kuulis hertsoginna Alba surmast ning nendest eriskummalistest 
asjaoludest, mis seda saatsid, tundis ta kõigepealt valulist võidujoovastust ja tahtis 
Goyat kaastundeavaldusega külastada. Kuid Lucfa oli mitmel korral ermita's viibinud, 
teda, Pepat, ei olnud Francisco aga mitte kordagi sinna palunud; krahvinna Castillofiel 
ei ole pealetükkiv. 


Hiljem oli siis Manuel teda nende häbitute piltide ette viinud ja näidanud talle 
jultunud toreeroülikonnas hertsoginnat ja siis alasti hertsoginnat selle taga. Hert- 
soginna Alba ja jumalakartmatu Francho nilbus olid teda eemale tõuganud, kuid siiski 
sundis miski teda ikka uuesti pildi ette, ning ta oli oma võistleja keha sageli pikalt ja 
asjatundlikult uurinud. Ei, tema ei tarvitse võrdlust karta; keegi ei suuda sellest aru 
saada, miks Francho võis seda iharat, häbitut, edevat naist talle eelistada. 

Lucia terfulia'l ei olnud tal avanenud õiget võimalust avameelseks kõneluseks 
Franchoga. Nüüd aga oli Francisco palunud tema ja Manueli abi oma lehtede 
avaldamiseks, ning kuna mure läbirääkimiste pärast Amiens'is ei jätnud Manuelile 
ühtegi vaba minutit, võttis Pepa nende ohtlikkude capricho'de vaatamise enda 
hooleks. 

Ta sõitis guinta'sse, ette teatamata, täis põnevust ja mitte ilma kohmetuseta. Ta 
seletas Franciscole oma külastuse põhjust. Francisco kuulas teda viisakalt. 

Oli hea juhus, et don Agustini seal ei olnud. Nii olid Pepa ja Francho jälle korraks 
koos nagu vanasti, ning kuna näis, et Franciscole ei olnud see sugugi vastumeelt, et 
Pepa oli tulnud ilma Manuelita, pidas Pepa sobivaks talle mõningaid sõbralikke 
avameelsusi näkku öelda. 

«Sa ei näe sugugi nii hea välja, Francho, nagu ma seda sooviksin,» alustas ta. «See 
lugu on su peale halvasti mõjunud. Mulle tegi see väga valu, kui ma sinu õnnetusest 
kuulsin. Ent ma teadsin seda alati, et sul ei ole temalt midagi head loota, sellelt sinu 
hertsoginnalt.» 

Francisco vaikis. Hertsoginna Alba portree, ainuke maal lagedas ruumis, ärritas 
Pepat. 

«Sa ei suutnud teda isegi maalida,» jätkas ta. «Ta seisab seal ju täiesti 
ebaloomulikuna. Ja kuidas ta nimetissõrme välja sirutab, see on ju peaaegu koomiline. 
See oli ju ikka nii: kui sinu ja sinu modelli vahel midagi ei sobinud, siis ei suutnud sa 
ka õiget portreed maalida.» 

Goya lükkas alumise huule ette. Jälle nägi ta oma hinges seda rumalat, häbematut 
emakalkunit seismas alasti Cayetana ees, koos tolle lollpeaga, oma armukesega. Ta 
tundis ägedat tungi Pepa kinni haarata ja ta trepist alla visata, kuid ta pidi end vaos 
hoidma. 

«Kui ma teist õigesti aru sain, krahvinna,» ütles ta, «tulite teie, et infant'i ülesandel 
minu etsinguid vaadata.» 

Ta kõneles väga viisakalt. Krahvinna Castillofiel tundis end puudutatuna. 

Goya tõi capricho'd välja. Pepa vaatas neid ja Goya märkas otsemaid: Pepa taipas. 
Nüüd oli ta aristokraatlike eeslite sarja juures. Tema nägu muutus kõrgiks. Goya 
haistis hädaohtu. Pepal oli suur võim Manueli üle; tema käes oli võim teda, 
Franciscot, Manueliga tülli ajada, teda hukutada, capricho'd igaveseks kirstu matta. 

«Sa oled tõepoolest üliinimlikult jultunud, Francisco,» oli aga kõik, mida Pepa 
ütles; kõrkus oli kadunud tema näolt, ta vangutas oma ilusat pead vaikselt ühelt küljelt 
teisele, peaaegu naeratades. 

Franciscol oli siiski omal ajal olnud õige vaist, kui ta Pepaga oli lähemaid suhteid 
pidanud. 

Pepale valmistas suurt rõõmu leht «Hasta la muerte», «Kuni surmani», millel oli 
kujutatud igivana eit, kes end peegli ees ehib; tõenäoliselt tundis ta ära kuninganna. 
Kui ta ühes või teises armetus või hiilgavalt uhkeldavas maja's või petimetra's iseenda 
ära tundis, siis ei lasknud ta seda märgata. Küll aga näitas ta, et ta hertsoginna Alba 
oli ära tundnud. 


«Peale kõige oled sa veel julm, Francisco,» ütles ta. «Ma teadsin seda. Need 
etsingud on väga julmad. Naistel ei ole hea sinu juures. Tõenäoliselt ei olnud ka temal 
sinu juures hea.» 

Pepa vaatas talle oma roheliste, aeglaste, häbitute silmadega otse näkku ning 
Francisco nägi: kuigi naistel ei ole tema juures hea, oleks Pepa olnud nõus temaga 
veel kord katsetama. 

Õigupoolest meeldis Pepa talle, nii nagu ta tema ees istus, toretsev oma lihas. Ka oli 
see Pepa poolt väga kena, et ta hoidis tema poole, Manueli vastu. 

Goya tundis midagi nende endise, mitte millekski kohustava kokkukuuluvustunde 
laisast, leigelt mugavast ihast. Oleks päris kena korraks jälle omada voodis seda 
valget, siledat, täidlast, mõistlikku, romantilist Pšpat. Kuid soojendatud toitude ees 
tundis ta pelgust. 

«Mis möödas, see möödas,» lausus ta ebamääraselt; Pepa võis võtta seda selle kohta 
käivana, mida ta oli väitnud Francisco julmuse kohta Cayetana suhtes. 

Näiliselt seosetult küsis Pepa kurja sõbralikkusega: «Mida hakkad sa tegema, 
Francho? Kas sa lähed kloostrisse?» 

«Kui sa lubad,» vastas Francisco, «siis külastan ma varsti sind ja vaatan korraks 
jälle sinu väikest poissi.» 

Pepa pöördus uuesti capricho'de poole, silmitses unistavalt arvukaid tütarlapsi ja 
naisi. See oli hertsoginna Alba, see oli tema ise, see oli Lucfa, ja seal oli palju teisi, 
keda Francho tõenäoliselt oli väga hästi tundnud 

või vähemalt uskunud tundvat. Ning ta armastas ja vihkas neid kõiki. Ning nendes 
kõigis ja nende ümber laskis ta kuraditel kummitada. Ta oli suur kunstnik, see 
Francho, kuid maailma ja inimesi, eriti aga naisi, ei mõistnud ta sugugi. 
Imetlusväärne, mis tal kõik nägemata jäi, ja imetlusväärne, kui palju nägi ta sellist, 
mida üldse ei olnud. Ta oli vaene, pöörane Francho, ning tema vastu tuli olla sõbralik 
ja teda julgustada. 

«Elles sont tres intšressantes, vos Caprices,» kiitis ta. «Nad leiavad hea koha sinu 
teiste teoste seas. Ma tahaksin öelda, nad on esileküündivad, remarguables. Mul on 
ainult üks vastuväide: nad on liialdatud, nad on liiga kurvad ja pessimistlikud. Ka 
mina olen palju kurja läbi elanud, kuid n 11 must ei ole maailm tõepoolest mitte, seda 
võid sa uskuda, Francho. Ja sa ise ei näinud maailma vanasti kaugeltki nii süngena. 
Sealjuures ei olnud sa tollal sugugi veel esimene maalikunstnik.» 

«Liialdatud,» mõtles Francisco, «pessimistlikud, barbaarsed, maitsetud. Minu 
joonistustel ei ole tõepoolest kerge, ei elavate ega surnutega.» 

Pepa aga mõtles: «Õnnelik oli Francisco siiski ainult seni, kui ta oli minuga. 
Etsingutest on näha, kui armetult ta end teisega tundis.» 

Kuuldavalt aga ütles ta: «Romantiline oli ta, seda tuleb temast möönda. Muidugi 
võib ju olla romantiline ka ilma ümberringi õnnetust toomata.» 

Ning kuna Francisco vaikis, seletas ta edasi: «Ta tõi kõigile õnnetust, isegi raha, mis 
ta arstile pärandas, tõi sellele õnnetust. Ja pealegi ei teadnud ta iialgi, kes on tema 
sõber ja kes on tema vaenlane. Muidu ta ei oleks seda don Joaguinile päranduseks 
jätnud.» 

Goya kuulas, ei saanud kõigest aru, kuid jäi leplikuks. Omast kohast oli Pepal õigus. 
Pepa oli teda sageli pahandanud oma rumala lobaga, kuid õnnetust ta talle toonud ei 
olnud. Ja kui Pepa võis vähegi teda aidata, siis ta ka tegi seda. 

«Mida rahvas doktor Perali kohta kokku kõneleb,» lausus ta, «ei pea paika. 
Tegelikkuses on sageli teisiti, kui sinu ilus romantiline pea seda endale ette kujutab.» 

Mõnevõrra pahandas see Pepat, et Francisco kohtles teda ikka, nagu oleks ta väike 
rumal plika. Ometigi meelitas teda, et Francisco rääkis temaga asjadest, mis piid 
Franciscole südamelähedased. Selles oli nagu midagi varemast intiimsusest. 

«Kuidas siis on tolle arstiga?» küsis Pepa. «Kas ta tappis hertsoginna või mitte?» 

Francisco vastas soojuse ja veendumusega: «Peral on täpselt niisama palju süüdi 
ning Süütu kui mina. Ja see oleks tõepoolest hea tegu, kui sa seda teatud inimestele 
selgeks suudaksid teha.» 

Pepa oli uhke ja rõõmus, et Francisco — ning see oli esimene kord — oli talt 
vahetult teenet palunud. 

«Kas ma teeksin sulle sellega meelehead, Francho?» tahtis ta teada ning vaatas 
Franciscole otse silma. 

Tema aga, veidi kuivalt, vastas: «Süütu inimese päästmine peaks soojendama sinu 
südant niisama palju kui minu oma.» 

Pepa ohkas. «lialgi ei taha sa tunnistada,» kaebas ta, «et sa minust hoolid.» 

«Ma hoolin sinust,» nõustus Francisco, veidi pilkavalt, kuid siiski mitte ilma 
õrnuseta. 

Lahkumisel lausus Pepa: 

«Hobusel ent pole sa mind 

ikkagi veel maalinud.» — «Kui 

tahad,» vastas Goya, «võin ma 

seda teha, kuid ma arvan, 

parem loobu sellest mõttest.» 

«Isegi me kuninganna, 

maalituna hobusel on 

suurepärane,» nii väitis 

Pepa. «Jah, see tõsi,» vastas 

Goya. «Neetult avameelne 

oled sina, Francho,» kaebas 

Pepa. «Eks see ole kõige 

kaunim meie sõpruses, et 

võime öelda tõtt,» nii vastas 

Goya. 

Sefor Miguel Bermüdez külastas Franciscot, et temaga jumalaga jätta. 

«See, mida don Manuel ja kuninganna endale taotlevad,» selgitas ta sõbrale, «see 
laseb end Amiens'is tõenäoliselt läbi viia. Kuid head rahu koju tuua ma ei suuda. Kui 
ma Hispaania jaoks midagi saavutan, siis vaid sõbraliku formuleeringu, nii et 
vähemalt prestiiž säilitatakse. Nendest väherõõmustavatest läbirääkimistest võtan ma 
osa vastumeelselt; teen seda ainult sellepärast, et ma oma positsiooni infant Manueli 
juures tugevdada tahan. Pimedusekandjad peavad jälle hämarusse tagasi minema, ja 
..» ta muutus rõõmsamaks, «Amiens'i rahust peab olema kasu vähemalt ühel inimesel 
— Francisco Goyal.» 

«Ma ei ole sinu vaadetega kunstile sugugi mitte alati nõus, Miguel,» ütles Francisco, 
«kuid sa oled hea sõber.» 

Ta pani oma suure kübara pähe ja võttis selle don Migueli ees maha. 

«Kui kaua, mis sa arvad, konverents kestab?» küsis ta hiljem. 

«Kindlasti mitte kauem kui kaks kuud,» vastas Miguel. 


«Selleks ajaks,» kaalutles Goya, «jõuan ma vabalt valmis. Kolm päeva pärast 
rahulepingu sõlmimist teatan ma oma capricho'dest, nädal aega hiljem võib neid 
igaüks Madriidis näha. Ja osta, kui tal raha on,» lõpetas ta rahulolevalt. 

Miguel, mõnevõrra kõheldes, ütles: «Ma oleksin meelsasti näinud capricho'sid 
nende lõplikul kujul, enne kui sa need maailma saadad. Kas sa ei tahaks oodata, kuni 
ma Amiens'ist tagasi olen jõudnud?» 

«Ei,» lausus Goya lihtsalt. 

Miguel palus: «Vähemalt neid lehti, mis kujutavad Manueli ja kuningannat, neid 
peaksid sa kaks korda vaatama.» 

«Ma olen neid vaadanud kaks tuhat korda,» vastas Goya. «Ka siis, kui ma maalisin 
«Carlõse perekonda», ennustas keegi väga musta tulevikku. Pealegi,» jätkas 

ta kavalalt, «kavatsen ma üksikasjalises prospektis selgitada, et capricho'd ei viita 
üksikjuhtumitele ega ka mitte kindlatele isikutele.» 

«Vähemalt eeslisarja luhtaksin ma välja,» käis peale Miguel. 

Francisco tõrjus tagasi. «Kes capricho'sid meelehärmita vaatab,» vastas ta 
rahulolevalt, «see võtab neid nii, nagu nad on. Pahatahtlik aga võib ka kõige süütu- 
male etsingule kurja mõtte sisse interpreteerida.» 

«Ära ole nii julge, Francisco!» palus veel kord Miguel. «Ära pinguta üle!» 

«Ole tänatud, Miguel,» vastas Goya kerge südamega, «ning ära tunne muret minu 
pärast! Hoia oma pea selge Prantsusmaa jaoks! Saa seal oma asjaga hästi toime! Ka 
mina katsun oma asjadega mitte halvasti hakkama saada.» 

Järgnevatel päevadel kaalutles Goya viimast korda, missugused capricho'd ta sisse 
võtab ja missugused ta välja peaks jätma. Ent ta ei arvestanud seda, mis võiksid 
haavata Manueli või dofia Maria Luisat, ta ei hoolinud õukonnast ega ka mitte 
poliitikast, pigemini küsis ta endalt vaid: olen ma õiglane Cayetana suhtes? Ning ta 
jättis vagalt pahelise «Taevassesõidu», võttis välja aga «Unenäo valest ja 
kahepaiksusest». Ikka rohkem muutusid capricho'd talle tema isiklikuks küsimuseks. 
Need muutusid talle päevaraamatuks, tema elu kroonikaks. 

Nüüd segas teda, et alguses seisis leht, mis kujutas toda Goyat, kes kummitustest 
ümbritsetuna on viskunud lauale. See leht võib leida oma koha hiljem, võibolla teise 
osa ees, kummitustesarja ees; aga kogu töö sissejuhatuseks see ei kõlba. Selle etsingu 
Goya oli idealiseeritud, ta oli liiga sale ja liiga noor. Kõigepealt oli see aga 
ebaväärikas, see oli täiesti kuulmatu, et esimese lehe Goya oma nägu peidab. 
Niisuguse vaieldava teose looja, nagu capricho'd, pidi oma nägu näitama, pidi end 
asetama töö etteotsa, igaühele äratuntavalt. Capricho'd' esimesel lehel pidi olema 
Francisco Goya selgesti näha. Ja see pidi olema praegune Goya, kelle Josefa, Martin 
ja Cayetana olid surnud, kes oli sukeldunud alla sügavusse, kohutavasse 

keerisesse ja jälle üles tõusnud. Goya, kes oli sundinud oma fantaasiat mõistusele 
järgima ning sünnitama kunsti, mitte kummitusi. 

Ta oli maalinud ja joonistanud palju autoportreesid,, ühe noore Goya, kes 
tagasihoidlikult, kuid siiski enesekindlalt vägeva soosija varjust välja vaatab, ühe 
mõnevõrra vanema Goya, ülbe, upsaka, toreerorõivais, kes. teab, et maailm kuulub 
talle, siis ühe õukondliku, keigarliku Goya, kes galantselt Cayetana ümber ameleb,. 
siis ühe Goya, jälle varjus, sel korral aga üleoleva, pead kuningliku perekonna poole 
pöörates, ning lõpuks-oli ta joonistanud ühe habemesse kasvanud, meeleheitele 
viidud, kõikidest halbadest deemonitest vaevatud Goya. 

Nüüd oli siis ülesandeks joonistada tänapäeva Goya,, Goya, kes oli kõndinud 
tunnetuse salakavalat teed ning-õppinud maailmale alistuma, ilma seda tunnistamata. 


Ta kammis juuksed hoolikalt kõrvadele ning kaalutles kaua, mida ta pidi selga 
panema. Just capricho'de ees pidi seisma esinduslik Goya, väärikas Goya, mitte-mingi 
veiderdaja ega naljategija, vaid kuninga esimene maalikunstnik. Ta sidus ette 
kaelasideme, kõrge, lõuani, kinnise, tõmbas selga avara halli saterkuue ja pani pähe 
uhke silinderkübara, laiaäärelise bolivar'i, kattes sellega oma suurt rasket pead. 

Nii, profiilis, joonistas ta end, uudishimulik, mis sellest välja tuleb. 


Hämmastunult vaatas Goya 
enda pilti, kui see oli 

valmis saanud. Kas see vana 
sünge isand on tõepoolest 
tema? On see tema ise? 
Silmanurgast piilus selle 
vaade vaatajale vastu. 
Momnilt rippus alumine 

huul ja karmid kurrud jooksid 
nina juurest allapoole, 
õhukese ülemise 

huule juurde kokku. Võimsalt, 
karmilt, tõrjuvalt ja uhkelt 

mõjus suur ja ümmargune 
lõvipea, veel võimsamana 
võimsa kübara alt. 

Goya 

vaatas joonist imeliku 
tundega. Kas tõesti näib ta 
nõnda vana, nõnda sünge? 
Või on siin ta joonistanud 
oma inimvihkava ja 
üksildase vanaduse, 

oma tuleviku? 

Vaatas 

raevukalt siis üles, maalis 
pildile: «Francisco Goya 

y Lucientes — maalikunstnik.» 
Lisas kommentaari: «Näete, 
kui auväärne! Võtke aga 
kübar peast tal, avage siis 
tema kolp, ja imestades 
seisate kõik, nähes seda, 

mis seal all on peidus.» 

Madriidis helisesid kõik kellad. Katoliikliku kuninga ja Tema Suurbritannia 
Majesteedi täievolilised esindajad olid Amiens'is lepingutele alla kirjutanud: rahu oli 
saabunud. Kõikjal juubeldati. Viletsus oli möödas. Jälle hakkavad maabuma laevad 
ülemeremaadelt. Mõlema India aarded hakkavad viljastava vihmana sadama alla 
Hispaania põuasele pinnale. Elu muutub lausa suurepäraseks peoks. 


Goya ei olnud lootnud läbirääkimiste nii kiiret tulemust. Ent ta oli valmis: kolmsada 
capricho'de eksemplari oli trükitud, selgitav prospekt kirjutatud. 

Nädal aega pärast rahu väljakuulutamist teatati «Diario de Madridis» capricho'dest. 
Sefor Francisco de Goya, nii oli kirjutatud selles teadaandes, olevat 

valmistanud hulgaliselt gravüüre, mille aineks olevat «asuntos caprichosos», 
fantastilised teemad. Autor olevat seltskonna paljudest veidrustest ja mõttetustest, 
harjumuse, teadmatuse ja kasusaamise tõttu pühitsetud eelarvamustest ning pettustest 
esile toonud neid, mis tema meelest andsid talle parimat materjali samaaegselt 
õpetlikuks kui ka fantastiliseks kujutamiseks. Sefor de Goyal ei olevat mingit 
kavatsust rünnata või pilgata konkreetseid isikuid või sündmusi, tema eesmärgiks 
olevat hoopiski piitsutada tüüpilisi karaktereid, igasuguseid pahesid ja absurdsusi. 
Neid «Capricho'sid» võib näha ja osta seor Frägola kauplusest, Calle de Desengafiol 
37. Mapp sisaldavat 76 gravüüri. Hinnaks on üks unts kullas või 288 reaali. 

Calle de Desengafio oli vaikne ja suursugune, sehor Frägola väike, hubane kauplus 
kena ja hinnaliselt sisustatud. Seal võis osta valitud lõhnaõlisid, õilsaid prantsuse 
likööre, mis pärinesid veel Viieteistkümnenda, jah, isegi Neljateistkümnenda Louis' 
aegadest, Valencien-nes'i pitse, tubakatoose, vanu raamatuid, nipp-asju ja hiina 
kunstiesemeid, igasuguseid häruldusi ja antiikseid esemeid, kuid ka valitud 
reliikviaid, pühakute konte ning muud taolist. Agustin ja Ouintana olid püüdnud 
Goyat veenda, et ta oma lehti selles valitud luksuse asupaigas välja ei paneks. Goya 
jäi aga oma otsuse juurde, et capricho'd tuleb välja panna just siin, väärisasjana teiste 
väärisasjade seas; juba algusest peale ei tulnud neisse suhtuda kui poliitilise 
propaganda abinõusse, vaid kui kunstitöösse. Pealegi meenutas ta, kuidas ta sageli oli 
Cayetanaga külastanud seda kauplust Calle de Desengafiol ning kuidas nad seal olid 
lasknud endile näidata haruldasi ja eriskummalisi esemeid, mida leidlik sehor Frägola 
välja oli tuhninud. Peamiselt aga oli Franciscot meelitanud tänava tähendusrikas nimi. 
Sest sõnal «desengafio» on kahesugune tähendus: see tähendab pettumust, nõidusest 
pääsemist, illusioonide kaotamist, kuid see tähendab ka teravmeelitsemist, õpet- 
likkust, tunnetust. Calle de Desengafio, see oli õige tänav capricho'de jaoks. Tema ise 
oli seda teed käinud, nüüd võisid ka teised sedakaudu minna. 

Need teised aga, inimesed, kes tulid, et vaadata cap-richo'siä, ei tunnetanud sellest 
mitte midagi, ja kui nad millestki olid pettunud, siis just nendest lehtedest 

endist. Nad lehitsesid mapi läbi ja tundsid võõrastust. Ka retsensioonides oli vähe 
soojust ja arusaamist. Ainult kriitik Antonio Ponz kiitis nende uudsust ja . sügavust 
ning kirjutas: «Vanasõna ütleb, et neli silma korraga ei ole veel iialgi näinud vaimu. 
Goya teeb vanasõna valeks.» 

Ouintana, kes oli lootnud, et capricho'd ajavad linna mässama, oli kibestunud. Mitte 
nii aga Goya. Ta teadis, et töö nagu see vajab aega, et leida õigeid, vastuvõtlikke 
vaatajaid. Ta oli enesekindel. Ning kõigele vaatamata tõusisk; lühikese aja vältel huvi 
ja ikka enam inimesi jooksis Calle de Desengafidle. 

Nimelt leidsid väga paljud 

Goya kommentaaridele 

vaatamata, et capricho'd 

julgelt karikeerivad ja 

osatavad kõrgelseisvaid 

isikuid ning kiriklikke 

kombetalitusi välja 

naeravad. Seepärast algas 


nende kohta sosin, levis 
kõditavalt ihar kuuldus. 
Nüüd võis üha enam, tihti 
poes, mis kuulus Frägolale, 
näha külastajatena 

teiste hulgas isandaid ka 
Pühast Ametist. 

Äkki, salapäraselt seisis Goya ees üks rohelisi käskjalgu. Vilksamisi oli ta tulnud, 
vilksamisi lahkus ta. Värisevate sõrmedega avas Goya kirja. Teda kutsuti järgmiseks 
päevaks Püha Ameti ette. 

Oma hingepõhjas oli ta juba ammugi teadnud, et see nii kujuneb, sellest ajast peale, 
kui ta oli pidanud viibima San Domingo kirikus Olavide autodafe'l. Teda oli 
hoiatatud, mitmeid kordi ja väga tungivalt. Sellegipoolest mõjus see kutse talle 
purustava hoobina. 

Ta kutsus endale appi mõistuse. Kuid suurinkvisiitor ei olnud mingi Coco, mingi 
must mees, kellest oleks võinud tihvti ja stihliga jagu saada. Ent kas polnud tal veel 
teisi relvi? Tal olid oma sõorade kindlad lubadused ja nüüd, mil sõda oli lõppenud, 
peaks don Manuel saama Püha Ameti rünnakud kindlasti vaevata tagasi lüüa. 

Ent vaatamata nendele kaalutlustele veeres hirm ikka uute, tumedate lainetena üle 
Francisco. Ta konutas toolil, jõuetu näo ja jõuetu kehaga, ning mitte keegi ei oleks 
selles hirmust halvatud olevuses ära tundnud Goyat, kes tavatses väärikalt jalutada 
oma hallis kuues, bolivar peas. 

Sõpradest ei viibinud keegi Madriidis. Miguel ja Lucia olid ikka veel Prantsusmaal, 
Manuel ja Pepa Escorialis õukonnas, Ouintana India Nõukogus Sevil-las. Vähemalt 
Agustiniga peaks ta kõnelema, või siis Javieriga. Kuid liiga sügavalt pesitses tema 
kontides kartus süngete karistuste ees, millega ähvardati kõiki neid, kes patustasid 
saladusespidamise käsu vastu; teda valdasid värinad, mis olid vapustanud poisikest 
siis, kui toimus iga-aastane usuedikti kuulutamine. 

Ta tõi kõigile õnnetust. Tema vaene poeg Javier! Ka teda hakatakse nüüd põlgama 
ja ta on kadunud. 

Järgmisel päeval, rõivastatud tagasihoidlikult, nii nagu see sel puhul sobis, ilmus ta 
Santa Casasse. Teda juhatati väikesesse igapäevasesse ruumi. Ilmus kohtunik, vaikne 
isand preestrirüüs, prillid ninal, saadetuna sekretärist. Korraga olid laual aktid, ka üks 
mapp capricho'dega. See oli üks neid esimesi mappe, mis ta oli lasknud 
proovitrükkidena valmistada. Kolm nendest olid seor Martfnezil, üks hertsoginna 
Osunal, üks Miguelil. Ei olnud mõtet arutleda ja juurelda, mil teel oli inkvisitsioon 
ühe nendest mappidest endale muretsenud, kes oli teda reetnud. Mapp lebas seal, ja 
ainult see oligi oluline. 

Väikeses ruumis valitses vaikus, sügavam ja rõhuvam, kui kurt mees seda iganes oli 
tundnud. Mitte kellegi huuled ei liikunud. Kohtunik kirjutas, mis tal oli küsida, ulatas 
kirjutatu sekretärile, et see protokolliks, ja ulatas selle siis talle, Goyale. 

Aktide seas oli kohtunikul ka Goya kommentaar capricho'dele. Kohtunik näitas seda 
Goyale. See oli esimene ärakiri, Agustin oli selle teinud, tema ise parandanud. 

Kohtunik küsis: «Kas teie joonistused peavad väljendama ainult seda, mis on 
kirjutatud kommentaarides, või veel midagi muud?» 


Francisco vaatas sõgedalt. Ta ei suutnud oma mõtteid koondada. Vastu oma tahtmist 
küsis ta ikka jälle endalt: «Kelle käest said nad selle mapi? Kelle käest 
kommentaarid?» 

Selleks et end koguda, silmitses ta tähelepanelikult kohtuniku nägu ja käsi. See oli 
vaikne, piklik, pruunjalt-kahvatu nägu, prillide tagant vaatasid mandlikujulised 
ilmetud silmad, käed olid kõhnad, ilusasti vormitud. Lõpuks suutis Goya end kokku 
võtta. 

Ta vastas ettevaatlikult: «Ma olen lihtne inimene ja mitte eriti osav sõnade 
seadmises.» 

Kohtunik ootas, kuni sekretär oli selle vastuse protokollinud. Siis võttis ta mapist 
ühe capricho'dest ja hoidis seda Goya silme ees. See oli capricho 23; sellel oli näha 
patukahetseja rüüs hoora, kellele Püha Tribunali sekretär otsust ette loeb, kuna pea 
pea küljes kinni, usklik ja kõditavast uudishimust erutatud rahvahulk seda samal ajal 
ammuli sui vahib ja pealt kuulab. Goya silmitses lehte, mida kõhetu käsi talle 
vaatamiseks hoidis. See oli hea joonistus. Kuidas küll see tohutu patukahetseja kübar 
tühja ruumi kõrgus, kuidas naise nägu ning tema hoiak ei olnud muud kui vaid ainus 
põrm ja sõnnik ja häving, see oli suurepärane, ning too elukutseliselt nürimeelne, 
innukalt lugev sekretär, kes nägi välja täpselt samasugune nagu see protokollija siin, 
too pea-demeri uudishimulikult iharaid ja siiski vagalt nürimeelseid pealtvaatajaid, 
see kõik oli väga hea, ta ei tarvitsenud seda joonistust häbeneda. Kohtunik pani selle 
laua peale tagasi ja näitas talle kommentaare, tehes seda kõike mõõdukate 
liigutustega. Sellele 23. capricho'le oli aga Goya kirjutanud: «Tublit naist, kes 
võileiva eest nii usinasti ja tulusalt kogu maailma teenis, niiviisi kohelda on halb, 
halb!» 

Kohtunik küsis: «Mida te tahtsite sellega öelda? Kes 

kohtleb seda naist halvasti? Kas Püha Kohus? Või kes siis?» 

Küsimus seisis tohutult ohtlikuna Goya ees, kehastunud kenasti maalitud selgetesse 
tähtedesse. Ta pidi olema oma vastusega ettevaatlik, muidu on ta kadunud. Ja mitte 
ainult tema, vaid ka tema poeg ja selle pojad kuni kauge tulevikuni välja. 

«Kes kohtleb seda naist halvasti?» see küsimus seisis ikka veel tema ees, haaras 
tema järele. 

«Saatus!» vastas ta. 

Sile, piklik nägu jäi liikumatuks. Kõhetu käsi kirjutas: «Mida te mõistate saatuse 
all? Jumalikku ettenägevust?» 

Tema vastus ei olnud mingi vastus. Seesama küsimus, ainult teises rüüs, seisis ikka 
veel tema ees, viisakalt, irvitavalt, ähvardavalt. Ta pidi leidma mingi vastuse, hea, 
usutava vastuse. Ta otsis kramplikult, ei olnud ühtegi vastust. Nad olid ta lõksu 
püüdnud. Prillid rahulike silmade ees läikisid ja virvendasid. Francisco mõtles ja otsis 
ja otsis ja mõtles. Ei kohtunik ega sekretär ei liigutanud end ja virvendavad prillid ei 
lasknud teda lahti. 

«Pühim neitsi Atochast,» palvetas Goya oma hinges, «lase mul leida vastus! Lase 
mul mõni hea vastus pähe tulla! Kui sa ei halasta minu peale, halasta siis minu poja 
peale!» 

Vaevumärgatava liigutusega osutas kohtunik kirjutatule. 

«Mida teie mõistate saatuse all? Jumalikku ettenägevust?» küsisid käsi ja pliiats ja 
paber. 

«Deemoneid,» lausus Goya ning oli teadlik, et tema hääl kõlas kähisevalt. Sekretär 
protokollis. 


Veel üks küsimus ja veel üks ja veel kümme ning iga küsimus oli piin ja iga vastust 
lahutas küsimusest terve igavik. 

Pärast igavikke ja veel paljusid igavikke oli ülekuulamine lõppenud. Ning nüüd 
nakkas sekretär protokolli allakirjutamiseks ette valmistama. Goya istus ja vaatas, 
kuidas käsi kirjutas, see oli osav, kuid töntsakas ja labane käsi. Tuba oli tavaline 
ruum, seal seisis tavaline laud aktidega, selle taga istus hästikasvatatud isand 

preestrirüüs, vaikse, prillitatud, viisaka näoga, ning tavaline käsi kirjutas rahulikult 
ja ühtlaselt. Goyale aga tundus, nagu muutuks ruum ikka süngemaks, haua-. 
sarnasemaks, nagu nihkuksid müürid koomale, teda ikka enam sisse piirates, nagu 
suruksid need teda siit välja, nagu kukuks ta välja ajast ja maailmast. 

Sekretär kirjutas talumatult aeglaselt. Goya ootas, et protokoll valmis saaks, ja 
soovis sealjuures siiski, et sekretär võiks kirjutada veelgi aeglasemalt, et ta ei 
lõpetakski seda, mitte iialgi. Sest niipea kui sekretär lõpetab, antakse protokoll talle 
allakirjutamiseks. Tal tuleb alla kirjutada, ja niipea kui ta on alla kirjutanud, tulevad 
rohelised ja veavad ta endaga kaasa ning siis kaob ta igaveseks nendesse keldritesse. 
Teised hakkavad pärima, et kus ta on, istuvad siis koos ja teevad suuri sõnu. Kuid ette 
ei võta nad midagi ja tal tuleb keldris kõduneda. 

Seal ta siis konutas, ootas, tundis iga üksiku kehaliikme raskust. Oli väga pingutav 
end toolil hoida; ta tundis, et juba järgmisel silmapilgul langeb ta minestusse ja libiseb 
toolilt maha. Nüüd teadis ta, mis on põrgu. 

Kirjutaja oli lõpetanud. Kohtunik luges protokolli läbi, aeglaselt, täpselt. Kirjutas 
alla. Ulatas selle Goyale. Pidi ta nüüd kohe alla kirjutama? Ta vaatas täis kartust 
kohtunikule. 

«Lugege,» käskis see ja Goya hingas kergendatult, et ta veel ei pidanud alla 
kirjutama. 

Ta luges, see oli piinarikas lugemine. Seal seisid kohtuniku küsimused, julmalt 
kavalad, igaüks neist kujutas püünist, seal olid tema rumalad, abitud vastused. Sellele 
vaatamata luges ta aeglaselt, sest iga sekund oli võit. Ta luges teise lehekülje, 
kolmanda, neljanda. Viies oli ainult pooleldi täis kirjutatud. Nüüd oli ta lugenud 
lõpuni. Sekretär ulatas talle sule ja osutas kohale, mis oli määratud allkirja jaoks. 
Vaiksed silmad vaatasid teda, prillid virvendasid. Ta kirjutas alla kangete, raskete 
sõrmedega. Talle torgatas pähe õnnelik mõte. Rumalavõitu, kelmika naeratusega 
vaatas ta virvendavatele prillidele. 

«Kas ka rübrica?» küsis ta. 

Kohtunik noogutas. Jälle oli aega võidetud. Goya joonistas rdbrica't, pikkamööda, 
hoolikalt. Ja nüüd oli ta alla kirjutanud. 

Mitte midagi ei juhtund. 

Ta võis minna. Aste-astmelt, 

trepist alla sammus nõnda 

vabadusse Goya. Värsket 

õhku hingas mõnuga ja 

valu tundes. Iga samm tal 

tegi haiget, oli raske 

nagu pärast ränka tõbe 

liiga vara voodist tõustes. 

Jõudis koju kurnatuna. 

Käskis teenril süüa tuua. 

Ent Andres, kui, täitnud käsu, 


jälle tuppa tuli, leidis 
Goya magavana. 


34 


Noor senor Javier de Goya märkas imestusega, et tema sõbrad kuldse nooruse 
ringkondadest teda enam enda juurde külla ei kutsu ja tema küllakutsetest mit- 
mesugustel ettekäänetel ära ütlevad; tõenäoliselt oli mõni grandide või prelaatide 
hulgast leidnud capricho'd ebasündsad olevat. 

Javier oleks sellest meelsasti rääkinud isaga. See oli aga viimastel päevadel jälle 
muutunud nii vaikseks ja tusaseks, et Javier, vaatamata oma nooruslikule mõtle- 
matusele, pelgas teda ka veel oma lugudega koormama hakata. Javier aga vajas, et 
teda ümbritseksid rõõm, sõprus, tunnustus. Ta ei tundnud end Madriidis enam hästi, ja 
kuna tema isa oli lubanud saata teda õppereisile välismaale, meenutas ta seda 
armastusväärsel toonil. 

«Sa tuletad seda mulle õigel ajal meelde,» vastas ootamatu sõbralikkusega Goya. 
«Me alustame kohe ettevalmistusi.» 

Ka Agustin Esteve oli tõusva ängistusega märganud tühjust Goya ümber. 
Aristokraadid, kes varematel aegadel olid innuga taotlenud temalt portreed, võtsid 
nüüd läbipaistvate ettekäänetega oma tellimused tagasi. Seüor Frägola ei saanud äkki 
enam ühtegi eksemplari capricho'sid müüa. Kui vaid nimetati Goya nime, sattusid 
inimesed segadusse. Levisid kuuldused, et Püha Amet valmistavat juurdlust tema 
vastu; kuulduste allikaks näis olevat Santa Casa ise. 

Agustin hingas kergendatult, kui ta kuulis, et abielupaar Bermüdezed kõige lähemail 
päevil tagasi tulevat. 

Jah, don Miguel oli oma ülesandega Amiens'is õnnelikult toime tulnud ja oli dofia 
Luciaga teel koju. Muidugi teadis ta, et rahu, mille ta oli saavutanud, ei too riigile 
mingit kasu. Kuid vähemalt don Manuelile ja kuningannale oli ta välja võidelnud 
tulemused, mis ületasid lootusi. Itaalia maavaldusi oli suurendatud, Parma hertsogiriik 
taastatud, Prantsusmaa oli kohustunud oma okupatsiooniväed lähema aja vältel 
paavsti maadest ning samuti ka Napoli ja Etruuria kuningriikidest välja viima. 
Kõigele lisaks oli don Miguel saavutanud, ja seda infanfi ülimaks rahulduseks, et 
Hispaania esindajad võisid rahulepingule alla kirjutada mitu päeva enne Prantsuse 
vabariigi volinikke. Niipalju oli kindel, et Miguelil oli täielik õigus loota ;nfant'iH 
tänu, ning ta oli kindlasti otsustanud selle võla sisse nõuda progressi, tsivilisatsiooni ja 
vabaduse huvides. 

Niisiis sõitis don Miguel Madriidi endaga väga rahulolevana. Vaevalt oli ta aga 
sinna jõudnud, kui tema juurde ilmus Agustin Esteve mureliku näoga ja jutustas talle 
kartustäratavatest juhtumitest Franciscoga. 

Don Miguel läks kohe sefor de Linarese, politsei-presidendi juurde, et selgitada, mil 
määral oli Agustini paanika põhjendatud. Ilmnes, et seior de Linares, kellel olid oma 
spioonid Santa Casas, oli asjaga hästi kursis. 

See, mida Miguel kuulis, tekitas temas suurimat muret. 

Don Ramõn de Reynoso y Arce, Burgose ja Saragossa peapiiskop, mõlema India 
patriarh, neljakümne 

neljas suurinkvisiitor, olevat seletanud, et kiusatus, mis õhkuvat Francisco Goya 
põrgulikust kunstist, olevat ohtlikum kui kõik Jovellanose raamatud ja kõned. 
Teinekord olevat ta öelnud, et capricho'dest tõusvat põrguväävli haisu. Taolisi 


arvamusi Olevat suurinkvisiitor väljendanud korduvalt, ka teenrite ees, arvatavasti 
selleks, et neid levitataks. Ei olnud kahtlust, et Reynoso oli otsustanud alustada 
rünnakut capricho'de ja nende autori vastu. Räägiti, et härra esimest maalikunstnikku 
olevat juba üle kuulatud. 

Don Miguel tänas politseipresidenti ja pidas nõu Luciaga. Suurinkvisiitor, hea 
poliitikamees, kes kindlasti oli juba ammugi taibanud, kuivõrd ohustavalt võib tema 
võimule mõjuda. rahuleping, tahtis tõenäoliselt otsemaid provotseerida jõuproovi ja 
capricho'ä andsid talle selleks soodsa võimaluse. Oht oli suur, kiirus nõutav. 

Oli mõttetu hakata Franciscoga enne pikalt ja laialt vaidlema. Miguel ja Lucfa 
koostasid plaani, kuidas inkvisitsiooni rünnakuid eos lämmatada. Juba samal päeval 
sõitis Miguel Escoriali. 

Ta kohtas seal lärmakalt õnnelikku Manueli. Too oli saanud järjekordse tõendi, et ta 
on õnne armsaim poeg. Hiljaaegu oli ta oma senistele au ja väärikuse tunnustele 
võinud lisada veel ühe uue ja suurepärase. Paavst oli tänuliku tunnustusena Amiens'is 
saavutatu eest andnud talle Principe di Bassano nimetuse ja pealegi oli sellekohase 
dokumendi talle üle andnud tema naisevend, infant don Luis Maria, Hispaania primas, 
toosama, kes omal ajal oli temast üle vaadanud, nagu oleks ta õhk. Niisiis oli tal ka 
jällegi avanenud võimalus toestada dofia Maria Luisale, et riigimees don Manuel 
tüürib tema koja saatust läbi kõigi ohtude ikka uutele võitudele. Kolmandaks oli ta 
saavutanud, et infanta Isabel, kuninganna ja tema lemmiktütar, saab kuningannaks, 
gabacho'dest vabastatud sõltumatu Napoli kuningannaks. Ja lisaks kõigele — ning 
võib-olla oli don Manuel sellele veel kõige uhkem — olid tema esindajad 
rahulepingule esimestena alla kirjutanud. Jah, ta oli oma nimele lisanud uut ausära; 
tema ja mitte too suureline kindral Bonaparte oli Euroopale andnud tagasi palavalt 
igatsetud rahu. Nüüd hakatakse tema 

nime, Principe de la Paz'i nime ülistama täis aukartust kohe järgmisena pärast kõige 
pühamat neitsit kõikides Hispaania maades. 

Don Manuel tundis jällenägemisest siirast rõõmu, ta ei olnud unustanud, et ka 
Miguelil oli oma osa Amiens'is saavutatud edus, ja tal oli Miguelile varuks üllatusi: 
katoliikliku kuninga omakäeline tänukiri, lisaks veel uued aunimetused ja auastmed, 
samuti ka silmapaistev rahaline kink. 

Kahjuks aga rikkus don Miguel esimese kohtumis-rõõmu. Ta viis jutu Goya hädale. 

Väike pilv looritas don Manueli nägu. Tema aeg oli olnud täidetud oma uue hiilguse 
demonstreerimisega ja tal oli jäänud vähe vaba aega Goya pärast muretsemiseks. 
Muidugi oli ta kuulnud, et Reynoso olevat capricho'de pärast laupa kibrutanud. Kuid 
eks seda oli juba ette näha. Ja laubakibrutamisest autodaf€'ni oli pikk tee. Ei, Miguel 
näeb kõike liiga süngetes värvides. Küllap suurinkvisiitor piirdub paari ebameeldiva 
väljendusega. Ning härrasmeheliku käeviipega tahtis infant don Migueli mured 
hajutada. 

Miguel aga ei jäänud sellega rahule. Ta seletas, et suurinkvisiitor kavatsevat Goya 
loost keerutada teise Jovellanose 100, see olevat kindel. Kui teda selles otsekohe ei 
takistata, siis võib-olla istub Francisco juba lähematel päevadel mõnes Püha Tribunali 
vangikongis. Teda sealt välja tuua olevat tunduvalt raskem kui praegu kindlad, 
mõjuvad abinõud tarvitusele võtta. 

Infant'Üe ei valmistanud sugugi heameelt üldise juu-belduse ajal sattuda vastuollu 
Santa Casaga, kuid ta taipas, et ta peab midagi ette võtma. 

«Sul on õigus,» tunnistas ta. «Me peame kohe oma armsa Francisco kaitseks sekka 
lööma. Ja seda me teemegi. Kuningakoja kaksikpulma kavatsetakse pidada 
seninägematu toredusega. Barcelona peab kujunema üheksainsaks peoplatsiks. Ja tead 


sa, kelle ma esitan pidustuste üldkorraldajaks? Francisco Goya. Kas ei tõstnud Philipp 
Suur samasugusel puhul esile Veläz-guezt samasuguse ülesande teostamisega?» Ta 
elavnes ikka enam. 

«Mööna, et ma olen õigesti tabanud. Sel kombel me 

näitame kogu maale, kuivõrd kõrges soosingus seisab Francisco katoliiklike 
majesteetide juures. Juba homme kõnelen ma sellest doa Maria Luisaga. Ning siis 
me vaatame, kas Reynoso julgeb meie Goyat veel tülitada.» 

Miguel kiitis ülevoolavate sõnadega infanfi õnnelikku mõttevälgatust. Kuid ta 
kartvat, jätkas ta, et ka kõige kõrgemast austusavaldusest ei piisa suurinkvisiitori 
fanaatilise viha tagasitõrjumiseks. Tuleb võtta tarvitusele abinõud, mis on vahetult 
seotud capricho'dega. Teatud määral tuleb capricho'd ümbritseda ületamatu müüriga. 
Ja ehkki Manuel tusaselt nägu krimpsutas, ei andnud Miguel järele. 

«Kuidas oleks,» esitas ta oma kava, «kui meie sõber Francisco annaks üle 
majesteetidele õnneliku kaksik-pulma puhul kingituse? Ja kui ta selleks kingiks valiks 
capricho'de plaadid? See tähendaks, et tulevikus hakkaks capricho'sid trükkima ja 
välja andma kuninga kunsttrükikoda?» 

Hämmastunud Manuel ei leidnud kohe vastust. Ta oli capricho'de 
pühenduseksemplari, mille talle oli saatnud Francisco, vaid põgusalt läbi vaadanud. 
Tas oli võtnud maad õrn kahtlusevine, et siin ja seal on Goya jultumus suunatud talle 
endale; enne aga, kui see aimus oleks suutnud tiheneda, oli selle eemale tõrjunud tema 
enda õnne ja tähtsuse tunne. Doüa Maria Luisat kujutavate karikatuuride üle oli infant 
muhelnud, ilma oma pead mõtlemisega vaevamata. Töö tervikuna oli paistnud talle 
kunstniku naljana, küll päris ülbena, kuid põhiliselt siiski süütuna. 

Nüüd, kui Miguel talle selle julge ettepaneku esitas, tundis ta uuesti õrna 
kahtlusevinet; ka kartis ta, et Maria Luisa võiks muutuda tülikaks, kui tema tähele- 
panu on nii vahetult capricho'dele suunatud. Kuid mingisugustest põhjustest 
ajendatult, millest ta ise selgesti aru ei saanud, hoidus ta selle väite esitamisest. Selle 
asemel küsis ta pärast lühikest vaikust: 

«Kuidas sa seda kujutled? Capricho'd on ju juba ilmunud, nad on teataval määral 
oma neitsilikkuse kaotanud. Kas on sobiv midagi taolist kuningale kingiks pakkuda? 
On need plaadid siis üleüldse midagi väärt kui joonised juba turule on läinud? Dofia 
Maria Luisa 

on hea arvutaja. Kas ta ehk ei pea taolist kingitust haavavalt näruseks?» 

Don Miguel oli selleks väiteks ette valmistatud. 

«Sefor Frägola,» vastas ta, «pani inkvisitsiooni kartusel juba paari päeva pärast 
capricho'de müügi seisma. Niipalju kui ma tean, ei ole rahva sekka jõudnud minna 
kahtsada eksemplarigi. Plaatidelt võib trükkida 5000 kuni 6000 tõmmist, huvi 
capricho'de vastu on tohutu, ühe eksemplari eest võib nõuda untsi kulda. Teie näete, 
don Manuel, kingitus, mida seüor de Goya katoliiklikule kuningapaarile pakub, on 
suure sündmuse vääriline.» 

Don Manuel arvutas vaikselt. Sai tulemuseks 1 500 000 reaali. Vilistas läbi 
hammaste. 

«Pigemini,» jätkas Miguel naeratades, «küsib kuninganna endalt, miks teeb Goya 
talle sellise erakordselt kallihinnalise kingituse, ja tuleb otsusele, et Goya tahab end 
Püha Ameti eest kaitsta. See aga muudab kingituse kuninganna silmis veel 
väärtuslikumaks; kindlasti ei loobu ta võimalusest mängida vempu suurinkvisiitorile.» 

«Sinu argumente võib kaaluda,» arvas infant. «Kuid,» — ja nüüd pidi ta ikkagi välja 
tulema oma tegelikkude kahtlustega, — «kui ma õieti mäletan, on seal teatud lehed, 


mis vaevalt küll võivad meeldida dofia Maria Luisale. Kuninganna on mõnikord väga 
tundelik.» 

Don Miguel, ka sellele väitele ette valmistatud, vastas kõhklemata: «Kuninganna 
arvestab kindlasti, et keegi ei julgeks olla nii häbematu ja pakkuda talle teost, kui 
teatud lehed temale viitaksid. Ja kui siis kuninganna selle teose ise välja annab, siis ei 
tule kindlasti keegi mõttele teda teatud lehtedega siduda.» 

Manuel taipas seda. Suur riigimees tegi paskvilli kahjutuks seega, et ise seda levitas. 
Kas ei olnud kindral Bonaparte lasknud ühe pamfleti madalamale riputada? Või oli 
see olnud Preisi kuningas Friedrich? Ükskõik kes, don Manuel ja dofa Marfa Luisa ei 
tarvitsenud talle alla jääda. Capricho'de kirjastamise mõte kuninga kunsttrükikoja 
kaudu hakkas talle üha rohkem meeldima. 

«Ma kõnelen dofia Maria Luisaga Goya plaanist ja kingitusest,» lubas ta. 

«Ma tänan teid, infant,» vastas don Miguel. 

Don Miguel teatas oma kõneluse tagajärgedest Luciale. See külastas Goyat. 

Goya oli täis kibedat viha, et Miguel, pärast nii pikka eemalviibimist, oli sõitnud 
Escoriali, tema poole sisse astumata. Niisugused olid tema sõbrad, kaabakad; nüüd, 
kus ta oli õnnetusse sattunud, teesklesid nad surnuid. 

Ta nägu selgines, kui Lucia tema juurde tuli. 

«Mulle räägiti,» alustas Lucfa, «et inkvisitsioon ei olevat capricho'dest eriti 
vaimustatud. Kas te olete ka seda kuulnud?» 

Goya võitles kiusatusega rääkima hakata, lasta rinnust valla kogu oma meeleheide, 
ent ta vastas vaid kuivalt: «Jah.» 

«Te olete kummaline inimene, don Francisco,» lausus Lucia. «Miks ei pöördunud te 
meie poole? Teile oli ju lubadusi antud.» 

«Lubadusi!» vastas Goya ja kehitas väljendusrikkalt õlgu. 

Lucia ütles: «On otsustatud läbi viia infant'ide kaksikpulma pidustused Barcelonas. 
Teid kutsutakse Escoriali ja teile tehakse pidulikul audientsil ülesandeks visandada 
pidustuste kava ja valvata selle täitmise järele. Nii nagu omal ajal Veläzguez.» 

Goya mõtles. «Kas sellest aitab?» küsis ta asjalikult. «Pealegi tegelen ma taoliste 
pidustuste ettevalmistamisega niisama vastumeelselt nagu pühakute maalimisega.» 

Lucfa ütles: «Teilt oodatakse, et teie kuninga perekonnale teeksite kaksikpulma 
puhul kingituse. Teie sõbrad leiavad, et capricho'de plaadid oleksid selleks päris 
sobivad.» 

Goya arvas, et ta ei olnud õigesti aru saanud. «Teie peate seda mulle üles märkima, 
doõa Lucfa,» palus ta. 

Lucia tegi seda, ja nii nagu ta seal istus, keeleots suunurgas, õhinal kirjutades, oli ta 
jälle muutunud mandlimüüjatariks Pradol. 

Goya luges. «Kas mind äkki Escoriali treppidest alla ei visata?» küsis ta. «Need on 
väga järsud.» 

«Teie sõbrad,» vastas doüa Lucfa, «on välja arvestanud, et capricho'd, kui neid 
hakkab välja andma kuninglik ilutrükikoda, võivad sisse tuua poolteist miljonit. Teie 
sõbrad püüavad seda kuningakojale selgeks teha.» 

Goya mõtles järele ja ta meel muutus üha rõõmsamaks. «Kas see plaan pärineb teilt, 
Lucia?» küsis ta. 

Lucfa ei vastanud. Selle asemel lausus ta: «Teie asemel jätaksin ma ühe lehe välja, 
kui te capricho'd majesteetidele üle annate, nimelt «Hasta la muerte» — «Kuni 
surmani».» 

«Selle end ehtiva vanaeide?» küsis Goya. 


«Jah,» vastas Lucia, «vananevad daamid on mõnikord tundlikud.» 

Ent: «Ma ei jäta välja mitte midagi,» seletas valjult ja rõõmsalt Goya. «Vanaeit jääb 
mappi. Kuni surmani.» Ja ta tsiteeris vanasõna: «Meest, kel puudub julgus, ei suuda 
päästa ei püssirohi ega haavlid.» 

Lucfa näis lõbu tundvat. «Te riskeerite paljuga,» märkis ta. «Kuid te peate ise 
teadma, kui palju see nali teile väärt on.» 

Goya, teda nimme vääralt mõistes, vastas: «Teil on õigus. Nii kallist kingitust ei 
tohi lihtne maaler katoliiklikule kuningale teha.» 

Ta mõtles järele, talle turgatas pähe. «Teie olete ju nii osav, dofa Lucia,» kaalutles 
ta valju häälega, «ja don Miguel on diplomaat. Mul on juba kauemat aega olnud 
kavatsus saata oma Javier õppereisile Itaaliasse ja Prantsusmaale. Kas ei saaks kuidagi 
korraldada, et kuningas vähemalt selle kinni maksaks?» 

Goya nägi nüüd Luciat 

naermas — seda juhtus harva. 

«Teie ettepanek pole 

sugugi nii paha,» sõnas 

ta, «sest kui õukonnas tekib 

kõhklus, kas on sobiv võtta 

vastu teilt nii kallist kinki, 

eks siis võib ju kuningale 

mõista anda, et ta teie 

pojale kui noorele ja 

andekale kunstnikule 

välismaiseks õppereisiks 

vastava stipendiumi 

määraks. Sellega don Carlos 

näitab mitte üksnes isa, 

vaid ka poja kaudu, et ta 

kunsti väga kõrgelt hindab.» 

Mõlemad — nii mandlimüüja 

Pradost kui ka talupoeg, kes 

pärit Aragooniast, — nad 

kahekesi vastastikku 

silma vaatasid ja naersid. 

Don Carlos ja doõaMaria Luisa istusid kõrgemal asetsevatel, troonitaolistel toolidel. 
Nende taga seisid infant Manuel, krahvinna Castillofiel, teised isandad ja daamid. 
Kuninga esimene maalikunstnik Francisco de Goya, põlv painutatud trooniesise 
astmele, ulatas oma kingituse, mapi capricho'dega. 

Põlvitades nautis Goya täiel määral seda pöörast nalja, mis siin toimus. See oli 
tõenäoliselt kõige metsikum tema metsikutest naljadest mitte vaeses elus, capricho, 
mis ületas oma sünge jantlikkusega kõik mapi capricho'd. Siin siis on see Escorial, 
ülev, hiilgavalt tõsine, siin on see joviaalne monarh-lollpea ja tema ihar ning uhke 
kuninganna, ja siin on ta ise oma ülbete etsingutega, oma väärikate eeslitega, oma 
ahvlike hooradega, oma kuivetunud vanaeidega ja oma tontidega. Ning nende, tema 
kõige jõhkrama tuju sünnituste eest tänavad teda armulikult katoliiklikud majesteedid, 
nad kindlustavad talle kaitse Püha Ameti rünnakute vastu, nad annavad talle lubaduse 


näidata tema karikatuure kogu maailmale. Ja kõik see toimub vanade maailma- 
valitsejate, inkvisitsiooni asutajate ja selle mõjuvõimu laiendajate hauakambrite 
kohal! Goya silme ees hõljus uus capricho, millel need surnud kuningad kõndiste 

kätega püüavad tõsta oma sarkade hõbekaasi, et teha lõpp sellele pühadust teotavale 
kummitusele. 

Majesteedid vaatasid capricho'sid. 

Nad lehitsesid, nad ulatasid teineteisele lehti, nad vaatasid kaua, ning pikkamööda 
hakkas Goya südamest too raevukalt rahulolev upsakus taanduma. Selle asemele hiilis 
ebamugavustunne. Aga äkki, vaatamata kõigile kaalutlustele, kaotab kuninganna 
«Hasta la muerte» lehte vaadates siiski oma väärikuse, viskab talle ta kingi jalge ette 
ning jätab ta inkvisitsiooni hooleks? 

Ka Manuel ja Pepa vaatasid kibeldes ja ärevalt dofia Maria Luisat. Kuninganna oli 
kindlasti küllalt intelligentne, et näha teatud lehti õigesti; ent kas ta on ka küllalt 
intelligentne, et neist üle vaadata? 

Esialgu avaldas oma arvamust vaid don Carlos. Talle valmistasid capricho'd nalja. 
Eriti meeldis talle eeslisari. 

«Seal näen ma paljusid oma grande'desi,-» lausus ta rahulolevalt. «Mõnelegi 
nendest eeslitest tahaksin ma kohe öelda: «Cubrios.» Ja kuivõrd lihtsate vahenditega 
olete te seda teinud, minu armas don Francisco. Tegelikult on ju karikatuure kerge 
joonistada. Pikk nina tehakse veelgi pikemaks, kõhetu säär veelgi kõhnemaks ja juba 
ongi see kunst. Lähemal ajal proovin ma seda ise.» 

Doha Maria Luisa oli neil nädalail rõõmsalt elevil. Jälle kord olid tema soovid 
hiilgavalt täitunud. Ta oli suutnud säilitada endale kuuluva selle röövimishimu-lise, 
pööbelliku prantsuse kindrali ees; ta oli oma laste troonid jälle taastanud; Portugali, 
Napoli, Etruuria kuningriigid, Parma hertsogiriik olid jälle kindlalt dünastia kätes; 
jälle sõitsid tema laevad takistamatult üle seitsme mere, et talle kõigi maailmajagude 
aardeid jalge ette asetada. 

Niisuguses meeleolus vaatles ta capricho'sid. Jah, tema maalril Goyal oli reibas, 
jumalavallatu silm. Missuguse äraostmatu selgusega näitas ta neid mehi, ta oli 
vaadanud sisse nende tormilistesse, kuid siiski nii tühjadesse sügavustesse. Ja kui 
hästi tundis ta naisi. Kuidas ta neid armastas, põlgas, vihkas ja imetles, tõe- 

line, mehelik mees. Nii, nagu seda näitas too Francisco, nii tuli võidelda, kui oldi 
naine. Tuli ennast ehtida ja jälgida, et kamm oleks õigesti juustes ja sukk pinguli 
ümber jala, tuli arvestada, kuidas mehi koorida, tuli ennast kaitsta, et sind ennast liiga 
ei kooritaks, tuli ette vaadata, et mõni silmakirjatsev suurinkvisiitor su vastu ei 
jutlustaks ja sind troonilt maha ei tõukaks. 

See, kes seal taevasse, aga võib-olla ka põrgusse sõidab, kas see ei ole hertsoginna 
Alba? Loomulikult on see tema. Ka paljudel teistel, erinevatel lehtedel kummitab ta. 
Uhke ja ilus, kuid siiski nõid. Pealegi on ta ilmselt oma kallimale, Franciscole, palju 
kurja teinud: nendel lehtedel ei ole ta, vaatamata oma ilule, kaugeltki sümpaatne. 
Nüüd igatahes aga lamab ta oma mausoleumis San Isidros, kõdunevalt, juba 
unustatuna, ning need capricho'd ei valmista talle ei rõõmu ega ka pahameelt. 
Häbistavalt ja skandaaliga pidi ta lahkuma, see rivaal, see ilus, jultunu, kõrk. Tema 
aga, Maria Luisa, on ikka veel õitsev, tal on veel päris hea isu elamiseks ja ta sooritab 
veel palju maiseid sõite enne oma viimast taevasse või põrgusse sõitu. 

Goya vaatas tähelepanelikult dofiaMaria Luisa käsi, kuidas need tema etsinguid 
lehitsesid, neid lihavaid, himukaid käsi, mida ta nii sageli oli maalinud. Ning ta nägi 
nende käte sõrmedel palju sõrmuseid ja nende seas Cayetana lemmiksõrmust. Ta oli 


seda vana, eriskummalist, peenemaitselist sõrmust sageli näinud, puudutanud, 
maalinud, ta oli selle üle sageli pahandanud ja sageli seda väga armastanud. Et ta 
nüüd seda sõrmust kuninganna sõrmes nägi, täitis tema südame kibedusega. Ta oli 
toiminud õigesti, kui ta oli jäädvustanud capricho'des kuninganna ohjeldamatu, ihara 
inetuse; ainuüksi juba oma alatu käitumise eest Cayetana suhtes oli ta selle ära 
teeninud. 

Vaatleva, vaikiva kuninganna nägu oli vali, tähelepanelik, valitsetud. Ning korraga, 
veel suurema hooga kui varem, valdas Goyat hirm. Lõikava selgusega käis tal läbi 
pea, kui määratult jultunud oli tema «kink». Ta oli olnud narr, jättes Lucia nõu kuulda 
võtmata mappi tolle lehe «Hasta la muerte». Kindlasti tunneb kuninganna enda ära. 
Kindlasti tunneb ta ära Caye- 

tana. Kindlasti tunneb ta ära, et tema, Goya, jätkab nendes lehtedes surnud, vihatud 
vaenlase võitlust. 

Ning nüüd oli kuninganna jõudnud selleni. Nüüd vaatas vananev, ehitud Maria 
Luisa end ehtivat, kuivetunud igivana eite. 

Kuninganna ise ei olnud sugugi kõhn, pigemini lopsakas ja kõige rohkem vahest 
ehk pool nii vana kui too igivana eit. Ta ei tahtnud seda uskuda, kuid taipas otsemaid: 
see ahvlik, lehel kujutatud tobe eit, see on tema. Ta hing jäi kinni selle teotuse pärast, 
kõige alatuma pärast, mille osaliseks ta oli saanud oma haava-miste poolest rikkas 
elus. Hajameelselt vaatas ta lehe numbrit: 55. «Cincuenta y cinco,» mõtles ta 
mehaaniliselt, «cinguante-cing,» mitu korda. Seal seisis too pööblist pärinev mees, see 
hunnik sõnnikut, see ei keegi, keda tema oli ülendanud ja kellest ta oli teinud esimese 
maalikunstniku. Seal seisis ta tema abikaasa, katoliikliku kuninga, tema sõprade ja 
vaenlaste juuresolekul ning hoidis tal seda kurikavalat lehte nina all. Ning kõik, 
Manuel ja tema Pepa ja kõik teised, tundsid sellest rõõmu. Kas siis maailma kõige 
uhkem kuninganna oli jäänud võimutuks, kuna ta on üle neljakümne vana ja ei ole 
ilus? 

Mehaaniliselt, et oma meelerahu mitte kaotada, luges ta ja kordas endamisi: «Hasta 
la muerte, cincuenta y cinco, cinguante-cing.» 

Talle meenusid need arvukad pildid, mida too Goya temast oli maalinud. Ka 
nendesse oli Goya maalinud tema inetuse, kuid ka tema jõu, väärikuse. Ta oli röövlind 
ja mitte ilus, kuid teravate silmadega ja tugevate küüntega, lind, kes suutis lennata 
kõrgele ja oma saaki kiiresti välja luurata ning kindlalt haarata. Sellel lehel «55» oli 
too mees kõik, mis temas oli head, petlikult ära jätnud, ta oli kujutanud ainult inetust, 
mitte aga uhkust, mitte aga jõudu. 

Murdosa sekundi vältel tõusis temas kõrgele metsik iha hävitada see mees. Tal ei 
oleks vaja isegi kätt tõsta. Tal tarvitseks vaid mingil ettekäändel see kingitus tagasi 
lükata, inkvisitsioon hoolitseks siis edaspidise eest. Kuid ta oli teadlik sellest, et need, 
kes teda ümbritsesid, vaid ootasidki, mis ta nüüd ette võtab. Kui ta ei 

taha jääda pikemaks ajaks pilkealuseks, siis tuleb tal see pööbellik jultumus 
rahulikult alla neelata, pilkava üleolekuga. 

Ta vaikis ja vaatas. Manuel ja Pepa ootasid kasvava murelikkusega. Kas oli siiski 
liiga kaugele mindud? Üle Goya voogas rängalt, hingematvalt uus hirmulaine. 

Lõpuks avas Maria Luisa suu. Naeratades rahuliku sõbralikkusega, nii et teemandist 
hambad välkusid, ähvardas ta kelmikalt: 

«Too ohjeldamatu vanaeit seal peegli ees — mu armas Francisco, kas te ei ole 
hertsoginna Osuna emale siiski liiga kibedat ülekohut teinud?» 


Kõigil kolmel — Goyal, Manuelil, Pepal — oli selge, et see naine taipas, et «Hasta 
la muerte» on sihitud tema pihta. Kuid ta pidas hästi vastu, ta ei pilgutanud silmagi. 
Talle ei saanud midagi teha. 

Maria Luisa lehitses veel kord capricho'd pealiskaudselt läbi. Asetas need mappi 
tagasi. 

«Need on head joonistused,» lausus ta, «jultunud, pöörased, head. On muidugi 
võimalik, et mõned meie grande'dest hakkavad mossitama. Ent meil on minu Parmas 
vanasõna: «Ainult narr on vihane peeglile, mis tema peegelpilti peegeldab».» 

Ta läks tagasi, tõusis astmeid pidi üles, istus kõrgemal seisvale toolile. 

«Meie Hispaania,» ütles ta ilma paatoseta, kuid väärikalt, «on vana maa, kuid 
vaatamata teatud naabritele veel väga elav. Ta võib mõndagi tõde taluda, eriti veel, 
kui see on esitatud kunsti ja vürtsiga. Sellegipoolest peaksite teie tulevikus olema 
ettevaatlikum, don Francisco. Mitte alati ei valitse mõistus ja võib saabuda päev, 
senor, mil te satute sõltuvusse narridest.» 

Ta osutas sõrmega, milles oli Cayetana sõrmus, capricho'dele nagu enda omandile. 
«Meie võtame vastu teie kingituse, don Francisco,» ütles ta. «Me kanname hoolt, et 
teie joonistusi laialt levitataks meie riigis ja väljaspool meie riigi piire.» 

Don Carlos omakorda astus troonilt alla, lõi Franciscole tugevasti õlale ning ütles 
kurdile väga valjusti ja nagu lapsele: «Suurepärased, need teie karikatuurid. Nad 
valmistasid meile lõbu. Muchas gracias.» 

Maria Luisa aga jätkas: «Meie oleme muide otsustanud määrata teie pojale 
ulatusliku õppereisi jaoks kolmeaastase stipendiumi. Ma tahtsin seda teile isiklikult 
teatada. On ta kena, teie noor poeg, Goya, või on ta teie sarnane? Saatke ta kord minu 
juurde, enne kui ta välismaale sõidab! Ja püüdke oma asjadega Bar-celonas hästi 
toime tulla. Me tunneme rõõmu nendest meie laste ja meie riigi suurtest 
pidupäevadest.» 

Majesteedid lahkusid. Goya, Manuel ja Pepa olid rõõmsad, et kõik oli kulgenud 
soovikohaselt. Ent siiski ei saanud nad lahti tundest, nagu poleks nemad teinud nalja 
kuningannaga, vaid see nendega. 

Kuninganna läks oma rõivastusruumi; capricho'de mapi käskis ta endale järele tuua. 
Hakati tegema ettevalmistusi kuninganna ümberrõivastamiseks. Ent vaevalt oli tal 
galakleit seljast võetud, kui ta korralduse andis, et ta üksi jäetaks. 

Tema tualettlaud pärines Marie Antoinette'i järelejäänud varandustest, see oli 
kunstipärane, hinnaline, peenemaitseline. Sellel seisis palju valitud esemeid ja 
pisiasju: toosid ja kastikesed, purgid ja pudelid, kammid, kreemid, puuder ja 
igasugused mingid, Franchi-pana lõhnaõli, Sans-Pareille, Sultana-, Ambra- ja 
Roosiessents, samuti ka teised haruldased veed, mida olid destilleerinud arstid ja 
kosmeetika kunstnikud. Läbematu käega lükkas doiaMaria Luisa kogu selle värgi 
kõrvale ja võttis käsile capricho'd. 

Seal siis lamasid need teravad, jultunud, mässumeelsed joonistused keset lodevat, 
peenutsevat koli, tapalaval hukatud Marie Antoinette'i kallihinnalisel laual. Ja nüüd 
hakkas siis doõaMaria Luisa lehti rahulikult ja süvenenult vaatama, üksinda. 

Loomulikult ei olnud too Francisco seda mappi talle andnud, et teda haavata, vaid 
selleks, et end suurinkvisiitori eest päästa. Sellega oli Reynoso aidanud kuningannal 
head äri teha. Capricho'd olid jultunud ja lõbusad, nad kõditasid inimesi, paljud 
ostavad selle mapi. Ümmarguse miljoni, nii oli Manuel talle seletanud, võib sellest 
välja pigistada. See oli tollele maalrile õiglane karistus, et selle miljoni saab saagiks 
tema, Maria Luisa, ja mitte too Goya. 

Ta vaatas viimast lehte, paaniliselt põgenevaid kummituslikke munki ja grande'sid. 
«Ya es hora», juba lööb tund, seisis selle all. Äkki, kuuma hooga, taipas ta selle lehe 
jultunud, mässulist mõtet. «Ya es hora»; kas ta tõesti uskus seda? Kuid selles ta küll 
eksib, see pööblist pärinev sell, härra esimene maalikunstnik. Tund ei ole veel 
saabunud. See ei saabu ka veel niipea. Ja tema, Maria Luisa, ei mõtlegi jalga laskma 
hakata. Surmani mitte. 

Nüüd oli ta jälle «Hasta la muerte» lehe juures. See on nurjatu, vastik leht. Ning 
kuivõrd labane on see nali. Kui mitmeid miljoneid kordi juba esinenud naljategemine 
vananeva koketeerija arvel. Nimekas kunstnik ei oleks tohtinud end nii madalalt 
hinnata. 

Leht võis olla odav oma mõttelt; hea on see siiski. See, kuidas too vanaeit peegli ees 
istub, aplalt, see ei ole moraliseeriv, see ei ole ka mingi odav nali, see on rahulik, 
kurb, alasti tõde. 

Kardetav on mees, kes nõnda 

sügavalt näeb teiste hinge. 

Tema aga, kuninganna, 

selle ees ei tunne hirmu. 

Karavan ei hooli koerte 

haukumisest, vaid ta jätkab 

oma teed. Ning kuninganna 

on peaaegu rõõmus, et see 

Goya eksisteerib, kuna 

tema ju, Maria Luisa, 

endale võib lubada, et 

tema hinge sügavusse 

keegi vaataks. Temagi ju 

tunneb deemoneid. Ta leiab, 

et nii Goya kui ta ise 

kokku kuuluvad, sest nemad 

mõlemad on pärit ühest 

tõust, on võrsund ühest tüvest, 

mõlemad on kohkumatud 

ja hulljulged. 

Kuninganna 

lükkab mapi eemale ja 

vaatab ennast peeglis. Tema 

pole vana veel. Ei ole! 

Mitte mingit sarnasust ei 

ole temal igivana 

eidega sealt Goya pildilt, 

õnnelik on tema! Kõik, mis 

iganes võib saavutada 

inimene, selle ta on 

saavutanud! 

Äkki aga 

kuninganna puhkeb nutma. 

Kibedasti, võimetuna 

vihapisaraid ta nutab, 

järjest ikka ägedamalt, 


kuni valuline nutt ta 

keha krampi kisub. 

Kuid ta 

kogub end. Ta nuuskab nina, 
pühib silmi, puuderdab siis 
nutust punetavat nina. 
Helistab ja istub sirgelt. 
Daamidele, kes nüüd sisse 
astuvad, on kuninganna 
jälle kuninganna. 

Kui Goya Barcelonast tagasi jõudis, väsinult ja uute auavaldustega koormatud, 
leidis ta, et ka Madriidis on tema asjad hästi arenenud. Kuninga ilutrükikoda oli 
Agustini juhtimisel andnud capricho'd suures trükiarvus välja, juba oli teine väljaanne 
ettevalmistamisel. Riigi kõigis suuremates linnades võis seda mappi osta. Pealinnas 
oli capricho'de mapp müügil seitsmes raamatu- ja kunstikaupluses. 

Mõnikord külastas Francisco Duräni raamatukauplust, et järele pärida, mida 
inimesed capricho'de kohta kõnelevad. Kaupluse ilus omanik, sehora Felipa Durän, 
tundis rõõmu teda nähes ning jutustas talle innukalt ja meelsasti. Palju rahvast, 
eelkõige aga ka võõraid, 

välismaalasi, käis capricho'sid vaatamas, ja hoolimata kõrgest hinnast oli mappi 
hõlbus müüa. Goya märkas, et dofia Felipa endamisi selle üle imestas, sest ta ei 
saanud capricho*dest kuigi palju aru. 

«Küll on teil aga metsikud unenäod, don Francisco!» ütles ta siis pead raputades 
koketselt. 

Goya naeratas heasüdamlikult ja vastas dofia Felipa pilgule; doia Felipa meeldis 
talle. 

Enamik tundis capricho'Ae vastu küll võõrastust. Goya leidis, et maitse on rikutud, 
selles aga on süüdi kolleeg Davidi klassitsism. Ehkki paljud tulid ja oma 288 reaali 
capricho'äe eest lauale ladusid, tegid nad seda eeskätt sellepärast, et Goya ja ta teose 
ümber oli palju sensatsioonilist kõmu. Iga kuju tagant capricho'des, otsiti mõnd 
kindlat algkuju ja küllap oli kuuldud ka tema salajasest võitlusest inkvisitsiooniga. 

Mõned muidugi, peamiselt küll nooremad, nägid capricho'des, rohkemat kui ainult 
pikantsete ja sensatsiooniliste karikatuuride kogu, nad said neist aru ja imetlesid 
nende uut, julget ja isemeelset kunsti. Ka Prantsusmaalt ja Itaaliast saabusid kirjad täis 
arusaamist ja austust. Ouintana seletas võidurõõmsalt, et juba olevat tema värsid 
saanud tõeks, juba olevat Euroopa täis Goya kuulsust. 

Ouinta*s käis palju külalisi, austajaid ja uudishimulikke. Goya võttis vastu ainult 
väheseid. 

Ühel päeval tuli üllatuslikult doktor Joaguin Peral. 

Jah, ta oli vabaks lastud. Kuid talle oli antud korraldus kahe nädala jooksul lahkuda 
ja tulevikus oma nägu tema katoliikliku majesteedi riikides mitte enam näidata. Ta 
külastas Goyat, et jätta jumalaga ja talle tänu avaldada; sest kindlasti olevat don 
Francisco, arvas ta, andnud ka omapoolse panuse, et talle vabadust saavutada. 

Goya tundis heameelt, et Pepa talle «selle teene» oli osutanud. 

«Ei olnud raske midagi teie heaks teha,» lausus ta, «sest kuna saak oli juba jagatud, 
ei olnud kellelgi enam huvi teid kinni pidada.» 


«Ma oleksin meelsasti jätnud teile mälestuseks mõne pildi oma kogust,» ütles Peral. 
«Kahjuks aga on terve minu varandus konfiskeeritud.» 

Siis aga, Goya hämmastuseks, luges ta lauale 288 reaali. 

«Mul on teile palve, don Francisco,» seletas ta. «Capricho'de tõmmised, mida 
kauplusest on võimalik osta, on kahvatud. Ma oleksin teile väga tänulik, kui te saak- 
site mulle loovutada ühe varasema, värskema tõmmise.» 

«Minu Agustin Esteve annab teile parima tõmmise, mis meil on,» vastas Goya 
vaevumärgatava muhelusega. 

Ka Peral naeratas ja äkki näis tema nägu palju nooremana. 

«Võib-olla,» arvas ta, «saan ma teile teiselt poolt piiri saata mõne minu tänulikkuse 
tõendi. Kuna mul, ka juba enne seda viimast, on olnud küllaltki halbu kogemusi, siis 
valmistasin ma end võimalikeks muutusteks ette. Ma sõidan nüüd Sankt Peterburgi, ja 
kui kõik ei ole viltu läinud, siis leian ma sealt ees mõningad minu kogust pärinevad 
lemmikmaalid. Kõik minu Goyad, don Francisco, nende seas ka üks leht capricho 
dest, mida lõplikku väljaandesse võetud ei ole.» 

Ta astus, ehkki nad olid ainult omavahel, täiesti Goya lähedale, ja hääldades väga 
selgesti, sosistas: «Ma loodan leida sealt ka ühe Veläzguezi maali, kuulsusrikka, kuid 
vähetuntud «Veenuse peegliga».» 

«Te olete ettenägelik mees,» lausus Francisco tunnustavalt. «Selle Veläzguezi 
müügist saadud rahaga võite te kindlasti muretult elada.» 

«Ma arvan,» vastas Peral, «et ma ei tarvitse seda Veläzguezi müüa. Mul ei teki 
tsaari õukonnas raskusi; minu sõbrad on usaldatavad ja nad on andnud mulle 
meelitavaid lubadusi. Kuid Hispaaniast tunnen ma kindlasti väga suurt puudust. Ja ka 
teist, don Francisco.» 

Perali külaskäik erutas Goyat. Tema tulekuga olid sügavusest jälle esile kerkinud 
väga õnnelike ja väga viletsate aastate mälestused. Tuima tühjust tundes nägi Goya 
nüüd ka seda meest lahkumas, seda sõpra ja vaenlast, kes tema valulisest ja 
õnnestavast ühendusest Cayetanaga oli teadnud ja aru saanud rohkem kui eales keegi 
teine. 

Varsti pärast seda olid tehtud ka viimased ettevalmistused Javieri reisiks. Ette oli 
nähtud pikaajaline viibimine Itaalias ja pikaajaline viibimine Prantsusmaal. Sellest 
pidi kujunema põhjalike õpingute reis. Goya poeg — niisugune oli isa soov — reisib 
suure isandana, teenriga ja rohke varustusega. 

Francisco seisis Javieriga tõlla juures, kui viimaseid kohvreid laaditi. 

«Ma olen väga enesekindel,» ütles Javier. «Sinu poeg tuleb tagasi kunstnikuna, 
kellele sa võid uhke olla. Jah, mul on õrn lootus, et kunagi suudan ma maalida nagu 
sinagi, isa. Capricho'sid aga, muidugi mõista,» ütles ta tunnustavalt, «ei tee sulle keegi 
järele.» 

Ja ta haaras oma laia, 

moodsalt eemalhoidva mantli. 

Seda pidas kaela ümber 

koomal hõbepannal, mille 

talle oli omal ajal 

kinkind hertsoginna Alba. 

Kergel sammul hüppas tõlda. 

Kübaraga viipas aknast 

naerdes. Kutsar haaras piitsa, 

sähvas hobustele, rattad 


veeresid ning läinud juba 
oligi Javier. 

Jäi viimseks 

pildiks isale ta noor ja 
kena, murest puutumatu, 
naerev nägu, viipav kübar, 
lehviv mantel, mida koomal 
kaela ümber hoidis temal 
Cayetana pannal. 

Goya elas edasi guinta del Sordos vaid Agustini ning oma piltidega, maalitute ja 
maailmatutega. 

Ta ei olnud veel vana aastatelt, kuid raskesti koormatud teadmisest ja nägemusist. 
Ta oli sundinud vaime 

end teenima, kuid need jäid mässulisteks. Alles hiljaaegu oli ta seda kogenud, tol 
korral inkvisitsioonikoh-tuniku juures, siis kui teda haaras ja kägistas jube hirm. Ent 
kui halba nalja deemonid talle ka ei mänginud, tema elurõõmu nad enam rikkuda ei 
suutnud; just see, et ta tolle kohtuniku juures oli hirmu tundnud, tõestas, kuivõrd ta 
elu küljes rippus. 

Ta mõtles dofia Felipale, ilusale raamatumüüjale. Dofia Felipa nägi teda meeleldi, 
selles ei olnud kahtlust, ehkki ta oli kurt ja mitte enam noor. Kui dofia Felipa püüdis 
capricho'sid ostjatele kiita, siis ei teinud ta seda etsingute pärast, vaid Goya 
meeleheaks. «Küll on teil aga metsikud unenäod, don Francisco!» dofa Felipa 
viirastus mõnevõrra liiga sageli tema unenägudes. Lähemal ajal maalib ta teda; siis 
selgub, kuidas asjad edaspidi kujunevad. 

Ta võttis suure kübara ning jalutuskepi. Läks välja. Pikkamööda sammus ta 
ülespoole mööda nõlvakut, mis asus maja taga. Künka tippu oli ta lasknud panna 
seljatoeta puupingi. Ta võttis istet, istus väga sirgelt, nagu see sobis Aragooniast 
pärinevale mehele. 

Hõbedasena hilise hommiku valguses laius tema ees avar lausmaa, õrnalt sädeleva 
nõmme taga kerkisid lumiste tippudega Guadarrama mäed. Muidu oli see vaade sageli 
rõõmustanud tema südant; täna ei pannud ta seda tähele. 

Ta joonistas kepiga mehaaniliselt liiva sisse kõverikke, millest arenesid segased 
kujutised, kujud ja näod. Kerge imestusega märkas ta: jälle oli ta korraks joonistanud 
midagi oma sõbra Martin Suurnina näo taolist. 

Palju surnuid tuli nüüd tema juurde. Tal oli surnud sõpru rohkem kui elavaid. 
«Surnud avavad elavate silmad.» Tema silmad peaksid siis küll pärani lahti olema. 

Ta oli tunnetanud mõningaid tõdesid. Näiteks teadis ta, et elu, ükskõik kui sageli sa 
seda ka ei nea, on siiski elamisväärne. Kõigele vaatamata. Ja on seda ka edaspidi. 

«Ya es hora» ta küll nii peatselt hüüda ei saa. Aga ka siis, kui see tund iialgi ei 
saabu, ootab ta seda ning usub sellesse, oma viimse hingetõmbeni. 

Tühja pilguga vahtis ta ainiti nõmmele ja mägedele 

selle taga. Ta oli jõudnud kõrgele harjale. Kuid selles kõrguses nägi ta ängistusega, 
kui kõrgel asetses järgmine kõrgus ja kui tohutult kõrgel viimne kõrgus. Pius ultra, 
seda oli kerge öelda. Salakaval tee muutus ikka järsumaks, kivisemaks, ning hõre, 
külm õhk pani hinge kinni. 


Uuesti joonistas ta liiva sisse, mänglevalt. Sedapuhku kujutise, mis talle nii sageli 
ilmub, hiiglase piirjooned, kes konutab puhates, totakalt unistades, ning selle pea 
kohal kõhn, naeruväärne kuu. 

Äkilise liigutusega katkestas ta joonistamise. Tema ilme muutus pingsaks ja 
teravnes. Ta oli näinud midagi uut. Kuid sundida seda uut lõuendile või paberile, see 
nõuab talt neetud vaeva. See on väga metsik, kibekülm kõrgus, kuhu tal tuleb üles 
ronida. Ja seninägematuid värvitoone peab ta leidma, et seninägematut nähtavaks 
teha. Midagi mustjasvalge ja pruuni taolist, midagi määrdunud hallikasrohelise taolist, 
midagi kahkjat, süngelt ärritavat. Ja: «On see siis veel maalikunst?» küsitakse siis. 
Sellest tuleb maalikunst, tema maalikunst; kui keegi tahab capricho'sid maalida, siis 
on see ainus võimalik maalimisviis. Ja maalitud capricho'de kõrval tunduvad 
radeeritud süütu lapsemänguna. 

«Küll on teil aga metsikud unenäod, don Francisco!» Väärikas isand naeratas laialt 
ja kurjalt väärika boli-vari all. Tõusis püsti, läks tagasi majja. 

Läks oma magamistuppa. Võttis halli saterkuue seljast, riietus mugavamini. Tõmbas 
selga töökitli, mida ta juba palju aastaid polnud kandnud. Jälle naeratas ta: Josefa 
oleks temast rõõmu tundnud. 

Töökitlis läks ta alla söögituppa. Istus paljaste seinte vahele. 

Selle uue jaoks, mida ta oli näinud, ei sobi lõuend. Kavatsetav ei ole määratud raami 
pingutamiseks ega ringi kandmiseks. See on osa tema maailmast ja peab selleks ka 
jääma. See ei kuulu lõuendile, see kuulub küt-kestatult tema seina külge. 

Ta vahtis ainiti seina paljale pinnale, sulges silmad, avas need, põrnitses uuesti 
teravalt ja siiski tühja pilguga. Uus jõud voolas läbi tema vere, õudust tekitavalt ja 
õnnestavalt. 

Tema uus hiiglane, see on see õige tema seina jaoks. See on midagi muud kui too 
hiiglane, keda ta senini nii sageli oli näinud, kelle üle ta oli muianud ning keda ta liiva 
sisse oli kritseldanud. Ka sellest uuest tuleb nürimeelne hiiglane, kuid ablas ja ohtlik, 
võib-olla too, kes Odysseuse kaaslasi õgis, või ka see Saturn, voi kuidas ta nimi on, 
aja deemon, kes oma lapsi alla kugistab. 

Jah, taoline inimesi õgiv hiiglane kuulus siia, tema söögitoa seinale. Varematel 
aegadel oli ta vahetevahel kohanud lõunalummutist «El Yantar'i» ning ta oli seda 
kartnud ja temast eemale hoidnud, vaatamata sellele, et see oli heatahtlikult irvitav ja 
mugav deemon. Nüüd oli tema, Francisco, niikaugel, et ta ei kartnud isegi «EI 
Jayän'i», seda rumalat ja ohtlikku põrgupoissi! Otse vastupidi, ta tahtis temaga 
harjuda, tahtis teda alati silme ees näha, seda ogro't, seda coloso'X, seda gigante't, 
seda õgivat, kugistavat, mäluvat, kõike läbi-jahvatavat hiiglast, kes lõpuks tema 
endagi ära õgib. See, mis elab, see õgib ja seda õgitakse. Nii on õige ja seda tahab ta 
silme ees hoida, seni kui talle endale on osaks antud õgida. 

Ja ka need vähesed sõbrad, keda ta oma laua juurde laseb, peavad seda oma silma 
ees nägema. See, kes tema hiiglasele otsa vaatab, peab tundma kahekordse sapi ja 
rõõmuga, etta veel elab. Ta paneb kõik need nahka, see ogro, kõik, Migueli ja Lucfa 
ja Agustini ja dofia Felipa, ilusa raamatumüüja. Esialgu aga õgivad nad ise ja elavad. 
Jõud voolab läbi keha. Tunned, et oled tollest nürimeelsest hiiglasest seal seinal tuhat- 
kordselt üle. Näed temast läbi, kõiges tema kõikvõimsuses ja võimetuses, tema 
ohtlikus õeluses ja tema armetus naeruväärsuses. Ja oled võimeline nöökama, kiusama 
ja pilkama tema nürimeelsust ja aplust ja õelust, samal ajal kui ise laua ääres istud ja 
sööd. Ja isegi pärast oma surma võid sa seda rumalat ogro't välja naerda pildi kaudu 
seinal. 

Esialgu on see pilt küll 


ähmane veel, see coloso, 
tema hiiglane. Ta kerkib 

pruunjasrohekana, mustjalt 
hallikana, sillerdavalt 

siiski. Väike inimkuju 
hirmuäratavas suus. Kuid 
vari muutub lihaks, elab. 
Pimedusest kisub Goya 
hiiglase siis päeva kätte, 
mis ei tohiks olla päev, 

vaid tuhmjas valgus. Seinal peab ta 
seisma, see coloso. 

Goya 

tõusis püsti nüüd ja lausus 
endamisi: «Surnud hauda, 
elavad ent laua äärde!» 

Ja ta istus ise lauda. 

Suus veel olid tal kõik hambad, 
isupuudust kaevata ei 
võinud. 

Tuli Agustin ja 

nägi sõpra kitlis, oli 
imestunud. Goya lausus 
muheldes ja enesega 

rahul: «Jah, ma maalin jälle. 
Hoopis uut ma maalin. Ma ei 
talu enam paljaid seinu. 
Sellepärast tuleb sinna 

pilt, mil õiget vürtsi, mille 
nägemine annab isu. 
Homme algan.» 


SIIN LÕPEB ESIMENE ROMAAN MAALIKUNSTNIK FRANCISCO 
GOYAST 
JÄRELSÕNA 


Lion Feuchtwanger sündis 1884. aastal Münchenis kodanlikus juudi perekonnas. 
Kirjanduslikku tegevust alustas 1903. aastal. Aastatel 1914—1918 võttis osa 
Esimesest maailmasõjast'. 1933. aastal emigreerus Hitleri režiimi eest Prantsusmaale. 
1937. aastal käis Nõukogude Liidus ja kirjutas pärast seda raamatu «Moskva 1937. 
aastal». 1939. aastal oli ta Prantsusmaal lühemat aega vangistatud, järgmisel aastal 
aga saadeti koos teiste saksa antifašistidega koonduslaagrisse, kust teda kavatseti 
pealetungivatele saksa vägedele välja anda. Ainult põgenemine koonduslaagrist 
päästis ta gestapo kätte sattumisest. 1940. aastast alates kuni oma surmani, detsembris 
1958, elas Feuchtwanger Kalifornias. 

Feuchtwanger sai kuulsaks oma ajalooliste romaanidega, milles ta kaitseb 
progressiivseid jõude ning paljastab reaktsiooni selle mitmesugustes ajaloolistes 
vormides. Reaktsiooniliste jõudude tugevnemisel Euroopas kirjutab Feuchtwanger 
kaasajateemalisi anti-fašistlikke romaane, kuid nende romaanide kangelased on 


üksikult seisvad humanistid, kes pole võimelised revolutsioonilisteks tegudeks. Pärast 
Teist maailmasõda avaldatud romaanides — «Rebased viinamäel» (1948), «Goya» 
(1951) ja «Rousseau» (1953) — astub Feuchtwanger uue suure sammu edasi sellega, 
et ta üha õigemini kujutab rahva osatähtsust ajaloos. 

Väljapaistvate loominguliste saavutuste puhul võitluses humanismi ja demokraatia 
eest on Feuchtwanger autasustatud Saksa Demokraatliku Vabariigi I järgu 
rahvuspreemiaga. 

Rahva hulgast pärineva andeka kunstniku Goya kuju on juba ammu köitnud 
Feuchtwangeri tähelepanu. Juba 1930. aastal lükkab ta ühes oma romaanis ümber 
reaktsiooniliste kodanlike kriitikute kontseptsiooni Goya kui «jubedate nägemuste ja 
õuduste» kunstniku kohta ja leiab, et ainult kunstnik-revolutsionäär, oma rahva 
vabaduse ja õnne eest võitleja, võis luua selliseid teoseid. 

Kuulus hispaania kunstnik Francisco Jos€ de Goya y Lucientes sündis 1746. aastal 
Saragossa lähedal Fuendetodose külas, õppis Saragossas ja Madriidis ning viibis 
mõned aastad Itaalias. 1771. aastal pöördus Hispaaniasse tagasi, kus töötas 
tunnustatud kunstnikuna kuni 1824. aastani, mil ta 78 aasta vanusena emigreerus 
Ferdinand VII reaktsiooni eest Prantsusmaale. Prantsusmaal jätkas ta kuni surmani 
loomingulist tööd. Goya suri 1828. aastal Bordeaux's. 

Käesolevas raamatus, mis Feuchtwangeri poolt oli kavatsetud kaheköitelisena, 
käsitleb autor Goya elu aastatel 1793—1806 ja näitab tema kujunemist realistlikuks 
maalikunstnikuks. Ajaloolistele tõsioludele truuks jäädes annab ta ühtlasi 
laiahaardelise pildi tolleaegsest Hispaaniast, kus on troonil juhm kuningas Carlos IV, 
tegelikult valitseb aga auahne ja ihar kuninganna Maria Luisa ühes oma soosiku 
Manuel Godoyga. Eredalt ja huvitavalt kirjeldab Feuchtwanger hispaania rahva elu, 
kombeid, rõivastust ja tantse. Tähelepanu, mida ta osutab rahvusliku koloriidi 
edasiandmisele, avaldub ka selles, et iga peatüki lõpp on kirjutatud hispaania romansi 
laadi luuletuse näol. Kuid hispaania rahvast kirjeldades Feuchtwanger ei idealiseeri 
teda ega sule silmi asjaolu ees, et tal puuduvad tõelised revolutsioonilised juhid ja et 
ta on eelarvamuste ning usulise pimeduse kütkes, hoides tardunult ja visalt nii oma 
kuningat kui ka inkvisitsiooni, kes iga vähegi vabama mõtte piinamiste ja 
tuleriitadega lämmatas. 

Oma ajaloolistes romaanides leiab Feuchtwanger alati minevikust niisuguseid 
probleeme, mille lahendamine pakub suurt huvi ka tänapäeval. Oheks selliseks 
probleemiks on käesolevas teoses õige vahekorra ja suhte leidmine «poliitika» ja 
«loomingulise vabaduse» vahel, küsimus, mille õige lahendamine kapitalistlike maade 
kultuuritegelasi ka praegu sügavasti erutab. 

Romaani algul väidab Goya, kes on uhke oma edule ja rahvast teatud määral 
eemaldunud, et teda poliitika ei huvita ja et ta on ainult kunstnik. Kuid pikkamööda 
tekib tema loomingus ja maailmavaates murrang. Selleks avaldavad mõju Goyat 
ümbritsev liberaalide grupp, Prantsuse revolutsiooni sündmused ja Hispaania 
tegelikkus. Inkvisitsioon sunnib teda kahel korral autodaf€l viibima, et talle hirmu 
sisendada. Ent Goya ei lase end heidutada, vaid jõuab veendumusele, et kui kunstnik 
peab kalliks oma rahva huvisid, on tema kohus osa võtta võitlusest reaktsiooni 
tumedate jõudude vastu. Goya ja tema sõprade suu kaudu annab autor hinnangu ka 
Prantsusmaa sündmustele. Kui Goya prantsuse kunstniku Davidi kokku- 

Ieplasliku seisukoha hukka mõistab, siis seab autor Prantsusmaa kodanliku arengu 
tee pärast revolutsiooni üldse kahtluse alla. Feuchtwanger ei ole näidanud Goyat 
lihtsalt liberaalide hulgas, vaid andnud talle võimaluse nende poolikust reformismist 


kaugele ette jõuda. Goya elu ja looming muutuvad rahva elu ja tegevuse üheks osaks. 
Francisco Goya on Feuchtwangeril igati uus kuju ja annab tunnistust autori 
maailmavaate tunduvast avardumisest. 

Seoses Goya kui kunstniku arenguga kirjeldab Feuchtwanger oma romaanis väga 
paljusid Goya teoseid, nii portreesid kui ka joonistusi. Vastavalt sellele, kuidas Goya 
ideeliselt kasvab, avanevad lugeja ees järk-järgult ka kuningas Carlose, Maria Luisa ja 
Manuel Godoy kujud, keda me näeme peamiselt Goya silmaga. Oma kuulsas maalis 
«Carlos TV perekond» kinnitab Goya lõuendile Bourbonide alasti, ilustamata näod, 
Manuel Godoy portreed maalides ei tunne ta enam mingit austust võimuka soosija 
vastu, tema «Caprichode» poliitiline teravus ja revolutsiooniline jõud aga süm- 
boliseerivad hispaania rahva ideelist küpsemist ja on pandiks sellele, et ta liigub edasi 
progressi teel. 

Varsti pärast Feuchtwangeri romaani ilmumist tahtsid mõned kodanlikud 
kunstitegelased ja kriitikud kasutada Goya 125-ndat surmapäeva (1953. aastal) 
selleks, et «kaitsta» Goya loomingut -«süüdistuste» eest realismis, ja kujutasid Goyat 
kunstnikuna, kellele maailm on õudne unenägu, inimene aga loom. Mõned kodan- 
likest kunstiteadlastest on kuulutanud Goya skisofreeniliseks fantaseerijaks, äärmiseks 
individualistiks, kel ei ole kaastunnet inimeste vastu. 

Feuchtwangeri romaan Goyast lükkab sellised seisukohad täielikult ümber. Kuid 
tuleb märkida, et Feuchtwanger, kaitstes Goyat tema isiku ja loomingu moonutamise 
katsete eest, vaatab ise temale kui teatud määral tasakaalutu psüühikaga inimesele. 
Ent tema kangelane ohjeldab oma haiglase fantaasia, sunnib sel alluma mõistusele ja 
sünnitama mitte koletisi, vaid kunsti. 


SÕNASELETUSI 

Lk. 

8 grande — kõrgaadlisse kuuluva isiku nimetus (hisp. K.). 

hidalgo — alam-aadliku nimetus (hisp. k.). 

dofa — aadlikkude naiste tiitel: proua, neiu (hisp. k.). 10. Madame Royale — 
kuninganna (prants. k.). 


margues — markii (hisp. IC). 
monsieur — härra (prants. k.). 
don — härra (hisp. k.). 
marguesa — markiis (hisp. k.). 


Mayordomo — (ka majordomo) ülemteener; hoovimarssa) (hisp. k.). 
Maja — tüdruk, neiu (hisp. k.). 

14 Elle est chatoyante — ta on sillerdav (prants. k.). 

sehor — härra (hisp. k.). 

ei Abate y la Maja — vaimulik ja tüdruk (hisp. k.). 

22. Virgen de Atocha — Atocha neitsi (kaitsepühak) (hisp. k.). 
Cortejo — majasõber, armuke (hisp. k.). 

abate — ilmikvaimulik. 

Lever — hommikune ülestõusmine, hommikune audients. (prants. k.). 


Duena — tavaliselt vanem naine, kes vanasti lossides ja suur-sugustes majades oli 
au-, seltsidaamiks ja teiste teenijate järelevaatajaks (hisp. k.). 
zarzuela — laulumäng, operett (hisp. k.). 


34. jamona — ümar, väike naine (hisp. k.). 
34. Viudita — lesekene (hisp. k.). 

52 Infanta — printsess (hisp. k.). 

52 Infant — prints (hisp. K.). 

57 Tertulia — õhtuseltskond (hisp. k.). 

Majo — poiss, noormees (hisp. k.). 

Emouvante — liigutav (prants. k.). 

64 Bouleversante — põrutav, vapustav (prants. k.). 64 Un pea — pisut, vähe 
(prants. k.). 64 petimetra — keigar. 

71  Seguidilla bolera — hisp. tantsuviis (hisp. k.). 71 tonadilla — lauluke, kuplee 
(hisp. k.). 

Cuarto — Hispaania münt (hisp. k.). 

Colegial — kaasõpilane (hisp. k.). 

72. MAanteista — kõrgkooli õpilane (hisp. k.). 

83 Oue vergüenza — Missugune häbi (hisp. k.). 

91 .Viola di bordone — muusikainstrument, bassviiul (hisp. k.). 

91 baryton — muusikainstrument (hisp. k.). 

91 Divertimento — divertisment, lõbusasisuline muusikapala 

(hisp. k.). 106 Sarna — sügelised (hisp. k.). 112 tirana — hispaania tants (hisp. 
k.). 112. chico — kollanokk (hisp. k.). 

fandango — hispaania tants (hisp. K.). 

Condesa — krahvinna (hisp. k.). 

Hombre — mees, inimene, ka tüüp (hisp. k.). 

Palacio de Infantes — Printside palee (hisp. k.). 


Patio — hoov, õu (hisp. k.). 
Relicario — reliikviate kirst (hisp. k.). 


zuingliano — metslane (hisp. K.). 

Patio de los Reyes — kuninglik õu (hisp. k.). 

Capilla mayor — Peakabel (hisp. k.). 122 posada — võõrastemaja (hisp. k.). 

134 siesta — pärastlõunane puhkus (hisp. k.). 136 Yo el Rey — Mina, kuningas 
(hisp. k.). 136 du Corps — korpus (prants. k.). 

140 Capricho — tuju; tarvitatakse ka kunstiteose nimetusena; kapriis (hisp. k.). 
145 mosguetero — musketäär (hisp. k.). 

mantilla — hispaania naise pea- ja pihakate, mis ulatub allapoole vööd (hisp. k.). 

gabacha — prantslane (halvustavalt) (hisp. k.). 

161 auto de fe, autodaf€ — ketseri hukkamisakt (hisp. k.). 

164 abb€ — ilmikvaimulik (prants. k.). 

166 Excelentisimo Sefor — Kõrgesti austatud härra (hisp. k.). 

174 sainete — laulumäng (hisp. k.). 

178 pajarete — veini sort (hisp. k.). 

192 miserere — katoliku kirikulaul (lad. k.). 

195 sambenito — patukahetseja hõlst (hisp. k.). 

206 Idioma universal — Universaalne keel (hisp. k.). 

211 marraanid — (hisp. k. marranos, «sead») näiliskristlased, ristitud juudid, kes 
salaja jäid truuks juudi rituaalile. 

216 reverendissime — kõrgeausus (hisp. k.). 


235 Vous ayez toujours des idees surprenentes, ma ch€rie — Teil, mu armas, on 
alati haaravad ideed (prants. k.). 

235 Alors, viendia-ti-il? — Kas te siis tulete? (prants. k.). 

235 Naturellement, comme vous le dE€sirez — Loomulikult, nagu te soovite (prants. 
k.). 

235 muchas gracias — Palju tänu (hisp. k.). 

242. apasionados — millestki kirglikult haaratud isik (hisp. k.). 

242 aficionado — millestki vaimustatud isik (hisp. k.). 

266 ch€ri — lemmik (prants. k.). 

295 ce nest pas une bagatelle, ca — see pole tühine asi (prantsuse k.). 

299 carta orden — kirjalik korraldus, käskkiri (hisp. k.). 

303 yo el Rey de las Espafias y de Francia — mina hispaanlaste 

ja Prantsusmaa kuningas (hisp. k.). 316 Carajo — hispaaniakeelne sõimusõna. 332 
Corrida — härjavõitlus (hisp. k.). 336 muletero — muulaajaja (hisp. k.). 342 
can6nigo — kanoonik, toomisand (hisp. k.). 

tertuliante — seltskonda kuuluv; siin sõnamäng: tertuliante — kolm korda tark 
Tullius (hisp. k.). 

Goya a su amigo Joaguin Peral — Goya oma sõbrale Joaguin Peral'ile (hisp. k.). 

397 viva la Virgen Santisimal — kiitus Pühale neitsile (hisp. k.). 

399 coches de collera — tõldvanker (hisp. k.). 

399. Out perool Macho-macho...! — Otsa! Muulal (hisp. k.). 

408 Pride and prõjudice — Kõrkus ja eelarvamus (ingl. k.). 

408 Sense and sensibility — Tunne ja tundlikkus (ingl. k.). 

417 padre — paater (hisp. k.). 

424 caballero — rüütel, aumees (hisp. k.). 

seora de titulo — proua tiitliga (hisp. k.). 

Oui, madame jah, madaam (prants. k.). 

435 rübrica — kaunistatud allkiri (hisp. k.). 
436 456 conde — krahv (hisp. k.). 

459 aguador — veemüüja, veekandja (hisp. K.). 

459 naranjera — apelsinimüüjatar (hisp. k.). 

459 proyectista — plaanitegija, projekteerija (hisp. k.). 

460 angelus — õhtune palvus (ladina k.). 494 nuncio — nuntsius; paavsti saadik 
(hisp. k.). 540 nous ne sommes pas amusees — me pole tundnud lõbu (prants. k.). 

559 Yaes hora — Tund on jõudnud (hisp. k.). 

590 Elles sont tres intõressantes, vos Caprices — Teie kapriisid 

on väga huvitavad (prants. k.). 613 Cincuenta y cinco, cinguante-cing — 
viiskümmend viis (hisp. 

ja prants. k.). 

